
DoRTĖ PRAVĖRĖ šiukšlių dėžę. Bemat tvokstelėjo smarvė. 
Senos lupenos pašvinko, ore tvyrant daugiau nei dvidešim- 
čiai laipsnių. Jeigu ūkininkas tuoj neatsiųs savo berniuko jų 
išsivežti, gyvuliai susirgs. Ji sumetė atliekas. Dangtis buvo 
gerokai sulankstytas ir sandariai neuždengė dėžės angos. 
Žiojintis platus plyšys kvietė vabzdžius ir kirmėles į puotą. 
Netoliese krūme voras buvo ištempęs savo tinklą. Trys su- 
stingusios musės kabėjo laukdamos, kol bus sudorotos. Bet 
voro niekur nesimatė. Galbūt jis netikėtai gavo galą. „Paukš- 
čiams irgi reikia gyventi“, - būtų pasakęs tėtis. Kai tik ji ši- 
taip pagalvojo, jis tarsi iš dangaus atsiuntė jai atviruką. 

Kai Dortė parėjo, Vera rūgščia mina šluostė virtuvės stalą, 
o motina pylė verdantį vandenį ant šviežiai sumaltos kavos. 
Jos veidas buvo blyškus, išmuštas raudonų dėmių, palaidinė 
priekyje prasegta. Galima pagalvoti, kad ištrūko visos sagos. 
Bet mamos drabužiuose niekada netrūkdavo sagų. Juodas 
prastas sijonas gerokai dengė blauzdas. Klubai ir mažytis 
apvalus pilvas jau seniai buvo dingę. Pastaruoju metu jos 
kūnas išdubo, ypač per juosmenį - visai kaip dėdės Jose- 
fo auksinis laikrodis be mechanizmo. Kartais vakarais, kai 
mama būdavo kaip reikiant pavargusi, jos veidas panėšėda- 
vo į obuolį, šiek tiek pagulėjusį ant žemės. 

— Malda - vienintelis dalykas, kuriuo žmogus nuolat gali 
pasitikėti. Malda yra bambagyslė, jungianti mus su Dievu, - 
pasakė motina ir ištiesė nugarą. 


Vera taip krestelėjo galvą, kad plaukai pakilo aukštyn, 
o veidas įgavo išraišką, tarsi ji planuotų žmogžudystę. 

- Melstis! - suspiegė ji. - Tada nedaug kuo turime pasiti- 
kėti! Jis net nesiteikia duoti mums kelių varganų litų - nau- 
jai suknelei arba nuomai! Mums niekada nereikėjo parduoti 
namo Baltarusijoje ir atsikraustyti į šitą nuskurusią vietą, kur 
tik girtuokliai ir surūgusios bobos! - Ji šluostė stalą į taktą 
su kiekvienu žodžiu. Paskui išskalavo mazgotę cinkuotoje 
vonelėje ir gręžė, kol pabalo krumpliai, tada demonstraty- 
viai ją sulankstė į keturias dalis ir nutėškė ant čiaupo. | 

— Būk gera, išpilk vandenį! - paprašė motina ir pažiūrėjo 
į ją su liūdna nuostaba, tarsi tik dabar būtų paaiškėję, kad ji 
davė gyvybę vaikui, gebančiam ištarti tokius šventvagiškus 
žodžius. 

Vera išpylė vonelę taip staigiai, kad vanduo aptaškė visą 
sieną. Po akimirkos ji stovėjo už širmos ir šukavosi ilgus 
šviesius plaukus. Mergina vilkėjo gražiąją palaidinę ir trum- 
pą sijoną, kurio apačios kilnodavosi jai einant. Matyt, ir šį- 
vakar eis linksmintis. 

- Susipink arba susirišk plaukus, brangioji, - pasakė 
mama švelniai, bet įsakmiai. 

Vera nutylėjo ir nepakluso mamai. Tik nusikabino ran- 
kinę ir švarkelį nuo vagio prie durų ir susiruošė eiti. Mama 
uždėjoVerai ant peties ranką, bet jai viso to nereikėjo. Pa- 
sipurtė, tarsi būtų nutūpęs įkyrus vabzdys. Motinos veidu 
nuslydo šešėlis. Jis priminė šaltas žiemos dienas prie upės, 
tylias, baltas ir kupinas sielvarto, apie kurį negalima buvo 
kalbėti. 

Netrukus jos išgirdo Veros žingsnius ant laiptų. Žengė ji 
gan garsiai. 

— Kai kurie gedi labiau kūnu nei galva. O kadangi veiks- 


mai yra aiškesni nei mintys, mes pastebime Veros sielvar- 


tą, - pasakė mama, kai jos liko vienos. Jos balsas virpėjo nu- 
traukiamas atodūsių, bet veidas buvo sustingęs. 

Dortė nuolat girdėdavo, kad jiedvi su Vera labai skirtingo 
būdo. Mama turėjo galvoje, kad Vera ilgisi tėvo labiau nirš- 
dama nei ji, bet tai nereiškia, kad vienos skausmas mažesnis 
nei kitos. Dortės skausmas nebuvo didelis arba mažas. La- 
biau priminė šukių rijimą. 

Veros skausmas dažnai reikšdavosi bausmėmis arba įžei- 
dimais, arba ji pradingdavo daugeliui valandų mamai ne- 
žinant. Dortės sopulys, priešingai, buvo panašesnis į šikš- 
nosparnį žiemą - įsikabinęs nagais, kybantis žemyn galva 
tamsioje kertėje. Toks natūralus, kad buvo galima pamanyti, 
jog jis ateina kartu su metų laikais. 

Mamos maldos prasidėjo prieš atsikraustant į Lietuvą. Iš 
pradžių Dortei jos buvo nemalonios. Bet dabar dievobai- 
mingi pokalbiai tapo kasdienybe. Tarsi ne visai suprantama 
psalmės eilutė arba senų laiptų girgždesys. Šįryt mama prašė 
Dievo Motinos atleidimo, nes Vera praėjusį vakarą per vė- 
lai grįžo namo ir nusikalto. Mama paaiškino, kad jauniems 
žmonėms yra be galo daug pagundų. Tai, kaip manė Dortė, 
Mergelė Marija jau seniai turėtų žinoti. Pati Vera nei gavo, 
nei prašė atleidimo, tiesiog gulėjo užsimerkusi ir apsimetė 
mieganti. | 

Dortė šiose maldose įgudo išskaityti kur kas daugiau, nei 
reiškė ištarti žodžiai. Taip suprasdavo, ką mama žino apie 
Verą irją. Pavyzdžiui, kad mama girdėjo jas kalbant apie tai, 
kaip puiku būtų iškeliauti. Tolyn. Į Vakarus. Tiesą pasakius, 
mama turėtų suprasti, nes ir ji paliko vietą, iš kurios buvo 
kilusi. Bet ji, matyt, manė, kad tai, ką ji pati padarė, netiktų 
Verai ir Dortei. 

Tėvas jas mokė lietuviškai nuo pat mažų dienų, nes tai 
buvo jo gimtoji kalba. Mama taip pat mokėjo šią kalbą, bet 
melsdavosi visada rusiškai. Į Mergelę Mariją kreipdavosi 


turbūt tik iš mandagumo. Galiausiai visada sukalbėdavo 
„Tėve mūsų, , rytais, sėdėdama ant suolelio prie dujinės vi- 
ryklės ir maldama kavą. Atrodė, tarsi juodu būtų vienodai 
dominusi rytinė kava. Jis sėdėjo savo danguje ir laukė, kol 
užvirs vanduo, kad mama galėtų jį užpilti ant sumaltų ka- 
vos pupelių. Jei oras būdavo šaltas, Dievui reikėdavo pa- 
laukti. Tada mama apsivilkdavo nutrintą chalatą, apkraš- 
tuotą netikru kailiu, ir likdavo gulėti išskleidžiamoje sofoje 
po antklode. 

Dažnai maldos sukdavosi apie tai, kokios jos turėtų būti 
dėkingos, kad dėdė Josefas jas priėmė. Mama neminėdavo, 
kad visa kuo padeda senukams. Ypač daug, kai negalėdavo 
susimokėti nuomos. Skalbimas ir valymas, drabužių taisy- 
mas, maisto gaminimas, daržas, sniego kasimas. Vištos irgi 
turėjo būti palesintos, o kartais ir papjautos bei nupeštos. 
Būdavo, kad mama su Dievu aptarinėdavo dalykus, kurių 
ji neturėjo Žinoti. Pavyzdžiui, kad Dortė stovėjo už gyva- 
tvorės kartu su kepėjo sūnumi Nikolajumi ir apsimetė ne- 
pastebinti, jog jis laiko ją stipriai apkabinęs per liemenį ir 
spaudžia prie savęs. Bet Dortė tai juto! Tarsi būtų ištirpu- 
si. Tarsi jos oda būtų turėjusi tik vieną vienintelę paskir- 
tį - būti liečiama. 


Tėčio dėdė Josefas buvo liesas vyras gyslotomis rankomis, jis 
dažniausiai sėdėdavo ant kėdės prie lango ir laukdavo, kada 
sūnus grįš iš Vilniaus. Nuoma atitekdavo sūnui. Senukams 
labiau reikėjo pagalbos, pinigai jiems ne itin rūpėjo. 

— Namas juk vis tiek stovi, - sakydavo Josefas. 

Žmonės čia jį vadino litvaku, arba žydu. Būdavo pasako- 
jamos šiurpios istorijos, kaip jis slapstėsi tai vienur, tai kitur 
ir išgyveno nelaisvę. Vienas iš mokytojų - nepasakydamas 
to tiesiogiai - užsiminė, kad tai žydai buvo kalti dėl rusų 
atėjimo keturiasdešimt ketvirtaisiais. Jis vadino juos ko- 


munistais. Jie mokėsi taip pat apie Romą Kalantą, jaunąjį 
herojų, kuris pats save padegė septyniasdešimt antraisiais, 
protestuodamas prieš rusų sugrįžimą. Susideginimui, aišku, 
niekas negalėjo prilygti, bet tai buvo ne jai. Pats dėdė Josefas 
nepasakodavo nieko, taigi Dortė nesuprato, kaip kažkas ga- 
lėjo taip užtikrintai žinoti, kaip viskas buvo. 

Žmona Ana ne visada žinodavo, kas jos tokios. Kažkas 
jos galvoje buvo išsiderinę. Neretai ji pasitikdavo išgąstin- 
gais ir nedraugiškais protrūkiais, kai jos užeidavo nešinos 
mamos sutvarkytais drabužiais arba jos pagamintu maistu. 
Vera atsisakydavo ten eiti, todėl visada tekdavo Dortei. Šį- 
vakar irgi. | 

Ji atsargiai nulipo laiptais nešina atvėsusios bulvių košės 
puodu ir padėjo senukams ją pasišildyti. Raugintų agurkų 
kvapas iš puodynės prieangyje sklido po visą namą. Mama 
pripildydavo melsvus trilitrinius stiklainius, užsukdavo žvil- 
gančius metalinius dangtelius ir pastatydavo juos į rūsį. Bet 
dar ir dabar krapų kvapas tvokstelėdavo į kiekvieną, kuris 
atidarydavo duris. | 

Josefas paprašė šį bei tą garsiai paskaityti iš nusitrynusio 
Lietuvos ryto numerio. Ji tai darydavo su malonumu, nes 
pratinosi skaityti lietuviškai. Mokėti kalbėti buvo viena, o 
rašyti ir skaityti - visai kas kita. Tai ji suprato iškart, kai tik 
pradėjo lankyti lietuvišką mokyklą. 

Senojo Josefo balti plaukai sukosi drėgnomis garbanomis 
aplink kiaušinio formos galvą. Jei jis nebūtų toks raukšlėtas 
ir neturėtų tokio išstypusio seno kūno, būtų galima pama- 
nyti, kad jis ką tik gimęs. Galva visada būdavo kiek pana- 
rinta, marškinių krūtinė neretai kuo nors sutepta. Mama 
sakė, kad jis apsidrabsto spjaudydamas kramtomąjį tabaką. 
Akiniai balnojo nosį taip, kad jis galėjo matyti ir per akinių 
viršų, ir pro stiklus. Jei Dortė būtų taip gerai jo nepažinojusi, 
būtų pamaniusi, kad jis piktas. 


— Girdėjau Verą stipriai užtrenkiant duris! - pareiškė jis, 
kai ji nustojo skaičiusi. 

— Šit kaip... 

— Tavo motinai nelengva! 

Dortė neturėjo ką atsakyti, taigi tik paklausė, ar skaityti 
toliau. Josefas linktelėjo ir susinėrė rankas ant kelių. Paskui 
užmerkė akis ir leido tęsti. 

Ana dažniausiai sėdėdavo palenkusi galvą. Stalas atstojo 
tvirtą medinę tvorą ir neleisdavo jai nukristi ant grindų, kai 
moteris susigalvodavo pasivaikščioti, pamiršusi pirma atsi- 
stoti. Kartkartėmis ji išsitiesdavo ir praverdavo burną, tarsi 
būtų norėjusi kažką pasakyti. Bet dažniausiai pamiršdavo ir 
likdavo tiesiog sėdėti ir čiulpti dantis. Paprastai ji laikydavo 
nutvėrusi savo kasą, kuri sviro per vieną petį. Ši buvo stora 
ir žvilganti, tarsi kas būtų ant jos užtepęs grindų lako, kad 
ilgiau išsilaikytų. Jos veido išraiška beveik visada būdavo to- 
kia pati: atsargiai, kitaip trenksiu! Dortė niekada nepatyrė, 
kad ji taip darytų, bet ir nemėgo į ją Žiūrėti. 

Buvo saugu laikytis įsikibus į laikraštį. Bet staiga, įpusė- 
jusi straipsnį apie tai, kad prezidentui Paksui bus iškelta ap- 
kalta, ji ėmė galvoti, kad neteisinga, jog tėtis turėjo mirti, kai 
Anai, kurios galvoje taip sujaukta, buvo leista gyventi. Dėl to 
ji ėmė skaityti per greitai. 

— Ne, ne... Ką dabar pasakei? - subarė jėsstas balsu žmo- 
gaus, kuris niekada nieko negauna. 

Dortė turėjo viską pakartoti, taip iki galo ir nesuprasda- 
ma, ar prezidentas nusipelnė apkaltos, ar ne. 

— Dėde Josefai, - galiausiai pasakė ji. - Tai senas laikraš- 
tis. Esu skaičiusi jį anksčiau. 

- Žinau juk! Man patinka klausytis vėl ir vėl! — pareiškė 
triumfuodamas. 

Tačiau netrukus Ana pasidarė tokia nerami, kad Josefas 
turėjo padėti jai atsigulti į lovą. Dortė sulankstė laikraštį, paė- 
mė puodą, kuriame atnešė maistą, ir palinkėjo labos nakties. 

Kai ji užlipo aukštyn, mama stovėjo ir lygino kunigo 
marškinius. Jie turėjo būti atiduoti kitą rytą. Ji sudėjo lūpas 
tarsi piltuvėlį, pakreipė į kairę ir nusipūtė plaukus nuo su- 
kaitusio veido. Tada šyptelėjo Dortei. 

— Jie pavalgė? 

— Taip. 

— Suplovei lėkštes ir sudėjai jas į spintą? 

— Taip. 

— Paskaitei Josefui? 

- Taip, apie prezidentą. 

— Arjis neminėjo, kad parvažiuoja sūnus? 

Mama niekada neištardavo šio sūnaus vardo. Šitaip ji lai- 
kėsi atstumo, nes vyriškis galėjo būti gan nemalonus, joms 
neišgalint susimokėti. 

— Ne, to jis neminėjo. 

Mamos neprašyta Dortė išėmė iš krepšio skalbinius ir su- 
lankstė. 

— Aš džiaugiuosi, kad tu esi rami. Kad nepriimi visko taip 
skaudžiai, - pasakė mama ir sulenkė paskutinę kunigo bal- 
tinių rankovę. Jie turėjo būti sulankstyti tiksliai, rankogaliai 
ant marškinių priekio, o likusi rankovių dalis paslėpta nu- 
garoje. 

— Ar man sudrėkinti šitą paklodę? 

— Taip, sudrėkink. 

Dortė pripylė purkštuvą ir ištiesė paklodę ant suolo. 

— Vera tokių silpnų nervų. Ji jautriai reaguoja, kad mes 
neturime pinigų, - pasakė mama. 

Dortė gerai nesuprato, ar ji sakė jai, ar Dievui. Todėl nie- 
ko neatsakė. 


Dešimtą valandą jos baigė tvarkytis po dienos darbų, ir 


mama nusižiovavo. Paskui prisuko laikrodį ir pasiruošė eiti 
miegoti. Bet apie vidurnaktį ji vis dar vaikštinėjo nuo vieno 

lango prie kito, nekalbėdama apie tai, apie ką juodvi gal- 
vojo, - Vera dar nebuvo grįžusi. Dortė nepakentė būti to 
liudininke, nors ji ir patogiai sėdėjo tėvo fotelyje su atlasu 
ant kelių. | 

— Mama! Gal geriau eitume jos paieškoti? 

- Taip! - pasakė mama ir pastvėrė juodąją skarą. Kartais 
ji būdavo tarsi prisukama lėlė - tereikėdavo ištarti žodį, kad 
ją išjudintum. 

Kai tik jos apsirengė, ant laiptų išgirdo Verą. Lengvi 
žingsniai, tokie skirtingi nuo ankstesniųjų. Ir štai ji pasirodė 
tarpdury. Veidas degė, o palaidinė priekyje buvo šiek tiek 
suglamžyta. Lūpos panėšėjo į rožes kunigo sode. Į tas, ku- 
rios buvo tokios sunkios ir raudonos, kad turėjo remtis į 
statinių tvorą. 

— Tėtė niekada to nebūtų leidęs, - tarė mama. 

— Ką tu apie tai žinai? Jis jau dveji metai kaip miręs! Man 
aštuoniolika ir darau, ką noriu! 

Užuot dar labiau Verai priekaištavusi, mama staiga susto- 
jo su skara rankose tarsi paukštis, stovintis ant vienos kojos 
ir besižvalgantis kirminų. 

- Jau praėjo tiek daug laiko? - paklausė ji su nuostaba 
ir vėl pakabino skarą ant vagio. Iškart ėmėsi išskleisti sofą, 
daugiau nieko nebesakydama. 

Kartą, kai Dortė padėjo mamai tvarkyti kunigo namus, jis 
pareiškė, kad mamai kalbant supranti, jog ji kilusi iš išsilavi- 
nusios šeimos. Jis turbūt taip ir galvojo, bet, tiesą pasakius, 
nemėgo visko, kas rusiška, nors nuo jo ir dvelkė degtine. Jis 
buvo teisus. Mama užaugo dideliame name su sodu miesto, 
kuris anuomet vadinosi Leningradas, pakraštyje. Bet ji be- 
veik niekada apie tai nekalbėdavo. 

Kai Vera ir Dortė atsigulė į lovą už spintos, po kambarį 
pasklido švelnus ir tylus, bet aiškus mamos balsas. 

— Brangioji Marija, Dievo Motina, tu žinai, kad Verai Čia 
atrodo per ankšta, kai ten lauke šviečia mėnulis ir žvaigždės. 
Ir muzika, ir šokiai! Mums netrukdo, kad ji turi draugų, kad 
ji juokiasi ir mėgaujasi gyvenimu. Bet ji nemato visų pavojų. 
Ji nesugadinta ir nežino, ką žmogui gali tekti ištverti. Todėl 
ji nemėgsta, kai aš sakau, jog žinau daugiau ir noriu ją ap- 
ginti. Tu, mano Dieve, juk Žinai dar geriau už mane ir, aišku, 
prisimeni, kad ir aš jaunystėje buvau maištininkė, ta, kuri 
manė esanti nepažeidžiama. Bet aš išsisukau lengvai, nes Tu 
buvai maloningas ir mano kelyje atsiuntei meilę. Tu pasiė- 
mei mano mylimąjį pas save, bet taip pat ir leidai suprasti, 
kad pyktis gimdo blogį. Aš nesimeldžiau tiek, kiek turėjau, 
kol nepatyriau kančios. Kančia mane sutaurino. Taigi aš dė- 
koju tau ir meldžiu: leisk Verai lengvai išsisukti! Palengvink 
jos mėnesinių dienas! Nesuteik jai didesnių kančių, nei ji 
gali pakelti. Bet suteik meilės! Ir jeigu būtų galimybė - tai 
jai taip pat reikėtų ir darbo! Amen! 


PANIEKOS KUPINU balsu vietą, kurioje jos gyveno, Vera va- 
dino pakelės lūšnynu. Centre stovėjo katalikų bažnyčia, kuri 
mamai netiko. Ji buvo stačiatikė. Mokykla, du barai ir kir- 
pykla. Laidojimo biuras grotuotais langais, - galėjai pama- 
nyti, kad savininkas įtaria žmones vagiant lavonus. Kepėjas, 
kuris senu automobiliu išvežiodavo savo prekes po kaimy- 
ninių miestelių parduotuves. Degalinė, apsupta geležies lau- 
žo, kioskas, kuriame taip pat buvo pardavinėjama ir degtinė, 
ir vadinamasis prekybos centras, kuriame retkarčiais Verai 
tekdavo padirbėti. Jos nepažinojo nieko, kai su barškančiais 
kraustuliais atvažiavo sunkvežimiu; teturėjo senojo dėdės 
Josefo laiškus. 

Kepėjo Žmonai priklausė vienas vietinis baras. Kadangi 
ten buvo prekiaujama degtine, mamai nebepatiko, kad jos 
ten vakarais vaikščioja. Kepėjo Žmona taip pat pardavinė- 
jo limonadą ir kavą. Žinoma, ir kepinius. Duona būdavo 
pilkos spalvos ir kvepėdavo kmynais bei alaus mielėmis. 
Kadangi ji buvo rusė, kepdavo auksaspalves bandeles su 
saldžiu varškės įdaru. Būdavo taip skanu užsigerti stikline 
pieno. Kepėjo žmona skleidė aplink save lengvą cinamono 
aromatą. | 

Kartais vakarais ten pasidarydavo sausakimša. Susirink- 
davo jauni ir suaugę vyrai. Dauguma jaunimo baigę mokyklą 
neturėdavo kuo užsiimti. Nedaugelis turėjo giminių mieste, 
pas kuriuos galėdavo gyventi, kol mokėsi amato arba siekė 

aukštesnio išsilavinimo. Šiaip jie likdavo namie ir dirbdavo, 
jei kas pasitaikydavo. 

Į barą kepėjo namo pusrūsyje nuo gatvės vedė pora laip- 
telių. Kartais per kepyklos, kuri irgi buvo ten įsikūrusi, sieną 
galėjai išgirsti minkymo mašiną. Atsidavė rūsiu ir tabaku, 
nors kepyklos durys dažnai žiojėdavo atidarytos, o kepėjo 
žmona, matyt, bandydavo vėdinti ir palaikyti švarą. Viena 
siena margavo išklijuota tapetais su rudais ir raudonais tar- 
pusavy besipinančiais raštais. Šviesa patekdavo pro du lan- 
gus, o juos dengė dvi įprastos svetainės užuolaidos, parištos 
nušiurusiu dirželiu, kuris visai nebuvo tam skirtas. 

Kartais ten stovėdavo sūnus Nikolajus. Arba padėdavo. 
Kaip ir motinos, jo veidas švytėjo nepaisant jokio oro. Jis 
retai ką tardavo, bet žvilgsnis slysdavo Dorte taip aiškiai, jog 
atrodė, lyg jis ką draugiškai jai sakytų. Ji ten eidavo tik die- 
ną. Dabar jau buvo beveik vakaras, bet kai ji pamatė, kad 
Nikolajus stovi vienas, kojos pačios ten nuvedė. Ji linktelėjo 
ir atsisėdo ant kėdės šalia prekystalio, atsukdama nugarą į 
duris. Jis nuėjo į kambarėlį šalimais, kuris atstojo virtuvę, ir 
grįžo nešinas stikline pieno, nors ji ir neprašė. Vaikino vei- 
das buvo visiškai rimtas, vis dėlto ji matė, kad iš tikrųjų jis 
šypsosi. Ji ištarė: „Labai ačiū!“, ir šyptelėjo jam. 

Tvarkinėdamasis už prekystalio jis dirsčiojo į ją, o ji dirs- 
čiojo į jį. Daugiausia jis be jokio reikalo dėliojo daiktus iš 
vienos vietos į kitą. Be to, rankose laikė mazgotę, su kuria 
kažką valė. Ji niekada nebuvo mačiusi, kad kas nors taip 
neįprastai laikytų mazgotę. Jis gniaužė ją kumštyje, tarsi ne 
mazgotei, o kumščiui būtų reikėję atlikti darbą. 

Kad nepajustų, jog į jį spoksoma, ji stengėsi Žiūrėti pro 
nuleistus akių vokus arba tada, kai jis stovėdavo šiek tiek 
nusisukęs. Ji taip pat išskleidė ten gulintį laikraštį, bet tik 
apsimetė skaitanti. Viduje nebuvo nieko, tik juodu, bet vis 
tiek nesikalbėjo. 


15 


Kai Dortė jau seniai buvo išgėrusi pieną ir vakaras ant 
lango išskleidė savo mėlyną apsiaustą, ji atsistojo. Užuot 
linktelėjusi, tūptelėjo. Susigėdusi paraudo. Jis linktelėjo 
rimtu, švytinčiu veidu, kaip įprastai. Bet šiandien jis Žai- 
biškai numetė mazgotę, pro kepyklos duris pranešė išeinąs 
ir čiupo švarkelį, kuris gulėjo ant kėdės. Kadangi Dortė to 
nesitikėjo, jai neatėjo į galvą, kad toks elgesys keistas. Juk 
jis nieko blogo nepadarė, tiesiog atidarė duris, tarsi jie būtų 
susitarę. Tamsa ir medžių šešėliai juos slėpė nuo kitų, bet ne 
vieną nuo kito. Šiuo metu daugelis sėdėjo už užuolaidų. 

— Tu nieko prieš, jei aš tave palydėsiu? - eidamas paklau- 
sė truputį uždusęs. 

Ji nesugebėjo atsakyti, tik papurtė galvą. Tą pačią valan- 
dėlę jai toptelėjo, jog per tamsu, kad jis tai pamatytų ir kad 
lengvai galėjo pamanyti, jog ji prieštarauja. Todėl ji pažvelgė 
į jį ir šyptelėjo. Miltų dėmės ant jo skruosto jau nebesimatė. 
Ten, viduje, ji buvo ryški. Tačiau iš jo akių sklido šviesa ir 
tamsoje. Šiek tiek nerami, tarsi laivų šviesos vakare. 

Jis palydėjo Dortę iki pat namų slenksčio. Ten jie stovėjo 
tylėdami. Tuomet jis turbūt susimąstė, kad kažką turėtų da- 
ryti. Tvirtai prisispaudė ją prie savęs ir leido rankoms slysti 
jos nugara. Netrukus ir sėdmenimis. Atrodė, tarsi neri į sau- 
lės prišildytą upės įdubą. Lyg kas švelniai kutentų šlaunis ir 
pilvą, nors jo rankų ten nebuvo. Ji turbūt turėjo uždrausti. 
Krūtys irgi prisidėjo ir tapo šito keisto malonumo dalimi. 
Ji beveik liovėsi kvėpavusi. Dabar tai atrodė visai nebūtina. 
Jo ranka nuslydo palaidine. Tai buvo nepakeliamai nuosta- 
bu. Ji stovėjo tamsoje, apgaubta pyrago ir duonos kvapo. Po 
valandėlės ten, apačioje, ji pajuto kažką panašaus į drėgnas 
samanas. Ar buvo šitaip nutikę anksčiau? 

Tą pačią akimirką kažkas nulipo laiptais. Laimei, jie laiku 
išgirdo žingsnius, jis jau buvo dingęs, prieš kažkam sužinant, 
kad čia buvo. Išskyrus mamą. 

- Štai kur tu, brangioji! - pasakė ji ir įėjo į tualetą nieko 
neužsimindama, kad žino. 

Šitaip Dortė gavo valandėlę susikaupti, kol užlipo laiptais 
ir nusivilko. 

— Manau, Verai nepatiko, jog aš kalbėjausi su Dievu tą va- 
karą - apie tai, kad jos mėnesinės tokios sunkios? — pasakė 
mama įėjusi iš paskos. 

— Taip, ji linkusi laikyti tai paslaptyje. 

Tą patį rytą Vera šaukė, kad motina ir Dievas pažeidė jos 
orumą. Mama kaip paprastai teigė, kad nė plaukelis nėra 
nukritęs ant žemės Dievui nežinant. Ir Dortė suprato, kad 
šiuo požiūriu, turint galvoje visus mažus ir didelius, kurie 
per visą tą laiką yra nukritę ant žemės, Veros menstruacijos 
ganėtinai nublanksta. 

Tėčiui nebuvo sunku viską sakyti žmonėms tiesiai - ne 
taip, kaip mamai. Dortei atrodė, kad pažįsta jį daug geriau. 
Net dabar, kai jo nebėra. Ji ryškiausiai prisiminė ne tai, kaip 
jis atrodė ar ką darė, bet tai, kaip jis sėdėdavo nušiurusiame 
fotelyje su kutais ant ranktūrių ir kalbėdavosi su jomis. Jis 
nesupykdavo, jei jos ir nesiklausydavo, priešingai, ramiai 
sėdėdavo ir kalbėdavo toliau. Jo standūs ūsai kilodavosi 
aukštyn žemyn, tarsi protestuotų prieš kiekvieną žodį. Bet 
jis to nepastebėdavo. Jis buvo tarsi nesustabdoma, saugi Žo- 
džių upė. 

Po jo viskas nutilo. Net oras nebejudėjo. Liepos viduryje 
tvyrojo bemaž trisdešimties laipsnių karštis. Žmonių sodai 
ir laukai virto dykyne. Tarsi gamta kurį laiką būtų žinojusi, 
jog tėvas liepos aštuonioliktos rytą gulės miręs lovoje ša- 
lia mamos. Visiškai tylus ir nebesušuks: „Labas rytas! ', kaip 
kad visada. | 

Motinos klyksmas įsiveržė tiesiai į Dortės sapną. Ji vaikš- 
čiojo pievoje ir skynė ramunes, bet taip skubėjo, kad nu- 
traukdavo tik gėlių žiedus. Kažkokiu būdu Dortė žinojo, 


nors ir ne visai pabudusi, kad motinos klyksmas reiškė kaž- 
ką, kas buvo daug blogiau už visa kita. Bet kad tėvas mirtų? 
Ne, negalėjo būti nė kalbos! Net ir tada, kai jos su Vera sto- 
vėdamos priešais lovą jį pamatė, nors motinos klyksmas ir 
atsimušė į langų stiklus bei privertė ryto šviesą atsitraukti. 

Dortė negalėjo prisiminti, ką ji pati darė, bet Vera kiek 
pastovėjo, paskui nulėkė pas kaimynus pagalbos. Tai tėvo 
neatgaivino, šiaip ar taip, ji pamėgino. 

Iš pradžių mama tėvo mirtį priėmė kaip nenatūralų da- 
lyką, nors ir akivaizdų, kol visiškai neteko jėgų. Atrodė, tar- 
si visos mintys ir judesiai būtų dingę iš namų. Jei ne geri 
kaimynai, Verai ir Dortei būtų reikėję jį palaidoti pačioms. 
Bet tokiais atvejais visi susitelkdavo, bent jau kol tai nieko 
nekainuodavo. Po kuklių laidotuvių mama ir vėl pasikeitė. 
Tyla ir praktiškumas užvaldė visus kampus, įsitvirtino tape- 
tuose ir užuolaidose, nugulė peilius stalčiuje ir patalynę. 

Dortės viduje kažkas įtrūko. Kaip ir tėvo pasakojime apie 
plyšį ledyne, į kurį žmonės įkrisdavo ir jau niekada nebeiš- 
sikapstydavo. Tikrovėje ji niekada nebuvo ledynuose - vis 
tiek matė save įšalusią. Kartais naktimis ji nubusdavo, nes 
tame plyšyje imdavo dusti. Nors netrukus jai ir pavykda- 
vo įkvėpti, visiškai tai nepraeidavo, o vis pasikartodavo. Ji 
suprato, kad šitaip tęsis visą likusį gyvenimą. Plyšys žiojėjo 
visur, kuo tik ji užsiimdavo, nors tiesiogiai apie tai ir ne- 
galvodavo. Pavyzdžiui, kai atsibusdavo naktį ir atsitūpda- 
vo virš kibiro. Beprasmiškai šlykštu pripildyti baltąjį kibirą 
skysčiais iš kūno vidaus, to slapto gyvenimo, kai tėvas turi 
gulėti žemėje. Tiesiog pūti. 

Ji nesugebėjo kam nors šitokių minčių paaiškinti. Bet gal- 
būt kada nors. Nikolajui. 


— Verai nelengva, - pasakė mama ir pastatė lygintuvą ant 
stovo. 

— Tikrai? 

— Ji, matyt, galvoja apie tėtį. O kai jai mėnesinės, viskas 
dar liūdniau. 

Mamos rankos buvo raudonos ir ištinusios. Tokios jos 
pasidarydavo visada, kai ji skalbdavo ir tą pačią dieną ly- 
gindavo. Šitaip nutikdavo, kai drabužiai gerai džiūdavo. Ji 
turėdavo lyginti, kol drabužis dar nebūdavo iki galo išdžiū- 
vęs, kad nereikėtų drėkinti. Dabar ji pasilenkė virš lyginimo 
lentos ir pasinėrė į mintis, kuriomis su Dorte nesidalydavo. 
Tai trukdavo po keletą minučių. Paskui staiga tarsi vėl atsi- 
gavo ir lyg niekur nieko kalbėjo toliau: 

— Tau reikėtų draugės, Dorte, - pasakė nepaaiškinusi ko- 
dėl. Taigi beliko tiesiog laukti - gal paaiškins melsdamasi. 
Vera turėjo draugų, bet mama ne visais vienodai žavėjosi. 
Todėl tai, ką ji sakė, atrodė šiek tiek keista. 

— Turėtum išeiti dažniau ten, kur renkasi jaunimas. Kur 
tai yra? - paklausė mama ir suskleidė lyginimo lentą. 

— Nežinau. 

— Ar Vera eina į kepėjo barą susitikti su jaunimu? 

— Ne, į kitą. 

— Manau, kepėjo tau geriausias, - nusprendė mama. - 
Gausi centų, kad galėtum ten vieną dieną nueiti. Bet ne va- 
kare. 

Dortė paraudo ir greitai nusisuko. 

— Kuojis vardu? Tas kepėjo sūnus? - paklausė mama tarsi 
tarp kitko. 

— Nikolajus, - sušnibždėjo Dortė nebežinodama, kur dė- 
tis. Bet mama neužsiminė, kad matė juos kieme. Mergaitė 
pasijuto tokia dėkinga, jog pasižadėjo sau dažniau melstis — 
kad nudžiugintų mamą. 


VASARA PERVIRĖ savo karštose dulkėse. Migla virš upės tapo 
sunkesnė ir atkaklesnė. Nuo medžių nukrito lapai, o daržas 
išdžiūvo. Geltonas saulės skritulys raudonais pakraščiais 
pakildavo vis žemiau. Tarsi neturėtų jėgų išsilaikyti. Pana- 
šiai atrodė ir mama. Maldos greitai virto vieninteliais pokal- 
biais, kuriuose ji dalyvaudavo. Vera du mėnesius neturėjo 
darbo, tik kartais pagelbėdavo prekybos centro kasoje. Bet 
dabar ir tai baigėsi. 

— Nežinau kitos išeities, kaip tik tau už manęs ištekėti, kad 
būtum aprūpinta, - pasakė prekybininkas su šypsena pra- 
nešdamas, kad jos paslaugų jam nebereikia. 

Aišku, jis nekalbėjo rimtai, nes turėjo daugiau nei ketu- 
riasdešimt ir jau vedęs. Bet Verą ištiko įniršio priepuolis, kai 
ji tai papasakojo. Po valandėlės ji ėmė šukuotis savo ilgus 
plaukus, tarsi šie būtų buvę priešai. Ji stovėjo prie sueižėju- 
sios aliuminio kriauklės atsukusi nugarą į veidrodį. Pašėlu- 
sio šukavimo įelektrinti viršutiniai plaukai pakilo tarsi vai- 
vorykštė po lempos šviesa. Galiausiai jie virto aureole aplink 
jos galvą. Dortė stovėjo ir Žiūrėjo. 

— Į ką spoksai? - pratrūko Vera. 

— Turi tikrai gražius plaukus, - sumurmėjo Dortė susigė- 
dusi ir ėmėsi kraustyti stalą. 

Nuo to įvykio jau praėjo šiek tiek laiko. Vera kartkartėmis 
užeidavo pas prekybininką po darbo valandų pasiklausti dėl 
pagalbinių darbų. Bet namuose liovėsi apie tai kalbėjusi. 

Dortei labai pasisekė, nes gaudavo padirbėti pas ūkininką, 
kuris išsiveždavo maisto atliekas. Bet iš gretimo miesto at- 
vyko giminaitis, kuriam būtinai reikėjo šio darbo viso se- 
zono metu. Mama taisė drabužius ir skalbė žmonėms. Bet 
jie mokėdavo ne per daugiausia. Kai kurie su užmokesčiu 
delsdavo taip ilgai, kad ir visai nebesumokėdavo. 

— Tai galima tiesiog pamiršti! - sakė mama, kai Vera no- 
rėdavo žinoti, ar jai sumokėjo. 

— Argi negali nusiųsti sąskaitos, kaip kad daro prekybi- 
ninkas? - piktai klausdavo Vera. 

Į tokius klausimus mama niekada neatsakydavo, nes iš 
to nieko gero neišeidavo. Kai Vera būdavo taip nusiteikusi, 
Dortė apsimesdavo, jog negirdi, kad kambaryje šnekama. Be 
to, buvo ir kitų dalykų, apie kuriuos galvodavo. Nikolajus 
važiuos į Kauną, kad taptų konditoriumi. Siaubingai bran- 
gu, bet jis gyvens pas savo dėdę našlį, turintį nepakenčiamą 
dukrą, kuri padės Nikolajaus mamai bare ir mokysis gero 
elgesio. Jie susikeis namais, kaip Nikolajus tai pavadino. 

Dortė nežinojo, kaip be jo išgyvens, nes buvo jau pripra- 
tusi prie jo rankų ir saugaus kepyklos kvapo. Vaikinas turėjo 
kažką, kas veikė raminamai. Nors jau buvo suaugęs ir ga- 
lintis įstumti į pavojų. Jis niekada nesiginčydavo dėl to, kur 
gali ją liesti, nors Vera pasakodavo, jog vaikinai taip daro. 
Kai Dortė į jį tam tikru būdu pažiūrėdavo, Nikolajus supras- 
davo, kad tos vietos daugiau nebeliestų. Problemų kildavo, 
kai būdavo tamsu. Ji manė, jog jis tikrai supranta, kad jei 
būtų jos valia, jie būtų galėję daryti bet ką. Bet reikėjo atsi- 
žvelgti į taisykles. Būti padoriu žmogumi. Taip pat ir mamos 
maldų. 

Dortė lietė jo veidą pirštų galiukais, užuot ką nors sakiusi. 
Jo kvėpavimas visada ją įspėdavo, kada gali būti pasiekta pa- 
vojinga riba. Tada ji smiliumi perbraukdavo jam per lūpas 
arba akių vokus. Būdavo, kad jis suinkšdavo tarsi užgautas 

šuo, kol pasiduodavo. Bet niekada nebandė jos priversti. Po 
valandėlės kvėpavimas vėl tapdavo normalus. 

Dažnai jis atsinešdavo maišelį su kepiniais, kai jie susitik- 
davo. 

— Nieko sau! - visada sušukdavo ji ir dėkodama spustelė- 
davo jam ranką. 

— Tai tavo mamai! - atsakydavo Nikolajus paprastai, tarsi 
tai būtų menkniekis. Dortė vertino, kad jis neteikė didelės 
reikšmės, jog ji nebuvo „ideali partija, kaip kad būdavo sa- 
koma. 

Laikui bėgant, kalbėtis jiems sekėsi vis geriau. 

Vieną dieną jis paklausė, kodėl ji turinti tokį gražų, bet 
retą vardą. 

— Tėtis taip norėjo. Jis pažinojo vieną moterį, kuri mirė. 
Jos vardas buvo Dortė, - ištarė ji. 

— Jis buvo ja susidomėjęs? 

— Ne, - sušnibždėjo Dortė pasibaisėjusi. Tą pačią akimir- 
ką ji suprato, kad turbūt šitaip ir buvo. 

Dortė suprato, kad mama nepyksta, jog ji eina su Nikola- 
jumi prie upės. Aišku, jai visai nebūtina sužinoti, kad juodu 
pažinojo vienas kito odą ir kvėpavimą. Iš pradžių Dortei ne- 
leista užsibūti daugiau nei valandą. Ji turėdavo pareiti prieš 
pradedant temti. Ilgainiui ji jau galėdavo su motina disku- 
tuoti apie tai, kada iš tikro pradeda temti. Sutemos prie van- 
dens ne tokios kaip tamsiame kaime. Pamažu mama ėmė 
suprasti. Taip pat ir todėl, kad Nikolajus paminėjo, jog jos 
tėvas mokykloje mokėsi kartu su kepėju. 

Kai per vakarienę Dortė tai papasakojo, motinos skruos- 
tai atgavo spalvą, ji ėmė kalbėti apie savo pačios šeimą, ko 
šiaip niekada nedarydavo. Ji sakė Leningradas, o Vera vis 
taisė į Sankt Peterburgą, tačiau ji nesileido pertraukiama. 
Papasakojo, kaip senelis gavo aukštesnes pareigas sistemo- 
je, ir visas šeimos gyvenimas pasikeitė per vieną naktį. Visą 

laiką gyvenusi kukliame bute, šeima išsikraustė į didžiulius 
rūmus su daugybe kambarių ir gražiais daiktais. Dortė nie- 
kada iki galo nesuprato, kas ta „sistema“. Bet kadangi senelis 
buvo advokatas, tai turėjo būti kažkaip susiję su rusiškais 
įstatymais, kurių niekas nemėgo, bet garsiai apie tai nekal- 
bėdavo. Atrodė, kad mama apčiuopė savo praeities kraštelį. 
Vien tik todėl, kad jų tėvai kartu lankė mokyklą. 


Dortė dar vis avėjo basnirčia. Ir eidavo pas kepėją, nors ir 
neturėjo centų, kad ką užsisakytų. Dabar jautėsi kur kas 
smagiau, kai mama pati tai pasiūlė. Vieną dieną pasirodė 
Nadia. Vyresnė mergina iš gretimo kaimo, kuri kartkartė- 
mis užeidavo, nes buvo įsimylėjusi Nikolajų. Dėl šios prie- 
žasties Dortė negalėjo jos mėgti. Nadia mūvėjo madingus 
džinsus ir vilkėjo giliai iškirptą palaidinę su nėriniais ant 
krūtinės. Ji avėjo aukso spalvos bateliais, kurie atidengė 
raudonai lakuotus kojų pirštų nagus. Neatsiklaususi ji įsi- 
taisė prie to paties stalo kaip ir Dortė. Apėmė nerimas, kad 
Nikolajui patiks Nadios apranga ir galbūt jis išseks paskui 
ją. Bet už prekystalio stovėjo jo mama tokiais pat rudais 
garbanotais plaukais ir tokiu pat veidu. Tarsi didingas sau- 
lėtekis. 

— Ar Nikolajus išvažiavęs į Kauną? - šūktelėjo Nadia per 
prekystalį. 

— Dar ne, - ramiai atsakė mama. 

— Aš turbūt irgi išvažiuoju, bet į užsienį! 

— Šit kaip. 

- Reikia pamatyti pasaulio, kol dar nevėlu, - pareiškė ji ir 
atstatė lūpas, kol prisidegė cigaretę - tarsi mėgintų įsiurbti 
Nikolajų į kambarį. 

Kol Nadia toliau šnekėjo, Dortė galvojo, kad mama jai 
niekada neleistų išeiti su šitokiais drabužiais. Savaime aišku, 
ji mielai būtų turėjusi tokius džinsus. Nadia galėjo ten sėdėti 

ir siurbti kiek tik panorėjusi. Nikolajus išvežiojo kepinius 
po gretimus kaimus ir jos nematė. Bet Dortė pripažino, kad 
su ja lengva šnekėti, nes ji kalba rusiškai. 

- Mano mamos tėvas buvo rusas. Valdžia jį išvarė iš Ru- 
sijos, nes buvo didvyris! - pareiškė ji, kai Dortė paklausė, 
kur ji šitaip gerai išmoko kalbos. Bet kodėl didvyris buvo 
išvarytas, Nadia nepanoro atskleisti. 

- Graži palaidinė, - mandagiai pasakė Dortė. 

— Ir man graži. Iš Švedijos. 

— Iš Švedijos? - nusistebėjo Dortė. 

— Taip, tai avansas. Gavau darbą vienoje Stokholmo ka- 
vinėje. Bet nemėgstu keliauti viena... Tai juk svetima šalis. 
Tiesa, važiuoju su Liudviku, bet vis tiek... 

— Kas tas Liudvikas? 

— Pažįstamas. Jo pusbrolis užsiima Stokholme verslu. Jis 
gali parūpinti darbo. O tu baigei mokyklą ir neturi darbo? 

— Taip. 

— Tada prisidėk prie mūsų! 

— Mama niekada neleis man išvažiuoti. 

— Kodėl gi ne? 

— Turbūt mano, kad aš per jauna, - pasakė Dortė tiesio- 
giai neprasitardama, kad niekados to ir neklausė. 

— Bet tau juk reikia darbo! Čia reikia dirbti, kas pakliū- 
va, už grašius! Švedijoje galima tiek pat uždirbti per mėnesį, 
kiek čia per dvejus trejus metus. 

— Negali būti! - šūktelėjo Dortė. 

— Žinoma, kad gali. Ten tokia graži ir turtinga šalis! Žmo- 
nės mandagūs ir draugiški, nes turi darbo. Net ir policinin- 
kai Švedijos gatvėse mandagūs! 

— Esi ten buvusi? 

— Taip, kartą. Keletą dienų... Dar ir dabar sapnuoju tai 
naktimis. O kiek parduotuvių! Galima visko nusipirkti. 
Tokių neišpasakytai gražių drabužių! Viskas - paskutinės 


24 


mados! Vieną dieną atidarysiu madingų drabužių par- 
duotuvę Stokholme! - pasakė Nadia užsisvajojusi ir atkišo 
aukso spalvos batelius su raudonai lakuotais nagais kiek 
galėdama toliau. | 

— Arjie ten supranta rusiškai? 

— Ne, nelabai, bet tu greitai išmoksi švediškai. 

— Aš išmokau lietuviškai, to užteks. 

- Tau nereikės ten ilgai būti. Per du tris mėnesius sukaup- 
si užtektinai pinigų, kad galėtum Vilniuje lankyti mokyklą 
arba nusipirkti butą, jei panorėsi. Per tą laiką galėsi išsiversti 
ir ženklų kalba. 

- Kiek laiko galvoji ten būti? 

— Tai priklauso nuo to, ar man ten patiks... Galbūt kelis 
mėnesius. Galbūt ilgiau... Priklausys nuo to, ar pakankamai 
uždirbsiu, kad galėčiau atidaryti parduotuvę. 

— Ar yra ir daugiau darbo toje kavinėje? 

— Ne, bet Liudviko pusbrolis tikrai ką nors žino. Paklausti? 

— Ne, nebūtina. Man neleis. 

Nadia nieko daugiau apie Švediją nebesakė. Tik papasa- 
kojo, kaip jai pavyko už gerą kainą nusipirkti drabužių vie- 
noje Jonavos parduotuvėje. Dortė tik mandagiai linkčiojo. Ji 
suprato, kad, matyt, dar menkai išmano apie parduotuves. 


Kai parėjo namo, prie durų ją pasitiko Vera nešukuotais 
plaukais ir nepasidažiusi. 

- Josefo sūnus atsiuntė mamai laišką! 

— Laišką? 

- Taip. Jis nori tuoj pat gauti nuomą, kitaip turėsime išsi- 
kraustyti. Žiūrėk! 

Dortė paėmė laišką. Raidės puslapyje iš pradžių liejosi. 
Paskui ji suvokė, kad laiške sakoma, jog Josefas ir Ana nebe- 
išgali jų čia laikyti. Lyg namas nestovėtų. Lyg jos nepadėtų 
senukams viskuo, ką apleido jų sūnus. 

- Trys mėnesiai! Mama nuo mūsų nuslėpė, kad tiek 
daug! 

— Ir nuo Dievo! - sušnibždėjo Dortė nustėrusi. 

— Velniop Dievą! - sušnypštė Vera. - Jis iš mūsų atėmė 
tėtį! 

— Vera! - suklykė Dortė ir atsisėdo ant artimiausios kėdės. 

Ant stalo stovėjo kopūstų sriubos puodas. Jį tereikėjo nu- 
nešti senukams ir pašildyti. Atsidavė mirtimi ir puvėsiais. 

— Kurjiė 

— Bažnyčioje, meldžiasi. 

— Bet kodėl ji nesimeldžia namie? Juk visada taip daryda- 
vo... Kad mes žinotume... 

— Turbūt ji kalba apie dalykus, kurių mums nereikia žino- 
ti, Ji jau seniai slėpė šitą laišką, - pasakė Vera ir šniurkštelė- 
jo. Staiga Dortė pamatė, kad ji verkė. 

— Kaip tai sužinojai? Ji tau parodė?.. 

— Ne, aš jį radau skardinėje dėžutėje virš dujinės viryklės. 
Aš tiesiog įsiutau. Šaukiau jai, kad ji melagė. Paskui sėdėjo- 
me čia ir sriūbavome. Kol ji išėjo. 

— Tik pagalvok, ji bandė šitiek savaičių nuo Dievo nuslėp- 
ti tokį svarbų dalyką! - šūktelėjo Dortė susijaudinusi, tačiau 
ir susižavėjusi. 

— Najau! Ne nuo Dievo ji tai slėpė, nuo mūsų! Turbūt su- 
pranti, kaip viskas blogai? Šitas nenaudėlis mus išmes lauk! 

— Ką darysime? - Dortę užliejo klampus nerimas, kuris 
išstūmė iš galvos visa kita. Ji nelaukė atsakymo, tiesiog išėjo 
pro duris ir nusileido laiptais. 

— Kur eini? - pavymui sušuko Vera. 

— Paieškosiu mamos... Ji juk nieko nebeturi dabar, kai su- 
gadino santykius su Dievu. 


Kitą dieną Vera išėjo vidurdienį ir grįžo joms jau atsigu- 
lus. Anksčiau taip nebuvo nutikę. Vis dėlto mama ieškoti 

nėjo. Rytą ji padavė mamai voką su dviejų mėnesių nuoma. 
Dortei atrodė daugiau nei keista, kad tiek mama, tiek Vera 
verkė, kai ši padavė pinigus. O kai ji paklausė, iš kur gavusi, 
jos nenorėjo apie tai kalbėti. Dortė jautėsi atstumta. Taip pat 
ir todėl, kad mama nepaklausė, kas joms paskolino pinigų. 
Vera nieko nesakė. Tarsi Dortė būtų svetima. Vakare mama 
trumpai, bet nuoširdžiai pasikalbėjo su Dievu. 

— Prašau tavęs, saugok Verą savo visagale ranka! Parodyk 
jai stiprybę. Suteik jai pasirinkimą, kurį ji gali pakelti. Sau- 
gok jos sielą! Ir jeigu kaip nors įmanoma, duok jai darbo, 
kad galėtume grąžinti viską, ką ji pasiskolino iš prekybinin- 
ko. Amen! 

Tada Vera staiga pašoko iš lovos ir puolė pro duris neap- 
siavusi ir neapsivilkusi. Jos girdėjo ją nubildant laiptais ir 
vėjo daužomas aplaidžiai atviras paliktas duris, kol ši buvo 
tualete. 


Dortė visada žavėjosi Veros skausmo didingumu ir jėga. Bet 
po to vakaro Veros įniršis nuslopo. Jos akys priminė du už- 
gesusius deglus. Kartą Dortė pabudo nuo Veros verksmo. Bet 
kai ji ištiesė ranką, kad ją paguostų, Vera apsimetė mieganti. 

Paskui atėjo paskutinė diena prie upės prieš Nikolajui iš- 
važiuojant. Dortė norėjo papasakoti jam, apie ką ji galvo- 
ja - kad jos bus išmestos į gatvę, kai tik kitą kartą nebeiš- 
galės susimokėti nuomos, bet pajuto, jog išduotų mamos ir 
Veros išdidumą. Laimei, jis neatrodė labai patenkintas, kad 
išvažiuoja, ir tai truputį nuramino Dortę. 

— Galbūt aš surasiu tau darbo mieste. Tada galėsime ma- 
tytis dažniau, - pasiūlė jis. 

- Aš neturiu kur apsistoti, - pasakė ji nedrąsiai, bet tą 
pačią akimirką pradėjo galvoti apie pinigus, kuriuos galė- 
tų uždirbti, ir tiek jų daug, kad galėtų būti drauge su Niko- 
lajumi. 

- Bet kuriuo atveju aš parašysiu. Tu irgi turėsi rašyti! 
Dažnai! 

— Gerai, - pažadėjo ji. 

— Taip pat aš grįšiu namo per visas atostogas. 

— Taip... 

Prieš juos plaukė sava ir tamsi upė. Šen bei ten sumir- 
gėdavo šlapia šaka arba lapas, nešamas srovės. Trumpai 
sušmėžavo purvina vienkartinė stiklinė. Antis užsiiminėjo 
savo reikalais ir be paliovos kaišiojo galvą po vandeniu. Ji 
nė kiek nesigėdijo styrančios į viršų uodegos. Jei Dortė ne- 
būtų jautusis tokia bejėgė, būtų tikrai nusijuokusi. Tada jis 
būtų paklausęs, iš ko ji juokiasi, ir ji būtų jam papasakojusi. 
Paskui jie būtų galėję pasijuokti kartu. Bet šį vakarą viskas 
buvo kitaip. Pabaiga. Tarsi jai būtų reikėję mirti, bet ji būtų 
pamiršusi pasiruošti. Tarsi ji būtų įklimpusi į smulkmenas, 
kai vienintelis svarbus dalykas buvo sėdėti su Nikolajumi 
prie upės. 

Kai Nikolajus norėjo jos lūpas paliesti savosiomis, ji pa- 
juto besikaupiančias ašaras. Jautėsi labai nesmagiai dėl to, 
kad nenori bučiuotis, bet nedrįso pasakyti kodėl. Dėl to jis 
tikriausiai šiek tiek įsižeidė. Dar kartą nesėkmingai paban- 
dęs paklausė: 

— Aš tau nebepatinku? 

— Patinki! 

— Tai kas negerai? 

— Man taip liūdna, kad mano burna pilna ašarų ir aš ne- 
galiu... - išlemeno ji. 

Tada jis paglostė jai skruostą ir pabučiavo į kaktą. Jie sė- 
dėjo susiglaudę ir matė iš žemės palengva kylančią tamsą, 
bet virš upės vakaras ištiesė veidrodį. Jame tviskėjo šviesus 
dangus. Veidrodžio pakrašty bažnyčia panardino savo bokš- 
tą. Tarsi ji būtų norėjusi pajusti, koks šaltas vanduo. Ties 
veidrodžio ir tamsos riba nutįso plati oranžinė juosta. 

— Ar galvoji kartais apie mane, kai nesame kartu? - staiga 
paklausė jis. 

Ji dėliojo mintyse žodžius prieš ką nors pasakydama, nes 
suprato, kad jam svarbu, ką ji atsakys. 

- Iš tikrųjų galvoju apie tave visą laiką... taip pat, kai to 
nežinau, - prisipažino ji. 

— Aš pasiimu tave kartu į lovą. Miegu visada su tavimi, - 
sušnibždėjo jis neaiškiai. 

— Turėtum šitaip daryti ir mieste. 

- Ačiū, - pasakė jis, atsikrenkštė ir stipriai apkabino ją 
ranka. 


KAI MAMA su ką tik išlygintais marškiniais išėjo pas kuni- 
gą, Vera paliepė Dortei eiti iš namų į namus ir prašyti dar- 
bo, taip pat ir ten, kur gyvena paprasti žmonės, kaip ir jos 
pačios. 

— Privalome daryti tai abi. Bet kiekviena atskirai, tada tu- 
rėsime daugiau šansų, - pasakė ji. 

- Juk negalima kaulyti iš žmonių darbo, - paprieštaravo 
Dortė. | 

— Galima! Reikia! - pasakė Vera gąsdinamai ramiai. 

— Aš ilgiuosi namų Baltarusijoje, - pasakė Dortė nusi- 
minusi. 

— Ne tu viena. Juk jie mums priklausė! Niekas negalė- 
jo mūsų išmesti, nors ir neturėjome pinigų bulvėms ir ko- 
pūstams. 

— Ar negalėtume pasakyti mamai, kad grįžtame namo? 

- Iš kur paimsime pinigų jį išsipirkti, jei jį ir vėl parduo- 
tų? Susitvarkyk, kad normaliai atrodytum! Aš sudariau są- 
rašą, kur pirmiausia turėtum eiti, - pasakė Vera vis dar be 
jokio pykčio. 

Dortė padarė, kaip ji ir liepė. Viena diena, dvi dienos. Jo- 
kių rezultatų. Kai kurie jos gailėjo ir žvelgė į ją, tarsi ji iš ti- 
būtybę ir tik troško kuo greičiau užtrenkti duris. Ūkininkas, 
pas kurį ji dirbo anksčiau, buvo draugiškas, bet paprašė pa- 
laukti iki pavasario. 

Kai kitos dienos vėlyvą popietę ji parėjo namo, iš jos pa- 
žastų trenkė taip stipriai, jog ji susigėdo ir užsikaitė puodą 
vandens. Tada užėjo už pertvaros, norėdama likti viena, jei 
grįžtų mama arba Vera,jai dar nebaigus. Nusipraususi užsi- 
vilko švarią palaidinę ir išėjo pas kepėją. 

Ten nebuvo nieko, išskyrus Nikolajaus mamą, bet mote- 
ris draugiškai linktelėjo. Kaip paprastai jos skruostai buvo 
išmušti rausvomis dėmėmis, apgaubti rudų garbanų, kurias 
iš jos paveldėjo Nikolajus. Visiškai kitokių nei niūrūs rudi 
tapetai ar Dortės mintys. Vaizdas šiek tiek paguodė ją, nors 
ir privertė ilgėtis Nikolajaus. Kaip paprastai ji atsisėdo prie 
stalo šalia prekystalio, bet nedrįso paklausti, ar turi iš jo ko- 
kių žinių. Nikolajaus mama persimetė per petį rankšluostį 
ir išėjo iš už prekystalio. Aukšta ir liesa, šiek tiek pakumpusi, 
visai kaip Nikolajus. Ilgos stiprios kojos buvo išvagotos mė- 
lynų vingiuotų linijų, tarsi kraujagyslėms po oda būtų buvę 
per ankšta ir jos būtų bandžiusios išsiveržti laukan. Moteris 
priėjo prie Dortės ir pasilenkė virš stalo. Tyliai, žvelgdama 
į duris, paklausė: 

— Kaip tau sekasi, mano mergyt? 

Trumpam stojus tylai ir Dortei porą kartų linktelėjus, 
ji tarė: 

— Aš apgailestauju! - bet nepaaiškino kodėl. 

Vera sakė, kad pirmiausia ji turėtų prašyti darbo čia, nors 
Dortė ir priminė, jog Nikolajaus pusseserė atvažiuos į jo vie- 
tą. Ji nepasakė, kad jai gėda prašyti Nikolajaus mamos ir 
taip parodyti, kokios jos vargšės. 

— Nori puodelio arbatos? - paklausė Nikolajaus mama. 

— Neturiu su savimi pinigų, - sušnibždėjo Dortė stoda- 
masi. Ji jau buvo bepriglaudžianti galvą prie moters ir be- 
pravirkstanti. 

— Dėl to nesijaudink. Mes abi, ko gero, vienodai pasiilgo- 
me Nikolajaus, ar ne? 

Dortė linktelėjo ir pajuto, kad stipriai paraudo. Bet Niko- 
lajaus mama išėjo paruošti arbatos, o kai ji grįžo nešina skli- 
dinu puodeliu bei ką tik iškeptu varškėčiu, Dortė jau buvo 
atgavusi savitvardą. | 

— Vajetau! Labai ačiū! - pasakė ji, pašoko nuo kėdės ir pa- 
dėkojo prie krūtinės prispaudusi ranką. 

- Į sveikatą! — rimtai, bet su šypsena balse atsakė Nikola- 
jaus mama ir nuėjo už prekystalio. 

Kepinių kvapas priminė Nikolajaus odą. Paskutinį vakarą 
tamsoje prie upės. Dortė jautėsi lyg šokėja ant lyno. Aukštai 
virš to, ko norėjo, kur norėjo nukristi ir kas taip pat gąsdino. 
To, kas buvo taip giliai upės vandenyje, kad nebebuvo gali- 
ma rasti kranto. Kol sugebės išlaikyti pusiausvyrą, nenukris. 
Ir kol galvojo apie tai ir apie Nikolajų, įgavo drąsos. 

- Taip sunku... gauti darbo, - sumurmėjo ji po nosimi, 
nežiūrėdama į Nikolajaus mamą. 

— Suprantu... Be to, tu dar jauna. O tavo sesuo ar turi darbą? 

— Ne. Todėl pamaniau... Ar galėčiau?.. Čia? 

Nikolajaus mama delnu nušluostė prekystalį, kone meiliu 
judesiu. Tai padėjo Dortei išvengti gėdos jausmo, nesvarbu, 
kad ir koks būtų atsakymas. 

— Man labai gaila. Mes turime priimti Maritą. Dabar, kai 
Nikolajus gyvens Kaune pas mano brolį. Ji - sunkus vaikas 
be ateities... 

Dortė bandė įsivaizduoti, kas tai per mergaitė, bet nieko 
doro neišėjo. 

— Kiek Maritai metų? - paklausė ji ir suvokė, kad iš tikro 
kalbasi su Nikolajaus mama. 

Kaip tik tada skambtelėjo virš durų kabantis varpelis. At- 
sisukusi Dortė pamatė, kaip įėjo Nadia kartu su vyru, kurio 
akys buvo panašios į katės. Jis buvo už ją vyresnis. Beveik 
senas. Šiaip ar taip, per trisdešimt. Dortė įsmeigė žvilgsnį 


bandelę. 

— Nikolajus išvažiavęs? - šūktelėjo Nadia kreipdamasi į Ni- 
kolajaus mamą, tarsi jos būtų buvusios senos draugės. Arba 
dar blogiau - tarsi su juo pačiu būtų norėjusi pasišnekėti. 

— Išvažiavęs, - tyliai atsakė mama, laukdama užsakymo ir 
laikydama pakeltas rankas. 

— Labas, Dorte! Pamačiau pro langą, kad sėdi čia viduje! 
Tai - Liudvikas, kuris surado man darbą Švedijoje, - tarė 
Nadia judėdama tarsi kine. Vyras elgėsi kitaip. Jis labiau 
priminė animacinio filmuko herojų, atsidūrusį tikrovėje. 
Nerangus. Tarsi nelabai žinotų, kur esąs. 

Abu neatsiklausę klestelėjo prie stalo šalia Dortės. Ji juk 
negalėjo sakyti, kad čia užimta. Kai jiems Nikolajaus mama 
atnešė alaus ir sulčių, abu ėmė kalbėtis rusiškai, tarsi Dor- 
tė nesuprastų. Jie kalbėjosi tik tarpusavy. Apie tai, ką veiks, 
apie pažįstamus žmones ir apie automobilį. Jis buvo beveik 
naujas. 

Iš pradžių Dortė sėdėjo ir apžiūrinėjo baisiuosius tapetus, 
per daug nesigilindama į jų kelionės planus. Juk visi keliau- 
ja. Tik ne ji. Tapetai skleidė kažkokį neapsakomą liūdesį, ne 
tik čia, bet ir visur kitur. Ne vien dėl išblukusio rašto ir spal- 
vų, ne vien dėl drėgmės žymių ir dėmių, bet visų pirma dėl 
to, kad vos užmetęs akį supranti, kad kambarys nurašytas. 
Tarytum vienintelė tapetų paskirtis - priminti apie kieno 
nors galą. Bet Dortė save sudraudė: nebūtina taip baisiai 
galvoti apie Nikolajaus tapetus vien iš pavydo tiems, kurie 
gali planuoti ateitį. 

Šitas Liudvikas spoksojo į Nadią taip, kad Dortei pasidarė 
nejauku. Bet staiga jis atsigręžė į Dortę. 

— Tu graži, - pasakė ir pakreipė galvą. - Galiu kuo nors 
pavaišinti? 

— Norėčiau stiklinės pieno! - ištarė ji sutrikusi. 

Vyras nusijuokė, parodydamas šešis didelius baltus dan- 
tis. Plaukams nebūtų pakenkęs karštas vanduo, o gal jie 

buvo sutepti kremu? Jis atrodė malonus, šiek tiek nervingas, 
bet pieno neužsakė. 

— Ar jau gavai darbo? - paklausė Nadia, tarsi ir ji staiga 
būtų pastebėjusi Dortę. 

— Ne. 

— Kodėl gi tau nevažiavus kartu su mumis? Galėtum pa- 
atostogauti ir pagyventi už dyka kartu su manimi. Aš juk 
tau pasakojau, kaip gerai Švedijoje. Galėtume eiti į kiną ir 
diskoteką. Man irgi būtų linksmiau, jei sutiktum. Ar ne, Liu- 
dvikai? Neprieštarautum? 

Ji kalbėjo tarsi televizijos laidų pranešėja. 

— Mano pusbrolis turi tau darbo. Kaip sykis tokiai jaunai 
ir gražiai merginai kaip tu, - pasakė Liudvikas ir mirktelėjo 
Dortei. 

Ji nurijo paskutinį bandelės kąsnį. 

— Tai neįmanoma. 

— Kodėl ne? - paklausė Liudvikas ir paglostė jai ranką, 
tarsi jie būtų giminės. 

- Ji po mamos padu, - nusijuokė Nadia. 

Dortė sumišo. Nadia nedraugiškai elgiasi iš jos šaipy- 
damasi. 

— Kodėl taip šneki? - griežtai subarė Liudvikas. Nadia ty- 
lėjo paniurusi. 

— Tavo mama juk nori, kad gautum darbo? Ar ne?.. Galbūt 
jums einasi taip gerai, kad darbas nė nebūtinas? - paklausė 
jis, o katės žvilgsnis buvo toks tiesus, jog galėjai pamanyti, 
kad jis žino viską, ko ji negalėjo papasakoti. Dortė jautėsi 
tarsi gavusi vaidmenį, kurio nebuvo repetavusi. Užtat ne- 
atsakė, tik nudelbė akis į tuščią arbatos puodelį ir padėjo 
šaukštelį ant lėkštutės. 

— O galbūt tavo tėvas viską sprendžia? 

— Jis miręs, - išsprūdo jai. Tą pačią akimirką tėvo veidas 
atsidūrė ant kavinės stalo tarsi seno laikraščio puslapis, ant 

kurio nepažįstamasis galėjo uždėti alkūnes. Kad tik grįžtų 
Nikolajaus mama! 

— Kaip gaila, - pasakė šitas Liudvikas ir vėl paglostė jai 
ranką. 

Dortė greitai pasitraukė ją prie savęs negalvodama, kad 
galbūt pasirodys nemandagi ir atžari. 

— Pagalvosi apie tai? - išgirdo ji. 

— Galbūt... - atsakė ji išsisukinėdama, kad tik baigtųsi ne- 
smagus pokalbis. 

— Tai atsiklausk mamos! - prabilo Nadia. 

— Koks ten darbas? - paklausė Dortė per vėlai suprasda- 
ma, kad vėl viską pradėjo. 

— Vieni niekai! Paprasčiausias aptarnavimas kavinėje. 

— Ne bare? Mama kažin ar man leistų dirbti bare vaka- 
rais, - prisipažino ji susigėdusi. 

— Ne, tiesiog įprasta kavinė, - gūžtelėjo Liudvikas ir vėl 
parodė baltus dantis. 

Dortė linktelėjo ir atsistojo. Tačiau iš lėto - nebuvo reika- 
lo pasirodyti nemandagiai. 

— Aš ateisiu čia rytoj, tada bus matyt, - pasakė Nadia 
guviai. - Galbūt ji tau leis. Pasakyk, kad važiuosi kartu su 
mumis ir kad tai padori šalis. Jokios mafijos! Ne taip, kaip 
Rusijoje. 

— Žiūrėk! Aš juk turiu kelias nuotraukas, taigi gali pati pa- 
žiūrėti, - netikėtai karštai ištarė Liudvikas. 

Iš juodo odinio švarko kišenės jis ištraukė kelis atvirukus. 
Žali medžiai ir bažnyčia. Kitame buvo kažkas panašaus į 
atrakcionų parką. Trečiajame buvo matyti daug senų namų, 
susispietusių aplink turgaus aikštę. Nieko, kas priblokštų 
savo dydžiu ar gąsdintų. Veikiau malonus įspūdis. 

— Ar kelionė ilga? - Dortė pasilenkė prie gulinčių ant sta- 
lo atvirukų. 

- Visai ne! - patikino Liudvikas. - Tereikia keletą valandų 
važiuoti mašina, o paskui plaukti keltu, štai mes ir vietoje. 

Jis turbūt labai didžiuojasi šia šalimi, jei jau nešiojasi jos 
nuotraukas kišenėje. 

— Ar tavo šeima kilusi iš ten? 

— Oi ne! Bet gerai pažįstu šalį. 

— Tu juk turi pasą? - paklausė Nadia, tyrinėdama savo 
ranką. Nuo pat peties iki nagų. Galiausiai ji plaštaka apė- 
mė pirštų galiukus, kurie delne priminė raudonus it kraujas 
grobuonies nagus. 

Dortė linktelėjo. 

— Tada viskas puiku! - šūktelėjo Liudvikas šypsodamasis. 

Dortė atsistojo ir žengė žingsnį nuo stalo. Liudvikas bemat 
pašoko ir liko stovėti tarsi liokajus išskėstomis rankomis. 

— Ar nenorėtum pasiimti ir atvirukų, kad galėtum paro- 
dyti juos mamai? - paklausė jis ir atkišo pluoštelį. 

Dortė negalėjo atsisakyti. Padėkojusi paėmė. Tą pačią 
akimirką už prekystalio sugrįžo Nikolajaus mama, tad Dor- 
tė nuėjo padėkoti ir jai. 

— Perduokit linkėjimus Nikolajui! - sušnabždėjo neiš- 
drįsdama pakelti akių. 


Mama iš džiovintų grybų ir krapų buvo pagaminusi kažką 
panašaus į cepelinus. Bet daugiausia buvo vien bulvės. Kurį 
laiką jos sėdėjo prie stalo nepratardamos nė žodžio. Vera 
neklausė Dortės, kaip šiai sekėsi bekeliaujant po namus. Tai 
neatrodė būtina. Jei ji būtų gavusi darbo nors ir kelioms va- 
landoms, apie tai pirmiausia ir būtų papasakojusi. 

Mama ėmė kalbėti apie sužeistą juodąjį gandrą, kurį kai- 
mynas rado krūmuose prie upės. Kažkas negerai su spar- 
nu, jis negalėjo skristi. Dortė prisiminė tėvo knygą apie 
laukinius paukščius. Ten buvo parašyta, kad juodasis gan- 
dras peri medžiuose ir padeda penkis kiaušinius balandžio 

pabaigoje; kad jis baikštus ir geriausiai jaučiasi dideliuose 
miškuose, kur nėra žmonių. Kartu ji galvojo, kodėl mama 
šneka apie tai, ko jos negali pakeisti, žinodama, kad Vera ir 
ji negavo darbo. 

— Juk gandras su sužalotu sparnu negalės skristi į Pietų 
Afriką rudenį, - atsiduso mama, tarsi nuo to būtų priklau- 
siusi jų visa būtis. 

Dortė sekė, kaip Vera sutiks netikėtą mamos žodžių 
srautą, bet sesuo bergždžiai mėgino atskirti žuvį nuo bul- 
vių košės. Darbas atrodė daugiau nei beviltiškas. Mama ste- 
bėjo savo rankas. Jos buvo padėtos iš abiejų tuščios lėkštės 
pusių - tarsi pamirštos senos pirštinės. Lėkštė buvo beveik 
švari. Tik viduryje liko mažytis maisto pėdsakas. 

Dortę nusmelkė jausmas - tarsi ji būtų svetima. Ta, nuo 
kurios kažkas slepiama, arba dar blogiau - kurios nepri- 
sileidžiama artyn. Nes ji tokia beviltiškai niekam tikusi 
ir jauna. | 

— Ką jis dabar su juo darys? - vis tiek pamėgino ji. 

— Su kuo? - paklausė mama. 

— Gandru, - sušnibždėjo Dortė, mėgindama sugauti Ve- 
ros žvilgsnį. 

— A, jis... - ištarė mama išsiblaškiusi ir ėmė automatiškai 
tvarkyti stalą. 

Veros akys vengė Dortės. Kažkas jose buvo siaubingai ne- 
gerai. Kažkas, apie ką ji, Dortė, nežinojo. Ji atsistojo, nors 
dar nebuvo baigusi valgyti, ir tą pačią valandėlę suvokė, kad 
mama nepadėkojo Dievui už maistą. To niekada nebuvo 
nutikę anksčiau. | 

Vera pasičiupo švarkelį bei rankinę ir nieko nesakiusi iš- 
lėkė. Dortė nenorėjo pasilikti viena su mama ir išbėgo pas- 
kui ją. 

— Ar kas atsitiko? Būk gera... - pasakė uždususi ir bandy- 
dama sustabdyti Verą. 


— Šitas prakeiktas sūnus! Jis pasakė, kad turime išsikraus- 
tyti iš namo iki spalio. Jis išnuomos kažkam, kas mokės! — 
atkirto Vera gąsdinamai ramiai. - Jei tik tu būtum suaugu- 
si! - pridūrė sesuo ir dingo tamsoje. 

Dortė neturėjo noro iškart lipti į viršų. Ji atsisėdo išvietė- 
je, nors kvapas ten buvo ne pats geriausias. Vabzdžiai tingiai 
bumbsėjo į sienas. Paprastai jie atsimušdavo į elektros lem- 
putę. Bet ši perdegė, ir niekas neįsuko kitos. Josefas daugiau 
nebeturėjo. Jis ir žolės nebepjovė paskutinėmis savaitėmis. 
Dabar ji augo pro grindų plyšius. Pro lentinę sieną Dortė 
išvydo susikūprinusį šešėlį. Turbūt Josefas laukė savo eilės. 
Jis niekada nešaukdavo ir neduodavo jokio kito ženklo, tie- 
siog atsisėsdavo ant suolo po klevu ir laukdavo. Šiandien 
bus sunku pro jį praeiti. Ką galima pasakyti, tokiam kuris 
paprasčiausiai leido savo sūnui išmesti jas lauk? 

Vis dėlto praslinkdama pro šalį sugebėjo draugiškai su- 
murmėti „Labanakt!“ 

Kai ji pakilo į viršų, mama vėl ėmė kalbėti apie sužeistą 
gandrą - esą kaimynas parišo sparną. 

— Galbūt jis sustiprės, kad galėtų skristi į Pietų Afriką, - 
pasakė Dortė ir nusiplovė rankas po čiaupu. 

— Į Pietų Afriką? - pakartojo mama, tarsi niekada nebūtų 
girdėjusi apie tokį kraštą. - Kažin ar tai padės... Turbūt jį 
reikės užmigdyti. 

Dortė nebegalėjo jai parodyti atvirukų iš Švedijos. 


— Du TRYS TŪKSTANČIAI dolerių per mėnesį? - pakartojo 
Dortė. - Kodėl dolerių? Švedijoje atsiskaitoma doleriais? 

— Doleriai yra tarptautinė valiuta! Ar supranti, kiek čia 
daug pinigų? - paklausė Nadia. 

— Ne. 

— Siaubingai daug! Čia turi dirbti trejus ar ketverius me- 
tus, kad šitiek uždirbtum! Po trijų mėnesių būsi turtinga, ga- 
lėsi važiuoti namo ir nupirkti mamai namą. Mes išvažiuo- 
jame rytoj. Pasiimk tik būtiniausius daiktus. Gausi viską, ko 
reikia, kai atvažiuosi - darbo drabužius ir visa kita! 

— Mama kažin ar norės, kad išvažiuočiau taip toli, - pa- 
sakė Dortė. 

— Tada pasakyk, kad važiuoji į Vilnių. Keletui dienų su 
draugais. Arba palik laišką, kurį ji galės perskaityti, kai tu jau 
būsi išvažiavusi. Taip geriausia. 

— Aš negaliu meluoti. 

— Bet tai tiesa! Pirmiausia mes juk važiuosim į Vilnių. 
Galėsi parašyti, kai nuvyksi į Stokholmą, ir papasakoti, kaip 
viskas puiku. Tada ji nusiramins. Arba galėsi paskambinti. 
Viskas įmanoma. Kai tik būsi ten ir papasakosi, kaip gerai 
tau sekasi ir kiek pinigų uždirbi, ji greitai tau atleis. 

- Ji reikalauja pasakyti, kur aš gyvensiu. Ji nori turėti 
adresą. 

Nadia išsitraukė mažytę knygutę, išplėšė lapą ir ėmėsi ra- 
šyti adresą Vilniuje. 

— Štai! Paduok mamai šitą. Pasakyk, kad jis laikinas ir kad 
po kiek laiko praneši jai nuolatinį. Argi ne nuostabu, kad iš- 
keliausim į pasaulį? Tik pagalvok apie viską, ką pamatysim! 
Ir pinigai! 

— Ar mes ten nakvosime? Vilniuje? 

— Taip! Bet tik naktį ar dvi. Liudvikas pirma turi sutvar- 
kyti įvairius reikalus. Būk prie upės, ten, kur baigiasi kelias, 
penktą valandą! Mes lauksime ne ilgiau kaip penkiolika 
minučių. 

Dortė niekada niekur nekeliavo be mamos ir Veros. Da- 
bar, kai viskas jau buvo suplanuota, ją apėmė dvejonės, ar 
elgiasi teisingai. Bet jai netrukus sueis šešiolika. O du trys 
mėnesiai pralėks greitai. Ji grįš namo per Kalėdas. Iš pra- 
džių, aišku, ilgėsis namų. O galbūt viskas bus taip įdomu, 
kad nebus kada? Tėtis būtų didžiavęsis, kad ji išdrįso. 


Jai pasisekė. Kitą dieną mama išskubėjo tvarkyti kunigo 
namų. Dažniausiai tai trukdavo didžiumą dalį dienos. Vera 
išėjo praėjusį vakarą ir turėjo nakvoti pas draugę. Kai Dortė 
paklausė, pas ką, ji tik truktelėjo pečiais nieko neatsakyda- 
ma. Kažkas įsiterpė tarp jų. Kažkas svetima. Tarsi jos nekal- 
bėtų ta pačia kalba arba tarsi mama ir Vera turėtų susitari- 
mų, apie kuriuos Dortei nepasakoja. Nė viena iš jų neatrodė 
laiminga. 

Šįryt mamos malda nebuvo tokia kaip visada. Nuoširdus 
pasitikėjimas buvo dingęs. Tylus balsas. Tarsi ji kalbėtų kam 
nors, ką nelabai gerai pažįsta. Arba norėtų nuslėpti savo 
mintis. Dortė pagalvojo, kad turbūt jau laikas jai suaugti. Ji 
turėtų imtis atsakomybės ir padėti. Jau matė, kaip siunčia 
namo pirmus pinigus. Laime ir pasididžiavimu spinduliuo- 
jančius jų veidus. 

Dortė susidėjo mažiausią jų turimą lagaminą. Šis buvo 
nebenaujas ir kadaise priklausė tėvui. Niekas juo nesinau- 

dojo nuo to laiko, kai jos išsikraustė iš Baltarusijos. Ji pa- 
siėmė tik būtiniausius daiktus, kaip Nadia ir sakė. Paskui 
pastūmė jį giliai po lova, jei kartais netikėtai grįžtų Vera, 
kol ji ieško būtiniausių smulkmenų. Pasas. Ji prisiminė visą 
tą vargą, kurį motinai teko iškęsti, kol gavo leidimą gyven- 
ti Lietuvoje, pasikeitė pavardę į kitą su lietuviška galūne ir 
gavo pasus Verai ir Dortei, kurios buvo tokios jaunos. Pil- 
kasis dramblys rausvomis ausimis turėjo keliauti kartu. Jis 
visada sėdėdavo ant jos lovos. Be to, jos sąsiuvinis, į kurį ji 
rašydavo. Kol tėvas buvo gyvas, ji ir piešdavo. Gėles ir metų 
laikų kaitą. Trys pilni sąsiuviniai gulėjo jos stalčiuje. Po jo 
mirties niekas jų nebevartė. 

Brangiausios knygos buvo saugomos spintoje su įstiklin- 
tomis durelėmis. Kai kurias tėvas skaitydavo garsiai. Kir- 
bantis nerimas vertė ją prakaituoti. Gal reikėtų pasiimti vie- 
ną knygą? Tokią, kurią galėtų skaityti ne kartą. Žvilgsnis už- 
kliuvo už Tolstojaus Anos Kareninos. Tėvas ją skaitė, kai jai 
buvo dvylika. Paskui jis mėgino kalbėti, kaip gali baigtis, kai 
viską sprendžia šeima, bet Vera labai įsiverkė. Mama žino- 
jo istoriją iš anksčiau ir nesileido sugraudinama. Tačiau jai 
buvo labai apmaudu, kad tėvas skaito iš suaugusiems skirtos 
knygos Verai, kuri tokia jautri. 

Dortė pasičiupo storąją knygą ir įsimetė į kartoninį laga- 
miną. 

Beliko nepastebėtai išsėlinti iš namų, kol niekas negrįžo. 
Ji pasiėmė šiek tiek maisto kelionei ir pasiruošė laukti prie 
upės savo ir Nikolajaus slaptavietėje. Galiausiai parašė laiš- 
ką ir pridėjo Vilniaus adresą. Laiške ji paprašė mamos atlei- 
dimo, jog pasiėmė tėvo laikrodį, norėdama neprarasti laiko 
nuovokos, ir parašė mylinti jas abi. Ji prižadėjo būti taupi ir 
siųsti namo pinigus. Bet neparašė, kad uždirbs be galo daug. 
Neverta, nes tada mama suprastų, jog ji išvažiavo į užsienį. 
Ji prisiminė lygiai tokį pat jaudulį, kai pirmą kartą upėje nu- 
plaukė taip toli, jog nebegalėjo matyti dugno. 


4] 


Jei tėvas būtų važiavęs drauge, jis būtų pasakęs, kad oras 
kelionei nuskilo pasakiškas. Jie rengdavo mažytes iškylas 
traukiniu, kai jis dar buvo gyvas. Sustodavo naujose stotyse 
ir apžiūrėdavo naujas vietas. Su užkandžių krepšiu. Bet nie- 
kada neužtrukdavo taip ilgai, kad nespėtų namo iki vakaro. 
Mama nuolat mygdavo, kad jie pasiimtų drabužių nuo lie- 
taus. O tėvas visada atsakydavo tą patį - kad oras kelionei 
nuskilo pasakiškas. Žodis „pasakiškas“ visam laikui įgavo 
krepšyje sukrautų užkandžių ir tėvo skonį. Dortė galvojo, ką 
jis būtų pasakęs apie tai, kad ji iškeliauja tik su pora sumuš- 
tinių ir be lietpalčio užsidirbti pinigų ir pamatyti pasaulio. 
Ji nusiavė batus, juos taupydama, ir nuėjo basomis taku per 
miškelį už namo. Gal niekas jos nematė. O jei kas ir matė, 
tai juk nieko nežinojo. 

Ji įsitaisė senos guobos paūksmėje. Ši stūksojo tarsi mir- 
gantis žalias stogas. Iš abiejų pusių lyg saugios sienos augo 
krūmynai. Lelijos, Nikolajaus ir jos lelijos, dar vis augo pa- 
krantėje. Kai kurie žiedai karojo nuvytę. Kiti dar buvo švieži, 
tarsi būtų sukaupę paskutines jėgas, kad prieš pasiduodami 
palinkėtų jai geros kelionės. 

Nebuvo jokio reikalo eiti į sutartą susitikimo vietą anks- 
čiau nei truputį prieš penkias. Laikas ėjo nei greitai, nei lė- 
tai. Bet širdis mušė sunkiai - beveik visą laiką. Ji suvalgė su- 
muštinius per tris kartus užsigerdama vandeniu. Du kartus 
išgirdo sustojant automobilį ant žole apžėlusio kelio, esan- 
čio už poros šimtų metrų. Abu sykius nevalingai dirstelėjo į 
ir didelis. Rodyklės slinko baisiai lėtai. Metalinė apyrankė 
buvo gerokai per plati, todėl Dortė užsitraukė ją iki pat al- 
kūnės, kad laikytųsi. 

Pagaliau atėjo laikas išeiti ant kelio. Kai Dortė jau buvo iš- 
laukusi beveik valandą, dideliu greičiu į aikštelę įsuko maža 


42 


pilka Audi, įmygdama žolėje dvi gilias juostas, ir sustojo tie- 
siai priešais ją. Iš pradžių ji nemanė, kad tai ta mašina, nes 
nematė Nadios. Paskui atpažino Liudviką. Kito vyro ji nie- 
kada nebuvo mačiusi. 

— Sveika! Štai kur tu! Lipk į galą! - pasakė Liudvikas ir 
iššoko iš mašinos, kad pagelbėtų jai su lagaminu. 

— Kur Nadia? - nedrąsiai paklausė Dortė. 

— Mes paimsime ją pakeliui. Paskubėk! Šiek tiek vė- 
luojam. 

- Kur vėluojam? - paklausė ji ir atsargiai atsisėdo ant 
įkaitusios sėdynės. Atrodė, tarsi būtų atsisėdusi į laužą. Oras 
buvo pritvinkęs cigarečių dūmų ir dulkių. 

— Susitarimai, panele. Susitarimai! - nusijuokė Liudvikas. 
Jis buvo ir nebuvo panašus į save. Dortė nesuprato, kuo jis 
skiriasi nuo ano karto. Galbūt balsas kitoks. Nuo kito vyro 
dvelkė kažkoks saldus atgrasus kvapas. 

Kai tik Dortė uždarė dureles, Liudvikas užvedė variklį ir 
pasileido dideliu greičiu. Priekiniai langai buvo pusiau ati- 
daryti. Jiems išvažiavus į pagrindinį kelią, ji jau duso nuo 
aplink tvyrančių dulkių ir dūmų. 

— Ar galiu gale atidaryti langą? - paklausė ji. 

— Mechanizmas sugedęs. Turi palaukti, kol sustosime. 
Betgi čia priekyje atidaryta, - atsakė Liudvikas. 

Ką gi, ji pasakė sau, taip jau yra! Kai leidiesi pasižvalgyti 
po pasaulį, daug kas gali stebinti. Pavyzdžiui, nepažįstamo- 
jo sprandas. Jo plaukai turbūt dar nebuvo šią savaitę plau- 
ti. Galbūt ir praėjusią. Iš pradžių ji laukė, kol jis prisistatys, 
paskui suprato, kad jis to nedarys. Mama visada sakydavo, 
kad didelę reikšmę pelnant pagarbą turi geras išsiauklėji- 
mas. Šitas, be abejo, nesimokė, jog reikia prisistatyti, kai su 
kuo nors sėdi mašinoje. 

- Atsiprašau, mano vardas Dortė. Kas tu? - paklausė ji 
burzgiant varikliui. Vyras staigiai atsisuko ir išsišiepė, tačiau 

nieko nepasakė. Galbūt jam ne visi namie, pamanė Dortė ir 
daugiau nebebandė. 

— Tai Makaras, - po valandėlės pratarė Liudvikas. - Jis 
važiuos su mumis. Organizatorius. 

— Organizatorius“ 

— Taip, tokia kelionė juk pati nesusiorganizuoja. 

— Ne, aišku, kad ne, - atsakė ji tikėdamasi, jog jie nepalai- 
kė jos kvaile. 

Daug vėliau, kai jie jau buvo stabtelėję degalinėje ir nu- 
sipirkę maišelį maisto, o Liudvikas nesėkmingai pabandęs 
atidaryti galinį langą, suskambo Liudviko telefonas. Jis išsi- 
traukė jį staigiame posūkyje, kai Dortė parkrito ant sėdynės 
ir, rodės, tuoj apsivems. 

— Velnias! Bet tiek to! Gerai! Man tas pats! - pasakė Liu- 
dvikas protarpiais pasiklausydamas, paskui numetė telefoną 
tarp sėdynių nė neatsisveikinęs. 

— Nadia neranda savo paso. Atvažiuos iš paskos, kai gaus 
naują. Nuolat su ja nutinka kažkokių nesąmonių, - visiškai 
ramiai pasakė Liudvikas. Tarsi būtų tai visąlaik žinojęs. 

Dortę nusmelkė juodas nerimas. Ji nė negalėjo pagalvoti, 
jog Nadia nevažiuos kartu. 

— Ji visada išmėto savo daiktus! Tu juk ne tokia? 

— Aš gerai nežinau... 

Šito Makaro sprandas pavirto riebiu plaukų gniutulu. 
Kažkas ištraukė jį iš didžiulio nuotėkų vamzdžio ir padėjo 
čia, kad neleistų jai pažvelgti laukan. Kvapai mašinoje pasi- 
darė ne tik nemalonūs, bet ir nebepakeliami. 

— Aš negaliu važiuoti be Nadios, - ištarė ji gailiai. 

- Aišku, kad gali! - pasakė Liudvikas. 

— Velniai griebtų, aišku, kad gali, - tarsi išplėstinis aidas 
atsiliepė Makaras. Tai buvo pirmi žodžiai, kuriuos jis iš- 
tarė jai. 

— Ne, - tvirtai atkirto Dortė. - Aš noriu grįžti! 

- Ir kaip tu galvoji grįžti? Nejau manai, kad mes išmesi- 
me į balą visą dieną vien todėl, kad tu užsimanei namo pas 
mamą? - paklausė Liudvikas tokiu balsu, kokiu dar nebuvo 
kalbėjęs. Jis visiškai nebepanėšėjo į save patį. Bare jis buvo 
visiškai kitoks. 

— Aš galiu grįžti traukiniu arba autobusu, - pasakė ji ir 
tuoj prisiminė, kad su savimi turi tik porą litų. Jie buvo sakę, 
kad pinigų jai neprireiks. Viskas vyks savaime - juk važiuos 
su Liudviku. 

— Nusiramink! Nadia atvažiuos iš paskos po kelių dienų. 
Nusnūsk ten gale, tada visa tai atrodys šviesiau. Pamažu su- 
sipažinsi su kitomis merginomis. Galbūt jau rytoj. 

— Kas jos tokios? 

— Mūsų pažįstamos. 

Juoda skylė jos galvoje dar labiau išsiplėtė ne dėl jų kalbų, 
o dėl to, kaip jiedu vienas į kitą žvilgčiojo, Liudvikui kalbant. 
Pastebėjo keletą kartų, užmetusi akį į veidrodėlį. Bet tai įsi- 
smelkė į jos smegenis. Jie elgėsi taip, tarsi jos čia nė nebūtų, 
arba dar blogiau: tarsi jiems nerūpėtų, kad ji čia tūno. Tarsi 
ji būtų niekas, kuris nei girdi, nei mato. Ji prakaitavo. Ma- 
šinoje buvo nepakeliamai karšta, ji laikė sukandusi dantis, 
nes šie ėmė kalenti. Kraštovaizdis lėkė pro šalį tarsi nesi- 
baigiantis šleikštulys, o tų dviejų galvos priekyje tik viską 
sunkino. Liudviko veidas, kurį ji kartkartėmis pamatydavo 
profiliu, atrodė, tarsi iškirptas iš juodo kartono ir įstatytas 
tiesiai į mėlyną dangų. Makaro sprandas buvo ištatuiruo- 
tas. Inkaras, širdis ir neaiškus užraitas. Tikriausiai tai turėtų 
simbolizuoti ištikimybę, viltį ir meilę. Jo karčiai gulė tarsi 
pilka neganda horizonte. 

Šitaip yra vien tik todėl, kad anksčiau tu dar nė karto ne- 
buvai pasižvalgyti po pasaulį, vertė ji save galvoti. Juk pro- 
tinga šitaip galvoti. Bet tai menkai tepadėjo. Nuvažiavus 

Bet ji nesugebėjo į tai atsakyti. Jis paniuro ir daugiau nebe- 
bandė. Šitaip jie tęsė kelionę. 

Sustojo kryžkelėje, mažame miestelyje su degaline. Kai ji 
paklausė, ar tai Vilnius, jie nusijuokė. Tarsi ji būtų padaras 
narve, į kurį galima spoksoti ir iš kurio galima šaipytis. Ji 
nusprendė susiimti, kad nesukeltų daugiau juoko neišven- 
giama. Kai ji išėjo iš tualeto, Makaras stovėjo prie durų, tar- 
si laukdamas jos. To visai nereikėjo, nes ji kuo puikiausiai 
žinojo, kur stovi Audi, ir ją apėmė šlykštus jausmas, tarsi 
būtų saugoma. Sutemo. Išskyrus šviečiančius pastatų lan- 
gus aplink degalinę ir pro šalį į abi puses lekiančių automo- 
bilių šviesas, viskas buvo juoda po vos šviesesniu dangumi 
su oranžinės spalvos priemaiša vakaruose. Mėnulis priminė 
blyškią ropę, nuo kurios kažkas nupjovė kraštelį. 

Automobiliui lekiant pro namus, ji troško būti už vieno 
jų langų. Nesvarbu, kad nepažinojo tų, kurie ten gyveno. 
Nes ten, lempų šviesoje, Žmonės gyveno visiškai ramiai ir 
paprastai. Jie pažinojo vienas kitą. Jie nesiruošė niekur va- 
žiuoti. Dirbo kasdienius darbus ir nieko nebijojo. Skaitė 
knygą arba valgė vakarienę ir šnekučiavosi apie tai, ką paty- 
rė. Kaip kad Vera, ji ir mama darydavo. Ką jos dabar veikia? 
Perskaitė laišką ir jaudinasi. Bet jos turi viena kitą. 

Dortė ūmai suvokė, kad vienas didžiausių iššūkių keliau- 
jant po pasaulį - pasijusti vienišai. Bet viso to neišgyvenusi, 
niekada nieko nepadarytum. Tiesiog taip jau yra. Pripratus 
jau galvojama kitaip. Viskas tampa lengviau. Geriau. Pasi- 
junti laisva džiaugtis tuo, ką matai, ir tais, kuriuos sutinki. 
Kai atvažiuos į Švediją ir ji pradės dirbti, jai nebereikės sėdė- 
ti tvankioje mašinoje visą dieną su šiais dviem. Toli gražu! 
Ji tikrai neprivalės turėti su jais kažką bendra. Dabar beliko 
judėti toliau. Pasiekti kelionės tikslą. | 

Eglyno sienos slinko iš abiejų pusių. Automobilio žibintai 
vijosi baltą juostą ir lėkė pro geltonus laukus ir krūmynus. 

Vienoje vietoje jie apšvietė autobusų stotelės ženklą. Kitoje 
vietoje - ženklą su briedžiu. Liudvikas ėmė keiktis, nes prie- 
šais važiavo sunkvežimis su rąstais. Kai jam pavyko aplenkti 
sunkvežimį, jis garsiai nusijuokė ir trenkė ranka į vairą taip, 
jog mašina supypino. 

Po valandėlės ji suprato, kad įvažiavo į Vilnių. Pakelės 
buvo apšviestos, visur pilna namų. Eismas. Jie privažiavo 
prie pat lyg siena stūksančių blokinių namų ir sustojo prie- 
šais vieną iš jų. Į aikštelę krito tamsių medžių šešėliai. Dau- 
gelis butų buvo tamsūs, kituose degė šviesos ir įstiklintuose 
balkonuose margavo plastikinės gėlės. Kai kurie stiklai buvo 
iškulti. Vienoje vietoje išdaužtą langą žmonės buvo užkamšę 
spalvotu užtiesalu. Jų kaimynai buvo nudažę balkono grotas 
žaliai. Tarsi būtų norėję išsiskirti. 

Liudvikas palydėjo ją kelis aukštus į viršų ir atrakino du- 
ris be numerio. 

— Ar mes čia lauksime Nadios? - paklausė ji. 

— Ne, tu čia nemokamai pagyvensi, kol aš sutvarkysiu ke- 
lionės popierius ir bilietus. Tikriausiai viskas bus paruošta 
rytoj. Bet man reikia tavo paso. 

— Ar neturėčiau eiti kartu ten, kur viskas bus tvarkoma? 
Ar neturiu pati asmeniškai ten būti? 

— Ne, aš tuo pasirūpinsiu. Taip bus greičiau. 

Iš vidaus į ją tvokstelėjo užsistovėjęs dulkių ir prakaito 
kvapas. Kai jis uždegė šviesą, vidury ant grindų mergaitė iš- 
vydo porą nutrintų futbolo batelių ir futbolo kamuolį. Ma- 
žytis prieškambaris buvo prikimštas drabužių ir šiaip viso- 
kio šlamšto. 

— Kas čia gyvena? - paklausė ji. 

- Vienas Makaro pažįstamas. Ar turi pasą? Aš turiu pa- 
skubėti. Reikia su kai kuo susitikti ir jau vėluoju. 


— Ar aš... Ar aš čia viena gyvensiu“ 

— Taip. Bet vėliau gyvensite keliese. Visą laiką. Tu nebūsi 
viena. Tikrai ne! - padrąsinamai išsišiepė jis. Beveik drau- 
giškai. Pasidarė panašus į patį save, koks buvo, kai ji sutiko 
jį kartu su Nadia. Vis tiek ji neįstengė nusišypsoti, tik surado 
pasą. Vyras čiupo jį ir kriuktelėjęs įsidėjo į švarko kišenę. | 

— Ar čia yra ko nors valgoma? — pasiteiravo ji. 

Nieko neatsakęs jis žengė pro ją į nedidelę virtuvėlę. Ati- 
darė šaldytuvą. Šviesa šaldytuvo viduje atskleidė, kad ten 
kažko esama. Jis džiaugsmingai švilptelėjo ir pamojo ranka. 
Ant spintelės gulėjo gabalas nesuvyniotos duonos. Dortė 
paėmė jį. Duona nebuvo šviežia ir nekvepėjo Nikolajumi. 

— Tiks? - paklausė jis. 

Ji neatsakė. Tik kai jis išėjo, Dortė suvokė, kad atsidūrė 
nepažįstamame mieste nežinodama kur. Svetimame bute 
nežinodama pas ką. Ar ilgam. Ir kad pamiršo paprašyti rak- 
to, kad galėtų vėl patekti į butą, jei reikėtų išeiti. Ji nuėjo 
prie durų, norėdama pašaukti Liudviką. Jos neatsidarė! Jo 
žingsniai išnyko dar gerokai anksčiau, negu ji susivokė, kad 
jai reikia rakto atsirakinti ir iš vidaus. Ji buvo užrakinta! Bet 
jis to turbūt nežinojo. Atrodė, kad jis čia pirmą kartą. 

Apimta nerealybės jausmo ji atsirėmė į sieną. Atrodė, tarsi 
sapnuotų kažką grėsminga ir nepajėgtų nubusti. Ji tarė sau, 
jog visa tai dėl to, kad yra baisiai pavargusi ir kad niekada 
anksčiau nėra buvusi viena. Tad suėmė save į rankas, nusi- 
vilkusi pasikabino ant kėdės švarkelį ir ėmė dairytis po butą. 
Jį sudarė vienas kambarys bei mažytė vonia su parudavusiu 
klozetu. Ji nuleido vandenį ir nusiplovė rankas. Viskas buvo 
nušiurę ir sena. Bet tai labai netrukdė. Blogiau buvo, kad 
dvokė. Įjungusi tris ten buvusias lempas, pamatė, kad nie- 
kas čia nebuvo valęs mėnesių mėnesius. Ji apieškojo spin- 
tas norėdama rasti patalynės, bet rado tik didžiulę netvarką, 
sporto reikmenų, nešvarių sportinių drabužių, skardinių ir 

tuščių butelių. Neklota sofa buvo priskretusi dėmių, kurias 
paliko anksčiau ten gulėjęs žmogus, o pagalvė per vidurį 
buvo giliai įdubusi. 

Ji pabandė atidaryti langą. Iš pradžių sekėsi prastai. Pas- 
kui pavyko praverti mažą tarpelį. Atrodė, kad jis niekada 
anksčiau nebuvo atidarytas, taigi turbūt bus nelengva ir vėl 
jį uždaryti. Bet vidun plūstelėjo oro. Klampus ir tvankus 
miesto oras ir gatvės triukšmas. Pačioje apačioje kažkas kal- 
bėjosi ir juokėsi. 

Ji atsipjovė duonos. Vidury matėsi pilkšvas minkštimas, 
kurį galbūt galima valgyti, jei nupjautų viršutinę dalį. Šaldy- 
tuve ji rado sviesto, kuris, laimei, nebuvo praimtas, ir skar- 
dinę kažko, kas pasirodė besą tuno konservai. Skonis buvo 
panašus į seno popieriaus ir aliejaus. Kol ji valgė stovėdama 
prie spintelės, bandė prisiminti paskutinį kartą, kai Nikola- 
jaus mama ją vaišino. Ir kai tai nepadėjo, ėmė galvoti apie 
Nikolajaus kvapą tą paskutinį vakarą prie upės. 

Ji vengė žiūrėti į nepaklotą sofą, bet išsitraukė chalatą, 
kurį buvo pasiėmusi su savimi. Paskui išsivalė dantis, ištiesė 
chalatą ant lovos ir atsigulė su kelnėmis bei palaidine, už- 
simetė ant kojų švarkelį. Batus paliko stovėti šalimais, kad 
nereikėtų basomis eiti per grindis. 

Išjungusi šviesą ir atsigulusi, ji žvelgė pro langą į tam- 
sų dangaus lopinėlį ir šviesas, sklindančias iš aukštų namų 
aplinkui, bei galvojo apie mamą ir Verą. Jos jau tikriausiai 
miega. Ji galvojo apie lauke išdžiūvusios patalynės kvapą. 
Mamos vandenį lyginamiems skalbiniams drėkinti su len- 
gvu levandų dvelksmu ir miegančiųjų alsavimą kambaryje 
tais retais kartais, kai ji užmigdavo paskutinė. Veros - ramų, 
lengvą. Mamos - kartais nelygų, kartkartėm pereinantį į 
baimingą knarkimą. Garsas būdavo toks, tarsi ji būtų nusi- 
nešusi visus rūpesčius į sapną ir diskutuotų pati su savimi 
giliai gerklėje. Kai diskusija tapdavo gana garsi, mama žaibo 

greitumu apsiversdavo ant kito šono. Šįvakar turbūt ji prašė 
Dievo ją, Dortę, saugoti. 

Ji sudėjo rankas maldai ir išgirdo savo balsą svetimame 
kambaryje, svetimame mieste su svetimais garsais. 

- Brangioji Marija, Dievo Motina, nežinau, kaip turėčiau 
pradėti, bet jei mama būtų Žinojusi, kad iškeliauju, būtų tur- 
būt priminusi, kad nepamirščiau pasimelsti. Nežinau, ar lai- 
kai mane pakankamai suaugusia ir gerbtina. Bet yra vienas 
dalykas, kurį jau seniai norėjau su tavimi aptarti. Norėjau 
paklausti, kur pasidėjo tėtis. Aš, aišku, žinau, kad jis turėjo 
mirti, bet nežinau, kur jis pasidėjo, nes melsdavosi jis ne- 
daug. Galbūt jis melsdavosi tyliai mintyse. Bet jis niekada 
mums neleisdavo dalyvauti maldoje kaip mama. Kai mama 
mirs, žinosime, kad ji viską su tavimi aptarė. Bet tėtis pasi- 
likdavo savo slapčiausias mintis sau, nors ir kalbėdavosi su 
mumis visą laiką. Pavyzdžiui, aš nežinau, ar jam būtų patikę, 
kad važiuoju į Švediją su žmonėmis, kurių nepažįstu, vien 
tik todėl, kad mums reikia pinigų. Tai dalykai, kurių nesuži- 
nosiu, jei tu, būdama tokia maloninga, nesuteiksi man žen- 
klo. Supranti, aš taip norėčiau, kad tėtis manimi didžiuotųsi. 
Aš dar niekada anksčiau nesu miegojusi viena kambaryje. 
Aš negaliu džiaugtis, nors ir priėmiau didįjį sprendimą iške- 
liauti į pasaulį, kad suaugčiau ir uždirbčiau pinigų. Paprašyk 
Dievo, kad būtų toks be galo malonus ir apsaugotų Nikola- 
jų. Ir mamą, ir Verą! Suteik joms gerų minčių, kad nereikėtų 
nerimauti dėl to, kaip man sekasi. Amen! 


— MES VAŽIUOSIM į tikrai prabangią vietą, - patikino Liu- 
dvikas. - Didžiulis namas! Daugybė kambarių! Milžiniškos 
svetainės ir pirtis! Ten galėsi susipažinti su daugiau žmonių. 
Bet kuriuo atveju - su viena rusaite. 

Jis švilpavo. Dortei tai nepasirodė labai dirbtina, bet ir ne- 
nuramino. Žodžių, klausimų, į kuriuos norėjo gauti atsaky- 
mus, ji nepajėgė ištarti. Būtų galėjusi jam pasakyti, kad neina 
į pirtį su Žmonėmis, kurie nėra jos giminės arba pažįstami. 
Bet jie turbūt ir taip supras, kai ji ten neis. Šito juk nebūtina 
sakyti. Vyrai apskritai nesikalbėjo, net ir tarpusavy. Makaras, 
matyt, iš viso be reikalo neaušindavo burnos. Jo rankos buvo 
drėgnos, kai apkabino ją per liemenį prieš jai atsisėdant į 
mašiną. Jo pirštai sučiupo jos nuogą dilbį, jai mėginant išsi- 
laisvinti. Ji trūktelėjo ranką į save ir skubiai įsėdo į mašiną. 
Tada jis nusijuokė. Juokas keletą kilometrų skardeno lau- 
kais. Garsiau ir garsiau. Kol ji suvokė, kad jos žandikauliai 

Jei aš nesiliausiu taip visko bijoti, verčiau jau grįžti namo, 
pamanė ji. Tiesa, ji neturėjo pinigų, bet galėjo paskambinti 
Nikolajaus mamai ir paprašyti, kad ši praneštų mamai, jog 
jai, deja, reikia pinigų autobuso bilietui. Būtų galima juos 
persiųsti. Bet kaip tik pinigų stygius privertė ją išvažiuoti, 
todėl būtų gėda varginti mamą dėl tokių dalykų. Vera būtų 
teisi sakydama, kad Dortė yra išlepinta ir per daug globoja- 
ma mergiščia. 

Tėtis būtų jai pataręs priprasti prie pasaulio. Būtų pa- 
sakęs tai sėdėdamas fotelyje. Visiškai kasdieniškai, nė kiek 
nesusierzinęs. „Reikia priimti pasaulį tokį, koks jis yra, ir 
įžvelgti gerąją pusę.“ Visi Žmonės turėtų taip daryti, galvojo 
ji. Kitaip nieko nenuveiktum, tiesiog liktum sėdėti vienoje 
vietoje priklausomas nuo kitų. Ne apie tai ji svajojo. Ir ne to 
siekė tėtis kurdamas jos ateities planus ir įpareigodamas ją 
skaityti ir mokytis. Kartą, kai Vera susigraudino jam kažką 
skaitant, tėtis ją paguodė, kad tai tėra išgalvota istorija. Bet 
kai ji paklausė, ar tikrovė geresnė, jis šypsodamasis papurtė 
galvą: „Reikia būti pasiruošus tam, kas blogiausia, bet kartu 
neprarasti pasitikėjimo žmonėmis.“ 

Juk niekas jai nieko nepadarė. Makaras, ko gero, teno- 
rėjo būti draugiškas, jis nekaltas, kad jo rankos drėgnos, 
o ir protelio ne per daugiausia. Jeigu ant liemens būtų pa- 
jutusi Nikolajaus rankas, ji būtų likusi stovėti nejudėdama 
ir nė nepastebėjusi, kad jos drėgnos. Galbūt ji būtų netgi 
prisiglaudusi prie jo. Šitaip jam būtų lengviau ją apkabinti 
ir prisitraukti prie savęs. Tokie buvo jų jausmai. Dabar jis 
vaikščiojo po Kauną su kvepiančiomis šiltomis rankomis 
kiekvieną mielą dieną, o ji negalėjo jų pajusti. 

Pavakary šešėliai pailgėjo ir driekėsi nuo medžių bei pas- 
tatų tarsi nejudrūs kūgiai. Kraštovaizdis apsitraukė žaliais, 
geltonais ir ochros spalvos apmušalais, o dangus rytuose 
raudonavo. Jie išsuko iš pagrindinio kelio ir važiavo mišku. 
Nieko kito, vien medžiai iš abiejų pusių. Jokių kaimų ar baž- 
nyčių bokštų, jokių laukų ar ūkinių pastatų. 

Ji pagalvojo, kad turėtų paprašyti grąžinti pasą, bet neiš- 
taikė progos. Neverta prašinėti tokių dalykų, kai Liudvikas 
visą dėmesį sutelkęs į vairavimą. Ji jautėsi alkana ir ištrošku- 
si, nes dėl senos, sudžiūvusios duonos atsisakė pusryčių. Bet 
tikriausiai pasirodytų įkyri, jei pasiskųstų. O čia neatrodė, 
kad kur nors galėtų nusipirkti maisto. 

— Ar dar toli? - paklausė ji po valandėlės. 

— Keletas kilometrų. 

Makaro atsakymas buvo tarsi žaibas iš giedro dangaus. 
Bet juk gerai, kad jis kažką atsakė. Prisiminimai apie jo juo- 
ką priblėso jiems važiuojant toliau. Kalbant jo balsas, šiaip 
ar taip, skambėjo geriau. 

— O mano pasas, Liudvikai? Turiu nepamiršti jo atsiim- 
ti, - greitai ištarė ji. Pernelyg greitai. 

— Nusiramink! Aš pasilaikysiu jį, kol įvažiuosime į keltą. 
Bus geriausia, jei pateiksiu jį kartu su bilietu. Mes turime 
bilietą grupei. Taip pigiau, - atsakė Makaras. 

Dortė neįsivaizdavo, kad jos pasas pas jį. Bet nieko ne- 
galėjo pakeisti. Buvo aišku, kad tai Makaras pasirūpino bi- 
lietais. Liudvikas garsiai paleido muziką, ir ji daugiau nebe- 
klausinėjo. Troškulys gerklėje išgraužė skylę. Brūžino šepe- 
čiu pradėdamas pilve ir kildamas aukštyn. 

— Norėčiau atsigerti! - šūktelėjo ji galiausiai. 

— Ir mes norėtume, - atsiliepė Liudvikas beveik gerano- 
riškai. - Bet jau greit atvažiuosime. 


Tamsai apgaubus žemę, o dangui kybant viršuje tarsi ne- 
pasiekiamam violetiniam langui, palei kelią dešinėje išniro 
tvora. Miškas vis dar tęsėsi, bet nebe toks neįžvelgiamai tan- 
kus, nes dauguma medžių buvo lapuočiai. Paskutinę kelio 
atkarpą ją ėmė kamuoti šleikštulys, nes aniedu priekyje be 
galo daug rūkė. Nepadėjo ir tai, kad langai buvo atidaryti. 
Dūmai sruvo pas ją į galą. Vieną kartą ji mandagiai paprašė 
tiek daug nerūkyti, bet Makaras taip susierzino, kad ji nuti- 
lo. Ji mėgino negalvoti apie tai, kaip labai jo nemėgsta. Bet 
tai nepadėjo. 

Pagaliau Liudvikas įsuko mašiną į žvirgždu dengtą kie- 
mą su iš trijų pusių stovinčiais namais. Tamsa apgaubė ją 
tarsi drėgnas apsiaustas, kai ji išsiropštė laukan. Po kaitros 

ir blogo oro mašinoje gaivino maloni vėsa. Aitriai kvepėjo 
spygliuočių mišku ir žeme. Kvapai taip svaigino, kad norė- 
josi verkti. Pagaliau ji gaus atsigerti! 

Staiga tylą nutraukė aršus šuns lojimas. Juodas šuo išbė- 
go iš už kampo ir pasuko tiesiai prie jų. Ji niekada nebuvo 
mačiusi šuns tokia didžiule galva, tokiais didžiuliais nasrais. 
Dortei bemat užgniaužė kvapą, ir ji nė nemirktelėjus atsidū- 
rė mašinoje. Vos tik uždarė dureles, jis jau stovėjo atsirėmęs 
į langą ir iššiepęs varvantį snukį. Garsas sklido iš išbadėju- 
sios pabaisos gerklės. Laimei, jis apsigalvojo ir prišoko prie 
vairuotojo pusėje esančio lango. Liudvikas, matyt, turėjo 
būti suėstas pats pirmas. Didžiulės letenos gremžė mašinos 
laką, o raudonas snukis kartkartėmis prasižiodamas rodė 
aštrius dantis. Į šalis tiško putotų seilių purslai. 

Priešais stovinčio namo durys staiga atsivėrė, ant laiptų 
pasirodė žmogus ir kažką sušuko įsakmiu balsu. Šuo paklu- 
so po trečio šūktelėjimo ir vizgindamas uodegą nurisnojo 
pas jį. Ten jis leidosi pririšamas, kol žiovavo. 

— Po galais, kas per pabaisa! - pratrūko Liudvikas vos 
drebėdamas. 

— Čia pašaliniai nepateks, - pasakė Makaras, vėl nusijuok- 
damas savo juoku. 

Vyrai išsiropštė laukan, bet Dortė liko sėdėti. 

— Ateik! - tarė Makaras, kai jie išsiėmė daiktus iš ba- 
gažinės. 

— Aš nedrįstu! Tol, kol šitas šuo ten yra. 

Vyrai užlipo ant laiptų ir ėmė kalbėtis su ten stovinčiuo- 
ju. Parodė į ją ir nusijuokė. Ir vėl ją apniko jausmas, tarsi 
ji būtų kažkas, į ką neverta kreipti dėmesio. Jų juokas. Jai 
toptelėjo, kad ji nepratusi prie vyriško juoko. 

Vyras ant laiptų nesijuokė. Jis nusivedė šunį kažkur už 
namo. Ji palaukė dar valandėlę, bet kai Liudvikas nekantriai 
mostelėjo, išlipo dvejodama lauk ir greitai užbėgo laiptais. 

Vėsus oras ir vėl ją apgaubė. Drabužiai, kurie ilgą laiką lipo 
prie kūno, atsipalaidavo. Oda išsilaisvino iš mašinos kalėji- 
mo bei šlykščios sėdynės ir mėgavosi vėsa. 

Jie įėjo į didžiulę tamsią salę su ant sienų kabančiomis 
žvėrių galvomis ir šautuvais bei milžinišku aprūkusiu židi- 
niu prie vienos sienos. Kambario viduryje į antrą aukštą vedė 
platūs laiptai. Kvapas buvo toks kaip namuose, kur žmonės 
iš tikro negyvena. Geltonai rudi lempų gaubtai ant kaltinės 
geležies sietyno šakų ir sunkūs tamsūs baldai pasieniuose. 
Nebuvo jokių langų, išskyrus dvivėrėse laukujėse duryse. 

Jie buvo nuvesti į virtuvę su ilgu stalu per vidurį. Dvi 
jaunos moterys, galbūt šiek tiek vyresnės nei Dortė, ir vy- 
ras apsimiegojusiu suvytusiu veidu sėdėjo ir valgė. Kvepėjo 
pica ir alumi bei stipriai tvoskė atšalusiais pelenais. Ir dar 
kažkuo - tarsi kvepiančiomis cigaretėmis. Dortė pajuto, jog 
nuotaika čia tarsi įėjus į bažnyčią, kur žmonės vieni kitų ne- 
pažįsta ir nesidomi vieni kitais, bet tiesiog sėdi, kad tik visa 
tai praeitų. Vienoje sienoje, virš ilgo virtuvės stalo, stūksojo 
du aukšti langai kaip juodai nudažyti veidrodžiai. 

Vyras, kuris nuvedė į šalį šunį, parodė, kur jiems sėstis prie 
stalo. Jis nepasisveikino su Dorte. Dabar jis įsakmiai linkte- 
lėjo vienai iš merginų. Ji turėjo gražius tamsius plaukus ir 
dideles raudonas lūpas. Akys buvo pusiau užmerktos, lyg 
ji būtų beužmieganti. Bet ji atsistojo, tarsi vyras būtų davęs 
jai komandą, ir neištardama nė žodžio atnešė tris stiklines 
bei tris lėkštes. Padėjusi visa tai prieš juos, ji ir vėl atsisėdo 
ant savo kėdės krašto. Niekas neištarė „labas“ ir nepadavė 
vienas kitam rankos. Visi dėbčiojo į juos taip, tarsi jie būtų 
atvykę, kad iš jų ką nors atimtų. Arba buvo pikti dėl kažko, 
kas įvyko prieš jiems atvažiuojant, arba susierzino, nes kaž- 
kas sutrukdė vakarieniauti. 

Dortė čiupo stiklinę ir nedrąsiai nuėjo prie kriauklės pri- 
sileisti vandens. Visi nusekė ją akimis, išskyrus Šunininką. 

Jis varstė ją žvilgsniu. Žvilgsniu, kurio neįmanoma atlaikyti. 
Akių vyzdžiai tarsi adatos. Ji atsuko nugarą ir leido vande- 
nį tol, kol pajuto, kad jis pakankamai šaltas, tada leido jam 
bėgti į stiklinę, kol ėmė tekėti per viršų. Jos rankos drebėjo 
tarsi draiskanos vėjyje. Tą akimirką, kai ji suprato, kad kaž- 
ko bijo, bet nežino, kas tai yra, jos galvą tarsi surakino. Bet 
sugniaužė stiklinę abiem rankomis ir godžiai išgėrė atsukusi 
anų akims nugarą. 


Sėdėdamas savo krėsle tėvas užvertė knygą apie dvasinę ga- 
lią, nusiėmęs pasidėjo akinius ant stalo ir perbraukė ranka 
per akis. „Kai kurių pirmykščių bendruomenių šamanas 
burtais privilioja dvasias tų, kurių nemėgsta, ir suvaro į lėlę. 
Tada jis bado ją adatomis, kad pakenktų arba nužudytų.“ 

Dortė atsisuko. Vyrai spoksojo į ją, o merginos žvelgė 
žemyn. 

— Sėskis ir valgyk! - rusiškai pasakė Šunininkas. Balsas buvo 
žemas ir įsakmus, lyg jis būtų norėjęs, kad vakarienė greičiau 
baigtųsi. Lyg būtų pamanęs, kad ji tuoj nukraustys stalą. 

Kitos merginos žvelgė žemyn į lėkštes. Dortė troško, kad 
kas nors pasakytų ką nors įprasta. Geriausia ką nors, iš ko 
galima būtų pasijuokti. Bet niekas neištarė nė žodžio. Viskas, 
kas šiam pasauly galėjo būti juokinga, buvo dingę. Žmonės 
sutelkė dėmesį į valgymą. Galbūt šie žmonės buvo dar dro- 
vesni už ją? Galbūt vyrui, kuris kone įsakė jai valgyti, tiesiog 
trūko išsiauklėjimo, todėl jis nežinojo, kaip jam elgtis? Gal- 
būt kiti tylėjo, nes nenorėjo jo erzinti arba gluminti? 

Visi atrodė vienas kitam svetimi. Makaras ir Liudvikas taip 
pat buvo svetimi, ne tik ji. Tai tikriausiai ir galėjo paaiškinti 
keistą visų elgesį. Galbūt niekas Šunininko nepamokė, kad vis- 
kas būtų paprasčiau, jei jis kalbėtų su žmonėmis mandagiai. 

Kaip tėtis visada sakydavo Verai, kai ši būdavo pikta: 
„Tavo artimas dažnai yra tavo pačios atspindys, taip pat ir 

tos, kokia nenori būti.“ Dortė atsisėdo į vietą, kuri jai buvo 
nurodyta, paėmė gabalėlį picos ir ėmė ramiai kramtyti su- 
čiauptomis lūpomis. Kai nurijo keletą kąsnių, kreipėsi į 
tamsiaplaukę merginą, kuri jiems atnešė lėkštes ir stiklines: 

— Mano vardas Dortė. O kuo tu vardu? 

Tamsiaplaukė įkvėpė ir jau ruošėsi atsakyti, bet susilaikė. 
Paskui ji metė žvilgsnį į Šunininką ir tylėdama ėmė tyrinėti 
savo lėkštę. Nežinia kodėl paėmė ją ir šiek tiek pakėlė, pas- 
kui atsargiai pastatė ant stalo ir nuleido rankas ant kelių; 
lėkštėje dar gulėjo didelis gabalas picos. 

— Pamiršai, koks tavo vardas? - paklausė vyras roboto 
balsu. | 

Tamsiaplaukė pakėlė galvą ir žvilgtelėjo į Dortę. 

— Olga, - ištarė ji vos girdimai ir tarsi sukniubo ant stalo. 

Dortė pažvelgė į kitą merginą. Šioji turėjo ilgus šviesius 
plaukus, kuriuose kone slėpė savo veidą. Atrodė, tarsi mie- 
gotų. Bet po plaukais blizgėjo dvi plačiai išplėstos akys. 

— Marina, - paskubomis ištarė ir ėmė rinkti lėkštes, kad 
galėtų jas sudėti ant spintelės. 

— Ar šitas didelis namas jūsų? - netrukus paklausė Dortė 
ir linktelėjo Šunininkui. 

Iš pradžių buvo taip tylu, jog ji pamanė, kad ką nors įžeidė. 
Visi žvelgė žemyn. Vyras atsilošė ir gurkštelėjo. Įsmeigęs žvilgs- 
nį į kažką už kambario ribų arba už sienos garsiai pačiulpsėjo, 
išsiskalavo gerklę iš stiklinės esančiu gėrimu ir nurijo. 

Galiausiai atsakė Liudvikas. 

— Mes pasiskolinom jį iš vieno pažįstamo. 

— Ar mes čia liksime iki rytojaus? - paklausė Dortė vilda- 
masi, kad dar viskas gali būti kaip paprastai. 

— Matysim, - pasakė Liudvikas ir žvilgtelėjo į vyrą. 

— Ar visi gavo darbo Stokholme? - toliau klausinėjo Dor- 
tė, mėgindama pagauti dviejų merginų žvilgsnius. Bet jos 
nusuko akis. 


- Iš kur, po galais, jūs ją ištraukėte? Pasistenkit, kad ji už- 
čiauptų snukį! Siųskit ją tiesiai į pirtį! - suriko Šunininkas. 

- Atsiprašau, - išlemeno Dortė, - bet aš negaliu eiti į pir- 
tį. Aš... 

Vyras atsistojo taip staigiai, kad už jo apvirto kėdė. 

— Ar nesakiau, kad užčiauptumėt jai snukį! Makarai! - su- 
šnypštė jis taip garsiai, kad visi kiti garsai išnyko. Ant lūpų 
kampučių pasirodė putotos seilės. 

Dortė nežinojo, kad įmanoma šitaip kalbėti. Tai nebuvo 
niekaip susiję su tikrove. Žmonės negalėjo šitaip kalbėti. Ji 
tik pasakė, kad negali eiti į pirtį. Tai juk buvo niekaip nesusi- 
ję su kitais, tik su ja. Ji pasilenkė prie Liudviko, kuris sėdėjo 
šalia, ir sušnibždėjo: 

— Aš galiu eiti... ten, kur miegosiu... dabar. Tai... 

Šunininkas staiga atsidūrė virš jos. Savo letena tarsi žny- 
plėmis nutvėrė ją už sprando beveik pakeldamas nuo kėdės. 
Dortė suriko iš skausmo, kai jis trenkė jai keliu į pilvą taip, 
kad ji atsidūrė ant grindų. 

Akimirką jai trūko oro, ji gulėjo ant nugaros mostaguoda- 
ma rankomis. Garsai, jei jų buvo, dingo. Veidai aplink stalą 
tebuvo saujelė pilkų balionų, pritvirtintų prie stalo krašto. 
Kažkas buvo pradūręs skyles ten, kur turėjo būti akys. Ir vis 
tiek jie kybojo ore virš stalo. Visai neįmanoma tuo patikėti. 
Bet dėl viso pikto ji apsiglėbė rankomis galvą. Pačiu laiku: 
vyras ėmė žaisti su ja bato nosimi, tarsi ji būtų futbolo ka- 
muolys. 


Buvo sunku suvokti, kas buvo anksčiau ir kas buvo po to, kai 
viskas virto naktimi ir sumalto švino skoniu. Ji supainiojo 
įvykių seką, bet priėmė sprendimą. Tai, ką ji prisiminė, buvo 
svarbu. Visa kita, kas negalėjo būti realu, ji nuvijo šalin. 


— EIK Į DUšĄ! - suurzgė Makaras ir vyptelėjo iš tarpdurio, 
plačiai išskėtęs kojas ir sunėręs rankas ant krūtinės. Jis buvo 
panašus į vieną nuotraukoje matytą amerikiečių kareivį, 
kuris vadovavo karo belaisviams. Laimei, Makaras neturėjo 
ginklo. 

Dvelkė cigarais. Ir dar kažkuo, kaip kadaise nuo šiltų sie- 
nojų. Labai šiltų. Seniai seniai. Viskas buvo seniai. Viskas 
šleikščiai salsva. Koktu. Lyg pasenusių karstelėjusių taukų 
kvapas. Ypač pirmajame kambaryje, kur vyrai sėdėjo aplink 
stalą, nukrautą taurėmis, buteliais, pypkėmis. Penki iš jų ne- 
valgė virtuvėje. Du buvo ganėtinai jauni, trys beveik seniai. 
Dar ten sėdėjo Makaras, Liudvikas ir Šunininkas. Veidai lyg 
sustingusios kaukės, pagamintos mokykloje kam nors išgąs- 
dinti. Jie ten sėdėjo jau turbūt kurį laiką. Kambarys buvo 
tirštai prirūkytas. Visi atsuko kaukes jiems įėjus. Burnos 
prasižiojo. Akys varstė jai prasvirduliuojant pro stalą. 

- Aš labiau norėčiau atsigulti, - vos girdimai ištarė ji Ma- 
karui, kuris tvirtai laikė ją už rankos virš alkūnės. Olga ir 
Marina nesakė nieko, jos pasuko į mažesnį kambarį, kuria- 
me stovėjo suolai drabužiams pasidėti ir pertvaros su di- 
džiulėmis dušo galvutėmis lubose. 

— Eik į dušą! Atsigulsi paskui! - sušnypštė Makaras. 

Šunininkas stovėjo sukryžiuotomis rankomis ir spoksojo į 
juos. Jam turbūt negerai galvoje. Pavojingai negerai. Ji tebe- 
jautė skausmą. Pilve ir šonkauliuose. Nusvirduliavo paskui 

kitas dvi merginas į dušą. Kaulai atsisakė klausyti, ir iš jos 
sklido kvaili garsai. Durys užsidarė, ir Makaras pradingo. 

Anos dvi buvo bepradedančios nusirenginėti. Dortės vis 
dar neklausė rankos. 

— Paskubėk! Kitaip klius ir mums, - pasakė Olga rusiškai. 

— Kąjis darys? - paklausė Dortė kalendama dantimis. 

— Nesuk dėl to galvos. Tiesiog nepriešgyniauk! Tada jis 
įsiunta. 

— Negalvok! Po to galėsi pamiegoti, - sumurmėjo Marina 
ir atsuko dušą. 

Dortė vis dar nejautė rankų. Dantys tarškėjo tarytum 
akmenėliai dėžutėje. Olga jau buvo nuoga, pasiruošusi eiti 
į dušą, bet, pastebėjusi Dortės bejėgiškumą, be žodžių ėmė 
ją rengti. Nuavė batelius, numovė kelnes, nuvilko palaidinę, 
nusmaukė trumpikes. Greitai, greitai. Vikriai. Viena ranka 
kilnodama Dortės rankas ir kojas, kad galėtų prieiti. 

— Kodėl turime... praustis po dušu? - dantimis sukaleno 
Dortė, Olgai pastūmus ją po vandens srove. 

- Ša! Tiesiog prauskis! Nekalbėk! - sumurmėjo Olga se- 
niai nemiegojusio žmogaus balsu. 

Makaras vėl įėjo Dortei nespėjus nusišluostyti. Ji pasislė- 
pė už rankšluosčio, kartu stengdamasi sugriebti savo dra- 
bužius. 

— Ateik! Čia bus šokama! - juokėsi jis. 

Dortė žiūrėjo įsmeigusi akis į kitas dvi, kurios apsivynio- 
jusios rankšluosčiais atsistojo priešais Makarą. Nebuvo ko 
jaudintis - nes viskas nerealu. Visiškai nerealu! Galiausiai ir 
jai pavyko apsivynioti rankšluosčiu. 

Kai Makaras atidarė duris ir įstūmė jas į kambarį, kur sė- 
dėjo vyrai, visos kalbos liovėsi. Kaukės atsisuko į jas. Burnos 
buvo juodos angos, iš kurių ėjo šalčio garas. Pora jų atidengė 
po melsvų varveklių virtinę. Uždegti cigarai tarsi judančios 
raudonos akys prietemoje. Aukštai sienoje tamsavo atdaras 

langas. Dūmai kilo ten, aukštyn. Siaubingai toli už lango 
tamsiame danguje žaižaravo milijonai žvaigždžių. Visa, kas 
realu, pasitraukė toli toli. 

Jos smakras atkrito, nebesilaikė prie žandikaulių, ir ji 
prieš savo valią ėmė kalenti dantimis. Oda po šlapiu rankš- 
luosčiu akimirksniu sutrešo. Nusilupo ir nuvarvėjo. Ištirpo 
kaip ledas. 

— Mano ponai, pagaliau eisime prie reikalo. Makarai! Ati- 
daryk duris į pačią švenčiausią vietą! Plačiai! - pasakė Šuni- 
ninkas ir atsistojo. 

Makaras atidarė plačias įmantriais raižiniais išmargintas 
duris. Jos vedė į kambarį su daugybe krėslų, sustatytų aplink 
didžiulę lovą. Virš lovos kabojo juodas sietynas su riestomis 
šakomis ir daugybe plikų lempučių. Vyrai įėjo vienas paskui 
kitą ir susisėdo į krėslus aplink lovą. Praeidami pro merginas 
jie atkišo rankas. Dortė pajuto, kaip kažkas suėmė ją už tarp- 
kojo, kol ji spaudė rankas prie kūno, kad išlaikytų rankšluos- 
tį. Ji virto skudurine lėle, ta pačia, kuri virtuvėje pylėsi vande- 
nį. Bet pjuvenos iš jos išbyrėjo. Netrukus ji taps niekuo. 

Vyrai susėdo nugaromis į lovą. Tik Šunininkas stovėjo 
kaip cirko direktorius. 

— Olga! Paruošk viską! - įsakė jis, vis tuo pačiu žemu me- 
tališku šnabždesiu. 

Olga pamažu pajudėjo. Per kambarį prie milžiniškos 
lovos. Išskleidė baltą sulankstytą paklodę. Lėtai. Tiksliais 
judesiais. Buvo dariusi tai anksčiau. Ji jau nebelaikė rankš- 
luosčio, apvynioto apie kūną. Dabar jis gulėjo po kojomis, 
o mergina nė nesiruošė jo pakelti. Iš krėslų pasigirdo ploji- 
mai. Akinanti šviesa krito ant liauno Olgos kūno. Ant dide- 
lių mėlynių, kurios vietomis jau buvo pageltusios. 

Dortė norėjo sušukti NE!, bet žandikauliai neklausė. Vien 
sukąsti juos reikėjo pastangų. Žvaigždės buvo tikros! Dan- 
gus! Bet ne tai! 

Makaras įjungė ant grindų stovintį kasečių grotuvą. Olga 
išlygino paklodę. Susilenkusi pakėlė rankšluostį ir beveik 
šliaužte prašliaužė pro vyrus prie Dortės ir Marinos. 

Kažkas panašaus į polką trinksėjo ir gremžėsi į grindis 
kartu su grotuvu. Garsas plito nuogomis pėdomis ant šaltų 
grindų, kilo blauzdomis ir šlaunimis ir įsisuko į pilvą. Ma- 
rinos veidas pasidarė pelenų spalvos. Stiklinės akys buvo 
įsmeigtos kažkur po grindimis. 

— Marina! Šok! Pašok mums! - paliepė vyras. 

Iš pradžių neįvyko nieko: neatrodė, kad Marina išgirdo. 

— Šok! - balsas nuskambėjo kaip rimbas iš geležinės 
vielos. 

Marina sapnavo plačiai atmerktomis akimis ir žengė 
kelis netvirtus žingsnelius. Rankšluosčio mazgas atsipalai- 
davo. Klubai ir pilvas apsinuogino po daugybe lempučių. 
Akvarelė iš mėlynų ir geltonų dėmių. Ji bandė viena ranka 
prilaikyti rankšluostį. Kitą iškėlė virš galvos keistu bejėgiu 
judesiu. Plaukai kaip šlapia užuolaida dengė veidą. Blauzdos 
ir šlaunys nusėtos tų pačių skirtingų dėmių kaip ir rankos. 
Merginos kojos nesugebėjo išlaikyti ritmo. Atrodė, lyg ji ką 
tik būtų išmokusi vaikščioti. 

Man negalima pravirkti, pamanė Dortė. Ne dabar! Ma- 
rinos pažeminimas galėjo būti dar didesnis. Dortė bandė 
surasti kažką, už ko galėtų įsitverti. Kažką, į ką galėtų Žiūrė- 
ti. Viena iš lovos kojų. Geležinė žvėries letena su nagais. Ji 
greitai nukreipė žvilgsnį į viršų, į atdarą langą. Dūmai sruvo 
lauk pas Žvaigždes. 

Šviesa virš vyrų buvo prigesinta. Vienas ėmė ploti, kitas 
šniukštelėjo kažko nuo suktinės popieriaus, taip pat pasiūlė 
Makarui. Trečiasis atpalaidavo kaklaraištį ir diržą. 

— Mesk rankšluostį! Leisk pažiūrėti, ar turi ką pasiūlyti! — 
sušuko vienas, atsisegė džinsus ir susikišo ten ranką. 

Nebuvo jokio paaiškinimo. Kodėl ji čia? | 

Vyriausias iš vyrų šiek tiek pasikėlė nuo krėslo ir taip toli 
pasilenkė į priekį, kad nusvirę jo ūsai beveik palietė Marinos 
šlaunį, kai ši svirduliavo pro šalį. Vyras ištraukė iš Marinos 
rankšluostį ir numetė jį tarsi subliūškusį kamuolį po lova. 
Marina supainiojo žingsnelius. Tiesą sakant, dar nebuvo jų 
pagavusi. Ji svirduliavo ir vos nenuvirto ant vieno iš kitų 
vyrų. Jis sužnybo jos krūtį viena ranka, o kitą įkišo jai tarp 
šlaunų. Marina šiaip taip atgavo pusiausvyrą, tarsi ką tik at- 
vestas veršelis. Tas, kuris yra nors kartą jį matęs, gali pajusti 
prielankumą gyvam padarui. Bet čia nugriaudėjo juokas už- 
goždamas polką. 


Olga ir Marina klūpėjo lovoje atsisukusios viena į kitą nu- 
leistomis galvomis. Nuogos jos laukė paliepimų. Olgos vei- 
das susiliejo su balta paklode, Marina vis dar turėjo kažko- 
kio pilkumo. Akys nebebuvo plačiai atmerktos, bet tuščios. 
Tarsi išdžiūvęs dugnas supleišėjusioje upės įduboje. 

— Kišk į ją pirštą! - šaukė tas, kuris šniaukštė nuo suktinių 
popieriaus. 

— Olga! Įkišk į ją pirštą! Pabučiuok jos krūtis! - šaukė Ma- 
karas. Atkaklus stiklinis žvilgsnis. Balsas kimus, bet žodžiai 
aiškūs. Jo smilius klajojo ore. Bet veiksmas rutuliojosi, ma- 
tyt, per lėtai. 

— Parodyk jai! Parodyk jai! - šaukė kažkuris. 

Ir Makaras pasičiupo kažkokį daiktą, kuris pasirodė 
esanti sulankstoma beisbolo lazda. Ji šoktelėjo į priekį ir 
pailgėjo tris kartus. Atkišęs ją Makaras žengė netvirtai, bet 
drąsiai prie lovos. Vyrai krėsluose plojo. Tarsi būtų Žinoję, 
kaip viskas pakryps. Akys blizgėjo apdujusios, laukimas iš- 
kreipė veidų bruožus ir pražiotas burnas. Kūnai lenkėsi į 
priekį. Alsavimas. 

Makaras įsiropštė į lovą, parsivertė Mariną ir praskėtė 
dvi drebančias veršelio šlaunis vieninteliu įgudusiu ir sti- 

priu judesiu. Paskui įstatė lazdą Marinai tarp kojų ir stipriai 
pastūmė. 

Nuo klyksmo viskas ėmė suktis ratu. Dortė jautė jėgą, 
keliančią ją prie atviro lango. Žvaigždės buvo visai arti. Jai 
beveik pavyko. Nutolti. Bet kažkas ją sulaikė. 


Mama klojo baltas paklodes ruošdamasi tėvo laidotuvėms. 
Tai užėmė laiko. Šventės ateidavo iš vidaus. Iš širdies. Liūdė- 
sys - taip pat. Suprantama, kad kažkas turi mirti. Bet ne jis. 
Likusi viena svetainėje ji paėmė knygą, iš kurios jis garsiai 
skaitė tą vakarą prieš viskam nutylant. Apie vieną indėnų 
gentį, kuri garbino saulę. Laikas ir tikrovė ištirpo ir susiliejo 
su knygos paveikslėliais ir paklode, į kurią buvo įsuptas mi- 
rusio tėvo kūnas. Visa tai buvo ryšku, bet ne žmonės kam- 
baryje. Jie tiesiog plūduriavo aplinkui. Pilka tėvo oda ant 
paklodės įsirėžė į atmintį, nors ji to nenorėjo. Veido bruožai 
ištirpo ir susimaišė su paveikslėliais iš knygos apie indėnus. 
Tuos, kurie aukojo savo dukteris saulės dievui. 

Atviroje baltoje aikštelėje nuogos mergaitės stovėjo va- 
landų valandas po deginančia saule, o žmonės grūdosi ap- 
linkui ir žiūrėjo. Kol nusileido tamsa ir naktis. Užėjo šaltis. 
Saulėje nudegusi oda surambėjo. Ir vėl naujas rytas. Nuola- 
tos deginanti saulė. Žvelgiančios akys. Ne tik svetimos. Taip 
pat ir mylinčios. Auka turėjo būti paaukota. Mergaičių kū- 
nai sukniubo. Bet saulė nenustojo kepinusi ir po to, kai jų 
gyvybė nutrūko. Dievas turėjo gauti savo, kad derlius būtų 
gausus, žmonės turėtų duonos, vandens ir karo laimikį, gar- 
bę ir šlovę. O moterys ir toliau galėtų būti ramios žmonos. 
Susilaukti naujų dukrų. 


Ji atsibudo ant grindų savo pačios kraujo klane be rankš- 
luosčio. Makaras nutempė ją grindimis ir įmetė į lovą. Ilgą 

laiką beisbolo lazda daužėsi į grindis. Ji susirietė, kad taptų 
nematoma. Taptų šešėliu, kurio niekas negali pasiekti. 

Senis žengė grindimis atsegtomis kelnėmis ir šnopuoda- 
mas tarsi garvežys. Netrukus jis stovėjo prie jos dvokdamas 
pasenusiais taukais. 

— Kiek duosi? Už nekaltą mergaitę! 

Šunininkas priėjo prie pat lovos, kur Dortė gulėjo susi- 
rangiusi. Viena letena sučiupo ją už sprando, o kita už krū- 
ties. Kilstelėjo kaip lėlę. Vyrai juokėsi. O gal tai buvo riau- 
mojimas* | 

— Duok iš pradžių patikrinti, ar ji tikrai nekalta! - Senis 
užgulė ją. 

Dortė kapanojosi. Bergždžiai. Žandikauliai nevalingai 
prasiskyrė. Bet tuoj pat vėl susirakino. Dantys susmigo į 
dantenas. Ji nepajėgė prasižioti nepaisydama kvapo ir sko- 
nio. Smūgis į galvą, ir žvaigždės beveik priartėjo. 

Nikolajaus mama stovėjo žvaigždžių lietuje su pyragu 
lėkštėje ir švelniu miltų šešėliu tarp burnos ir nosies. Po aki- 
mirkos ji dingo. Žvaigždės dingo. Viskas pajuodo. 

Kažkas panašaus į balsus sklido iš tamsos, bet ji nesuprato 
žodžių. Tada atsidūrė valtyje ant vandens. Balsai sklido per 
rūką. Ji negalėjo pajudinti rankų ir kojų. Valtis apsivertė, ir 
kažkas bandė ją perplėšti į dvi dalis. Skausmas privertė pra- 
merkti akis. Pririšta, ne valtyje, bet prie lovos. Raištis įsirėžė 
į odą. Rankos. Pirštai. Nagai. Alsavimas. 

— Kiek siūlai? 

Kažkur tolumoje šiurkštus balsas pasakė sumą. Eurais. 

— Kas siūlo daugiau? 

— Aš! Jei ji tikrai nekalta. Bet ir aš noriu įsitikinti. - Po 
akimirkos jis jau buvo čia. 

— Gerai. Apsispręsk! Kas kitas? Kas bus kitas? 

Balsai urzgė. Skubūs nurodymai buvo duoti. Eilės tvarka 
nustatyta. Pirmasis mokėjo dvigubai. Tada: pėdos pirmyn ir 

atgal. Čiužinys smarkiai įlinko. Didžiulis kūnas prispaudė 
Dortę prie lovos. Jam aitriai dvokė iš burnos. 

Klyksmas išsiveržė staiga, tarsi esant didžiuliam oro spau- 
dimui. Šlapias rankšluostis buvo stipriai prispaustas prie jos 
veido. Ji turėjo nuryti, bet nesugebėjo, mėgino mosikuo- 
ti rankomis, tačiau atrodė, lyg plaštakos būtų nupjautos. 
Jo seilės varvėjo jos kūnu. Per kaklą ir krūtinę. Stenėjimas 
įsismelkė jai galvą. Ji virto maltos mėsos kalnu, po kurį jis 
galėjo raustis. Ir tada vienu staigiu stūmiu ji buvo padalyta 
pusiau. Plojimų pliūpsniai ir šūksniai bravo. Tolygus ritmas. 
Šlapias rankšluostis norėjo sugauti klyksmą, bet negalėjo jo 
sulaikyti. Šis nuskriejo link lango, kur Dievas žaidė su krin- 
tančiomis žvaigždėmis. 

Paskui tyla. Lipnios seilės milimetras po milimetro var- 
vėjo jos oda. Vyras sudejavo ir sunkiai atsistojo, užsitraukė 
kelnes iki pilvo ir iškėlė rankas virš galvos, sulaukdamas dar 
daugiau plojimų. 

Netrukus čiužinys vėl įlinko. Kitas kūnas. Kitas kvėpa- 
vimas, kitas kvapas. Prispaudė ją, dar labiau išskėtė į šonus 
šlaunis ir įsikasė ten, kur viskas jau buvo nuniokota. Dejavo 
ir badė. Kandžiojo ją. Bandė pražiodyti burną, kad įkištų lie- 
žuvį. Plėšrus paukštis dorojo tai, ką stipriai laikė naguose. 

Plojimų pliūpsniai kiekvieną tylos valandėlę. Kiek kartų? 

Tarpais viskas pajuosdavo. Vieną kartą kažkas garsiai pa- 
šaukė Mariją, Dievo Motiną. Tai sužadino didžiulį įsiūtį. 
Dortės veidas buvo įmurdytas į lovos čiužinį - lyg kažkas, 
kieno garso nebuvo galima pakęsti. Ji užmerkė akis, kad ap- 
sisaugotų. Bet kraujo kvapas jau skverbėsi į šnerves. Jai liko 
tik raiščiai, į kuriuos galėjo įsitverti. 


IR ŠTAI ATĖJO vakaras ir jos atsigulė. Mama sunėrusi rankas 
ant antklodės meldėsi. 

- Visagale Dievo Motina, meldžiu tave, apsaugok mano 
mergaites nuo pagundų. Tegul jos būna drąsios, karštos šir- 
dies ir šalto proto. Tegul supranta, kad ištikimybė ir ištver- 
mė yra didesnė dovana už atsitiktinį malonumą. Tegul jos 
sulaukia vienintelio ir savęs neišbarsto. Išmokyk jas pama- 
tyti meilę, kai ši pasirodys. Neleisk joms susivilioti turtais 
ir dovanomis, lai įsiklauso į tai, ką sako širdis. Teatsiranda 
abiem po gerą vyrą. Padėk joms, kad jos pasitaupytų tam 
vieninteliam! Teneužsitraukia gėdos negindamos savo kūno 
lyg šventovės... Amen! 


Dortė pramerkė vieną akį. Kita nenorėjo. Arba jos nebe- 
buvo. Geležinis sietynas panardino ją į baltą ledo dykynę, 
taigi ji vėl užsimerkė. Paskui ji gulėjo didžiuliame meta- 
liniame rėtyje, kuriame plaudavo daržoves. Jis buvo be- 
pradedąs rūdyti, nes metų metus nebuvo tinkamai išdžio- 
vintas prieš pakabinamas virš spintelės. Dabar jis drėskė 
odą, ypač čiurnų ir rankų. Tada ji iškrito pro rėtį užpakaliu 
žemyn - ir išnyko pati sau. Po akimirkos ir vėl gulėjo me- 
taliniame tinkle. 

Kažkas barškėjo lyg kavos puodeliai svyruojančioje skar- 
dinėje vonelėje. Dantys. Ji atsargiai pasuko galvą į šoną ir 
antrą kartą praplėšė akį. Rankos buvo pririštos prie lovos. 

Virvės pjovė lyg peilio ašmenys. Jei suimtų save į rankas ir 
stipriai sukąstų dantis, galėtų pasislinkti šiek tiek į viršų, kad 
neveržtų riešų. Juk nenori netekti rankų. Ji jautė, kad vei- 
das ir kaklas išterlioti. Bandė negalvoti, kas tai. Išsižiojo, kad 
gautų šiek tiek daugiau oro. Lūpos lyg svetimos, molinės — 
švino skonio. Bandė sudrėkinti jas liežuvio galiuku. Gerklė 
išdžiūvusi. Juk nekvėpavo ir negėrė jau visą amžinybę. Žan- 
dikaulis surakintas. Gargiantis garsas išsiveržė iš pilvo. Išsi- 
liejo lyg klampi pasenusi supuvusių kiaušinių sriuba. 

Netvarkingai išstumdyti krėslai stovėjo tušti. Marina ir 
Olga buvo kažkur ten, bet ji jų nematė. Tegirdėjo silpnus 
balsus - tarsi šnabždesį iš šachtos dugno. Laikas? Kur pasi- 
dėjo tėčio laikrodis? Ji apsidairė. Raudonos ir raudonai ru- 
dos dėmės aplinkui. Tarsi tapetai užtvindytame name. Ant 
paklodės ir jos. Priešais lovą atrodė taip, tarsi vandens pis- 
toletu kas būtų pripurškęs gaivos. Sodrios rausvos spalvos. 
Kai ji suprato, jog tai iš jos pačios, viskas dingo. 


Gražiojoje miško laukymėje, šalia pat tako, vedančio prie 
upės, šiandien buvo viskas kitaip. Krūmai buvo iškirsti, o 
žolė sutrypta. Aplinkui mėtėsi pienių ir našlaičių draiskai- 
nos. Kažkas pastatė pakylą, arba verandą be turėklų. Atsi- 
kvošėjusi ji pamatė, kad tėvas ir Fiodoras Dostojevskis stovi 
pririšti prie stulpų, o tarp jų stypso kažkoks mažas trečias 
asmuo. Jie buvo Semionovo aikštėje, kad išklausytų nuos- 
prendį. Karstai gulėjo paruošti vežime po pakyla. Senovi- 
niai, iš neobliuoto medžio. Dostojevskis skundėsi, kad tė- 
tis nieko nedaro. Šis mėgino jį paguosti, bet neatrodė labai 
sveikas. Staiga ji suprato, kad prie trečiojo stulpo pririšta 
ji pati. Vyrai vilkėjo įkapėmis, o ji buvo nuoga. Šaltis buvo 
pritvinkęs gėdos. Tarp medžių pasirodė kariuomenė. Karei- 
viai su virstančiais iš burnos garais. Ji tenorėjo, kad visa tai 
baigtųsi. Bet kažkas sustabdė laiką, atbėgo kurjeris, nešinas 

balta skara, ir dėdės Josefo balsu pranešė, jog imperatorius 
suteikė malonę. Tėtis ir Dostojevskis bus uždaryti cypėje, 
o Dortė liks stovėti nuoga prie stulpo visą likusį gyvenimą. 
Kareiviai atrišo vyrus ir juos nusivedė, kol ji maldavo pa- 
leisti kulką jai į širdį. Jie juokėsi ir spoksojo į ją. Ji išrėkė 
piktu Veros balsu, kad tėtis surasiąs teisėją. Tai buvo mė- 
ginimas nuslėpti, kad ji pati abejoja. Galbūt jis nepajėgs. 
Šautuvai, daugiau, nei buvo galima suskaičiuoti, turėjo dur- 
tuvus. Kareiviai pasilenkė į priekį. Nusitaikė besiartindami. 
Griaudėjo juokas. Pirmasis durtuvas pervėrė kūno ertmes, 
plėves ir raumenis. Tada kitas, dar kitas. Ji prispaudė galvą 
prie stulpo ir pažiūrėjo aukštyn. Aukštai virš jos Dievui ant 
kelių sėdėjo mama, apsivilkusi gedulo suknelę. Prie Dievo 
kojų miegojo juodas šuo. 


Marina ir Olga įstūmė ją į dušą neištarusios nė žodžio. Tar- 
pais kojos atsisakydavo jos klausyti ir ji susmukdavo. Mėsos 
gniužulas po tekančiu vandeniu. Galiausiai Marina nusiren- 
gė ir įėjo pas ją už pertvaros. 

— Tėčio laikrodis? - sušvokštė Dortė, bet nesulaukė atsa- 
kymo. 

Marina ją išmuilavo, praleisdama tas vietas, kur buvo 
atviros žaizdos. Nukabino dušo galvutę ir pasiūlė pačiai nu- 
siplauti tarpkojį. 

- Išsiskėsk! Turi išplauti visą tą mėšlą, - sušnabždėjo Ma- 
rina virš jos ir truktelėjo jos koją. 

Liemeniu atsirėmusi į sieną ir išžergtomis kojomis ji bandė 
vedžioti vandens srovę. Atrodė, tarsi praustųsi sūryme. Tu- 
rėjo atsiduoti mėlynėmis išmargintoms Marinos rankoms. 
Nė viena nepratarė nė žodžio. Jos sėdėjo gaivos klane. 

Kartą ji pastebėjo Liudviką ant grindų įmetus daugiau 
rankšluosčių. Jo veidas kybojo ore. Olga ir Marina elgėsi 
taip, tarsi jis būtų aklas eunuchas. 

— Ji taip smarkiai kraujuoja. Visą laiką, - pasakė Olga pro 
pravertas duris. 

— Įkišk tarp kojų rankšluostį ir praeis. 

— Ji nepaeina. Reikės ją nešti per kiemą. Paprašyk, kad jis 
pririštų šunį. 

Kol Dortė suprato, kad jie kalba apie ją, balsai nuplaukė 
tolyn. Viskas paskendo begalinėje migloje ir suplokštėjo. Šen 
ir ten išnirdavo dėmės tarsi gėlės rūko apgaubtoje pievoje. 
Marinos nuogas kūnas sukosi lyg padrika karuselė. 


Staiga pakilo saulė, sudarydama perlamutrinius debesis van- 
dens garuose. Upė šiandien buvo rami. Bažnyčios bokštas ir 
kaimyno valtis tik vos vos suposi ant sidabrinio paviršiaus. 
Iškaba su perbrauktu inkaru spigino į ją iš kito kranto. Niko- 
lajus buvo šalia, bet ji jo nematė. Šviesa plieskė per stipriai. 

— Dovana tavo mamai, - droviai pasakė jis ir padavė jai 
kažką abiem rankomis. Raudonų marcipaninių gėlių, kve- 
piančių muilu. 


Ji įsiklausė mėgindama sulaikyti kvėpavimą. Buvo visiškai 
tylu. Kadangi ji jautėsi sužlugdyta, sakė sau, kad viskas yra 
gerai. Tiesiog ji ką tik atsibudo ir siaubingai norėjo šlapintis. 
Bandydama išlipti iš lovos, suprato, kad niekada anksčiau 
nebuvo mačiusi šio kambario. Kaip ji čia atsidūrė? 

Prie sienos stovėjo didelė ruda komoda su veidrodžiu. 
Kairėje lovos pusėje švietė langas su išblukusiomis užuolai- 
domis. Pilka dienos šviesa norėjo įsiskverbti toje vietoje, kur 
jos susiejo. Aptraukė plėvele viską, ką pasiekė. Priešprie- 
šiais žiojėjo juoda anga, vedanti į suodino židinio vidurius. 
Palubėje kabėjo juodas kelių šakų šviestuvas. Kampe sto- 
vėjo krėslas su geltonais ir rudais lopinėliais. Tai priminė 
jai namo kambarį, kurį jie vadino pirtimi. Lovą ir krėslus. 
Ir kad kažkas padėjo jai pereiti per kiemą apgaubęs pledu. 

Dabar ji vilkėjo mėlynais medvilniniais marškinėliais. Jie ne 
jos. Dortė pabandė atsisėsti, bet viskas buvo sužalota. Atro- 
dė, tarsi pilvas ir tarpkojis būtų nudeginti. Iš veidrodžio į ją 
žvelgė svetimas veidas. Pilkas, sutinęs, nusėtas mėlynėmis. 
Lūpos ir vienos akies vokas buvo viena košė. Tereikėjo su- 
rasti tualetą, bet ji pravirko. 


Tėtis atidarė savo odinį portfelį ir ramiu judesiu vieną po 
kitos ištraukė knygas, kurias parsinešė. Padėjo jas svetainėje 
ant stalo ir pasakė: 

— Reikia lavinti vaizduotę, bet privalu ją laikyti pažabotą! 

Vos tik jis pasidėjo savo odinį portfelį už lentynos ir pada- 
vė mamai skardinę dėžutę, kurioje laikė savo pietus, viskas 
pasikeitė, lyg kažkas būtų stumtelėjęs ką tik sudėtą dėlionę 
ant grindų. Ji buvo kažkur ten, apačioje, bet buvo prarasta. 


Dortė atsirėmė į durų staktą ir atidarė duris. Laiptai, vedan- 
tys į apačią, leido suprasti, kad ji antrame aukšte. Daugybė 
uždarytų durų. Juodasis šuo kuo puikiausiai galėjo slėptis 
už vienerių iš jų. Arba tas, kuris jį nusivedė. Vyrai. Ji žen- 
gė žingsnį atgal ir uždarė duris. Jos neturėjo jokios spynos 
ar skląsčio. Reikėjo surasti ką nors, į ką būtų galima nusi- 
šlapinti. Pravėrė naktinio stalelio dureles. Šis buvo tuščias. 
Paskubomis apsižvalgė aplinkui. Pro tapetų nuoplaišą buvo 
matyti mažų durų kontūrai. Sandėliukas? Ji nusvirduliavo 
ten ir atkrapštė duris nagais. Tamsa atsidavė drėgnu senu 
čiužiniu. Netrukus ji galėjo įžiūrėti daiktus. Sužvilgėjo kaž- 
koks stiklinis daiktas, ji palenkė galvą ir įėjo. Didžiulė gėlių 
vaza buvo kaip tik tai, ko ji ieškojo. 

Kai Dortė atsitūpė virš jos ir paleido čiurkšlę, ją pervė- 
rė įkaitinta geležis taip, jog užėmė kvapą. Tačiau užspausti 
nebuvo prasmės, tad dejuodama viską išsunkė iš savęs. Po 
valandėlės pasiramstydama į voratinkliais apėjusias sienas ji 


surado lovą. Paklodės viduryje tamsavo didžiulė dėmė. Ant 
grindų gulėjo rankšluostis su raudonais krešuliais - lyg da- 
žais išteptas skuduras. Nusuko į šalį žvilgsnį nežinodama, kur 
dėtis. Bet ji taip smarkiai sverdėjo, jog suprato, kad nebegali 
daugiau stovėti. Tiesiog nuvirto į lovą ir užsitraukė standžią 
svetimą antklodę. Kai paslėpė virvių supjaustytus riešus, šiek 
tiek palengvėjo. Kai nematai, pamiršti. Bet tai buvo melas. 


— Nesiruoši keltis? - išgirdo ji kažkam atplėšus duris. Liudvikas 
įėjo nešinas puodeliu skysčio, atsiduodančio kava. Jis atrodė 
visiškai įprastai. Ar jis dalyvavo? Ji neįstengė prisiminti. 

— Velnias! Kas per jovalas! - riktelėjo jis ir paspyrė rau- 
donąjį rankšluostį po lova. - Štai kava. Kai kam pasisekė! — 
pridūrė jis plačiai šypsodamasis. Jo kreidos baltumo dantys 
šoktelėjo artyn. 

Ji nesiryžo išbandyti savo balso, tik ištiesė rankas prie 
puodelio. Vyras stovėjo ir spoksojo, kol ji gėrė. Kava buvo 
karti, ji net nusipurtė. Bet vis dėlto tai buvo gėrimas. 

— Atrodai nelabai dailiai... Bet tai susitvarkys. Po po- 
ros dienų važiuosime toliau. Į Švediją. Ten šiuo metu toks 
pasiutiškai geras oras. Kalbėjau su vienu draugu telefonu. 
Šviečia saulė ir... 

— Tualetas? - pavyko jai išlementi. 

— Koridoriaus gale su ženklu ant durų. Ar turi chalatą? - 
Jis stovėjo ir žiūrėjo į ją lūkuriuodamas. Jos lagaminas sto- 
vėjo prie sienos. Kažkas jai nežinant pastatė jį ten. 

— Pala, aš paprašysiu Olgos atnešti tau chalatą. Pirtyje visa 
jų stirta. Šiek tiek prabangos visai neblogai, ką? 

Tą pačią akimirką ji suvokė, kad jis vienas iš jų. Jis ten 
dalyvavo. Turbūt ji tai suprato iškart, kai jis įėjo į kambarį. 
Puodelis tapo per sunkus. Dortė sukaupė jėgas ir pastatė jį 
ant naktinio stalelio. Ranka nesiliovė drebėjusi. Pakišo ją po 
antklode. 


Buvo TAMSU, šuo lojo kaip pašėlęs. Per žvyrą riedėjo gu- 
minės padangos. Pro užuolaidas prasiskverbė ryški Žibintų 
šviesa. Trinktelėjo automobilių durelės. Ji prislinko prie lan- 
go. Įsitvėrė palangės, mėgindama pasislėpti už užuolaidos. 
Mėnulis atrodė lyg išdžiūvusi kempinė tarp debesų - sto- 
rų tarsi šiaudų prikimšti maišai. Po lauko lempa Šunininko 
viršugalvis pasidabino aureole. Žmonės lipo iš trijų mašinų. 
Dvi merginos. Viena svirdinėjo tarp dviejų vyrų, lyg būtų 
buvusi girta ar sirgtų. Kita ramiai ėjo greta. 

Prieš pat jiems pasiekiant namą, kurį jie vadino pirtimi, 
būrys staiga pakriko. Kažkokia būtybė pašoko ir pasileido 
link miško. Iš pradžių ji panėšėjo į žaibo greitumo šešėlį lau- 
ko lempos šviesoje, paskui kontūrai beveik išnyko tamso- 
je. Dortė tikėjosi, kad vyrai ten, apačioje, taip gerai nemato 
kaip ji. 

Po akimirkos viskas virto šauksmais ir sąmyšiu, o trys vy- 
rai nulėkė už pirties. Dortė negalėjo nustatyti, kuri mergina 
pabėgo: ta, kuri svirdinėjo tarp vyrų, ar ta, kuri ramiai ėjo 
greta. Bet ji jautė anos baimę. Geležies skonį šiai skuodžiant 
iš visų jėgų. 

Vienas vyras įstūmė kitą merginą pro priestato duris ir 
užrakino. Tada ir kiti pasileido bėgti. Tarsi tamsi dryžė pas- 
kui vyrą su skalijančiu šunimi. Šauksmai ir skalijimas nuto- 
lo. Dortė stebeilijosi į mišką. Ir aš! Mintis lyg žaibas. Dabar 
ji turėjo galimybę, kol jie ieškojo kitos. Apimta panikos pa- 

sičiupo drabužių ryšulį, kurį kažkas padėjo ant lagamino. 
Užsitraukė per galvą palaidinę ir kelnes ant vienos blauzdos. 
Stovėdama ant vienos kojos. Visai kaip anksčiau. Bet niekas 
nebebuvo kaip anksčiau. Ji nugriuvo ant lovos. 

Lojimas priartėjo. Jie grįžo. Dortė šiaip ne taip prislinko 
prie lango. Kieme pusračiu stovėjo daugybė vyrų. Šuninin- 
kas iškėlė botagą. Priešais jį ropojo Žvėris pabrukta uode- 
ga. Jis nelojo, tarsi žinotų, kas laukia. Jis inkštė. Vyras rėkė 
mušdamas. Didžiulis šuo bandė apsimesti, kad jis jau tėra 
negyva skranda. Po kurio laiko, smūgiams ir keiksmams 
nesiliaujant, ji nebegirdėjo, kad jis inkštų. Kažkas atnešė ir 
numetė jam drabužį. Valandėlę šuo gulėjo ten nejudėdamas. 
Bet kai vyras ant jo užriaumojo, jis įsikando drabužį ir pilvu 
ėmė šliaužti į priekį. Vyras įsikišo botagą į odinio švarko ki- 
šenę, pasilenkė virš šuns ir sušuko komandą, spirdamas jam 
į šoną. Šuo vargais negalais atsistojo ir palaižė ištiestą ranką. 
Suvizgino uodegą. Vyras atrišo pavadį, prisitvirtino jį prie 
savo diržo ir vėl dingo iš kiemo. 

Ji nesusigaudė, kiek praėjo laiko. Bet prieš juos pamaty- 
dama suprato, kad jie ją rado. Šuo smagiai skalijo, o vyrai 
juokėsi. Mėnulis irgi išlindo pažiūrėti. Merginos drabužiai 
buvo suplėšyti. Ji vilkosi tarp dviejų vyrų. Avėjo aukštakul- 
niais auliniais batais, kurie siekė kelius. Ankšti marškinėliai 
nudriskę kabėjo ant vieno peties. Visą likusį kūną tedengė 
blyški mėnulio šviesa. 

Netrukus ant laiptų pasigirdo sunkūs žingsniai, ir plačiai 
atsidarė durys. 
įjungė šviesą. 

— Ne, - sudejavo Dortė, markstydamasi nuo ryškios 
šviesos. 

- Judinkis! - sukomandavo Makaras ir nutraukė nuo jos 
antklodę. 

Pasirodė Liudvikas, norėdamas padėti jai užsivilkti 
chalatą. 

— Velnias, kas per jovalas! - sustaugė Makaras ir parodė 
į lovą. 

Ji buvo kruvina, nors Marina buvo davusi naują paklodę 
ir švarų rankšluostį įsidėti tarp kojų. 

- Velniava! Pasakysim taip, kaip yra. Jos negalima dabar 
naudoti, - sumurmėjo Makaras ir metė į Dortę pasibjaurė- 
jimo kupiną žvilgsnį. - Bet dvi neveikiančios kušys! Ką, po 
galais, darysim? Jie juk už viską sumokėjo. 

— Eik į apačią ir pranešk! - pasakė Liudvikas. 

— Kodėl aš? 

— Todėl! - suurzgė Liudvikas ir įstūmė Dortę atgal į lovą. 

— Gerai, gerai, - sumurmėjo Makaras ir pasuko prie 
durų. 

— Tau nereikėjo, po velniais, jų provokuoti ir pradėti 
šauktis Dievo ir Marijos! Pati kalta! Jie prarado savitvar- 
dą, - burnojo Liudvikas pasilenkęs virš jos. 

Po akimirkos Makaras sušuko iš apačios, kad Kruvinoji 
kušis turi likti ten, kur ir yra. Kažkas keikėsi ir rėkavo apa- 
čioje. Liudvikas skėstelėjo rankomis, parodė Dortei liūdną 
grimasą ir išėjo. Po valandėlės durys užsitrenkė, ir daugybė 
kojų nužingsniavo žvyru. Ji atsistojo išjungti šviesos. Atrodė, 
tarsi kas į akį po geltona odos raukšle būtų įlašinęs rūgšties. 
Skausmai kamavo ir merginą aukštakulniais auliniais ba- 
tais. Ji jau veikiausiai stovėjo duše. Ant grindų vis dar gulėjo 
kelnės, kurias Dortė mėgino užsitraukti. Ji užgesino šviesą ir 
pasirėmė į tai, ką rado, kad nusigautų prie lango. Komodą, 
sieną, lovą, vėl sieną. 

Šuo slampinėjo šalia gyvatvorės, kiek atokiau nuo laiptų. 
Ji negalėjo nustatyti, ar jis palaidas, ar turi tokią ilgą grandi- 
nę. Ką mąsto toks gyvulys? Gal taip pat bijo? Gal išsigandę 
šunys patys pavojingiausi? Šleikštulys privertė ją suvokti, 

kad reikia palaukti. Ji negali dabar išeiti. Pirma turi šiek tiek 
pailsėti. 


Kažkas buvo kambaryje! Jei neatmerks akių, tai ir nesužinos. 

Kai ji pajuto ranką ant savosios, krūptelėjo žioptelėdama 
be garso - lyg Žuvis, ištraukta iš vandens. 

— Kaip sekasi? 

Ji spoksojo tiesiai į Olgos veidą. Priartėjusį ir pernelyg 
didelį. Poros ant nosies ir smakro. Mėlyna spalva, nusidrie- 
kusi per kaklą, kraštuose buvo pageltusi. Ilgi plaukai, krin- 
tantys tarp jų. 

- Ašjį išsaugojau. Jis gulėjo ant grindų... - Ji padėjo tėčio 
laikrodį ant antklodės. Dortė pakėlė jį laikydama priešais 
save. Trys minutės po pusės vienuoliktos. 

Nutrintas stiklas. Rodyklės. Jos nejudėjo. Tėčio laikrodis 
buvo sustojęs. 

Kartais sulodavo šuo. Dienos šviesa pro atvirą langą at- 
bloškė vyro balsą. Paskui viskas nutilo. 

— Ar gali paskambinti kepėjui už mane? Pasakyk, kad 
mama turi mane pasiimti, - sušnibždėjo Dortė. 

Olga papurtė galvą. 

- Aš neturiu telefono, be to... Aš nežinau, kur mes esam. 
O tu Žinai? 

— Miške... Vidury miško. Tereikia važiuoti keliu, - tikino 
Dortė. - Kiek laiko... tu čia būni? - Jos balsas skambėjo tarsi 
sudužusio daikto aidas. 

— Nepamenu... Galbūt savaitę... 

— Aš... Ar gali paskolinti man šiek tiek pinigų? Tada par- 
važiuosiu autobusu... namo... mama.. 

Olga mėgino įpilti jai į burną ndeds 

— Gerk! Pabandyk suimti save į rankas. Atnešiu tau ko 
nors pavalgyti. Kai tik nusigausime į Stokholmą, viskas bus 
geriau. Jie sako, jog turi liautis kraujavusi, kad neišterliotum 
mašinos. 

— Kaip reikia liautis kraujavus? - sušnabždėjo Dortė šiaip 
taip nurijusi vandenį. 

— Aš nežinau, - sumurmėjo Olga. 

— Stokholmas? - paklausė Dortė netrukus. 

— Juk ten mes važiuosime. Dirbti... 

— Ar ir šuo važiuos kartu? 

— Nemanau. 

— Tada mes galėtume... Tu ir aš... Galėtume pamėginti pa- 
sprukti ir grįžti traukiniu... arba autobusu? 

— Jie užrakina duris. Mes neišeisime. Aš nieko neišmanau 
apie autobusus. 


Jie pasiėmė maisto ir ruošėsi važiuoti autobusu. Visai dienai. 
Mama sudėjo viską į krepšį su odiniais diržais, kurį tėtis nešė 
ant nugaros. Jie visada turėdavo su savimi du didžiulius skė- 
čius. Dėl viso pikto, sakydavo mama. Vienas dryžuotas - bal- 
tai ir raudonai. Kitas - pilkas su daugybe dėmių. Tėtis nepik- 
tai burnodavo, kad be jokios naudos reikia tampytis tokius 
juokingus daiktus. Bet mama pasiekdavo savo. Iš dalies todėl, 
kad tėtis pamiršdavo, ką sakęs, jei niekas jam neprieštarauda- 
vo. O mama buvo uždraudusi Verai jam priešgyniauti. 

Kita priežastis, kad skėčiai keliaudavo kartu, buvo mamos 
įpročiai. Viskas prasidėdavo tuo, kad ji pati pasikišdavo juos 
po pažasčia išeidama iš namų. Bet dar prieš jiems pasiekiant 
mokyklą, kur gyveno tėtės draugas, ji atsilikdavo su savo per 
sunkia našta. Tėtis labai nenorėjo, kad kaimynai pamatytų, 
jog jo Žmona tempia du didžiulius skėčius ir visą kitą mantą. 
Todėl jis sustodavo, sunkiai, bet toli gražu ne piktai, atsidus- 
davo. Paskui perimdavo tas milžiniškas lazdas, kaip kad jis 
juos vadino. Mama nusipirko juos viename aukcione. Ji ten 
nusipirko dar ir kreivą, seną kėdę, ant kurios niekas nesėdė- 
davo. Ji turėjo atkaklių ir kitiems nesuvokiamų sumanymų, 
ko jai būtinai reikia. 


Tėtis niekada nemurmėdavo dėl skėčių tol, kol netekdavo 
jų nešti. Tikėtina, kad jis juos pamiršdavo tą pačią akimir- 
ką, kai tik užsidėdavo ant pečių. Priešais mokyklos pastatą 
mama šypsodamasi perdavė jam savo tuos „dėl viso pikto“. 
Ji pati nešė seną drobinį maišelį su visais įmanomais dra- 
bužiais, kurių galėjo prireikti. Pledas buvo įgrūstas ant vir- 
šaus. Rankoje nešėsi žemą pintinę su peiliu. Joje ji namo 
parsinešdavo grybų ir gėlių, kankorėžių ir žolelių. Visko, kas 
akiai pasirodydavo gražu, keista arba naudinga. Kai tik jie 
įžengdavo į mišką, ji imdavo pėdinti tarsi atkakli lunatikė. 
Kartais greitai ir veržliai, kartais lėtai, staiga sustingdama 
viena poza, kuri buvo naudinga tik jai vienai. Netrukus ji 
pasilenkdavo su ištiesta ranka bei sustingusiu žvilgsniu ir 
įsidėdavo ką nors į pintinę. 

Išlindo saulė, kai jie pasiekė ežero krantą. Mama atsisėdo 
po abiem gaubtais, ištiesusi kojas už dvigubo šešėlių rato. 
Jei imtų lyti, ir kiti būtų pakviesti vidun. Verai atrodė, kad 
Dortė užima per daug vietos. Tai buvo netiesa, bet neverta 
prieštarauti. 

Jie visada važiuodavo į tą patį paplūdimį. Ten buvo gražu. 
Ir ramu, kaip kad sakydavo tėvai. Medžiai kabojo virš van- 
dens. Kai kurios šakos buvo nusvirusios iki pat vandens. At- 
rodė, tarsi jos braukytų paviršių, norėdamos po savęs palikti 
pėdsakus. Bet upės vanduo tiesiog tekėjo toliau arba užsi- 
verdavo nepaisydamas, kad ten kažko būta. Jokio skirtumo, 
ar tu šaka, ar žmogus. Tą pačią akimirką, kai atsitrauki arba 
pasileidi pasroviui, paviršius išsilygina nepalikdamas pėdsa- 
kų. Vanduo pats sau šeimininkas. 

Tėtis žvejojo. Retai kada užkibdavo koks nors karpis ant 
dirbtinių muselių, kurias jam buvo padovanojęs vienas an- 
glas, sutiktas jaunystėje. Jis nesiskųsdavo, tik mažumėlę pa- 
dūsaudavo, jei ilgai nesulaukdavo laimikio. 

— Ką gi, matyt, teks grįžti prie įprastinio meškeriojimo, — 
galų gale pasakydavo. 

Tada suvyniodavo valą ir pritaisydavo kabliuką sliekams. 
Prieš padėdamas muselę į šalį, paglostydavo plunksneles. 
Dortė stebėdavosi, kaip greitai jis pritvirtina kabliuką prie 
mažyčio metalinio linkio. Jis turėjo dėžutę su daug skyrelių. 
Kai atidarydavo viršutinę dalį, ten laukdavo visa kolonija 
kabliukų ir muselių. Jie tvarkingai laikėsi įsikabinę kamščio 
gabalėlio savo aptvarėlyje. Tėtis elgėsi su jais atsargiai, tarsi 
kiekvienas būtų ypatingas. 

Tėčio žvejyba būdavo viena iškylos priežasčių. Kita prie- 
žastis - reikėdavo pripildyti mamos grybų pintinę. Tradici- 
ja, kurios tėvai laikėsi dar prieš Verai gimstant. Kažkur buvo 
mamos nuotrauka, kurioje ji ilsina kojas po medžiu su Vera 
didžiuliame pilve. Kartą Dortė paklausė, kodėl nėra tokios 
mamos pilvo nuotraukos su ja viduje. 

— Tai atsitiktinumas. Tu pilve buvai kitu metų laiku nei 
Vera, - atsakė jis išsiblaškęs. 

— Tėtis pamažu nustojo domėtis fotografavimu, - paaiš- 
kino mama. 

Dortė jautė nuoskaudą. Tėtį kur kas mažiau domino jos 
fotografavimas kaip kad Veros. Be kita ko, buvo baisu su- 
žinoti, kad tėtis liovėsi domėtis tuo, ką jis tikrai mėgo. Bet 
žvejybos iškylų jis nepamiršo. Jos buvo lygiai taip pat sa- 
vaime suprantamos laisvomis dienomis ir gražiu oru kaip 
ir valgymas. Keista tuose reikaluose dalyvauti nuo pat gi- 
mimo. Gal dar anksčiau. Nė nesusimąstydavai, ar tai pa- 
tinka, ar ne. Aišku, Verai ėmė darytis nuobodu, kai ji tapo 
vyresnė. Ji labiausiai norėjo eiti ten, kur daug žmonių ir 
galima lakstyti su draugais. 

Mama saulėje kaitinosi kojas. Jos būdavo blyškios žiemą 
ir rudos vasarą. Ji pasikeldavo sijonus ir kaitindavo jas kada 
tik galėdama. Jeigu tik šalia nebūdavo svetimų. Tai vadina- 
ma drovumu. 

VISĄ KELIĄ per laukus ir miestus, kol jie pasiekė keltą, krau- 
javimas nesiliovė. Jos sėdėjo taip susispaudusios, jog ji bi- 
jojo, kad kvapas ims erzinti Olgą ir Mariną. Makaras bur- 
nodavo, kai turėdavo sustoti degalinėje, nes jai reikėdavo į 
tualetą susitvarkyti. Bet tą naktį, jų praleistą kažkokioje vie- 
toje laukiant kelto, kai visi susispaudė viename dviviečiame 
kambaryje, ji džiaugėsi visu tuo krauju. Ji turėjo gulėti ant 
grindų, bet tai netrukdė. Ji galėjo gulėti viena. 

Prieplaukoje dvokė išmetamosiomis dujomis, todėl turė- 
jo laikyti langus uždarytus, kol laukė, kada galės įvažiuoti 
į keltą. Makaras buvo toks susijaudinęs, kad Liudvikas pa- 
prašė jo užsičiaupti. Veidrodėlyje Dortė pamatė, kad Maka- 
ras grabinėja mažytį popierinį maišelį ir išsitraukia tabletę. 
Liudvikas paprašė jo liautis, bet pastarasis nurijo niekam 
nespėjus nė mirktelėti. Dortė nesuprato, kaip tai įmanoma 
padaryti neužsigeriant vandeniu. Kai Liudvikas ėmė keiks- 
noti, jog jam vienam tenka visa atsakomybė, neatrodė, kad 
Makaras klausytųsi. 

Dortę vis traukė atsigulti. Kadangi iš anksčiau ji nepažino- 
jo jūros kvapo, nutarė, kad tai šis, kurį dabar užuodžia. Seno- 
ji jūra. Tėtis pasakodavo apie jos grožį ir jėgą taip vaizdingai, 
jog ji ilgėjosi Baltijos jūros paplūdimių, kur jis lankydavosi 
būdamas vaikas. Jis nieko nesakė apie smarvę, turbūt ji skli- 
do nuo jos pačios. Ji bandė prisiminti tėčio pasakojimą, bet 
mintys prasmego smėlio laikrodyje, kurio niekas neapvertė. 

Kelte, einant į kajutę, buvo tiek daug žmonių, kad jai ėmė 
trūkti oro. Vienoje vietoje pavyko atsiremti į sieną. Bet tik 
akimirką, nes buvo nustumta toliau. 

Kajutėje buvo trys gultai. Olga ir Marina turėjo dalytis 
vienu, o vyrams teko po atskirą. Dortei nurodė vietą po sta- 
lu, nes ji viską dergė. Tam tikra prasme jos maldos buvo iš- 
klausytos, nors ji ir nedrįso melstis: „Leisk man kraujuoti, 
kol atvyksime į Stokholmą ir viskas pasitaisys.“ 

Kas kita su Olga ir Marina. Degant šviesai, Dortė buvo 
priversta ir matyti, ir girdėti. Išjungus šviesą, ji girdėjo dar 
daugiau. Pavienius „Ne!“ arba „Prašau!“ Kartkartėmis prieš 
ją sušmėžuodavo nuoga pėda arba blauzda, arba vyrų gau- 
ruotos nuogos kūno dalys, kurios slankiojo tarp mažyčio 
vonios kambario ir gulto. Jie beveik niekada nesivargin- 
davo uždaryti durų atlikdami gamtinius reikalus. Galingas 
pliauškėjimas arba čiurlenimas, dažnai užbaigiamas seilių 
čiurkšle. Jiems grįžus, Dortei belikdavo nušliaužti kuo giliau 
po stalu, kad nebūtų sumindžiota. 

Netrukus ne tik nuo jos vienos sklido kvapas - naktis ai- 
triai dvokė, o laivas siūbavo. Šleikštulys kilo ir slūgo. Kartais 
ji užsnūsdavo ir pabusdavo atrėmusi kaktą į šiukšliadėžę. 
Švarkelis buvo pagalvė, o paltas - antklodė. 

Laimei, nei šuns, nei Šunininko nebebuvo. Vis dėlto jis iš- 
nirdavo bandant užmigti. Odinis švarkas ir veriančios akys. 
Makaro balsas kalbant su juo telefonu skambėjo tarsi inkšti- 
mas. "Tas, kuris valdė šunis, turbūt valdė viską. 

Kartą jai pavyko išlįsti iš po stalo, kad ištiesintų nugarą ir 
atsiremtų į sieną, kitiems sėdint ant gultų. Paskui visi gėrė 
juodą kavą ir valgė skrudintas bulvytes su dešrelėmis iš kar- 
toninių dėžučių. Tai buvo beveik kasdieniška. Lyg jie būtų 
buvę penki žmonės, keliaujantys į Stokholmą. Tarsi namas 
miške būtų tik gėdingas košmaras, kurio niekas nenorėjo 
prisipažinti sapnavęs. Dortė išdrįso paklausti, ar jie kalbėjo- 

si su kavinės savininku, pas kurį jos dirbs. Liudvikas atsakė, 
kad tam dar bus laiko. Makaras nesakė nieko. 

Dar mašinoje Dortė pamanė, kad jokios kavinės nėra. 
Nuo tos minties atsivėrė tuštuma. Bet tokiame mieste kaip 
Stokholmas turi būti daug kavinių. Ji juk galėtų pati susi- 
rasti kokią, kai jau ten nuvyks. Užkandžiaudama ir gerda- 
ma vandenį iš kartoninio puodelio ji pati sau pasakė, kad 
nereikia visų rūpesčių užsikrauti iš anksto. Ir šiaip jų buvo 
užtektinai. 

Kai ji vėl atsigulė po stalu, suprato, kad Makaras švirkštu 
sau kažką leidžiasi. Iš ten, kur ji sėdėjo, tegalėjo matyti Žastą 
ir sulenktą nugarą. Judesius. Vis tiek žinojo, kas vyksta. Iš 
pradžių pamanė, kad tai insulinas, kurį nuo cukraligės var- 
tojo dėdė Josefas. Bet kai Liudvikas paprašė jį nusiraminti, 
nors Makaras visiškai nieko nedarė, ji suprato, kad tai kvai- 
šalai. Jos širdis ėmė kalti, tarsi būtų buvusi atsakinga už viso 
laivo varymą į priekį. 

Netrukus Makaras užsikniaubė ant stalo visa krūtine. 
Jo pėdos atsirėmė jai į klubus. Sportiniai bateliai neturėjo 
batraiščių ir buvo gan purvini. Jis naudojo ją kaip suolelį 
pavargusioms kojoms. Neverta protestuoti. Jis galėjo įspir- 
ti. Ji tiesiog kentė, kol jis pakeitė pozą. Ilgi jo pirštai karo- 
jo nuo stalo lyg nebereikalingi žvėries nagai. Kartkartėmis 
jis krūptelėdavo ir juokdavosi galva dunksnodamas į stalą. 
Liudvikas porą kartų pakartojo „Velnias!“ ir stumtelėjo jį. 
Paskui išsitraukė butelį ir išpilstė į plastikines stiklines. Bū- 
tinai norėjo, kad Olga ir Marina irgi gertų. Dortės, laimei, 
neklausė. Olga nenorėjo, bet Liudvikas ėmė tampyti ją už 
plaukų, vadindamas bjauriais vardais. Makaras taip pat at- 
kuto ir pagrasė suleisiąs jai dozę. 

Olga sėdėjo ant gulto parietusi po savimi kojas. Dortė ga- 
lėjo ją visą matyti. Dabar ji pakėlė prie burnos stiklinę. Vei- 
das persikreipė jai beryjant. Liudvikas atsisėdo šalia juokda- 

masis. Dar kartą pakėlė stiklinę jai prie veido. Ir dar kartą. 
Olga gėrė. Akys priminė ūkininko arklį lietuje. Kai stiklinė 
buvo tuščia, Liudvikas vėl ją pripildė ir jai suvertė. Galiau- 
siai ji tapo viskam abejinga. Tada vyrukai liovėsi domėtis 
gėrimo žaidimu ir užsimanė pažaisti kortomis su Olga ir 
Marina. 

— Gal Dortė gali pagulėti mums už nugarų, kol žaisime? - 
paklausė Marina. 

- Ne, po galais! Mums nereikia to jovalo! - sušuko Maka- 
ras staiga visai atsigavęs. 

— Ne, ne! - pritarė Liudvikas. 

Ant stalo buvo išdalytos kortos. Kai merginos pralaimė- 
davo, o taip nutikdavo beveik kiekvieną kartą, turėdavo 
nusirengti vieną drabužį. Olga greičiau kabėjo nei sėdėjo. 
Praverdavo burną ir vėl stipriai sučiaupdavo, tarsi ruoštųsi 
vemti. Krisdamos ant stalo kortos sudarė šešėlių teatrą ant 
sienos. Neatrodė, kad Olga sugebėtų sekti žaidimą - buvo 
per daug išgėrusi. Marina išgėrė šiek tiek mažiau, bet ji ne- 
buvo pratusi Žaisti kortomis, taigi netrukus taip pat liko 
nuoga. Kai ji norėjo pasilikti kelnaites, Makaras iš krepšio 
išsitraukė beisbolo lazdą. Dortė negalėjo matyti iš ten, kur 
sėdėjo, bet suprato, kad Marina nusirengė viską. 

Kai liko nuogos, merginos turėjo sugulti ant vieno gulto. 
Liudvikas įsakinėjo, ką jos turi daryti, o Makaras juokėsi pa- 
čiu šiurkščiausiu savo juoku. Dortei palengvėjo, nes tai vyko 
ant gulto už jos nugaros. Kai Liudvikui atsibodo, jis paliepė 
Olgai gultis su Makaru. 

— Aš noriu dulkinti Mariną! - pareiškė jis ir nusitraukė ją 
nuo gulto. 

Ji turėjo stovėti atsukusi jam užpakalį ir laikytis stalo. Dor- 
tėjautė jos vieną pėdą drebant prie savo blauzdos. Liudvikas 
nusismaukė kelnes kiek jam reikėjo. Jam besidarbuojant, jos 
nuslydo gauruotomis kojomis. Jo keliai lankstėsi į taktą ir 

švytavo ore netoli Dortės skruosto. Marinos blauzdos tirtėjo 
tarsi dėdės Josefo vėjo varpelių vamzdeliai. Ji tirtėjo ir verkė. 
Ploni pirštai gniaužė stalo kraštą. 

Dortė nematė Makaro ir Olgos. Bet jie buvo vos keli cen- 
timetrai už jos nugaros. Baigęs Liudvikas užsitraukė kelnes 
ir nuėjo į vonią. Šiek tiek apsitaškė vandeniu. Švilpavo. Ati- 
darė duris ir pareiškė, jog išeis verslo reikalais. 

— Nė nemėginkit, nors Makaras ir užmigtų! - pagrasino 
jis. - Toli nenubėgsit! 

Niekas neatsakė. Kai už jo užsitrenkė durys, buvo galima 
lengviau įkvėpti aštraus kajutės dvoko. Makaras knarkė. Olga 
ir Marina paeiliui naudojosi vonia. Olga įsvirduliavo ten ir 
apsivėmė nespėjusi užsidaryti durų. Netrukus jos išgirdo, 
kad ji valosi dantis. Kai atėjo Dortės eilė, ji beveik nebegalėjo 
atsistoti. Nugara buvo kaip sena matuoklė, kuri gulėjo su- 
lankstyta taip ilgai, jog surūdijo. Dabar ją diegė ir skaudėjo. 
Ji nerado švaraus rankšluosčio, bet Marina davė švarų įklotą. 
Nebuvo ištarta nė žodžio. Kad nepažadintų Makaro. Marina 
padėjo Dortei sulankstyti užtiesalą taip, kad jis atstojo čiuži- 
nį. Rimtai pagerėjo. Olga ir Marina atsigulė kartu ant gulto 
virš Makaro. Pusiau sėdomis po stalu Dortė lyg ir užsnūdo. 


Su trenksmu atsidarė durys, ir Liudvikas įstūmė du vyrus. 
Šviesa lubose buvo uždegta, ir ankšta kajutė pavirto perpil- 
dyta operacine. Vienas vyras buvo toks stambus, kad užė- 
mė visas grindis. Liudvikas pastūmė jį prie gulto, kur gulė- 
jo merginos. Jis timptelėjo Mariną už kojos ir paliepė lipti 
žemyn. Ji priešinosi mieguistu maldaujamu balsu. Makaras 
akimirksniu pašoko ant kojų, kaip kareivis, susigėdęs, kad 
užmigo per savo budėjimą. Pasikniso krepšyje ir ištraukė 
beisbolo lazdą. Marina nulipo tik su kelnaitėmis ir medvil- 
niniais marškinėliais. Liudvikas bandė pareguliuoti, kad vi- 
siems būtų vietos. 

-— Pasitrauk nuo gulto, - suurzgė Liudvikas Makarui, ku- 
ris vėl atsigulė. Makaras pašoko užleisdamas vietą storuliui. 
Marina buvo nuvilkta prie jo kaip maišelis. 

Kitas vyras stovėjo linguodamas, Liudvikas įsakė Olgai 
nulipti nuo gulto. Orą buvo galima pjaustyti peiliu. Kadangi 
ji nesiskubino, Liudvikas pačiupo ją už pėdos ir ėmė temp- 
ti. Nepažįstamasis susierzino ir pradėjo burbėti angliškai. 
Greičiausiai sakė, kad čia per daug Žmonių ir jis norįs pasi- 
imti Olgą į savo kajutę. Liudviko veidas buvo tarsi žalias ko- 
pūstas po šviestuvu. Staiga jis prašneko mandagiai kaip tą- 
kart, kai Dortei davė atvirukų iš Švedijos. Mikliai naudojosi 
abiejų rankų pirštais, kad paaiškintų, kiek papildomai jam 
teks mokėti, kad liktų su Olga vienas. Vyras su kostiumu 
papurtė galvą, Liudvikas trūktelėjo pečiais ir jau darė duris, 
bet nepažįstamasis įsiuto. Dortė negalėjo regėti jo veido, bet 
matė, kaip jis linguoja. Galiausiai jie turbūt susitarė. Vyras 
ištraukė pluoštą banknotų. Liudvikas juos suskaičiavo, įsiki- 
šo į kišenę ir išėjo. 

Makaras atsisėdo ant vienintelės kėdės ir įsistebeilijo į orą. 
Bet kai vyras, gavęs Olgą, užriaumojo angliškai, jis išslinko 
pro duris. Lempa palubėje buvo užgesinta, bet vonios kam- 
bario durys liko praviros. Plevenantis šviesos pluoštas slydo 
grindimis durims varstantis su kiekvienu laivo judesiu. Jūra 
buvo nerami. Dortė stipriai užmerkė akis ir įkišo nosį į pa- 
laidinės apykaklę. Buvo svarbu laikytis savęs pačios. Negal- 
voti. Viskam ateina galas. Kančioms irgi. 

Vyras, kuriam atiteko Marina, baigė pirmas. Ji padėjo 
jam atsikelti iš lovos ir nueiti prie durų, kad juo atsikratytų. 
Vyras, kuris gulėjo ant Olgos, taip kratėsi, jog drebėjo visas 
gultas. Jo alsavimas pereidavo į šiurkštų švokštimą su trum- 
pais švilpčiojimais. Švokštė kaip kalvio, kurį ji prisiminė iš 
Baltarusijos, dumplės. Jis kaustydavo arklius. Dumplės buvo 
odinės ir siaubingai pūkšdavo, o geležis, kuri į dumples va- 

rydavo orą, džergždavo. Kalvis ir gyvulys liūdnomis akimis 
stovėdavo kibirkščių lietuje. 

Olga neišleido nė garso. Dortė norėjo pasimelsti Mari- 
jai, Dievo Motinai. Bet Mergelė Marija nekviečiama į tokį 
kambarį kaip šis. Šviesos pluoštas nuo besivarstančių durų 
tai išsiplėsdavo, tai susiaurėdavo, bet galiausiai išnyko. 
Dortė apglėbė save rankomis galvodama, jog tai ne ji guli 
po stalu. Kuo labiau esi išsigandęs, tuo sunkiau sekasi ne- 
galvoti apie save. 

Kai vyras baigė, su bilsmu nulipo ant grindų ir uždegė 
šviesą virš gulto, kad rastų kelnes. Pakėlė leteną ir nusišluos- 
tė priekį. Nusivalė ranką į patalynę. Pastebėjo Dortę, pasi- 
lenkė ir įsispoksojo. Akys buvo pasruvusios krauju ir kartu 
mieguistos. Burna su didžiulėmis lūpomis bei dantimis tarsi 
sudužusios lėkštės šukės buvo pravira. Tą pačią akimirką, 
kai ji pamanė, jog viskas baigta, jis išsitiesė ir žengė keletą 
netvirtų žingsnių link durų leisdamas garsus. Greičiausiai 
švediškus keiksmažodžius. 

— Ar negalime tiesiog iš čia išeiti? - sušnibždėjo Dortė, iš- 
ropodama iš po stalo, kad galėtų išsitiesti. 

— Čia? Kur mes dėsimės be pasų, pinigų ir bilietų? - su- 
murmėjo Marina. | 

— Paprašysim ko nors mums padėti... 

— Ir kas, tu galvoji, tada atsitiks? 

— Nežinau... 

— Liudvikas ir Makaras sukurptų istoriją ir pasiimtų mus 
atgal. Tada jie mus primuštų iki sąmonės netekimo! 

Dortės keliai sulinko. Tirpo pirštų galai ir visur skaudėjo. 
Žandikauliai vargo košdami pro dantis orą ir kartu saugo- 
dami galvą nuo skilimo. Ji ilgėjosi Veros įsiūčio. To, kuris 
galėjo pritrenkti! Sumalti į miltus! Kol liks tik kruvini sku- 
tai. Būti ta, kuri visada nugali. Tokia stipri kaip anas vyras, 
kuris šunį mušė, kol šis ėmė inkšti ir šliaužioti. 

Dortės galvoje šmėstelėjo mintis, kad esama vyrų, kurių 
Dievas negalėjo sukurti. 


Mama užsisagstė visas savo juodo nertinio sagas ir griežtai 
įją pažiūrėjo. 

- Mes visi lygūs prieš Dievą. Visi mes Dievo kūriniai. 

— Ne visi, mama! 

— Visi Žmonės! 

Ką iš tikro mama žinojo apie žmones? 

Tėtis stovėjo kajutės viduryje ir Žiūrėjo į ją. 

— Pragaras yra ne kur kitur, o ant žemės, - pasakė jis. Ūsai 
labiau rietėsi dešinėje pusėje. 

— Nustok! - atsiliepė mama liūdnai iš šviesos kūgio ir vos 
susvyravo. 

— Apsidairyk! - Tėtis išskėtė rankas ir linktelėjo į dešinę 
ir į kairę. Dortės drąsa ištekėjo kaip vanduo iš skilusios puo- 
dynės. Tada ji pajuto tėčio rankas. Jis pakėlė ją nuo grindų ir 
rūpestingai apkamšė antklode. Paskui nusinešė į saugią vie- 
tą. Vėliau jis pasirūpins, kad kas nors išgelbėtų Olgą ir Ma- 
riną. Jam nereikėjo jų pažinoti. Žiemą jis leisdavo patiems 
įvairiausiems žmonėms susirinkti aplink židinį bibliotekoje, 
nors jie ir neskaitė knygų. 

PIRMIAUSIA, KĄ DORTĖ pamatė Švedijoje, buvo kranai, pa- 
našūs į kritusių pelikanų griaučius, geležiniai konteineriai, 
krautuvai ir begalinė automobilių eilė. Žmonės skubėjo šen 
ir ten nežiūrėdami vienas į kitą. Atrodė, tarsi visi stengtųsi 
prasibrauti į priekį. | 

Liudvikui nepavyko užvesti mašinos, taigi į krantą juos 
turėjo išvilkti vienas žmogus, kuris pasitiko juos su sunkve- 
žimiu. Liudvikas kalbėjo angliškai, tarpais nusikeikdamas 
lietuviškai. Vyras turbūt pažinojo netoliese esančioje dega- 
linėje kažką, kas galėtų apžiūrėti mašiną, taigi jis nutempė 
juos tenai. Ten Liudvikas pakalbėjo su dar vienu nepažįs- 
tamuoju, atidavė jam raktelius, ir jie persikėlė į sunkvežimį. 
Kiaurai prakaitu permirkęs Liudvikas atsisėdo į priekį prie 
vairuotojo. Kiti įsispraudė tarp dėžių ir lagaminų. Makaras 
atrodė nepatenkintas. Dortei pasisekė - ji išvengė sėdėti ša- 
lia jo. Teko Olgai. Ji netgi turėjo kartkartėmis atsiremti į jį 
posūkiuose, kad neparkristų. 

Dortė pirštais įsikabino į grotas tarp savęs ir vairuoto- 
jo sėdynės. Šitaip ji bent jau galėjo pasižvalgyti pro langą - 
nors tai tas pats, kas žiūrėti pro kalėjimo langą. Neįmanoma 
ką nors įžiūrėti. Viskas tiesiog skriejo pro šalį. Porą kartų jie 
turėjo sustoti prieš raudoną šviesą. Namai buvo beveik šva- 
rūs. Ji nematė išdaužytų langų arba begriūvančių balkonų. 
Negalėjai patikėti, kad senieji namai stovi metų metus. Aki- 
mirką jai pavyko įžiūrėti vandenį ir medžius. Ji išsitiesė, kad 

geriau matytų. Atsargiai pasislinko ant dėžės, kad sustingę 
krešuliai tarp kojų per daug negraužtų. Jei sėdėtų lengvai 
kaip plunksnelė, galėtų pamiršti savo padėtį. Ji turėtų suge- 
bėti išeiti į šitą miestą ir pati susirasti darbą. Kuo daugiau ji 
apie tai galvojo, tuo viskas atrodė paprasčiau. 

Šiek tiek pavažiavę siauromis gatvėmis su senais pastatais, 
jie sustojo naujesnių namų rajone. Aukštų. Kai Liudvikas 
gale atidarė duris, kad jie galėtų išsiropšti lauk, sustojo pora 
jaunų vaikinų ir ėmė spoksoti. Jie nusijuokė ir susižvalgė. 
Nueidami dar keletą kartų atsisuko. 

— Kodėl jie juokiasi? - paklausė Marina. 

— Neįprasta vežioti žmones tokiomis mašinomis, - su- 
murmėjo Liudvikas susierzinęs. 

Makaras dėl kažko plūdo vyriškį, kuris sėdėjo už vairo. 
Liudvikas paprašė jo užsičiaupti, kad neatkreiptų į save dė- 
mesio. Jis nutilo, bet atrodė taip, lyg bet kurią akimirką ga- 
lėtų išsitraukti beisbolo lazdą. Kai jis nuėjo į kitą mašinos 
pusę, Olga sušnibždėjo: 

— Jis nebeturi tablečių arba ko nors į švirkštą. 

Dortė išsitempė savo lagaminą ir stovėjo įsitempusi ir 
laukdama, kol vyrai pasišnekės angliškai. Jie susitarė, ir Liu- 
dvikas gavo raktus. Jauna pora stovėjo atsirėmusi į namo 
sieną netoliese ir nesivaržydami glaustėsi, garsiai šnekėdami 
džiugiais balsais. Kalba buvo keista. Kieta, bet kartu ir švel- 
ni. Nepanaši nei į anglų, nei į rusų ar lietuvių. Per akimirką 
ji suprato, kad tuodu džiaugėsi vienas kitą matydami. Mer- 
gaitė vilkėjo džinsais ir prigludusiu megztiniu, kuris baigėsi 
virš bambos. Ji priglaudė savo nuogą pilvą prie jo ir atmetė 
galvą visai kaip Vera. Ilgi plaukai skriejo ore, kol patys su- 
gulė lanku aplink galvą. Vaikinas ją apkabino ir įsikniaubė 
veidu į jos plaukus. Šitaip jie stovėjo ir susiglaudę lingavo. 

Jauna mama stūmė sportinį vežimėlį su vaiku. Ji pasi- 
lenkė ir kažką padavė vaikui šypsodamasi. Vaikas iškėlė abi 
rankas į kažką rodydamas. Mama sekė jo žvilgsnį eidama 

pro Dortę žemyn gatve. Makaras nekantriai pamojo ranka, 
kad jos ateitų į namą. 

Merginos užvilko viską, ką turėjo, į trečią aukštą. Betoni- 
niai laiptai skleidė duslų garsą. Dortei atrodė, tarsi jis sklistų 
iš jos pačios. Kol jie stovėjo eilėje, kad išliptų į krantą, Olga 
ir Marina galiausiai laikė ją iš abiejų pusių, kad ji neparkris- 
tų. Dabar ji turėjo stabčioti kas antras žingsnis. Porą kartų ji 
nuslydo palei turėklus žemyn ir liko sėdėti. Paskutinį kelio 
ruožą Olga ir Marina vėl parėmė ją iš abiejų pusių. 

— Atrodai kaip lavonas! - pareiškė Marina. 

— Palik ją ramybėje, - pasakė Olga keldama Dortę, tarsi 
būtų mėginusi pastatyti maišą. Dortė įsitvėrė turėklų. Jie 
buvo lyg juoda gyvatė - rangėsi svaiginama šachta žemyn, 
norėdami pasiimti ir ją kartu. Laive atrodė, kad jai viskas 
tas pat. Bet dabar, kai ji buvo beveik užlipusi laiptais, išsyk 
pasirodė, kad dar per anksti pasiduoti. Staiga ji pajuto Niko- 
lajaus kvapą, atplevenantį laiptine. Ji prisiglaudė prie Olgos, 
tarsi nieko nebūtų įvykę. 

Jos pateko tiesiai į kambarį, kuris buvo apstatytas kaip 
svetainė. Matėsi keletas durų. Ji matė nelabai aiškiai, bet su- 
prato, kad jis puikus. Stalas ir kėdės iš šviesiai lakuoto me- 
džio. Sofa ir krėslai. Olga pasodino Dortę ant medinės kėdės 
prie durų. Marina apžiūrinėjo, kas buvo už kitų durų. 

— Čia ne visiems yra lovų, - pasakė ji garsiai iš miegamojo. 

— Tu keliausi į kitą vietą, - pasakė Liudvikas ir numetė 
savo krepšį į kampą. 

- Kur? - išsigandusi sušuko Marina. | 

— Aš nežinau. Arčiau tos vietos, kur dirbsi. Galbūt į vieš- 
butį ar kažką panašaus. Už tave bus atsakingas švedas. Vy- 
ras, kuris mus vežė, sugrįš ir tave paims. 

- Aš galiu miegoti ant sofos, - drebėdama ištarė Marina. 

— Užčiaupk srėbtuvę! - sustaugė Makaras keldamas kumštį. 

Marina žaibiškai atšoko ir nutilo. Kiek vėliau ji pasitraukė 
dar toliau nuo Makaro ir ėmė murmėti Liudvikui: 

—- Švedas! Aš nemoku švediškai. Kaip mes vienas kitą su- 
prasime“ 

Liudvikas trūktelėjo pečiais ir pareiškė, kad reikia eiti nu- 
pirkti maisto. 

- Ir ko nors Kruvinajai kušiai, kad nenuskęstume visi 
tame mėšle! - išsišiepė Makaras, išsidrėbė ant sofos ir nu- 
kreipė į televizorių pailgą daiktą, kuris gulėjo ant stalo. Kur- 
tinantis triukšmas pripildė kambarį, o ekrane pasirodė pop- 
grupė, kuri raitėsi, tarsi jiems tarp kūno ir drabužių būtų 
liepsnojusi ugnis. | 

— Ar dar kraujuoji? - užriaumojo Liudvikas, kad nustelb- 
tų muziką. 

Dortė žinojo, kad turėtų atsakyti, bet nepajėgė. Jai buvo 
šalta. Sukaleno dantimis ir linktelėjo. 

— Išjunk šitą, po galais! - sušuko Liudvikas praradęs kan- 
trybę ir paklausė, ko turėtų nupirkti. 

Makaras atsikėlė nuo sofos, vis spaudė tą daiktą, bet ne- 
sugebėjo išjungti. Olga priėjo prie televizoriaus ir paspaudė 
mygtuką. Makaras liko stovėti, žvelgdamas į tamsų ekraną 
keistai išsiviepęs, kol nuslydo ant sofos ir užsimerkė. 

— Makaras yra bukaprotis, jis nesugeba paprasčiausių da- 
lykų, - pasakė Liudvikas nukreipęs įsiutusį žvilgsnį į sofą. 

Olga nutraukė Dortei batus. Dantys vis dar tarškėjo kaip 
barškučiai. Ji norėjo įsikibti į kėdės sėdynę, bet pirštai ne- 
klausė. | 

— Dortei reikia atsigulti! - pasakė Olga, pakėlė ją ir norėjo 
palydėti į vieną iš kambarių. 

— Velnias! - sušuko Liudvikas ir žiaukčiodamas soda į 
Dortės užpakalį. - Jos subinė atrodo kaip po skerstuvių! Ji 
nesiguls, kol nebus nuprausta! Supratot?! Pririškit jai tarp 
kojų kibirą, po velniais! 


Merginos padėjo jai nusiprausti duše. Patalynė buvo šva- 
ri. Po savimi ji turėjo keletą rankšluosčių. Tarp šlaunų jai 

įspraudė rankšluostį, susuktą į kietą lyg akmuo gumulą. At- 
rodė, tarsi kas būtų ją ten, apačioje, ištrynęs rupia druska. 
Bet, šiaip ar taip, ji nebesėdėjo po stalu. 

Tėtis sakydavo, kad svarbu atleisti sau pačiam, nes tik taip 
galima atleisti kitiems. Dortė nežinojo, kiek tėtis yra atlei- 
dęs. Arba kam. To jis niekada nepasakojo. Apie save ji turės 
viską atidžiai pergalvoti. Vėliau. Kaip ji sau galės atleisti, kad 
išvažiavo. Visų pirma ji galbūt turėtų nustoti kraujavusi. Juk 
žinojo, kad tai kraujas ją išgelbėjo. Taip pat žinojo, jog žŽmo- 
gus kraujagyslėse turi tam tikrą kiekį kraujo, tiesą sakant, ne 
per daug, kad galėtų jį prarasti. Bandė suskaičiuoti, kiek jo 
išbėgo. Greitai suvokė, kad išspręsti tokį uždavinį lygiai taip 
pat sunku kaip ir išskristi pro langą. 


Jie skrido, tėtis ir ji. Per kalnus apšviesti saulės. Dabar turėjo 
skristi per Baltijos jūrą. Į tarptautinį bibliotekininkų susiti- 
kimą Stokholme. Jie skrido gan žemai. Apačioje ryškiai matė 
platybes su ežerais ir pylimais. Oras toks skaidrus. Spalvos 
kitokios. Dangus - kraujo raudonumo žemė oranžinėje jū- 
roje. Peršviečiami debesys nuolat keitė vietą. Šen bei ten 
jie kyšojo tarsi medžių viršūnės didžiuliame pirmykščiame 
miške. Švytintys raudoni ežerai ir didingi kalnynai keitė vie- 
nas kitą. Gamta buvo viena. Be žmonių ar kitų gyvų būty- 
bių. Tik spalvos - ir spengianti tyla. Tarsi priglaudus ausį 
prie kriauklės. Apačioje ji išvydo kitą pasaulį. Jūra, blizganti, 
juoda lyg mamos gedulo suknelės šilkas. Tuo tarpu arčiau- 
sia, tai, kas buvo tik tėčio ir jos, geltona ir raudona - perei- 
nanti į perlamutrinę - buvo akimirka. 

- Gyvenimas susideda iš akimirkų, kurių mes nepajėgia- 
me pamatyti, nes mus kamuoja nerimas dėl ateities, - su- 
šnibždėjo tėtis, ir viskas po jais tapo juoda lyg naujai iškas- 
toje kapo duobėje. 

— Šviesa visada yra! Tamsa tėra pokštas, kurį mums iškre- 
čia Saulės kelias. 

DoRTĖ sĖDĖjJO ant medinės kėdės galva ir visu priekiu pa- 
linkusi virš stalo. Rankos ištiestos tolyn tarsi du numesti 
drabužiai. Stalo paviršius kvepėjo medžiu ir klijais. Liudvi- 
kas gulėjo ant sofos, žiūrėdamas švedišką televiziją ir gėrė. 
Kartkartėmis ką nors jai sumykdavo. Turbūt norėdamas 
pasirodyti malonus. Dortė bandė atsakinėti, kad jo ne- 
supykdytų. 

Liudvikas leido pasivaišinti kuo nors iš šaldytuvo. Ji ži- 
nojo, kuriame pakelyje pienas. Išgėrė didelę stiklinę. Skonis 
buvo kitoks nei pieno namie. Tarsi jis būtų laikytas skardi- 
nėje. Bet jai teks priprasti. 

Makaro ir Marinos čia nebuvo. Dortė nežinojo, kiek laiko 
ji pragulėjo lovoje, kol Olga ir Liudvikas slampinėjo po kam- 
barius. Suvyniojama užuolaida saugojo langą. Kartkartėmis 
ji turėdavo atsikelti ir apsirengti, nes pas Olgą ateidavo vyrų. 
Pati sau sakė, kad Olgai blogiau. Jos apie tai nekalbėjo. Tada 
ir vėl tai nutiko. Ji turbūt užsnūdo užsikniaubusi ant stalo, 
nes staiga išgirdo, kaip Liudvikas kalba angliškai su vienu 
vyru. Tada trinktelėjo buto durys, ir Liudvikas pasakė, kad ji 
gali vėl atsigulti. 

Prie liepsnojančio laužo ten, apačioje, ji jau priprato. Iš- 
skyrus kai reikėdavo šlapintis. Tada ji pralaimėdavo - kie- 
kvieną kartą. Sėdėdavo susirietusi tualete, norėdavo be galo, 
bet nedrįsdavo. Keliai buvo guminiai, nesugebėjo nešioti 
vargano kūno tarp lovos ir tualeto. Ji bandė sužadinti savyje 

šiek tiek Veros įniršio, kad galėtų ištrūkti iš buto. Vienaip ar 
kitaip. Sekėsi prastai. 

Reikėjo į tualetą prieš atsigulant, bet turėjo palikti Olgą 
ramybėje, kad ši nusiplautų nuo savęs vyrą. Liudvikas dar 
labiau pagarsino televizorių. Protarpiais tarsi žvėrys suriau- 
modavo minia žmonių. 


Ji pabudo nuo Olgos verksmo kitoje lovoje. Kai sušnabždėjo 
jos vardą ir nesulaukė atsakymo, nusėlino per kambarį ir 
atsisėdo ant lovos krašto. 

— Atleisk, kad užmigau! - ištarė ji tamsoje. 

— Ar Žinojai, kad taip bus? - sušniurkščiojo Olga per riau- 
mojimą, sklindantį iš televizoriaus. 

— Ne... Ir dabar dar nežinau... 

- Mums reikės priimti visus, kuriuos jie atsiųs! Susivarysiu 
peilį, tada galės uždirbinėti pinigus patys, - sukūkčiojo ji. 

— O darbas kavinėje? Jo nėra? 

— Ne! 

— Ar žinojai? - paklausė Dortė. Jos balsas tebuvo tylus 
virptelėjimas ore. 

- Tiesą sakant, ne... Žinojau, kad galima užsidirbti daug 
pinigų palydint turtingus vyrus į teatrą ar panašiai, arba 
besilinksminant kartu, jei jie pasijustų vieniši. Bet tai tu- 
rėjau spręsti pati. O Makarui turėjo atitekti tik dvidešimt 
penki procentai visų pinigų. Būsto nuomai ir panašiai. Da- 
bar Liudvikas sako, kad negausime nieko, kol neįvykdysim 
kontrakto. 

— Kontrakto? 

— Taip, sutarties... Trijų mėnesių. Tada galėsime važiuoti 
namo,jei norėsim. Bet dabar jis sako, kad nuomotis šitą butą 
taip brangu, jog jis turi gauti visus pinigus, kad įsitvirtin- 
tų... Ir užmegztų pažintis. Todėl turime priiminėti klientus 
visą laiką. 

Liudvikui išjungus televizorių, Olga nutilo. Po valandėlės 
jis įėjo į vidų, uždegė šviesą ir nužvelgė jas vieną po kitos, 
tarsi jos būtų paėmusios jo piniginę. . 

— Apie ką čia šnibždatės? Aš trumpam išeinu! Nemėgin- 
kit krėsti kvailysčių! Kitaip Makaras jus užmuš! 

Jos tylėjo, kol išgirdo užrakinamas buto duris. 

— Jis užrakina papildomu užraktu iš lauko. Mes neiš- 
trūksim. 

Dortė panūdo paglostyti Olgai skruostą, bet tai atrodė per 
daug vaikiška. 

— Aš nežinojau, kad, be kavinės, buvo kokia nors kita su- 
tartis, - sušnibždėjo ji ir susigėdo. Šviesa tapo nepakeliama, 
todėl ji atsikėlė ir ją užgesino. 

— Taip baisu, kai tu kaleni dantimis! Atsigulk! Vis tiek ga- 
lim šnekėtis. Čia likome tik mes, - pasakė Olga ir išsišnypštė 
nosį. 

Dortė padarė, kaip ji sakė, ir liko gulėti jausdama siaubą. 
Jei iš čia ištrūks, bus jau turbūt be dantų. 

— Kur yra... Marina? - paklausė ji tamsoje. 

— Aš nežinau. Tai jai dabar teks atsiimti, - pasakė Olga 
tvirtai. 

Dortė nurijo seiles ir valandėlę nesugebėjo ištarti nė Žo- 
džio. Paskui kažką prisiminė: 

— Manai, čia yra kakavos miltelių? 

— Kakavos miltelių? 

— Taip! Išvirsiu mudviem karštos kakavos! Iš maišelio. 
Kaip kad tu padarei pirmąją dieną. 

Ji atsikėlė iš lovos ir užsitraukė per galvą megztinį. Tada 
nusverdėjo į virtuvę ir uždegė šviesą. Kakavos milteliai buvo 
pasibaigę, bet ji rado dėžūtę medaus. Nelabai mokėjo nau- 
dotis elektrine virykle. Palaikė ranką virš kaitvietės, kad pa- 
justų, ar pasuko tą rankenėlę. Prisitraukė kėdę ir atsisėdo 
laukti. Atsistojo po valandėlės ir kyštelėjo pirštą į pieną. Iš- 
jungė viryklę ir išmaišė medų. 

Olga paėmė puodelį abiem rankomis. Dortė pastatė sa- 
vąjį ant naktinio stalelio ir šiaip taip palindo po antklode. 
Laikydama šiltą puodelį ir gerdama ji galvojo apie tai kaip 
apie paguodą, kol Olga paklausė: 

— Tu niekada negulėjai su vyru prieš tą naktį?.. Pirtyje? 

Vienos spintos durys buvo šiek tiek praviros. Spinta buvo 
tuščia. Šviesa, sklindanti nuo Olgos naktinės lempos, atsi- 
spindėjo metaliniame pakabe. Dortė galvojo, ar verta kel- 
tis ir uždaryti spintą, bet jautėsi kiek išsekusi, tarsi pašildyti 
pieną būtų trukę keletą dienų. 

— Kokioje pirtyje? 

Olga atsisuko į ją ir išplėtė akis. 

— Ar tu neprisimeni? Namas miške... 

— Svarbiausia susidraugauti su juoduoju šunimi, jis išsi- 
gandęs, - išgirdo Dortė save sakant. 

Olga nutilo. Stojo nepakeliama tyla. Todėl Dortė pasku- 
bomis pasakė: 

— Manau, jog žinau, kur Liudvikas laiko mūsų pasus! 

Ant puodelio dugno liko geltona plėvelė, kai Dortė išgėrė 
pieną. Matyt, ji kaip reikiant neišmaišė medaus. Galbūt aps- 
kritai nemaišė. Neprisiminė, ar buvo radusi šaukštą. 

— Kur jis juos laiko? - paklausė Olga. 

— Drobiniame maišelyje, kurį nešiojasi pasikabinęs ant 
kaklo po marškiniais! - greitai išbėrė Dortė. Tarsi būtų buvę 
įmanoma tai pamiršti. 


- Apsivilkite geriausiais drabužiais, kokius tik turite! Eisim 
pasižmonėti! - Liudvikas uždegė šviesą ir nutraukė nuo 
Olgos antklodę. Pamačiusi jo žvilgsnį Dortė suprato, kad 
reikia paklusti. Olga padėjo jai lagamine susirasti drabužių. 
Liudvikas tris kartus pabeldė į vonios duris, kol jos ruošė- 
si. Paskutinį kartą jis riebiai nusikeikė. Olga ištepė jų abiejų 
veidus kremine pudra ir paryškino lūpas. Kai Dortė pažvel- 
gė į veidrodį, savęs nepažino. 

Olga, pridėjusi prie durų savo naują lėlės veidą, pasiklausė. 

- Liudvikas kažką įleido, - ištarė ji nusiminusi, bet vis 
dėlto pasiruošė, kol Dortė įsidėjo įklotą į raudoną lakinę 
rankinę. 

Ant sofos sėdėjo liesas vyras dryžuotu kostiumu. Nei jau- 
nas, nei senas. Giliai įdubusiomis akimis po beveik nemato- 
mais antakiais. Veidas blyškus su didele nosim viduryje. Jis 
laikė sunėręs rankas ant krūtinės, tarsi būtų jas vertinęs ir 
matavęs. Bespalviai plaukai trumpai kirpti, kaktos šonuose 
praretėję. Jis atrodė taip, lyg būtų su tais baltais marškiniais 
sėdėjęs ant sofos ir badavęs metų metus. Išvydęs jas atsistojo 
ir žengė kelis žingsnius prie jų. Kostiumas atrodė tuščias. 
Tarsi galva būtų buvusi užsodinta tiesiai ant drabužių. Ant 
sofos liko juodas portfelis su diržu per petį. 

Jie su Liudviku turbūt buvo susitikę anksčiau, nes kal- 
bėjosi angliškai lyg seni pažįstami. Liudvikas dabar kalbėjo 
mandagiuoju balsu. Beveik nuolankiai. Tarsi būtų bijojęs, 
jog nepažįstamasis paspruks. 

- I am Tom! - pasakė vyras ir padavė paeiliui Olgai ir 
Dortei ranką — tarsi viskas būtų kasdieniška. Jo ranka pri- 
minė pašildytus kaulus. Kai jis pravėrė burną ir savotiškai 
nusišypsojo, ji nustatė, kad nuo jo nedvokė degtine. Olga 
stovėjo viduryje kambario kažko laukdama. Rankos buvo 
nusvirusios, o smakras beveik karojo ant krūtinės. Šviesūs 
plaukai buvo šiek tiek susivėlę pakaušyje - tarsi vėjas būtų 
bandęs kažką ten paslėpti. Bet Olga nebuvo išėjusi į lauką 
nuo to laiko, kai čia atvyko. 

— Tomas kviečia ir vaišina! - pasakė Liudvikas miglotu 
balsu. 

Olgos lūpos prasiskleidė taip, kad galėjai matyti dantis. 
Dortė suprato, kad niekada anksčiau nebuvo mačiusi Ol- 
gos šypsantis. Ji nebuvo tikra, ar jai taip išeis. Bet Liudvikas 
stumtelėjo ją. 

- Išsitiesk! Būk kaip žmogus! Sitas žmogus svarbus! - su- 
šnypštė jis rusiškai. 


Medžiai buvo pradėję mesti lapus. Lapai nuklojo šaligatvį ir 
užkimšo nutekamuosius griovius, sulaikydami nušniokštu- 
sio lietaus vandenį. Ji girdėjo barbenant į langą. Šen ir ten 
po gatvių žibintais žioravo raudoni ir geltoni lopai tarsi mil- 
žiniški papuošalai. Jei ji išsilaisvintų iš Liudviko gniaužtų, 
turėtų būti labai greita, kad jis jos nebepagautų. Ji žinojo, 
kad nepavyks. Jos bateliai buvo plonais padais ir leido van- 
denį. Ji susirūpino. Kitų išeiginių neturėjo. 

Laimei, Tomas norėjo važiuoti taksi. Jis turbūt buvo tur- 
tingas, nes ten, kur jie susiruošė, buvo toli. Matyt, jie važiavo 
į centro pusę. Paskui įsuko į plačią gatvę su daugybe ap- 
šviestų parduotuvių vitrinų, jose spindėjo daiktai. Drabu- 
žiai. Batai. Virtuvės reikmenys. Baldai. Neapsakomai daug 
gražių daiktų. Turbūt tiesa, ką Liudvikas sakė, jog visi Šve- 
dijoje turtingi. 

Olga šypsojosi ir rodė pirštu. Vieną kartą ji nusijuokė. Tai 
nutiko tada, kai jie pravažiavo vitriną su manekene, apvilkta 
raudona suknele. Vairuotojas pasuko į šalutinę gatvę, paskui 
dar į vieną. Atrodė, lyg aplinkui pasidarė ankščiau. Kartą 
vandens paviršiuje suspindėjo Nikolajaus akys. | 

Jie nusileido į rūsį. Daugybė Žmonių sukiojosi vieni 
aplink kitus ir šoko susikibę arba vieni. Garsi muzika nelei- 
do susikalbėti. Bet Dortė neturėjo ko pasakyti. Silpnumas 
užvaldė kelius kaip ir galvą. Tarsi vaikščiotų kosmonauto 
kostiumu, prikimštu švino. Kartą ji įsitvėrė Olgos, nes iš- 
nyko grindys. 

Tomas turbūt pažinojo vieną iš čia dirbančių, todėl jie 
buvo nuvesti prie didžiulio keturiems skirto stalo pačia- 
me restorano gale. Tomas ir Olga susėdo vienas šalia kito. 
Liudvikas ir Dortė sėdėjo nugara į didelę triukšmingą salę. 

Tomas įpylė vyno. Dortė neprieštaravo, tiesiog nė nepalietė 
taurės. Olga atsargiai gėrė ir dažnai šypsojosi. 

Tomas norėjo pašokti su Olga, ir jie dingo triukšme už 
jos nugaros. Liudvikas pasilenkė prie jos taip arti, kad teko 
dalytis tuo pačiu oru. Ji nedrįso pasitraukti. 

- Jis nori nusipirkti Olgą, - užsidegęs pasakė Liudvikas, 
tarsi būtų kalbėjęsis su bičiuliu. 

— Nusipirkti? 

— Taip, išsivežti ją į Norvegiją. Moka gerai. Aš jį pažįstu. 

- O? 

- Iš praėjusios kelionės. Bet tada sandėris neįvyko. Jis iš- 
rankus. Norvegas turi stilių, tiesa? Ir jis iškart moka grynai- 
siais. Eurais arba doleriais. 

Dortė suprato, jog negali parodyti, kokia neviltis ją apėmė 
dėl to, kad Olga išvažiuos. Liudviko nuotaika buvo viskas, 
kas jai šią akimirką liko. 

— Ar aš būsiu viena... bute? — vis dėlto paklausė ji gailiai. 

— Ne, mes perkelsim tave pas kitas, taip bus pigiau, - pa- 
sakė Liudvikas ir išsišiepė. 

— Pas ką? 

- - Pas Mariną. Ir tas, kurios atvyko pirmiau! - išdidžiai 
pareiškė jis. Tarsi pirmesnė kelionė būtų buvusi ypatinga. — 
Bet tu nebegali sirgti, kai Olga išvažiuoja. Viskas taip vel- 
nioniškai brangu šioje šalyje. Prieš išsikraustydami turėsime 
juk atsiskaityti su buto savininku. Aš neturiu grynųjų, tad 
jam sumokėti teks tau! 

— Aš neturiu pinigų... 

Liudvikas prapliupo juoku - pakėlęs veidą į lubas. Dortė 
paslėpė rankas sterblėje, kad galėtų jas suvaldyti. Ji nedrįso 
žiūrėti į stačiakampio maišelio kontūrus po jo bluzonu. 

Prie gretimo stalelio atsisėdo pora. Ji, matyt, ką tik pasakė 
kažką, iš ko jie abu juokėsi. Ji vilkėjo plačiai iškirptą palai- 
dinę su perlais. Jie matė tik vienas kitą. Jei ji jiems šūktelė- 

tų ir paprašytų padėti parsigauti namo, jie nesuprastų arba 
nekreiptų dėmesio. Bet Liudvikas parsitemptų ją į butą, kur 
guli beisbolo lazda. 

- Kur važiuos Olga? - Ji bandė atrodyti kaip niekur nieko. 

— Šito aš nežinau. Ne į sostinę, kaip ji ten vadinasi... Bet į 
kitą miestą. 

Jis ištuštino savo taurę ir vėl įsipylė. Paskui pakišo smilių 
jai po smakru pareikšdamas, kad jai tinka toks makiažas ir 
kad jis nori šokti. 

Dortė kažką sumurmėjo, kad nelabai moka, bet jis nusi- 
tempė ją su savimi. Jie beveik vien stumdėsi tarsi kamuo- 
liai kibire. Tereikėjo ištverti, kai jis prilįsdavo labai arti - su 
rankomis ir kojomis tarsi mėšlungio tampomas vėžys. Ne- 
trukus prispaudė savo pilvą prie jos, tarsi norėdamas įsikibti 
čiuptuvais. Ji bandė galvoti apie Verą, šokančią namie, kai 
būdavo geros nuotaikos. Būdavo linksma šokti su Vera. 

Liudvikas pamatė Tomą ir Olgą Žmonių grūstyje ir mo- 
damas ranka nusitempė ją kartu per šokančiųjų būrį. Tomas 
norėjo apsikeisti partnerėmis. Jam Liudvikas su džiaugsmu 
pritarė, bet Olgos veidas užgeso. Muzika riaumojo lyg įsiu- 
tęs traktorius. 

Dortė niekada nebuvo arti tokio kaulėto vyro. Bet jis kve- 
pėjo skutimosi losjonu ir švariais drabužiais. Jei vyriškis ne- 
būtų nusipirkęs Olgos lyg kokios skerdienos, ji būtų pama- 
niusi, kad jis šiek tiek geresnis už Makarą ir Liudviką. Jis laikė 
ją priešais save tarsi širmą. Be to, Tomas turėjo savo juodąjį 
portfelį. Jis kabėjo ant diržo skersai liemens, tarsi būtų buvęs 
brangiausias jo daiktas. Kartkartėmis portfelis atsimušdavo 
jai į šonkaulius, tarsi ji būtų čia nepageidaujama. 

Laimei, vyras greitai užsimanė grįžti prie stalo. Liudvikas 
buvo ištuštinęs butelį, ir Tomas užsakė dar vieną. Jis pats 
gėrė nedaug. Kai Liudvikas norėjo priversti Olgą ir Dortę 
gerti, Tomas sustabdė jį ranka. Liudvikas pakluso nė necyp- 

telėjęs, o Olga pažiūrėjo į Tomą, lyg jis būtų buvęs jos brolis. 
Dortė pajuto palengvėjimą išvengusi vyno. Jis buvo rūgštus 
ir nenuryjamas. 

Tomas nekantravo ir norėjo pakilti, Liudvikui visko ne- 
išgėrus. Kai Liudvikas įsikišo butelį į užantį, Tomas papur- 
tė galvą ir pasakė kelis sakinius angliškai. Liudvikas pastatė 
butelį atgal ant stalo, bet atrodė piktas. Mergina prie greti- 
mo staliuko juokėsi nustelbbdama muziką. Ji mūvėjo ankš- 
tais džinsais, kurie baigėsi žemai ant sėdynės. Jai pasilen- 
kus švietė plyšys ir rausva juostelė, kuri turbūt turėjo būti 
kelnaitės. Juosmuo ir pilvas pūpsojo kaip nulupta dešrelė. 
Galbūt ji kam nors priklausė, ir tas kažkas nusprendė, kad 
jai reikia šitaip rengtis, kad priviliotų klientų? Dortė girdėjo 
jos pašėlusį juoką dar ilgai po to, kai šis turėjo būti išny- 
kęs. Eidamas šalia Tomas laikė ją už rankos. Kartkartėmis 
jis kažką pasakydavo Liudvikui angliškai. Jei jis paleistų 
jos ranką išėjus į gatvę, galėtų pamėginti bėgti. Jos delnai 
buvo drėgni. 

Tomas nepaleido, bet atsisuko atgal, kad angliškai kažką 
pasakytų Liudvikui. Ji girdėjo, kaip vyras mini Olgos ir jos 
vardus. Tarsi perskaitęs Dortės mintis Liudvikas priėjo prie 
jos iš kitos pusės ir apkabino Olgą ir ją. 

— Jis nori pasiimti tave į viešbutį, - suvapėjo jai į ausį. 

— Kodėl? Juk Olga... - pamėgino ji, bet nutilo išsigandusi, 
jog Olga išgirs, kad ji suvertė jai bėdą. 

Tomas sustabdė taksi, Liudvikas įgrūdo ją į galą, nepaleis- 
damas rankos. Olga ir ji sėdėjo prie jo tarsi prirakintos. To- 
mas atsisėdo į priekį. Važiuojant ji tikėjosi sukaupti drąsą ir 
iššokti laukan, nors ir žinojo, kuo viskas baigsis, nes mašinos 
jos pusėje lėkė viena paskui kitą. Durelių rankena žybčiojo 
tamsoje. Ji bandė atspėti, kaip veikia mechanizmas. 

Taksi sustojus prie šaligatvio, mašinos švilpė dideliu grei- 
čiu visai pro šalį. Ją iškart suvažinėtų, jei pavyktų atidary- 

ti dureles. Jau girdėjo dūžtančio stiklo ir metalo skambesį. 
Matė save kraujo klane. Tomas kažką pasakė vairuotojui ir 
sumokėjo. Liudvikas ir Olga išsiropštė lauk, kad ją išleistų, 
nes nebuvo įmanoma atidaryti durelių į gatvės pusę. Liudvi- 
kas pasilenkė vidun ir patraukė ją už rankos. Mėšlungiškai 
priešais save suspaudusi rankinę ji beveik suklupo ant as- 
falto. Tomas labiau nešė ją negu vedė šaligatviu ir pro duris 
su žalvarinė rankena. Ten ją prarijo ryški šviesa. Ji jau matė 
vyrus krėsluose aplink lovą. Tomo ranka kaip geležiniais 
gniaužtais suspaudė jai liemenį. 

Vyras už registratūros stalo padavė jam raktą ir linktelėjo 
išsiblaškęs. Tą akimirką, kai Tomas paleido Dortę, norėda- 
mas pasitaisyti portfelį, ji galėjo pabėgti. Bet grindys raibu- 
liavo lyg plati jūra, tad Tomas būtų sučiupęs ją dar nespėjus 
pasiekti durų. Tada jau lauktų beisbolo lazda. Jis, ko gero, 
draugiškas tik tada, kai nori, visai kaip Liudvikas. Po aki- 
mirkos buvo per vėlu. Vyriškis nusivedė ją per holą į liftą, 
paspaudė ketvirto aukšto mygtuką. Lifte priešais duris buvo 
įmontuotos grotos. 

TĖTIS sĖDĖJO su atversta knyga. Ne ta apie Dantę pragare 
ar apie Dostojevskio nelaimingus žmones, bet su didžiule 
knyga apie augalus. Kurios blizgančius puslapius apskėtę 
medžių vainikai. Drugeliai. Dabar jis manęs paklaus, kodėl 
aš ne namie, pamanė ji. Bet tėtis neklausė. Jis vartė knygą lyg 
niekur nieko, tarsi nežinotų, kad viskas pasikeitę ir sugriau- 
ta. Galbūt tai tėra menkniekis tam, kuris perėjo per tamsą į 
ten, kur dabar yra. Jis parodė gėlių iliustracijas, pasakodamas 
dusliu, šiek tiek mieguistu balsu. Kartkartėmis nusišypsoda- 
vo. Greita šypsena. Tik vos pakildavo lūpų kampučiai jam 
prisimerkus virš akinių stiklų. Dabar tamsios akys žibėjo. 


Kambarys buvo gana didelis. Baldai ir užuolaidos tamsūs. 
Dvi kartu sustumtos lovos su naktiniais staleliais iš abie- 
jų pusių ir keletas kitų baldų, kurių ji neįsidėmėjo iš karto. 
Atviros durys į vonios kambarį. Dortė niekada anksčiau ne- 
buvo mačiusi viešbučio kambario. Bet žinojo, kad jų yra. Jis 
užrakino duris ir akimirką sustojo su raktu rankoje. Raktas 
buvo pritvirtintas prie gana didelio metalinio daikto. Vis 
dėlto Tomas jį įsikišo į kišenę, padėjo jai nusivilkti švarkelį 
ir jį pakabino. Galiausiai jis skėstelėjo rankomis, tarsi būtų 
susiruošęs jai viską aprodyti. Ji liko stovėti, spoksodama 
žemyn į permirkusius batelius. Netrukus pajuto jo kaulė- 
tą ranką po alkūne, ir jie žengė į kambarį, tarsi taip būtų 
buvę sutarta. | 

Jos žvilgsnis nuslydo sienų apačia ir grindimis. Ar To- 
mas lagamine laiko beisbolo lazdą? Šis stovėjo atidarytas ant 
stovo. Marškiniai ir apatiniai gulėjo dailiai sulankstyti, tarsi 
mama būtų tai dariusi. Pora nublizgintų juodų batų stovėjo 
kulnais į sieną po vagiais, kur kabojo paltai. 

Ji buvo pasodinta ant arčiausiai esančios lovos, tarsi būtų 
buvusi dėžė su neaiškiu turiniu. Kreidos baltumo antklodės. 
Nusiavęs batus, jis parodė į josios. Dortė nusiavė. Jis nunešė 
abi poras batų prie durų ir pastatė kulnais į sieną. Nusivilko 
ir pasikabino švarką. Atsilaisvino kaklaraištį ir ėmė knebi- 
nėti marškinių sagas. Prietemoje ant sienos priešais kabė- 
jo paveikslas. Jame buvo pavaizduoti stipraus vėjo palenkti 
medžiai po geltonu dangumi. Tėtis turbūt nebūtų pavadi- 
nęs šio paveikslo menu. 

Tomas nuėjo prie mažos spintelės po stalu, atnešė butelį 
vandens, atkimšo ir įpylė į dvi stiklines. Vieną padavė jai ir 
atsisėdo šalia. Jos stiklinėje vanduo suteliūskavo. Keli lašai 
užtiško jai ant delno ir nuvarvėjo ranka. Tomo akys šliaužė 
tarsi vikšrai. 

- Tau dar nedaug metų? - išgirdo ji sakant angliškai, bet 
neparodė, kad suprato. 

Tomas gėrė gargaliuodamas. Jo Adomo obuolys kilojosi 
šokčiodamas. Staiga lauke sukaukė automobilio sirena. Gar- 
sas liko, nors automobilis nutolo. Tėčio laikrodis atrodė sun- 
kus, nors ir neberodė laiko. Tomas pastatė abi stiklines ant 
naktinio stalelio ir suėmė jai už smakro, kad pažiūrėtų į jį. 
Šaltis ėjo iš vidaus, ir nebebuvo galima jo sustabdyti. Ji ne- 
matė beisbolo lazdos, bet nė nenumanė, ką jis paprastai daro. 
Kartą ji skaitė, kad žmonės, kurie mintyse labai norėdavo nu- 
mirti, sulaukdavo ko norėję. Bet ji nežinojo, ar to nori. Keista 
nežinoti tokio paprasto dalyko. Dabar ji sėdėjo čia. 

Tomas pasakė kažką, ko ji nesuprato. Jo ranka kilstelėjo 
jos plaukus, visai taip pat kaip ir jiems šokant. Tarsi būtų 

žinojęs, ką ji galvoja, pakilo pats ir ją pakėlė — ir štai jie jau 
stovėjo priešais lovą. Apglėbė ją, tarsi ji būtų buvusi virstan- 
tis stulpas, dėliodamas pėdas lyg šoktų. Jis niūniavo melo- 
diją, kurios ji niekada nebuvo girdėjusi. Jo balsas tapo dar 
laibesnis nei jam šnekant. Ji paklusniai judino pėdas, leis- 
dama save vesti suspaudusi lūpas ir sukandusi dantis kietai 
kiek galėdama. Netrukus jis sustojo, tarsi būtų pasidavęs. Jo 
marškiniai šaltai švytėjo prietemoje. 

Ji norėjo šlapintis. Užsinorėjo dar tada, kai jie buvo tame 
klube. Dabar ji nežinojo, ar suspės. Paaiškino jam garsu, pri- 
menančiu leisgyvės pelės cyptelėjimą. Nesąmoningai pasi- 
griebė rankinę ir įėjo į vonią. Duris buvo galima užrakinti. 
Pakaitomis sulaikydama ir atleisdama ji stipriai užsimerkė. 
Įklotą nežiūrėdama suvyniojo į tualetinį popierių ir įmetė į 
ten stovinčią šiukšliadėžę. Nusiplovusi rankas ir veidą, nusi- 
šluostė į vieną iš tų kreidos baltumo rankšluosčių. 

Netikėtai atgijo Veros užsispyrimas, tarsi visą laiką būtų 
tūnojęs rankinėje. Ji įkišo ranką į šiukšliadėžę ir ištraukė 
įklotą. Kraujas akimirksniu persisunkė per popierių. 

Tomas nuo abiejų lovų nuklojo lovatieses. Ji įėjo į kam- 
barį nešina įklotu ir neištardama nė žodžio. Akimirką jis 
stovėjo praverta burna tarsi paralyžiuotas, paskui pliaukšte- 
lėjo delnu sau per kaktą ir papurtė galvą. 

- Ok! Ok! - pasakė jis su sustingusia veide šypsena, mos- 
telėjo į lovą ir skėstelėjo rankomis. Pasistatė vandens stiklinę 
ant naktinio stalelio krašto ir padėjo dvi pagalves iš keturių 
ties lovų tarpu. Parodė į ją ir į vieną pagalvių pusę. - Ok? - 
pakartojo jis. 

Ji vėl įmetė įklotą į šiukšliadėžę, dar kartą nusiplovė rankas 
ir atsisėdo ant nurodytos lovos. Keisti garsai sklido iš jos, ir 
buvo neįmanoma jų sustabdyti. Nematydama ji juto, kad To- 
mas tiesiog stovi ten. Po valandėlės garsai nuslopo, tarsi kito- 
je staiga uždaryto lango pusėje. Ji nusišluostė ranka veidą. 

Vyras atsuko nugarą ir ėmė nusirenginėti. Kai rūpestingai 
perlenkęs kelnes pasikabino jas ant kėdės, ant grindų nukri- 
to raktas. Pakėlęs padėjo jį ant naktinio stalelio. Stovėdamas 
su dryžuotomis trumpikėmis, jis parodė į ją, tarsi norėdamas 
priminti, kad ir jai reikia nusirengti. Kai ji tiesiog liko sėdėti, 

Kurį laiką Dortė tiesiog ten sėdėjo ir alsavo. Kai pasuko 
galvą į jo pusę, pamatė, kad rakto jau nebėra ant naktinio 
stalelio. Galbūt jis pasidėjo jį po pagalve? Ji išjungė lempą 
savo pusėje ir nusirengė tamsoje. Kelnes ji pakišo po antklo- 
de, palaidinę pasiliko. Dešine ranka galėjo atsargiai paliesti 
ir įsitikinti, kad Tomas nenuėmė tarp jų esančių pagalvių. 

Iš pradžių ji tiesiog gulėjo ir laukė, kol jis puls ant jos. 
Pasiruošė. Bet jis tik patogiau atsigulė ir trūktelėjo antklo- 
dę. Netrukus iš jo kvėpavimo ji aiškiai suprato, kad vyras 
miega. Pamažu žandikauliai liovėsi virpėję. Keista šiluma 
apėmė pėdas, pakilo blauzdomis ir pripildė ją visą. Ji išdrį- 
so apsičiupinėti ten, kur gulėjo. Ryžosi pasijudinti. Atsigulti 
ant nugaros ir atmerkti akis. Šviesa iš gatvės ant sienos metė 
baltą juostą. Jei ji dirstelėtų į šoną, galėtų matyti jo kūno 
kontūrus. Tarsi kraštovaizdį. 


Dortė pabudo nuo jo balso ir iškart prisiminė, kur esanti. 
Jis sėdėjo vienomis trumpikėmis ant kėdės prie lango ir kal- 
bėjo telefonu. Ji gulėjo visai tyliai ir jį stebėjo. Iš pradžių jis 
kalbėjo ramiu ir neutraliu balsu laisva ranka kasydamasis 
šlaunį. Paskui jo tonas tapo ryžtingas, Kartkartėmis jis pa- 
purtydavo galvą arba energingai linktelėdavo. Galiausiai jis 
nusišypsojo į orą ir pasakė Ok! Yes!; atšlepsėjo grindimis į 
lovą, pasilenkė prie jos ir padavė mobilųjį telefoną. 

— Alio! Dorte! - Šiek tiek užtruko, kol ji suprato, jog tai 
Liudviko balsas. 


— Taip... 


106 


- Jis nenori į Norvegiją vežtis Olgos. Jis nori tavęs! Jis ge- 
rai sumokės. 

— Sumokės?.. Man? 

— Nebūk kvaila! Jis tave nusipirko! Tu negausi jokių pi- 
nigų. Dėl tavęs mums buvo vienos išlaidos. Kelionė, būstas, 
maistas. Ir velnioniškai daug mėšlo. 

— Kur... Kur aš važiuosiu? 

— Velniai žino! Paklausk Tomo! - nepatenkintas pasakė 
Liudvikas. | 

— Aš nesuprantu, ką jis sako. 

- Teks išmokti! Aš nulipsiu su tavo daiktais, kai priva- 
žiuosite. Jūs greičiausiai išvažiuosite šiandien. 

Ji spoksojo į vyrą, kuris stovėjo prie jos pasilenkęs, ir į 
sieną už jo. Spoksojo į jo spenelį. Tamsią dėmę ant lygios 
krūtinės. Šonkauliai buvo išsišovę. Kilo ir leidosi. Ji spok- 
sojo į jo ranką, kuri vis dar kybojo ore tarp jų, pasiruošusi 
paimti atgal telefoną. Tada ji prisiminė, kad išmiegojo visą 
naktį negirdėdama nei šuns, nei Šunininko. Ji atsikrenkštė 
ir pasakė: 

—- Nepamiršk mano paso! Ir dramblio lovoje... Olga 
žino... 

— Gerai! Passport! Yes! - pasakė Tomas šypsodamasis ir 
paėmė telefoną, kad dar truputį pakalbėtų su Liudviku. Bai- 
gęs pokalbį jis pasirąžė ir nusižiovavo, draugiškai paplekš- 
nojo jai per petį, parodė į vonią ir į save. - Ok? 

— Ok! - pasakė ji sulaikydama kvėpavimą, kol jis uždarė 
duris. Tada vikriai pakišo ranką po jo pagalve, bet rakto ten 
nebuvo. Jis turbūt nusinešė jį kartu su portfeliu į vonią. Ji 
užsitraukė kelnes ir atsigulė laukdama. Tekančio vandens 
garsas. Ir jo balsas, dainuojantis keistą dainą kietai švelnia 
kalba. Visiškai nesuvokiama. Ji turbūt niekada nepajėgs jos 
išmokti. Bet tai ir nebūtina. Kad tik pavyktų atgauti pasą, 
tada jau sugebėtų grįžti namo. Vera pasakytų: „Tu kvaila 

mergiščia! Kaip tau galėjo šauti į galvą tokia kvaila mintis 
išvažiuoti!“ Bet jos verktų iš džiaugsmo, visos trys. Mama 
jai dėl nieko nekvaršintų galvos. Žaizdos juk užgyja. Laimei, 
niekas to negali matyti. Viskas paslėpta. Niekas nieko nesu- 
žinotų. Nes ir pati nieko nežino. 

AUTOMOBILIS BUVO aiškiai naujas ir blizgiai pilkas. Medžiai 
ir langai atsispindėjo jame. Pro šalį einantys Žmonės ant an- 
tvožo gulė tarsi išgaubtos nuotraukos. Tomas atidarė gali- 
nes dureles ir įdėjo lagaminą. Pats buvo atspindy. Išsmuko. 

Jiems važiuojant į butą, Dortė galvojo, jog Olga, matyt, 
supyko, kad ne ji išvažiuoja. Galbūt ji atsikeršijo, neįdėdama 
pilkojo drambliuko? Kai Liudvikas išėjo į gatvę su lagaminu, 
jos nebuvo. Žinoma, ne. Liudvikas išsišiepė ir padavė Dortei 
niekuo nepridengtą įklotų pakuotę. 

— Atsisveikinimo dovana nuo Olgos! - nusišaipė jis. 

Dortė neatsakė, tik įsidėjo pakuotę į rankinę. Šią jai buvo 
atidavusi Vera, nes pačiai ji atrodė per vaikiška. Raudonas 
lakas ir užtrauktukas su kutu. Vienas didelis skyrius ir kele- 
tas mažesnių. 

Tomas pasidėjo portfelį ant antvožo ir padavė Liudvikui 
voką. Liudvikas atplėšė ir ištraukė keletą banknotų, linktelė- 
jo ir ėmėsi skaičiuoti. Paskui dar kartą linktelėjo ir ištraukė 
jos pasą iš maišelio ant krūtinės. Tomas stovėjo atsukęs nu- 
garą, todėl Dortė negalėjo matyti, ar jis pasą įsidėjo į port- 
felį, ar į kišenę. Jiems pradėjus važiuoti, ji suko galvą, kaip 
jį atgauti. Vakar vakare jis pasikabino švarką ant vagio, ne- 
išsiimdamas iš kišenių daiktų. Bet tada dar nebuvo gavęs 
paso. Dortė nė nenumanė, kur arba kada jis vėl nusivilkęs 
pasikabins švarką. Net nežinojo, kur jie važiuoja. Girdėjo tik 
Liudviko atsisveikinimo žodžius: 

— Dabar priklausai Tomui! Jis sumokėjo mums, ką buvai 
skolinga. Puikiai tvarko verslo reikalus. Jis turi moterį, kuri 
kalba rusiškai. Galėsi su ja pasikalbėti. Bet elkis gražiai! Jei 
jam su tavim bus bėdos ar jei ir toliau kraujuosi, turėsime 
tave pasiimti atgal už mažesnę kainą! Jis paprašė manęs tau 
pasakyti, kad elgsis su tavimi gerai. Bet jei mėginsi krėsti 
kokias kvailystes, tau bus riesta! Jis visada tave suras. Nepai- 
sant nieko! 


Kol jis laikė vairą ir jie buvo kelyje, ji jautėsi beveik laisva. 
Kai jie išsigavo iš miesto ir šiek tiek pavažiavo, Tomas pasu- 
ko prie degalinės, ištraukė raktelius, atsisuko į ją ir parodė 
ženklu, kad eitų kartu. Nedrąsiai ji nušliaužė nuo sėdynės. 
Akimirką galvojo bėgti. Bet kur? Buvo taip šviesu. Jis ją su- 
rastų. Niekas nesuprastų, ką ji sako. 

Tomas čiupo jos ranką, tarsi jie būtų buvę mylimieji. Kio- 
ske nusipirko laikraštį su prakaituotu vyru futbolo apranga 
pirmame puslapyje, taip pat vaisių, šokolado ir keturis bute- 
lius vandens. Sumokėjęs nusivedė ją iš kitos pusės į tualetą 
ir palaukė jos lauke. Ji taip ir nesužinojo, ar jis pasinaudojo 
galimybe nueiti į tualetą ar susilaikė, nes bijojo, jog ji pa- 
spruks. Galbūt jis tiesiog nusišlapino už krūmo? 

Nuvažiavus kelio galą, vyriškis įjungė muziką. 

— Bachas! - pasakė linksėdamas į taktą. Leidosi užvaldo- 
mas. Dortė pajuto, kad jai tai taip pat patinka, klausytis, iš 
abiejų pusių pro šalį lekiant gamtovaizdžiams. Retsykiais 
pavykdavo išvengti minčių apie savo padėtį. Kartą ji pasirė- 
mė abiejomis rankomis, kad pasikeltų ir pakeistų pozą. Įklo- 
tas graužė. Tomas žvilgtelėjo į ją ir pasakė kažką angliškai. 
Ji nesuprato, ir jis linktelėjo į galinę sėdynę visu liemeniu. 
Automobilis pavojingai metėsi prie vidurio juostos. Ji pas- 
kubomis papurtė galvą. Ją pykino nuo minties apie kadara- 
vimąsi ant galinės sėdynės važiuojant dideliu greičiu. Bet kai 

jie pasiekė išvažą prie pat tankaus miško, jis įsuko ir išjungė 
variklį. Jos širdis veržėsi lauk. Ko jam dabar prireikė? 

Tomas išlipo iš automobilio, atidarė jos pusėje dureles ir 
pasilenkė prie jos. Dortė stipriai užmerkė akis. Greitas me- 
talo tarkštelėjimas nuaidėjo tarsi griaustinis, kai jis atsegė 
saugos diržą. Akyse mirguliavo. Vyras pasakė kažką, ko ji 
nesuvokė, ir atliko veiksmą, nuo kurio sėdynės atkaltė vi- 
siškai nulinko. Jos kūnas turėjo paklusti. Tada jis nuo gali- 
nės sėdynės paėmė užtiesalą ir apklojo ją nuo pėdų iki pat 
krūtinės. Tomo išraiška buvo panaši į mamos, kai ji būdavo 
susirūpinusi dėl Veros. Jo veidas per daug priartėjo. Apatinė 
lūpa storesnė už viršutinę, tarsi būtų norėjusi pabrėžti, kuri 
čia stipriausia. 

— Ok? 

— Ok! - sušnibždėjo ji. 

Paskui atrodė, kad Tomas kažką prisiminė. Jis pasilen- 
kė giliau į mašiną ir ėmė kuistis prie jos pėdų. Batus nuavė 
vieną po kito. Jo šiltos rankos apglėbė kulnus tarsi dubenys, 
pripildyti šilto vandens. Tą pačią akimirką į priekinį stiklą 
atsimušė sunkūs lietaus lašai. Pliūpsnis po pliūpsnio švel- 
niai smūgiuodami. Kol vyras vyniojo jos pėdas į užtiesalą, 
lašai susirinko į mažyčius upelius, kurie tekėjo švarko nuga- 
ra, sprandu - ir, matyt, už ausies, kad galiausiai pakibtų ant 
ausies lezgelio. Kvepėjo drėgna miško paklote. 

Jie važiavo eglynu, laukais ir gyvenvietėmis pro ženklus, ku- 
rie jai nieko nesakė. Tomas keitė kompaktines plokšteles ne- 
nuleisdamas žvilgsnio nuo kelio. Kartkartėmis jie atsigerdavo 
kiekvienas iš savo vandens butelio ir valgydavo šokoladą. 

Dortė tikriausiai buvo užsnūdusi. Staiga ji krūptelėjo ir 
visiškai išsibudino. Tomas buvo sustabdęs mašiną prie kavi- 
nės, apsuptos miško ir uolų. Ji jautė, kad nori į tualetą. Prieš 
užmigdama išgėrė beveik visą butelį vandens. Jis taip pat. Ji 
atsukdavo kamštelį ir paduodavo jam butelį, kai jis ištiesda- 
vo ranką ir pažvelgdavo į ją. Jis kaskart padėkodavo. 

Ji įkišo kojas į batus ir išlipo iš mašinos. Gaivi vėsa padvelkė 
į veidą ir kaklą. Vieni medžiai buvo žali, kiti raudoni ir geltoni. 
Perpildyta šiukšliadėžė parvirtusi ant žemės. Beveik kaip na- 
mie. Vis dėlto viskas buvo kitaip. Vyras apėjo aplink mašiną 
ir paėmė ją už parankės. Svarbiausia buvo į jį nežiūrėti. Jis 
pakėlė jos rankinę, kuri buvo nukritusi ant grindų jai miegant, 
ir padavė. Tada persimetė per petį juodąjį portfelį, ir jie nuėjo 
automobilių aikštele. Dvi laiptų pakopos į kavinę. Tarsi būtų 
žinojęs, ko jai reikia, Tomas parodė į tualeto iškabą. Ji šiek tiek 
susverdėjo, kai jis atitraukė ranką. Akyse sutemo. 

Ji galėjo užsirakinti iš vidaus ir pabūti viena su savimi. 
Kai atsigręžusi pažvelgė į klozetą, pamatė savo paliktas žy- 
mes - tarsi pasenusios burokėlių sriubos. Kas darosi viduje, 
kai šitaip atrodo klozetas? Du kartus kažkas nulenkė durų 
rankeną, kol ji ilsėjosi. Paskui tapo tylu. Veidas veidrodyje 
virš kriauklės buvo beveik baltas. Plaukai karojo. Akys pri- 
minė senus lango stiklus. Lūpos nušašusios ir suskeldėju- 
sios. Susirado vazeliną ir pasitepė. 

Tomas stovėjo, laukdamas jos priešais duris. Šyptelėjo ir 
kažką jai pasakė. Balsas buvo beveik draugiškas. Kažką apie 
tai, kad jiems reikia nusipirkti maisto. Priėjo prie prekysta- 
lio, nukrauto puodais ir padėklais. Kvepėjo skaniai. Tomas 
Ji linktelėjo ir leido suprasti, kad norėtų pieno. Surado stalą, 
jis nukraustė padėklą. Vyro plaštakos buvo siauros su ilgais 
pirštais ir iššokusiomis kraujagyslėmis, kurios vinguriavo 
plaštaka. Kaulai tarytum veržėsi iš po odos. 

Virš stalo kabėjo didžiulė lempa dryžuotu gaubtu. Šviesa 
skaudino. Ji pamėgino paimti stalo įrankius, kurie buvo su- 
sukti į servetėlę. Šakutę ir peilį. Pirštai nepajėgė išlaikyti. Du 
kartus paketas dunkstelėjo ant stalo. Nuo nuovargio ar ko 
kita jai svaigo galva. Dortė pasidavė ir liko sėdėti. Jis kažką 
pasakė angliškai. Ji kilstelėjo akis, norėdama suprasti. Tomo 

akys būvo mėlynos. Visiškai mėlynos. Jis paėmė jos įrankius 
ir ramiai išvyniojo nieko daugiau nesakydamas. Paskui pa- 
davė jai šakutę ir peilį, padėjo prieš ją servetėlę, nežiūrėda- 
mas į ją. 

— Ok... little thing... Ok. Easy, easy... Please eat! 

Viename vištienos gabalėlio krašte buvo matyti kruvinos 
skaidulos. Sukilo šleikštulys. Akimirką ji sustingo. Paskui 
nustūmė kraujo spalvos gabalėlį po ryžių krūvele ir nu- 
sprendė, kad alkana. Iš pradžių Dortė turėjo pakabinti valgį 
šakute, vėliau reikėjo viską pakelti prie lūpų. Ryžiai jos ne- 
klausė. Netrukus sterblėje susikaupė visas aruodėlis. 

Vyras baigė pirmas, atsilošė kėdėje ir atsiduso. Staiga iš- 
tarė jos vardą: „Dortė.“ Tai nuskambėjo tarsi dviračio gran- 
dinės girgžtelėjimas. 


Buvo tamsu, kai Tomas įsuko į priekiemį, o gal kiemą su 
didžiuliais trobesiais aplinkui. Tą pačią akimirką prieš akis 
iškilo juodo šuns ir Šunininko vaizdas. Eglės stovėjo susi- 
glaudusios. Tik viršūnės skyrė jas, - šiaip jos buvo vienti- 
sa juoda siena. Vyrui atidarius dureles, į Dortę tvokstelėjo 
šaltis. Žemė buvo kieta lyg akmuo, šaltis veržėsi per batų 
padus. Kai kuriuose languose degė šviesos. Perdėjęs kelis 
drabužius iš lagamino į kelioninį krepšį, Tomas paėmė jį ir 
jos lagaminą viena ranka, kita laikė ją tvirtai apkabinęs, kai 
juodu ėjo per kiemą. 

Kambaryje, apstatytame sunkiais, iš rąstų pagamintais 
baldais, už pertvarėlės sėdėjo moteris. Mažose lentynėlėse 
ant sienos už jos gulėjo raktai. Kiekvienas buvo pritvirtin- 
tas prie didelio žvėries rago. Tomas gavo vieną ir mostelėjo 
galva link laukujų durų. Jie vėl turėjo išeiti į lauką. Į pirtį? 
Ji papurtė galvą nenorėdama eiti. Kai Tomas jai kažką sakė, 
atrodė, kad jo burna yra kaktoje. Ji griebėsi kėdės atkaltės, 
bet nepataikė. 

Vilna? Šiurkščios vilnos apklotas? Lengviau atsidususi 
pajuto, kad nenurengta nuogai. Bet be batų. Ji girdėjo sprag- 
sėjimą ir užuodė degantį medį. Neatmerkdama akių žinojo, 
jog guli kambaryje su židiniu ir kad ne viena. Ji pažvelgė tie- 
siai į Tomo veidą ir prisiminė. Bet čia nebuvo jokių krėslų. 
Tik stalas ir kėdės iš šviesaus nedažyto medžio. Ji nepastebė- 
jo nieko kito, išskyrus Tomą. Tik dvejas duris. 

Jis suėmė ją už sprando, kilstelėjo į viršų ir prikišo stiklinę 
vandens prie lūpų. Kalbėjo su ja. Norėjo nuvilkti palaidinę 
ir kelnes. Ji sudejavo nesigindama. Tomas nunešė ją į vonios 
kambarį, kuris kvepėjo degančiais rąstais ir muilu. Pasodino 
ją ant klozeto dangčio ir pažvelgė klausiamai. Ji atsirėmė į 
sieną ir linktelėjo. Akimirką jis stovėjo nusukęs nuo jos vei- 
dą. Bet Dortė žinojo, kad jis ją saugo. Kai ji nevalingai kryp- 
telėjo į šoną, Tomas iš abiejų pusių ištiesė rankas tarsi turė- 
klus. Netrukus jis išėjo ir atnešė rankinę ir lagaminą. Atidarė 
lagaminą ir paliko šalia jos, o pats išėjo ir uždarė duris. 

Ji nuslydo ant grindų. Taip geriausia - jeigu grius, tai ne 
iš aukštai. Po to susikaupė prie svarbiausio. Užtrauktukas. 
Nusismaukti kelnes nuo sėdynės. Prisiminti, kur lagamine 
guli apatiniai. Susigaudyti apgraibomis. Užčiuopti pirštais, 
tarsi būtų buvusi akla. Sukišti dvokiančias kelnaites su rudai 
raudonomis dėmėmis į plastikinį maišelį dešinėje. Ištiesti 
ranką ir paimti raudoną rankinę. Užtrauktukas. Įklotas iš 
maišelio. Žliaugė prakaitas. Negerai, spėjo pagalvoti. Tada 
galva bumbtelėjo į klozeto dangtį, vienišas trenksmas. 


Ją pažadino garsus riksmas. Įsijungė šviesa. Ji stovėjo prie 
kambario durų įsitvėrusi drabužių kabyklos ir šaukė. Lovo- 
je priešais sėdėjo vyras ir prisimerkęs žiūrėjo užmiegotomis 
akimis tarsi pelėda. Tai buvo Tomas. Pajutusi palengvėjimą, 
ji susmuko tarsi maišas. Į sieną ir ant grindų. Ten liko sėdė- 


ti. Kad laimėtų laiko, kurio reikėjo susivokti tikrovėje. Ne- 

suprantama Tomo kalba sklido iš valties, plūduriuojančios 
upės vidury, ten, kur ji buvo plačiausia. 


Tėtis sėdėjo savo fotelyje ir garsiai skaitė iš knygos apie Ba- 
belio kalbų sumaištį, kuri baigėsi tuo, kad žmonės ėmė kal- 
bėti kiekvienas savo kalba. Jo balsas skambėjo taip, lyg jis 
būtų gerokai peršalęs. Dortė galėjo matyti spiralės formos 
bokšto į pietus nuo Babilono paveikslėlį. Penkiasdešimties 
metrų aukščio, pastatytas išminties ir rašto meno dievo 
Nebo garbei. Tėtis padavė jai knygą, kad pati paskaitytų, ir 
atsilošė laukdamas. Ji padvejojo, paskui išgirdo savo pačios 
balsą kambaryje. 

„Pastatas niekada nebuvo baigtas, nes statytojai tapo per 
daug godūs. Vienas darbininkas nukrito ir užsimušė, bet sta- 
tytojai tiesiog pašalino lavoną ir tęsė statybas. Vėliau žuvo 
daugiau darbininkų. Statytojai aimanavo dėl akmenų, kurie 
prastai laikėsi sienose ir lėtino darbą. Jie daugiau galvojo 
apie klibančius akmenis nei apie žūvančius žmones. Dievui 
tai nepatiko, todėl jis atsiuntė sumaištį, dėl kurios Žmonės 
nebesuprato vienas kito kalbos. Šitaip žmonėms turėjo būti 
priminta, kad jis nubaus tuos, kurie mėgins peržengti ribas, 
negalvodami apie savo artimą. O kai žmonės nebegalėjo su- 
prasti vienas kito kalbos, jie tapo vienas kitam svetimi.“ 

Kai ji baigė, buvo visiškai tylu. Ji norėjo, kad tėtis ką nors 
pasakytų, kad įsitikintų, jog jis suprato viską, ką perskaitė. 
Bet jis nieko nesakė. 

— Mielai būčiau tai pamačiusi, - sušnibždėjo ji jam prie 
skruosto. 

Dortė girdėjo jį atsakant balsu žmogaus, kuriam galbūt 
tuoj prasidės sloga, bet ji nesuprato, ką jis mėgino pasakyti. 
Didžiulė neviltis susikaupė tarsi gleivių gniutulas gerklėje. 

TomMAS JAI APRODĖ viską, 0 ji mėgino suprasti angliškus žo- 
džius. Kaip įjungti šviesą, viryklę ir orkaitę. Kur sudėti vir- 
tuvės reikmenys. Kur rasti rankšluosčių ir patalynę. Vonios 
kambaryje viskas blizgėjo, tarsi mama būtų išvaliusi. Dortė 
turėjo miegoti mažiausiame iš dviejų miegamųjų. Komoda, 
drabužių spinta, naktinis stalelis ir lova. Patalynė buvo šva- 
ri, su aguonų raštu. Svetainėje stovėjo sofa, stalas ir kėdės. 
Knygų lentynos ant sienos buvo tuščios. Tomas aprodė jai 
tik tą miegamąjį, kuriame ji miegos. Galbūt kitame gyveno 
kažkas, ko nebuvo namuose. Arba jis pats. 

Virtuvėje riogsojo šaldytuvas su maistu. Pienas! Ji išgėrė 
dvi stiklines, sėdėdama prie virtuvės stalo ir žiūrėdama, kaip 
jis kepa kiaušinienę su kumpiu ir storomis riekėmis raiko 
duoną. Buvo keista matyti vyrą, užsiimantį tokiais dalykais. 
Jis spustelėjo mygtuką virš viryklės, ir visas tvaikas su gaus- 
mu pakilo ir dingo piltuve. Pro langą ji matė šviesas iš miesto, 
esančio žemiau jų. Šiaip stiklas buvo juodas ir žvilgantis, lyg 
lakuotos skrynelės paviršius, kurioje mama laikė savo segę. 

Tokio buto reikėtų mamai ir Verai. Jos, žinoma, perkraus- 
tytų mamai brangius baldus. Knygų spintą. Valgomojo stalas 
su šešiomis kėdėmis galėtų stovėti priešais didįjį svetainės 
langą. Bet jos galėtų pasilaikyti ir tuos naujus baldus. Jos tu- 
rėtų ir visas tas savo asmenines smulkmenas. Pilkasis dram- 
blys jau tūnojo ant lovos. Ji susigėdusi galvojo, kad patikėjo, 
jog Olga norės atkeršyti ir neįdės jo į lagaminą. Mama, aišku, 

įvertintų drabužių spintas. Namie jos kabindavo drabužius 
už užuolaidos, kabančios kampe už lovos, kurioje su Vera 
miegojo. Galbūt mama dabar užėmė jos vietą? Tada jai ne- 
bereikėtų kiekvieną rytą ir vakarą kloti lovos. Galėtų turėti 
svečių, kurie pasiliktų nakvoti. Dortė bandė įsivaizduoti, kas 
tai turėtų būti. Ir kaip jie sekmadienių rytais sėdėtų ir valgy- 
tų pusryčius. Bet šitokios mintys buvo niekam tikusios. 

Ji galvojo, kad bus daugiau merginų. Liudvikas juk sakė, 
kad bus viena, kuri šneka rusiškai. Tai, kad Tomas neužsine- 
šė savo odinio lagamino į viršų, leido jai suprasti, kad jis čia 
nemiegos. Bet jam bestovint su portfeliu ir pasiruošus eiti, ji 
išsigando, - tai galėjo reikšti, kad kiti vyrai galės atsirakinti 
duris. Ji bandė kažką pasakyti, bet liko stovėti marmaliuo- 
dama žodžius, kurių nė pati nesuprato. Ir tarsi jis būtų žino- 
jęs, ką ji galvoja, pasakė: 

- Dorte, nobody can come in. You are safe. 

Kai jis jai nusišypsojo, ji staiga pamatė, kad ir jis pavargęs. 
Matėsi gilios rūpesčių raukšlės ir reti barzdos šeriai, o po 
akimis juodavo tamsūs šešėliai. Tomas parodė į ją ir į spyną 
bei papurtė galvą. Parodė jai raktus ir pridūrė: 

- Only for me and Lara. 

— Lara“ 

— The lady from Russia. Ok? 

Ji linktelėjo. Tada ji susikaupė ir išdrožė: 

— Passport? 

Jis pliaukštelėjo per savo portfelį ir linktelėjo, tarsi norė- 
damas užtikrinti, kad jį saugos; atrodė, jog jis visiškai nesu- 
prato, kad ji pati nori jį turėti. Ji parodė į raktus, o jis papur- 
tė galvą ir nusišypsojo. Tada jis pademonstravo automatinę 
spyną ir pasakė, kad niekur neitų, nes paskui nebegalės pa- 
tekti vidun. 

Kai Tomas išėjo ir ji išgirdo tarp aukštų pradingstančio 
lifto garsą, jos kūnas pats savaime nuslydo palei sieną ir at- 


sidūrė ant grindų. Iš ten ji galėjo Žiūrėti pro atviras duris 
tiesiai į juodą lango stiklą svetainėje. Didžiulis pilkas paukš- 
tis nuplasnojo pro šalį išskleidęs sparnus. Galbūt jis buvo 
baltas? Jis apsisuko ir sugrįžo. Atrodė, kad tuoj atsitrenks į 
stiklą. Paskutinę akimirką jis pasuko į šalį ir dingo. 

Sėdėdama ant grindų ji bandė suskaičiuoti, kiek dienų 
ir naktų keliavo su Tomu. Kiek laiko buvo toli nuo namų? 
Suvokusi, kad šiame mieste turbūt gyvena tūkstančiai žmo- 
nių, ji pasijuto tik dar vienišesnė. Tai buvo kažkaip susiję su 
raktais ir Tomu. Su kvapu, sklindančių nuo kokoso plaušo 
kilimėlio, batais, stovinčiais prie sienos, visais tais svetimais 
daiktais aplinkui, pagaliau vos juntamu kepto maisto tvai- 
ku. Ji pravirko. 


Vėliau, nusipraususi po dušu ir apsirengusi mėlyną kilpinį 
chalatą, kurį rado vonioje, pristūmė svetainėje kėdę prie lan- 
go, kad ir kokia nuvargusi jautėsi. Ji buvo aukštame name. 
Kai Tomas sustabdė mašiną ir ji suprato, kad jie čia eis, prieš 
akis jai iškilo kitas bokštas iš tėčio knygos apie Babiloną. Zi- 
kuratas. Tai turėjo būti dangaus ir žemės kertinis akmuo, bet 
nuotraukoje jis panėšėjo į vienas ant kito sukrautus didžiu- 
lius luitus. Šis namas ir buvo toks luitas - pastatytas statme- 
nai. Bet ji negalėjo švaistyti laiko baimindamasi aukščio, kai 
buvo tiek daug kitų dalykų, apie kuriuos ji nieko nežinojo. 
Staiga Dortė panoro, kad Tomas dar vis būtų čia, nors ir 
užrakino ją. Norėjo jam papasakoti apie tėčio knygą ir du 
Babilono bokštus. Galbūt jis yra netgi ten buvęs. Bet bemat 
prisiminė, jog Dievas sumaišė kalbas, kad negalėtum su- 
prasti. Kelionėje jie angliškai apsikeitė keliais žodžiais. Bet 
to negalėtum pavadinti pokalbiais. Jis nuolat leido tris kom- 
paktines plokšteles. Ji gana neblogai susipažino su Bachu. 
Kokį skaičių Tomas paspaudė lifte? Butas turėjo būti vie- 
name iš viršutinių aukštų. Ji galvojo, kad sėdi balione, ky- 

bančiame virš svetimo, tamsaus miesto. Buvo beveik naktis. 
Šiaip ar taip, labai vėlu. Prisiminė, kad ant naktinio stalelio 
matė laikrodį, bet neįsidėmėjo laiko. Tomas apžiūrėjo tėčio 
laikrodį, bandė jį prisukti. Bet galiausiai papurtė galvą. Tė- 
čio laikrodis nenorėjo skaičiuoti laiko. 

Nusigiedrijo, danguje sužibo žvaigždės. Jos atrodė šaltes- 
nės ir tolimesnės nei namie. Bet tai buvo tos pačios Žvaigž- 
dės. Tėtis buvo parsinešęs namo knygų apie žvaigždėtąjį 
dangų. Jis mėgo kalbėti apie tai, kas buvo ten toli visatoje. Ji 
pamėgino prisiminti žvaigždynų pavadinimus ir tai, kaip jie 
atrodo. Mažieji Grįžulo Ratai, Didieji Grįžulo Ratai ir Trys 
Sesutės... Bet Dortė jų neberado šiame danguje. Ir dėl šio 
kvailo dalyko ji vėl pravirko. Nusišluostė akis kilpinio cha- 
lato rankove. Atsidavė snargliais, muilu ir šlapiais plaukais. 
Toli apačioje žėravo daugybė mažyčių taškelių - tarsi Že- 
miškajame Paukščių Take. Mašinos. Jos judėjo viena linija 
tarp šviesos eilių. 

Kažkas vaikščiojo koridoriumi. Ji prisiminė Tomo ir savo 
žingsnių aidą, kai juodu ėjo iš lifto į butą. Ir daug durų iš 
abiejų pusių. Namas turėjo būti pilnas žmonių. Prausdama- 
si vonioje girdėjo liftą du kartus. Dabar kažkas atsirakino 
gretimo buto duris. Jei būtų norėjusi ką nors pamatyti, būtų 
turėjusi atsirakinti duris ir išeiti į koridorių. Juk galėtų tarp- 
dury pastatyti batą ar dar ką nors, kad neužsitrenktų. Bet ką 
reikėtų sakyti? Be to, sutiktasis gali būti vyras. 

Ji atsinešė stiklinę pieno ir vėl atsisėdo prie lango. Žemė 
buvo be galo toli. Tomas virtuvėje buvo atidaręs langą, kad 
kaip reikiant išsivėdintų. Ji apie tai tada nepagalvojo. Langai 
visada buvo galimybė. Bet tokiu atveju viskas turėtų būti 
daug blogiau nei dabar. 

Ant sienos prie durų kabėjo kalendorius su burlaivio 
nuotrauka. Buvo atverstas liepos mėnuo. Atrodė, lyg būtų 

kitame pasaulyje. Galbūt ji galėtų Tomo paklausti, kokia da- 
bar diena? Paskui susivokė, kad nežino, ar jis grįš. 

Kai išgėrė visą stiklinę pieno, nusprendė, kad paklaus La- 
ros, kuri esą kalba rusiškai. Buvo svarbu sekti dienas. Lai- 
kytis tvarkos. Žinoti, kiek gyvenimo dienų sunaudota. Jos 
niekada nesugrįždavo. Dortė nutipeno į kambarį, kuriame 
turėjo miegoti, ir pažiūrėjo į laikrodį ant naktinio stalelio. 
Dešimt minučių po penkių. Šiaip ar taip, tai nebuvo tiesa. Ji 
nusiėmė tėčio laikrodį ir pasidėjo šalia. Galbūt Dievas nu- 
sprendė, kad ši gyvenimo dalis nebus matuojama? 

Dortė nežinojo, ar išdrįs atsigulti miegoti, kad ir kokia 
nuvargusi. Bet galiausiai atsigulė pravėrusi duris į prieš- 
kambarį. Šitaip ji tarsi galėjo kontroliuoti, kas įeina. Vis dėl- 
to negalėjo užmigti. Girdėdama namo garsus įsivaizdavo, 
kad guli milžiniškame gurgiančiame pilve. Gulėjo klausy- 
damasi. Laukdama. Ko - nežinojo. Girdėjo net savo širdį. Ji 
mušė ir mušė. Dortė porą kartų krūptelėjo, nes kažkas praė- 
jo koridoriumi. Po kurio laiko pasigirdo slystantis metalinis 
lifto garsas. Užsidarančios durys. Eismas už lango be persto- 
jo gaudė. Akimirką pasigirdo, lyg kažkas būtų gręžęs sieną 
mašina, bet galbūt garsas sklido iš lauko. Jai šovė mintis, kad 
jie bando gręždami priartėti prie jos. Staiga — tarsi pratisą 
„Amen!“ iš mamos maldų - išgirdo tolimą laivo ūkimą. 

Viena jos ranka sučiupo kitą ant antklodės. Oda atrodė 
lygi, šilta ir kaip visada. Lyg ji būtų gulėjusi namie šalia Ve- 
ros. Tai padėjo. Dortė prisakė sau pajusti, kaip gera išsities- 
ti švarioje lovoje, nors ten, apačioje, degino ir maudė. Kai 
šviesa ėmė skverbtis pro užuolaidų tarpą ir ant pilkos sienos 
priešais piešti šešėlius, ji dar nebuvo užmigusi. 

— SVEIKI! AR ČIA kas yra? 

Dortė atsisėdo lovoje dar nepabudusi. Pajuto, kaip vėl 
nudiegė pilvo apačią, nes padarė staigų judesį. Durys į prieš- 
kambarį buvo pravertos, bet ji negalėjo įžiūrėti to, kas įėjo 
į butą. Ji nurijo seiles ir įsiklausė. Išsitiesė pasiimti kilpinio 
chalato ir atsistojo. Kad ir kas tas Žmogus, ji norėjo stovėti. 
Laikrodis ant naktinio stalelio vis dar rodė dešimt minučių 
po penkių. Ji nepaisė jau įprastos kankynės, nes norėjo šla- 
pintis, ir išėjo basomis į prieškambarį. 

Nepažįstama moteris kabino žalius elegantiškus kailinius 
ant drabužių kabyklos. Atrodė, kad ji namie ir tebuvo išėjusi 
su reikalais. Atsisukusi ir pastebėjusi Dortę, ji išplėtė akis 
ir šūktelėjo „Oi!“ Dortę apėmė jausmas, kad nepažįstamoji 
pamatė kažką šlykštaus, bet tuoj pat išvydo ištiestą auksinę 
ranką. Ji paėmė tvirtą, šiltą plaštaką. 

— Laba diena, Dorte! Mano vardas Lara, aš padėsiu tau 
viskuo. Tomas sakė, kad tu ne visai sveika. Turime ko nors 
imtis. 

Visi šie žodžiai - rusiškai! Tarsi šoklūs kamuoliukai, pa- 
birę po kambarį. Po akimirkos Dortė suprato, kad stovi ba- 
somis apsivilkusi kilpinį chalatą ir verkia nepažįstamosios 
akyse. Susigėdusi atitraukė ranką ir nusišluostė veidą. Ne- 
pažįstamoji pakreipė galvą, stebėdama ją be jokios išraiškos. 
Paskui ji pasilenkė, pasiėmė didžiulę juodą rankinę ir nuėjo 
į virtuvę. 

Dortė nusėlino paskui ją nieko nesakydama. Tik atsiplėšė 
popierinio rankšluosčio, kuris stovėjo ant spintelės, ir nusiš- 
nypštė taip tyliai, kaip tik galėdama. Jai taip palengvėjo, kad 
vėl supranta žmonių kalbą, jog galva tapo besvorė. 

Lara ištraukė iš savo rankinės maišelį ir padėjo jį ant spin- 
telės. Nuo jo pasklido stiprus Nikolajaus kvapas, dėl kurio 
Dortės akys dar labiau patvino. Ji dar atsiplėšė popierinio 
rankšluosčio. O nepažįstamoji toliau nesustodama tarškėjo 
storu, žvaliu kaimietės balsu: 

- Sunki buvo kelionė, ar ne? Tomas pasakojo, kad susidū- 
rei su nemandagiais vyrais. Dabar mes tiesiog viską išsiaiš- 
kinsime, tada viskas susitvarkys. Be jokios abejonės! Viskas 
susitvarkys. Tiesiog atsipalaiduok! Aš tau padėsiu. Viskas 
bus gerai, - išgiedojo ji ir atidarė šaldytuvo dureles. Pakilojo 
kažką viduje. Ištraukė įpakuotą mėsos gabalėlį, pakėlė prie 
nosies, šnypštelėjo ir išmetė jį į šiukšliadėžę, kuri atsidarinė- 
jo paspaudus pedalą. Tada išsitraukė iš rankinės bloknotą ir 
ėmė užsirašinėti, tarsi būtų kokia kontrolierė. Baigusi grįžo į 
prieškambarį, atidarė kambarių duris ir greitai perlėkė vieną 
po kito - tarsi būtų buvusi siaubingai užsiėmusi. 

Dortė dar nebuvo tualete, bet tai nebuvo labai svarbu. Ji 
klausėsi, kaip bus viskas puiku, koks gražus butas, koks tai 
fantastiškas miestas, kad Tomas - tikras šaunuolis. Atrodė, 
lyg Dortė girdėtų vaikystės dainas arba klausytųsi tėčio skai- 
tymo. Viskas tapo taip paprasta. Vien dėl to, kad nepažįsta- 
ma moteris neatsikvėpdama kalbėjo rusiškai. 

Netrukus Lara grįžo į virtuvę ir įjungė kavos aparatą. Šio- 
je šalyje kava nebuvo verdama įprastai. Jokios kavamalės. 
Jokios dėžutės su rudomis pupelėmis. Lara išdėliojo puode- 
lius ir stiklines ant virtuvės stalo. Jos rankos šaudė ore tarsi 
kregždės. Dortė prisėdo ant kėdės krašto virtuvėje. Staiga 
Lara atsisuko, lyg nepaisant viso to kalbėjimo tik dabar būtų 
supratusi, kad Dortė yra čia. 

— Susitvarkyk! Valgysime ir maloniai leisime laiką! 

Po šių žodžių Dortė nuėjo į vonią. Jau buvo besprogstan- 
ti, kaip norėjo šlapintis. Dabar, kai ji jau verkė girdėdama 
nuostabius rusiškus žodžius, beliko tai atlaikyti. Ji pasikei- 
tė įklotą ir nusiplovė rankas bei veidą. Veidrodyje išvydo 
raupsuotąją. Šašas nuo lūpos buvo nusilupęs. Kraujavo. Ji 
prispaudė gabalėlį tualetinio popieriaus netyrinėdama žaiz- 
delės. Nenorėjo sunaikinti rusiškų žodžių skambesio. Lenty- 
nėlėje po veidrodžiu stovėjo plastikinė kremo tūbelė. Ji šiek 
tiek pasitepė veidą, perbraukė šepečiu per plaukus ir surišo 
juos pakaušyje gumyte. Paskui pasiėmė iš lagamino švarius 
drabužius, apsirengė ir vėl nedrąsiai įžengė į virtuvę. 

Larai buvo galbūt trisdešimt. Aplink burną ir kaktoje žy- 
mėjo gilios rūpesčių raukšlės - visai kaip mamos. Oda buvo 
aukso spalvos, tarsi ji kasdien būtų dirbusi saulėje. Kaklas 
atrodė truputėlį sueižėjęs, lyg sena puodynė. Plaukai buvo 
šviesūs ir ilgi, visai kaip Veros, bet ne tokie blizgantys. Pana- 
šesni į šiaudus, gulėjusius lauke lietuje ir vėjyje. Lara naudo- 
jo daug kosmetikos. Jos šypsena rodėsi dažnai, bet trukdavo 
tik akimirksnį. Viskas, ko ji ėmėsi, matyt, vyko spėriai. Tarsi 
ji visą laiką būtų galvojusi apie kažką kita arba būtų kažkur 
pakeliui. Kūnas buvo nei stambus, nei lieknas. Atrodė, lyg 
jis visiems laikams būtų buvęs įspraustas į siaurus džinsus ir 
aptemptą megztinį. Ant klubų ji juosėjo metalinį diržą, ku- 
ris žybčiojo jai judant. Tarp diržo ir megztinio į laisvę buvo 
ištrūkusi mažytė riebalų ringė. 

Joms sėdint ir valgant - Lara gėrė kavą, o Dortė pieną, ji 
galvojo, kad galbūt pamėgs Larą, nes ši šnekėjo rusiškai. 

— Tomas mano, kad tau reikia kelių dienų atostogų. Kol 
pasveiksi ir čia apsiprasi. Jis labai nieko, bet reikia, kad galė- 
tų tavimi pasitikėti! 

— Kaip pasitikėti? 

- Neturi kalbėtis su kaimynais arba jiems skųstis. Bet jie 
nesupranta nei rusiškai, nei lietuviškai. Sunki buvo kelionė? 

— Nežinau... - atsakė Dortė ir pažiūrėjo žemyn. 

— Tomas pasakojo, kad kraujavai ir alpai. 

— Aaa, taip... 

— Ar tai vienas iš klientų?.. Smurtavo? 

Dortė spoksojo žemyn į savo rankas nieko nesakydama. 
Visi nagai buvo nulūžinėję ir apkramtyti. Plaštakų oda pil- 
kai mėlyna. Lara turėjo aukso spalvos rankas. 

— Gerai! Tu pasakok tik tai, ką nori. Kiek tau metų? Aš- 
tuoniolika? 

— Bus šešiolika. Gruodžio pirmą... 

Lara išplėtė savo didžiules apvalias akis, tarsi tai būtų 
Dortės kaltė, kad jai dar nėra šešiolikos. 

- Ar turėjai Stokholme klientų? 

— Ne. 

— Kodėl? 

Dėl staiga atsiradusio pasibjaurėjimo Dortė norėjo, kad 
šitas pokalbis greičiau baigtųsi. 

— Gali man padėti išsiaiškinti, kiek dabar valandų... Lai- 
krodis ant naktinio stalelio sustojęs. 

— Žinoma. Kai pavalgysim, - pasakė Lara išsisukinėdama ir 
pažiūrėjo į savo laikrodį. - Beveik vienuolika valandų... Kur 
tai nutiko? - Jos didžiulės lūpos vis įsitraukdavo, tarsi ji būtų 
mėginusi jas praryti, bet akys nepaleido Dortės žvilgsnio. 

- Neprisimenu... Pirtyje, - sušnabždėjo ji. Šito jai niekada 
nereikėjo sakyti. Nė pagalvoti. Lūpos ir smakras tapo nebe- 
valdomi. Dantys darbavosi, tarsi būtų pamanę, kad burna 
pilna duonos. 

— Ką jis padarė? 

Dortė kurį laiką vis rijo seiles, kol Lara laukė. 

— Jie... sėdėjo krėsluose... 

— Krėsluose? 

Dortė linktelėjo ir pažvelgė pro langą. Pirštai suglebo, ir 
bandelė kažkur nukrito. Ant lėkštelės. Buvo pradėję snigti. 

Snaigės gulė viena prie kitos ant lango stiklo. Paskui ėmė 
slysti žemyn. Kažkur lauke iš kamino virto dūmai. Nelygi 
balta juosta, besidalijanti pusiau. Abi dalys traukė kiekviena 
savo kryptimi. Dortė negalėjo įžvelgti namo kitoje gatvės 
pusėje, nes jis buvo toli apačioje. Tik stogą. Jis atrodė plokš- 
čias. Netrukus taps visiškai baltas. 

— Arjų buvo keli? 

Dortė linktelėjo. 

— Arjie, išskyrus save, naudojo dar kažką? 

— Atrodo, taip. 

—- Ką giė 

— Nežinau... Jie turėjo daiktų... Beisbolo lazdą... butelių... 
malkų... iš... 

— Velnias! - sušnypštė Lara. Paskui suspaudė lūpas į 
vieną brūkšnį ir kurį laiką nieko nesakė. Po valandėlės 
paklausė: - Ar skauda? Vis dar? 

Dortė linktelėjo. 

— Kai reikia į tualetą? 

— Labiausiai tada... 

— Tiek iš priekio, tiek ir iš užpakalio? 

— Kaip“ 

— Kišo daiktus į abi angas ten, apačioje? 

Dortė prispaudė delnus prie stalo abipus lėkštelės su ban- 
dele. Stalo paviršius sudrėko, ji perkėlė rankas į sausesnę 
vietą. Ant kelių. Galiausiai išgirdo Larą sakant: 

— Kad tau padėčiau, turiu žinoti, kaip tu jauties. 

— Ne iš užpakalio... iš priekio... 

— Vis dar kraujuoji? 

— Taip. Bet šiek tiek mažiau. 

— Ar laikas menstruacijoms? 

— Ne. 

— Kada tai bus? 

— Neprisimenu, - sumurmėjo Dortė pasijusdama taip, 
tarsi sėdėtų priešais mokytoją, kuriai reikia sužinoti, ar ją 

galima perkelti į aukštesnę klasę. Nežinojo, ar jai patinka 
šita Lara, nors ji ir šnekėjo rusiškai. 

— Ar prisimeni, kada buvo paskutinį kartą? 

Dortė susimąstė ir padėjo galvą prie lėkštelės. Taip kvailai 
sunkėsi ašaros. 

— Praėjus dviem dienoms po to, kai Nikolajus išvažiavo 
į Vilnių, - sušniurkščiojo ji. 

— Kas tas Nikolajus? 

— Kepėjo sūnus, - pasakė Dortė ir susiėmė, kad tiesiai sė- 
dėtų prie stalo. 

— Kada jis išvažiavo? — paklausė Lara trumpai šyptelėdama. 

— Neprisimenu... 

— Ar miegojai su juo prieš jam išvažiuojant? 

— Ne! - sušnibždėjo Dortė pasibaisėjusi ir galutinai nu- 
sprendė, kad jai Lara nepatinka. 

Sumuštinis gulėjo dešra į apačią. Ant jo buvo likę Dortės 
dantų žymės. Tarsi žvėries krimstelėta. Greta gulėjo blankiai 
žalia agurko akis. 

— Gerai. Gerk pieną ir valgyk, - po valandėlės pasakė 
Lara. 

Dortė atvertė sumuštinį, bet nevalgė. Paskui stipriai nu- 
sišnypštė į popierinį rankšluostį. 

— Atleisk! Kad aš tokia velniškai ūmi! - pasakė Lara ir pa- 
lietė jos ranką. 

— Viskas gerai... 

- Aišku, po galais, kad negerai! Aš juk galiu elgtis kaip 
žmogus, nors pasaulis ir yra srutų duobė! - pratrūko ji ir 
pliaukštelėjo sau per ranką. 

Dortė turėjo nusišypsoti. Skaudėjo viršutinę lūpą. 

— Ko tau reikia? - paklausė Lara draugiškai. - Galbūt šiek 
tiek kosmetikos? 

— Pieno. Ir įklotų... 

— Ar pažiūrėjai ten, apačioje? Kaip reikalai? 

Dortė nuleido akis ir papurtė galvą. 

— Tai juk neįmanoma... 

— Įmanoma, tiesiog paimk veidrodėlį. 

Apgailėtina anga išdygo Dortės vaizduotėje, tad ji neva- 
lingai susiraukė. Savo noru į tokius dalykus nežiūrima. Tik 
ne veidrodyje. 

— Gal aš galiu pažiūrėti? - paklausė Lara, tarsi jos kalbė- 
tųsi apie drabužį. 

— O kam? 

— Kad pamatyčiau, ar tau reikia daktaro. Tomas sakė, kad 
gali reikėti. 

— Ką daktaras darys? 

— Apžiūrės tave ir viską išsiaiškins. 

— Ar jam būtina žiūrėti? 

— Na taip. Bet aš galiu pamėginti surasti moterį. 

Dortė linktelėjo. Būtų puiku, jei daktaras galėtų ją iš- 
gydyti. 

Lara pasilenkė ir kilstelėjo Dortės plaukus. 

— Turi gražius, tamsius plaukus! Puiku! - pasakė ji ir pa- 
kreipė galvą. - Ir gražias akis, nors šiuo metu ir atrodai šiek 
tiek pavargusi. Ir kokia tu plona! Gal kiek per liesa... Bet ti- 
krai puikiai sudėta! Kai truputį atsigausi, eisime pirkti naujų 
madingų drabužių. Apatinių... Tai svarbu. Ko dar tau reikė- 
tų? —- paklausė ji ir padrąsinamai nusišypsojo. 

- Paso, - sumurmėjo Dortė ir vis dėlto atsikando gabalėlį 
sumuštinio. 

— Tomas jį saugo. Tau jis nereikalingas. 

— Aš negaliu be paso važiuoti namo. 

— Tu nevažiuosi namo, kol neuždirbsi pinigų. Juk Žinai. 

Dortė pabandė nuryti, bet maistas nebelindo. Ji turėjo 
ryti kelis kartus, kol jis nuslydo žemyn. 

- Liudvikas sakė, kad aš dirbsiu kavinėje, - sušnabždėjo ji 
ir pažiūrėjo Larai į akis. 


— Kas tas Liudvikas? 

— Tas, kuris atsivežė mane į Stokholmą. Jis sakė, kad Na- 
dia ir aš nešiosime kavą. 

— Nadia? 

— Taip. Tai ji pažinojo Liudviką ir norėjo, kad aš važiuo- 
čiau kartu. Bet ji nepasirodė... 

— Jai, aiškų, buvo sumokėta. 

— Sumokėta? 

— Už tai, kad įtikintų tave, jog važiuosite kartu. 

— Negali būti, - gaudydama orą sulemeno Dortė. 

Lara susimąstė, bet tik akimirką. Jos lūpos įsitraukė į vidų, 
kurį laiką ji plazdeno neapsakomai ilgomis blakstienomis. 
Jos mušėsi į skruostus lyg strazdo sparnai. 

— Velniai nematė. Dabar sprendžia Tomas. Ir turėtum tuo 
džiaugtis - nes tas Liudvikas tavimi visai nesirūpino! Nors 
tau tik penkiolika, bet tiek dar supranti! Tiesa? Jokia kavinė 
nepriims to, kuris nemoka norvegiškai. Be to, ten prastai 
mokama, palyginti su tuo, ko tu verta. 

— Ar galėčiau dirbti kavinėje, jei mokėčiau norvegiškai? — 
paklausė Dortė. 

Lara truktelėjo pečiais ir pažvelgė į ją nusivylusiu žvilgsniu. 

— Taip, galbūt, bet... 

— Tada noriu išmokti norvegiškai! 

Lara nusijuokė, bet Dortė matė, kad ji į ją žiūri rimtai. 

— Norvegų kalba sunki... Bet aš paminėsiu tai Tomui. 
Galbūt jis sutiks. Yra klientų, kurie nepakelia tiek daug... 
veiksmo. Jie tenori su kuo nors maloniai praleisti laiką arba 
pasišnekučiuoti. Tada visai neblogai mokėti šiek tiek nor- 
vegiškai. Seni vyrai dažnai būna malonesni už jaunus. Taip 
pat turi daugiau pinigų. Bet tokiu atveju turėtum pabūti 
čia ilgiau. Trijų mėnesių neužteks, kad išmoktum norve- 
giškai. Nežinau, kaip čia su vizomis... Bet Tomas tikriausiai 
ras išeitį. 


128 


— Su vizomis* 

- Tu esi čia kaip turistė, todėl Tomas turi viską sutvarkyti, 
kad nekiltų bėdų su policija. 

— Aš nieko blogo nepadariau... 

— Aišku, kad ne! Nusiramink! Bet Tomas už tave sumo- 
kėjo. Dabar dirbsi čia tris mėnesius. Tai reiškia, kad pirma 
turi išgyti. Gausi dvidešimt penkis procentus nuo uždirbtos 
sumos, kai bus išskaičiuota tai, ką esi skolinga Tomui. 

— Kiek esu skolinga Tomui? | 

— Aš nežinau. Bet galiu paklausti. Pirmiausia pati kelionė. 
Ir tai, ką jis užmokėjo Liudvikui, kad tave gautų. Dar tai, kad 
turi gyventi, valgyti ir vaikščioti padoriai apsirengusi. 

— Kur aš dirbsiu? - Dortė vos girdėjo savo pačios klausi- 
mą. Sumuštinio likučiai atakavo ją iš lėkštės. Raudona deš- 
ra su baltomis riebalų poromis. Lakuotame stalo paviršiuje 
ji matė svetimą veidą su įtrūkimais prie smilkinių ir lūpų. 
Spalvos buvo visiškai nusitrynusios. 

— Čia. Miegosi viename kambaryje, o priiminėsi kitame. 
Priprasi. Tai kaip bet kuris kitas darbas, kuriame Žmonės 
turi būti arti vienas kito. Jie turi teisę pasinaudoti dušu, bet 
šiaip neprivalai leisti jų į kambarius, kur pati gyveni. Mes 
laukiame dar vienos mergaitės, iš Rusijos. Bet tau juk tik 
geriau, kad turėsi su kuo pasišnekėti. Kitos merginos toli 
gražu negyvena taip gerai kaip tu. Tai paskutinė Tomo in- 
vesticija. Manau, jis jaučia tau silpnybę. 

— Kur Tomas gyvena? | 

— Mums tai neturi jokios reikšmės. Jis daug keliauja. Dau- 
giausia kalbu su juo telefonu. | 

- Arjis atvyksta kartais čionai? 

— Kodėl klausi? 

— Nežinau... 

Lara žiūrėjo į ją pašaipiu žvilgsniu. Paskui staigiai atsisto- 
jo, pačiupo puodelį su lėkštele ir nužygiavo prie spintelės. 

- Turėsi išmokti norvegiškai, kad galėtum pati su juo kal- 
bėtis. Galėsi pasiskolinti mano žodynus. Turiu taip pat ir 
garso įrašų. Man prireikė metų... Bet tu veikiausiai greites- 
nė, kas žino? 

— Su kuo aš kalbėsiu norvegiškai? 

— Su manimi! Juk ateisiu kiekvieną dieną. Atrakinsiu ir 
užrakinsiu... Bent kol tapsi savarankiškesnė. Be to, nupirk- 
siu, ko tau reikės. Tai mano darbas. Vėliau galėsi šnekėtis su 
klientais. Bet tik apie kasdienius dalykus. Neįsileisk jų į savo 
sielą. Ir visų svarbiausia - nesiskųsk! Bet pirmiausia turėsi- 
me tave sutaisyti ir išgydyti. Tau bus tikros atostogos! 

— Ką man reikės daryti? Darbe? - sušnibždėjo Dortė ne- 
žiūrėdama į ją. 

— Viešpatie! Nesuprantu, ką Tomas galvojo. Dar vai- 
kas... - sumurmėjo Lara atsukusi nugarą. Paskui vėl iš lėto 
priėjo prie stalo. - Turėsi būti maloni ir draugiška. Klientas 
pats žinos, ką jums daryti. Tau nebūtina nei juoktis, nei šyp- 
sotis. Bet visada turi būti tinkamai pasidažiusi. 

— Aš neturiu kosmetikos. - Dortė pasičiupo agurko grie- 
žinėlį ir užsidėjo jį ant sužalotos akies. 

Lara nusijuokė ir krestelėjo savo ilgus plaukus: 

— Taip ir reikia! Su nuotaika. Nieko nėra geriau už gerą 
nuotaiką. Kai turėsi klientą, aš išeisiu pasivaikščioti arba 
prisėsiu ir palauksiu. Kai jis nusivilks paltą, tu parodysi jam, 
kur vonia ir kambarys, kuriame būsite. Aš parodysiu, kuo 
tau reikės vilkėti. Tada viskas eisis savaime. Kai jis baigs, gal- 
būt norės nusimaudyti po dušu arba nusiprausti. Tada tu 
pasirūpinsi, kad jis gautų švarų rankšluostį. Po to jis išeis. 
Neleisk jam užsibūti. Tai pirma taisyklė. Tik verslas. Neleisk 
jam mėginti susidraugauti! Net ir tada, kai išmoksi norve- 
giškai! Ir jokiais būdais nesileisk, kad tau įsiūlytų degtinės 
arba vyno. Arba narkotikų! Net cigarečių. Tomas nepaken- 

čia įsisenėjusio dvoko. Pirmaisiais kartais po valandos su- 
grįšiu pažiūrėti, ar tau viskas gerai. Sutarta? 

Vamzdžiai ūžė. Tokiame dideliame name turėtų būti dau- 
gybė vamzdžių. 

— Kiek Žmonių gyvena šiame name? - paklausė Dortė. 

Lara akimirką spoksojo į ją nustebusi, paskui greitai nusi- 
šypsojo ir iš rankinės išsitraukė užrašų knygutę, kad užsira- 
šytų kažką, ką prisiminė. 

— Tau seksis kuo puikiausiai! Apžiūrėkime tavo apatinius. 
Turi pradėti nešioti liemenėlę. Ją paskutinę nusisegsi. Ją ir 
kojines! Tau reikia seksualių kojinių. Galbūt korseto su dir- 
želiais. Bet dabar turi man parodyti, kas dedasi apačioje! 

Jos įėjo ten, kur Dortė miegojo. Lara patiesė ant lovos 
rankšluostį ir pasakė, ką jai daryti. Ji nerangiai atsigulė ant 
nugaros sulenkusi kojas, kol Lara išėjo ir nusiplovė rankas. 
Geriausia buvo stipriai užmerkti akis ir leisti laikui pačiam 
eiti. Ji pajuto Laros rankas prie savo nuogos odos. Tai buvo 
pakeliama, nors ir gėdinga. Lara apžiūrėjo ją nuodugniai. 
Suėmus skausmui, Dortė gailiai sucypė. Paskui ji tarp savo 
šlaunų išgirdo prislopintą keiksmą. 

— Kad jie sudegtų pragare! Pragare!! - sušnypštė Lara ir 
išniro virš jos pilvo panaši į drakoną iš pasakos. 

O po trumpos akimirkos, po to, kai ji paplekšnojo Dortei 
per ranką ir nusisuko, į langą atsimušė žodžių srautas. Dor- 
tė dar niekada nebuvo girdėjusi tiek daug skirtingų rusiškų 
keiksmų. | 

MOTERIS VILKĖjO baltą chalatą ir atrodė susirūpinusi. Bet jai 
nekilo abejonių dėl vardo ir pavardės, kuriuos sukūrė Lara. 
Šiaip ar taip, užsirašė savo kompiuteryje. Lara iš anksto per- 
spėjo Dortę dėl dviejų dalykų: 1) jei ji paspruktų pakeliui 
pas gydytoją, Tomas ją surastų. Be to, jis pasirūpintų, kad ir 
Lara būtų stipriai sumušta bei prarastų darbą; 2) Dortė ne- 
turi nieko sakyti, kai bus pas ginekologę. Kalbės Lara. Dortė 
tekalbanti rusiškai ir besisvečiuojanti pas Larą. Įvykę kai kas 
siaubinga, užpuolimas ar panašiai. Bet Dortė nenorinti apie 
tai kalbėti ir kreiptis į policiją. 

— Į policiją? 

- Taip, šioje šalyje negalima žiauriai elgtis sa žmonėmis 
nepatenkant už grotų. Na taip - yra begalė išimčių. 

— Kokių gi? 

— Viešpatie, kokia tu smalsi! Aš juk negaliu visko iš- 
manyti. 

Tokį atsakymą Dortė išgirsdavo dažnai, kai mėgindavo 
paklausti Larą ko nors, į ką toji nenorėdavo arba negalėdavo 
atsakyti. Arba kai ji galvodavo apie kažką kita ir tingėdavo 
atsakyti. 

Juodasis šuo tarsi atsidūrė kartu su Dorte ant kraupios 
ginekologo kėdės su laikikliais kojoms. Inkštė net nemėgin- 
damas įkąsti. Tačiau kai gydytoja įkišo instrumentą, buvo 
nebeįmanoma ištverti. Lara išvertė jai, ką gydytoja sakė, kad 
prieš susiūdama turi prapjauti, nes buvo bepradedą negra- 

žiai suaugti. Kad ji suleis vaistų, jog galėtų ramiai dirbti. 
Dortei mažai terūpėjo, kaip ten atrodo, kad tik neskaudėtų. 
Ji niekada nemanė, kad galima siūti žmones ten, apačioje, ir 
jai buvo baisiai gėda po ta ryškia šviesa. 

Iš pradžių Lara sėdėjo ant kėdės ir klausėsi jos inkštimo. 
Bet kai viskas nutilo, ji prisislinko arčiau, tarsi būtų turėju- 
si prižiūrėti, kad viskas vyktų kaip reikiant. Galiausiai jos 
veidas išniro lyg apskrudęs mėnulis virš Dortės kairiojo ke- 
lio. Rūpesčių raukšlelės buvo ypač giliai įsirėžusios kaktoje. 
Gydytoja pasakė kažką, kas, kaip Dortė spėjo, reiškė, kad ji 
turi laikytis atokiau. Bet Lara gūžtelėjo pečiais ir liko ramiai 
stovėti, tarsi ji būtų padėjusi veterinarei, gydančiai karvę. 

Kai viskas baigėsi, gydytoja padavė jai popierinį rankš- 
luostį, įklotą ir padėjusi jai nulipti palydėjo už širmos. Dortė 
jautė palengvėjimą, nors grindys buvo šaltos it ledas, o kel- 
naitės dėmėtos. Atsirėmusi į kažką panašaus į baro kėdę ji 
apsirengė, kol kitos dvi kalbėjosi norvegiškai. Dortė spėjo, 
kad Lara melavo. Balsai išdavė, kad tai, ką reikėjo parašyti 
kompiuteryje, buvo ne taip paprasta. 


— Tu ir vėl būsi visiškai sveika, bet tai užtruks kelias savaites. 
Siūlės išnyks savaime, taigi tau nebereikės grįžti. Ji patikri- 
no, ar nesi užsikrėtusi ŽIV. Be to, tu ne nėščia. Taigi dabar 
esi lyg nauja. Juk tai puiku? - paklausė Lara nelaukdama 
atsakymo. Jos vėl išėjo į gatvę. 

— Turėsi gerti antibiotikų ir geležį. Tyrimai parodė, kad 
tavo nusilpęs kraujas. Bet mes tai sutvarkysim, - paguo- 
dė ji. 

Dortė suvokė, kad vaikšto kaip išsižergėlė. Atrodė, kad 
šlaunys prikabintos per daug toli ant klubų. Dabar ji jautė- 
si prasčiau nei prieš vizitą pas gydytoją. Tesvajojo atsigulti 
ir išgerti kelias tų tablečių, kurių gavo skausmui malšinti. 
Vis dėlto jos galvoje sukosi didžiulis noras - kraujuoti tol, 


kol išmoks norvegiškai tiek, kad galėtų dirbti kavinėje. Tarsi 
tiksliai žinodama, ką ji galvoja, Lara apglėbė Dortę per lie- 
menį ir pasakė: 

- Tik nesumanyk ko nors iškrėsti! Neprisigalvok nebūtų 
dalykų! Tomas geras, jis už tave sumokės. Už gydytoją, vais- 
tus ir viską. Bet nemėgink jo apgauti. Jis malonus tol, kol 
nesupyksta. Tada negalėsiu tavęs apsaugoti. 

— Ką aš galėčiau iškrėsti? 

- Pabėgti iš buto. Nueiti į policiją. Iš kur man žinot, kokių 
kvailysčių gali prisigalvoti? 

— Jis turi mano pasą. Aš neturiu pinigų... 

— Taigi kad. Jie tave uždarys ir išsiųs iš šalies prieš tai įdėję 
į visus didžiausius laikraščius. Su nuotraukomis ir viskuo! 
Galbūt į lietuviškus laikraščius taip pat. Tada visi tavo krašte 
sužinos, kokį darbą dirbi. 

Dortės širdis suspurdėjo. Būtent paskutinis dalykas netu- 
ri įvykti! Ji nepajėgė nieko pasakyti. Jos kėblino šaligatviu į 
autobusų stotelę. Lietus maišėsi su sniegu. 

— Tu Tomo pusėje, nepaisant nieko? - išspaudė Dortė. 

— Aš savo pačios pusėje. Nepaisant nieko. Bet aš dirbu 
Tomui. 

— Kurjis yra“ 

— Tai neturėtų tau rūpėti. Bet galiu jam perduoti, kad jo 
pasiilgai. 

— Ašjo nepasiilgau. 

— Kodėl tada visą laiką apie jį klausinėji? 

— Neklausinėju! 

Ji nežinojo, ar jos su Lara pykstasi, ar toks Laros kalbėji- 
mo būdas. Bet kai ėmė skaudėti siūles ir ji pradėjo šalti, nes 
batai leido vandenį, ėmė verkšlenti. 

— Liaukis su tomis nesąmonėmis! - paprašė Lara tyliu 
balsu. - Paklausyk! Kai geriau jausies, nueisime į kavinę ir 
nusipirksime torto. Šito mes nusipelnėm, - pridūrė ji. 

— Ar ten šilta? 

- Aišku, kad ten šilta! Kai atsisėsi ir paragausi karšto šo- 
kolado, suprasi, kaip nuostabu gyventi šiame mieste! 

— Negaliu, nes daug galvoju apie mamą ir seserį. 

— Kas joms? 

— Jos bus išmestos iš namo, nes aš dar neatsiunčiau joms 
pinigų. 

Dortė spėjo, kad Lara eidama mąstė, nes tylėjo. Paskui 
kumštelėjo Dortei į šoną ir suraukė antakius. 

— Paklausiu Tomo, ar jis gali nusiųsti truputį pinigų, nors 
tu ir nedirbi. Tu juk, po galais, nekalta dėl viso šito mėšlo! 
Užrašyk mamos pavardę ir adresą. Aš su juo pakalbėsiu. 

— Ar tikrai paklausi? 

— Žinoma! Bet nepažadu, kad jis sutiks. Tuo tarpu rei- 
kia, kad pagerėtų tavo nuotaika. Kai nustosi kraujuoti, eisim 
pirkti apatinių. 

— Tai nebūtina, - sumurmėjo Dortė. 

— Aišku, kad būtina! Nori visai nusmukti? 


Lara atnešė jai seną kasetinį grotuvą. Su dangteliu, kuris bet 
kada atšokdavo, jei ji tik taisyklingai paspausdavo. Telikda- 
vo tik įdėti kasetes, uždaryti dangtelį ir paspausti Play. Ten 
buvo taip pat ir radijas. Balsai - tikra maišalynė. Muzika, 
priešingai, ją džiugino. Ko tik ten nebuvo! Daugybė popmu- 
zikos. Žinoma, Lara jį atnešė dėl kalbos kursų, bet juk buvo 
galima klausytis ir radijo. Tada atrodydavo, kad kažkas yra 
šalia. Ypač tomis dienomis, kai Lara negalėdavo užeiti. Ne- 
reiškia, kad ji galėjo kalbėtis su nepažįstamais žmonėmis iš 
dėžės, bet balsai jau savaime buvo paguoda. Ji galėjo klausy- 
tis ir mokytis. Su kiekviena praėjusia diena ji suprasdavo vis 
daugiau žodžių. Kadangi ji taip susikaupdavo, kad įsimintų 
žodžius, nebelikdavo laiko galvoti apie visa kita. Būdavo, 
kad ji pagaudavo save sėdinčią ir linksinčią arba kartojančią 
iš paskos. Tarsi būtų buvusi klasėje. Tik be klasės draugų. 

Tėčio laikrodis vis dar nenorėjo skaičiuoti laiko. Bet Lara 
sutaisė stovėjusįjį ant naktinio stalelio iškart po to, kai pra- 
trūko visais tais keiksmažodžiais. Pastatė jį su tokiu trenks- 
mu, jog Dortė pamanė, kad sudužo stiklas. Bet tai buvo tvir- 
tas, senovinis laikrodis. 

Lara parūpino jai geltonų ir rausvų lapelių su lipniu kraš- 
tu kitoje pusėje. Dortė užsirašinėjo ant jų norvegiškus Žo- 
džius ir lipdė ant daiktų, esančių bute. Kartais jai padėdavo 
Lara. Jos turėjo susigalvojusios žaidimą, kuris susidėjo iš to, 
jog Dortė negalėdavo ko nors paliesti tol, kol nepasakydavo, 
kaip tai vadinasi norvegiškai. Kartais Lara garsiai nusijuok- 
davo iš jos tarimo. Bet ne iš piktos valios. Veiksmažodžiai 
buvo problema. Ji mažai ką veikė, o ir lapelių čia neuž- 
klijuosi. | 

Tais retais kartais, kai jos išsiruošdavo į miestą, Dortė tik 
eidavo ir spoksodavo. Lara sakydavo norvegiškus žodžius. 
Kadangi ji negalėdavo priklijuoti lapelių ant to, kas buvo už 
buto durų, greitai pamiršdavo. Žodžių buvo be galo daug. 
Mieste kalba atrodė daug painesnė nei kasetiniame grotu- 
ve. Gatvėje, parduotuvėse ir kavinėse žmonės šnekėjo visiš- 
kai kitaip nei balsas iš kasetės, kurį ji atkartodavo. Turėjo 
tarsi visai kitą melodiją, dėl kurios būdavo sunku suprasti 
žodžius. Kai ji pasiskundė Larai, sužinojo, kad šiame mieste 
žmonės kalba dialektu, kurį ir kitiems norvegams ne mažiau 
sunku suprasti. Menka paguoda. Juk ji gyvena būtent čia. 

— Dar nepažinojau žmogaus, kuriam taip lengvai sektų- 
si! - paguodė Lara, kai Dortė pasiskundė. Galbūt ji tai sakė 
tik tam, kad pasirodytų maloni. Bet iš tikro ji nemanė, kad 
Lara žarstosi mandagybėmis. 


Tėtis buvo sakęs, kad Dortei turbūt reikėtų lankyti dailės 


mokyklą. Bet kažkas jo balse neleido jai tuo iki galo patikėti. 
Arba galbūt taip buvo todėl, kad mama nesakė tam prita- 

rianti, atrodė, tarsi ji galvotų apie kažką kita. Vieną dieną 
Dortei grįžus namo iš mokyklos, tėtis sėdėjo palinkęs prie 
jos piešinių. 

— Be jokios abejonės, tu turi dovaną, - pasakė jis beveik 
nusiminęs. 

Jai pasidarė karšta. Nuo deginančio drovumo. 

- Bet nepakanka turėti dovaną. Net ir geros rankos ne- 
pakanka, kad taptum dailininku. Reikia tam tikros rūšies 
pamišimo. Visa kita nustumti į šalį. 

— Pamišimo? - sušnibždėjo ji ir įsitaisė jam ant kelių. 

— Daugeliui geriau pasilikti prie siuvinėjimo, kaip kad 
daro tavo mama. 

Dortė sumišo, ji nesuprato, kaip mama susijusi su jos pie- 
šiniais. Ji niekada nebuvo girdėjusi, kad mama mėgtų piešti. 
Tai tėtis piešė. Daugiausia žemėlapius ir kraštovaizdžio es- 
kizus, kurių niekada nebaigdavo. 

— Gera galva būtina net ir moteriai. 

Dortė nežinojo, ar jai patiko, kad jis tai pasakė apie mamą 
ir ją. Šis sakinys sugriovė tai, ką jis sakė iš pradžių. Pasidi- 
džiavimą. Jis dingo, kai tėtis prabilo apie mamos siuvinėji- 
mą. Ir kai mama įėjo ir kažko paklausė, jis nustūmė Dortę 
ant grindų, tarsi ji būtų buvusi katė, atsistojo ir išėjo iš kam- 
bario. Nuo to laiko dovanos jis nebeminėjo. Jau po dešim- 
ties dienų tapo tylu. Mirtinai tylu. 

Ji neprisiminė, ką darė ir ar su kuo nors šnekėjo vėliau. 
Piešti ji, šiaip ar taip, nebepiešė. Laikui bėgant viskas, kas 
susiję su Baltarusija, irgi išnyko. Tas gyvenimas, kurį jos gy- 
veno, kai tėtis kiekvieną dieną grįždavo iš darbo, atsisėsdavo 
kartu su jomis ir valgydavo, skaitydavo laikraštį arba sėdė- 
davo ant savo kėdės ir kalbėdavosi su jomis. Dingo. 

Jie nebuvo turtingi, bet ir ne vargšai. Jų namas stovėjo 
bemaž miesto pakrašty, apsuptas laukų ir didžiulių medžių. 
Dar ilgai po to, kai iš ten išvažiavo, ji girdėdavo galvoje 

čiulbančius paukščius, kaip kad paprastai dar prieš pabun- 
dant rytais. Girdėdavo atsargius žingsnius, kai tėtis Ženg- 
davo girgždančiomis grindų lentomis ir nulipdavo laiptais. 
Jis mėgdavo būti vienas, kai gerdavo rytinę kavą, kurią pats 
išsivirdavo. 

dėstė Rusijos istoriją ir literatūrą. Beveik nuolat skaitydavo. 
Apie literatūrą, politiką, kalbas, taip pat - laikraščius. Arba 
kalbėdavo su jomis. Pokalbiais to nepavadintum, jis veikiau 
pasakodavo apie tai, kas jį domina. Bet tėtis niekada nepa- 
aiškino, ką turėjo galvoje sakydamas, kad reikia tam tikros 
rūšies pamišimo. Paskui jau buvo per vėlu. Kai jos atvažiavo 
į Lietuvą, ji vis prisimindavo tuos žodžius. Dažniausiai, kai 
atidarydavo kadaise jo dovanotą dažų dėžutę ir atsiversdavo 
piešimo sąsiuvinį. Bet Dortė greitai visa tai padėdavo į šalį. 
Tarsi tai būtų buvę kažkieno kito. 

NIKOLAJUS, MATYT, laukė iš jos laiškų. Ji buvo parašiusi tris, 
bet neprašė Laros jų išsiųsti. Jis galėjo suprasti, kad tai, ką ji 
rašė, buvo melas. Šito neįmanoma nuėjus į dūšą nusiplauti. 
Vis dėlto ji rašė. Apie viską taip, kaip kad norėjo, jog būtų. 
Kad dirba kavinėje šešias dienas per savaitę ir turi vieną 
laisvą dieną. Eina į kiną ir pasivaikščioti prie upės. Kad gy- 
vena su drauge, vardu Lara, kuri kalba rusiškai. Kad mokosi 
norvegų kalbos, o tai juk tiesa. Aprašė orą, vaizdą pro langą 
ir kaip atrodo butas. Laiškai Verai ir mamai taip pat nebuvo 
išsiųsti. Ten ji irgi viską aprašė taip, kaip galėtų būti. Kaip 
viskas bus, kai ji išmoks kalbą ir galės gauti įprastą darbą. 

Dortė sudėjo laiškus į plastikinį maišelį ir paslėpė juos 
spintoje po dviem megztukais, kuriuos visada laikydavo iš- 
skalbtus. Trečiąjį vilkėdavo. Kartais ji išsitraukdavo laiškus 
ir bandydavo išversti juos į norvegų kalbą. Bet žinių toli 
gražu nepakako. Būtų galėjusi juos parodyti Larai ir papra- 
šyti ištaisyti, bet nenorėjo, kad Lara pamatytų ją meluojant, 
nors šiaip apie ją žinojo viską. Kad liovėsi kraujavimas, bet 
dingo mėnesinės. Kad ji geria daug pieno ir mėlynių sul- 
tis, nes trūksta geležies. Kokių norvegiškų žodžių ji išmoko 
nuo to karto, kai paskutinį sykį matėsi. Bet apie laiškus Lara 
nieko nežinojo. 


Kartą Dortė rado seną mamai adresuotą laišką. Močiutė kal- 
tino ją užtraukus šeimai gėdą. Dortė niekam nepasakojo, kad 


139 


jį perskaitė. Net Verai. Negalima skaityti svetimų laiškų. Bet 
ji nusprendė, kad nemėgsta močiutės, kad ir kas ji būtų. Blo- 
giausia, kad ji pašaipiai rašė apie tėvų meilę. Blogiau už visa 
kita, kas ten buvo parašyta. Pavyzdžiui, už šį sakinį: „Advoka- 
tas, pašauktas tarnauti valstybei, neišleidžia savo dukters už 
žydo iš provincijos.“ Dortė nusprendė, kad močiutė yra sena 
kumelė įlinkusia nugara, mėšlu aplipusiais karčiais ir dėmė- 
tais dantimis. Šlykščiausia, ką ji tą akimirką galėjo sugalvoti. 

Bet dar prieš surandant jai tą laišką, mama pasiėmė Verą 
ir ją kartu į miestą, kuris dabar vadinasi Sankt Peterburgas. 
Turėjo būti laidojamas senelis. Pati kelionė buvo tarsi ste- 
buklas. Žmonės. Kvapai. Traukinių švilpukai. Kraštovaizdis, 
skriejantis pro šalį, jai dar nespėjus susivokti, kad jis tikras. 
Močiutės butas buvo didžiausias, kokiame jai teko lankytis. 
Ruduo vis dar maloniai šildė. Kambariuose kvepėjo gėlių 
puokštės su kietomis kortelėmis, pritvirtintomis prie stiebų. 
Vera buvo dešimties, o ji - aštuonerių, ir dar niekada nebu- 
vo mačiusios tokio didelio miesto. 

Naujais lakiniais bateliais jos trepsėjo kartu su suaugu- 
siaisiais, kurie verkė ir tylomis kalbėjosi apie tą, kurio jos ne- 
pažinojo ir kuris dabar buvo miręs. Beveik niekas su jomis 
nešnekėjo. Tėtė juk nevažiavo drauge. Matyt, tėvai nutarė, 
kad taip bus geriau. Viskas buvo kitaip nei namie. Sekreto- 
rius atidarydavo duris, kai kas paskambindavo, ir šiaip darė 
viską, kas tik įmanoma. Naktį ji miegojo kambarėlyje prie 
virtuvės. Jie taip pat turėjo seną įnoringą šunį, kuris neken- 
tė visų, išskyrus močiutę. Kai Dortė norėjo jį paglostyti, jis 
stipriai įkando. Mama visiškai prarado savitvardą - tokios 
niekada anksčiau jos nebuvo mačiusios. Nors Dortė stovėjo 
kraujuojančia ranka ir neverkdama. Iš tikrųjų ji tai pamiršo, 
nes mamos skausmas buvo daug didesnis už jos, kai ji sušu- 
ko: „Nugalabyk tą seną baidyklę!“ Scena buvo keista, nes jos 
niekada anksčiau nebuvo girdėjusios, kad mama rėktų. 

Kilo didžiulis sąmyšis. Pribėgusi močiutė paprašė, kad ji 
liautųsi elgtis kaip išlepintas vaikas. Bet tada gindama mamą 
Vera sušuko: „Juk ji - tavo vaikas! Mamos sesuo, kurią jos 
turėjo vadinti teta, pasakė „Vargšas vaikas!“ ir nuėjo. Ji tam- 
pė pirštus ir be perstojo taisėsi plaukus. Močiutė apsimetė, 
kad Veros negirdėjo, tik paprašė sekretoriaus nuvalyti ir ap- 
rišti Dortės ranką. Visi nepažįstamieji apsimetė, tarsi ma- 
mos nebūtų. Sekretorius irgi. 

Kai jos vakare atsigulė, Vera sumurmėjo: „Ta ragana! 
Netrukus mama atėjo palinkėti labos nakties ir pasakė, kad 
jos išvažiuos diena anksčiau, nei buvo planavusios. Dortė 
puikiai suprato, ką Vera turėjo galvoje. Tiesą pasakius, ji 
nenorėjo apie tai galvoti. Bet jau tada Dortė suprato, kad 
mama netiko šiems namams, tad visiškai natūralu, jog ji iš- 
važiavo su tėčiu į Baltarusiją. Ji taip pat suprato, kodėl mama 
važiuodavo į svečius tik tada, kai turėdavo dalyvauti kieno 
nors laidotuvėse. 

Senelis gulėjo karste gražiai apvilktas. Bet su juo jau ne- 
buvo įmanoma susipažinti. Veido oda buvo tarsi vaškinė ir 
su ryškiomis poromis. Tarsi kas būtų yla pribadęs mažyčių 
skylučių. Vešlūs antakiai atrodė taip, lyg jis juos būtų nu- 
sipirkęs gąsdinti žmonėms. Per daug dideli. Plaukai nosy- 
je taip pat. Rankos buvo apmautos baltomis pirštinėmis ir 
sunertos ant krūtinės. Tarp nykščių įkišta rožė turėjo mir- 
ti kartu su juo. Tačiau buvo tamsiai raudona plazdančioje 
žvakių šviesoje. Grįžusi namo ji dažnai staiga prieš akis iš- 
vysdavo rožę. Šitaip ji tarsi įgijo amžiną gyvenimą. Bet apie 
močiutę ji nežinojo nieko. 

Mama du kartus važiavo į Sankt Peterburgą. Kai mirė jos 
tėvai. Paskutinį kartą ji sužinojo, kad jos dalis tėvų turto bus 
atiduota kurortui prie Juodosios jūros, nes kažkas ten rūpi- 
nosi močiutės nervais. Tėtis norėjo, kad ji kreiptųsi į teismą 
ir pareikalautų palikimo. Bet mama atsisakė. Dortė girdėjo 

juos kalbant lovoje. Tėčio balsas buvo griežtas, tarsi jis būtų 
buvęs mokytojas. Bet mama tiesiog liovėsi atsakinėjusi. 

Kai tėtis mirė ir jos nebeturėjo pinigų, Vera bandė su 
mama pašnekėti. „Advokatas!“ - pasakė ji tėčio balsu. 

— Negalima reikalauti palikimo iš žmonių, už kuriuos ne- 
gali pasimelsti, - pasakė mama be jokio pykčio. Bet pyktis 
joje, matyt, buvo. Jos matė jį Sankt Peterburge. 


Dortė neturėjo tiek daug žmonių, su kuriais galėtų pasi- 
praktikuoti šnekėdama norvegiškai. Iš tikro tik Larą. Bet 
Mergelę Mariją taip pat buvo galima įtraukti. Ji kalbėdavo 
paprastas padėkos maldas norvegiškai, o ilgos ir sudėtingos 
turėjo būti kalbamos rusiškai. Tos, kuriose ji prašė atleisti ir 
kad turi grįžti namo. 

Lara dažnai atsinešdavo norvegiškų žurnalų, iš kurių ga- 
lėjo mokytis skaityti. Tai nebuvo lengva, nes Dortė turėdavo 
ieškoti žodyne, kad suprastų paprasčiausius sakinius. Atė- 
jusi Lara visada šaukdavo norvegiškai: „Laba diena, mano 
mergyt!“ Bet išklausiusi Dortės namų darbus ir truputį pa- 
šnekėjusi, ji pavargdavo ir vėl pereidavo prie rusų. 


Per miestą tekėjo upė. Ne ypač plati, bet graži. Pro buto lan- 
gą ji matė nedidelį vingį. Laikui bėgant, kai žaizdos apgijo 
ir ji pradėjo lengviau vaikščioti, ėmė Laros kaulyti, kad abi 
nueitų prie upės. Dažniausiai Lara rasdavo pasiteisinimų ir 
stengdavosi išsisukti. Ji norėjo eiti į parduotuves arba sėdėti 
kavinėje ir gerti karštą šokoladą arba caffe latte. Pasivaikš- 
čiojimas prie upės jos neviliojo. Bet tą dieną, kai ji apžiūrėjo 
Dortę ir paskelbė ją esant sveiką, pasiūlė tai pati. 

— Žaizda gražiai sugijo! Eisime pasivaikščioti prie upės! - 
pasakė ji išdidžiai, tarsi pati viską būtų sutvarkiusi. O tai 
buvo panašu į tiesą. 

Dortė nenorėjo galvoti, ką reiškia tai, jog ji sveika. 

Kalendorius rodė gruodžio pirmąją ir ji mąstė, ar turėtų 
Larai papasakoti, kokia tai diena. Bet atsisakė tos minties. 
Buvo šaltas ir vaiskus pusiaudienis. Vis dėlto šviesa atrodė 
prislopinta ir tarsi nenorėjo prasiveržti pro debesis. Jos ėjo 
gatvėmis tarp daugybės žmonių, kol pasiekė raudoną tiltą. 
Tilto viduryje Dortė sustojo ir žvelgė, kas plaukė apačioje 
vandeniu. Paukščiai, šakos, šiukšlės. Laivai. Krantai buvo ki- 
tokie nei namie. Namai ir gatvės per arti. Gamta turėjo tarsi 
atsitraukti. Bet vanduo skleidė tą pačią ramybę. 

Staiga atsiradęs Nikolajaus veidas plaukė po tiltu. Bruožai 
buvo neryškūs, ant jo kaktos per vidurį plaukė antis. 

Jos paliko upę ir leidosi gatve, kur būriais pro šalį skubė- 
jo žmonės tarsi atkaklios žuvys. Ėmė snigti. Sausos mažytės 
kruopos byrėjo ant veidų ir gulė ant drabužių. Ledinis vėjas 
pasivydavo jas prie kiekvieno gatvės kampo. Atviroje aikš- 
tėje plazdeno kalėdinės šviesos bei girliandos ant žibintų ir 
namų atbrailų. Vitrinos panėšėjo į žvilgančius paveiksliu- 
kus su angelais ir blizgančiais daiktais. Žmonės spietėsi prie 
namų sienų arba nardė po parduotuves. Vienoje vietoje sto- 
vėjo du uniformuoti žmonės ir rinko pinigus į juodą puodą. 
Nuo įėjimo į prekybos centrą sklido kažkas panašaus į gies- 
mę. Dortė susiėmė už švarkelio atlapų ir nuleido galvą. 

— Ko dabar žliumbi? - suniurusi paklausė Lara. 

— Aš nežinau. Tikiuosi, kad mamos ir Veros neišmetė 
lauk. 

— Bent jau mes padarėme, ką galėjome. Turėtum džiaug- 
tis! - Ji priminė, kad Tomas pažadėjo nusiųsti mamai tūks- 
tantį kronų. Siaubingai daug pinigų! Dortė užrašė vardą ir 
adresą didžiosiomis raidėmis ant vieno iš geltonų lapelių. 
Lara sakė, kad Tomu galima pasitikėti, bet Dortė nebuvo 
tikra. Net nebeprisiminė, kaip jis atrodo. 

— Kodėl tu negalėjai nusiųsti pinigų? - paklausė ji. - Tada 
būčiau galėjusi eiti kartu. 

— Neverta jų siųsti iš čia. 

— Kodėl? 

— Tomui nepatinka, kai policija šniukštinėja. Juk gali būti, 
kad mama tavęs ieško. Turėtum būti dėkinga, kad siunčia 
pinigus, nors ligi šiol jam dėl tavęs vienos išlaidos! 

- Žinau, - sumurmėjo Dortė. Ji šalo, bet bandė tai nu- 
slėpti, nes norėjo pabūti lauke. 

Iš pradžių Lara metė žvilgsnį į ją, paskui nužvelgė savo 
kailinius ir atsiduso. 

- Šitas tavo švarkelis nėra tinkamiausias vilkėti žiemą. Ži- 
nai ką? Dabar užeisime čia ir nupirksime tau ką nors šilto ir 
gražaus, kad pasitaisytų nuotaika! Aš uždėsiu už tave, - pa- 
reiškė Lara ir įstūmė ją pro duris į parduotuvę, iš kurios 
sklido giesmės. | 

Šiluma tvokstelėjo į jas, ir Dortė pasitraukė į kampą, kad 
nesimaišytų žmonėms po kojų. Jie traukė spiečiais. Apžiū- 
rinėjo ir čiupinėjo drabužius, kalbėjosi. Traukė drabužius 
iš lentynų ir metė juos atgal net nepažiūrėję. Dortė jautėsi 
apsvaigusi nuo visų spalvų ir judesių. Garsų. Šilumos. Dau- 
gybės nepažįstamų žmonių. Jie nežiūrėjo į ją. Atrodė, tarsi 
jos iš tikrųjų nė nebūtų. 

Suskambėjo Laros telefonas. Ji atsiliepė ir valandėlę pa- 
siklausė, paskui tarsi iš maišo pasipylė daugybė norvegiškų 
žodžių. Galiausiai ji plačiai nusišypsojo ir išjungė. 

— Sveikinu su gimtadieniu! Kodėl nieko nesakei? Tomas 
pamatė tavo pase, kad šiandien tau suėjo šešiolika! Paskam- 
bino ir paprašė, jog pasveikinčiau. Pasakiau, kad baigi mirti- 
nai sušalti ir kad tau reikia žieminės striukės ir batų. Jis leido 
mums apsipirkti! - džiūgaudama ištarė ji ir įsidėjo telefoną 
į kišenę. - Žinai, ką jis pasakė, kai paklausiau, ar turėčiau 
pridėti tai prie sumos, kurią tu jam skolinga? 

— Ne, - sumurmėjo Dortė. 

— „Manau, mes su Dorte susitarsime dėl apmokėjimo! - 
Laros juokas sklido iš pačios pilvo gilumos. 

— Kaip? - paklausė Dortė. 

— Neapsimetinėk! Džiaukis, kad jam patinki. Tai tau ap- 
simoka. | 

Jos nupirko raudoną pūstą striukę ir šiltus baltus žiemi- 
nius batus su netikru kailiu ir raišteliais. Vera būtų pasakiu- 
si, kad jie dailučiai. Batai prigludo tarsi šiltos rankos prie 
padų. Staiga ji prisiminė, kaip Tomas laikė jos pėdas vynio- 
damas ją į užklotą. O gal ji tai sukūrė? Striukė buvo lengva 
kaip pūkas! Užtrauktukas - naujutėlaitis Ji nusisuko, kad 
Lara nepamatytų, jog vėl tuoj pravirks. 

— Nenusiauk batų, jei tau jie patinka! - pasakė Lara ir pa- 
darė kelis keistus judesius. Rankos naršė abiejose vidinėse 
kailinių pusėse, lyg ji būtų visur turėjusi kišenes. Ji atkišo 
lūpas ir ištraukė pluoštelį banknotų, kuriuos žaibiškai su- 
spaudė kumštyje. Dortei tai atrodė didelis turtas. Sumokė- 
jusi apėjo prekystalį kraipydama klubus, tarsi būtų norėjusi 
pademonstruoti savo kailinius. 

— Apsivilk ir striukę, tada paimsime maišelį seniems daik- 
tams! 

— Ar tai nebuvo siaubingai brangu? 

— Trys klientai. Bet tau užteks vieno arba dviejų, - su- 
šnibždėjo ji prieš pakeldama balsą. - Argi ne nuostabu, kai 
gali vaikštinėti po parduotuves? Vienas malonumas! Kai gali 
nusipirkti, ko reikia! Tiesa? 

Dortė norėjo, kad Lara nebūtų pasakiusi to apie klientus. 
Galbūt turės apie tai galvoti, kas kartą apsivilkdama ir eida- 
ma į lauką. 

Jos nuėjo į kavinę, Laros žodžiais, aplaistyti gimtadienio. 
Užsisakė obuolių pyrago ir karšto šokolado su plakta grie- 
tinėle. Dortė labai nenorėjo nusivilkti striukės, bet turėjo. 
Darėsi karšta. Ji pasikabino striukę ant kėdės atkaltės ir prie 
jos prisiglaudė. 

Kavinė buvo sausakimša. Prie vieno staliuko sėdėjo vieni- 
šas vyras ir skaitė laikraštį, bet dauguma su kuo nors kalbė- 


145 


josi. Visi buvo apsistatę plastikiniais ar popieriniais maiše- 
liais su pirkiniais. Kalėdinis dovanų popierius švietė visomis 
spalvomis. Turėtų mamai ir Verai nusiųsti ką nors Kalė- 
doms. Galbūt tai nuneštų laiškanešys. Iš pradžių sušvilptų 
priešais langą įsikišęs į burną du pirštus. Tai reikštų, kad 
kažką joms turi. Tada Vera išbėgtų į kiemą. Dortė matė, kaip 
ji eina pas mamą su paketu rankose. 

— Galvoju nusiųsti savo striukę Verai, savo sesei, - pasakė ji. 

Lara pasibaisėjusi pakėlė akis, trinktelėdama šaukštelį ant 
lėkštutės. 

- Ne, nesiųsi!— pareiškė ji. - Tau pačiai jos reikia. Čia 
būna baisiai šalta. Po kelis mėnesius. Ir jei vėl susirgsi, tai 
reikš daugybę prarastų pinigų. 

— Kiek mokama už vieną klientą? - sušnabždėjo Dortė po 
nosimi ir pastvėrė puodelį abiem rankomis. Jis buvo šiltas ir 
turėjo mažytę blizgančią žymę, likusią nuo jos lūpų. Dortė 
nutrynė ją pirštu. 

— Tūkstantis penki šimtai už pusvalandį. Du tūkstančiai 
penki šimtai už visą valandą. Tomas tiek ima už ypatingą- 
sias. Rizikuodamas iškristi iš rinkos dėl per didelių kainų, 
žinoma... - sušnibždėjo Lara užsiguldama stalą. Lūpos buvo 
didelės ir rausvos. 

— Ypatingąsias? - ir Dortė šnibždėjo. 

— Tu juk dar beveik mergaitė! Graži ir nekalta. Žavinga 
esi! Atstatyk krūtis ir pasakyk sau pačiai, kad gali daug ko 
pasiekti. Turi daugiausia penkerius šešerius metus! Tada 
pabaiga! Visi sportininkai turi parodyti geriausia, ką gali, ir 
sukaupti kuo daugiau kapitalo, kol dar yra viršūnėje. Žinai, 
ilgainiui suvargstama. Klientai tai pastebi. Tada jau per vėlu. 
Bet vieną dalyką turiu tau pasakyti. Neprasidėk su degtine 
arba narkotikais. Tol, kol aš už tave atsakinga, neturi jokių 
šansų. Girdi?! 

— Kodėl turėčiau tai daryti? 

Lara susimąstė, stebėdama ją iš po rūpestingai pajuodintų 
blakstienų. 

— Negalvok, jog nežinau, kad gyvenimas ne visada toks 
lengvas. Gali kilti pagunda ką nors vartoti arba susigalvoti 
dalykų, kad ištrūktum. Dariau tai pati. Todėl mano pavardė 
Jensen. | 

— Jensen? 

— Taip! Maniau, kad Norvegijoje vyrai yra šventieji ir kad 
ištekėjusi gerai gyvensiu. Bet jis buvo gangsteris ir šunsnu- 
kis! Būčiau galėjusi jį užmušti, bet, laimei, atsirado kitas, ku- 
ris už mane atliko t4 darbą... 

- Kąjis padarė? - Dortė sėdėjo pravira burna. 

— Neversk manęs apie tai kalbėti, imu kraustytis iš proto! 
Ir dar kavinėje! Bet negalvok, kad visi norvegai yra angelai. 
Pažįstu daugiau kiaulių, nei gali suskaičiuoti ant abiejų ran- 
kų pirštų. Bet velniop! Jei dabar tris mėnesius gerai dirbsi, 
būsi tai atlikusi! Galbūt galėsi pradėti dirbti savarankiškai. 
Jei gerai elgsiesi ir išmoksi kalbą. 

— Tai eina ne taip jau greitai. Juk neturiu nieko, su kuo 
galėčiau kalbėtis. 

— Ašjuksuttavimi kalbuosi! - pasakė Lara įsižeidusi. - Kuo 
puikiausiai galime pasimokyti dabar! Iš karto! Sko! - pasakė 
ji pasilenkdama ir parodydama į Dortės naujus batus. 

Dortė nenoriai palenkė galvą po stalu ir pakartojo. Ant 
grindų buvo matyti klanai ištirpusio sniego ir purvini batų 
atspaudai. Prie gretimo stalelio sėdėjo jauna pora. Mergina 
avėjo juodus aulinukus su kailiniais kraštais. Vieno bato už- 
trauktukas nebuvo iki galo užtrauktas. Nosys apdaužytos, 
padai nušleivoti. Aukštai ties keltimi žymėjo pilka gatvės 
druskos ir drėgmės linija. Vaikinas mūvėjo vilnones kojines 
ir avėjo raudonus sportinius batelius. Jie buvo neužrišti. 
Šioje šalyje žmonės, matyt, plėšia daiktus, kol nuplyšta. Taip 
turbūt yra, kai esi turtingas ir nereikia sau sukti galvos, kiek 
tai kainuoja. 

— Kaip norvegiškai pasakyti: „Norvegai tokie turtingi, kad 
nesirūpina savo batais ?* - paklausė ji. 

Lara nusijuokė ir pasakė. Dortė pakartojo keletą kartų, 
kol pamatė, kad sėdintieji prie gretimų staliukų sukluso. 
Tada ji nutilo kaip pilna burna vandens ir nuleido akis. 

— Geriau pasipraktikuokim, kai liksim vienos, - tvirtai 
tarė Lara. Jau patį pirmąjį kartą, kai jos kartu išėjo į miestą, 
ji įkalė Dortei į galvą, kad neverta atkreipti į save dėmesio. 
Bet tai, matyt, lietė tik Dortę, nes Lara juk turėjo žinoti, kad 
išsiskiria iš minios. Aišku, ir dėl to, kaip ji kalba norvegiškai. 
Dortei toptelėjo, kad su naujaisiais drabužiais galėtų dėtis 
norvege tol, kol neprasižioja. 

Kai jos vėl išėjo į gatvę, Dortė susimąstė, kas per jaus- 
mas būti eiliniu žmogumi šiame mieste. Galėti šnekėtis su 
kuo tik nori. Eiti į darbą. Mokėti savais pinigais. Atsirakinti 
duris nuosavu raktu. Uždaryti jas paskui save ir žinoti, kad 
niekas negali įeiti vidun. Turėti žmogų, su kuriuo galėtum 
pasijuokti. Ne tokį, kuris su ja leidžia laiką, nes toks darbas. 

Keli jaunuoliai stovėjo ant gatvės kampo ir juokėsi. Vitri- 
noje už jų stovėjo nykštukas su raudona kepure ir mediniu 
šaukštu rankoje. Jis mechaniškai lankstėsi priešais košės du- 
benį, bergždžiai mėgindamas ką nors pasemti šaukštu. 

— Turime dabar surasti autobusą. Man dar reikia užei- 
ti pas kitas merginas prieš baigiant darbo dieną, - pasakė 
Lara. Apie kitas ji kalbėdavo ne taip jau dažnai, bet Dortė 
juk žinojo, kad jų esama. 

Pagyvenusi ponia jas susistabdė ir kažko paklausė. Ji atro- 
dė taip, tarsi būtų pasiklydusi. Lara nusišypsojo, paaiškino 
ir parodė - ir ponia keletą kartų padėkojo. Dortė nudelbė 
akis ir laukė. 

— Atrodai mirtinai išsigandusi. Turėtum dažniau žiūrėti 


žmonėms į akis! - tarė Lara, kai jos liko vienos. - Zmonės, 

kurie visą laiką dėbso žemyn, nekelia pasitikėjimo. Galima 
pamanyti, kad jie išsigandę arba kvaili, arba dar blogiau. 

— Dar blogiau? 

— Taip. Nesąžiningi! Jei klientas pamanys, kad tu nesąži- 
ninga, daugiau nebeateis. 

Vien išgirdusi pastabą, kad ji gali atrodyti nesąžininga, 
Dortė paraudo iš gėdos. Išnirus didžiajai bažnyčiai, ji pa- 
klausė, ar jos galėtų ten nueiti ir uždegti žvakę. Bet Lara 
neturėjo laiko. Aukšti medžiai buvo apšerkšniję, o danguje 
vienas debesų sluoksnis keitė kitą. Iš aukščiausių kaminų 
pilkomis spiralėmis virš stogų kilo dūmai. 

— Kaip vadinasi norvegiškai tai, ką klientai daro*.. 

Lara ėmė garsiai juoktis. Tai buvo bene geriausias jos 
bruožas, kad staiga ir beveik be priežasties galėdavo pra- 
pliupti juoku. Lara pati viena juokėsi už du. 

- Knulle! - pasakė Lara. Tą pačią akimirką prieš jas išdy- 
go vyras su violetiniais marškiniais po atsagstytu Žieminiu 
paltu. Jis metė į Larą griežtą žvilgsnį ir pralėkė pro šalį. 

— O Dieve, tikriausiai čia buvo kunigas! - suklegėjo Lara 
ir kumštelėjo Dortei į pašonę. 

— Ar Čia tas negražusis Žodis? 

— Kaip pažiūrėsi. Šiaip ar taip, žmonės jį sako. 

— Savo vaikams? 

— Šito aš nežinau. Turbūt truputį priklauso nuo to, kas jie 
tokie. 

— O tu ar sakytum jį savo vaikams? 

— Ne, gal proto netekai! Yra juk gyvenime ribos! 

VAKARE DoRTĖ išsimaudžiusi po dušu stovėjo ir džiovino- 
si plaukus, bandydama negalvoti apie rytdieną. Veidrodis 
rodė, kad jos veidas beveik toks pat kaip ir anksčiau. Mažy- 
tis baltas randelis prie antakio ir melsvas iškilimas ant vir- 
šutinės lūpos bylojo, ko ji nenorėjo prisiminti. 

Staiga išgirdusi brazdesį ji suvokė, kad bute dar kažkas 
yra. Garsas pasigirdo nebe pirmą sykį, bet šįkart buvo aiš- 
kus. Širdis nukrito į kulnus. Ji nurijo seiles. Įsiklausė. 

Ten kažkas yra! Turbūt atėjo jai stovint duše. Lara nieka- 
da neateidavo tokiu laiku. Be to, ji visada sušukdavo: „Dorte, 
tu namie?“ Tarsi dar būtų buvusi kita galimybė. 

Ar ji įleido į vidų vyrą kaip niekur nieko? Turi ji visa tai 
patirti viena? Be Laros? Ji numetė rankšluostį ir paskubo- 
mis užsimetė kilpinį chalatą, kartu klausydamasi, kas vyksta 
prieškambaryje. Kažkas šnareno drabužius ir galbūt maiše- 
lius. Paskui pasigirdo lėti Žmogaus be batų Žingsniai. Minkš- 
ti, bet tvirti ant parketo. Jie trumpam nutolo, bet greitai grį- 
žo ir priartėjo. Dortė užrakino vonios duris. Trakštelėjimas 
nuskambėjo tarsi šūvio trenksmas. Žingsniai sustojo, tarsi 
žmogus už durų klausytųsi. 

— Čia aš. Tomas! 

Dortė šnopavo nuleidusi smakrą ant krūtinės. Susiveržė 
kilpinio chalato diržą bandydama laimėti laiko. Iš pradžių 
ji nesuvokė, kodėl ją apėmė toks palengvėjimas ir beveik 
džiaugsmas. Paskui susivokė, jog ji suprato norvegiškus 

žodžius. Ji įsispyrė į šlepetes su triušio ausimis ir atrakino 
duris. Tomas stovėjo prie pat durų be batų bei palto ir šyp- 
sojosi. Marškinius vilkėjo ne baltus kaip anąkart, bet su mė- 
lynais langeliais. Mūvėjo džinsus ir buvo visiškai kitoks nei 
tada, kai kepė kiaušinienę su kumpiu, užrakino ją ir išėjo. 
Skubiai žvilgtelėjusi į prieškambarį, suprato, kad jis su savi- 
mi neturi juodojo portfelio. 

- Happy birthday to you! Išsipraususi ir graži! - pasakė jis 
žvaliai, tarsi jie būtų seni pažįstami, kurie vėl susitiko. Bet 
ji neišsidavė, jog supranta, ką jis sako. Nieku gyvu, nors ir 
prisiminė Laros žodžius nepykdyti Tomo. Ji nurijo seiles. Jis 
nusirengė paltą, matyt, ketindamas šiek tiek pabūti. 

- Atsinešiau dvi viščiukų puseles, skrudintų bulvyčių ir 
kolos, - pasakė jis ir klausiamai pažvelgė į ją. Nesulaukęs 
jokio atsako, nusinešė plastikinį maišelį į virtuvę. Ten su- 
dėjo maistą ant lėkščių, supjaustė ir išdėliojo pomidorus 
bei agurkus. Ant virtuvės stalo padėjo valgymo įrankius 
ir stiklines. Dortė stovėjo tarpdury nežinodama, ko nu- 
sitverti. 

- Tu gal ruošeisi eiti miegoti? Ką gi, neprivalai dėl ma- 
nęs apsirengti, ilgai neužsibūsiu, - pasakė jis ir, kai ji nieko 
neatsakė, pakartojo žodžius angliškai. Tarsi ji būtų galėjusi 
spręsti, kiek ilgai jam pasilikti. 

Dortė atsisėdo ant kėdės krašto ir pažvelgė į keptą paukš- 
tį, kuris buvo tokios pat spalvos kaip ir Laros oda. Turbūt 
irgi nenatūrali spalva. Tomas dirstelėjo į ją ir nusišypsojo. 

— Lara sako, kad jau šiek tiek supranti norvegiškai. 

- Šiek tiek... - Jai toptelėjo, kad nuo tos dienos, kai atva- 
žiavo, nešnekėjo su niekuo kitu, išskyrus, Larą. Kiek laiko 
praėjo“ | 

— Puiku! Lara sako, kad tu jau sveika... Tikrai? 

Ji pajuto tuštumą. Kuri išplito. Ji net neįstengė linktelėti. 
Arba papurtyti galvos. 

- Valgyk! Palaikyk man draugiją! - paragino Tomas ir vi- 
kriai nulupo auksinės spalvos viščiuko odelę. 

Dortė bandė daryti taip, kaip jis pasakė, bet keptas paukš- 
tis vis išsprūsdavo. Peilis ir šakutė nenorėjo bendradarbiauti 
su svetimais pirštais. Jai toptelėjo, kad šitaip jie buvo sėdėję 
anksčiau. Kelionėje. Tomas trumpam padėjo į šalį peilį ir 
nematomų blakstienų. Staiga parodė į save. 

— Ar manęs bijai? 

Ji nuleido akis ir paraudo, nieko neatsakė. Bet netrukus 
prisiminė, ką Lara buvo sakiusi apie žiūrėjimą žmonėms į 
akis, ir prisivertė sutikti jo žvilgsnį. Ji pasmeigė šakute kąs- 
nelį skrudintų bulvyčių ir pakėlė prie burnos. Skonis šiek 
tiek priminė dantų pastą. 

— Mokaisi norvegų? - rimtai paklausė jis, apžiūrinėdamas 
aplink iškabintus lapelius. 

- Taip, - galiausiai sušnibždėjo ji. 

— Puiku! Vindu, - perskaitė jis ir pažvelgė į lapelį prie lango. 

- Vindu, - pakartojo ji. 

Jis šypsojosi pravira burna. Vienas priekinis dantis buvo 
nulinkęs į vidų. Ji nežinojo, ar jis suprato, jog ir ji jam nusi- 
šypsojo. | 

Tomas sutvarkė virtuvę visai kaip aną kartą. Buvo labai 
tvarkingas. Rūpestingai šiltu vandeniu nuskalavo lėkštes bei 
stalo įrankius ir sudėjo į indaplovę. Sudėjęs viščiuko liku- 
čius į plastikinį maišelį, jį užrišo ir pastatė prie laukujų durų. 
Į šiukšliadėžę įdėjo švarų maišą. Ji stovėjo prie stalo ir žiūrė- 
jo nežinodama, ką jai daryti. Laimei, vyras neatrodė piktas, 
nors ir atliko viską pats vienas. Beveik linksmas. Baigęs pa- 
mojo, kad ji ateitų į svetainę. 

— Mes atsisėsime ir pakalbėsime! 

— Kalbėti norvegiškai? - išlemeno ji ir atsisėdo ant sofos. 
Tada jai šovė į galvą, kad galbūt atsisėdo į jo vietą. Tai juk jo 
butas. Bet atrodytų labai keistai, jei dabar atsistotų. 


152 


— Gerai! - pasakė jis ir klestelėjo šalia jos, kaip niekur nie- 
ko, lyg jie būtų buvę mašinoje. 

Iš pradžių ji sėdėjo lyg ant adatų, mėgindama suprasti vi- 
sus žodžius, kurie liejosi iš jo burnos. Paskui prisitraukusi 
pasikišo po savimi pėdas, apsikamšė chalatu blauzdas ir at- 
silošė klausydamasi jo balso. Jis skambėjo dar ploniau, nei 
ji prisiminė. Tarsi jo balso stygos būtų šiek tiek įtrūkusios. 
Kartkartėmis norvegiški žodžiai įgaudavo prasmę. „Lara ir 
tu draugės?“ „Tau čia patinka?“ „Nusiųsti mamai pinigų.“ 

Išgirdusi pastaruosius žodžius ji išlemeno „Labai ačiū! 
Vyras nusišypsojo. Viršutinė jo lūpa susiaurėjo, lūpų kam- 
pučiai dar labiau įdubo. Staiga jis ėmė kalbėti apie muzi- 
ką, vartodamas daugiau žodžių, nei ji mokėjo. Jis atsistojo 
ir nuėjęs prie kabyklos iš odinės striukės kišenės išsitraukė 
apvalų daiktą. Atidarė dangtelį ir įdėjo diską. Paskui į au- 
sis įsikišo kamštelius su laidais ir ėmė spaudinėti mygtukus. 
Kurį laiką jis sėdėjo ir klausėsi linguodamas galva. Dortė 
bandė į jį nežiūrėti. Galiausiai Tomas išsitraukė kamštelius 
iš savo ausų ir sukišo į josios. Ji atsitraukė. Jo pirštai per 
daug priartėjo. 

Bet tada ji pasinėrė į muziką - iš lėto, atrodė, tarsi sėdėtų 
maloniai šiltame vandeny. Rankos ant kelių nurimo. Žan- 
dikauliai šiek tiek atsipalaidavo. Pečiai nusviro ant sofos 
atlošo nusitempdami visą kūną, tarsi ji būtų buvusi viena 
kambaryje. 

— Gražu? - paklausė jis po valandėlės. 

Kai Dortė pažvelgė į jį klausiamu žvilgsniu, jis vėl paklausė: 

— Gera muzika? 

— Taip! 

— Galiją pasilikti. Aš turiu daugiau. Bachą ir Mocartą taip 
pat. Tai Sibelijus. | 

Turėjo į jį pažvelgti. Tai įvyko savaime. Viskas buvo neti- 
kėta. Dortė suprato, kad tiek prisiklausė Laros perspėjimų, 

jog pamiršo, koks jis yra, kai juodu būna vieni. Kelionėje. 
Ten, kur jie miegojo. Laros perspėjimai išnyko su visu jų 
absurdiškumu. Bet kai jis padėjo galvą jai ant kelių, ištie- 
sė kojas ant ranktūrių ir užsimerkė, ji buvo nepasiruošusi. 
Nežinojo, kur dėtis. Pusiau gulomis, pusiau sėdomis ji jau- 
tė, kaip jo galva spaudžia kelius. Jo šiluma prasiskverbė pro 
storą chalatą. Jis gulėjo visiškai ramiai. Tik krūtinė kilnojosi. 
Trys languotų marškinių sagos buvo prasegtos. Džinsai ant 
vienos blauzdos buvo nuslydę į viršų. Virš juodos kojinės 
kyšojo beveik balta čiurna. Pilvas atrodė įdubęs. Veido oda 
glaudžiai aptempusi skruostikaulius. 

Aišku, Tomas girdėjo, kad muzika baigėsi, nors kamšteliai 
tebebuvo jos ausyse, nes jis ištiesė ranką ir paleido ją iš nau- 
jo. Tada apsivertė ant šono ir prisitraukė kelius. Netrukus 
jis atsargiai įkišo ranką po jos chalatu ir liko ten akimirkai, 
prieš apgraibomis nusigaudamas po naktiniais. Dortė su- 
stingo. Visos poros užšalo. Ji nejudėjo. Bet ir jis nesijudino. 
Atrodė, tarsi netyčia perkėlė ranką versdamasis ant šono. 

Netrukus ji vėl galėjo įkvėpti. Jis tiesiog gulėjo. Vieną kar- 
tą vyriškis išsiblaškęs, lyg per miegus paglostė jai blauzdą ir 
šlaunį. Paskui šiltas delnas apglėbė jos kelį. Ji nežinojo, ar 
jis miega. Dangus už lango panėšėjo į neperregimą plėvelę. 
Sniegas tik ir laukė pulti žemyn. Bet virš miesto iškilusioje 
aukštumoje nenutrūkstama eile mieguistai mirksėjo švie- 
sos. Kai muzika nutilo, Dortė tiesiog liko sėdėti, tarsi viskas 
turėtų baigtis būtent šitaip. 

Ji iš lėto pabudo pajutusi, kad kažkas pasikeitė. Kamšteliai 
buvo išslydę iš ausų. Jos kelius spaudė ne jo pakaušis. Ten 
buvo veidas. Burna. Visai prie pat odos. Jis iš lėto paguldė ją 
ant sofos. Ji juto kažką drėgna. Minkšta. Ir kad jo skruostas 
dreskia jos šlaunį. 

Ji nustojo kvėpuoti, o širdis suspurdėjo. Tai buvo jo lie- 
žuvio galiukas! Ji turėtų pasijudinti, atsistoti. Bet liko gulėti. 

Tarsi išsekęs drugelis ant palangės prieš pat baigiantis vasa- 
rai. Jis laižė rūpestingai ir atsargiai. Kartkartėmis perbrauk- 
davo ranka jai per pilvą. Arba sustodavo ir sulaikydavo kvė- 
pavimą, tarsi kažko klausytųsi. 

Ji neišsidavė, tiesiog gulėjo ten, o kraujas plūdo į visas 
mažytės kraujagysles ir ji suskydo, suminkštėjo. Ji turėjo 
šiek tiek kilstelėti prie jo. Tada jis pakišo abi rankas jai po 
sėdmenimis, pakėlė galvą, apnuogino jos pilvą ir atsiduso, 
o netrukus ji vėl pajuto jo burną. Ji nežinojo, kad kas nors 
gali sukelti tokį jausmą. Nespėjusi pagalvoti, Dortė pakėlė 
rankas ir apkabino jį per pečius. Tvirti raumenys po plony- 
čiais marškiniais judėjo į taktą su atsargiais prisilietimais. Ji 
tebuvo taškas, ir šį tašką jis lietė savo liežuviu. Visa kita, tai, 
kas įvyko arba neįvyko, išsisklaidė. 

Jai antrą kartą pabudus, jis kaip tik laikė ją tvirtai apkabi- 
nęs ir buvo benešąs į lovą. Laikydamas ją nurengė tamsoje 
chalatą. Tada paguldė ir apklojo ją antklode. Nebuvo ištarta 
nė žodžio. Kai tamsa virto siena, nes jis uždarė duris į prieš- 
kambarį, ji suprato, kad kambaryje yra viena. 

Kas nutiktų, jei pašauktų jį? Ką tokiu atveju ji turėtų su- 
šukti? „Sugrįžk! Nepalik manęs!“ Ir ar jis vis vien išeitų? 
Arba nusijuoktų? Tada viskas būtų sugriauta ir nebepake- 
liama. Kai išgirdo, kad jis išėjęs užrakino buto duris, paklodė 
pasirodė šalta ir pavojinga. Tarsi nenuspėjama tuštuma. 

— Iš KUR IŠTRAUKEI šitą? 

Lara stovėjo vidury kambario rankoje laikydama apvalų 
nešiojamąjį kompaktinių diskų grotuvą. Ausų kištukai bejė- 
giškai maskatavo ant laidų. 

— Tomas davė! - atsakė Dortė. 

— Tomas čia buvo? Kodėl iškart šito nesakei? 

— Juk tu ką tik atėjai... 

— Ką tik atėjau! O Dieve! Tu juk privalai man pasakyti, 
kad buvo užėjęs Tomas! 

— Judu gi pasišnekat. 

— Nebūk įžūli! - nukirto Lara ir užsitraukė trumpą palai- 
dinę ant bambos. Grublėtos odos raukšlėje lindėjęs auksinis 
žiedelis akimirksniu vėl iš ten išsprūdo. 

- Aš nenorėjau pasirodyti įžūli. 

- Velniai nematė! Ką jis sakė? 

- Jis šnekėjo norvegiškai, ne kažin ką supratau. Prisimi- 
nusi padėkojau, kad jis nusiuntė mano mamai pinigų. 

— Puiku! Ko jis norėjo? 

- Aš nežinau... Manau, jis tik norėjo pailsėti. 

Lara priėjo visai arti ir įsižiūrėjo į ją primerkusi akis. 

- Tai sakai, pailsėti! Paklausyk, ką pasakysiu, mano mer- 
gyt! Nemėgink nuo manęs ko nors nuslėpti. Mes abi esam 
viena komanda, kitaip bus blogai. Ypač tau! 

- Jis juk tiesiog atsirakino duris vakar vėlai vakare, - cyp- 
telėjo Dortė. Susipykusi su Lara būtų per daug vieniša. 

Lara trinktelėjo nešiojamą kompaktinių diskų grotuvą 
ant stalo. Ausų kištukai nušoko nuo stalo krašto, mėginda- 
mi apsivynioti apie vieną stalo koją. 

— Nepradėk intrigų ir nesąmonių! Girdi! Papasakok man 
viską, kas vyko! 

Dortė nieku gyvu negalėjo prisiversti pasakyti, kas įvyko. 
Ji mirtų iš gėdos. Stovėdama lakstančiu žvilgsniu priešais 
Larą, ji suprato, kad jai jau gėda, nes patiko viskas, ką To- 
mas darė. 

Lara nusisuko ir atsiduso. 

— Supranti, jis neguli sa merginomis... pats... 

— Su tavimi irgi ne? - klausimas tiesiog išskriejo iš 
burnos. 

Lara žaibiškai atsisuko ir suurzgė: 

— Užsičiaupk! - Bet po valandėlės sumurmėjo: - Velniai 
žino, su kuo jis guli! Ir ar apskritai su kuo nors guli! Jis vie- 
nuolis... įtartinas vienuolis! Kartais pagalvoju, ar ten viskas 
gerai... 

— Kur ten? 

— Pamiršk! Neminėk to! - Lara greitai nusibraukė keletą 
nematomų dulkelių nuo marškinėlių. Jie buvo nusagstyti si- 
dabriniais taškeliais, kurie į visas puses siuntė žaibus. - Ar 
jis kalbėjo apie mane? - norėjo ji sužinoti. 

Dortė susimąstė - neverta sakyti to, kas galėtų jas ir vėl 
supriešinti. 

— Aš beveik nieko nesupratau... Bet jis gyrė, kad tu la- 
bai sumani, - sumelavo ji. - Taip pat jis paklausė, ar aš... 
sveika... 

Akimirką jos stovėjo ir tyrė viena kitą akimis, ir Dortė ne- 
beištvėrė. Ji užsitraukė megztinio kaklą ant galvos ir pratrū- 
ko raudoti. Tiesiog stovėjo vidury kambario. Laros šešėlis 
prasiskverbė per megztinį, pirktą dėvėtų drabužių parduo- 
tuvėje Lietuvoje. 


- Jis jaučia tau silpnybę, - išgirdo ji. - Tik pagalvok, leisti 
tau gyventi šiame dideliame bute vienui vienai. Tarsi kokiai 
lepūnėlei! Man jis nėra nieko panašaus pasiūlęs, nors ir da- 
rau viską, ką jis liepia. Bet jis tavęs nedulkino? 

- Liaukis! - sušuko Dortė, jog net užgulė ausis. Megztinio 
kaklas sudrėko ir pasidarė lipnus. 

— Nešauk ant manęs! Susiimk! 

Tą pačią akimirką suskambo jos telefonas. Lara pasikniso 
rankinėje, surado jį ir atsiliepė. Įterpdavo kelis norvegiškus 
žodžius ir vėl klausydavosi. Paskui nuėjo šnekėti į vonią, 
tarsi būtų bijojusi, kad Dortė supras norvegiškus žodžius. 
Netrukus sugrįžo, paniurusi ir surauktais antakiais. 

— Ką jam padarei? Jis nori, kad kas savaitę turėtum visą 
laisvą dieną! Be to, ir vėl eisime pirkti tau drabužių. 

— Man nieko nereikia, - sumurmėjo Dortė ir nuslinko į 
virtuvę įjungti kavavirės. Jai dingtelėjo, jog kava galėtų pra- 
skaidrinti nuotaiką. 

— Nesimaivyk! - suriko Lara ir atlėkė paskui ją. - Tu jau 
tokia patyrusi šioje profesijoje, jog pamanytum, kad tai tau 
įgimta! Bet tai, kad Tomas negali tau atsispirti, yra daugiau, 
nei man kada pavyko. 

— Nesuprantu. 

— Tomo kekšės nedomina. Mes jo nesujaudinam. Jis nori 
savo moterį turėti pats vienas. Na, man tas pat. Mažiau dar- 
bo. Nors jis daugeliu atžvilgių puikus vyrukas... Bet velniškai 
skrupulingas. Beveik pedantiškas, - atsiduso ji ir atnešė iš 
prieškambario pirkinių maišą. Vidury stalo nutėškusi rudą 
maišelį su pyragaičiais, atsisėdo ant kėdės. 

— Kaip skrupulingas*? - paklausė Dortė ir prisiminė, kaip 
Tomas tvarkėsi. 

— Jis taip pasiunta dėl bet kokios netvarkos ir kai žmonės 
nesilaiko susitarimų. Kartą jis liepė Stigui prilupti vieną kli- 
entą, nes šis privėmė ant grindų. 

— Kas tas Stigas? 

— Vienas iš vyrukų... Bet Tomas ir pats turi tvirtą kumštį. 
Iš pažiūros neatrodo, bet jis užsiima karatė, kovos menais 
ar panašiai. Džiaukis, kol tai neatsisuko prieš tave! - pareiš- 
kė Lara ir mostelėjo į ją kavos puodeliu. Tada išskleidė po- 
pierinį maišelį ir sučepsėjo iš pasimėgavimo. - Napoleono 
pyragaičiai šiame mieste nepakartojami! O tie jų pertepti 
blyneliai - kažkokia terlionė! 

Dortė įpylė kavos, o Lara lėtai kramtė pyragaitį. 

— Pameni, sakiau, kad atvyks nauja mergina iš Rusijos, 
kuri su tavimi gyvens? Dabar jis staiga pareiškė, kad ji gy- 
vens kartu su Marta ir Ana, nors tas butas ir mažesnis už 
šį. - Lara susiraukė nusiplikiusi kava. 

- Ji kuo puikiausiai gali gyventi čia, - pasakė Dortė ir ap- 
sidairė. Gal nebebūtų taip liūdna, be to, turėtų su kuo pasi- 
kalbėti. Ji pagalvojo apie Nadią, kuri turbūt ją apgavo, bet 
nustūmė mintį šalin. 

— Kvailute tu! Kai Tomas ką nors pasako, taip ir būna. 
Matyt, jis turi su tavimi susijusių planų, - pasakė Lara, pa- 
tempdama lūpų kampučius. - Jis taip pat manęs paprašė 
tau pasakyti, kad parašytum mamai ir papasakotum, kad 
tau viskas gerai. Aš, aišku, turėsiu perskaityti laišką prieš jį 
išsiųsdama. Galbūt jis nusiųs daugiau pinigų. 

Dortė pastatė pieno stiklinę. Iš akių pasipylė ašaros, ku- 
rias sukėlė palengvėjimo lavina. 

— Ar tai irgi nelaimė? - subarė Lara, pasilenkė virš stalo ir 
kepštelėjo jai per ranką. 

— Ką man parašyti? - sušniurkščiojo Dortė. 

— Parašyk, kad esi gana dideliame mieste, gražiame er- 
dviame name su puikiu vaizdu. Kad mėgsti vaikštinėti prie 
upės kartu su drauge, su kuria kalbiesi rusiškai. Bet jokių 
vardų! Girdi? Papasakok, kad dirbi privačioje aptarnavimo 
įmonėje, turinčioje daug darbuotojų. Kad per savaitę turi 


159 


vieną laisvą dieną ir gauni gerą atlyginimą. Kad tau čia pa- 
tinka ir nesi tikra, kada grįši namo. Tu mokaisi norvegų kal- 
bos, buvai bažnyčioje ir uždegei žvakę! Tavo mamai patiks. 

— Bet aš juk ten dar nebuvau. 

— O Viešpatie! - Lara užvertė akis. - Paklausyk! Ligi šiol 
tau pavyko tai, kas neįmanoma, turiu galvoje Tomą. Jei taip 
ir toliau, galbūt galėsi perimti mano darbą, kai išvažiuosiu 
į Rusiją atidaryti pensiono. 

— Pensiono* 

— Taip, esu numačiusi vietą. Tik savininkas pirma turi nu- 
mirti. 

Purvina saulės šviesa prasiskverbė pro pilką lango stiklą. 

— Žinai, jis juk senas. Žiūrėsim. 

Dortė bandė įsivaizduoti, kas per jausmas laukti, kol kaž- 
kas numirs, bet nesugebėjo. Turbūt pensionatas jos taip ne- 
domino kaip Laros. 

— Nemanau, jog noriu tokio darbo kaip tavo... 

— Ne, tu juk tapsi Sabos karaliene ar šiaip kokia garseny- 
be!? - prunkštelėjo Lara. 

- Aš pasiilgau namų... Taip siaubingai pasiilgau namų... — 
sušnabždėjo Dortė. 

Lara staiga šiek tiek sumišo, paskui, tarsi būtų priėmusi 
sprendimą, čiupo abi Dortės rankas ir geraširdiškai papurtė. 
Jos delnai buvo sausi ir šilti, kokie būdavo mamos. 

— Taigi, taigi... Ne, tai nėra paprasta, - pasakė ji tyliai, beveik 
meiliai. - Tai niekada nėra paprasta. Bet, pasakysiu tau, tai turi 
šviesiąją pusę. Ir jei turi tikslą, tikrą tikslą, viskas paprasčiau. 
Niekada neturi pamiršti, kad turi padėti mamai ir sesei! 

— Bet mama... jai nepatiktų... ji niekada neturi sužinoti... 

— Ne, aišku, kad ne! Mamos niekada neturi sužinoti. Jos 
vargo ir taip siaubingai kentė metų metus, jog nusipelnė ne- 
žinoti. Nusipelnė ramiai miegoti ir jaustis saugiai, kol nu- 
mirs. Tiesa? Ei! Būk gera, išsišnypšk nosį! Nekaip atrodai! 

— Bet tai baisi nuodėmė. Nes kūnas yra žmogaus švento- 
vė. Po viso to... aš net nedrįstu vakare sukalbėti maldos, nes 
žinau, kad Dievas įsiutęs. 

Lara atsistojo, atplėšė gerą gabalą popierinio virtuvės 
rankšluosčio ir padavė jai. Dortė paklusniai išsišnirpštė 
nosį, ant pečių jausdama šiltas Laros rankas. 

— Paklausyk! Tai, kad Dievas ant tavęs įsiutęs, yra visiška 
nesąmonė. Dievas kaip tik ir yra tokiems kaip mes. Tobu- 
liesiems jis nereikalingas. Jie užsiėmę savo pačių puikumu 
ir kitų žmonių nuodėmių sekimu! O mes, darydamos gera 
vienišam Žmogui, padedame savo artimui. Dievas mus ger- 
bia, kas be ko. Jis mato, jog bandai padaryti viską, ką gali. 
Aišku. Jis juk ne idiotas! Jis padės tau išmokti norvegų kal- 
bos rekordiškai greitai. Aš manau - tetrenkia mane per- 
kūnas! - Dievas didžiuojasi tavimi, mano mergyt. Manau, 
turėtum melstis vakarais, kad jis tavęs nepamirštų, - tvirtai 
užbaigė Lara. 

— Aš nelabai moku melstis. Kitaip nei mama. Ji garsiai 
kalba su Dievu apie viską. Taip galiu ją pažinti. 

— Čia dabar! Tu juk pažįsti savo mamą ir per kitus daly- 
kus, ne tik per mūsų Viešpatį! - sušuko Lara masažuodama 
jos pečius. Skaudėjo, bet vis tiek buvo gera. 

— Mama, regis, užsidariusi savo pasaulyje. Ji tokia tapo 
mirus tėčiui. Ji turi tik Verą ir mane. Tėvai nenorėjo jos ma- 
tyti, nes ji išsirinko netinkamą vyrą. 

- Išsirinko netinkamą vyrą? 

- Išsirinko, žinoma, mano tėtį. Mums tai buvo teisingas 
sprendimas, bet ne jos šeimai. 

— Taigi jie buvo šunsnukiai? Papasakok! 

— Vera sako, kad močiutė buvo ragana, bet mama nenori 
apie tai girdėti. Sako, kad kai kas nepajėgia įsijausti į kitų 
sunkumus. Tai ne tas pats, kas būti blogu žmogumi. 

- Štai kaip. Kas nutiko? Kodėl jie nenorėjo tavo tėčio? 

— Jie buvo išrinkę kitą, turėjusį aukštą postą Rusijos tei- 
sėsaugoje. 

— Ir tas šulas pasipiršo? - paklausė Lara sulaikiusi kvapą. 

— Taip, jis, aišku, buvo senas ir siaubingai formalus. Mama 
pasakojo, kad jie buvo vieni kambaryje langais į sodą ir kad 
ji taip išsigando, jog išlėkė lauk. 

— Kiek jai tada buvo metų? 

— Aštuoniolika, atrodo. Močiutė sakė, jog tai mamos kal- 
tė, kad senelis negavo to darbo, kuris jam buvo pažadėtas. 
Vyras, matyt, turėjo didžiulę įtaką advokatams ir norėjo jį 
nubausti. 

- Tavo senelis buvo advokatas?! - sušuko Lara su didele 
pagarba. - Ir tu sėdi čia! - sumurmėjo ji. 

— O tavo mama meldžiasi? - paklausė Dortė ir priglaudė 
skruostą prie Laros rankos. 

Stojo tyla. Laros rankos gulėjo nejudėdamos jai ant pečių. 

— Šito aš nežinau. Niekada jos nepažinojau. Net nežinau, 
ar ji dar gyva. Aš užaugau vaikų namuose Maskvoje. Kai pa- 
sidarė visiškai prastai, pabėgau į gatvę, - atsakė Lara ir įkvė- 
pė oro prieš tęsdama: - Sekiojau paskui vyrus, kurie buvo 
gražiai apsirengę ir atrodė malonūs. Užsikabindavau jiems 
ant kaklo ir juos suviliodavau. Neturiu supratimo, kur to 
išmokau. Tiesiog ėmiau mėginti. Landynių kvartale viskas 
tebuvo mėšlas ir kvaišalų uostymas. Geriau jau tykoti aplink 
turčių sodų tvoras arba prie gerų viešbučių. Kai sutemsta. 
Vienai. Išvengti policijos ir sargų. Būti pasiruošus, jei kam 
nors prireiktų. Diskretiška, bet atkakli. Žiūrėti į juos nelai- 
mingomis akimis ir nešvankiai elgtis. Tai padėdavo. 

— Tu neturėjai kur gyventi? - ištarė Dortė pasibaisėjusi. 

— Kartais turėdavau. Jei pasisekdavo. Bet dažniausiai val: 
kataudavau. Aš niekada gerai nesijaučiau tarp žmonių. Tada 
turi įrodyti, koks kietas esi, arba turi paklusti tiems, kurie 
stipresni. Aš niekada nebuvau kieta, tik žavinga, didelės šir- 

dies, - paaiškino Lara, tarsi būtų liaupsinusi kažką kitą. — 
Puikiai prisimenu pirmą senį, kuriam pirmą kartą įkišau 
ranką. Tarsi koks refleksas. Ta ranka, turiu tau pasakyti, gan 
greitai sušilo. Buvau jam kaip naminė katė. Trumpam pa- 
sirodydavau ir vėl pradingdavau. Tiesą pasakius, jis buvo 
praradęs visus savo pinigus per paskutinę pinigų reformą, 
bet sūnui pasisekė užsienyje. Jis išmokė mane skaityti. Juk 
niekada nesimokiau normalioje mokykloje, tik pamenu, kad 
gaudavom pylos. Jam mane grabaliojant, aš jam pasmau- 
kydavau arba pačiulpdavau, kai jis to norėdavo. Jis gyveno 
vienas ir visada turėdavo maisto, o aš galėdavau nusiprausti. 
Jo name buvo tamsūs kambariai ir daugybė dulkėtų knygų. 
Prisimenu knygą, kuri vadinosi Ana Karenina. 

— Tolstojus! - įsiterpė Dortė, nors Lara neleido savęs per- 
traukti. 

— Siaubingai liūdna. Galiausiai ji puola po trauki- 
niu, - pasakė Lara, bet Dortė jau buvo pakeliui į savo 
kambarį. - Seniokas ir aš tam tikra prasme tapome drau- 
gais! - sušuko Lara jai pavymui. 

Dortė atsiklaupė priešais lovą ir ištraukė lagaminą. Po 
akimirkos Ana Karenina atsidūrė jos rankoje. Kai ji grįžo, 
Lara išsprogino akis ir čiupo ją. 

— Taip! - ištarė nudžiugusi. - Ta pati knyga! 

— Ji mamos, bet aš ją pasiėmiau su savimi. Nori ją pasi- 
skolinti? 

Lara truputį pavartė ir atsiduso. 

— Ne! Nekenčiu, kai man primenama apie tuos laikus. Jie 
buvo per daug šlykštūs! - Ji nutrenkė knygą ant stalo. 

Dortė užgniaužė nusivylimą, kad Lara neparodė susido- 
mėjimo, ir atsisėdo. 

— Kas atsitiko tam seniui? 

Lara pritūpė ant kitos kėdės, primerktomis akimis ir atki- 
šusi lūpas tyrinėdama nagus. 

— Seniokas ir aš, kaip sakiau, tapome draugais, bet vieną 
dieną, kai atėjau, jis buvo miręs. Visas namas buvo pilnas 
godžių giminaičių, besikapstančių jo daiktuose. Buvo pava- 
saris. Stovėjau už žydinčios vyšnios sode priešais namą ir 
girdėjau bei mačiau juos pro atvirą langą. Niekada nebuvau 
teatre, bet įsivaizduoju, kad ten taip ir atrodo. Bet buvo tik 
vienas žiūrovas. Aš. Įsėlinau jiems manęs nepastebėjus. Jis 
vadinosi ponu Belinskiu ir gulėjo karste be dangčio. Jo galvą 
jie buvo aprišę skarele, kad prispaustų apatinį žandikaulį, kol 
jis sustings. Atrodė, tarsi senis būtų tik prigulęs, nes skauda 
dantį. Ana Karenina gulėjo ant stalo. Aš ją ir pasiėmiau. Tai 
buvo velniškai kvaila, galėjau pasiimti ką nors vertingesnio. 
Beveik nieko už ją negavau. 

Lara nutilo, o Dortė mėgino įsivaizduoti, kaip viskas 
buvo. 

— Kiek tau tada buvo metų? 

— Gal trylika? Seni vyrai man tapo savotiška specializa- 
cija. Aš rasdavau jų visur. Jų akys visada liūdnos. Išmokau 
juos rinktis pagal tai, kaip gerai jie apsirengę. Tai duodavo 
didžiausią pelną. Batai išduodavo jų tvarkingumą. Visada 
turėjau be galo gerą uoslę. 

— Kur būdavai per šventes? - paklausė Dortė. 

— Šildydavausi atvirose bažnyčiose, kol mane išvarydavo. 

— Tave išvarydavo? 

— Taip, dažnai. Aš buvau apskurusi ir ne visai švari. Jie, 
matyt, galvojo, jog aš vagišė ar dar blogiau. Ir jie juk buvo 
teisūs. 

— Ojie tavęs nenutverdavo? 

— O kaipgi. Bet jei mane ir pasodindavo, didelio skirtumo 
nepajusdavau. Juk žiurkių taip pat buvo pilna kanalizacijoje 
ir gatvėse. O ten buvo dar šalčiau. 

— Bet šitie... norėdavo jie tavęs ir tada, kai tu būdavai ne- 
siprausus? 

- Žinai ką? Kai kuriems vyrams taip knieti susišildyti savo 
lazdelę skylėje, jog, jei reikalas prispaus, mielai pasinaudos ir 
šuniu! Jis juk irgi smirda. 

- Šuniu! - sušuko Dortė. 

— Pamiršk! Tu tokia nekalta. Dėl to ir esi tokia ypatinga. 
Tomui turbūt irgi taip atrodo, - atsiduso Lara. 

BATAI BUVO rudi ir nublizginti, nosys puoštos skylučių or- 
namentu. Virš jų - kostiumas ir atsagstytas paltas. Kūnas 
stambus. Žmogysta užpildė visą tarpdurį. Dortė nusuko 
žvilgsnį. Jos pirštai susirietė taip smarkiai, jog nagai su- 
smigo į delną. Ji atsitraukė į svetainę, mėgindama užstumti 
prieškambario duris. Žandikauliai savaime ėmėsi darbo. Ji 
atsirėmė į sieną. Priešais duris stovėjo Šunininkas. 

— Suimk save į rankas, mergaite! Nežaisk! Nustok elgtis 
kaip idiotė, - sušnibždėjo Lara. Ji nebuvo pikta, bet labai 
tvirtai nusiteikusi. Vyras nusimetė paltą, pasikabino ant ka- 
byklos ir pradingo vonioje. 

— Ne... Neišeik... - išspaudė Dortė. - Nepalik... manęs! - 
Jos rankos tirštame ore apgraibomis ieškojo Laros ir aklai 
įsikibo į ją, kur pakliuvo. 

— Nusiramink! Einu į virtuvę paskambinti. Jis užmokėjo 
už vieną valandą, bet jam tiek neprireiks. Garbės žodis! Jei 
užtruks ilgiau nei pusvalandį, tai turbūt todėl, kad jam reikia 
atgauti kvėpavimą, - pasakė Lara, mėgindama išsivaduoti iš 
Dortės gniaužtų. 

- Jis žino, jog nesi labai patyrusi. Būtent to jis ir nori. Pri- 
simink, kad tu esi ypatinga, tada viskas eisis kuo puikiausiai. 
Paskui būsi tarsi pakrikštyta. Tada viskas eisis lengviau. Tau 
tikrai gražiai viskas sugijo! Beveik nieko nepajusi. Tai tik 
darbas. Tarsi dirbtum kūno kultūros mokytoja arba medi- 
cinos sesele. | 

Žemas Laros balsas buvo draugiškas, įtikinamas. Ji įstū- 
mė Dortę per prieškambarį į kambarį su raudonomis lem- 
pomis. Vyras vis dar buvo vonioje. 

— Užsisek juodą korsetą ir apsimauk kojines, apsivilk pe- 
niuarą. Paskubėk! Prisimink, kad Tomas prižadėjo nusiųsti 
tavo mamai daugiau avanso! Būk protinga! Aš jį sulaikysiu, 
kol tu pasiruoši. Tai išprusęs vyras. Jis dirba laivininkystės 
bendrovėje. Turi daugybę pinigų. Jis nenori tau nieko blo- 
go. Bet liaukis kalenusi dantimis, kvailute! Nebūsi nužudy- 
ta, tiesiog atliksi velniškai gerai mokamą darbą. Per valandą 
uždirbsi daugiau nei Lietuvos prezidentas! - nekantriai su- 
niurnėjo Lara, jai prie šonkaulių prispaudė juodą korsetą su 
strypeliais, skubiai ją apsuko ir užsagstė kabliukus. Paskui 
padėjo jai užsitraukti kojines ir pataisė jų dirželius. Išskėtė 
Dortės kojas ir paliepė jai išsitepti lubrikantu. 

— Daugiau. Daug daugiau! Tai pirmas kartas, - tvirtai pa- 
sakė ji. Teliko elgtis, kaip ji liepė. | 

- Viskas bus gerai, - padrąsinamai sumurmėjo ji, prieš iš- 
eidama ir uždarydama duris. 

Jam įėjus, Dortė sėdėjo ant lovos. Metaliniai korseto vir- 
bai dūrė ir ne kažin ką padėjo sėdėti tiesiai. Jis buvo nusia- 
vęs batus ir nusivilkęs švarką. Jo blauzdos priartėjo. Lova 
įdubo jam atsisėdus. Pasigirdo krenkštelėjimas, ir ant savo 
rankos ji pajuto didžiulį delną. Ji įbedė akis į sieninį šviestu- 
vą, kuris kabėjo šiek tiek pakrypęs. Jo rankos nuslinko kūnu, 
bet ji nusprendė jų nejausti. 

Ji buvo statula. Viena iš tų, kurias matė nuotraukose. Nuo- 
gos jaunos merginos ant pakylų parkuose arba didžiuliuose 
kambariuose su arkiniais langais ir aukštomis lubomis. Iš- 
lietos iš metalo arba iškaltos iš akmens. Pasaulyje tokių buvo 
daugybė. Žmonės galėjo eiti pro šalį arba sustoti paspoksoti. 
Laisvas pasirinkimas. Jie netgi galėjo prieiti visai arti ir to- 
kias merginas paliesti. Paliesti bet kur. Daryti su jomis ką 

panorėję. Bent jau kai niekas jų nematė. Skulptūrų visiškai 
neveikdavo tai, kas jas supo: paukščiai, kurie sukdavo liz- 
dus; nulaužtos šakos; nužydėjusios lelijos; šuns išmatos, ant 
kurių kažkas paslydo; vėjo blaškomos plastikinės šiukšlės; 
sudaužyti buteliai; žmonės ant suolų; motinos, stumiančios 
vaikiškus vežimėlius; šaltis, užeinantis kiekvieną rudenį ir 
padengiantis ledu takelius bei tvenkinius... 

Niekas negalėjo pakenkti tokiai statulai, nors ji ir vaiz- 
davo nuogą jauną merginą. Niekas apie ją nieko nežinojo. 
Žmonės galėjo į ją Žiūrėti, ją paliesti, žaisti su ja. Prisiglausti 
prie jos. Jei joje būdavo skylė, aišku, buvo galima į ją kišti 
daiktus. Na ir kas? Juk anksčiau ar vėliau jie ištrauks tą daik- 
tą ir nueis. Ji nejautė nepažįstamojo odos arba vis sunkėjan- 
čio alsavimo. Galbūt blogiau jau nebebus? 

Keistas gergždžiantis balsas šnabždėjo kažką, ko ji, laimei, 
nesuprato. Dabar jis drėgnai kvėpavo jai į kaklą. Pasilenkė 
prie jos ir ištraukė krūtis iš korseto. Skulptūra sėdėjo ant l0- 
vos pasirėmusi rankomis - po vieną, ištiestą iš abiejų pusių. 
Langas buvo uždengtas raudonomis ne iki galo užtraukto- 
mis užuolaidomis. Ant baltos komodos stovėjo lempa su to- 
kiu pačiu raudonu gaubtu kaip ir sieninis šviestuvas. Šalia, 
lempai iš dešinės, sienoje buvo žymė. Dažai buvo nusilupę, 
tarsi kas būtų išplėšęs kablį. 

Išgirdusi duslų ir sykiu aštrų garsą ji suprato, kad užsi- 
trenkė koridoriaus durys. Tai vis dėlto Lara išėjo iš buto. 
Kažkokiu būdu viskas išsiderino. Iš Dortės akių ir nosies 
ėmė varvėti. Ji suspaudė lūpas, bet negalėjo jų sulaikyti, nes 
sunkiai alsuodama rungtyniavo su vyru, kuris irgi sukluso. 
Bet tik akimirką, paskui suėmė vieną spenelį tarp pirštų. 
Tarsi jis būtų buvęs daiktas, kurį galima pasiimti. Ji turėjo 
sulaikyti alsavimą. Dabar! Nepakentė minties, kad pradės 
kvėpuoti kartu su juo. Laimei, skulptūra paėmė viršų. Vėl 

sėdėjo suakmenėjusi, neišleisdama nė garso. Tiesiog leido 
įvykiams vykti nesigindama ir neinkšdama. 

Tėtis sakydavo, kad laikas - tai apgavystė. Įrankis, kad 
žmonės patikėtų pradžia ir pabaiga. Kartais jis lekia šuoliais, 
nes esi laimingas ir nėra reikalo jo sekti. Kartais jis tarsi su- 
sivienija su tuo, ko mieliau vengtum. Norisi, kad jis praeitų 
lygiai taip pat greitai ir lengvai tarsi spragtelėjus pirštais. Bet 
tada reikia mažų mažiausiai sugebėti spragsėti. 

Ant pilkos sienos išryškėjo vaizdai. Langai namie, kie- 
kviename po dvi pelargonijas, lovatiesė ant lovos, lentyna su 
Veros ir jos įvairiaspalviais pliušiniais žaislais. Mamos kasa 
ant baltų naktinių marškinių, kai ji sėdi ant išskleidžiamos 
sofos ir meldžiasi. Veros krestelėjimas galva, kai būdavo to- 
kios nuotaikos, jog lūpų kampučiai nusvirdavo žemyn. Kad 
tik Tomo pinigai nenueitų per vėlai! Kai mama ir Vera jau 
bus išmestos lauk, o visi baldai bei lagaminai stovės priešais 
namą, pagalvojo ji. Nors skulptūros negalvoja. 

Jis atsisegė kelnes ir silpnai sudejavo. Norėjo, kad jinai jį 
liestų. Ji užčiuopė kažką raukšlėta, plaukuota ir prakaituota. 
Jis šiek tiek pasikėlė ir parodė, ką ji turėtų daryti, bet aiškiai 
liko nepatenkintas. Tada atsistojo, norėdamas patekti į jos 
burną. Ji užsimerkė ir sukando dantis. Žandikauliai virto 
dviem geležies lankais. Angos nebuvo. Jis veržėsi ir taip gai- 
liai šnopavo, jog galėjai pamanyti, kad jam skauda. Bet pa- 
mažu vyras pasidavė ir pradėjo nusirenginėti. Dvi šlaunys, 
apžėlusios juodais plaukais, stovėjo nuo raudono lempos 
gaubto sklindančioje šviesoje. Blauzdos atrodė nesveikos — 
nešiojo per didelį svorį. Kojinės pritvirtintos dirželiais — 
patingėjo nusimauti. Bet kaklaraištis, marškiniai bei balti 
apatiniai marškinėliai buvo padėti ant kėdės. Tarpukojyje 
apatinės buvo subruktos aukštyn, bet gerokai dengė išorines 


šlaunų puses. Keistai kraipydamasis jis iš lėto jas nusimovė 

ir pakišo po drabužių krūvelės apačia. Keista, nes jas pirmas 
reikės užsimauti. Jo daiktas buvo beveik paslėptas po pilvu, 
kuris išdribo tarsi užmiršta duonos tešla. 

Staiga jis parvertė ją ant lovos. Praskleidė peniuarą ir savo 
letena ėmė įnirtingai grabalioti jai tarp šlaunų. Jis švilpė 
kaip balionas, kurį kažkas iki galo pripūtė ir paleido. Toks 
garsas, tarsi balionas blaškytųsi palubėje, kad paskui nusi- 
leistų kažkur kambaryje lyg mažytė gumos skiautelė. Vis 
dėlto jos šlaunys buvo išskėstos. Viena juoda tinkline kojine 
apmauta koja liko stovėti prie sienos jam darbuojantis. Jam, 
matyt, buvo sunku. Jis prakaitavo. Netrukus prakaitas ėmė 
lašėti ant jos. 

Skulptūros nejaučia skausmo ar gėdos. Jos užsidariusios 
savyje! Tai visa esmė. Dabar vyras vieną po kito apžiojo jos 
spenelius inkšdamas tarsi kūdikis. 

Staiga pasigirdus triukšmui, šliurptelėjęs paleido spenelį 
ir įsispoksojo priešais. „Taukšt, kaukšt!“ Į kaimyninį butą 
įėjo realybė. Sunkiais ir lengvais žingsniais. Durys užsidarė, 
ir vėl viskas nutilo. 

Jis liko gulėti ant jos visu svoriu. Lova įdubo, tarsi būtų 
buvusi hamakas. Jo pilvas atrodė lyg prikimštas odinis mai- 
šas. Vyras plaukė ant jo ir iš visų jėgų bandė išlaikyti pu- 
siausvyrą, dejavo ir raitėsi, o jo rankos buvo visur. Kartkar- 
tėmis mėgindavo ją pabučiuoti. Ji laikydavo įrėmusi kaktą 
jam į veidą, kol jis pasiduodavo. Kai jis į ją sukišo pirštus, 
pasigirdo kliunksintys garsai nuo Laros lubrikanto. Tai jį, 
matyt, pradžiugino, nes ėmė prunkšti. Geraširdiškai krizen- 
damas bruko savo pirštus vis giliau. Kai jau buvo pasiruošęs, 
suėmė savo daiktą ir nusitaikė. Išdidžiai pasikėlė ant vienos 
rankos ir galingai smūgiavo. 

Ji išgirdo riksmą. Vyras irgi išgirdo riksmą, pasakė „Ša!“ 
ir dar kartą smūgiavo. Ir dar kartą. Surado ritmą į taktą su 
trumpais, džiaugsmingais šūktelėjimais. 

Skulptūra nejaučia šleikštulio. Ji tyli ir leidžia laikui eiti. 
Lango stiklas tarp raudonų užuolaidų aprasojo lyg veidro- 
dis. Ji buvo kažkur ten, lauke. Sklandė aplinkui visai laisva. 
Tik retsykiais, per užmaršumą kūnas sugrįždavo į kamba- 
rį. Visiškai nejudrus, išskėstomis šlaunimis ir vos sulenk- 
tais keliais. Taip buvo paprasčiau. Jos rankos iš abiejų kūno 
pusių sugniaužė po gniutulą frotinės paklodės. Kad būtų 
į ką laikytis. 

JI NEPRIVALĖJO su jais šnekėtis. Bet jie, matyt, to nepastebė- 
davo. Lara buvo savotiškai teisi. Tai galima ištverti. Nes nėra 
jokios išeities. Ji daugmaž žinojo, kas laukia. Pirmiausia ran- 
kos ir visa, ko ji negalėjo numatyti, kad jie darys. Paskui sti- 
prus spaudimas. Po to - veriantis skausmas. Bet ji turėdavo 
vadovautis sveiku protu, kaip kad Lara tai vadindavo. Svar- 
biausia buvo elgtis ramiai visą tą laiką, kiek tai tęsdavosi. 
Tiksliai numatyti trukmės nebuvo galima. Ypač jeigu jiems 
nesisekdavo baigti. Neatrodė, kad jie patys galėtų tai visiškai 
kontroliuoti. Be to, reikėjo pakęsti gleives. Lara paaiškino jai 
apie prezervatyvą, bet jos klientai esą sveiki vyrai, mokantys 
daugiau, kad apsieitų be jo. Kartais jie nenorėdavo nuo jos 
nulipti, nors ir būdavo baigę, ji turėdavo tyliai gulėti, o tuo 
tarpu gleivės sustingdavo. 

Būdavo, kad eidavosi greičiau, jei ji patampydavo jo daik- 
tą, užuot leidusi jam vargti besistengiant patekti vidun. Tada 
ji išvengdavo kūno artumo. Jei nuo klientų sklisdavo kva- 
pas vos tik atėjus, Lara primygtinai pasiūlydavo nusipraus- 
ti po dušu, prieš įvykstant sandėriui. Šiuo požiūriu Lara 
buvo gera. 

Jie neturėdavo veidų. Tiesiog buvo sunkesni arba len- 
gvesni. Turėdavo šiurkštesnes ar švelnesnės rankas. Dau- 
giau arba mažiau inkšdavo. Daugiau arba mažiau prakai- 
tuodavo. Užtrukdavo ilgiau arba trumpiau. Bet ilgainiui ji 
ėmė perprasti juos visus - žinodavo iš garso ir judesių, kada 

gali tikėtis, jog šiam kartui jau viskas. Po to likdavo tik su- 
puvusių kiaušinių dvokas. 

Kai durys užsidarydavo, ji galėdavo save surinkti į visu- 
mą, atsiplėšti gerą gabalą popieriaus iš ritinio, kuris visada 
stovėdavo prie lovos, ir nusišluostyti tarp kojų, kad nelašėtų 
ant grindų einant į dušą. Kiekvieną rytą ji gerdavo tabletes, 
kurias Lara nupirko, kad nepastotų. 

Kartą kažkas paskambino į duris, nes Lara buvo užsiėmu- 
si. Dortė niekada nebuvo girdėjusi skambučio garso ir ėmė 
drebėti. Ji stovėjo, o skambutis nuskambėjo dar keletą kartų. 
Paskui nutilo. Po keleto minučių uždususi ir įsiutusi įlėkė 
Lara kartu su vyru, kurio ji neįsileido. Lara trenkė Dortei 
antausį taip, jog nutvilkė skruostą, ir iškoneveikė rusiškai. 

— Tu juk sakei, kad neatidarinėčiau durų! - verkė Dortė. 

Staiga Lara tarytum susigėdo. 

— Nekreipk dėmesio į tą sušiktą velnio bobą! - pareiškė ji 
ir patapšnojo Dortei per tą pačią vietą, kur buvo trenkusi. 


Vieną dieną atėjo vyras, kvepiantis tuo pačiu skutimosi los- 
jonu kaip ir Tomas. Lara įleido jį tiesiai į kambarį. 

- Šitas yra turtingas! Jis užmokėjo už visas paslaugas. Jei 
jam patiksi, galbūt jis ims lankytis nuolat, - užsidegusi pasa- 
kė Lara, kai abi stovėjo vonioje. 

— Visos paslaugos? Kas tai yra? 

— Gali tikėtis, jog jis norės, kad jam pačiulptum. Arba kad 
jis norės paimti tave iš užpakalio. Pastarasis dalykas einasi 
kuo puikiausiai. Tik kaip reikiant išsitepk kremu abi vietas. 
Tikiuosi, neseniai tuštinaisi? 

Dortė susmuko ant kėdutės prie kriauklės. Plastikinė sė- 
dynė prilipo prie užpakalio. 

— Ne, - sušnibždėjo ji. - Ne, šito aš negaliu! 

— Paklausyk! - sušnypštė Lara. - Visą šį laiką buvau tau 
lyg motina. Tiek klientai, tiek aš buvome kantrūs. Juk stebu- 

klas, kad jie sugrįžta, kai tu taip branginiesi! Jau nekalbant 
apie tai, koks kantrus buvo Tomas! Turi priprasti dirbti 
savo darbą! Kitaip neištversiu ir perduosiu tave vienam iš 
vyrukų. Mes nebegalime ir toliau su tavimi terliotis savaičių 
savaites! Privalai suaugti! Supratai?! 

— Lara... Labai prašau... - verkė Dortė. 

Pasipylė antausiai iš abiejų pusių. Bet ji beveik nejuto. Ji 
susinėrė rankas, prisikišo prie burnos ir įsikando į krum- 
plius. Muilo ir druskos skonis. Lara sudavė jai dar porą kar- 
tų ir išėjo iš vonios. 

Dortė užsitraukė korsetą. Vielutės braižė odą. Ji turėjo už- 
sisegti kilputes priekyje ir apsukti jį aplink save, kad lieme- 
nėlės kaušeliai atsidurtų ten, kur ir turi būti. Kartkartėmis ji 
nusišluostydavo veidą rankšluosčiu. Visą laiką bėgo ašaros. 
Ji stipriai nusišnypštė, tarsi tai būtų galėjusi padaryti pasku- 
tinį kartą. Pakišo veidą po čiaupu virš kriauklės. Dar kartą 
nusišnypštė, nusišluostė ir pasidažė tušu blakstienas, kaip 
kad Lara buvo išmokiusi. 

Pro pusiau praviras duris ji girdėjo Larą kalbant norve- 
giškai ir atsiprašinėjant dėl pavėlavimo. Tuoj pat ji įėjo į 
vonią, įvertino Dortę žvilgsniu ir atlaidžiai linktelėjo. 

— Taip ir turi būti! Aš einu. Jis nori pabūti su tavimi vie- 
nas. Viskas bus gerai! 

Jis gulėjo nuogas ant lovos jai įėjus. Tankus brūzgynas. 
Akimis, limpančiomis prie jos odos. Ji perėjo per kambarį 
ir sustojo priešais jį. Jo delnai pačiupo Dortės liemenį, jis 
prisitraukė ją į glėbį. Iš pradžių viskas vyko įprastai. Jis lietė 
ją dūsaudamas. Tarpais jis pasitaisydavo savo daiktą ir pri- 
spausdavo jį prie jos sėdmenų. Paskui pakėlė ją virš daikto. 
Stipriai. Judėjo su ja traukdamas iš korseto jos krūtis. 

Dortė įbedė žvilgsnį į sieną. Į sieninę lempą. Vengė pla- 
katų, kabančių iš abiejų pusių. Bet ji žinojo, ką jie vaizduoja. 
Dešinėje sėdėjo mergina pražergtomis kojomis su pirštais 

savo angoje, žvelgdama į niekur primerktomis apdujusio- 
mis akimis. Burna buvo praverta, kyšojo liežuvio galiukas. 
Kitame plakate mergina laikė užkėlusi vieną koją ant kėdės, 
lygiai taip pat save demonstruodama. Jos krūtys buvo dide- 
lės lyg balionai. 

Plaukuotasis siautėjo vis labiau. Bet skulptūra šiandien 
stovėjo prie upės ir nesileido išmušama iš pusiausvyros. Ant 
krantų buvo pražydusios gėlės. Tulpės ir krokai. Ir tos ma- 
žytės mėlynos... kaipgi jos vadinasi? Po sienine lempa, ša- 
lia tos vietos, kur jie ištraukdavo valtis, bangavo žolė. Šviesi 
juosta driekėsi per siaurą prieplauką, kuri visada papilkėda- 
vo lietui lyjant. Vienoje vietoje ji galėjo matyti aštrų akme- 
nį, kyšantį iš vandens, jei upė būdavo nuslūgusi. Milžiniškų 
medžių šakos kabėjo virš vandens. Srovė sukosi verpetais ir 
burbuliavo pro akmenis, šakas, įstrigusias dumble, įvairius 
gelžgalius ir kažką panašaus. Mainėsi žali atspalviai. Nuo 
tamsiai žalios giliai miške iki beveik baltos saulėje. Taškas 
po taško, beveik žibantys auksu, tarsi elfas būtų perbraukęs 
burtų lazdele. Gėlės krovė pumpurus ir skleidėsi greičiau 
nei per dvi sekundes. Gėlių vainikai kabėjo ant pakrančių 
medžių. Pienės. Visur pamiškėje kyšojo geltonos galvutės! 

Upės krantas dingo, kai vyras nusviedė ją ant grindų ir 
prisitraukė už plaukų. Jo daiktas pasidarė panašus į beisbolo 
lazdą. Jis suėmė jos galvą ir pamėgino uždusinti beisbolo 
lazda. Skonis kaip sūrių pelėsių. Kai Dortę supykino, jis ap- 
suko ją ir piktai krioktelėjo. Laikė ją tarsi spaustuvu, sėdme- 
nys ore, o veidas prispaustas prie lovos. Tada ji pajuto išilgai 
kūno smingantį baslį į taktą su pasikartojančiais judesiais. 
Kai ji sušuko įsikniaubusi į čiužinį, išgirdo jo kimų juoką ir 
pajuto ant sprando dantis. 

Jos dešinė ranka pati savaime pasidavė atgal. Nagai įsikibo 
į kažką minkštą. Vis dėlto jo šauksmas pasigirdo netikėtai. 
Jis paleido ją ir keikdamasis pasitraukė atgal. Dortė apsiver- 

tė ir išsilaisvino, perbėgo per kambarį ir spruko pro duris. 
Vonioje ji pasuko raktą laukdama, jog jis išlauš duris. Bet 
vyras jas tik daužė ir keikėsi. Netrukus išgirdo užsidarant 
laukujes duris. Akimirką stovėjo šnopuodama ir žvelgdama 
į savo ranką. Dar kartą patyrė, koks jausmas, kai nagais įsi- 
kimbi į akies obuolį. 


Kartą tėtis pasakė, kad upė amžina. Ji išteka iš mažyčių upe- 
lių ir plyšių kalnuose, išplatėja ir tampa nenugalima - prieš 
pradingdama jūroje. Saulės spinduliai, driekdamiesi per pli- 
ką medį, augantį prie kranto, sudarė plačią raudoną juostą 
ant pilko vandens. Visur buvo tylu. Ant vandens plūduriavo 
trys valtys. Ji aiškiai matė irkluojančiųjų kūnus. Lėti, tvirti 
judesiai. Namų stogai kaime buvo iškirpti iš juodo popie- 
riaus. Ryški juosta geltono dangaus fone. Viena kita antena 
tarsi išskėsti varnos nagai atsitiktinai užmesti ant viršaus. 
Kaminai lėtai vyniojo savo pilkus vilnonius siūlus į amži- 
nybę. Prie pat vandens stirksojo miniatiūrinis stagarų miš- 
kas. Netrukus ji eis namo. Kur laukia karštutėliai mamos 
barščiai. Jai išeinant ant spintelės gulėjo burokėliai. Dabar 
mamos rankos raudonos, o vanduo verda. 

LARA PASTATĖ į šaldytuvą du litrus pieno, taigi Dortė su- 
prato, kad ji nepateko į didelę nemalonę. Bet žodžių srautas 
nesiliovė. 

- Tu elgeisi kaip kvailė! Galėjai jį apakinti! - pareiškė 
ji. - Jam trūko kraujagyslės, sutriko rega! Turėjo kreiptis į 
gydytoją. Dabar jis nori atsiimti pinigus! Ką, po galais, šitoks 
elgesys reiškia? 

— Nedaryk to! - greitai ištarė Dortė. 

— Ko giė 

— Neduok jam pinigų! 

— Ne, gal manai, kad aš kvaila? Bet jis nebesugrįš, aišku 
kaip dieną! Be to, jis gali prisigalvoti kokios nors velniavos, 
kad atkeršytų. 

— Kokios gi? 

— Ką aš žinau? Niekam neatidaryk durų! 

— Juk žinai, kad neatidarinėju! Manai, kad aš kvaila? 

— Kas čia per tonas?! - sušuko Lara įsiutusi ir stipriai už- 
trenkė šaldytuvo dureles. - Gal manai, jog tapai pasaulio 
čempione vien todėl, kad beveik apakinai vyruką? Ką? 

Dortė neatsakė. Bet pabandė pajusti. Tai galėjo praversti. 
Ji neprisiminė, kad būtų jautusi ką nors panašaus anksčiau. 
Tarsi Vera būtų jai atsiuntusi dalį savo įsiūčio. 

— Ką? - pakartojo Lara pajuodusiomis akimis. 

— Nenoriu daugiau jo matyti! Galit nudirti man odą arba 
užmušti, bet aš nenoriu jo matyti. Galiu pakęsti juos iš prie- 
kio, bet ne šitaip! Užmušiu juos! 


177 


Dortė su nuostaba klausėsi savo pačios balso. Lara, matyt, 
irgi. Didelės dažytos jos lūpos šiek tiek sukrito. Ji įsitvėrė 
abiem rankomis spintelės krašto, stebėdama Dortę. 

— Kas tau darosi? Paprastai tu nebūni tokia... pamišusi... 
vulgari! Turėčiau atitalžyti tau ausis! Bet žinai ką? Aš neno- 
riu! Dabar Tomas pamatys, kas būna, kai merginos perne- 
lyg globojamos ir lepinamos. Gali nuoširdžiai džiaugtis, kad 
jis dar nieko nežino, nes šitas vyrukas yra vienas geriausių 
jo klientų! | 

— Ar tujam papasakosi? - nuolankiu balsu paklausė Dortė. 

Lara atsiduso. Ji stovėjo virtuvės vidury įrėmusi rankas į 
klubus, kaip buvo pratusi. Keturių rūšių skambančios apy- 
rankės su amuletais ir blizgučiais vis dar šoko po jos pasku- 
tinio judesio. Dabar ji priėjo prie Dortės ir beveik nustūmė 
ją priešais save prie stalo. 

— Sėskis! 

Dortė klusniai atsisėdo ir laukė. Lara irgi atsisėdo. 

— Tomas ir be tavęs turi užtektinai problemų. Nežinau, 
kaip jis reaguotų, jei aš papasakočiau. Be to, jis tikisi, kad už- 
sidirbsi šiam butui... - Lara staiga nutilo ir prikando lūpą. 

Dortė stebėjo ją pravira burna. 

— Visam butui? - sušnabždėjo ji. 

— Ne, aišku, kad ne... Bet turbūt supranti, kokią košę už- 
virei? Tas tipas gali būti mums pavojingas, jei sugalvotų 
atkeršyti. 

— Kaip“ 

Laros akys apsisuko ratu tarsi mažytės laisvai judančios 
planetos. 

- Jis gali paskleisti gandus... Arba nueiti į policiją. Iš kur 
man žinot? 

— Arjis pažįsta Tomą“ 

— Ne, kodėl turėtų? 

— Tada Tomas negali nieko sužinoti, jei tu jam nepapa- 
sakosi. 

Lara trinktelėjo delnu per stalą. 

— Tu man neaiškink, kas ir kaip! Girdi? 

Dortei pasirodė protingiausia nesiginti. Aukso spalvos 
Laros oda slėpė nuovargį. Bet netrukus triumfuodama ji 
ištarė: 

— Gali pamiršti šiandieninį pasivaikščiojimą! 

Ji buvo Dortei pažadėjusi, kad jos eis pasivaikščioti prie 
upės. Per tiltą. Galbūt pagaliau į bažnyčią, kur uždegtų žva- 
kę. Ji nekantravo visa tai pamatyti. Altorių. Vaškines žvakes. 
Bet labiausiai - upės krantą. 

- Ką gi, - sumurmėjo Dortė, atsistojo ir atidarė šaldytuvo 
dureles, norėdama išgerti stiklinę pieno. Ji gėrė stovėdama, 
atsukusi nugarą. 

Po akimirkos išgirdo, kaip Lara iš vonios į koridorių tem- 
pia šiukšlių maišą su nešvariais skalbiniais. 

— Tu sunaudoji be proto daug rankšluosčių ir paklodžių! - 
sušuko ji. - Per daug didelės skalbimo išlaidos! - Moteris 
stovėjo tarpdury su išsitaršiusiais plaukais ir prakaituota 
nosimi. Balsas buvo piktas. - Kiekvienam klientui imi vis 
naują paklodę? 

Dortė linktelėjo nieko nesakydama. 

— Turi apversti paklodę! Išnaudoti iki galo! - įsakė Lara ir 
nuspyrė maišą prie laukujų durų. 

— Aš taip negaliu! 

Lara apsisuko ir prisiartino prie pat jos veido su iškel- 
tu smiliumi. Žiedas su didžiuliu raudonu akmeniu atrodė 
grėsmingai. Dortė stipriai užmerkė akis. 

— Tu, po velnių, darysi taip, kaip aš pasakysiu! Kitaip pra- 
nešiu Tomui, kad nenori bendradarbiauti. Tada jokio avan- 
so tavo Mama negaus! 

Kai išgirdo, kad Lara pasitraukė, atsargiai atmerkė akis. 
Lara buvo pakeliui prie kavavirės, o tai reiškė, kad priekaiš- 
tai baigėsi. Kai jos kaip įprasta sėdėjo prie virtuvės stalo — 

Dortė su stikline pieno, o Lara su puodeliu kavos, - atrodė, 
kad ji pamiršo nesutarimus. 

- Aš išvažiuoju per Kalėdas, - pareiškė Lara, kaip įprastai 
kramtydama sumuštinį su rūkyta dešra. Burna tai išsipūs- 
davo, tai susitraukdavo jai kalbant tuo pačiu metu. 

— Per Kalėdas? 

- Taip, kadangi taip atidžiai seki kalendorių, turbūt žinai, 
kad greitai Kalėdos? Šiaip ar taip, gausi kelias ramias die- 
nas, - tarė Lara. 

Dortė išgėrė trečią stiklinę pieno. 

— Niekas neateis? 

— Ne, kol būsiu išvažiavusi. Kaipgi būtų įmanoma? 

Kambaryje šiek tiek prašviesėjo. 

— Pasiliksiu iki Kūčių išvakarių, dvidešimt trečiosios. 

— Kaip aš gausiu pieno? 

Lara atlošė galvą su šiaudų spalvos plaukų kupeta ir nu- 
sijuokė. 

- Tu tikrai keista! - pareiškė ji. - Aptarnauji šešis septy- 
nis klientus per dieną, ir vis tiek atrodo, kad tavo vienintelis 
rūpestis gyvenime, kaip gauti šviežio pieno! Žinai ką? Šaldy- 
tuve pienas išsilaiko daugybę dienų. Aš atnešiu užtektinai, 
tada galėsi švęsti norvegiškas Kalėdas! 

Dortė daugiau nieko nesakė. Kiekviena diena atnešda- 
vo savų rūpesčių. Tamsa sutirštėjo. Daugiausia jos širdyje. 
Kambarys su raudonomis lempomis įsiurbė ją į sienas. Jei 
Lara išvažiuotų, dulkės nusėstų ant jos niekam to nė ne- 
pastebint, ir liktų tik tyla. 


Dortė nusprendė neversti paklodės. Ji geriau rizikuos, gal 
Lara Tomui nieko nepasakys. Buvo sunku įsivaizduoti, koks 
jis tampa, kai supyksta. 

Dieną prieš išvažiuodama Lara atėjo su dviem kombi- 
nezonus vilkinčiais vyrais, nešinais skalbykle. Jie krapštėsi 

vonioje, o tuo tarpu Lara juokėsi, palaikydama jiems kom- 
paniją. Po valandėlės vienas išėjo, o Lara įėjo į svetainę ir 
uždarė duris. 

- Štai stebuklas ir vietoje. Bet turi sumokėti tam, kuris 
tai sutvarkė, - tyliai ištarė ji ir mostelėjo galva link prieš- 
kambario. 

— Sumokėti? - Dortė bejėgiškai pažvelgė į ją. 

— Taip, aukštesniajam. Viršininkui. Ilgai netruks. Aš pasi- 
liksiu čia ir panagrinėsiu naudojimosi instrukciją, o paskui 
pamokysiu tave įjungti skalbyklę. Tiesiog eik į kambarį ir 
pasiruošk! 

Dortė lėtai atsistojo ir žengė į prieškambarį praeidama 
pro atviras vonios duris. Ilgšis dėjo įrankius į geležinę dėžę. 
Jai einant pro šalį, jis pratisai sušvilpė ir persibraukė per 
prakaituotą veidą marškinių rankove. Dortė įbedė akis į sie- 
ną ir įėjo į kambarį. 

Lara buvo lyg ir teisi. Truko palyginti neilgai. Bet nuo jo 
sklido aitrus kvapas. 


Paskutinis dienos klientas išėjo, o Lara vėl ateis ne anksčiau 
kaip po penkių dienų. Ji nepasakė, kur susiruošė arba kaip 
važiuos. Tai nebūtų nieko pakeitę. Svarbu galvoti, kad tai 
nieko nepakeistų. Ji stengėsi greitai nusimaudyti po dušu, 
nes Lara žadėjo palaukti ir šiek tiek pasikalbėti. Bet kaip ga- 
liausiai paaiškėjo, ji nebeturėjo laiko sėdėti. Puldinėjo šen 
bei ten ir davė nurodymus. O kai išėjo, viskas ištuštėjo. 
Dortė galvojo atidaryti duris ir sušukti pirmam einan- 
čiam pro šalį koridoriumi. Ji žinojo žodžius „Viena“ ir „No- 

riu namo!“ Bet tuoj pat išsigando, jog pasiduos pagundai. 

Reikėjo saugotis, kad neiškrėstų kokios nors kvailystės. 
Vengdama pagundos, dar kartą nuėjo į dušą. Nuo daž- 

no prausimosi oda pasidarė visiškai sausa. Ypač kirkšnys 


ir vidinė šlaunų pusė. Drėkinamasis kremas didžiuliame 

plastikiniame buteliuke seko. Tai buvo trečiasis butelis. Lara 
sakė, kad ji eikvoja be reikalo. Jos daugiau nebešnekėjo apie 
vyrą sužalota akimi, bet Lara, matyt, nieko Tomui nepasakė. 
O dabar ir dėl paklodžių nebekils jokių problemų. 

Mamai reikėtų skalbyklės, tada jos rankos nebūtų suskir- 
dusios. Skalbyklė buvo tarsi būtybė, kuri plaudama dainavo. 
Jos įdėjo paklodę ir rankšluosčius į blizgantį pilvą, nustatė 
devyniasdešimt laipsnių ir paspaudė „on“. Nedelsiant į vidų 
ėmė tekėti vanduo. Skalbyklė dainavo keletu balsų. Paskui 
staiga kaip pasiutusi ėmė daužytis į grindis. Tarsi būtų norė- 
jusi pasakyti Dortei, kas ji tokia. „Kekšė, kekšė, kekšė! - pa- 
šėlusiu srautu. Greičiau ir greičiau. 

Dortė uždarė vonios duris, paskui užvėrė duris tarp prieš- 
kambario ir svetainės, įjungė ausinuką ir įsikišo kištukus į 
ausis. Po valandėlės viskas nutilo. Kai ji grįžo, mašina stovė- 
jo ir spoksojo didžiule stikline akimi. Kai Dortė ėmė vynioti 
ant šlapių plaukų rankšluostį, daiktai aplink ją susiliejo. Ji 
atsisėdo ant plastikinės kėdutės ir atrėmė galvą į dušo ka- 
binos sieną, kol praėjo silpnumas. Tada apsisiautė kilpiniu 
chalatu, įkišo pėdas į šlepetes su triušiuko ausimis ir nu- 
šlepsėjo į svetainę. Išsitraukė kalbos kasetes ir atsisėdo ant 
sofos mokytis. 

Netrukus ji suprato, kad tiesiog šneka sienoms, negalvo- 
dama apie tai, ką sako. Balsas pasidarė spigus ir nebenorėjo 
sudarinėti žodžių. Dortė atsistojo ir ėmė vaikščioti. Iš kam- 
bario į kambarį. Išskyrus vieną. 

Ji sustojo priešais skalbyklę. Nors ir buvo tylu, prisimi- 
nė, kaip paklodė ir rankšluosčiai didžiuliu greičiu sukosi 
putose. Ratu ir ratu. Nusisuko ir vėl ėmė vaikščioti. Stai- 
ga prisiminė mokyklos draugės žiurkėną. Jis sukdavo ratą 
drebančiu snukučiu ir krebždendamas nagais. Tik retkar- 
čiais jis būdavo iškeliamas iš narvelio, nes laisvas vis steng- 
davosi pasprukti. Nors Dortė jo gailėdavosi, vis dėlto jai jis 
buvo šlykštus. 

Ji vertė save eiti į priekį, žingsnis po žingsnio. Aplinkui 
visur kabojo geltonieji lapeliai ir žvelgė į ją keturkampėmis 
akimis. Už tamsaus lango stiklo švietė žiburiai. Langai. Ten 
gyveno žmonės. Dortė mėgino įsivaizduoti, kas per jausmas 
pažinoti ką nors už vieno iš langų. Bet nepajėgė. Ji garsiai 
kartojo sau pačiai žodžius iš geltonų lapelių. Jungiklis. Sta- 
las. Kėdė. Spinta. Paveikslas. Sofa. Langas! 

Po valandėlės ji ir vėl stovėjo vonioje. Dušas. Klozetas. 
Kriauklė. Muilas. Veidrodis. Jos žvilgsnis už kažko užkliuvo 
blizgiame paviršiuje. 

— Kekšė! - garsiai ištarė ji ir atsuko karštą vandenį. Iš 
čiaupo kilo garai. Ji pakišo ranką, bet ši pati atsitraukė. Van- 
duo buvo plikinamai karštas. 

— Kekšė! - pakartojo ji, vėl pakišo ranką ir liko stovėti, kol 
daugiau nebejautė skausmo. Kai užsuko čiaupą, visa plašta- 
ka buvo raudona. Sukilo šleikštulys, bet ji nevėmė. 

Kai svetainėje beveik sutemo, ji pajuto, kad jau kurį laiką 
nori gerti. Bet ne kažin ką galėjo padaryti, nes turėjo visą lai- 
ką klausyti, ar neskamba durų skambutis. Virtuvė, kur buvo 
pienas ir vanduo, tam visai netiko. Besisukiodama po sve- 
tainę, pajuto didžiulį spaudimą - tarsi kažkas būtų iškvėpa- 
vęs visą orą. Jei ji dabar išgirstų durų skambutį, nieku gyvu 
neturėtų atidaryti. 

— NA IR TAMSU čia! 

Prieškambaryje užsidegė šviesa, iki pat Dortės nutiesda- 
ma geltoną juostą. Jis pasirodė tarpduryje tarsi tamsi karto- 
ninė figūra. Kaip galėjo nutikti, kad ji negirdėjo, kaip Tomas 
atsirakino duris? Šviesa plykstelėjo ir svetainėje, ir bemat iš- 
dygo veidas, beveik baltas, tarsi nelauktai išniręs mėnulio 
kraštovaizdis. 

— Sveika, sėdi patamsyje? - pasirodė, kad jis pasakė. To- 
mas stovėjo vienomis kojinėmis, bet vilkėjo odinę striukę su 
užmestu šalikų. Nelaukdamas atsakymo, jis apsisuko ir vėl 
išėjo į koridorių. Girgžtelėjo drabužių kabyklė. Jis neatrodė 
piktas. Taigi Lara nieko nepasakė apie vyrą su akimi. Kai 
Tomas vėl įėjo jau vienmarškinis, apsidairė ir paklausė, kaip 
sekasi. 

- Sektis gerai, - atsakė ji užsikirsdama. „Nesupykdyk 
Tomo“, - pamanė ir norėjo atsistoti. Bet kai išsitiesė, suvo- 
kė, kad bus ilgai sėdėjusi ta pačia poza. Dūrė ir maudė pė- 
das. Kai ji pamėgino atsiremti į ranktūrį, kad galėtų atsistoti, 
pajuto skausmą ir liko sėdėti spoksodama į plaštaką. Ši buvo 
raudona ir pūslėta. 

Tomas akimirksniu atsidūrė šalia. Pačiupo jos riešą ir 
pakėlė visą plaštaką. Dabar jau dviese sėdėjo ir stebeilijo į 
subjaurotą ranką. 

— Kas čia? - paklausė jis. 

— Ranka! - mechaniškai atsakė ji. 

— Kas nutiko? 

Dortei neatsakius, jis vėl ėmė klausinėti, bet mergina ne- 
privalėjo jo suprasti. Kaitlentė? Orkaitė? Verdantis puodas? 
Pabandęs angliškai ir taip pat nesulaukęs jokio atsakymo, 
Tomas nuėjo į vonią ir ėmė raustis spintelėje. Pasirodęs 
tarpduryje kažką pasakė. Vienas žodis buvo suprantamas — 
„automobilis“. Paskui jis dingo. Striukė liko kabėti. 

Dortė viena sau stebėjosi, kaip galėjo šitaip nusiplikyti 
ranką - juk niekas ja nepatikėtų, todėl atsistojo ir ėmė vaikš- 
tinėti. Svetainė, prieškambaris, miegamasis, virtuvė, vonia. 
Tai nenumalšino rankos skausmo, bet bent jau skaičiavo ra- 
tus. Ji stovėjo svetainėje, kai Tomas atsirakino duris. Apva- 
lus skaičius išnyko. 

Jis atsegė plastikinę vaistinėlę, pilną vaistų ir tvarsčių. Dor- 
tė buvo mačiusi ją anksčiau, automobilyje. Jie vėl atsisėdo 
ant sotos, ir Tomas užsimovė gumines pirštines, išsitraukęs 
iš sandaraus plastikinio maišelio. Paskui atsargiai ištepė jos 
ranką tepalu. Aplink pūsles. Kartkartėmis stabtelėdavo, nes 
Dortė suaimanuodavo. Vieną kartą jis pakėlė akis ir kažin ką 
pasakė. „Skauda?“ „Gerai?“ „Kairė ranka, ne dešinė. Puiku!“ 
Ji mėgino suprasti ir atrodyti patenkinta, bet sekėsi nekaip. 
Galiausiai jis apvyniojo bintu, tarsi būtų buvęs gydytojas. 

Baigęs pakėlė tepalą taip, kad ji suprastų, jog gali jį pasi- 
likti. Bintą ir tepalą padėjęs ant stalo, užtraukė vaistinėlės 
užtrauktuką ir pastatė ją po drabužių kabykla prieškamba- 
ryje. Tik tada ji suprato, kad nematė juodojo portfelio. 

Paskui jis ėmė vaikščioti iš vieno kambario į kitą, visai 
kaip ji. Ir jis praleido tą kambarį kaip ir ji. Kai ją pašaukė, 
Dortė rado jį ten, kur ji miega. Matyt, tikėjosi, kad Tomas 
staiga persimainys ir įsius, nes ji vos neiškabino klientui 
akies. Bet nieko panašaus neįvyko. 

— Gerai! Tvarka! Labai gerai! - pasakė jis ir atidarė spin- 
tos duris. 

* Ten tabalavosi gėlėta vasarinė suknelė, kuri jai atliko nuo 
Veros. Platėjantis sijonas, šiek tiek bobiškas, buvo vienin- 
telis gražus daiktas, kuris jai priklausė. Džinsai ir sportinės 
kelnės. Be to, švarkelis, kurį vilkėjo, kai atvyko, ir naujoji 
raudonoji pūkinė striukė! Ji negalėjo nė pagalvoti, kad ši 
kabėtų drabužių kabykloje, kur klientai kabinosi savo dra- 
bužius. Tomas parodė į ją ir pasakė kažką, ko ji nesuprato. 
Dortė vis tiek linktelėjo, tarsi pritartų. 

Ant lentynų dešinėje spintos pusėje gulėjo keli jos megz- 
tiniai ir marškinėliai. Gana dailiai vienas ant kito. Ir apati- 
niai. Čia susidėjusi buvo tik nuosavus. Korsetas ir kojinės, 
kurias nupirko Lara, buvo kambaryje. 

Ji išsigando, kad Tomas pakels drabužius ir ras plastikinį 
maišelį su laiškais, kurių ji neišsiuntė. Bet, laimei, jis nieko 
nelietė. Tik linktelėjo ir uždarė spintos duris. Tada kažką 
pasakė ir mostelėjo į ją suraukęs kaktą. Dortė suprato, jog 
jis mano, kad ji neturi pakankamai drabužių. Taip besto- 
vint priešais spintą, jis staiga apglėbė ranka Dortės liemenį 
ir prisitraukė ją prie savęs. Ji pajuto jo pirštus po plaukais 
ant sprando ir pagalvojo, kad štai dabar jis suspaus. Jau juto 
stiprias rankas sugniaužiant gerklę. 

Tačiau jo pirštai klaidžiojo ratais, šiurpindami odą. Dortė 
nebepajėgė sulaikyti savo galvos, kad ji nepriglustų prie jo 
krūtinės. Bet po akimirkos ji ją atitraukė. 

Kartais ji galvodavo, koks jis buvo, kai tada kartu važiavo. 
Ten, kur jie nakvojo. Mama būtų pavadinusi jį maloniu. Bet 
iš to, ką Lara papasakojo, aišku, jog jo nuotaika gali pasikeisti 
be galo greitai. Ir dar tas pastarasis kartas, kai jis lankėsi. Ant 
sofos. Ji, aišku, pagalvodavo ir apie tai. Bet jam nereikėjo šito 
daryti čia, šiame kambary! Ji ir vėl išvydo Laros veidą, kai ši 
pasakė: „Nesuteik jam jokios dingsties! Nesupykdyk Tomo!“ 

Kol kas jis nebuvo piktas, tik ją paleido ir išvedė iš kamba- 
rio bandydamas kažką papasakoti, jai suprantant ne daugiau 

kaip tik paskirus žodžius. „Kelionė“ ir „Kalėdos“. Lapeliai 
su norvegiškais žodžiais turėjo esminę klaidą. Jie rodė tik 
daiktų pavadinimus arba būdvardžius. Ne veiksmažodžius. 
Neįmanoma išmokti kalbos nemokant veiksmažodžių. Ži- 
noma, ji kartodavo balsą kasetėse, bet to nepakako. 

Tarsi būtų žinojęs, ko trūksta, Tomas čiupo blokelį gelto- 
nų lapelių ir mostu pasikvietė ją ant sofos. Čia jis ėmė piešti 
žmogeliukus, kurie darė įvairius dalykus. Bėgo, sėdėjo ant 
kėdės, važiavo mašina, ėjo, gėrė, gulėjo ant sofos, klausėsi 
muzikos su didžiulėmis ausinėmis ausyse ir natomis, nu- 
pieštomis burbuluose viršuje. Jis keverzojo žodžius šalia 
žmogeliukų garsiai juos tardamas. Jo raštas panėšėjo į su- 
džiūvusias šakeles. Ji kartojo, o jis rimtai linkčiojo ir sakė: 
„Puiku!“ arba „Dar kartą!“ Šitaip jie tęsė valandą. Dortė pa- 
juto, kaip iš įkarščio paraudo skruostai. 

Pagaliau jam pabodo būti mokytoju, todėl atsistojo ir pa- 
žvelgė į ją klausiamai. 

— Gerti? - paklausė jis ir pakėlė kažką prie burnos. 

— Taip! Norėčiau stiklinės pieno! - atsakė ji ir taip pat 
atsistojo. Virtuvėje jie stovėjo vienas šalia kito ir gėrė. Jis - 
vandenį iš čiaupo, o ji - pieną iš šaldytuvo. Abu vėl prisipil- 
dė stiklines ir pasiėmė jas į svetainę. 

— Klausyti muzikos? - pasakė jis ir pridėjo ranką prie 
ausies. | 

- Taip, klausyti muzikos, - pakartojo ji, pabrėždama kie- 
kvieną žodį. 

Abu pastatė stiklines ant stalo, Tomas atnešė ausinuką ir 
įdėjo vieną iš Bacho plokštelių. 

— Gulėti ant sofos? - vėl paklausė ir parodė į nupieštą gu- 
lintį Žmogeliuką. 

Ji nesugebėjo atsakyti, tiesiog atsigulė stengdamasi užimti 
kuo mažiau vietos. Jis nieko nebesakė, tik išjungė šviestuvą 
ir atsigulė šalia. Jos aptvarstytą ranką atsargiai padėjo sau 

ant peties. Tada vieną ausinę įkišo į jos ausį ir vieną į savo 
paties. Per chalatą ji jautė kietą jo galvą. Kažkur juk turėjo 
būti jo rankos, bet ji nenumanė kur, nes jų nejuto. 

— Bachas! - pasakė jis mieguistu balsu. Paskui jie tylutė- 
liai gulėjo ir klausėsi. 

Pamažu rankos skausmas beveik pranyko. Bet šį kartą ji ne- 
užmigo - žinojo, kas bus, kai jis išsiims ausinę iš savo ausies. 
Jis nusivilko viską, įskaitant ir trumpikes. Praskleidė chalatą, 
ir ji pajuto keistą kito žmogaus odos geležnumą. Ilgai jis tik 
gulėjo prisiglaudęs prie jos, tarsi būtų šildęsis. Susikūprinęs 
ir sulenktomis tarp jų kūnų rankomis. Jis nė karto nekliudė 
sutvarstytos rankos. Jo kvėpavimas buvo ramus, tarsi jis būtų 
miegojęs. Pamažu jis kilo iš pačios apačios, kur jo rankos da- 
bar buvo šilti šešėliai. Ji to tik ir laukė. Jo burnos. Liežuvio. 


- Ne, apie tai negalvok! - tvirtai pasakė Nikolajus. Jie gulėjo 
išsitiesę rugių lauke, nors ir nebuvo galima. Juk varpos po 
jais bus suniokotos. Bet tai dar nebuvo blogiausia. 

— Jei kas mus pamatys, papasakos visiems, - sušnabždėjo 
ji ir pagalvojo, kad ant vienintelės vasarinės suknelės gali 
atsirasti dėmių. 

— Mes nieko blogo nepadarėme, mes tiesiog čia gulime. 
Be to, visi supras, kad tai mano kaltė, - rimtai pasakė jis. 

— Kaipgi? 

— Jei nebūčiau pasakęs, kad čia ateitume, tu nebūtum to 
niekada sugalvojusi. 

Tai buvo tiesa, bet vis dėlto... 

— Manęs juk irgi negalima tiesiog nusinešti po pažasčia, — 
pasakė ji truputį įsižeidusi. 

— Galima, tiesą pasakius, nes tu lengva kaip plunksnelė, — 
paerzino jis. Iš pradžių šypsena suplazdėjo jo lūpų kampu- 
čiuose, paskui išsiplėtė per visą veidą. Jis buvo taip arti, kad 
jo oda susiliejo su josios. 

Rugių varpos virpėjo virš jų pučiant švelniam vėjui. Buvo 
galima įsivaizduoti, kad visame tame geltonyje girdi skam- 
besį. Bet tai tebuvo uodai, trokštantys jų kraujo. Zvimbė virš 
jų besisukančiais permatomais sparnais ir kūnais lyg mažy- 
tės pelių spirelės. | 

Uodai labiausiai grėsė Nikolajui, nes jis buvo ją užgulęs 
beveik visu kūnu. Kai vyrukas įsikniaubė veidu į jos kaklą, 
ji pažvelgė tiesiai į saulės diską, kuris siuntė šilumos begaly- 
bę. Daugelio milijardų metų energiją ji sukaupė būtent šiai 
akimirkai. 


Tomas nunešė ją per apšviestą prieškambarį į apytamsę vo- 
nią. Degė tik šviesa virš kriauklės. Jis surado pleistro, ant 
aptvarstytos rankos užvyniojo plastikinį maišelį ir suklija- 
vo pleistru, paskui atsuko dušą ir nurengė chalatą. Kai ėmė 
trinti ją muilu, ji tik stovėjo užmerkusi akis ir galvodama, 
kad ir jis, matyt, sušlapo. Tomo rankos žaidė su ja. Bet ne 
jos viduje. Tarsi jis būtų žinojęs, kad ji to bijo. Dortė palenkė 
galvą, kad vyriškis nematytų jos veido. Šis atrodė nuogas. Po 
valandėlės jis atsitraukė. Dortė nežinojo, ko nusitverti, kai 
jis atsisėdo ant plastikinės kėdutės su rankšluosčiu ant kelių 
ir žiūrėjo į ją. Nuo žinojimo, kad jis į ją Žiūri, pašiurpo oda. 
Ji nelietė savęs, nors tai ir buvo nepakeliama, tik stengėsi 
ranką su plastikiniu maišeliu laikyti toliau nuo srovės. Van- 
duo sukosi šniokšdamas aplink kojas ir sruvo į nutekamąjį 
vamzdį. Ji buvo slidi, muilu kvepianti žuvis srovėje. 

Vonia pritvinko garų. Tomas vis dar sėdėjo rimtas su 
rankšluosčiu ant kelių. Jo rankos atrodė labai vienišos. Ji 
nedrįso sutikti jo akių, bet jautė jas tarsi laužą. Tada jis atsi- 
stojo, ištiesė ranką ir užsuko vandenį prieš apgaubdamas ją 
rankšluosčiu. Šluostė jis atsargiai, lyg būtų manęs, kad nu- 
degęs visas jos kūnas. Dortė pakėlė rankas, kad jis prieitų. 
Taip pat ištiesė plaštaką su plastikiniu maišeliu. 

Kai Tomas norėjo nušluostyti jos šlaunis, ji žengė žingsnį 
į priekį, paslydo ir prarado pusiausvyrą. Vyras mėgino ją su- 
gauti, bet ji nugriuvo ant grindų įsitvėrusi į tai, kas buvo ar- 
čiausiai - jo trumpikes. Kai jas paleido, jos pliaukštelėjo į jo 
kojas tarsi šokinėjimo guma. Jis stovėjo pasilenkęs, nukaru- 
siomis rankomis. Gyslotas kūnas buvo nejudrus, sustingęs, 
tarsi kažko lauktų. Pakėlusi akis ji pamatė, kad jo tarpkojis 
nepanašus į nė vieno iš vyrų, o labiau į jos pačios. 

Dabar jis mane užmuš, pamanė ji. 


Žo 


LAIKRODIS ANT naktinio stalelio rodė šiek tiek po aštuonių, 
dienos šviesa šykščiai sunkėsi į kambarį. Dortė dvejodama 
sunėrė rankas ant antklodės. 

- Brangi Marija,- pradėjo ji užmerkusi akis. - Lara 
sako, kad turiu melstis, nors ir gėdijuosi. Dabar taip ir da- 
rau. Galbūt Tomo tu gerai nepažįsti, bet, matyt, žinai, kokį 
Dievas jį sukūrė arba kaip jis toks tapo. Ne ką tesuprantu, 
bet manau, kad Nikolajus būtų labai paėmęs į širdį, jei ten 
būtų buvęs jis. Tomas neįsiuto ant manęs, nors aš tai ir pa- 
mačiau. Bet kai jis vėliau pasakė, kad turiu parašyti mamai 
laišką, kad man viskas gerai, negalėjau prieštarauti. Atleisk, 
kad leidžiu Tomui siųsti jai melą. Tu juk supranti, kad ne- 
galėjau papasakoti, jog mano kūnas nebėra šventovė. Ačiū, 
kad miegu geroje lovoje niekieno nekamuojama, kad turiu 
maisto ir pieno. Ačiū už Laros pagalbą, dėl kurios nelikau 
sužalota kaip kad Tomas. Nežinau, ką jis padarė, bet at- 
leisk jam! Ir man atleisk, labai prašau! Prašau tavęs, duok 
man ženklą! Lauksiu iki rytojaus arba tiek, kiek tau rei- 
kės. Nusiųsk džiaugsmo ir gražias Kalėdas mamai ir Verai. 
Ir Nikolajui! Amen! 


Ji pasiklojo lovą prieš apsiaudama šlepetėmis ir užsivilk- 
dama chalatą. Kambarys buvo šaltas. Prieškambario sienos 
atrodė nedraugiškos. Laukujės durys tarsi rudi ją saugantys 
vartai. Virtuvėje atsimušdavo aidas kiekvieną kartą, kai su- 

žvangindavo stalo įrankiais, todėl duonos gabalėlį ir stiklinę 
pieno nusinešė į jaukią svetainę. Sustojo prie didžiulio žemo 
lango. Žemė buvo pabalusi. Mašinos gatvėse išvažinėjusios 
plačius juodus rėžius. Bet stogų viršūnės baltavo su šešė- 
liais, išsikišimais ir pakilimais. Dangus dunksojo stiklinis, 
surakintas šalčio ir žiemos šviesos. Priglaudusi galvą prie 
pat lango ir žvilgtelėjusi aukštyn, ji galėjo matyti, kaip vėjas 
vaiko nuo šalčio sustirusius debesis. Pažvelgusi žemyn, matė 
blankių spalvų namus po milžiniškomis sniego skrybėlėmis. 
Kai kurie medžiai panėšėjo į apsnigtus brokolius. Vienas 
buvo juodas ir neapsakomai nuogas. 

Tomas užsitraukė trumpikes ir užsimetė kitus drabužius, 
lyg nieko nebūtų įvykę. Vėliau, kai abu sėdėjo svetainėje, 
jis netgi nusišypsojo, piešdamas laišką rašantį žmogeliuką. 
Paskui parašė klaustuką prie žodžio mama. Laiškas juk jau 
buvo parašytas, taigi jai teliko tik atnešti. Vyras pažvelgė į 
jį, bet juk negalėjo Žinoti, kas jame parašyta. Matyt, turės 
palaukti prieš išsiųsdamas, kol perskaitys Lara. 

Prieš išeidamas jis nunešė ją į lovą ir apklojo visai kaip 
praėjusį kartą. Vis dėlto viskas buvo kitaip. Ji neapsimetė 
mieganti. Ji jautėsi saugi, nes jei jis nenubaudė iškart už tai, 
ką ji pamatė, tai niekada to nebepadarys. 

Ji bandė įsivaizduoti, kad vaikštinėja ten, apačioje. Su 
raktu kišenėje. Kad turi reikalų ir gali grįžti į butą kada tik 
panorėjusi. Kad ketina susitikti su vienu pažįstamu. Ne, dar 
geriau, galvojo, kad štai turi susiruošti, nes laukan eis ap- 
sivilkusi raudonąją pūkinę striukę ir apsiavusi aulinukus. 
Galvoje sukosi ir kitos mintys. Drąsios mintys apie viską, ką 
ji galėtų nuveikti, jei norėtų. Ji švęstų su kuo nors Kalėdas ir 
galbūt papasakotų, kaip jie švęsdavo namie. 

Žmonės panėšėjo į mažytes žaislines figūrėles. Kurias iš 
jų susitiktų? Tą su raudona kepure, kuri eina pasilenkusi į 
priekį? Ar tą nepridengta galva, kuri paskubomis įlipo į ma- 

šiną ir užvedė variklį? Jų buvo ir daugiau. Jos ropojo į visas 
puses - tarsi aprengti rašybos ženklai, paberti ant balto pa- 
viršiaus. Taškas, kablelis, kabliataškis. Brūkšnys pasilenkęs 
įlipo į mašiną. Ji bandė aiškinti juos kaip Mergelės Marijos 
ženklus, bet greitai suprato, kad tai tik niekai. 

Jos nebuvo ten, lauke. Ji buvo čia. Nežinojo, kiek dar 
turės vaikščioti tarp geltonų lapelių ir kartoti norvegiškus 
žodžius, stovėti prie lango, valgyti, klausytis muzikos. Eiti į 
kambarį su jais. Praustis po dušu, kol, atrodo, nusiners oda. 
Būti uždarytai tuštumoje. Ar ir Tomas taip jautėsi? Su kuo 
jis būna, kai švenčia Kalėdas? 

Susigraudinusi ir kūkčiodama ji išvydo, kaip tėtis atsistoja 
ir laužia stačiakampio formos kalėdaitį prieš Kūčių vakarie- 
nę. Jie dalydavosi kalėdaičiu, atleisdami vienas kitam ir lin- 
kėdami gero. Mažyčiai nelygumai ant staltiesės išduodavo, 
kur mama pakišo šiaudų Jėzui ėdžiose atminti. Kai Dortė 
buvo maža, negalėdavo atplėšti akių nuo indo su kūčiukais. 

Mama sakydavo, kad tai dėl tėčio jie švenčia lietuviškas 
Kalėdas. Bet šventės tėčiui nelabai rūpėjo, nors jis ir uždeg- 
davo žvakes žydiškoje žvakidėje. Mama savo ruožtu ne- 
norėjo, kad jai kas primintų rusiškas Kalėdas, tad išmoko 
senų lietuviškų receptų. Dvylika patiekalų be mėsos. Silkė 
su džiovintais grybais, kuriuos ji pati rinkdavo. Silkė su bu- 
rokėliais, kepta žuvis su morkomis ir virtų daržovių iš nuo- 
savo daržo mišrainė. 

Paskui ji įpildavo naminio spanguolių kisieliaus. Šnekama 
būdavo nedaug, nes viskas turėjo būti šventiška. Bet Dortė 
žinodavo, kad Vera sėdi ir dega nekantrumu pasivaišinti. 
Jeigu tik niekas nebamba, gali galvoti ką tinkama. 


- Kaip malonu, kad dėdė Josefas Kalėdoms atsiuntė laiš- 
ką, - staiga tarė mama. Jie sėdėjo valgydami, viskas turėjo 


būti taiku ir gerai. 

— Dėde Josefu aš žaviuosi labiausiai. Neįtikėtina, kad jis 
išsikapstė. Pastarąjį kartą, kai pas jį lankiausi, jis man pasa- 
kojo, kaip griebdavosi mažų gudrybių, kad išsaugotų sveiką 
galvą būdamas nelaisvėje, - pasakė tėtis. 

— Būk geras, dabar netinkamas metas apie tai kalbėti, - 
pamėgino sudrausti mama, bet niekas jos nepaisė. 

- Kokių gudrybių? Ką jis sakė? - paklausė Vera sulaikiusi 
kvėpavimą ir pasilenkė prie tėčio. 

- Jis niūniuodavo mintyse tas pačias melodijas. Tas, ku- 
rios priminė jam gyvenimą. Be garso deklamavo eiles. Ir 
matė prieš akis Anos nuotrauką, tą pačią, kuri stovėjo įrė- 
minta namie. 

— Nuotrauką? Kodėl ne ją pačią? - paklausė Vera. 

Tėtis susimąstė, nurijo šaukštą sriubos, nusišypsojo ma- 
mai ir prieš atsakydamas ištarė „niam niam“. 

— Sunku nešiotis visiškai aiškų Žmogaus įspūdį - mes juk 
tokie nepastovūs. Nuotrauka sugauna akimirką. Turbūt to- 
dėl jomis apsistatome. 

— Bet kaip gali mintis apie nuotrauką išgelbėti galvą? — 
nenorėjo pasiduoti Vera. 

— Minties paslaptis yra ta, kad niekas iš tavęs jos negali 
atimti. Tu gali nuspręsti, kad nepasiduosi, niekas negali tau 
sutrukdyti. Jie to nė nežino. 

— Netjei jie jį mušė, nedavė maisto bei visa kita? Ar galėjo 
jis tada pats valdyti savo mintis? - sušnibždėjo Dortė. 

— Kai kurie tai sugeba. Kaip tik todėl aš žaviuosi dėde Jo- 
sefu, - rimtai ištarė tėtis. 

— Jį sugavo vokiečiai ar rusai? - paklausė Vera ir pasku- 
bomis žvilgtelėjo į mamą, kuri padėjo į šalį šaukštą ir pa- 
žvelgė į tėtį maldaujamu žvilgsniu. 

— Lietuviai manė, kad vokiečiai išvaduos juos iš rusų. 
Daugelis žydų irgi taip manė. Bet artėjant 1941 metų Ka- 
lėdoms vokiečių esesininkai kartu su vietiniais lietuviais iš- 

žudė daugumą iš 200 000 Lietuvos žydų, kurie nepasitraukė 
prieš prasidedant karui. 

— Būk geras, juk Kūčios... - paprašė mama. 

— Ką blogo jie padarė, tie žydai? - paklausė Dortė beveik 
be balso. 

- Jie buvo litvakai, žydai! Lietuvos komunistų partijoje 
buvo daug žydų, jie buvo apkaltinti, kad komunistai užėmė 
valdžią. 

— Ar mes irgi litvakai? - paklausė Vera. 

— Mama - ne. Ojūs su Dorte tik pusiau. Bet aš - taip! 

— Tau dėl to nemalonu ar tu didžiuojiesi? 

— Gal jau galime pamažu pradėti šventę? - mama buvo 
bepratrūkstanti, lyg jau būtų nebesuvaldanti įsiūčio. 

- Labiausiai aš džiaugiuosi, kad esu laisvai mąstantis 
žmogus. Bet aš žaviuosi dėde Josefu! - Pasisukęs į mamą jis 
dar pridūrė: - Tu visiškai teisi! Pradėkime šventę! 

Tėtis pakėlė taurę ir pažvelgė paeiliui į kiekvieną. Dortė 
buvo tikra, kad jis jas visas myli. 


Ji sustojo prieškambario viduryje. Kažkas čia buvo kitaip. 
Staiga ji išvydo tai! Ant komodos šalia drabužių kabyklos 
gulėjo kažkas, ko anksčiau čia nebuvo. Ji priėjo ir pakėlė 
kelissyk sulenktą žemėlapį. Po akimirkos prie kojų išvydo 
raktų ryšulėlį. Ji ilgai stovėjo priešais duris, kol jas pravėrė. 
Koridorius buvo ryškiai apšviestas. Nesimatė nė gyvos dva- 
sios. Ji sugniaužė raktus vienoje rankoje ir stabtelėjo tarp 
durų ir staktos. Drebančiais pirštais įkišo į spyną vieną iš 
dviejų raktų. Jis netiko. Nejaugi Tomas paliko kažkokius at- 
sitiktinius raktus? 

Kitas įslydo į spyną. Mažas klektelėjimas - ir spynos lie- 
žuvėlis iššovė. Tai buvo buto raktas! Ji pasukiojo keletą kar- 
tų, tebestovėdama tarpduryje. Keturkampis metalinis liežu- 
vis paklusniai įlįsdavo į spyną ir vėl išlįsdavo taip dažnai ir 
taip greitai, kaip tik ji norėjo! Jos kvėpavimas padažnėjo. 

Įėjusi į vidų ir užrakinusi duris, Dortė čiupo ant žemės 
nukritusį žemėlapį. Atpažino upės vingį, prieplauką su 
poliais ir sandėlius su smailiais arba nukapotais kraigais. 
Už tilto atpažino milžiniškos bažnyčios bokštą. Mastelis 
1 : 50 000, 1 : 20 000 ir 1 : 5000, perskaitė ji. Tarp sulenk- 
tų lapų gulėjo vokas su užrašu: „Džiaugsmingų Šv. Kalėdų, 
Dorte!“ Atplėšusiji rado pluoštelį banknotų. Pamažu pavyko 
juos suskaičiuoti. Tūkstantis penki šimtai Norvegijos kronų. 
Tiek daug pinigų ji niekada nebuvo laikiusi rankose. 

Tai buvo ženklas, kurio ji prašė! 

Ji ĮSIDĖJO ŽEMĖLAPĮ į rankinę, kad jis nekristų į akis. Prieš 
išeidama poroje geltonų lapelių užsirašė, kokiomis gatvėmis 
turės eiti, kad pasiektų bažnyčią. Tokiu būdu ji taip pat len- 
gvai galės rasti kelią atgal. Tai neatrodė sudėtinga. Namas 
buvo didelis ir lengvai atpažįstamas. Žemėlapyje ji surado 
tiltą, kuriuo galėjo pereiti. Jos su Lara visada važiuodavo au- 
tobusu, taigi dabar teks eiti kitu keliu, bet tikrai jis nebus 
toks ilgas, kad ji negalėtų įveikti. 

Visą kelią iš buto žemyn Dortė lipo laiptais. Kartą išgirdo 
žingsnius apačioje esančiame koridoriuje, bet nieko nesuti- 
ko. Prieš uždarydama laukujes duris, turėjo dar kartą pati- 
krinti, ar jos tikrai atsirakins. Nelabai viliojo mintis pasilikti 
lauke keletą dienų. Kitas raktas tiko. Jie klausė jos. 

Jei Lara grįžtų anksčiau nei sutarta ir rastų tuščią butą, 
paskambintų Tomui, nes manytų, jog Dortė pabėgo. O jis 
pasakytų: „Dortė gavo raktus!“ Ji mielai būtų išgirdusi jį sa- 
kant šiuos Žodžius. 

Jei reikalai nebūtų buvę tokie, kokie buvo, ji būtų galėjusi 
eiti šaligatviu ir džiaugtis, pirštais švelniai liesdama raktus 
kišenėje. Būtų galėjusi apžiūrinėti baltas gatves ir mažai pra- 
mintus šaligatvius bei rasti savotišką ramybę. Visur tvyrojo 
tyla. Saulė buvo apvali tarsi kamuolys ir raudona. Dortė taip 
seniai vaikščiojo lauke be jokios priežiūros, kad visa tai atro- 
dė netikra. Galva pasidarė lengva, todėl turėjo saugotis, kad 
nepargriūtų. Taip pat ir dėl to, kad šaligatviai buvo slidūs. 

Žmonės ėjo pro šalį. Po vieną arba poromis. Kai kurie 
kalbėjosi. Bet dažniausiai jie tik judėjo pirmyn ir atgal per 
saulės šviesą ir vėją. Spalvos buvo itin ryškios. Viso šito gro- 
žio viduryje tamsavo šešėlis, sklindantis iš jos pačios. Min- 
tys, kurios trukdė džiaugtis, mintys, kurios kibo ir purvino, 
kurios priminė, kad tai ne jai, o kitiems. Tiems, kurių ji ne- 
pažinojo, tiems, su kuriais ji negalėjo kalbėtis. Tiems, kurie 
ėjo pro šalį, tarsi jos nebūtų. 

Bet kai ji pasiekė tiltą ir pamatė prie krantų ledą, baltuo- 
jantį tarsi sudaužytas stiklas visai kaip namie, prisiminė, kad 
ji, dar prieš aptikdama Tomo dovaną, įsipareigojo nepulti 
į neviltį. Net ir tada, kai viskas einasi blogai. Bet šiandien 
taip nebuvo! Mama sakydavo: „Esu tai, ką valgau, ir tai, ką 
galvoju.“ Jei tai tiesa, ji dar gali pasiekti savo. Tu tai sugebė- 
si! - padrąsino save. | 

Šaltis kandžiojo skruostus. Dortė pamiršo užsitepti sto- 
resnį kremo sluoksnį. Nepagalvojo, kad oda lauke jaučiasi 
kitaip. Stovinčią prie gatvės žibinto ir brukančią į kišenę 
Laros nupirktas pirštines, ją apėmė džiaugsmas dėl naujųjų 
baltų žieminių aulinukų. Tada ji prasegė pūkinės striukės 
užtrauktuką, kad įeitų šiek tiek oro, ir pasileido tiltu. Nuėju- 
si pusę kelio, išgirdo ketinius bažnyčios varpų dūžius. Dortė 
sustojo ir įsitvėrė turėklų. Dangus apgaubė stogus abriko- 
so spalvos skraiste, o debesų samplaiką nuo viso dangaus 
atskyrė blyški anglies spalvos linija. Apačioje ramiai sruvo 
vanduo. Ji stipriau įsitvėrė turėklų ir susimąstė, koks tai 
būtų jausmas - tiesiog persisverti per kraštą ir sklęsti. Vėjas 
muštų į krūtinę pro atvirą pūkinę striukę. Tada ji imtų gai- 
lėtis ir siaubingai išsigąstų. Paskui užlietų ledinis šaltis prieš 
prasidedant kovai. Pabaigos ji negalėjo suvokti. 

— Ne! 

Dortė paleido turėklus ir ėmė eiti ten, iš kur sklido baž- 
nyčios varpų skambesys. Ji galėjo tik apsimesti, kad čia jos 

namai. Žmonės tikrai nepastebėtų, kad ji ne viena iš jų. Ne- 
žinotų, kad ji kekšė, kuriai netikėtai į rankas pateko raktas. 
Tai įžiebė kibirkštį tarsi krintančią žvaigždę delne, kai ji 
buvo maža. Ji norėjo džiaugtis tol, kol toji degė. 

Surasti buvo nesunku. Bažnyčia stūksojo išsiskirdama 
savo bokštais. Priėjusi arčiau ir pėdindama po apsnigtais 
medžiais, pamatė, kokia ji milžiniška. Pilka ir sena, su ar- 
komis ir ornamentais. Ten aukštai viršuje tarsi kolonadoje 
stovėjo eilė figūrų apsnigtais pečiais. Galbūt šios šalies šven- 
tieji? Tokiu atveju jie turėjo jų daug. Dortė stovėjo kurį lai- 
ką po didžiuliu medžiu žmonėms plaukiant pro šalį į vidų. 
Bažnyčios varpai liovėsi skambėję. Kai į geltoną šviesą įžen- 
gė kur kas daugiau žmonių, negu Dortė pajėgė suskaičiuoti, 
ji priėjo arčiau. Galiausiai išdrįso įsilieti į eilę. 

Spūstis buvo didžiulė. Bažnyčioje tamsu. Langai su švino 
spalvos stiklais skyrė nuo dienos šviesos ir išorinio pasau- 
lio. Žvakės neįstengė apšviesti sienų ir užkaborių. Tiesiog 
sudarė mažytes virpančias aureoles, kurios kūrė šventinę 
nuotaiką. Aidas sklido nuo visų sienų. Balsai, aulinukų ir 
batų brūžavimas. Daiktų, kuriuos jie atsinešė su savimi, šla- 
mėjimas. Dortė nebuvo pasiruošusi, kad čia bus tokia bega- 
lybė žmonių. 

Jaunos merginos su sluoksniuotais sijonais po pūkinėmis 
striukėmis arba trumpais paltukais, tarsi būtų susiruošusios 
į šventę. Mažytė mergaitė nusirengusi paltuką rodė savo 
naują rausvą suknelę. Jos nosis švietė lyg raudona uoga. Ji 
timptelėjo vienai moteriai už rankos ir kažką rėksmingu 
balsu paaiškino. Dortė pamanė, kad šitaip galbūt vaikystėje 
elgdavosi Vera. 

Žmonės nesijautė esą bažnyčioje, labiau atrodė, lyg jie 
bandytų surasti vietas cirke. Šventiškumas ir bažnyčios rim- 
tis jiems nieko nereiškė. Dortė slinko palei sieną spūstyje. 
Susitraukė, tapo plonytė kaip popieriaus lakštas ir surado 

vietą, iš kurios galėtų matyti Kalėdų eglutę. Kėdės buvo ap- 
trauktos auksiškai rudais apmušalais. Ji sunėrė rankas ant 
rankinės. Svarbiausia buvo nesutrikdyti senutės, sėdinčios iš 
dešinės. Berniūkštis iš kairės buvo be galo neramus. Kulnais 
tarsi būgnų lazdelėmis mušė į kėdės kojas, vis šniurkštė ir 
traukė nosį. Vyresnioji sesuo stumtelėjo jį taip smarkiai, jog 
vaikas atsitrenkė į Dortę, bet tai nepadėjo. Moteris, sėdinti 
už nugaros, turbūt mama, subarė mergaitę, o ne jį. 

Dortė nejautė jokių įtartinų arba nustebusių žvilgsnių. Jie, 
matyt, nematė, kad ji viena kaip pirštas. O viso kito iš išorės 
nesimatė. Vis tiek ji stipriai prispaudė alkūnes ir suglaudė 
pėdas. Buvo keista sėdėti taip susispaudus su žmonėmis, 
kurių nepažinojo. Senutę tarsi tvora supo gan aštrių kve- 
palų aromatas. Kai užgrojo vargonai ir Žmonės ėmė giedoti, 
ji laikė savo giesmyną užverstą ir leido garsus, kurie, matyt, 
turėjo būti giesmė. Gyslos ant jos baltų plaštakų priminė ke- 
lius žemėlapių knygoje. O krumpliai baltavo nelyg kalnai be 
kelių tamsiame skraite. 

Visi buvo pasipuošę. Neatrodė, kad kas nors būtų geres- 
nis už kitus. Bet tikriausiai buvo. Ištisos šeimos sėdėjo kartu. 
Ji pastebėjo, kad jie nežiūri vienas į kitą, bet žvalgosi aplin- 
kui. Į žvakes, sienas, lubas. Išsirikiavo choras alyvų spalvos 
kostiumais ir priekyje išsiuvinėtu aukso spalvos kryžiumi. 
Giesmė privertė žmones nuleisti akis žemyn. Aštrus šlapios 
vilnos kvapas susimaišė su senutės kvepalais. Keista, bet jie 
giedojo Oh happy day. 

Kunigo balsas buvo aukštas ir aiškus. Bet Dortė jo nema- 
tė. Garsas sklido iš garsiakalbių, nors pats kunigas ir buvo 
prie altoriaus. Žmonės sėdėjo pakreipę galvas į vieną pusę, 
kaip ir ji mėgindami pamatyti kunigą. Ar jis tikrai pasakė: 
„Netempkite nykštukui per stipriai už barzdos“? Taip. Nes 
žmonės juokėsi. Berniūkštis įspyrė jai į blauzdą, bet turbūt 
netyčia. Gal todėl, kad žmonės bažnyčioje juokėsi, bet ir 

ji spyrė atgal. Vaikas žaibiškai atsisuko ir pažvelgė į ją iš- 
sigandęs apvaliomis akimis. Stojo spengianti tyla. Trumpą 
akimirką. 

„Kaukė...“, - suprato ji. Kunigas kalbėjo apie tai, kaip prieš 
Dievą užsidedama kaukė. Kažką apie tai, kad Dievas visada 
mato mūsų tikrąjį veidą. Iš džiaugsmo, jog supranta žodžius, 
jų reikšmė akimirkai išnyko. Bet tuoj pat grįžo. Nebuvo ko 
sėdėti bažnyčioje. Ji kekšė, vilkinti norvegišką pūkinę striu- 
kę. Žmonės stojosi. Dortė taip pat. „Amen“, - suprato ji. Ir 
„Tebūnie taip“. Kunigas turbūt juos laimino. Neatrodė, kad 
jai būtų padaręs išimtį. 

Kai visi žmonės susėdo ir kojų brazdėjimas nutilo, jai 
prieš akis iškilo ryškus Tomo veidas. Bandė įsivaizduoti li- 
kusius namie, bet nesugebėjo. 

Užgrojus vargonams, Dortė sudėjo rankas maldai, bet iki 
Dievo ir Mergelės Marijos buvo toli. Kartkartėmis iš gar- 
siakalbių ji išgirsdavo dėdės Josefo vardą. Matyt, tada, kai 
kunigas skaitė Kalėdų evangeliją. 


Žmonės plaukė lyg srovė pro bažnyčios duris. Lauke ji iš- 
sisklaidė į visas puses. Būreliais arba poromis jie šnekėjosi 
suglaudę galvas. Kai kas juokėsi. Paėjėjusi toliau nuo bažny- 
čios ir pasukusi pirma pasitaikusia gatve, ji ėjo palei namų 
sienas. Lyg būtų įtartina vaikštinėti vienai. 

Šaligatvis buvo nenušluotas. Po batų padais girgždėjo 
sniegas. Parduotuvių vitrinos švietė prigrūstos daiktų, kurie 
priminė šventę, - tokią, kokia ji švenčiama čia. Su nykštu- 
kais, angelais, blizgučiais, girliandomis, žvaigždėmis. Bet jo- 
kių prakartėlių arba Madonos su kūdikiu. 

Ji mėgino įsivaizduoti, ką pasakytų Vera, jei pamatytų 
visus šiuos gražius drabužius ir batus. Įsivaizdavo, kaip ji 
sustoja, parodo pirštu ir atsidūsta. Dortei stovint priešais vi- 
triną, pilną patalynės ir pagalvių, pro šalį praėjo jauna pora. 

Jie buvo apkabinę vienas kitą, mergina atsukusi į jaunuolį 
veidą juokėsi iš kažko, ką jis pasakė. Nors jie nieko bloga jai 
nepadarė, širdyje atvėrė tamsią skylę. 

Netrukus Dortė suprato, kad eina klaidinga kryptimi. Rei- 
kėjo išsitraukti didįjį žemėlapį. Po gatvės žibintu išsiaiškino, 
kad kuo puikiausiai gali eiti ta pačia kryptimi, kol prieis til- 
tą, kuriuo ėjo su Lara. Kai ji atsistojo ir sulankstė žemėlapį, 
aplinkui staiga nebeliko žmonių. Jie išsivaikščiojo kas sau. 
Vieni namo, kiti - į svečius. 

Gatvė ir šaligatviai buvo mėlynai violetinės spalvos, 
o dangus - apleistas vėžlio kiautas. Šen bei ten į jį spjau- 
dė kaminai. Langai priminė geltonus margus laukelius. Su 
gėlėmis, figūrėlėmis, lemputėmis, užuolaidomis. Namai lyg 
apšviesti piešiniai ant stiklo. Kai kur stovėjo uždegtos žva- 
kės. Retkarčiais pakvipdavo kepta mėsa. Namie dabar jos 
valgė žuvį. Tomo pinigai gulėjo nepajudinti kelnių kišenėje. 
Ji jautė eidama juos prie klubo. Jei ir surastų vietą, kur ga- 
lėtų pavalgyti žuvies, nedrįstų įeiti į vidų. Žmonės suprastų, 
kad ji viena. 

Ji paėjėjo dar šiek tiek už tilto, norėdama kuo arčiau pri- 
sikasti prie upės. Bet ten stūksojo sniego pusnys, namai ir 
kliūtys - kiek aprėpė akys. Tiltas atrodė tarsi kiniškas pa- 
viljonas. Raudonai dažyti stulpai bei nuožulnus stogas vir- 
šuje sudarė portalą su sniego pusnimis ir mažyčiu bokšteliu 
viršuje. Mėlyna rašto kopija driekėsi ant sniego. Dortė sto- 
vėjo tilto vidury. Aukšti sandėliai grūdosi iš abiejų upės pu- 
sių. Stūksantys su tamsiais langais ir uždarytomis durimis. 
Smailūs stogų kraigai kabojo danguje. Nuo kai kurių buvo 
nutįsę varvekliai lyg glazūruotos dramblių iltys. Tik kai kur 
geltonavo apšviesti langai, išduodantys, kad ten esama žmo- 
nių. Staiga aplink ją susisuko šalto vėjo gūsis, pro šalį praė- 
jus keturių Žmonių grupei. Atrodė, kad gali praeiti mėnesiai, 
galbūt metai, kol jie išsiners iš savo paltų, kailinių, šalikų, 

kepurių. Iš pravirų burnų virto garai ir garsai. Juokas. Jie 
ėjo palinkę į priekį, lyg ratu vienas aplink kitą, kad sulauktų 
dėmesio. Bet tai truko tik akimirką, tada ji liko viena. Šaltis 
atakavo jos kojų nykščius aštriausiomis planetos adatomis. 
Pats laikas eiti. Greitai. Ji rado kelią atgal, pro bažnyčią link 
tilto, per kurį ėjo anksčiau. Jautė mažytį džiaugsmą ar ką 
nors panašaus dėl to, jog pati galėjo nuspręsti, kur eiti. Gal- 
būt įmanoma persikelti į pigų pensioną ir vaikščioti iš vie- 
nos vietos į kitą ieškant darbo? Arba įsėsti į traukinį ar au- 
tobusą? Bet ji nuvijo šias mintis į šalį. Pinigų, kuriuos davė 
Tomas, juk neužtektų, kol ji išmoks norvegiškai. 


Tomas grįžo anksčiau už Larą. Kai išgirdo jį šaukiant Svei- 
ka, Dorte, savo ypatinguoju balsu, žinojo, kad jo laukė. Jis ir 
šiandien neturėjo su savimi portfelio. Tačiau daug maisto - 
mėsos, bulvių ir brokolių. Šią popietę ji taip pat prasibastė, 
bet sutemus grįžo atgal į butą. 

Jis pamatė ištrauktą žemėlapį ir leido suprasti, jog nori 
žinoti, kur ji vaikštinėjo. Kai Dortė šį išlankstė ir parodė, 
vyras išvertė akis, jog ji nuėjo taip toli. Tada jis parodė į upę 
ir pasakė kažką, ko ji nesuprato. Ant stalo priešais juos gu- 
lėjo kartu žemėlapis ir mėsa. Tada jis padėjo į šalį peilį ir 
nusišluostė rankas į popierinį rankšluostį. Paskui apglėbė ją 
rankomis ir ėmė siūbuoti, šnibždėdamas kažką į plaukus. Ji 
manė, kad jis kalbėjo kažką apie tai, jog jie greitai ims vienas 
kitą suprasti, bet galbūt ir apie ką kita. Sviestas ėmė spragsė- 
ti, Tomas paleido ją, kad sudėtų į keptuvę mėsą. 

Tiesiog nutiko taip, jog Dortė panoro vėl pajusti jo šilu- 
mą, todėl apsikabino jį per liemenį ir stovėjo keptos mėsos 
kvapui sklindant aplinkui, o svilėsių tvaikui kylant link garų 
surinktuvo. Kažkur sienoje esančioje angoje barškėjo. To- 
mas neišsilaisvino ir nenustūmė jos į šalį. Ji stovėjo beveik 
jam už nugaros priglaudusi skruostą prie languoto peties 

tol, kol mėsos gabaliukai apkepė iš abiejų pusių. Kartkartė- 
mis jis atsisukdavo ir pažvelgdavo į ją nutaisęs tokią išraišką 
veide, lyg ką tik būtų ją radęs. 

Dortė neprisiminė, kada pastarąjį kartą buvo tokia alka- 
na. Jiems sėdint ir valgant bei tyliai keičiantis žvilgsniais, ji 
suprato, jog Tomas čia buvo, nes norėjo. Tai, kaip jis atsira- 
kino duris, rodė, kad viskas tik tarp jųdviejų. Nesusiję su jo- 
kiais kitais dalykais. Visa, ką Lara apie jį pasakojo, išsisklaidė 
ir nebeturėjo jokios reikšmės. 

— Lauke šiandien šalta? - paklausė jis ir pliaukštelėjo sau 
per skruostus. 

Dortė pajuto, kad dar labiau paraudo, bet linktelėjo. 

- Taip, ačiū! - pavyko jai ištarti, bet nebuvo tikra, ar jis 
suprato, kad ji dėkoja už raktus ir pinigus. - Ačiū... pini- 
gai! - pridūrė. 

— Prašom! - pasakė jis ir nusišypsojo beveik susidrovėjęs, 
lyg nebūtų norėjęs apie tai kalbėti. Tada ištiesė prie žemėla- 
pio ranką ir bedė pirštu. - Bažnyčia? 

- Taip, - su užsidegimu ištarė ji. - Eiti bažnyčia. Žmo- 
nės! - Ji ištiesė į šonus rankas, kad jis suprastų, kiek daug 
žmonių ten buvo. | 


Ji nepaslydo, kai jis norėjo ją nušluostyti, ir nenuplėšė jo 
trumpikių. Jis pats nusimovė jas tamsoje, kai juodu jau gu- 
lėjo ant sofos kiekvienas su savo ausine ausyje. Kai jis prie 
jos prisiglaudė, Dortė juto, kad vis dėlto ten, apačioje, jis ne- 
buvo visai toks pat kaip ji. Bet buvo kitoks nei kiti vyrai. 
Labiau pats savimi. Taip pat jo liežuvis. Kaip ir paskutinį- 
kart jis nunešė ją į lovą ir apklojo prieš išeidamas, nepasakęs 
sudie nei labanakt. Ar kad sugrįš. | 

Bet kol Laros nebuvo, Tomas ateidavo kiekvieną vaka- 
rą. Gamino maistą, piešė Žmogučius ir rašė žodžius. Dortė 
rodė žemėlapyje, kur ji rytą buvo, o jis rašė, kokius pastatus 

ir gatves ji turėtų apžiūrėti kitą dieną. Laikui bėgant ji jau 
turėjo nemenką pluoštą lapelių su žmogeliukais ir žodžiais, 
kuriuos galėjo kartotis likusi viena. Pabudusi naktimis gir- 
dėdavo jį sakant Dorte keistu prislopintu balsu. 

Trečiąjį vakarą ji sutiko jį prieškambaryje ir atsistojo šalia 
jam nusirengiant švarką ir nusiaunant batus. Valandėlę jis 
tiesiog stovėjo ten priglaudęs savo kaktą prie josios, o ji tuo 
tarpu išplėtusi nosies šnerves traukė į save jo kvapą. Tada jis 
atsargiai ją apkabino. 


ŽŽ 


— AR TOMAS PRINEŠĖ maisto? - paklausė Lara, greitai atsi- 
sukdama nuo šaldytuvo. 

Dortė buvo nusišveitusi duše po paskutinio kliento. Dabar 
stovėjo virtuvėje, norėdama išgirsti, kaip sekėsi kelionėje. 

— Ne, aš pati. 

— Ir nori, kad tuo patikėčiau? Kaip tai įmanoma? 

— Tomas davė man raktą ir pinigų. 

Lara išplėtė akis, lyg netikėtų tuo, ką girdi. Tada stumtelė- 
jo Dortę ant kėdės ir atsisėdo pati. Su alkūnėmis ant stalo ir 
raukšlelėmis tarp antakių. 

— Jis paspendė tau spąstus. Aš tai supratau prieš išvažiuo- 
dama, jis nusiteikęs karingai. Nori ką nors pričiupti... Bet 
jei paspruksi, jis tave suras. Galbūt ne pačią pirmą valandą, 
bet... Tada tau galas! 

Dortė jau buvo bepasakanti, kad netiki niekuo, ką ji sako 
apie Tomą, bet nevertėjo pyktis. 

— Kur turėčiau eiti? 

— Manęs neklausk! Aš neduosiu tau patarimo, kuris tiesiu 
taikymu nuves į pragarą! - sumurmėjo ji ir susiėmė už gal- 
vos, lyg dėl kažko būtų nerimavusi. Paskui atsistojo ir šiek 
tiek patrypčiojusi vėl klestelėjo ant kėdės. 

- Aš nepabėgsiu. Kitaip manęs čia jau nebūtų, - sumur- 
mėjo Dortė. 

Lara neatsakė, paskui ėmė kalbėti balsu Žmogaus, netu- 
rinčio nei giminių, nei draugų. 

— Arjis ką nors sakė apie mane? Kad tu dirbsi mano dar- 
bą? Man jau daugiau nebeateiti? 

— Ne, ne! Taip nekalbėk! 

Bet Lara buvo visiškai į save nepanaši - ji tiesiog sėdėjo 
čia, nors buvo kažkur toli. 

— Kaip sekėsi kelionė? - paklausė Dortė, kad prablaškytų 
jos mintis. 

— Kelionė? Ak taip... šita... - Lara truktelėjo pečiais, lyg 
būtų pamiršusi, kas įvyko ar kur buvo. - Klausyk! Ką tik pa- 
skambino tas senas vyras, jis ateis po valandos. 

— Ne, Lara, būk gera! 

— Kvailystės! Aš pasiliksiu čia, kol jis ateis. 

Senasis vyriškis čia jau buvo tris kartus. Dažniausiai jis 
pasitenkindavo pasmaukymu. Kartą jis čiulpė jos kojų pirš- 
tus, lyg ji būtų buvusi ledų porcija. Jis nesmurtavo. Pasilik- 
davo akinius, bet visa kita nusirengdavo. Šitaip odos, kurios 
reikia vengti, tapdavo dar daugiau. 

- Ar negali paprašyti, kad jis ateitų kitą dieną? Aš juk nu- 
siprausiau po dušu ir esu pavargusi... 

- Ašjuk negaliu skambinti jam! Tiek gal supranti? 


Jos išgirdo tai vienu metu ir pažvelgė viena į kitą. Tomas 
atsirakino duris! Jis niekada nesilankė čia kartu su Lara. 
Jos abi atsistojo, lyg būtų įėjęs mokytojas ar kunigas. Aki- 
mirką Dortė pamanė, kad jie visi trys galėtų kalbėti norve- 
giškai. Kol kas jis dar nešūktelėjo pasisveikindamas, ir dra- 
bužių kabykla nesugirgždėjo. Matyt, pamatė, kad ten kabo 
Laros kailiniai. 

— Lara! - balsas buvo Tomo, bet svetimas. 

Lara nurijo seiles ir įsitvėrė stalo krašto, lyg kaip tik to 
ir būtų laukusi. Paskui išsitiesė ir įžengė į prieškambarį su 
Dorte iš paskos. 

Akimirką Tomas stovėjo ir žvelgė į Larą neištardamas 
nė vieno žodžio. Lara ėmė trauktis atatupsta pro svetainės 
duris. Žingsnis po žingsnio jis sekė iš paskos į svetainę. Jo 
veidas buvo sustingęs lyg akmens plokštė. Tik pulsavo kaklo 
kraujagyslės. Jos norėjo išsiveržti. Lara pakėlė lanku sulenk- 
tas rankas ant galvos, tuo tarpu jos akys maldavo. 

Po akimirkos baltoji palaidinė buvo nusėta nelygių rau- 
donų dėmelių. Smūgis išmušė Laros kūną iš pusiausvyros, 
bet šis greitai šoktelėjo atgal, lyg būtų buvęs guminis. Oras 
nejudėjo, tesigirdėjo garsus alsavimas. Tomo veidas buvo 
baltas, o akių mėlis juodas. Šnervės išsiplėtusios, o kaklo 
kraujagyslės išsišovusios tarsi vamzdžiai iš mūrinės sienos. 

Dortė, stovėdama prieškambario tarpdury, matė jį dar 
kartą pakeliant ranką. Matė jį kliudant Laros skruostą. Tra- 
pus garsas kaip tada, kai mamos kiniška vaza nukrito ant 
grindų. Bet Lara nesudužo. Ji stovėjo išsitiesusi, rankomis 
apsikabinusi galvą. Nedejuodama, nežiopčiodama ir nė ne- 
aiktelėdama. Šiek tiek pasukusi pėdas į vidų, bet prasižergusi 
ir tvirta - aukštakulniais baltais auliniais, kurių užtrauktu- 
kai siekė kelius. Ji stovėjo, o kraujas tekėjo iš nosies per krū- 
tinę ir lašėjo ant grindų. Ant kairiojo bato nosies atsirado 
raudonų dėmių. 

Tomo rankos akimirkai nukaro, kai juodu abu spoksojo 
vienas kitam į akis. Galėjai pamanyti, kad viskas praėjo. Bet 
ne. Tomas priėjo prie pat jos, griebė už liemens ir iškėlė, lyg 
ji būtų buvusi skudurinė lėlė. Akimirką Lara sklendė kam- 
baryje su palaidais plaukais. Paskui dunkstelėjo į sieną ir 
liko gulėti nejudėdama virš lentynų su savaitraščiais ir kal- 
bos kursais. 

Kai jis dar kartą ryžtingai žengė link jos, Dortė šoko pas- 
kui jį, puolė ant žemės ir stipriai įsikibo rankomis į jo šlaunį. 
Spaudė prie jo veidą, kol pajuodo akyse. 

— Tomai! Ne!! Tomai! - mergina laikė jį stipriai, laukda- 
ma smūgių. 

Lyg kalinys, nesuvokiantis, jog yra supančiotas, jis mėgino 
pakelti pėdą, bet pasidavė. Kai Dortė pajuto, kad jo šlaunies 
raumenys suminkštėjo, pažvelgė aukštyn. Tomo žvilgsnis 
buvo išsiblaškęs arba nustebęs, lyg jis nebūtų žinojęs, kad ji 
ten yra. Bet po akimirkos persimainė visas veidas - jis tapo 
tuščias. Visiškai tuščias. Tuo tarpu rusiški žodžiai sruvo iš 
Dortės lyg taisyklės ar eilės. „Brangus Tomai, nemušk jos, 
nemušk jos, Lara tokia gera, brangus Tomai, Lara gera visą 
laiką, brangus Tomai, brangus Tomai... Pro jo blauzdas 
prieškambaryje ji išvydo drabužių kabyklą. Jo juodasis port- 
felis buvo ten. 

Tomas stovėjo be žodžių, kol Dortė jį paleido ir liko sėdė- 
ti ant grindų. Jo akys buvo aptrauktos bespalve plėvele, pro 
kurią nebuvo įmanoma prasiskverbti. Staiga jis apsisuko 
greitu judesiu ir žengė į prieškambarį. 

— Raktai! - išgirdo Dortė ir iškart suprato, ką tai reiškia. 
Ji atsikėlė ir ištraukė iš pūkinės striukės kišenės raktus. Ne- 
laukė, kad jis ką paaiškintų, tik kad pastebėtų, jog ji ten sto- 
vi. Bet Tomas paėmė raktus į ją nežiūrėdamas, paėmė savo 
portfelį ir užtrenkė duris, lyg būtų palikęs tuščią butą, kuria- 
me nieko neįvyko. Tuoj pat lifto link pasigirdo Žingsniai, at- 
važiuojantis liftas, atsidarančios durys ir ūžesys, kuris joms 
sakė, kad Tomas pakeliui į apačią. 

Iš pradžių Lara gulėjo lyg ryšulys prie lentynų, paskui 
sunkiai atsistojo ir susiėmė petį bei ranką. Veidas ir drabu- 
žiai buvo išterlioti, o iš nosies bėgo kraujas. Bet netrukus ji 
jau stovėjo išsitiesusi. Dortė atnešė iš virtuvės ritinį popie- 
riaus ir ėmė plėšyti didžiuliais gabalais. 

— Kodėl jis taip padarė? - sušnibždėjo ji ir suprato, kad 
senasis drebulys krečia ją jau kurį laiką. 

Lara neatsakė, tik nusinešė visą popierių į vonią ir užda- 
rė duris. Dortė girdėjo, kaip ji atsuka čiaupą virš kriauklės. 
Garsai kurį laiką nesiliovė. 

— Tau padėti? - paklausė Dortė priglaudusi prie durų 
lūpas. | 

— Ne, ačiū! - pasigirdo sniaukrojimas iš vidaus. 

Dortė atsinešė naują popieriaus ritinį ir ėmėsi valyti krau- 
ją nuo grindų, sienos ir lentynų. Surado maišelį, kad galėtų 
surinkti visą tą šlamštą ir nebereikėtų į jį žiūrėti. Galiausiai 
prireikė šlapio skuduro. Lara dar vis pliuškenosi ten vidu- 
je, taigi nenualpo. Dortė mėgino išvalyti visas dėmes, bet jų 
buvo pritaškyta visur. Kai ji suvokė, kas nutiko, šleikštulys 
pasidarė nebesustabdomas. Ji nulėkė į virtuvę ir išsivėmė į 
kriauklę. Visa tai stovėjo lyg sriuba kriauklėje. Nors Dortė ir 
atsuko čiaupą iki galo, ne ką padėjo. Ji turėjo pakelti šiukš- 
liadėžę ir iškabinti viską pirštais. Galiausiai ji pakišo burną 
po vandens srove, gurkštelėjo ir išspjovė. Paskui pakišo vei- 
dą bei rankas ir tiesiog laikė po tekančiu vandeniu. 

Galų gale pasirodė Lara, įkniaubusi veidą į sniego baltu- 
mo rankšluostį. 

— Užkaisk arbatos, būk gera! - Nuėjo į svetainę ir atsisė- 
do ištiesusi per visą sofą kojas. Aulinukus turbūt nusiavė 
vonioje. Viena kojinė ties nykščiu buvo praplyšusi. Pro sky- 
lę švietė ryškiai raudonas nagų lakas. Ji atvertė atgal gal- 
vą. Įgudusiais, beveik elegantiškais judesiais tyrinėjo, ar ant 
rankšluosčio yra kraujo, tada vėl atlošė galvą. Ant jos kaktos 
matėsi gumbas bei raudona dėmė virš dešiniojo skruosti- 
kaulio. 

Juk ji visada gerdavo kavą, pamanė Dortė, bet paklusniai 
užkaitė arbatą. Pribėrė į sietelį arbatos, įdėjo jį į puodelį ir sto- 
vėjo laukdama, kol užvirs vanduo. Ką dabar galvoja Tomas? 

Lara vis dar gulėjo atsilošusi ant sofos, bet rankšluostį 
buvo perlenkusi ant palaidinės taip, kad nesimatytų krau- 

jo dėmių. Jei nežinotum, galėtum pamanyti, kad ji tiesiog 
grįžo po audringo vakarėlio ir yra pavargusi. Dortė pada- 
vė jai puodelį, bandydama pagauti jos žvilgsnį, bet Lara tik 
pastūmė rankšluostį prie nosies, kad įsitikintų, ar iš nosies 
nebebėga kraujas. Rankšluostis liko švarus, taigi ji atsiduso 
ir abiem rankomis pakėlė puodelį. 

— Nori paklausyti muzikos? 

— Ne, geriau nereikia! - sugergždė Lara lyg sena gramo- 
fono plokštelė. 

- Ar galiu ką nors dėl tavęs padaryti? - po valandėlės pa- 
klausė Dortė. 

- Liaukis zyzusi! Gerk savo pieną! - pasakė Lara, lyg būtų 
kalbėjusi su įkyriu vaiku. 

Dortė nebuvo atsinešusi pieno, be to, ją vis dar pykino, 
taigi kurį laiką sėdėjo nejudėdama ir laukė, ko! Lara ką nors 
pasakys. Bet ši gėrė arbatą ir spoksojo į orą. Netrukus tai 
pasidarė nepakeliama. Dortė atsistojo ir pasiėmusi norvegų 
kalbos vadovėlį išėjo į virtuvę. Ten ji sėdėjo ir žvelgė pro 
langą, nejungdama kasetinio grotuvo. Tada prisiminė, jog 
Lara susitarė, kad ateis senasis vyriškis. Jai, matyt, teks pačiai 
atrakinti duris, dabar, kai Lara tokia sugniuždyta. 

Po valandėlės ji išgirdo skambant Laros telefoną. Gergž- 
džiančiu balsu ji pakartojo keletą žodžių, kurių Dortė nesu- 
prato. Tuoj pat ėmė žingsniuoti po svetainę. Po vieno velniop! 
stojo tyla, ir Dortė suprato, kad ji baigė pokalbį. Bet po akimir- 
kos ir vėl suskambo telefonas. Šį kartą ji buvo dirbtinai meili. 
Kai ėmė čirkšt durų skambutis, ji staiga nutraukė pokalbį. 

Dortė įslinko į svetainę, bet Lara net nežvilgtelėjo į ją. 
Auksaspalvis veidas atrodė taip, lyg būtų buvęs išvoliotas 
dykumos smėlyje. Gumbas kaktoje įgavo mėlyną spalvą, 
Lara laikė susiėmusi petį, akys lakstė į šalis. Lara bijojo! Jos 
girdėjo už durų žingsnius, skambutis vėl sučirškė. Abi spok- 
sojo į duris. 

— Neatidaryk! - vos girdimai sušnabždėjo Lara. 

— Senasis... 

— Šal 

Skambino keletą kartų. Pakilusi nuo sofos, Lara stovėjo 
svetainės viduryje sugniaužusi kumščius. Nors durų skam- 
butis ir nuščiuvo, Dortės ausyse jis dar ilgai skambėjo. Ne- 
trukus pasigirdo sunkūs tolstantys žingsniai. 

— Kaip jis atsirado čia, pačiame viršuje? - sušnabždėjo 
Dortė, kai lifto garsas joms pranešė, kad pavojus praėjo. 

— Matyt, su kuo nors įsmuko kartu. 

— Manai, kad Tomas?.. Tu bijai, Lara? 

— Nieko aš nebijau! - sušnypštė ji. - Tik negaliu tvarkyti 
reikalų su klientais šitaip atrodydama. 

— Bet kodėl jis taip padarė? 

Iš pradžių Lara sušuko: „Liaukis zyzti!“ ir „Nesirūpink 
reikalais, kurių nesupranti!“, bet paskui tarytum apsi- 
galvojo. 

— Jis mano, kad kažkas įskundė policijai. Vakar vakare 
buvo labai nervingas, kai man paskambino ir apkaltino įvai- 
riais dalykais... Supranti... aš susiradau draugą norvegą. Ir 
tai Tomui labai nepatinka. Bet aš niekada su niekuo nešne- 
ku apie verslo reikalus. Niekada! 

— Kaip įskundė? 

— Papasakojo apie dvi iš merginų. Ką tik skambino Stigas, 
jis jas perkėlė. 

Dortė buvo beklausianti, kas tas Stigas, bet tuoj prisiminė, 
kad tai vienas iš tų, kurie prižiūri merginas. 

— Manau, žinau, kas įskundė, velniai ją griebtų, bet nega- 
liu to papasakoti Tomui! - panosėje subambėjo Lara. 

— Kodėl ne? 

— Nesjis lieps Stigui ją užmušti! 

Nebebuvo ko pridurti. Bet staiga Lara parodė į ją dreban- 
čiu pirštu. 

— Su kuo, po galais, šnekėjaisi fu išeidama ir pareidama? 

— Su niekuo! 

— Nori pasakyti, kad keletą dienų slampinėjai po miestą 
nemėgindama su niekuo pasikalbėti? 

— Taip, - sušnibždėjo Dortė. 

— Viešpatie! Kas tu per padaras? - sumurmėjo Lara ir vėl 
tęsė: - Keista, kad jis neįtaria tavęs! Tas kvailys! Iš pradžių 
duoda tau raktą, o paskui trenkia mane į sieną! 

GALĖJAI LENGVAI pamanyti, kad ji tik išsigalvojo vakarus su 
Tomu. Atsikėlusi ji išdėliojo geltonuosius lapelius su žmo- 
giukais ant stalo. Pati sau pasakė, jog gerai, kad jis pasiėmė 
raktus. Viskas ten lauke tapo neprognozuojama ir pavojin- 
ga. Jei Tomas galėjo pasikeisti, tai kiti irgi galėjo. Nepradėjo 
net ir vilkima norvegiška pūkinė striukė. Labiausiai kamavo 
mintis, jog Lara galbūt buvo teisi sakydama, kad raktai buvo 
spąstai. Paspęsti Tomo. 

Ji girdėjo Žmones kalbant, kad prie visko priprantama, tik 
nesuprato, ką tai galėtų reikšti. Bet kovo pradžioje kairės 
rankos nudegimas virto melsvu šešėliu. Kitos žaizdos gijo 
lėčiau. Tikriausiai dėl ryškios šviesos viskas atrodė ypač 
bjauriai. Nuo randų iki nuplėšytų šašų. Tos iš vakar dienos 
buvo šviežios ir atpažįstamos. 

Tikroji diena prasidėdavo, kai duris užtrenkdavo pasku- 
tinis klientas, kad ir kaip vėlai. Ji nusišluostydavo tarpkojį, 
sudėdavo dienos paklodę ir rankšluosčius į skalbimo maši- 
ną. Po to greitai apsiprausdavo po dušu. Nuplaudavo durų 
rankeną, čiaupą ir klozeto dangtį, visur, kur manė, jog lietėsi 
klientai. Paskui suskaičiuodavo juos naujuoju būdu. Pradė- 
jo tą dieną, kai suprato, kad Tomas nebeateis, ir tai tapo tam 
tikru būtinu apsivalymu. Po to galėdavo būti pati savimi iki 
kitos dienos. 

Ji tai darydavo virtuvėje virš kriauklės. Aštriu peiliu, ku- 
riuo Tomas perpjaudavo mėsos gabalėlį į dvi dalis. Ji įrėž- 

davo tiek dryžių, kiek tą dieną būdavo klientų. Ant kairės 
rankos. Jei žymė būdavo gili ir nesiliaudavo kraujavusi, ji 
tiesiog kurį laiką palaikydavo stipriai prispaudusi popieri- 
nio rankšluosčio skiautę prieš eidama į dušą. Ten šveisdavo 
visą kūną, kol oda tapdavo rausva ir imdavo mausti labiau- 
siai nutrintas vietas. Galiausiai ji išsitepdavo kremu iš di- 
džiojo plastikinio butelio su siurbliuku. 

Žadėto laisvadienio ji negavo. Kadangi dvi iš merginų 
buvo išvažiavusios, ji turėjo dirbti daugiau. Vakarais taip 
pat. Ranka pavirto dryžuotu odos gabalu. 

Lara beveik niekada nepasirodydavo, kol neišeidavo pa- 
skutinis klientas. Dažnai Dortė nežinodavo, kiek jų jai reikės 
priimti. Jie turėdavo paskambinti į duris tris kartus trumpai 
ir tris kartus ilgai. Vis tiek Dortė niekada nebūdavo tikra. 
Keletą kartų ji neatidarė, nes klientas skambino kitaip. Kai 
jie skųsdavosi, Lara ją iškoneveikdavo. Pirmą kartą Dortė 
pravirko, nes negalėjo pakelti minties, jog jos su Lara nebėra 
draugės. Kitą kartą ji buvo tokia pavargusi, jog nebegalėjo to 
imti į širdį. Bent jau tol, kol išsimiegos. 

Šiandien pirmasis atėjo prieš dvyliktą. Kadangi jie ėjo 
vienas po kito, buvo neįmanoma atsikratyti šleikštulio 
ar valgyti. Penktą valandą ji pagaliau liko viena ir įjungė 
skalbyklę. Ant rankos raudonavo penki švieži pjūviai. Vis 
dėlto ji krūptelėjo, kai besirengdama netyčia palietė savo 
pačios odą. 


Lara pasikabino kailinius ir pareiškė, kad valandėlę pabus. 
Dortė apsidžiaugė, kad yra apsirengusi ir nevilki chalato. Ši- 
taip viskas galėjo atrodyti beveik kasdieniškai. 

— Štai daugiau kontraceptinių tablečių ir dėžutė migdo- 
mųjų! - sučiauškėjo Lara ir padėjo viską ant virtuvės sta- 
lo. - Bet ne daugiau kaip po vieną, kitaip paleis vidurius 
arba dar blogiau - nebeatsibusi! 

Dortė keletą kartų skundėsi, kad negali užmigti, nes gal- 
voja, kad kas nors gali ateiti ir ją užmušti, pamanę, jog ji 
viską išplepėjo, arba atiduoti policijai. Lara sakydavo: „Nie- 
kas tavęs nesivaiko. Tu tiesiog išlepinta!', arba: „Turi pri- 
sižiūrėti!“, arba: „Jei turėčiau galvoje tiek daug paikų min- 
čių kaip tu, man būtų galas!“, arba: „Dieve, turiu tiek daug 
padaryti!“ - ir dingdavo. Bet šiandien ji vis dėlto nusirengė 
kailinius. 

Dortė tiesė ranką prie spintelės, ieškodama filtrų kavavirei. 

— Kas čia? - sušuko Lara ir pagriebė ją už rankos. - Kas 
tai padarė? 

Dortė nežinojo, ką sakyti. 

— Kas iš tų padugnių, kurie čia vaikšto, tai padarė? - dar 
kartą sucypė Lara. 

— Niekas... 

Laros akys pavirto dviem plyšiais, kai apžiūrinėjo ranką. 

- Juk nenori pasakyti, po galais, kad Tomas čia buvo... 
Kad tai jis? 

— Ne! Tai... peilis... 

— Peilis? 

Užsimiršusi Dortė buvo įjungusi kavavirę, todėl dabar 
vanduo lašėjo iš piltuvėlio be kavos ir be apačioje stovinčio 
indo. Jis šnypštė ir tiško ant spintelės paviršiaus. 

- Išjunk kavavirę! - sušuko Lara ir išjungė pati. Tada vėl 
čiupo Dortės ranką ir ėmė į ją spoksoti. - Gal išprotėjai?! Tu 
pati susipjaustei ranką? - Lara atrodė kaip tikra isterikė. 

— Ko gero, taip... 

Lara žiūrėjo į Dortę taip, lyg ši būtų būtybė iš kitos pla- 
netos, paskui sugriebė ją už pečių ir kaip reikiant papurtė. 
Dortė juto, jog tuoj apsišlapins, ir sukaupė visas jėgas, kad 
susilaikytų. Palengvėjo, kai suskambo Laros telefonas, taigi 
ji galėjo išsprūsti ir nueiti į tualetą. 

Jai grįžus, Lara vis dar stovėjo su telefonu prie ausies. 
Jos tamsios akys buvo plačiai atmerktos. Ilgai. Netrukus ji 
ėmė šnekėti dusdama bei kartodama žodžius. Dortė spėjo 
nugirsti „merginos, krata, policija“, be to, rusiškus keiks- 
mažodžius. 

Viskas pajudėjo. Lara pašokusi ėmė suktis ratu, nuskrie- 
jo prie lango, spoksojo į Dortę jos nematydama, keikėsi, 
daužė durų staktą ir galiausiai sustojo nejudėdama vidury 
svetainės. 

"- Tu turi dingti! - sumurmėjo po nosimi, paskui ėmė 
vaikštinėti iš kambario į kambarį. Apžiūrinėjo stalčius ir 
spintą - lyg būtų buvusi paskirta namų prižiūrėtoja. Dortė 
sekiojo paskui ją. | 

— Kur aš eisiu? - paklausė ji prislopintu balsu. 

— Neklausinėk! Dar nežinau. Jei jie tave sulaikys, tai iš 
pradžių uždarys į kalėjimą, paskui apklaus su vertėju. Ga- 
liausiai išsiųs tave namo. Ten turėsi pasiaiškinti Lietu- 
vos policijai, galbūt sėdėti kalėjime. Bus susisiekta su tavo 
mama, viskas iškils į paviršių. Kai ištrūksi, vyrai, kurie tave 
pardavė, vėl tave susiras. O čia Tomas bus jau seniai mane 
užtalžęs. Taigi abiem nekas - tiek tau, tiek man. Man trūks- 
ta oro! - sušniokštė Lara, nužingsniavo į virtuvę ir atplėšė 
langą. Stovėjo ir traukė orą taip stipriai, jog pilvas įdubo, 
o krūtys šokčiojo aukštyn žemyn. - Gerai! Padarysiu, kaip 
jis sako, pasiimsiu tave namo, laikinai! 

— Namo pas tave? Bet mano daiktai? Norvegų kalbos 
įrašai? | 

Lara atsisuko į ją ir sušnypštė: 

— Kaip tik tai ir sakau! Susikrauk lagaminą! Ir galvok, ką 
darai! Susirink viską, kas gali kam nors parodyti, kad čia 
buvai. Nepamiršk norvegų kalbos įrašų, tų prakeiktų gel- 
tonųjų lapelių ir tualeto reikmenų! Nieko, kas išduoda, kad 
čia buvo moteris. Turi ką nors užsirašiusi? Adresų, telefono 


numerių? Pasiimk juos su savimi. Ir nelemtą knygą apie tą, 
kuri puolė po traukiniu. Iškart žinojau tik ją pamačiusi, kad 
ji atneš nelaimę! - iškošė galiausiai pro dantis. 

Tada vėl ėmė suktis. Žvalgydamasi erelio žvilgsniu laks- 
tė iš kambario į kambarį su juodu šiukšlių maišu ir Dortės 
lagaminu. Pašėlusiai sparčiai rinko daiktus be jokio plano. 
Kurį laiką Dortė stovėjo ir spoksojo, bet netrukus nusekė iš 
paskos. 

- Lara! Aš pasiimsiu savo daiktus! Tu pašalinsi visa kita, 
ko, tavo manymu, jie neturi pamatyti! Šitaip bus greičiau. 

Lara sustojo, pažvelgė į ją ir energingai linktelėjo. 

— Taip! - tvirtai ištarė ji, padavė Dortei lagaminą ir ėmėsi 
rinkti tai, kas turėjo pakliūti į šiukšlių maišą. Dortė girdė- 
jo ją garsiai brazdant kambaryje. Pažvelgusi į vidų, pamatė 
stovinčią ant lovos Larą ir plėšiančią plakatus su nuogomis 
merginomis. Jos siauras sijonas buvo susikėlęs aukštai ant 
šlaunų, o blauzdų raumenys išsipūtę lyg futbolininko. Jai 
pasistiebus palaidinė slystelėjo į viršų, o pro tarpą įžūliai iš- 
virto viršutinė auksaspalvių klubų ir pilvo dalis. Lara buvo 
jai pasisakiusi, jog vaikšto į soliariumą, kad neatrodytų kaip 
įprastas norvegiškas lavonas. 

Kitą akimirką ji vėl nušoko ant grindų. Be galo skubėda- 
ma ji susirinko lubrikantus, korsetą ir kojines; visus Žurna- 
lus su nuogomis merginomis, demonstruojančiomis krūtis 
ir tarpkojį arba nufotografuotomis visomis įmanomomis 
keistomis ir nepatogiomis pozomis. Kartais klientai juos 
pavartydavo prieš ją pašaukdami. 

Dortė mėgino spėlioti, kas galėtų išduoti, kad ji čia gyve- 
no, be to, turėjo susirinkti tai, be ko negalėjo išsiversti. Nors 
galva buvo užimta praktiniais dalykais, į lagaminą ar ran- 
kinę keliavo daiktai, už kurių užkliūdavo žvilgsnis, kirbėjo 
mintis, kad iš tikrųjų Lara nenori pasiimti jos į namus. Ji 

pakluso tik todėl, kad liepė Tomas. Galiausiai Dortė nebe- 
galėjo daugiau tvardytis, nuėjo ir paglostė Larą. 

— Lara! Nepyk ant manęs! 

- Aš ant tavęs nepykstu! - atsisukusi per petį atsiduso 
Lara, toliau pašėlusiai rankiodama daiktus. - Atnešk šiukš- 
lių maišą! Šitas pilnas! 

Dortė nuskubėjo prie spintos prieškambaryje paimti 
naujo. Viena buvo tikra - Lara bijojo! Ji papasakojo tik ma- 
žąją dalį to, ką galvojo arba žinojo. Viskas, ką ji sakė, buvo 
kruopščiai atsijota, nors besiklausant ir atrodė spontaniška. 
Ji nešiojosi ištisą kirbinę istorijų, kurios siejosi tarpusavyje 
ir iš dalies kartojosi. Jų nebuvo galima atskleisti nuo pra- 
džios iki galo, net ir Tomui. O po tos dienos Tomui - jokiu 
būdu. Dortei toptelėjo, kad Lara apie merginas ir tuos, ku- 
Lara keletą kartų, joms išėjus pasivaikščioti, sutiko žmonių, 
kuriuos tarsi pažinojo ir su kuriais apsikeitė keletu žodžių. 
Apie orą, apie jų sveikatą, apie tai, kas rašoma laikraščiuose. 
Apie bet ką. Bet kažkas Dortei sakė, kad jie Laros nepažino- 
jo, nors galbūt manė kitaip. 

Kai jos baigė rinkti ir tik vaikščiojo tikrindamos, ar nieko 
nepamiršo, abi buvo gerokai suprakaitavusios. Laros plaukai 
susivėlė, o po pažastimis atsirado tamsios dėmės. Kai atida- 
rė duris į koridorių, Lara atrodė nusikamavusi. Ji žvalgėsi į 
visas puses ir neramiai trypė laukdama lifto. Tik pamačiusi, 
kad taksi, kurį ji iškvietė, jau stovi vietoje, atsikvėpė. 

Lauke buvo ištisai mėlyna. Sniegas buvo pradėjęs tirpti, 
bet dabar vakarėjant panėšėjo į melsvą stiklą. Medžių šakas 
gaubė violetinė aura. Prie įėjimo gulėjo nutėkšta alaus skar- 
dinė ir popierinė stiklinė. Prie tvoros gulėjo nublukęs foto- 
modelis su suplėšytu pilvu. Buvo neįmanoma įžiūrėti, ką ji 
reklamavo. Kažkam atsibodo skaityti laikraštį, ir jis tiesiog 
nusviedė jį į patvorį. Mašinos zvimbė pro šalį tarsi kama- 

nės. Galvotrūkčiais veržėsi į priekį, lyg būtų turėjusios kam 
atkeršyti. 

Krepšys, Dortės lagaminas ir du juodi šiukšlių maišai. Ir 
dar - jos pačios. Lara pasakė adresą ir, kai mašina pajudėjo, 
abiem rankomis nusišluostė veidą ir norvegiškai sušuko: 

— Viskas! 

Dortė nepratarė nė žodžio. Lara turbūt nenorėjo, kad ji 
kalbėtų rusiškai, kol jos sėdėjo taksi. Kelias kilo aukštyn. 
Galiausiai jos sustojo priešais pilką keleto aukštų namą su 
daugybe langų. Lara sumokėjo, ir Dortė išsiropštė lauk. 

Raudona žema saulė šliaužė tarp medžių kamienų. Na- 
mas stovėjo prie pat parko arba ant šlaito. Garsiai suklykė 
nematomas paukštis - lyg perspėdamas. Lojo šuo. Lojimas 
netrukus virto urzgimu. Dortė negalėjo jo įžiūrėti, bet garsas 
vis artėjo. Ją suėmė paralyžiuojantis siaubas. Staiga ji ir vėl 
ten atsidūrė! Ji ėjo per kiemą į pirtį. Ji jautė vyrą su šunimi. 
Ji jautė aukštų geltonai žalių medžių kvapą. Kažkaip ji grįžo 
atgal pas Larą, kol dar ne per vėlu, ir drebulys liovėsi. 

— Turėsime užsitempti maišus į viršų ir geriau išrūšiuoti. 
Prigrūdau ir šio, ir ano, - sumurmėjo Lara ir metė žvilgsnį į 
šiukšlių konteinerius prie namo sienos. 

— Ar aš gyvensiu čia, pas tave, visą laiką? - pasiteiravo 
Dortė Larai atrakinus duris. 

- Tavo zyzimas veda mane iš proto! - Lara pastūmė du- 
ris klubu. - Laikinai privalėjai dingti. Galbūt jie jau Tomo 
bute. 

— Kas? - sušnibždėjo Dortė. 

— Policija! Eikš! Pasiskubink! 

Laiptinė nebuvo tokia daili kaip ta, iš kurios jos atėjo. 
Senesnė. Aptriušusi. Grindys buvo apyšvarės, išklotos sena 
ruda danga. Langai gerokai apdulkėję. Laiptai atrodė visiš- 
kai nutrinti, rudi turėklai sudejavo jų įsitvėrus. Vos tik jos 
įėjo į vidų, Lara atsisėdo ant kėdutės ir mobiliajame telefone 

surinko numerį. Besiklausydama davė Dortei ženklą, kad ši 
uždarytų laukujes duris. Matyt, niekas neatsakė, nes ji rin- 
ko numerį keletą kartų, tarpais pasiklausydama. Vėl ir vėl. 
Pirštai virpėjo. Galiausiai ji liko sėdėti praskėtusi blauzdas 
su telefonu ant kelių. 

- Jis neatsako. Tai yra... jo telefonas neveikia! Jis padarė 
taip, kaip mes seniai tarėmės. 

— Ką giė 

— Sunaikino jį. Arba išėmė kortelę. 

— Kodėl? 

— Kad niekas negalėtų mūsų susekti arba perskaityti nu- 
merių, kuriais mes skambinome. 

ANT PRIEŠKAMBARIO KOMODOS stovėjo mažytis baseinėlis su 
fontanu ir spalvotomis šviesomis dugne. Vanduo sruvo ant 
mažytės juodaplaukės mergaitės, sėdinčios ant gumbuoto 
plastikinio kelmo. Jos galvą puošė kreivai uždėta nusitrynusi 
geltona karūna, ji laikė dirbtinių rožių puokštę. Aplink sto- 
vėjo maži nykštukai su įrankiais rankose. Vienas iš jų stovėjo 
nulenkęs galvą priešais mergaitę, lyg būtų ką tik įteikęs gėlių. 
Antjo taip pat be atvangos krito vanduo. Čiurlenimas primi- 
nė malonų šnabždesį. Kartu girdėjosi Laros šnopavimas. 

— Oo! - sušuko Dortė ir pasilenkė prie grožybių. 

— Tai Snieguolė, - uždususi paaiškino Lara ir užrakino 
duris. 

Lagaminas ir maišai užpildė visą mažytį prieškambarį. Ji 
atsisagstė kailinius ir nutaisiusi grimasą kyštelėjo nosį į ran- 
kovę. 

— Velnias! - ištarė norvegiškai, atsisagstė ir palaidinę, ir 
vienu judesiu viską nusimetė. Kailiniai liko gulėti aplink ją 
tarsi nudirtas kailis. Ne be garso ir pastangų tas pat nutiko 
ir aulinukams. 

— Nusirenk ir jauskis kaip namie! - paliepė ji. 

Tarp prieškambario ir kambario nebuvo durų, tik anga. 
Už kitų durų matėsi mažytė vonia su dušu ir tualetu. Ten 
įėjo Lara ir pasiliko ilgam. Dortė gražiai sustatė savo ir La- 
ros batus į lentyną prieškambaryje, pakabino savo striukę 
ir Laros kailinius ir nuėjo į kambarį. Didžiulis langas buvo 

atsigręžęs į keletą medžių juodomis šakomis. Viename gale 
durys vedė į nedidelį balkoną. 

Ant sienos kabėjo senovinis paveikslas, vaizduojantis 
geltoną javų lauką su būriu virš jo skrendančių, varnas pri- 
menančių paukščių. Bet tai, matyt, nebuvo originalas, tik 
kopija. 

Laros butas nebuvo didelis, tačiau be galo įdomus! Vidury 
kambario stovėjo stalas, uždengtas raudona staltiese su kutais, 
ir keturios kėdės aplinkui. Prie vienos sienos glaudėsi kny- 
gų spinta su daugybe mažyčių smulkmenų priešais dešimtis 
knygų nugarėlių. Paskaičiusi Dortė pamatė, jog ten pramai- 
šiui pristatyta rusiškų ir norvegiškų knygų. Bet kažin ar tėtis 
būtų tai pavadinęs literatūra. Apačioje gulėjo šūsnis norvegiš- 
kų žurnalų. Viršuje stovėjo spalvingos rusiškos matrioškos. 

Kampe juodavo mažytis židinys, kuriuo neseniai buvo 
naudotasi. Jis buvo iš stiklo ir juodo metalo ir atrodė beveik 
naujas. Milžiniška raudona sofa ir sustumiamas stalas riogso- 
jo prie ilgosios sienos. Ant stalelio prie lango buvo patupdy- 
tas mažytis televizorius. Lara buvo teisi sakydama, kad Tomo 
butas naujesnis ir gražesnis, užtat šitas buvo namai. Šalia len- 
tynos kėpsojo senutėlis nusitrynęs krėslas, kuris, matyt, buvo 
juodas, bet papilkėjo. Priešais stovėjo suolelis kojoms, o už 
jo - skaitymo lempa. Tėtis būtų iškart ten atsisėdęs. 

Nuo lubų karojo dvi rusiškos lėlės, dirbtinių gėlių pynė su 
amžinai žaliais lapais ir penkiomis tamsiai raudonomis šil- 
kinėmis rožėmis bei vynuogienojas su žaliomis plastikinė- 
mis vynuogėmis. Ant palėpės sijos kabojo dvi senos lempos, 
matyt, atkeliavusios iš Rusijos. Ant vienos buvo nupieštas 
valstietis, einantis paskui du jaučius. Kita buvo rausva su 
juodais akanto lapų ornamentais. Kambario sienos kažka- 
da, matyt, dažytos geltonai. Dabar jos panėšėjo į aplaižytą 
cukraus glajų. Langai buvo be užuolaidų. Turbūt todėl, kad 
niekas negalėjo pažvelgti į vidų. 

Miegamasis nebuvo nei didelis, nei mažas. Balta metalinė 
lova, apklota spalvotų skiaučių užtiesalu, stovėjo po stoglan- 
giu, o aplink ją gulėjo išmėtytas tuzinas įvairių dydžių ir for- 
mų pagalvėlių. Komoda, medinė kėdė ir nedidelis sekreteras 
išdėstyti prie sienų. Trys spintos durys, matyt, vedė į Laros 
drabužinę. 

Siaurutė virtuvė priminė sandėliuką ir neturėjo jokių 
durų, tik angą su mažyčių medinių karoliukų užuolaida, 
kuri praeinant sutarškėdavo. Ten buvo plyšelis lango ir ma- 
žytis virtuvinis stalas su spintele viršuje. Be to, šaldytuvas, 
kriauklė ir sena elektrinė viryklė taškuota emale ir didžiulė- 
mis dėmėmis. | 

Lara pakavo ir dėliojo keletą valandų, dabar ji nusipelnė 
arbatos. Dortė nusiplovė rankas ir leido vandeniui kurį laiką 
tekėti. Pripildžiusi arbatinį, rado rankenėlę viryklei įjungti. 
Paskui iššniukštinėjo šaldytuvą. Kiaušiniai, pustuštė pieno 
pakuotė, šiek tiek kumpio, sūris. Duona gulėjo dėžutėje ant 
stalo. Ji pagamino šiek tiek užkandos ir pastatė padėklą ant 
vieno iš tų mažyčių sustumiamų staliukų priešais sofą. Ar- 
bata jau buvo pritraukusi, kai Lara išėjo šlapiais plaukais ir 
vilkinti oranžiniu chalatu. 

— Kokia tu šaunuolė! Labai ačiū! - Lara susirangė ant 
sofos. Atrodė, jog dienos nemalonumų nė nebuvo, o Dortė 
visada čia gyveno. Nors dar nežinojo, kur miegos. Bet ti- 
kriausiai ant sofos. 

Čia stovėjo tik viena lova. Klientų be didelio reikalo nie- 
kas čia nesivedė. Bent jau ne Lara! Dėl šio žinojimo šviesa 
tapo aiškesnė ir galva lengvesnė, rankos paklusnesnės, pė- 
dos šiltos, kvėpavimas lygus. Pirmą kartą po daugelio mė- 
nesių ji pajuto, jog arbata kvepia, o maistas turi skonį. Dortė 
nenorėjo suardyti šios ramybės, klausdama, ar policija gali 
sugalvoti apsilankyti čia. 

- Lara! Šis butas pats gražiausias, kokį tik kada esu ma- 
čiusi! Ir jis visiškai atitinka tave. 

— Neperdėk! - tarė Lara, bet buvo aišku, jog jai patiko. 

Kaip tik tada prieškambaryje suskambo jos telefonas. 
Moteris pašoko, jos veidas sustingo. Dortė girdėjo ją kalbant 
dalykišku, maloniu balsu. 

— Tai buvo tas pagyvenęs vyriškis. Pasakiau, kad sergi. 
Kad kurį laiką nedirbsi, - grįžusi pasakė ji. 

— Gerai! - Dortė mėgino nuslėpti, jog tai geriausia, ką iš- 
girdo. 

— Turiu įsigyti naują SIM kortelę, - sumurmėjo Lara. 

— SIM kortelę? 

— Nejau neturi jokio supratimo apie mobiliuosius tele- 
fonus? 

— Ne, - prisipažino Dortė. 

Sofa sugirgždėjo, kai Lara atsisėdo ir parietė po savimi 
kojas. 

- Ir aš nesu didelė žinovė. Bet reikia kortelės, kad jis veik- 
tų. Joje viskas saugoma. Telefono numeris ir visa kita. 

Nuo balkono turėklų krypuodamas pakilo juodas paukš- 
tis. Ant mažyčio metalinio stalelio stovėjo ąsotis su nuvytu- 
siais stiebais iš tolimos vasaros. 

— Nežinau, ką mes darysime. Turime tiesiog palaukti, kol 
paskambins Tomas, - sumurmėjo Lara ir abiem rankomis 
kilstelėjo arbatos puodelį. Ji mūvėjo du didelius žiedus, vie- 
ną auksinį su rubino raudonumo akmeniu ir vieną sidabri- 
nį su juodu akmeniu. Nagai kaip paprastai raudonavo, bet 
dešiniojo smiliaus, matyt, nulūžo per kraustymosi įkarštį. 
Lara kaišiojo jį į burną tarp gurkšnių, lyg būtų negalėjusi į 
jį žiūrėti. | 

— Neturime prarasti drąsos! - rimtai sumurmėjo Dortė. 

Lara pažvelgė į ją nustebusi. Paskui pratrūko juoku. Gar- 
siai, su ankstesnės nevilties įkarščiu. 

- Žinojau, kad tu ne iš kelmo spirta! Žinojau tai visą lai- 
ką! Kitaip nebūčiau tiek su tavimi terliojusis. Sakau tau, 

užuodžiu protingas merginas iš toli. Ne, mes neprarasime 
drąsos! 

— Aš nebūsiu našta, - ištarė Dortė. - Galiu užsiimti namų 
ruoša ar dar kuo. Galiu būti tame kambaryje, kuriame tu 
nebūni, jei tau labiau patinka būti vienai. 

Laros veidas susiraukšlėjo, atrodė, kad ji pravirks. Šitaip, 
žinoma, nenutiko. 

— Niekai! Džiaugiuosi, kad tu čia! Visada jaučiausi vieniša 
šiame mieste. Kas kartą, kai sutinku ką nors, kas man patin- 
ka, tai visada atsistoja tarp mūsų... 

— Kas gi? 

— Tai, kad aš gyvenu gyvenimą, apie kurį negaliu šnekėti. 
Nežinau, ar įtikinau tave, jog kai išmoksi kalbą, viskas bus 
gerai? Jei taip... Gerai! Tai netiesa. Na ir šūdą malu! Kal- 
ba padeda. Nereikia kvailai jaustis, gali kalbėtis su sutiktais 
žmonėmis apie įprastus dalykus. Bet savo širdimi... - ištarė 
priglausdama prie krūtinės sugniaužtą kumštį. - Savo min- 
timis, rūpesčiais... negali pasidalyti su niekuo. Šitaip visi kiti 
lieka kitame pasaulyje. 

Ji įkvėpė ir nutilo. Sėdėjo ir žvelgė į kažką nematoma 
tarp jų. 

- Tiesą pasakius, turiu nuolat saugotis. Kartais, supranti, 
Dorte, kartais taip pavargstu, jog galvoju, kad galbūt Mas- 
kvos gatvėse buvo geriau. Ten bent galėjau būti pati savimi. 

— Nejau iš tikro taip galvoji? 

— Ne! Tai, žinoma, niekai. Sentimentalūs tauškalai! Lyg aš 
kada laisva valia ilgėčiausi šalčio ir mėšlo arba to įkaitusio 
Maskvos asfalto pragaro? Aš nekenčiu to miesto! 

— Manai, kad yra tokių, kurie gali kalbėti apie viską? Tu- 
riu galvoje... apie tai, ko jie gėdijasi? 

— Galbūt ne, - susimąsčiusi atsakė Lara. - Bet Žinai, ne 
visi turi vienodai daug dėl ko gėdytis. 

Dortės akys užkliuvo už kažko, įstrigusio tarp pagalvių 


226 


ant sofos. Tai buvo sukiužęs graikinis riešutas. Jis panėšėjo į 
sudžiūvusias mažyčio gyvūno smegenis. 

— Ne, mes padarėm, ką galėjom! Šiam kartui. Dabar pa- 
šnekėkim apie ką nors malonaus, paprasto! - pareiškė Lara 
ir ištuštino arbatos puodelį. - Atnešiu iš sandėliuko čiužinį. 
Turiu ir atliekamą antklodę. Žinai ką? Rytoj galime važiuoti 
į IKEA ir nusipirkti lovą svečiams! Aš mačiau kažką katalo- 
ge... Kur, po galais, nukišau katalogą? Tai ne taip jau brangu. 
Aišku, turėsi šiek tiek pataupyti dabar, kai nedirbi. Bet mes 
dar nebankrutuojame. 

- IKEA? 

— Ten galima gauti visko. Be galo nuostabu! Tau patiks! — 
Ji nuskriejo į miegamąjį ir atidarė vienas spintos duris po 
palėpės stogu. Tik apvali sėdynė, apgaubta oranžinio cha- 
lato, pūpsojo lyg didžiulis apelsinas. Bemat pasigirdo ilgas 
traukiamo daikto garsas, išlindo dryžuotas medvilninis čiu- 
žinys ir išsitiesė per visas grindis. 

— Ne, bus per daug netvarkos. Aš miegosiu ant sofos, - iš 
tarpdurio pasakė Dortė. 

— Negali būti jokių kalbų! Svetainė yra tam, kuris negali 
užmigti arba kuriam reikia vietos pabūti vienam. Žiūrėk! 
Šiek tiek patrauksime baldus, ir čiužiniui atsiras vietos čia 
prie sienos, - patenkinta atsikvėpė ji. 

Po valandėlės joms viskas pavyko taip, kaip Lara ir norė- 
jo, o miegamasis atrodė taip, lyg ten visada būtų turėjusios 
stovėti dvi lovos. Sekreteras virto kambario pertvara tarp 
geležinės lovos ir čiužinio. 

- Žinai ką? Ikėjoje nusipirksime gražų plakatą ir prikli- 
juosime jį ant užpakalinės sekretero pusės. Ką nors, į ką ga- 
lėsi žiūrėti vos pramerkusi akis! 

SUSKAMBO TELEFONAS. Lara nusikeikė kažkur tamsoje ir 
šiek tiek pasiraususi aplinkui jį surado. Pasigirdo trumpi 
sakiniai. Paskui kurį laiką buvo girdėti tik neramus Laros 
kvėpavimas. 

— Kurjis dabar?.. Pasiėmė kartu... Bet, Dieve brangus! Kas 
vyksta? Išvažiuoti? Kodėl? 

Lara buvo sukrėsta, ji įjungė šviesą ir kalbėdama iškėlė 
kojas iš lovos, nuėjo į svetainę ir tęsė pokalbį. Pagaliau vėl 
įėjusi vidun, sustojo kambario viduryje baltais nėriniuotais 
naktiniais marškiniais. Moteris apkabino save abiem ranko- 
mis ir spoksojo kažkur kiaurai Dortę ir čiužinį ant grindų. 

— Jie įsiveržė pas merginas, kol Andrejus buvo išėjęs. Lai- 
mei, jam kilo įtarimas, kai lauke pamatė policijos automo- 
bilius. Jis nėjo į vidų, tiesiog įsimaišė tarp Žmonių ant šali- 
gatvio ir pamatė juos, tempiančius merginas. Dabar jis išva- 
žiuoja iš šalies. Tomą suėmė oro uoste. Tas kvailys! Sakiau, 
kad turėtų važiuoti į šiaurę ir per Suomiją. Policija, aišku, 
įgrūdo jį į cypę! - pasakė Lara, nusvirduliavo į svetainę ir 
nuvirto ant sofos. 

Dortė atsikėlė ir nusekė iš paskos, galvodama apie tai, 
kaip atrodė Tomo veidas, kai jie jį sulaikė. Veikiausiai jis 
buvo visiškai ramus. Toks, koks buvo kelionėje. Malonus. 
Tada jie supras, kad jis nepadarė nieko blogo, ir jį paleis. 

- Turiu ištrinti jų numerius iš savo mobiliojo, - sumur- 
mėjo Lara ir iškart ėmėsi darbo. - Ištrinti visus numerius... — 

šnibždėjo ji, tarsi policija jau būtų stovėjusi prie durų. Pirš- 
tai lakstė klavišais lyg minkštos būgnų lazdelės. 

— Numerius? 

— Klientų. Ir kitų... 

- Tu sakei, jog buvote susitarę išmesti telefoną arba įsigy- 
ti naują kortelę, - sušnibždėjo Dortė. 

— Taip! Rytoj, bet ne dabar. Negaliu būti be telefono. 

Tolumoje burzgė žemkasė ar kažkas panašaus. Ir buvo 
girdėti netolygus automobilių ūžimas. Atrodė, jog jie visi 
buvo pakeliui į kambarį. Tarsi žinotų, iš kur turi pasiimti 
Larą. Ir ją. Kartkartėmis tyliai suklapsėdavo telefono myg- 
tukai arba į Laros užrašų knygutę suskrebendavo pieštukas. 
Ji, matyt, rašėsi numerius, nes nemokėjo jų atmintinai. 

— Jie juk gali rasti ir bloknotą. 

— Nutilk! Nenervink manęs! Prarysiu jį, jei reikės! 

Dortė nebedrįso jai trukdyti. Bet, šiaip ar taip, jautėsi 
smagiai būdama šalia Laros šiai tvarkant reikalus. Žinoma, 
ji viską sutvarkys. Visada sutvarkydavo. 

Bet Tomas? Kalėjimo kameroje. Kaip ten viskas atrodo? 
Galbūt jis dabar miega ant čiužinio visai kaip ji. Tomas, ma- 
tyt, nelabai pratęs miegoti ant čiužinio. Jai prieš akis iškilo 
jo susirietęs liesas kūnas, apklotas nušiurusia antklode. Kaip 
atrodo antklodės norvegiškose areštinėse? Ji nežinojo, kaip 
jos atrodo lietuviškuose kalėjimuose, bet norvegiški užklotai 
turėtų būti geresni. Jis, matyt, negali užmigti, tik guli spok- 
sodamas į tamsą. 

Baigusi tvarkytis su telefono numeriais, Lara sėdėjo nieko 
neveikdama. Akys tarsi atsiskyrė nuo galvos. Pamažu ji ėmė 
kalbėti, labiau pati su savimi nei su Dorte. 

- Jie negali žinoti, kur aš esu... Ne, jie tikrai negali Žinoti, 
kur aš! Jie juk net nenumano, jog turi manęs ieškoti. Bet jei 
merginos... Ne, jos neturi mano telefono numerio. 

- Ar merginos turi telefoną? 

— Ša! Ne! Bet jos gali apibūdinti mane... kaip aš atrodau. 
Ojeijie sučiups Andrejų ir jis viską papasakos? - sušnypštė ji. 

— Koks gresia pavojus? Ko jis neturi sakyti? 

— Nekankink manęs nesąmonėmis! - suurzgė Lara. 

- Bet... Ką Andrejus žino? - vis tiek sušnibždėjo Dortė ir 
atsargiai atsisėdo ant senos kėdės. 

- Taip, ką jis žino? Leisk pagalvoti... 

— Arjis žino, kur tu gyveni? 

— Ne. Jis nežino, kur aš gyvenu! Bet Tomas žino. Bent jau 
apytikriai. 

— Ar Tomas ką nors pasakys policijai? 

— Galbūt... Jei jis vis dar mano, jog tai aš kalta, kad jis de- 
maskuotas. Niekada negali žinoti, kas tavo draugai, kai juos 
tardo policija. 

— O kuo tu gali būti apkaltinta? - dabar Dortės balso be- 
veik nesigirdėjo. 

Garsas, išsprūdęs iš Laros, saskambėjo lyg akmuo sename 
cinkuotame kibire. Matyt, ji retai verkdavo. Panašiau buvo 
į įsiūtį. 

— Aš padėjau Tomui trejus metus. Rūpinausi mergino- 
mis, palaikiau ryšį su klientais, paimdavau užmokestį ir sau- 
godavau pinigus, kai Tomo nebūdavo. Jis visada galėdavo 
manimi pasitikėti. Nemanau, jog būtų susitvarkęs be manęs. 
Bet nesu tikra, ar jam užteks nuovokos tai įvertinti dabar, 
kai jie jį sučiupo. 

— Ar tai nėra teisėta... tai, ką tu darei? 

- Teisėta? Iš kur man, po galais žinoti? Aš rusė! 

- Bet šitai ir gali pasakyti, jei jie tave suras. 

— Dorte! Ar gali nutilti, o gal turėsiu tave užčiaupti? 

Dortė atsistojo ir nuėjo į tualetą. Ten ji galvojo, ką galėtų 
reikšti, kad Lara tokia išsigandusi. Kai gerokai užtrukusi grį- 
žo, Lara vis dar sėdėjo nieko neveikdama ir žvelgė į niekur. 

— O merginos? - Dortė negalėjo susilaikyti nepaklaususi. 

— Jos neturi popierių, taigi bus parsiųstos namo. Bet iš 
pradžių policija, matyt, norės, kad jos visus įduotų. Galbūt 
privers jas liudyti. Tomą jie jau turi, bet juk nežino, kiek 
stovi už jo. Arba virš jo. Kas, po velnių, įskundė Tomą? Ti- 
kriausiai ji, Saša! Šita kalė! 

— Kam? 

- Vienam iš klientų. Man jis kurį laiką kėlė įtarimų. Gir- 
dėjau jį kalbant rusiškai, kai juodu užsiiminėjo... 

— Ar yra daugiau... viršesnių už Tomą? 

— Kiek tu gali kamantinėti*?! - įsiutusi suriko Lara, pašoko 
ir išlėkė į miegamąjį pasiimti chalato, vėl grįžo ir plačiai išsi- 
žergusi atsistojo priešais langą. - Aš juk negaliu visko žinoti! 

Dortė suprato, kad kaip tik dabar geriausia patylėti. Tuo- 
met Lara atsisuko ir įsmeigė į ją akis. Pakėlusi smilių, ėmė 
galvoti garsiai. Atrodė, lyg skaitytų iš knygos. 

- Žinoma, yra kažkas, kas už jį viršesnis. Be jokios abe- 
jonės! Ir dar keletą tokių kaip Andrejus, Stigas ir aš. Jis 
uždirbo daugybę pinigų! Galbūt keliuose miestuose... Šita 
mintis anksčiau neduodavo man ramybės, bet tai lyg ir ne- 
buvo mano reikalas. Galbūt šiame mieste jis turi ir daugiau 
merginų, be jūsų šešių, apie kurias aš žinau? Bet nesuvokiu, 
kaip kažkas išdrįso įduoti Tomą. Jei tai Saša, tai jie pasiims 
ją atgal, kai tik ši bus parsiųsta namo. O jos šeima neverta 
nė sudilusio skatiko! 

— Šeima? Ar Stigas ir Andrejus ką nors žino apie mane? 

— Tik tiek, kad tu mergina iš Lietuvos. Nemanau, kad To- 
mas daug pasakojo. Jis nesuteikdavo daug privilegijų. Ma- 
nau, kad tu - ir aš - buvom vienintelės. Dieve brangus! Ko- 
dėl tau apie tai pasakoju? 

— Kadangi jautiesi vieniša ir žinai, jog gali manimi pasiti- 
kėti, - ištarė Dortė tėčio balsu. 

Lara neatsakė, tik sumišusi apsidairė kambaryje. Pačiupo 
telefoną ir ėmė spoksoti į jį su neapykanta ir pasibjaurėjimu. 
Pakėlė jį ir ėmė su juo šnekėti. 

— Dabar ramiai! Ramiai! Nesikarščiuok, pavyzdžiui, ne- 
mesk mobiliojo. Bent jau kol nesužinojai, kad Andrejus pa- 
spruko iš šalies. Jei jie jį sučiups, jis išskys. Nedrįsiu eiti lauk, 
kol nesužinosiu, kad jis paliko šalį! 

— Aš galiu nueiti į parduotuvę, - pasisiūlė Dortė. Tai buvo 
vienintelė paguoda, kurią jai pavyko sugalvoti, bet Lara ne- 
atsakė. 

Ėmė švisti. Ji galėjo nueiti į miegamąjį ir pažiūrėti į laikro- 
dį arba paklausti Laros, bet nieko nepadarė. Pilkšva juosta 
nepastebimai kopė turėklais ir gulė ant gėlių stagarų. 

— Gerai! Aš pagalvojau! - pareiškė Lara. - Turiu kuriam 
laikui išvykti! 

— Kurė 

— Šito tau nereikia Žinoti! 

— Bet Lara! Ką gi aš darysiu? 

— Tu liksi čia lyg niekur nieko. Tu čia gyveni! Tik aš ži- 
nau, kad tu čia, ar ne? 


Dortė sėdėjo senajame krėsle ir sekiojo Larą akimis, kol ši 
ruošėsi kelionei, kuri, matyt, turėjo tęstis ilgai. Susiruošusi 
ir keletą kartų paskambinusi, ant svetainės stalo ji padėjo 
penkis šimtus kronų. 

— Kai ateis sąskaitos, turėsi nueiti į paštą ir sumokėti ben- 
drus mokesčius už butą ir elektrą, - pareiškė ji nepasakiusi, 
ar užteks penkių šimtų kronų. Dortė suprato, kad dabar ne- 
verta jos kamuoti klausimais. Ji juk turėjo pinigus, kuriuos 
Tomas davė per Kalėdas. Jie turėjo būti nusiųsti mamai. 

— Yra tik du raktų ryšulėliai, vieną turiu aš, o kitą - tu. 
Gali būti saugi, kol niekas neims laužtis vidun. Tomas, aiš- 
ku, tikisi, kad būsi čia, kai jie jį išleis. Žinai, jis jaučia tau silp- 
nybę! - Lara prisispaudė ir pabučiavo Dortę keletą kartų į 
abu skruostus. - Nepirk mobiliojo. Girdėjau, policija suseka 
mobiliuosius lyg rykliai. Nebandyk manęs ieškoti! Verčiau 

atsiųsiu tau laišką savo vardu. Tu, aišku, gali atplėšti laiš- 
kus iš pašto dėžutės. Ir dar: niekur nepalik pėdsakų. Jokių 
numerių, adresų, vardų. Jei su kuo nors susipažinsi, susigal- 
vok vardą. Pasivadink Ana. Trumpas ir lengvai įsimenamas 
vardas. Šiek tiek daugiau pasidažyk. Viens du, ir tu jau kitas 
žmogus! Gerai? Neimk mažiau nei tūkstančio penkių šimtų 
kronų. Šio miesto gatvėse nerasi daug vyrų, o tie, kurie ten 
slampinėja, ne visada švarūs, bet nueik į vaistinę ir nusipirk 
prezervatyvų. Kelis rasi vonios stalčiuje. Pažiūrėk, kaip jie 
apsirengę, prieš eidama kartu. Venk įtartinų vietų. Jei kas, 
tiesiog spruk! Dažnai jie nėra tokie greiti, kai užsišvenčia. 
Nesilankyk toje pačioje vietoje keletą kartų iš eilės. Laikykis 
atokiai nuo policijos automobilių ir apsaugininkų! Bet gali 
sukiotis prie viešbučių arba bare ankstyvą vakarą. Padoriai 
renkis. Iš pradžių pinigai, nepamiršk! Žiūrėk, kad neatrody- 
tum kaip kekšė! Klientai, kurie turi pinigų viešbučiui, dažnai 
yra švarūs ir pajėgiantys susimokėti. Neleisk, kad darbuoto- 
jams kiltų įtarimų. Nesikabinėk lyg varnalėša. Tai pavojinga. 
Pasikliauk akių kontaktu. Sėdėk prisidengusi laikraščiu arba 
skaityk norvegišką knygą gerdama arbatą. Jokio alkoholio! 
Ir ničnieko nesivesk į butą! Girdi? Niekada! Gerai? 

— Gerai! - ištarė Dortė beveik taip džiugiai, lyg už pakar- 
pos kilstelėtas katinas. 


Ji sekė Larą akimis, kai ši gatvėje įlipo į taksi. Akys pasruvo 
ašaromis, lyg ji valandų valandas būtų pjausčiusi svogūną. 
Kai mašina nuvažiavo, Dortė uždarė balkono duris ir ėmė 
vaikštinėti po kambarius. Lyg sraigė, laukianti lietaus. Kil- 
nojo daiktus ir vėl pastatydavo atgal. Padėjo ranką ant stalo, 
atidarė duoninę, ją uždarė, išėjo į prieškambarį. Stovėjo ir 
stojo. Ji turbūt prie to priprato arba buvo tokia nesava, kad 
net negirdėjo čiurlenimo. 

Po valandėlės ją apėmė nenumaldomas noras daugiau 
judėti. Ką nors nuveikti. Pakeisti. Ji apsidairė. Pirmiausia 
griebėsi čiužinio. Pavyko vėl įgrūsti jį į sandėliuką. Paskui 
išsiėmė iš lagamino daiktus, pasidėjo kelis tualeto reikmenis 
kartu su chalatu vonioje. Dėžutę su migdomaisiais taip pat. 
Kasetės su norvegų kalbos pamokomis atsidūrė svetainės 
lentynose, o ausinukas ant naktinio stalelio. Knygą apie Aną 
Kareniną paliko lagamine. Tada pasiklojo sau geležinę lovą 
ir pasodino pilkąjį dramblį ant pagalvės. 

Ji atsigulė, nors dar buvo tik popietė. Jei daug miegos, lai- 
kas iki Laros grįžimo prabėgs greičiau. Nors ir jautėsi taip, 
lyg būtų nesudėjusi bluosto keletą dienų, miegas neėmė. Ji 
atsikėlė, kad išgertų vieną iš migdomųjų tablečių, bet pa- 
miršo, nes sumanė patikrinti, ar durys tikrai užrakintos, o 
grandinėlė užkabinta. Ji buvo užkabinta. Staiga Dortė pa- 
juto neapsakomą alkį bei troškulį. Po dviejų sumuštinių su 
paštetu ir agurku bei Laros pieno likučio užsinorėjo išgirsti 
ką nors šnekant norvegiškai. 

Ji sugebėjo įjungti televizorių ir atsisėdo į krėslą. Rodė 
filmą apie mergaitę, kuri dėl kažko buvo nelaiminga. Jis, 
matyt, tęsėsi jau kurį laiką, nes susigaudyti, kas jai taip suga- 
dino nuotaiką, buvo bergždžias reikalas. Filmas buvo angliš- 
kas su norvegiškais subtitrais. Jei čia būtų buvusi Lara, būtų 
pasakiusi ką nors panašaus: „Tos jaunos merginos nuolat 
kuo nors nepatenkintos.“ Supratusi, kad niekas nenori pa- 
dėti merginai iš filmo, Dortė pravirko. 


31 


Iš PRADŽIŲ ji nedrįso išeiti iš namų. Klausydavo, ar neišgirs 
įtartinų garsų laiptinėje ir kieme. Ypač naktį. Ilgainiui per- 
žvelgė visus Laros žurnalus ir knygas. Bet sakiniai dingdavo 
iškart juos perskaičius. Pirmus vakarus ji žiūrėjo televizorių 
už nieko neužsikabindama. | 

Pro atviras balkono duris ji galėjo matyti artėjančius 
namo gyventojus. Jauna moteris visada stumdavo vežimėlį 
su mažu vaiku. Dortė nematė, kaip ji sugeba užnešti veži- 
mėlį su vaiku laiptais arba kuriame aukšte gyvena. Ji visada 
buvo viena su vaiku. Senas sulinkęs vyras su lazda išeidavo 
tuo pačiu metu kiekvieną rytą ir vakarą. Iš viršaus jis atrodė 
visai susitraukęs, lyg galva būtų uždėta ant savaime judan- 
čio palto. Dar buvo pusamžis vyriškis, vilkintis neperšlam- 
pamą striukę ir nuolat skubantis. Jis irgi išeidavo tuo pačiu 
metu - prieš pat devynias. 

Vieną rytą ji suprato, kad visos dienos susimaišė. Dėžutėje 
sumažėjo migdomųjų tablečių, greitai jų nebeliks. Žaizdelės, 
pasidarytos Tomo bute, užgijo ir dabar ant dilbio margavo 
tik kaip dryžuotas raštas. Lara buvo teisi. Nebuvo kitos išei- 
ties, tik išmokti norvegiškai „greičiau, nei velnias sukalba 
poterius“, jei nori turėti vilties susirasti darbą. O kad galė- 
tų mokytis, turėjo valgyti. Tačiau, daug dienų išgyvenusi be 
pieno, pabaigė ir duonos traškučius. 

Ji apsirengė, susišukavo plaukus ir išdėliojo Tomo bei La- 
ros pinigus po kelnių kišenes. Saugiausia juos buvo nešiotis 


prie savęs, jeigu kas nors atsitiktų ir ji negalėtų grįžti atgal. 
Pasiėmė rankinę ir prisiversdama nulipo laiptais. Švietė sau- 
lė, o sniegas buvo beveik nutirpęs. Atrodė, kad kojos nenori 
nešti jos svorio, mieliau būtų skrajojusi, kaip tie besvoriai į 
kosmosą pakilę astronautai televizijos ekrane. Akyse mirgu- 
liavo, o šviesa plieskė akinamai balta. 

Kadangi nepaklausė Laros, kur galėtų nusipirkti maisto, 
kurį laiką klaidžiojo netoliese, kol surado parduotuvę. Ši 
buvo maža ir glaudėsi didžiulio namo apatiniame aukšte. 
Šalia parduotuvės stovėjo stendas su laikraščiais. Balandžio 
penktos dienos. Ji sustojo ir pavartė. Nerado, kad kas būtų 
parašyta apie Tomą. 

Vyras už prekystalio buvo natūralios rusvos spalvos veido 
ir tamsių akių. Jis nešnekėjo su ja, nors kitų klientų parduo- 
tuvėje nebuvo, ir ji iš pradžių nedrįso nieko sakyti. Dėl jo iš- 
vaizdos Dortė pamanė, kad ir jis nelabai moka norvegiškai. 
Vis tiek jis dirbo parduotuvėje. Galbūt ji jam priklausė? 

Dortė paėmė vieną iš pilkų plastikinių krepšių, kurie sto- 
vėjo sukrauti prie durų, ir įsidėjo į jį pieno, duonos, sūrio, 
kepenų pašteto, agurką, šešis kiaušinius ir kekę bananų. Sto- 
vėdama ir čiupinėdama vieną penkių šimtų kronų bankno- 
tą, prisivertė pažvelgti jam į akis. 

— Tau priklausyti parduotuvė? - paklausė ji. 

Iš pradžių jis pažvelgė į ją nustebęs, lyg anksčiau niekada 
nebūtų girdėjęs nė vieno šnekančio Žmogaus. Paskui linkte- 
lėjo ir vos timptelėjo lūpas. Tai, matyt, turėjo būti šypsena. 

Tada ji ištarė sakinį, kurį repetavo jau gana seniai. 

— Ar galiu čia gauti darbo? 

Jis nužvelgė ją ir papurtė galvą. 

— Valyti? 

Jis vėl papurtė galvą ir atrodė beveik nusiminęs. Tada 
atskaičiavo grąžą, nusisuko ir ėmė perstatinėti daiktus len- 
tynoje. 


236 


- Aš darbšti! - neatlyžo ji, patikrino pinigus, vildamasi, 
kad atrodo suaugusi. 

Jis atsisuko ir pažiūrėjo į ją, persibraukdamas per pliką 
viršugalvį. Plaukai gulė aplink ausis kaip garbanotas vaini- 
kas. Akys apvaliame veide buvo blizgios ir tamsios. Jis atro- 
dė vaikiškai senas. Malonus. 

— Aš darau viską pats. Ką nors samdyti man per brangu. 
Turi pabandyti kitur, - pasakė jis ir sudėjo jos prekes į plas- 
tikinį maišelį. 

— Kur? 

Jis truktelėjo pečiais ir pamojavo tamsia ranka rodyda- 
mas, kad pokalbis baigtas. Bet išėjusi į lauką ji pastebėjo, 
kad jis stovi prie lango ir į ją žiūri. Tai jos neišgąsdino. Prie- 
šingai, suteikė drąsos šiek tiek pasivaikščioti aplinkui, kad 
surastų kitų mažų parduotuvių arba kavinių. Bet nieko ne- 
rado. Kitą kartą reikės pasiimti žemėlapį. Atrodė, kad žmo- 
nės šiame kvartale gyveno, bet apsipirkinėjo ir ėjo į kavines 
kažkur kitur. 

Ji grįžo tuo pačiu keliu, o praeidama pro rudaodžio vyro 
parduotuvę kilstelėjo ranką. Bet jis buvo tik neryškus šešėlis 
viduje ir jos nematė. 


— Turi kažką daryti, mano mergyt! - tvirtai ištarė tėtis ir pa- 
žvelgė į gulinčią ant stalo Laros sąskaitą. - Jei nesusimokėsi, 
tave pričiups! Ši mintis neleidžia tau naktį užmigti. 

Jis sėdėjo atsilošęs Laros krėsle, vieną koją užsikėlęs ant 
suoliuko. Bet neatrodė, kad jaustųsi kaip namie. Dortė nuri- 
jo kartėlį dėl to, kad jis nepasiūlė geresnės išeities. 

— Nerandu jokio pašto skyriaus ženklo žemėlapyje, - gai- 
liai išlemeno ji, nepaminėdama, kad skaičiai geltonuose aps- 
kritimuose žymėjo, kur yra viešbučiai. 

- Čia tikrai yra daug pašto skyrių. Tu drąsi mergaitė. Eik 
ir surask! 

— Nežinau, kiek dar turėsiu laukti Laros. Galbūt man pri- 
reiks pinigų maistui. 

- Ar tikrai stengeisi gauti darbo? 

- Dviejose kavinėse ir vienoje parduotuvėje. Jie nenori 
manęs priimti. Vienoje kavinėje paprašė parodyti pasą, — 
sudejavo ji. 

Dortė matė, kad tėtis ja nepatenkintas, nors nieko nesa- 
kė. Vienos akies vokas buvo nusviręs Žemiau nei kitos, kai 
atidžiai pažvelgė į ją, lyg būtų laukęs, kad ji pati ką nors su- 
galvotų. 

- Jie tikriausiai galvoja, kad aš nieko nesugebu... Arba 
mano, kad per prastai šneku norvegiškai. 

— Nejau leisi, kad būtų jų tiesa? 

- Ne... Bet... 

— Tuomet esi priversta ką nors daryti! Pradėk nuo sąskai- 
tos! Negalvok apie visus sunkumus iš karto. Tu juk žinai, 
kad turi pinigų sąskaitai apmokėti, tereikia tik surasti pašto 
skyrių. 

— O jeigu jie paskambins policijai, nes aš neturiu paso? 

— Vargu ar skambins. Šiaip ar taip, privalai surizikuoti, 
pasakė jis ir atsistojo. 


Dortė įsidėjo žemėlapį į rankinę. Paskaičiavo, kad sumo- 
kėjus sąskaitą jai liks trys šimtai dvidešimt penkios kronos 
maistui. 

Pagaliau surado pastatą su pašto ženklu ir įėjo vidun. Ji 
bandė išsiaiškinti, ar kas nors keistai į ją žiūri arba svaidosi 
budriais žvilgsniais. Bet visi buvo užsiėmę savimi. Moteris 
užjos nekantravo ir garsiai dūsavo. Tuodvi priešais be per- 
stojo plepėjo, kol buvo aptarnautos. Kai atėjo Dortės eilė, 
ji pamiršo norvegiškus žodžius, kuriuos sau kartojo. Visą 
kūną akimirksniu išpylė prakaitas. Veidą taip pat. Bet mo- 


teris už langelio tik paėmė kvitą ir Tomo pinigus, uždėjo 
spaudą ir atidavė grąžą į ją net nežvilgtelėdama. 

Vėl išėjusi į gatvę Dortė pajuto tokį palengvėjimą, kad 
pasiklydo. Staiga atsidūrė gatvėje, kurios neatpažino. Vos 
tik sustojo prie namo sienos išsitraukti žemėlapio, palei šali- 
gatvio kraštą iš lėto pravažiavo policijos automobilis. Dortė 
sustingo lyg žibinto išgąsdintas šikšnosparnis. Kai įsijungė 
sirena, mergina ėmė jausti, kaip kažkas stveria už rankos, 
ir laukė, kol bus įtraukta į automobilį. Bet mašina nulėkė 
dideliu greičiu tolyn be jos. 

Ji prisivertė nurimti ir išskleidė žemėlapį. Bet raidės su- 
sispietė į krūvą ir pasidarė neįskaitomos. Drebančiomis 
rankomis įgrūdo žemėlapį atgal į raudoną lakuotą rankinę 
ir pasileido, kur akys mato. Po valandėlės bažnyčios bokštai 
išniro patys savaime, o tiesiai priešais ją sublizgo upė. Dortei 
taip palengvėjo, kad ji atsisėdo ant laiptelio ir širdingai pri- 
sižadėjo daugiau niekada neprarasti drąsos. 


Prie upės stūksantis viešbutis buvo didžiulis. Baras buvo 
įrengtas plačių laiptų aikštelėje. Prie atskirų staliukų sėdėjo 
trys vieniši vyrai. 

— Nepamiršk, kad princesė esi tu! Anie tėra apgailėtini 
nykštukai! - tokie buvo Laros atsisveikinimo žodžiai. 

Ir lygiai taip, kaip būtų padariusi Lara, Dortė atsisėdo prie 
gretimo stalelio šalia vyro, kuris buvo geriausiai apsirengęs. 
Išskleidė norvegišką laikraštį ir apsimetė skaitanti. Iš pra- 
džių vyras nekreipė į ją dėmesio. Sėdėjo ir maigė telefoną. 
Kaip ir visi aplinkui. Jam pakėlus akis, ji pamėgino nusišyp- 
soti taip, kaip kad įsivaizdavo, jog būtų patikę Larai. 

Iš pradžių vyras šiek tiek nustebo, lyg nežinotų, ar turėjo 
ją atpažinti, paskui kiek nedrąsiai šyptelėjo. Ji atkišo kojas 
į priekį ir pajuto, kad veidą išmušė prakaitas. Greitai nusi- 
šluostė viršutinę lūpą ir kaktą, kad neatrodytų nepatraukliai. 

Po dar kelių mestų žvilgsnių jis pasilenkė prie jos ir pasakė 
kažką, ko ji nesuprato. Dortė papurtė galvą ir dar kartą nu- 
sišypsojo. | 

- Aš nekalbėti gerai norvegiškai, - sušnabždėjo ji. 

Kai vyriškis vėl kažką pasakė, Dortė nusprendė, kad jis 
klausia, ar ji tokį gražų vakarą sėdinti viena. 

— Taip, - ištarė ir dar kartą nusišypsojo, nes nežinojo, ką 
daugiau daryti. 

Jis pasakė kažką greitai ir su užsidegimu, o kadangi Lara 
buvo šiek tiek jai papasakojusi, kaip viskas vyksta, Dortė 
spėjo, kad jis nori nupirkti ko nors atsigerti. 

— Norėčiau stiklinės pieno! - atsakė ji kaip galėdama ma- 
loniau. 

Jis nuėjo prie baro ir grįžo nešinas dviem taurėmis. Vie- 
noje, matyt, buvo alus, o kitoje apelsinų sultys, ne pienas. 
Jis pažvelgė į ją klausiamu žvilgsniu ir mostu parodė, kad 
nori prisėsti prie jos stalelio. Ji linktelėjo. Jis pastatė taures 
ir atsisėdo. 

— Ar tu gyveni viešbutyje? - paklausė jis, ir Dortei palen- 
gvėjo, nes suprato, ką jis sako. 

— Ne. Laukti draugo. Neateiti. - Ji energingai papurtė 
galvą. 

Jis siaubingai greitai išbėrė keletą sakinių. Bet pamatęs, 
kad ji nesupranta, kiek susidrovėjęs nusijuokė. Vyras buvo 
strazdanotas ir turėjo šviesias akis. Oda buvo rausva, su gi- 
liomis raukšlėmis. Buvo sunku nuspėti vyro amžių, bet jis 
atrodė vyresnis už Tomą. Jam pakėlus taurę, Dortė padarė 
tą patį. Jie kartu išgėrė. 

- Tu ne norvegė? - paklausė jis. 

— Ne, rusė. Kalbėti rusiškai. Truputį norvegiškai. 

— O angliškai? 

— Mažai. 

— Gaila, nes aš nešneku rusiškai. 

— Tu kalbėti norvegiškai iš lėto, aš suprasti, - pasiūlė ji. 

— Ką gi. Malonu su tavimi susipažinti! 

— Ačiū! Malonu su tavimi susipažinti! Tu gyventi čia? — 
drąsiai paklausė ji ir apsidairė. 

— Taip, 300-ajame kambaryje, jei tau manęs prireiktų, — 
šypsodamasis pasakė jis. 

— Aš ateiti ten? 

Jis greitai pakėlė akis, galbūt šiek tiek suglumęs, bet tuoj 
pat tarsi priėmė sprendimą - greitai apsidairė ir keletą kartų 
linktelėjo. 

— Dabar? - paklausė jis. 

— Taip! 

Ji girdėjo vyrą klausiant dar kažko kito, bet nesugebėjo 
suprasti. Turiu pasakyti, kad tai kainuoja 2000 kronų, pa- 
manė ji ir pajuto, kad veidą užliejo raudonis. Turiu pasakyti 
tai prieš pakylant į viršų. Bet neįstengė. Jo kaklaraištį puošė 
geltoni bei rudi drugeliai. Marškiniai buvo kreminės spal- 
vos. Lara būtų likusi patenkinta jo apranga. Kostiumas tam- 
sus su beveik nematomais pilkais dryželiais. Dortė apmetė 
jį akimis, bet nesugebėjo sutikti vyro žvilgsnio. Galiausiai 
jis paklausė: 

— Kiek? 

Ji pažvelgė į stalą ir atsikrenkštė. 

— Du tūkstančiai kronų! 

— Daug pinigų, a? - sušnabždėjo jis ir atsargiai apsidairė 
aplinkui. 

—- Mamai, - sušnibždėjo ir ji, paskui pažvelgė jam tiesiai 
į akis. 

— Kur yra... mama? - išgirdo ji. 

- Toli... - miglotai atsakė ji ausyse skambant Laros per- 
spėjimams. 

— Didelė šeima? - paklausė jis ir uždėjo savo ranką ant jo- 
sios. Ši buvo šilta ir truputį drėgna. Bet ne šlykšti. Dar ne. 

— Ne. Mama. Sesuo. Jos negauti darbo, - išgirdo save 
sakant. 

Ji niekada anksčiau su klientais nesišnekučiuodavo. Jai 
visai patiko, nors aiškiai prisiminė Laros perspėjimus. Koks 
palengvėjimas būti suprastai. Net jeigu jis pamanė, kad ji 
viską išsigalvojo norėdama išpešti kuo daugiau pinigų, tai 
niekis. 

- 300-asis kambarys. Raudonajame flygelyje. Aš eisiu 
pirmas. Tu ateisi iš paskos? - pasakė jis ir klausiamai į ją 
pažvelgė. 

Ji tiksliai pakartojo tai, ką jis sakė; tada vyras atsistojo ir 
nulipo laiptais. 

Jis NUSIMETĖ ŠVARKĄ, nusirišo kaklaraištį ir greitai uždarė 
paskui save duris. 

- Šiuose reikaluose nesu labai patyręs, - pratarė. 

— Patyręs*.. 

— Taip. Ne taip jau dažnai... moku, - greitai ištarė jis ir 
parodė į gulinčius ant stalo pinigus. Keturi penkių šimtų 
kronų banknotai gulėjo dailiai paskleisti, tarsi vėduoklė. 

Dortė du kartus padėkojo, įsikišo pinigus į rankinę ir liko 
stovėti. Kambarys nebuvo labai didelis, su kampiniais lan- 
gais. Prie vieno iš jų stovėjo savotiška siaura sofa, siekianti 
palangę. Vyras stovėjo prie spintelės su televizoriumi. At- 
rodė, lyg jam būtų reikėję susikaupti. Bet po akimirkos jis 
išėmė iš spintelės butelius ir taures ir pastatė ant stalo. Tada 
mostelėjo ranka į kėdę. Dortė galėjo žvelgti tiesiai į upę. Ši 
buvo lygi lyg folija. Raudonais ir baltais dryželiais. Palei 
krantą stovintys namai vandens paviršiuje vos vos kreiva- 
vosi. Aukštyn kojomis. Smailus bokštas lyg apversta ledų 
porcija rėmė dangų. Ramiai pro šalį tekančiame vandenyje 
atsispindėjo pilkas tiltas ir daugybė laivelių. 


Nikolajus nusiavė batus, nusimovė kojines ir atsiraitojo kel- 
nes. Jis stovėjo iki kelių įsibridęs į upę. Jo veidas buvo mil- 
tuotas, su šviesiomis strazdanomis ant nosies. Rudos gar- 
banos gaudė saulės spindulius. Jau seniai jis nebuvo toks 

ryškus. Štai jis iškėlė ranką ir kažką jai šūktelėjo. Tada pakilo 
vanduo, ir jį ėmė nešti srovė. Vis tolyn ir tolyn. 


Vyras kreminės spalvos marškiniais kaklaraištį su drugeliais 
pasikabino ant kėdės. 

— Vyno“ 

— Ne, ačiū! 

Jis atnešė butelį vandens ir pripylė stiklinę. Sau alaus. 

— Tu seniai čia, Norvegijoje? - Jis atsisėdo ant lovos, taigi 
mažasis staliukas atsidūrė tarp jų. Vyro kojos buvo ištįsusios 
kaip ilgakojo uodo. Dėl šiek tiek išsišovusio pilvo marškinių 
sagos truputį įsitempė. 

Ji papurtė galvą. 

- Tu jauna? Kiek metų? - paklausė jis, nusiavė batus ir 
paspyrė juos po lova. 

- Aštuoniolika, - sumelavo ji ir susimąstė, ar teisingai 
ištarė. 

— Aštuoniolika? Atrodai jauniau, - abejodamas ištarė jis. 

— Žinau, - pripažino ji ir pažvelgė į savo rankas. 

— O dabar nori gulėti sa manimi, kuriam penkiasde- 
šimt, - pasakė jis, lyg iki galo tuo netikėtų. Jo kaklas buvo 
įraudęs. Rusvi plaukai prie ausų garbiniavosi. 

— Taip. Tu sumokėti, - pasiteisino ji ir abiem rankomis 
įsikibo rankinės. Tai visiškai nepriminė to, prie ko ji buvo 
pratusi. Ji karštligiškai mėgino įsivaizduoti, kaip jos vietoje 
elgtųsi Lara. 

— Aš nusiprausti po dušu? - pagaliau pasiteiravo ji. 

— Nebent pati nori, bet dėl manęs nebūtina. 

— Galbūt... po to? 

— Taip, žinoma. 

Jis krenkštelėjo. Paskui visai nutilo. 

— Ar drabužiai nusirengti? - paklausė tylut tylutėlis 
balsas. 

— Jei nori. 

Jis vėl garsiai atsikrenkštė ir susipylė visą alų. 

— Tu sumokėjo, - sušnibždėjo ji. 

Jis pasilenkė prie jos norėdamas sugauti jos žvilgsnį. Jai 
nebuvo kur trauktis. Jo blakstienos buvo tankios ir raudo- 
nos it ugnis. Dešiniajame akies baltyme buvo trūkusi krau- 
jagyslė. Bet, matyt, jis to nejautė. 

— Negalvok apie tai... Pamiršk! - sušnibždėjo jai, lyg gai- 
lėdamasis, kad į visa tai įsivėlė. 

— Aš eiti? - paklausė ji. 

— Ne! - greitai ištarė jis ir atkišo ilgąsias kojas dar toliau 
į priekį, lyg būtų norėjęs jai sukliudyti. Jo rankos gulėjo iš- 
tiestos ant jos stalo pusės. Skruostai buvo šiek tiek įkritę, 
ausys truputį atsikišusios į šalis. Jo mama nebuvo tokia ap- 
dairi kaip josios - ir žiemą neprispausdavo ausų po kepure. 
Lara turbūt būtų dabar šyptelėjusi. Bet tai buvo kas kita nei 
kambaryje. Vyras elgėsi taip keistai, lyg būtų buvęs papras- 
tas Žmogus. 

— Malonu, kad palaikysi man kompaniją, - ištarė jis, lyg 
norėdamas ją išmėginti. - Man malonu! - pakartojo. 

— Ačiū! - atsakė ji ir jau ruošėsi pakartoti, kad jis sumo- 
kėjo, bet susilaikė. 

— Gal norėtum čia pernakvoti? - Jis linktelėjo galva link 
lovos. 

Iš pradžių jai tiesiog palengvėjo, jog suprato visą sakinį, 
tada prisiminė, kiek valandų sudaro vieną naktį, ir papurtė 
galvą. 

— Kur tu gyveni? - paklausė jis. 

Ji apsimetė nesuprantanti, o jis nebekartojo. Tiesiog at- 
sistojo ir pakėlė ją nuo kėdės. Paskui lyg išbandydamas nu- 
vilko švarkelį. Po to marškinėlius. Jis tyrinėjo ją lopinėlis po 
lopinėlio, lyg nebūtų buvęs tikras, ką jam daryti. Tai užtru- 
ko. Vis dėlto Dortė suprato, kad jis apsisprendė, ir pasilenkė 

išsiimti prezervatyvo, kurį turėjo rankinėje. Kai jam jį pada- 
vė, vyras papurtė galvą ir nusuko akis. Ji greitai sumetė, kad, 
matyt, galima apsieiti ir be prezervatyvo. Nepanašu, kad jis 
ją kuo nors apkrėstų. 

Kai ji grįžo iš vonios išsitepusi lubrikantu, pėdkelnes, 
kelnaites ir rankinę pasidėjo ant kėdės, nusismaukė sijoną 
ir atsigulė ant lovos. Jis užgesino šviesą ir ėmė nusiren- 
ginėti. Stovėjo prie vos praverto lango lyg tamsus šešėlis. 
Į vidų plūstelėjo keistas sūrus kvapas. Ant lango kabėjo 
dviejų rūšių užuolaidos. Viena tamsi, geltonai ruda, kita 
balta, permatoma lyg nuometas. Jis atsigulė atsukdamas jai 
nugarą - matyt, vis dėlto pamėgino užsimauti prezervaty- 
vą. Ji nebuvo tikra, ar jam pavyko. Vis tiek išskėtė šlaunis, 
kad jis atsisukęs pasiektų. Tada viskas eitųsi greičiau. Bet 
jis tiesiog gulėjo ant nugaros ir alsavo priešais save su- 
sidėjęs rankas. Galbūt jis buvo kaip tas senyvas vyriškis. 
Dortė paėmė jo daiktą ir pačiupinėjo. Atsargiai. Šis buvo 
be prezervatyvo; jam ėmus didėti, vyras atsiduso. Matyt, 
apsidžiaugė. 

Jis atsidavė drabužių minkštikliu ir užsistovėjusiu oru. 
Ji prispaudė prie vyro dubenį, kad pasirodytų maloni. Jis 
priglaudė burną prie jos kaklo ir suvaitojęs į ją įsiskverbė. 
Nebuvo įprastų, stiprių stūmių, jis tiesiog ritmiškai, visiškai 
ramiai sūpavosi. Lyg būtų nusprendęs tęsti visą naktį. Bet 
staiga jį pagavo įkarštis, tarsi būtų baiminęsis, kad ji atsistos 
ir nueis dar jam nebaigus. Po kelių virpančių stūmių viskas 
buvo baigta. Jis gulėjo ant jos tylus ir sunkus, lyg miegotų. 

Kaip tik tuomet, kai Dortė pagalvojo, kad jo plika oda 
atrodo per šilta ir per arti, vyras nusirito į šalį. Droviai at- 
sisuko į ją, įjungė prie lovos šviesą ir pabandė pažvelgti jai 
į akis. Nusiminusi Dortė ėmė spoksoti į vieną tašką jo kak- 
toje. Ši buvo ryškiai raudona su mažyčiais prakaito lašeliais 
tarpuakyje. 

Tuomet jis atsilošė ir ėmė kalbėti. Balsas kartkartėmis 
nutrūkdavo, bet Dortė suprato, kad jis laimingas - vyras jai 
dėkojo, lyg ji būtų padariusi tai už dyka. Ji jau buvo dar kar- 
tą beprimenanti, kad jis sumokėjo, nes atrodė, jog jis tai pa- 
miršo. Bet tik pamėgino nusišypsoti. Buvo keista. Ji niekada 
jiems nesišypsodavo. 

Vyras pabučiavo jos krūtis ir apkabino. Čiūčiavo ją. Bu- 
čiavo pečius. Jis per daug priartėjo, bet ji nesitraukė - jis juk 
buvo tiesiog laimingas. 

Po kurio laiko Dortei pavyko atsistoti. Ji čiupo rankinę 
bei drabužius ir nuėjo į vonią. Iš jos tekėjo, bet tai nebuvo 
taip šlykštu kaip įprastai. Ji ir vėl pradėjo gerti tabletes, šian- 
dien. Pasiskolino rankšluostį ir nusiplovė tarpkojį. Po dušu 
palįs grįžusi į Laros butą. Jai išėjus iš vonios, vyras jau buvo 
užsimovęs kelnes ir marškinius. 

— Ar galiu tau paskambinti? - paklausė jis ir apkabino ją 
ranka. 

Ji papurtė galvą ir apsivilko švarkelį. 

— Bet ar galiu tave dar kartą pamatyti? Dar kartą pamaty- 
ti? — pakartojo jis. 

— Kada? - pasiteiravo ji. 

Jis priėjo prie rašomojo stalo ir ėmė vartyti užrašų knygu- 
tę, keletą kartų persibraukdamas per pasišiaušusius plaukus. 

— Pažiūrėkime... segužės trisdešimt pirmą, šeštą valandą 
ten, apačioje, bare? - Jis žvelgė į ją beveik maldaudamas. Jai 
linktelėjus, plačiai nusišypsojo, energingai pasilenkė ir ant 
lapelio su viešbučio pavadinimu pakeverzojo datą ir laiką. 
Ji paėmė lapelį, įsikišo jį į kišenę ir mandagiai atsisveikino. 
Nueidama koridoriumi suprato, kad niekada anksčiau nėra 
atsisveikinusi su kuriuo nors iš klientų. 

BūDAVO, KAD DoRTĖ nubusdavo naktį manydama, jog kaž- 
kas įsilaužė į vidų, norėdamas ją sučiupti. Bet tai visada bū- 
davo sapnas arba triukšmas iš lauko. Dieną ji galėdavo keletą 
minučių įsivaizduoti, kad viskas yra normalu. Ji kartodavo- 
si, ką pasakys, jei sutiks ką nors laiptinėje ir šis paklaus, kas ji 
tokia. „Lara atostogos. Aš, Ana, nuomotis butas.“ Ji prisakė 
sau neišsigąsti tiek, kad pamirštų paduoti jiems ranką. Jei 
jie ir toliau klausinėtų, ji galėtų tiesiog nusišypsoti ir apsi- 
mesti, kad nesuprato. Bet svarbiausia, ji neturėtų pasirodyti 
nedraugiška arba sukelti jiems įtarimų, kad kažką slepia. 

Ilgainiui, sušilus orui, ji ėmė svajoti apie pasisėdėjimą bal- 
kone, bet nedrįso atsisėsti toliau negu tarpduryje. Patikrino, 
ar jos nesimato iš apačios, jei nesėdi prie pat turėklų. Tas 
praėjusios vasaros siaubingas gėles ji išmetė. Šiukšlių mai- 
šus, kuriuos jos atsitempė iš Tomo buto, ji išrūšiavo. Viską 
iš kambario, išskyrus lubrikantą, išmetė lauk. 

Oras dažnai būdavo apniukęs, bet gražiomis dienomis 
saulė risdavosi namų stogais ir pro balkono duris patekda- 
vo į vidų. Dortė galėjo sėdėti tarpduryje ir galvoti, jog tai 
ta pati saulė kaip ir namie. Medžius apgaubė žalia skraistė, 
aplinkui vienas po kito pragydo paukšteliai. Jie pradėdavo 
anksti rytą ir nenutildavo, kol vakaras nesusukdavo visko į 
violetinį šilkinį popierių. 

Kai nežiūrėdavo televizoriaus arba įsijungusi seną kase- 
tinį grotuvą nekartodavo norvegiškų žodžių bei posakių, 

skaitydavo rusiškas Laros knygas bei norvegiškus žurnalus. 
Kartais išsitraukdavo piešimo priemones, bet tai ją tik pra- 
virkdydavo. Ana Karenina vis dar gulėjo tuščiame lagamine 
po lova. Kas kartą panorusi ją išsitraukti, Dortė prisimin- 
davo Laros žodžius apie tai, kad ši atnešė nelaimę. Tėvo žo- 
džiai, jog šią knygą privalo perskaityti kiekvienas civilizuo- 
tas žmogus, tebuvo tolimas aidas. Turinio ji ne ką teprisimi- 
nė. Išskyrus tai, kad žmonės, sakę, jog myli vienas kitą, kitą 
akimirką jau kalbėjo lyg nekęsdami. Kad jie buvo turtingi, 
bet nelaimingi, ir kad nerimavo dėl smulkmenų bei nuobo- 
džiavo. Tėtis vadino knygą šedevru apie meilės prigimtį. Bet 
ji prisiminė liūdesį, o jo dabar kaip tik nereikėjo. Tik vardo 
„Ana ' ,jei kas paklaustų. 


Retai kada nutikdavo, kad kas nors paklaustų, kuo ji vardu. 
Bet Dortė susidarė vietų sąrašą. Iš pradžių tiesiog praeidavo 
pro šalį arba žvilgtelėdavo vidun. Dažnai prabėgdavo visa 
diena, kol ji įsidrąsindavo kiek galėdama mandagiau pa- 
klausti: „Gal jums reikia pagalbos?“ Netgi keisdavo žodžius. 
Jai sekėsi prisiminti išmoktus sakinius. Dažnai jie tik papur- 
tydavo galvas ir tęsdavo savo darbus. Kai kurie pasiteirau- 
davo, kas ji tokia, iš kur atvyko ir ką veikė anksčiau. Arba 
norėdavo pamatyti pasą ir popierius. 

Kur nors apsilankiusi, tą vietą išbraukdavo iš sąrašo. Kai 
dešimtą kartą išgirsdavo „ne“, išėjusi laukan neapsiverkda- 
vo. Tiesiog ramiai eidavo į kitą vietą. 

Vieną rytą ji suprato, kad visi šie pažeminimai ją susargdi- 
no. Ji vėmė. Juokinga vargti, kad užsidirbtum pinigų mais- 
tui, kai jį tiesiog išvemi. 


Niekas su pūkinėmis striukėmis jau nebevaikščiojo. Su ta, 


kuri buvo pirkta dėvėtų drabužių parduotuvėje namie, buvo 
per šalta, o paltas atrodė apgailėtinai. Anksčiau Dortė apie 

tai nesusimąstydavo, bet čia šis drabužis tapo vertu pajuo- 
kos. Be to, jis išsiskyrė iš kitų. Laros spintoje kabėjo nema- 
žai drabužių, bet jie buvo per dideli. Ji pasimatavo džinsinį 
švarkelį, kuris galėjo jai praversti. Elegantiškos pėdkelnės 
taip pat tiko. Ji išsirinko vienas, kurios priminė juodus nėri- 
nius, susirado geltoną megztinį bei mažytę tos pačios spal- 
vos skarelę ant kaklo. Prieškambario veidrodyje ji matė, kad 
švarkelis galėtų būti visai dailus, jei būtų šiek tiek mažesnis. 
Tačiau turėjo pakakti to, kad perkėlė sagas, nors jis ir pasi- 
darė truputėlį kreivas. | 

Didžiajame prekybos centre buvo daugybė parduotuvių 
ir daiktų, kurių galėjai užsinorėti. Ilgainiui ji taip įsidrąsino, 
jog ėmė liesti drabužius apsimesdama, kad juos pirks - vi- 
sai kaip visi kiti. Ten nuolat būdavo daug Žmonių, ypač 
aplink dramblio statulą. Neatrodė, kad visi ketintų kažką 
pirkti. Labiau, lyg kažko lauktų. Dauguma turėjo su kuo 
pasikalbėti. 

Vieną popietę Dortė išvydo merginą, kuri atrodė taip, lyg 
kažkam priklausytų. Jos džinsai buvo tokie siauri, jog sulau- 
kus kliento turėtų būti labai sunku akimirksniu iš jų išsi- 
nerti. Dortė atsispyrė norui ją užkalbinti, - dabar jai reikėjo 
gauti pinigų. 


Vieną vakarą, pasidažiusi akis ir lūpas, ji nuėjo į kitą iš že- 
mėlapyje pažymėtų viešbučių. Bare sėdėjo du vyrai ir dvi 
moterys, poromis. Ji užsisakė stiklinę apelsinų sulčių ir apsi- 
metė skaitanti ant stalo gulintį laikraštį. Nepasirodė nė vie- 
nas vienišas vyras, tad pamačiusi, kad padavėjas keistai į ją 
žiūri, kiek galėdama greičiau ištuštino stiklinę. | 

Jai stovint lauke prie viešbučio, iš taksi išlipo didžiulis 
vyras. Jis šiek tiek sverdėjo, bet atrodė padoriai. Nors ji ir 
prisiminė Laros perspėjimą vengti girtų vyrų, apsimetė, kad 

su juo susidūrė. Jis angliškai susniaukrojo atsiprašymą ir 
tvirtai į ją įsikibo. Nuvažiavus taksi, ji kiek galėdama aiškiau 
ištarė: „Du tūkstančiai kronų!“ Nuo jo tvoskė alkoholiu, o 
veidas plytėjo virš jos lyg sustingusi pelkė. Vyras keletą kar- 
tų ištarė: Oh yes! ir nusivedė ją į viešbutį. Jiems einant pro 
moterį registratūroje, jis sududeno kažką angliškai, lyg atsi- 
prašydamas, jog pamiršo susitarimą. 

Vyras buvo šiurkštus, skaudėjo, bet ilgai netruko. 

Vėliau, kai ji išėjo iš vonios, vyras gulėjo ant nugaros ir 
knarkė. Burna buvo pravira, kaklo oda drebėjo, keletu dy- 
džių per didelė, visai kaip Laros švarkelis. Plaukai stirksojo 
ant pagalvės lyg pilki dagiai. Jis nebuvo nusivilkęs marški- 
nių, tik kelnes. Jo daiktas gulėjo prie vidinės šlaunies pusės 
lyg nulupto banano galiukas. Piniginė buvo numesta ant 
stalo. Ji jau buvo gavusi savuosius du tūkstančius kronų ir 
pagundai atsispyrė. Vagystė būtų dar viena nuodėmė. Mo- 
teris registratūroje Dortei einant pro šalį greitai pakėlė akis, 
bet nieko nesakė. | 


Dortė nusprendė tūkstantį kronų nusiųsti mamai. Keletą 
dienų vaikštinėjo nuogąstaudama, jog bekeičiant pinigus 
banko kasininkė paprašys jos paso. Išėjusi iš namų, pinigus 
ji visada nešiodavosi su savimi. Iš pradžių kosmetinėje. Pas- 
kui, suradusi Laros siuvimo reikmenis, įsisiuvo mažytę kiše- 
nėlę vidinėje kelnių kišenės pusėje. Sutvarkė taip, kad galėtų 
įkišti pinigus į sijono siūlę. Ji išmėgino išradimą sėdėdama 
Laros krėsle. Prie šlaunies prisiglaudę banknotai atrodė be- 
veik kaip savi. 

Vyras banke paso neprašė, tik atsiprašė, kad neturi litų už 
tūkstantį kronų. Akimirką užtruko, kol ji suprato problemą. 

m 


Paskui nusišypsojusi ištarė: „Labai ačiū!“, paėmė tiek, kiek 


jis turėjo, ir kone skriste išskriejo į pavasario saulę. 

Ji žinojo, kad negalima siųsti pinigų paštu. Bet bute ke- 
liskart apvyniojo banknotus aliuminio folija ir įdėjo juos 
į storą voką, kurį rado Laros sekretere. Tuomet parašė 
trumpą, bet džiaugsmingą laiškelį mamai ir Verai. Kelias 
į paštą ir atgal atrodė lyg slaptas pergalės žygis. Ji žvelgė į 
sutiktus Žmones, nesirūpindama dėl to, kad jie nekreipia 
į ją dėmesio. 


Vieną dieną pašto dėžutėje atsirado laiškas su rusišku pašto 
ženklu ir Laros rašysena. Dortė pasileido laiptais aukštyn 
visiškai pamiršusi pasisaugoti, kad jos kas neišgirstų. Tik 
įpuolusi į butą, ji atsisėdo į krėslą ir atplėšė voką. 


Mano brangioji drauge! 

Aš gyvenu gerai ir kurį laiką dar čia pabūsiu. Tikiuosi, tau 
viskas gerai? Mūsų bendras draugas laukia, kada sužinos, kiek 
laiko praleis savo dabartinėje buveinėje. Gal kas parašyta apie 
jį laikraštyje? Dėl vyro, kurio žinai tik vardą, nebesirūpink, jis 
užsienyje ir, matyt, į miestą nebegrįš. Rašau tam, kad žinotum, 
jog man rūpi, kaip tau sekasi. Tikiuosi, tavo pajamos geros. Jei 
išvažiuosi prieš man sugrįžtant, pasistenk, kad paskutinė elek- 
tros sąskaita ir nuoma būtų apmokėta, kitaip man kils sunku- 
mų. Perskaičiusi šį laišką, sudegink. | 

Tavo ištikima ir atsidavusi draugė 


Laikraščius Dortė skaitydavo retai - jie buvo labai bran- 
gūs. Užmesdavo akį į vieną kitą, padėtą kavinėje, arba su- 
stodavo ir slapčia paskaitinėdavo pas rudaodį vyriškį, kai 
eidavo apsipirkti. Bet nematė nieko apie Tomą. 

Sėdinčią su laišku rankose ją pasiekė kažkoks garsas. Jis 
neturėjo nieko bendra su realybe. Durų skambutis! Galvoje 
įvyko trumpasis jungimas. Ji nejudėjo. Negalėjo būti nė kal- 
bos. Po trijų kartų stojo tyla. Ji stovėjo ir laukė, kol tas, kuris 

skambino, užbildės laiptais ir atplėš duris. Ji turės apsimes- 
ti, jog nesupranta, ką jis sako. Ypač jei jis vilkėtų uniformą. 
Tuomet jis paprašytų dokumentų. Paso. 

Laros laiškas! Ji jo nesudegino! Dabar buvo tylu, bet ji 
jautėsi apkvaitusi ir nesumojo ko nors griebtis. Galbūt jis 
sugrįš arba laukia, kol ji išsiduos. Kai ji pagaliau išdrįso pa- 
žvelgti pro langą į kiemą, ten jau nieko nebuvo. Dortė iš- 
sėlino ant pirštų galų į prieškambarį ir ėmė klausytis prie 
durų. Visur buvo tylu. Ji stovėjo kurį laiką prikišusi ausį 
prie durų tarpelio. Įsitikinusi, jog ten nieko nėra, paėmė La- 
ros laišką, nusverdėjo prie židinio ir griebė ant krašto gu- 
linčią degtukų dėžutę. Pasilenkusi virš liepsnos, laukė, kol 
lapas suliepsnojo ir susitraukė pavirsdamas pilkai geltonu 
švytuliu, kuris priminė kandies sparnelius. Sudrėkinusi tua- 
letinio popieriaus skiautę, surinko likučius, sumetė į klozetą 
ir nuleido vandenį. 

Dar kartą pažvelgusi pro langą, pamatė nugara prie šiukš- 
lių konteinerio stovintį vyrą. Keli vaikai kieme spardė ka- 
muolį. Galbūt skambino visai ne vyras, o vaikai, norėdami ją 
paerzinti? Kamuolys liovėsi dunksėjęs, o vyras nuėjo gatve. 
Aplink tvyrojo tyla, tik girdėjosi tolimas miesto gausmas ir 
fontano virš princesės čiurlenimas. Bet Laros butas nebebu- 
vo saugus. Kur jai pasidėti? Jei būtų turėjusi didesnę ranki- 
nę, būtų galėjusi pasiimti tai, ko reikia porai dienų. 


Dortė slankiojo gatvėmis. Staigus vėjas pabandė nuplėšti 
džinsinį švarkelį. Ji gailėjosi, kad nepasiėmė šiltosios pū- 
kinės striukės. Vienoje vietoje prie kavinės stovėjo kėdės ir 
stalai. Ant vienos kėdės gulėjo mėlynas pledas. Iš pradžių ji 
ketino atsisėsti, bet nelabai žinojo, kaip jai pavyktų ramiai 
išsėdėti po pledu. Galiausiai pastvėrė jį ir pasileido bėgti. 
Gailėjosi, kad neturi plastikinio maišelio, kur galėtų paslėpti 
pledą. Ji ir vėl nusprendė įsigyti didesnę rankinę. 

Dortė ėjo, kur akys veda. Su kiekvienu žingsniu tolo nuo 
Laros buto. Buvo nesunku rasti upę. Eidama sekė ją akimis. 
Gatvėje mėtėsi popierinė stiklinė su kolos reklama ir šiau- 
deliu, sulamdytas cigarečių pakelis ir pervažiuotas melsvas 
vaikiškas batelis. Pro sumintų senų lapų plutą stiebėsi šal- 
pusnis. Jei būtų ėjusi į butą, būtų galėjusi jį nusiskinti. 

Sutikti žmonės greitai praeidavo pro šalį, lyg būtų vaidi- 
nę kažkokiame filme, todėl būtų nepasiekiami. Galiausiai 
ji nebesutiko nieko. Viskas rodėsi svetima. Didžiulės vilos. 
Medžiai ir sodų tvoros. Subraškėjo šakos, ir ji paslydo ant 
senų pernykščių lapų. Keleto šimtmečių senumo miško pa- 
klotės kvapas. Drėgmė. Prie kranto turškėsi kelios antys. 
Joms rankiojant kažką nuo dugno, uodegos styrojo į viršų. 
Visai kaip namie. Ji apsigaubė pledu ir atsisėdo kiek galėda- 
ma arčiau prie vandens. Pasilenkusi į priekį, pamatė apgai- 
lėtiną, persikreipusį mergiūkštės su vėjo ištaršytais plaukais 
atspindį. 

Ir tuomet šmėkštelėjo mintis, kad jos nėra, kad ji tik ats- 
pindys vandenyje. Jog viskas, dėl ko vargo, ko bijojo, buvo 
visiškai bergždžia. Galbūt tai pradžia - mirties pradžia? Kai 
aplinkybės susiklosto taip, jog reikia tik žengti keletą žings- 
nių, kad išsivaduotum? Jei dabar jau pasiekė šią būseną, tai, 
matyt, pati turėtų žengti paskutinį žingsnį. 

Pušies kvapas - be liepsnos. Tik lediniai garai. Lyg pirtyje. 
Vis dėlto jos neapėmė siaubas. Ji tik jautėsi be galo pavargusi. 
Kelios šakelės dūrė į skruostą. Bet Dortė tik vos pasuko galvą. 
Pledas pravertė, nes užklojo ją visą. Mažyčiai, tankūs lietaus 
lašeliai ant jo išsiuvinėjo raštą. Bet kaip reikiant nelijo. 


Jis stovėjo ir seilėjosi virš jos. Aitrus dvokas, sklindantis iš 
snukio su aštriais baltais dantimis. Blogį spinduliuojančios 
akys. Šio urzgimo nebuvo galima supainioti su niekuo. Pa- 
galiau jis ją rado. Iš toli šūktelėjo vyras. Šuo pasuko galvą ir 

sukluso, prieš vėl įsmeigdamas į ją krauju pasruvusias akis. 
Matyt, ir jis buvo mirtinai išsigandęs. Žinojo, jog pasipils 
smūgiai, jei nesugebės jos sučiupti. Urgzdamas sukando 
švarkelio rankovę ir timptelėjo. 

Kažkas jai ant veido užpylė vandens. Žmogaus kvapas. 
Batų tepalas ir cigaretės. 

— Ačiū Dievui! Ji gyva, - išgirdo Dortė, bet neatsimerkė. 
Šuo kvėpavo visai šalia. 

— Tau bloga? - paklausė moters balsas. 

Dortė neatsakė, tik pramerkė akis ir atsisėdo. Kažkas pa- 
davė jai ranką ir padėjo atsikelti. Moteris žilais plaukais ir 
žalia vėjui nepralaidžia striuke. Svetima ranka buvo šlapia 
ir šalta, lyg būtų gulėjusi lauke keletą dienų. O galbūt tai 
buvo jos pačios šaltis? Krito tiršta dulksna. Ji nesuvokė, kad 
tiesiog užmigo. 

— Tu sergi? - pakartojo moteris, stengdamasi nuraminti 
didįjį šunį. Šis inkštė pririštas už pavadžio. Tuomet priėjo 
vyras su guminiais batais ir neperpučiama striuke ir perėmė 
žvėrį. 

- Tupėk! - sušuko jis čaižiu balsu. Šuo paklusniai atsitū- 
pė ir ėmė svyruoti pirmyn atgal, lyg senukas ant klibančios 
kėdės. 

Dortė papurtė galvą, nepratardama nė žodžio. Visai čia 
pat, kur ji gulėjo, augo vėdrynai. Lyg jie būtų išsprogę jai ten 
begulint. Mergina atsistojo pakeldama užklotą ir tikėdama- 
si, jog jie nesuprato, kad ji jį paėmė. Moters žvilgsnis nebuvo 
nedraugiškas, bet reikalavo paaiškinimo. 

— Gal tau reikia pagalbos? 

— Ne, ačiū! - kiek galėdama mandagiau atsakė Dortė. 

— Tikrai? 

— Tikrai! - pakartojo ji ir trūktelėjo lūpų kampučius vil- 
damasi, kad tai nors kiek primins šypseną. 


Svirduliuodama tarp medžių, ji jautė į nugarą įsmeigtas 
jų akis. Ypač šuns. Iš tikro Dortė nebežinojo, kur turėtų eiti, 
kad surastų kelią atgal. Ji vos laikėsi ant kojų. Dabar jie ims 
ją vytis. Ji girdėjo moterį kažką šaukiant. Neverta atsakyti. 
Tik kuo greičiau pradingti. Mėginant bėgti alsavimas degi- 
no gerklę. Surasti takelį arba kelią, vedantį aukštyn, - dabar 
svarbiausia. Reikėjo pakilti, pasitraukti nuo upės. Pamažu 
švino skonis dingo. Ji įkaito, o rankinė daužėsi į klubą. 

Vakarui bandant paslėpti miestą ir lietui persisunkus per 
drabužius, Dortė suprato, jog turi pasirinkti: arba rizikuoti 
Laros bute, arba miegoti lauke susisukusi į pavogtąjį pledą. 
Šis apsunko nuo drėgmės, o pro šalį žingsniuojanti moteris 
su išskleistu skėčiu įdėmiai spoksojo į ją iš po atidžiai nu- 
pieštų antakių. Dortė pasirinko butą. 

Namas atrodė taikiai. Ji atsirakino laiptinės duris. Jaunoji 
mama savo sportinį vežimėlį buvo pasistačiusi prie laiptų. 
Žvilgsniu tirdama pašto dėžutes, Dortė pastebėjo, kad anga 
atidaryta. Ji jau kėlė ranką ją uždaryti, bet tuomet jos dė- 
mesį patraukė geltonas vokas be pašto ženklų. Ištraukusi jį, 
pamatė, jog spausdintinėmis raidėmis užrašyta „Lara“. Dre- 
bančiomis rankomis įkišo jį į rankinę ir užlipo į viršų. 

Prie durų sukluso, bet po kelių minučių įkišo raktą ir, at- 
sirakinusi duris, žengė prie fontanėlio. Uždarė, užrakino ir 
užkabino grandinėlę. Dar kartą sustojo ir pasiklaūsė. Bet vi- 
sur buvo tylu, išskyrus tolimą eismo gausmą ir ant Snieguo- 
lės tekančio vandens čiurlenimą. Dortė vaikščiojo iš kamba- 
rio į kambarį net nenusiavusi batų. Tarsi vagis. Žvilgtelėjo į 
sandėliuką ir spintas. Visur. Grįžo į prieškambarį ir nusiavė 
šlapius batus bei nusivilko švarkelį. Šlapio pledo kvapas jai 
priminė ūkininką, pas kurį dirbdavo. Numetė jį prie durų ir 
vėl nuėjo į svetainę. 

Viskas buvo taip, kaip ir paliko. Ar tikrai? Stiklinės židinio 
durelės buvo pravertos! Ar ji buvo jas uždariusi? Greičiau- 

siai ne. Ji jautė šaltų pelenų kvapą. Grybaujančios mama su 
Vera, laužas ir pintinė užkandžių. Ji uždarė dureles ir dar 
kartą ištyrinėjo sandėliuką ir palovį. Paskui atsisėdo į Laros 
krėslą ir pasidavė nuovargiui, kuris buvo toks didelis, jog 
Dortė nebeišmanė, kaip nusivilks drabužius. 

Už lango virš namų stogų pašėlusiu greičiu skriejo debe- 
sys. Šmėstelėjo žilaplaukė moteris susirūpinusiu veidu. Ar 
jie būtų nuvedę ją į policiją, jei ji būtų papasakojusi, kad yra 
viena ir jai reikia pagalbos? Ką būtų daręs tėtis? Ar yra kokia 
išeitis, o gal vaikiška šito tikėtis? Šuo, šiaip ar taip, ją paleido. 
Mergina nebeprisiminė, ar jis buvo juodas, ar rudas. 

Įsilijo kaip reikiant. Bet ji, Dortė, buvo viduje. Kur pasidė- 
jo paukščiai? Išsinėrė iš švarkelio ir pasikabino jį ant kėdės 
šalia židinio, kad išdžiūtų. Nuėjo į vonią ir nusirengė. Tada 
atsuko dušą ir atsistojo po šilta srove. Mėgino galvoti, kad 
viskas gerai ir kad durų grandinėlė užkabinta. 

Bet mintys buvo nepatikimos. Kai Dortė nusišluostė, jos 
staiga virto nuodingomis gyvatėmis, kurios taikėsi įgelti. 
Tam, kas turi laužtuvą, duris, aišku, visai nesunku išversti. 
Ji nebeprisiminė, kada paskutinį kartą meldėsi. Dievas ne 
tokiems kaip ji. Matyt, mamai Jis taip pat nebepadeda. 

Pasišildžiusi šiek tiek pieno, prisiminė Laros laišką. Pasiė- 
musi puodelį, atsisėdo į krėslą ir pakėlė ant grindų gulinčią 
rankinę. Ši vis dar buvo kiaurai peršlapusi. Dviem pirštais 
ištraukė voką. Lara buvo liepusi atplėšti laiškus, bet šis at- 
rodė toks asmeniškas, be pašto ženklo. Galbūt tai buvo nuo 
gyventojų bendrijos, apie kurią Lara kalbėjo? Kas nors apie 
talką. Dvejodama ji smiliumi praplėšė voką ir staiga dar be- 
sidarbuodama atpažino, kas ten buvo. Jos pasas! Ant voko 
neparašyta nieko kito, tik „Lara“. Ar galėjo šitos didžiosios 
raidės būti Tomo? Jos nepanėšėjo į tas kampuotas raides ant 
geltonųjų lapelių. 


Ji mąstė greitai. Bandė mąstyti greitai. Ar skambinusysis 
į duris norėjo jai perduoti pasą? Kaip jis įėjo į laiptinę, kad 
įmestų laišką į pašto dėžutę? Paskambino į kitą butą arba 
nusekė iš paskos atsirakinusiam duris, įkišo laišką į pašto 
dėžutę ir vėl išėjo? Ar jį atsiuntė Tomas? 

Pamažu ji ėmė suvokti, kad turi pasą. Lara buvo sakiusi, 
kad kelionei namo jai reikia septynių tūkstančių kronų. Ši- 
tiek pinigų ji turėtų įstengti surinkti! 

GEGUŽĖS TRISDEŠIMT PIRMĄJĄ ji įsidėjo Laros Žadintuvą į 
rankinę, kad nepavėluotų. Vyras buvo kaip ir pažįstamas. 
Jie buvo tikrai susitarę. Jis netgi pasakė, kad nėra pratęs 
pirkti merginų. Dėl to ir ji jautėsi ne tokia purvina. Visą ke- 
lią į viešbutį ji svarstė, kaip galėtų priversti jį sumokėti šiek 
tiek daugiau. 

Pati sau sakė, jog tai darbas, ir greitai viskas pasibaigs. 
Ji važiuos namo! Liudvikas su Makaru neturi jokios teisės 
jos pasiimti. Tomas juk sumokėjo. Galbūt jie jau seniai ją 
pamiršo. 

Kai ji nusipirko didelę juodą rankinę, beveik nebeliko pi- 
nigų. Bet pasijuto saugesnė. Rankinėje buvo vietos viskam, 
ką reikėjo pasiimti išeinant iš namų. Ji niekada nebuvo vi- 
siškai tikra, ar saugu grįžti į butą. Mėgino save įtikinti, kad 
skambinusysis yra tas pats, kuris atnešė pasą, bet visada 
pasiklausydavo prie durų prieš jas atrakindama. Tomas ti- 
kriausiai sėdėjo cypėje. O gal jį išleido? Ar tai buvo jis? Lai- 
kraščiuose, kurie jai pakliūdavo po ranka, ji nieko nerado. 
Kas, jei jis mėgino ją surasti? Jai tapo aišku, kad juo nepasi- 
tiki. Jis neturi jos dabar surasti. Ji važiuos namo! 


Bare, be kliento, tebuvo du vyrai ir viena moteris. Jis vilkėjo 
kitą kostiumą, bet vis tiek buvo lengvai atpažįstamas. Jai įė- 
jus, atsistojo. Tarytum laukė, kol ji susivoks. Jo veidas atrodė 
taip, lyg ilgai būtų buvęs saulėje. Galbūt kažkur, kur daugiau 

vasaros. Jis padavė jai-ranką, lyg jie būtų buvę seni pažįsta- 
mi, bet ne artimi, nes tada galbūt būtų ją apkabinęs. 

— Malonu tave vėl pamatyti! - tyliai ir paskubomis ištarė 
vyras, lyg sienos būtų turėjusios akis ir ausis. 

— Malonu ir tave vėl pamatyti, - atsakė ji ir padavė ranką, 
lyg jie vaidintų spektaklyje, ir tai, kas turi būti pasakyta bei 
padaryta, jau seniai nuspręsta kažkieno kito. 

- Švarkelį? 

Ji susisiautė, kad parodytų, jog nori jį pasilaikyti. iii ati- 
traukė kėdę, ir ji atsisėdo ant paties krašto suglaudusi kelius. 

- Ar nori su manimi papietauti? Žinau puikią vietą už 
miesto. - Jo akys irgi klausė. 

Iš pradžių ji nesuprato. Ar jis norėjo vietoj pinigų duoti 
maisto? Bandydama aiškinti, kad jai reikia pinigų, visai susi- 
painiojo. Pagaliau nurijo seiles, mėgindama įsivaizduoti, ką 
būtų dariusi Lara. | 

- Pinigai? Ir pietūs? - sukuždėjo ji vienu atsikvėpimu. 

Jo saulėje įdegęs veidas vos pastebimai raustelėjo. Vyras 
pasilenkė prie Dortės ir lyg šyptelėjo, paskui labai tyliai su- 
šnibždėjo: 

— Taip! Atlyginimas ir maistas! Viskas kartu. 

Du tūkstančiai kronų! Šią naktį ją pabudino pilvo mau- 
dulys. Sapnavo, jog suvalgė per daug mamos cepelinų su 
mėsa ir svogūnais. 

— Eime? - tarė jis, pažvelgė į savo laikrodį ir atsistojo, lyg 
staiga būtų pastebėjęs, jog nebeturi laiko. Ji irgi atsistojo, bet 
nieko nesakė. 

UŪmai apimtas neaiškaus siaubo, jis įsispoksojo į duris. 
Įėjo keletas Žmonių. 

— Susitikime lauke! - pasakė jis, pralenkė ją greitu žings- 
niu ir nusileido laiptais. Ji kiek pastovėjo prieš nusekdama 
iš paskos. Jis pasisveikino su vyru, įėjusiu pro duris. Kitas 
išskėtė rankas ir draugiškai patapšnojo jam per petį. Juo- 

kas buvo garsus ir pašėlęs. Dortės klientas sustojo ir klausėsi 
gestikuliuojančio vyro žodžių. Jie kalbėjosi taip greitai, jog 
Dortė nesuprato nė žodžio. Ji tiesiog žengė pro juos tiesiai į 
lauką, lyg būtų jo nepažinojusi. Bet tą pačią akimirką ji su- 
vokė, ką nepažįstamasis pasakė: 

— Ar pavalgysi su mumis? 

Atsidūrusi lauke, ji ėjo per kiemą nusiteikusi vakarienei 
su sumuštiniu. Tuomet už nugaros išgirdo greitus Žings- 
nius, ir jis prisigretino. 

— Ačiū tau! 

Ji neatsakė, nelabai žinojo, kas tokiu atveju sakoma. Lara, 
aišku, būtų pasakiusi ką nors žaisminga, bet Dortei nepaka- 
ko norvegiškų žodžių. 

— Važiuojam! Iš garažo paimsiu automobilį. 

Iš pradžių ji nelabai suprato, tik žiūrėjo į jį. 

— Mašina. Garaže, - pasakė jis ir mostelėjo ranka į žemę. — 
Ar palauksi? Čia? 

Ji linktelėjo ir liko stovėti po pažastimi prisispaudusi 
naująją rankinę. Šiek tiek atstatė į priekį galvą, lyg būtų kur 
beeinanti, bet liko stovėti, tyrinėdama batų nosis ir cigaretės 
nuorūką perlaužtu filtru. 

Jo automobilis buvo pilkas, didelis ir blizgantis. Viduje 
kvepėjo oda ir langų valikliu. Dortė sėdėjo ant gilios sėdynės 
pusiau gulomis. Ši mašina buvo gražesnė už Tomo. 

— Prisisek diržą, - tyliai ištarė jis ir padėjo ranką jai ant 
kelio. Balsas buvo ramus, lyg automobilyje jis būtų jautęsis 
saugiau. 

Dortė padarė, kaip jis liepė. Jai besisukant prisisegti dir- 
žo, sijonas gerokai nuslydo šlaunimi į viršų. Ji timptelėjo jį 
žemyn. Greitai turėtų pajusti sijono siūlėje pinigus. Dortė 
niekada nesėdėjo lėktuve, bet manė, kad jausmas skrendant 
turėtų būti kaip tik toks. Galbūt ji galėtų parskristi namo? 
Variklis suburzgė, ir jie pajudėjo. 

- Oo! - ištarė ji ir užmerkė akis. Jis tyliai nusijuokė ir vėl 
uždėjo ranką. Šįkart ant vidinės šlaunies pusės. Mintis gauti 
daugiau pinigų nei sutarta neapleido. Ji prisivertė į vyrą pa- 
žvelgti, palenkti galvą ir nusišypsoti galvodama apie kelio- 
nių agentūrą, kurią rado. | 

- Tas, kurį sutikome, mano kolega. Rytoj dalyvausime 
tame pačiame susitikime. Jis taip pat atvyko prieš dieną... 
Labai protingai pasielgei apsimesdama manęs nepažįstan- 
ti, - pasakė naujasis pažįstamas. 

Dortė neatsakė, nors ir suprato, ką jis turi galvoje. Tik nu- 
sišypsojo. 

- Pasakiau, kad esu susitaręs. Tai juk tiesa, - nusijuokė jis 
šiek tiek susidrovėjęs. Lyg būtų jai kažką patikėjęs arba jie 
turėtų bendrą paslaptį. 

— Ar toli... ten, kur mes važiuojame? 

— Ne, tuojau ten būsime. 

Paskutiniai saulės spinduliai mėgino pasislėpti už beržo 
svyruoklio, kuris buvo ką tik išskleidęs lapus. Jis priminė 
milžinišką rausvą skėtį. Mašina staigiai suktelėjo, ir viskas 
dingo už namų eilės. Namuose tikra vasara, pamanė ji ir 
užmerkė akis. Tulpės jau seniai nužydėjusios. Vaismedžiai 
taip pat. Šiame mieste nesimatė nė vieno vaismedžio. Stai- 
ga Dortė užsimanė paklausti vyro tokių paprastų dalykų. Ji 
taip seniai šnekėjosi su Lara. 


Dortė prisivalgė iki soties, nors lėkštėje dar gulėjo pusė ga- 
balėlio mėsos. Jai reikėjo kaip nors jį pasiimti. Jei vyras išei- 
tų į tualetą, ji galėtų nugvelbti medžiaginę servetėlę ir jį su- 
vynioti. Šitaip sutaupytų maistpinigių. Gerai, kad turi didelę 
rankinę. Tarsi apsigyveno joje. Ten buvo buteliukas van- 
dens, švarios kelnaitės, megztinis ir pėdkelnės. Lubrikantas, 
prezervatyvai. Dantų šepetėlis, kremas ir kosmetinė, kurią 
jai davė Lara. Ir visos kitos smulkmenos. Geltonų lapelių 

blokas. Tušinukas. Pasą ji įdėjo tarp pamušalo ir kartono, 
sutvirtinančio dugną. Taip, ji apsigyveno rankinėje. Pagal- 
vojo, jog tarp jos ir rankinės toks pat ryšys kaip ir tarp vyro 
bei automobilio. 

— Aš turiu šunį! Galima pasiimti? - staiga paklausė ji ir 
sugriebė lėkštę abiem rankomis, kai padavėjas norėjo ją nu- 
nešti. Jis mandagiai stabtelėjo ir akimirką susimąstė prieš 
pareikšdamas: 

- Žinoma! Aš jums supakuosiu. 

— Viską! —- karštligiškai pasakė ji ir abejodama pastūmė 
nuo savęs lėkštę. 

— Viską viską! - maloniai paantrino padavėjas. 

— Mano dukterėčia mielai suvalgytų geriausią, kokį tik tu- 
rite, desertą, - pasakė vyras ir nusišypsojo. - Aš pats išgersiu 
kavos. 

— Turi šunį? - paklausė jis nustebęs dingus padavėjui. 

— Ne, - prisipažino ji. - Bet alkana kiekvieną dieną. 

Vyras spoksojo į ją, jo veidą ir vėl užliejo tas pats karštis, 
jis nuleido akis. Iškart po to pasilenkė prie jos, patapšnojo 
per ranką ir greitai permetė žvilgsniu restoraną. 

— Mano vardas Ivaras. Manau, jog anksčiau to nesa- 
kiau? - sušnibždėjo jis. 

— Ivaras! Ivaras iš tikrųjų? - pasiteiravo ji. 

- Ivaras iš tikrųjų! - atsakė jis su vos pastebima šypsena. 

Ji linktelėjo ir pakartojo jo vardą. 

— O tu? 

— Ana, - automatiškai ištarė ji. 

— Ana iš tikrųjų? - paklausė jis šypsodamasis. 

Ji sukryžiavo pirštus po staltiese, nusišypsojo ir linktelėjo. 

Tą pačią akimirką pasirodė padavėjas, nešinas plastikine 
dėžute. Ji paėmė ir padėkojo. Dėžutė atrodė maloniai šilta 
ir pakankamai sunki. Dortė jau matė, kaip keptuvėje šildo 
mėsos gabalėlį ir juto bute beplintantį kvapą. Galbūt jo net- 

gi užtektų pavalgyti dviem kartams, jei šiek tiek pataupytų? 
Mieliausiai būtų atidariusi dėžutę, kad patikrintų, ar pada- 
vėjas jos neapgavo, bet tai būtų pasirodę nemandagu. Ji at- 
sargiai įsidėjo dėžutę į rankinės dugną, kad stovėtų tvirtai. 

Jiems susiruošus eiti, padavėjas padėjo jai apsivilki džin- 
sinį švarkelį ir tarė Ivarui: 

- Jūsų dukterėčia tikrai labai graži! 

- Ir aš taip manau, - pasakė Ivaras ir atrodė beveik išdidus. 

— Kas yra „dukterėčia '? - paklausė jiems jau sėdint auto- 
mobilyje. 

— Ką? A! Dukterėčia - tai brolio arba sesers dukra. Ta, ku- 
riai esi dėdė. 

— Gulėti su ta, kuriai esi dėdė? - pasiteiravo ji. 

— Geriau nereikia, tada sulauksi bėdos, - pasakė Ivaras ir 
įsuko į kelią. 

— Kodėl tu tai sakyti? 

— Nežinau. Matyt, esu bailys. 

— Bailys? 

- Taip. Neišdrįsau... Nenorėjau, kad jie pamanytų, jog 
tvirkinu vaikus. 

- Ivirkini vaikus? 

- Tykau mažų mergaičių, su kuriomis miegu, - sumur- 
mėjo jis. 

— Atsiprašau! - ištarė ji. 

— Tai ne tu turi atsiprašinėti, o aš! - pasakė jis. Tai priver- 
tė Dortę sunerimti. Ir kai jis daugiau nieko nebesakė, ji ėmė 
manyti, jog vyras galbūt apsigalvojo ir išlaipins ją, kai atva- 
žiuos prie viešbučio. Bet netrukus jis paklausė: - Gal galime 
važiuoti pas tave namo? Šį vakarą viešbutyje tiek daug pa- 
žįstamų. 

— Ne, ačiū, - mandagiai atsakė ji. 

- Aš taip šito laukiau, - ištarė jis kone nuolankiai. - Bet 
pinigus gausi. 

— Už nieką? 

- Žodis yra žodis. 

— Kas žodis? 

— Aš pažadėjau. Tau reikia pinigų. 

— Tu turtingas? - išsprūdo jai. 

— Aš gyvenu gerai, - pripažino jis. 

— Tau pasisekė! 

— Ašliejau dėlto prakaitą beveik trisdešimt metų, - atrėmė 
jis kiek paniuręs. 

— Prakaitą? 

— Sunkiai dirbau! 

Variklis ūžė, pašnekesys nutrūko. 

— Atleisk! - po valandėlės ištarė ji. - Mes galime atlikti 
tai... mašinoje? Tu nori? 

— Ar Žinai, kur galėtume pasistatyti mašiną? 

— Pasistatyti mašiną? Ne. 

Galiausiai jai kažkaip jo pagailo. Jis buvo malonus, norėjo 
jai duoti du tūkstančius kronų už nieką, nes žodis yra žodis. 
Matyt, jis geresnis žmogus už ją. 

— Tu duoti man raktą ir numerį? Aš eiti į viešbutį. Tu pa- 
statyti mašiną. Aš būsiu ten, kai tu ateiti. 

— Ar tu to nori? - viltingai paklausė jis. 

— Taip! - tvirtai atsakė ji. 


Jis gulėjo prigludęs prie jos puse kūno bei nusukęs veidą. 
Kambaryje tvyrojo prietema, nors užuolaidos ant grindų 
košė vakaro šviesą. Kažkas garsiai pasileido televizorių. Jo 
širdis beldėsi jai į šonkaulius, lyg būtų norėjusi patekti į vidų. 
Nuo jo dvelkė nerimu, šviežiu prakaitu ir skutimosi losjonu. 

— Neįmanoma visko valdyti, - ištarė jis išleisdamas gar- 
są, kuris turėjo būti juokas, ir sugniaužė jos ranką ant savo 
daikto. Jos sauja prisipildė, didelė dalis netilpo. Oda primi- 
nė kaimynų kūdikio, kurį ji kartais saugodavo, rankytę. 

- Atleisk! - neaiškiai suvapėjo jis ir liko gulėti prie jos 
prisispaudęs. Turbūt jis nesupyktų, jei ji dabar išsilaisvintų. 
Bet nebuvo jokio reikalo. Pamažu jis ėmė negrabiai glostyti 
jai nugarą ir sėdmenis. 

— Gal nori ko nors atsigerti? 

— Taip, ačiū! - atsakė ji įsikniaubusi jam į krūtinę. Tai 
buvo tas pats, kas kalbėti įsikniaubus į kailį. Vyrui atsistojus 
ir įjungus prie lovos šviesą, ji greitai užsitraukė antklodę. Jis 
atidarė langą, ir į kambarį plūstelėjo sūrus oras, visai kaip 
aną kartą. 
gė. Stojo tyla. Atsukęs nugarą jis užsimovė trumpikes. Gilus 
plyšys ir plaukai virš juosmens sudarė savotišką kraštovaiz- 
dį, kuris akimirksniu pasikeitė jam atsistojus. Vyras kurį lai- 
ką brazdinosi prie mažyčio šaldytuvo, kol prietemoje įpylė 
sulčių ir alaus. Padavė Dortei lyg būtų buvęs tarnas, nežiū- 
rėdamas į ją. 

— Šiandien tikrai ne mano diena, - ištarė balsu žmogaus, 
kuris neįvykdė savo susitarimo dalies. 

Ji nežinojo, ką turėtų atsakyti. Pinigai jau gulėjo rankinė- 
je. Kažkas pražingsniavo koridoriumi. Juokas ir stiklo barš- 
kėjimas. Paskui stojo mirtina tyla, tarsi sienos būtų draudu- 
sios jiems net kvėpuoti. Dortė šiek tiek atsigėrė ir sujudėjo 
siekdama savo drabužių. 

— Tau reikia eiti? 

— Taip... 

— Gera su tavimi šnekėtis. 

— Aš kalbėti norvegiškai blogai, - pasakė ji nustebusi. 

— Visai ne, - paprieštaravo vyras ir suėmė jos ranką. 

— Tu kalbėti su vyru, kurį tu pažinoti? Tiesa? 

— Su kuo? 


— Vyru, kuris neturi manęs pamatyti. 

Jis papurtė galvą ir pažvelgė į ją beveik maldaudamas, lyg 
būtų mėginęs pasakyti jai kažką, ko nesugeba išreikšti Žo- 
džiais. 

— Aš kalbuosi ne per daugiausia, - pasakė jis ir vėl pakėlė 
alaus bokalą. 

— Žmona? - ištrūko žodis, nors Lara ir sakė, kad tai drau- 
džiama. Ji žinojo šį žodį iš kasetės su kalbos pamokomis. 

Jis papurtė galvą ir ištuštino bokalą. 

— Susirado kitą, - ištarė lyg juokdamasis. 

Dortė neatsakė, nors ir suprato žodžius. Pamažu sumetė, 
jog vyras laukia, kad ji ką nors pasakytų. Užsimanė papasa- 
koti apie Nikolajų, kuris išvažiavo, kad taptų konditeriu. 

— Vaikai? - pasiteiravo ji. | 

— Laimei, ne! - riktelėjo jis taip garsiai, jog Dortė pamanė, 
kad galbūt viskas atvirkščiai. 

Šiek tiek pasėdėjusi pajuto tarp jų atsiradusią tuštumą, 
tuomet ištarė: 

— Turiu eiti. 

Vyras greitai pastatė į šalį stiklinę ir ją apkabino. Ne grės- 
mingai, tik per daug netikėtai. Matyt, apsigalvojo ir vis dėlto 
užsinorėjo į ją įsiskverbti. 

— Paliesk mane! - šnibždėjo jai į ausį. - Būk gera, saliosk 
mane! 

Iš pradžių Dortė pamanė, jog vyras nori, kad ji patam- 
pytų, kaip kad jie kartais pageidaudavo, bet jis uždėjo jos 
abi rankas sau ant kaklo. Ji išskleidė plaštakas, uždėjo jam 
ant nugaros ir ėmė glostyti kur papuola. Po valandėlės jis 
tarsi susmuko jai į glėbį, giliai atsiduso ir prisispaudė ją dar 
stipriau. Tai nebuvo šlykštu ir visai neskausminga. Tik ne- 
įprasta. Ji glostė vyrą, kol abu nuvirto į lovą. Glostė ir glos- 
tė. Nugaros apačią, ten, kur plytėjo gauruotas kraštovaizdis, 
judėjo į viršų lygiu plyšiu, kur slypi stuburas, ir kilo į kalną 
link pečių ir sprando. Laimei, jis nebuvo lipnus, kaip kad 

dažnai pasitaikydavo. Po kiek laiko jis apsisuko ir atsigulė 
išsitiesęs ant nugaros užmerktomis akimis, o Dortė glostė 
jo krūtinę ir rankas, pečius ir kaklą. Lėtai, atvirais delnais. 
Netrukus iš vyro kvėpavimo ji suprato, kad jis miega. 

Dortė atsargiai atsistojo ir nusinešė drabužius bei ranki- 
nę į vonią. Kai ji išėjo, vyras stovėjo prie lango užsimovęs 
kelnes. Ji apsivilko švarkelį ir žengė link durų. Jis pasiekė ją 
dviem dideliais žingsniais. 

— Tu man patinki! - pasakė ir apkabino ją ranka. 

- Ačiū! Tu man patinki! - atsakė ji. 

— Gaila, kad tu tokia jauna, - ištarė ir kilstelėjo jos 
plaukus. 

— Nieko tokio. 

- Ar galime vėl susitikti? Galėsime kartu pavalgyti, pasi- 
kalbėti ir galbūt... 

— Kada? 

— Nesu visai tikras, kada būsiu mieste. Kaip galiu su tavi- 
mi susisiekti? Telefonas? 

Ji papurtė galvą. Paskui kai ką sugalvojo. Pačiupo ant 
naktinio stalelio gulintį bloknotą ir užrašė „Iki pareikalavi- 
mo, Anai Kareninai“ bei pašto skyriaus gatvę, iš kur ji siuntė 
mamai pinigus. 

— Ana Karenina? - nustebęs pakartojo jis, lyg būtų mėgi- 
nęs prisiminti, ar pažįsta ką nors tokiu vardu ir pavarde. 

DANGUS IšPYLĖ visą lietų vienu sykiu. Medžius nuokalnė- 
je pašėliškai purtė vėjo šuorai. Viskas buvo žalzganai pilka, 
nors ir vasara. O televizorius staiga pajuodo. Ji maigė nuo- 
tolinio valdymo pultelį ir televizoriaus mygtukus, bet šis nė 
nesumirguliavo. Nerodė jokių gyvybės ženklų! 

Dortė nenorėjo iššvaistyti daug pinigų maistui, bet juk 
turėjo išsilaikyti ant kojų, kol užsidirbs užtektinai kelionei 
namo. Retai kada jausdavosi alkana. Rytais ją pykindavo, 
o dieną priprato valgyti mažai ir lėtai. Bet pieno neatsisakė. 

Dortė nepaisė Laros perspėjimo, kad Ana Karenina atne- 
ša nelaimę, ir išsitraukė ją iš lagamino. Balkone pliaupiant 
lietui, ji guodėsi rusiškais žodžiais, vogta bulve ir trimis 
gabalėliais senos traškios duonelės, kurios skonis priminė 
statybines plokštes. Trečiąją dieną Ana Karenina puolė po 
traukiniu. Tiesą pasakius, dar gerokai anksčiau Dortė pasi- 
juto nusikamavusi. Nebežinojo, kieno ji pusėje. Iš dalies ji 
suprato Vronskį, kai šis išdavė. Veikiausiai jis niekada ne- 
mylėjo Anos, tik norėjo mylėti. Sėdint Laros krėsle žodžiai 
tapo tuštesni nei namie. Galbūt ji nėra sutikusi suaugusiųjų, 
kurie vienas kitą mylėtų, išskyrus tėvus. 

Naktį Dortę išbudino sapnas, kuriame ji veidrodžiu tran- 
kė tėčiui per galvą. Tai buvo taip siaubinga, jog ji atsikėlė iš 
lovos ir apsuko didįjį prieškambario veidrodį. Ji neprisimi- 
nė, kodėl taip supyko ant tėčio, taip pat nebuvo tikra, ar nori 

tai žinoti. Atrodė, jog sapnas tikresnis už pabudimą. Ji ne tik 
ant jo pyko, bet ir mušė, net ir žinodama, kad jis miręs. 

Dortė ilgai vaikštinėjo tarp balkono durų ir geležinės La- 
ros lovos, nesirūpindama, kelinta dabar valanda, rytas ar 
vakaras. O kai pagaliau atsisėdo, suprato, kad jau seniai nu- 
stojo Žymėti dienas. 


— Tu ten neisi! - pasakė mama ir paslėpė veidą po skarele. 

— Brangioji, tu ne taip supranti! Ji iš mano gimtinės, ir aš 
padedu jai mokytis rusų kalbos, - atsakė tėtis atlaidžiai. 

— Vakar kai ką išgirdau iš kaimyno. Tai žemina... 

— Ką išgirdai? 

— Kad tau patinka jaunos moterys. 

Tėtis paniuręs prunkštelėjo, nusiėmė skrybėlę ir apkabino 
mamą. Liūliavo ją, visai kaip Verą, kai ši imdavo spyriotis. 
Mama mėgino išsilaisvinti, kartu lyg ir nenorėdama. 

- Na, žinoma! Man patinka mano jauna, graži žmona! Pa- 
sakysiu tai visiems, ką sutiksiu. Kaimynams taip pat. 

— Nesišaipyk! 

— Nesišaipau. Aš be galo rimtas. Tu palikai viską, kad už 
manęs ištekėtum, kaipgi aš galėčiau šaipytis? Kaipgi gali gal- 
voti, kad aš kada nors pastatysiu ant kortos šitokią auką? 

— Vyrai tokie nepastovus... 

- Tu mane smarkiai įžeidei. Neatleisiu, jei manai, kad aš 
nepastovus! Neturi tam jokio pagrindo! Tu žinai, jog prieš 
sutinkant tave man rūpėjo tik viena, ir ji yra mirusi. 

Mama pakėlė akis nuo skarelės norėdama nusišypsoti, bet 
išėjo tik grimasa. Nė vienam iš jų nerūpėjo, kad ant laiptų 
sėdi Vera bei Dortė ir girdi kiekvieną ištartą žodį. 

— Ką gi man tuomet daryti? - paklausė mama ir nužings- 
niavo prie stalo. Ten ji ėmė dėlioti obels ūglius, kuriuos nu- 
pjovė norėdama sudaiginti juos namuose. 

"- Šito aš nežinau, bet jei dėl to tau taip sunku, tuomet 
geriau liausiuos ten vaikščiojęs. 

Mama smeigė šakelę pernelvg stipriai i plonvčio stiklo 
dubenį. Keista, jog šis nesudužo. 

— Visi supras, jog tai tik dėl to, kad turi pavydžią ir nesu- 
kalbamą žmoną. 

— Ką Žmonės supras ir ko ne, reikalo nekeičia. Man svar- 
biausia, kaip jautiesi tu. 

— Bet tu manai, kad aš kvaila? 

— Ne! Bet dabar suprantu, kad nesugebėjau įkvėpti tau 
pasitikėjimo mano meile. 

— Manai, jog mes abu vienodi? - pasiteiravo mama, nesė- 
kmingai mėgindama abiem rankomis išlyginti staltiesę. 

— Ne! Tu geresnė už mane. Bet aš moku geriau kalbėti. 

— Pažvelk! Iš pumpurų varva nektaras, nors jie dar neišsi- 
skleidę, - ištarė mama užsisvajojusi ir palietė šakelę. Paskui 
užmerkė akis ir palaižė pirštą. 

Tėtis priėjo prie jos ir taip pat paragavo. Staiga jam šovė 
į galvą mintis. Po akimirkos jis įsitaisė savo kėdėje ir užkėlė 
koją ant suolelio. Po akimirkos pratrūko dejuoti, lyg būtų 
sužeistas. 

— Vera! Nueik pas mažąją Vanią ir pasakyk, kad sėdžiu 
ant suolelio užkėlęs koją ir negaliu ateiti, taigi ji turės ateiti 
čionai! 

— Turėsiu meluoti? - nustebo Vera. 

— Ar matai mane? Argi melas, kad aš sėdžiu užkėlęs koją 
ant suolelio? 

— Ne, bet tai tiesos vengimas. 

Tėtis susimąstė ir prieš atsakydamas persibraukė pirštais 
ūsus. | 

- Juk girdėjai mus, Vera? Kaip manai, kas yra tiesa? 
Argi - jei pažiūrėsi iš mamos pusės - argi netiesa, kad aš 
negaliu ten eiti? 

— Taip, bet... - nenoriai sumurmėjo Vera ir pažvelgė į 
mamą. | 

Tuomet Dortė nušoko nuo laiptų ir nuskriejo prie durų. 
— Tėti! Man tai tiesa. Nueisiu ir pasakysiu! 


Dortė ėjo gatve, kur ant šaligatvio buvo išdėliotos daržovės. 
Buvo dariusi tai ir anksčiau - mat retai kada kas saugodavo. 
Jei būdavo rami ir susikaupusi, jai pavykdavo. Didelės bul- 
vės buvo ypač maistingos. Kai kurios, didžiausios, gulėjo su- 
vyniotos į foliją. Pomidorus ir obuolius irgi nesunku įsikišti 
į rankinę. Su bananais buvo sunkiau - jie sukibę į sunkias 
kekes. Šiandien ji buvo tokia niekam tikusi, jog parsinešė tik 
žiedinio kopūsto galvą ir du obuolius. 

Grįžusi į butą Dortė gailėjosi, kad nebuvo ištvermingesnė 
ir neparsinešė duonos bei pieno. Bet šios prekės visada bū- 
davo parduotuvės viduje. Susigėdusi prisiminė tą kartą, kai 
užėjo į parduotuvę, panašią į kioską, kur pienas laikomas 
šaldytuve priešais prekystalį. Visos galvos atsisuko į ją per 
parduotuvę nuaidėjus šaižiam pardavėjos balsui: 

— Jei ko reikia, atsinešk prie prekystalio! 

Tuo viskas baigėsi. Daugiau ji ten nėjo. Gauti duonos ne- 
susimokėjus buvo beveik neįmanoma. Ji kvepėjo tik tam, 
kad pakankintų. Pastaruoju metu ji taip stengėsi užmirš- 
ti duoną, jog pajusti kažko kito alkį nebebuvo vilties. Pas 
rudaodį vyrą lauke buvo sudėti tik laikraščiai. Bet vis tiek 
ji nebūtų ten nieko ėmusi. Tarp jų buvo kažkas panašaus į 
susitarimą, jog ji gali užmesti akį į laikraščius, sudėtus ant 
stovo. Šiaip ar taip, jis nieko nesakydavo, nors laikė atdaras 
duris ir ją matydavo. Taip pat neužsimindavo, kad ji perka 
tik pieną. 

Bet šį vakarą Dortei išėjo visai pakenčiama sriuba. Dai- 
lūs mažyčiai žiedinio kopūsto gabalėliai plūduriavo šilta- 
me, šiek tiek pasūdytame vandenyje. Ji valgė kiek galėdama 
lėčiau, kad nepykintų. Nėra jokios prasmės apsivogti vien 
tam, kad viską išvemtum. 

Dortei buvo atsakyta tris kartus, nors ji ir galėjo parodyti 
pasą. Reikėjo laukti stebuklo arba susirasti klientų. Tuo tar- 
pu ji nuolat leido kelionės pinigus. Kavinės ir parduotuvės 
iš sąrašo buvo išbrauktos. Paskutinį kartą darbo ieškojo di- 
džiuliame kioske. Jiems netgi nereikėjo valytojų. Mergina 
už prekystalio tvirtino, kad visą darbą atlieka valymo įmonė, 
truktelėjo pečiais ir kreipėsi į kitą pirkėją. Dortė pajuto ne- 
numaldomą norą trinktelėti jai tiesiai per veidą. Lara būtų 
pasakiusi, jog gana kvaila pasiduoti mieste, kuriame tiek 
daug maisto, pinigų ir vyrų. Jei ji nėra drąsi, turi pasirūpinti, 
kad tokia taptų. 

Dortė užsisegė sijoną, apsivilko geltonąjį megztinį, džin- 
sinį švarkelį, užsimovė tinklines pėdkelnes. Pasidažė, kaip 
buvo mokiusi Lara. Paskui atsistojo į eilę prie naktinio klu- 
bo, nors ir Žinojo, jog už įėjimą reikia mokėti. Savo vietą 
eilėje ji užleido besibučiuojančiai įsimylėjėlių porelei, nes 
už jų eilėje pamatė du jaunus vyrus. Vienas buvo girtas ir 
kabojo persisvėręs ant šaligatvio tvorelės. Kitas, kuris at- 
rodė gana malonus, prašė jį susiimti, nes kitaip jie nepa- 
pulsią į vidų. | 

— Tu statyti? - ištarė ji ir jam nusišypsojo. 

— Negali susimokėti pati? — nustebęs atsakė jis. 

— Neturiu pinigų, - pasakė ji ir palinko prie jo. 

— O tavo motina žino, kad tu čia? - kandžiai nusišaipė 
girtasis. 

— Užčiaupk srėbtuvę! - sušnypštė kitas ir kreipėsi į Dor- 
tę. - Ką gi, gerai, bet tuomet laikysiesi tik manęs. 

— Gerai, - sutiko Dortė ir atsistojo šalia jo, lyg jie būtų 
buvę pora. Jis užstojo žvarbų vėją, bet kojos šalo. Pasitikėti 
vasara šioje šalyje negalima. Ji trypčiojo, norėdama sušilti. 

Eilė slinko į priekį sraigės žingsniu. Ją apkabinęs vyras 
norėjo žinoti, kuo ji vardu, kur gyvena ir dar kažką, ko ji 

nesuprato, nes jis itin greitai bėrė žodžius. Ji atsakė, kad jos 
vardas Ana. 

— Aš Artūras! - sušuko jai į ausį. Jie buvo priėję prie pat 
klubo apsaugininko, kuris teigė, jog Dortė per jauna, kad 
patektų vidun. | 

— Nekvailiok! Ji mano mergina,jai beveik dvidešimt! - ga- 
lantiškai pasakė Artūras ir stumtelėjo ją durų link. Tą pačią 
akimirką jo draugas apsivėmė priešais plačiai išskėstas ap- 
saugininko kojas. Pasigirdo nepasitenkinimo kupini šūks- 
niai, ir Dortė su Artūru įsmuko į vidų. 

— Jam tiesiog teks susitvarkyti pačiam! Negaliu tampyti 
to girtuoklio, - ištarė jis su pasibjaurėjimu, tempdamas ją 
per griaudinčio boso ir isteriškų gitarų garsų jūrą. Nesimatė 
jokios grupės. Garsas sklido iš garsiakalbių. 

Visi stalai ir kėdės buvo tiesiog apgulti. Vienas prie pat 
kito stovėjo Žmonės su besiteliuškuojančiais alaus bokalais 
ir praviromis burnomis. Nebuvo beveik nė vieno, kam virš 
trisdešimt. 

Dvokė kažkuo panašiu į šlapimą ar vėmalus. Kitą akimir- 
ką Artūras pamatė pažįstamą ir stumtelėjo ją prie jaunesnio 
vaikino, kuris priminė kino žvaigždę. Abu sušuko kažką, ko 
ji nesuprato. 

- Sveinungai! Aš radau merginą. Velnioniškai dailią! 
Ana! - galiausiai suriaumojo jis ir trinktelėjo anam į krūti- 
nę alaus bokalu. 

- Turi velniškai didelę rankinę! Gal pardavinėji kilogra- 
mais kaifą? - nusišaipė Sveinungas. 

Tokioje erzelynėje, laimei, nebuvo galima susišnekėti. Ji 
nemanė, jog jie supranta, kad ji ne norvegė. Beliko tinka- 
mai įtempti lūpų kampučius ir laukti. Ko, ir pati gerai neži- 
nojo. Niekur nesimatė maisto. Tik gruzdintuvėje paruoštų 


užkandžių liekanos ant stalų. Bulvių traškučiai voliojosi lyg 

mažytės apsemtos valtelės alaus liūne arba buvo sutrypti ant 
grindų sunkių kojų. 

Jaunutė mergaitė blizgančiu diržu ir džinsais visiškai 
žemu liemeniu glaustėsi prie jauno vyro šalia baro. Nuoga 
tarp liemenėlės ir džinsų. Krūtys kabėjo pusiau išlindusios 
iš mažyčių marškinėlių, lyg ji jau būtų pradėjusi aptarnauti 
pirmąjį klientą. Bet jos kūno kalba Dortei sakė, jog jei mer- 
gina ir buvo kekšė, užmokesčio neėmė. Šokių aikštelė buvo 
tokia sausakimša, jog nepajudėsi nesuspaustas arba neap- 
mindžiotas. Laimei, jie net nebandė. | 

— Prakeikta skylė! Prakeiktas įgrisęs triukšmas! — po va- 
landėlės ėrnė šaukti Sveinungas. - Mes dingstam! 

Artūras garsiai protestavo. Aišku, manė, jog sumokėjęs 
už įėjimą liks čia. Kilo šioks toks barnis, bet kai Sveinungas 
tiesiog truktelėjo pečiais ir jau norėjo eiti, Artūras ištuštino 
savo bokalą, stumtelėjo Dortę priešais save ir nusekė link 
išėjimo. 

SVEINUNGAS STOVĖJO šiek tiek sverdėdamas priešais viryklę 
ir kepė nugarinę. Jo tėvai atostogavo Prancūzijoje. Vaikinai 
buvo ką tik išgėrę po tabletę ir nuskalavę alumi. Dortei pa- 
sisekė, nes paaiškėjo, jog jie irgi alkani. Buvo akivaizdu, jog 
Artūras čia lankosi nebe pirmą kartą. Žinojo, kad tualetas yra 
ir viršuje, ir apačioje. Lengvinosi prie atdarų durų, taigi jie 
girdėjo jį net už kelių kambarių. Namas buvo didžiulis. Dortė 
niekada nebuvo namuose su tiek daug daiktų ir baldų. Lem- 
pos, puošmenos, paveikslai, žvakidės, veidrodžiai, paauksuoti 
rėmai, sietynai, milžiniški vazoniniai augalai, - net ir didžia- 
jame kambary, kurį jie naudojo kaip prieškambarį, stovėjo 
augalas dydžio sulig krūmu. Viskas buvo tarsi apipurkšta 
keistai svaiginančiais kvepalais arba aprūkyta smilkalais. 

Prie kepsnių Sveinungas atriekė kelias storas duonos rie- 
kes. Jie įsitaisė aplink didelį stalą virtuvėje. Atsidavė svilė- 
siais, alumi ir dar kažkuo, matyt, šiukšlėmis, kurios per ilgai 
išbuvo šiukšlių dėžėje kampe. Dortė staiga pasijuto blogai, 
bet padažė duoną į riebalus ir pabandė valgyti iš lėto - ji 
jau seniai nebuvo ragavusi šilto maisto. Labiausiai alkis ją 
kamavo naktimis. Migdomųjų jau seniai nebeturėjo. 

Dabar ji užsimanė pieno, nors jautėsi nekaip. Ištarė žodį 
„pienas“. Jis nuskambėjo lyg bedantės senės aimana. Bet 
Sveinungas suprato, iš didelio šaldytuvo išėmė pieno pakelį 
ir tėškė ant stalo vidurio. Dortė spėjo pamatyti, kad baltas 
apšviestas pilvas prikimštas paties įvairiausio maisto. Ji iš- 

gėrė vieną stiklinę ir pamėgino suvalgyti kepsnį, sekdama 
pavienius pilvo dieglius. Atrodė, jog viduje tūno graužikas, 
verčiantis ją valgyti daugiau ir kertantis per žarnas, kai su- 
lėtina tempą. 

Sveinungas ir Artūras pasikeisdami gėrė alų ir vaikščiojo į 
tualetą. Kai baigėsi alus, Artūras susierzino. Sveinungas nu- 
ėjo kažkur atnešti butelio degtinės. 

- Tėtušis puls į isteriją, nes šita brangi! - abejingai pa- 
aiškino jis. Kamštis nuslydo trumpai suinkšdamas. Kai jis 
norėjo įpilti ir Dortei, ji atsisakė. 

— Tu gersi tik pieną? - pratrūko juoku Artūras. 

— Taip, pieną! - atsakė ji. 

Sveinungas iš nuostabos pliaukštelėjo ranka į stalą, to- 
kio juokingo atsakymo dar nebuvo girdėjęs. Dortė kilste- 
lėjo lūpų kampučius ir apsimetė, lyg nieko nebūtų įvykę. 
Bet vyrukas nepasidavė, prikišo taurelę jai prie veido ir 
liepė išgerti. 

— Velniop ją! - pareiškė Artūras. 

— Besimaivančios merginos - tikras šūdas! - Sveinungas 
suėmė ją už smakro ir privertė prasižioti, smarkiai atsirūg- 
damas. 

Apvirškintos mėsos ir alaus dvokas pateko tiesiai į vidų 
kartu su stipriu, karčiu gėrimu. Dortės veidas persikreipė. 
Ji užsikosėjo, bet nurijo tikėdamasi, kad vyrukas atsisės ir ją 
pamirš. Tuomet ji pasakys, kad jai reikia į tualetą. Kai pereis 
didįjį vestibiulį, galės ištrūkti laukan. Kuo toliau. Lara būtų 
Dortę taip pykino, jog ji negalėjo nė pagalvoti apie likučių 
nešimąsi namo. Atrodė, jog jau niekada nebejus alkio. Bet 
vaikinai neatlyžo - ji turėjo su jais susidaužti ir gerti. Dortė 
bandė apsimesti, bet Sveinungas tai pastebėjo. 

— Argi tu čia geri? Pilk vidun! - sušuko jis apsvaigęs ir 
patikrino, ar ji tikrai nurijo. 

— Palik ją ramybėje! Ji prie šito nepratus. - Artūras kumš- 
telėjo bičiuliui į petį. 

Staiga šleikštulys pakilo iki pat burnos, Dortė bandė atsi- 
stoti, bet Sveinungas ją sučiupo ir pasisodino ant kelių. Jos 
skrandyje maistas grūmėsi su karčiuoju gėrimu. Pagaliau 
Sveinungui nusibodo ją laikyti, tad nustūmė tarsi maišą at- 
gal ant kėdės. Ji bergždžiai galynėjosi su šleikštuliu, kartkar- 
tėmis pasilenkdama į priekį ir išsitiesdama. 

— Mūsų mergina sėdi ir knapsi. - Sveinungas dilbiu už- 
kliudė savo riebaluotą lėkštę ir ši šoktelėjo tolyn. Apgrauž- 
tas kaulas nukrito ant stalo, palikdamas aiškius pėdsakus. 
Po akimirkos jis vienu trūktelėjimu kėdę su Dorte prisitrau- 
kė prie savęs. 

— Susijaudinai, ar ne? - pro nosį sumurmėjo jis ir nusi- 
juokė. 

— Neišsigalvok! - atšovė Artūras. - Mergina girta. 

— Girta? Nuo ko gi? Litro pieno ir dviejų lašų degtinės? 

Artūras kreipėsi tiesiai į ją, pasakydamas keletą sakinių, 
kurių ji nesuprato. Pabaigą jis pakartojo. 

- Po galais, per keletą valandų neištarei nė žodžio! Iš kur tu? 

— Iš Rusijos, - atsakė Dortė ir iškart pasigailėjo, nors ne- 
atrodė, kad tai ką nors keistų. 

— Ką čia veiki? Atvažiavai į svečius, ar kaip? - paklausė 
Sveinungas, kurio akys kone pasislėpė akiduobėse. 

Dortė linktelėjo. | 

— Užsidirbti pinigų? - beveik draugiškai pasiteiravo Ar- 
turas. 

— Užsidirbti pinigų? - sutrikęs pakartojo Sveinungas ir 
įsispoksojo į ją, lyg tik dabar būtų ją išvydęs. 

— Atspėjau tai iškart tave pamatęs! - pareiškė Artūras. 

Dortė neatsakė, tik nuleido akis ir įsitvėrė kėdės. Stojo 
tyla, tik grojo radijas, kuris visą laiką buvo įjungtas kažkur 
name. Kaip tik dabar skambėjo popmuzika - retkarčiais 

pertraukiama vyriško balso, kuris sušukdavo kažką ne- 
suprantama. 

Dortė atsistojo. 

— Tualetas? 

— Laiptais į viršų arba pirmos durys iš kairės, - pro nosį 
susakė Sveinungas, lyg šimtus kartų būtų kartojęs tą pačią 
seną giesmelę. Jo akys jau nebe taip giliai smygsojo akiduo- 
bėse. - Tai šūdas! - Dortė išgirdo jį sakant būdama prieš- 
kambaryje. 

Ji užlipo laiptais ir valandėlę pasėdėjo užsirakinusi duris. 
Dabar, kai galėjo, vis tiek neišėjo išsivemti. Tai, jog Artūras 
pasakė atspėjęs, kodėl ji čia, padėties netaisė. Ji turėjo iš- 
trūkti nepastebėta. Iš tikrųjų beliko bėgti. Dortė net nebuvo 
tikra, jog jie mėgins jai sukliudyti. Kai ji išėjo iš tualeto, prie 
durų laukė plačiai išsiviepęs Sveinungas. Ji suvokė, jog nie- 
kas neatrodo tokie žiaurūs kaip gražūs žmonės. 

— Kiek imi? 

— Tūkstantį penkis šimtus, - atsakė, aiškiai pabrėždama 
kiekvieną skiemenį. 

— Nekvailiok! Du šimtai? Mes juk draugai. 

Dortė papurtė galvą ir pabandė pro jį praeiti. Artūras sto- 
vėjo laiptų apačioje ir juos stebėjo. 

— Ne! - ištarė ji ir ėmė lipti žemyn. 

— Penki šimtai nuo kiekvieno! - derėjosi Sveinungas. 

— Tūkstantis penki šimtai, - gailiai išlemeno ji. 

Vyrukai artėjo prie jos iš abiejų pusių. Galiausiai ji stovė- 
jo jų suspausta ir prisiglaudusi rankinę. Nuo laiptų vidurio 
iki laukujų durų buvo tolimas kelias. 

— Paimkime ją abu! Vienu metu! - Sveinungo balsas aidė- 
jo iš visų sienų. 

— Ne, dink iš čia! Noriu ją turėti pats vienas, - juokėsi Ar- 
tūras, tampydamas Laros megztinį. Dortė bandė išsilaisvin- 
ti, bet jie buvo dviese. Glitūs ir kieti lyg akmeninės sienos. 


279 


— Pinigai... Dabar! - suinkštė ji griaudint jų juokui. 

Vyrukai nusitempė ją į kambarį su didžiule lova ir įjungė 
šviesą. Jiems plėšiant nuo jos drabužius, nuo trijų baltų por- 
celiano varpelių palubėje nusileido gėda. Galiausiai ji gulėjo 
nuoga svetimoje lovoje. Sveinungas užsitraukė jos kelnai- 
tes sau ant rankos, o rankinė gulėjo numesta prie pat durų. 
Dortė bandė galvoti. Ką darytų Lara? 

— Tūkstantis penki šimtai! - verkė ji. | 

- Velnias! Vulgari pasileidėlė! - Sveinungas ištraukė iš 
po jos vieną ranką, kad galėtų įbrukti jai tarp kojų. - Kek- 
šė! - patenkintas atsiduso jis ir sugrūdo į ją pirštus. Dortė 
suklykė, mėgindama prisitraukti kelius prie smakro ir apsi- 
saugoti. 

— Ne taip Žiauriai! Ramiau, kuily tu! - sušnopavo Artū- 
ras. - Ar nematai, kad ji bliauna? 

— Po galais, juk atėjai čia parsiduoti! Gavai pavalgyti ir iš- 
gerti! - šaukė Sveinungas ir atsisegė praskiepą. - Nežinojau, 
kad tu kekšė, kai kviečiausi į plotą, bet dabar tu čia! - juokė- 
si jis ir šnarpštė ją grabaliodamas. 

— Ramiau! - riktelėjo Artūras. 

— Neknisk proto! Aš tuoj... 

— Prezervatyvas! - kimiai suklykė ji, nesulaukdama iš jų 
jokio ženklo, kad jie žino, kas tai yra. 

Paskui buvo jau vėlu. Sveinungas išsilaisvino iš kelnių ir 
įėjo į ją keliais stipriais, staigiais stūmiais. Jis laikė sugniau- 
žęs jos krūtį, kartu atsiremdamas į ją, lyg ji būtų gimnasti- 
kos kilimėlis. Bet vyrukas nebuvo visiškai patenkintas, nes 
staiga stipriai suėmė abi jos šlaunis ir išskėtė jas dvigubai. 
Smaigstė iš visų jėgų, kol Dortė ėmė klykti iš skausmo ir 
pajuto skrandį, šoktelėjusį iki pat gerklės. 

Už jo pečių lyg šalta saulė kabėjo Artūro veidas. Kartkar- 
tėmis jis iškišdavo liežuvio galiuką pro lūpų kamputį ir nu- 
taisydavo nustebusią grimasą, lyg anksčiau nebūtų patikėjęs, 

kad bičiulis susitvarkys. Netrukus jis susikryžiavo ant krūti- 
nės rankas ir plačiai išžergė kojas. 

Dortė spoksojo jam tiesiai į akis. Badė akimis lyg ietimis. 
Tai buvo vienintelis ginklas, kurį ji turėjo. 

Vienu metu sugrįžo visi garsai ir vaizdai. Kažkas sėdėjo 
visuose krėsluose. Daug daugiau, nei ji žinojo. Atrodė, kad 
žarnos prisispaudė prie gerklės. Ji sakando dantis. Pagaliau 
pasigirdo dejonės, kurios jai sakė, kad greitai viskas baigsis. 

— Vemti... - pavyko jai iškošti pro sukąstus dantis. Kada ji 
išmoko šiuos žodžius? 

Sveinungas nieko negirdėjo. Tik tada, kai ji atmetė galvą į 
šoną, kad nepataikytų jam tiesiai į veidą, jo kūnas šoktelėjo 
į orą. Po akimirkos jis stovėjo ant grindų su lašančiu daik- 
tu. Nuaidėjo Artūro juokas. Porcelianiniai palubės varpeliai 
susiliejo į švytinčią trejybę. Ji pasilenkė virš lovos krašto ir 
išsivėmė. Akimirksniu pasklido dvokas - sėklos ir vėmalų. 

— Po perkūnais! - Sveinungas buvo aiškiai šokiruotas. 


Dortė klūpojo pasilenkusi virš klozeto. Už durų vyrukai 
vaidijosi. Mintis, kad jis nenaudojo prezervatyvo, kankino 
labiau nei pykinimas. Jie gulėjo nepanaudoti rankinėje. Ne- 
beprisiminė, kada baigėsi tabletės. 

- Ji išvalys, ką pridirbo! - už durų suriaumojo Svei- 
nungas. 

— Nusiramink! Aš pasiimsiu ją su savimi. Nematei, kad jai 
bloga? Negali šitaip ant jos pulti, nors ji ir kekšė. 

— Kas, po galais, viską išvalys? 

— Teks tau pačiam. Arba pasisamdyk ką nors! Juk turi 
tam pinigų. 

— Tu tiesiog niršti, nes negavai jos pirmas. 

— Nebūk kvailas! 

— Beveik pamaniau, kad ir tu užsiimi tuo bizniu. Iš kur 
kitaip gautum kaifo? 

— Užsičiaupk, kitaip gausi į snukį! Su visu tuo jau baigta! 
Girdi! Baigta! Tuo tarpu tu ištvirkauji savo tėvų namuose! 
Ką? Elgiesi su moterimis kaip su gyvuliais! 

Dortė nežinojo, ar jos padėtis pablogėjo, ar jai tik geriau, 
kad jie pykstasi. Balsai šiek tiek nutolo, nors juodu ir šau- 
kė. Ypač Sveinungas. Prieš apsirengdama ji drėgnu rankš- 
luosčiu nusišluostė tarpkojį ir pilvą. Išsivalė dantis. Didžioji 
rankinė buvo jos draugė. Veidas veidrodyje jai nepriklausė. 
Ji turėjo ištrūkti. Kuo toliau! Pinigai buvo prarasti, o mais- 
tas išvemtas, bet ji žinojo, kuriuo keliu eiti, kad rastų Laros 
butą. Ji buvo beveik pasiekusi duris, kai Artūras ją pavijo ir 
pačiupo už riešo. 

— Palauk! Sveinungas nori sumokėti penkis šimtus prieš 
mums išeinant. 

— Nė velnio, nemokėsiu! - sušuko Sveinungas. 

— Mokėsi! Kitaip sumalsiu tave į miltus! - sušnypštė Ar- 
tūras. - Tai buvo išprievartavimas! - pridėjo jis ir grėsmin- 
gai žengė prie Sveinungo, už rankos tempdamasis Dortę. 

— Ji apsivėmė prieš man baigiant! - pasiskundė Svei- 
nungas. 

— O kas kaltas, kad tu toks krušlys? Mes? 

— Kalbi lyg būtum jos suteneris! Aš bankrutavęs! - sucy- 
pė Sveinungas ir pliaukštelėjo per savo užpakalinę kelnių 
kišenę. 

- Tu skolingas penkis šimtus! Aš pats pasirūpinsiu, 
kad sumokėtum! Kitaip niekada nebegausi iš manęs kai- 
fo! Girdi?! - Dabar Artūras atrodė grėsmingai. Priėjo taip 
arti, jog dėl seilių pliūpsnių Sveinungas ėmė markstytis lyg 
višta po lempa. Nenoromis jis ištraukė penkis šimtus kro- 
nų. Artūras sučiupo banknotą ore, šitas reikalas jam buvo 
aiškiai įgrisęs. 

— Eikš! — ištarė jis ir išsitempė Dortę. 

XXX 
Jie išsvirduliavo laukan. Sodai buvo geltonai žali, palengva 
ėmė čirškėti paukščiai. Naktis ėjo į pabaigą. Dortė troško 
atsidurti viena Laros bute. Bet Artūras turėjo kitų planų. 

— Išgelbėjau tave nuo Sveinungo, už tai galėtum man gra- 
žiai atsidėkoti su manim permiegojusi, - pareiškė jis. Nors 
ir nesuprato visų žodžių, prasmę Dortė suvokė. Bet jo balsas 
nebebuvo toks atkaklus. 

— Man reikia pinigų! Maistui, - beveik griežtai ištarė ji. 

— Gerai, gausi du šimtus maistui ir palydėsiu tave namo — 
geraširdiškai pasakė vyrukas. 

— Ne namo, - tvirtai pareiškė ji. 

— Kurgi, po galais, tu tai darai? 

— Ne namie, - išsisuko ji. 

— Meluoji! 

Ji neatsakė, tik papurtė galvą. 

— Gerai, eisime pas mane! - nusprendė jis ir pasuko kita 
kryptimi. 

Kelias buvo tolimas, o Dortė jautėsi apgailėtinai. Ga- 
liausiai jis įėjo į nedidelį suklypusį namą, kurio prieangio 
langas buvo užkaltas kartonu. Dėmėtos užuolaidos buvo 
pusiau užtrauktos. Laiptinėje atsidavė virtais kopūstais ir 
neskalbtais drabužiais. Jie užlipo girgždančiais laiptais ir 
įžengė į ankštą kambarėlį su siaura lova, naktiniu staleliu 
ir kėde. 

Tą pačią akimirką, neištaręs nė žodžio, Artūras ėmė plėšti 
nuo jos drabužius. 

— Pinigai? - paklausė ji ir susisiautė virš krūtinės švarke- 
lį. - Penki šimtai iš Sveinungo, - ištarė ji Laros balsu. 

— Nė velnio! - sušuko jis ir įsikibo į ją. 

— Vemti! - pagrasino ji ir susikaupusi išsižiojo. 

Jis pakėlė ranką, lyg būtų pasirengęs trenkti, bet ji greitai 
išsisuko tarsi katė. Vyrukas pasivijo ją prie durų. 

— Būk gera! Neišeik! —- paprašė jis kimiu berniuko balsu. 

Ji liovėsi vaidinusi ryžtingąją Larą ir liko stovėti, kol jis 
sugraibė penkis šimtus kronų. Jos ranka jau buvo ištiesta. 
Pinigų savininkas pasikeitė taip greitai, jog Artūras net ne- 
spėjo susičiaupti. Ji pajuto delne šiltą popierių, ir kai jis nu- 
sisuko, įsibruko pinigus į sijono siūlę. Paskui nusivilko švar- 
kelį ir nusimovė pėdkelnes. Kelnaitės liko pas Sveinungą. Jis 
pasigyrė, kad stalčiuje jų turi beveik keturis šimtus. 

Kažkas praėjo pro duris su veltinėmis šlepetėmis. Aki- 
mirką buvo tylu, paskui pasigirdo gergždžiantis balsas: 

— Pone Ekliovai! Ar galite paskolinti gražuolę? 

— Ne,ji drovi! - subambėjo Artūras nuo lovos. 

Po gilaus ir nuoširdaus krenkštelėjimo vėl pasigirdo šlep- 
sėjimas, lyg grindimis kas būtų vilkęs lavoną. 

— Kas čia? 

— Seniokas, kuriam priklauso namas. - Artūras pamėgino 
apglėbti ją viena ranka, bet nepataikė, jo pirštai atsimušė jai 
į šonkaulius. Tuomet sumurmėjo kažką silpnu balsu. Vieną 
Žodį ji suprato - „vienas“. 

Jis pirmas atsigulė ant nugaros ir nusimovė kelnes. Dor- 
tė suėmė jo daiktą ir ėmė tampyti kiek galėdama draugiš- 
kiau po visko, kas įvyko. Tai buvo tas pats judesys, kurį ji 
atlikdavo namuose valydama laiptinės turėklų strypelius. 
Tai būdavo jos darbas. Ji visada laikydavo laukujes duris 
praviras, kad pajustų, kaip muilo kvapas susimaišo su švie- 
Žiu oru. Bet čia ji į save traukė purvo, pelėsių, prakaituotos 
odos dvoką ir žodį „vienas“, atlikdama judesį su zomšiniu 
skudurėliu. 


Kelias namo pasirodė ilgas. Nebuvo nė kalbos apie ėjimą 
paupiu. Abu kulnai buvo nutrinti. Laikrodininko lange lai- 
krodis rodė pusę devynių. Tuo pačiu metu iš namų ėmė 
plūsti žmonės. Daugelio veidai buvo pavargę, o žvilgsniai 

kažkur klaidžiojo. Kai kurie pralėkdami pro šalį skleidė ką 
tik po dušu nupraustos odos kvapą. Vienas kitas atrodė be- 
veik laimingas, lyg būtų džiaugęsis ištrūkęs į platųjį pasaulį. 

Dortė liovėsi žvalgiusis per petį nerimaudama, jog Artū- 
ras ją seka, kad sužinotų, kur ji gyvena. Bet jie sutarė susi- 
tikti kitą dieną penktą valandą prie didžiosios bažnyčios. Jis 
tvirtino, kad prieš vėl išvažiuodamas į Oslą galėtų parūpinti 
jai keletą klientų. Bet dabar ji nenorėjo apie tai galvoti. 

Prie pat namų nusipirko maisto - pieno, kvepiančios 
šviežios duonos, sviesto, sūrio, kumpio ir kiaušinių. Įėjusi 
į butą, pasijuto beveik turtinga ir neturinti rūpesčių. Nusi- 
metė drabužius ir palindo po dušu. Tiesiog leido vandeniui 
tekėti, kruopščiai trindamasi muilu. Ji mėgino negalvoti 
apie tai, kas nutiko. Įsivaizdavo, kaip pėdkelnes ir geltonąjį 
Laros megztinį įdės į plastikinę vonelę, duše užpils vandeniu 
ir leis Laros stebuklingiesiems skalbimo milteliams ištraukti 
visą purvą, kol ji tepsis odos kremu. Tuomet ji iki galo at- 
suks vandens čiaupą ir švariai išskalaus drabužius prie jų nė 
neprisiliesdama, kol vanduo taps skaidrus. Paskui apsivilks 
frotinį chalatą ir atsipjaus Nikolajumi kvepiančios duo- 
nos. Bet kai besišluostydama prisiminė mamos cepelinus, 
vis dėlto pravirko. 

— GALIU BE VARGO parūpinti tau porą klientų, bet toks gy- 
venimas ne tau, - pasakė Artūras ir įsmeigė į ją siauras, tam- 
sias akis. 

Dortė neatsakė, tik pakėlė kartoninę stiklinę su kola prie 
burnos. Artūras ją vaišino kavinėje, į kurią Lara turbūt ne- 
būtų kėlusi kojos. Pasieniais trynėsi apsileidę Žmogėnai. 
Blaivūs jie toli gražu neatrodė, nors buvo tik popietė. Tam- 
sūs Artūro kirpčiai buvo nukarę, o akys vos laikėsi pavir- 
šiuje. Barzdaplaukiai styrojo lyg spygliuotoji viela iš seno 
papilkėjusio sniego. Ir vis dėlto ji jo nebijojo. Kalbėdamas 
jis keturis kartus ištarė „vienas“, bet ji sugebėjo suprasti tik 
kelis paskirus žodžius. 

— Aš taupyti pinigus. Važiuoti namo! - pareiškė ji. 

— Mes su tavim gerai leidžiam laiką, ar ne? Kai turėsiu 
pinigų, padėsiu tau nusigauti iki Oslo. Galiu surasti tau 
darbą. 

— Darbą? Kokį? 

— Valgykloje. Už prekystalio arba virtuvėje. 

— Kurė 

- Akcinėje bendrovėje „Rangovai“, pats irgi ten dirbu, - 
pasakė jis išdidžiai. 

— Ką jie veikia? 

— Tvarko senus namus. Stato ir taip toliau... Aš gyvenu 
viename iš jų namų. Didžiulis, puikus namas. Labai gera 
vieta. 

Ji pasiteiravo, ar jie užsiima ir valgyklomis, ir namų 
statyba. 

— Darbuotojams reikia valgyti. Privažiuoja iš Lenkijos ir 
dar dievai žino iš kur, - paaiškino jis. 

— Lietuvos? 

— Galbūt. Kodėl klausi? Tu ne iš Rusijos? 

— Taip. Rusijos ir Lietuvos. 

— Nuo Oslo iki Lietuvos visai netoli, - pasakė Artūras ir 
paspyrė prie kaimyninio stalelio stovinčią kėdę. Ši nuslydo 
grindimis, sukeldama šaižų garsą. 

— Per Baltijos jūrą. 

— Taip, matai? Atvažiuok į Oslą! - žvelgė į ją užsidegęs. 

— Ačiū! Kodėl norėti man padėti? 

Jis nuleido akis į stalą ir pasikasė savo šerius, kreivai šyp- 
telėjo ir pareiškė, jog ji jam patinka. Tuomet susigėdęs ėmė 
aiškinti, kad Sveinungas yra tėčio sūnelis ir šunsnukis ir kad 
jam nereikėjo jos ten vestis. 

- Jis taip įklimpęs į narkotikus, jog yra visiškai nenuspė- 
jamas, - užbaigė Artūras, ištiesė virš stalo didžiules rankas ir 
prisitraukė jos galvą. Iš pradžių ji išsigando, kad jie susimuš 
kaktomis, bet jis tiksliai apskaičiavo atstumą. - Žinai, dabar 
pasilinksminsim, - pareiškė jis ir sugnybė jai skruostą. 

Jis nusivedė ją į didžiulę aikštę, kur prie karuselės ir laimės 
rato driekėsi žmonių eilės. Prie prekystalio stovėjo vyrai bei 
berniukai ir šaudė į taikinį panašiais į žaislinius šautuvais. 
Išrikiuoti ant lentynų sėdėjo meškinai ir didžiuliai pliušiniai 
gyvūnai. Iš trečio karto Artūras laimėjo milžinišką rudą pa- 
darą, kurį įteikė jai išdidžiai nusilenkdamas. 

Dortė dvejojo, bet staiga nejučiomis prasiveržė juokas. 
Keistai liūdnas garsas. Ji matė iš Artūro išraiškos, kad kaž- 
kas ne taip. Į juos spoksojo pro šalį einantys Žmonės. 


— Ar tau pasimaišė? - Artūras įsižeidė. 

— Atleisk, - ištarė ji ir ištiesė rankas prie žvėries. Bet jis 
išplėšė iš jos meškiną ir nutrenkė jį atgal ant prekystalio su 
šautuvais. 

- Jei nesaugosi laimėjimo, prisišauksi nelaimę! - jam pa- 
vymui sušuko mergina. 

Akimirką Dortė stovėjo spoksodama į stiklines meškino 
akis. Tada čiupo jį. Viena ranka prisispaudusi meškiną, o 
kita rankinę, ji tipeno paskui Artūro nugarą. 

— Atleisk... - mėgino gerintis Dortė. 

Vyrukas lėkė nė neatsisukdamas. Ji kresnojo jam iš pa- 
skos. Jie prasibrovė pro Žmonių minią ir atsidūrė prie iš- 
ėjimo. Su pasilinksminimu, aišku, buvo viskas baigta. Bet 
jiems paėjėjus kiek toliau, jis staigiu judesiu atsisuko, griebė 
meškiną ir pasikišo jį po pažasčia. 


Tėtis pačiupo mamos skėčius, persimetė juos per petį ir 
nužingsniavo, lyg jie būtų buvę jo dalis. Jo neperpučiamos 
striukės apykaklė prisispaudė, išblukęs brezentas trynėsi į 
kaklą, bet jam buvo nė motais. Jiems einant pro mokyklą 
ir pamačius prie lango stovintį mokytoją, tėtis pasisveiki- 
no, iškeldamas laisvąją ranką. Judesiai buvo ramūs, jis žengė 
plačiais, laisvais žingsniais. Mama, Vera ir Dortė bindzeno iš 
paskos, lyg ginčo dėl skėčių nė nebūtų buvę. 


- Gerai, - taikiai ištarė Artūras ir įsikibo į ją laisvąja ranka. 

Dortė juto, jog turi kažkaip atsidėkoti, todėl suspaudė jo 
delną ir rimtai ištarė: 

— Ačiū, Artūrai! 

Jis sustojo ir įsispoksojo į ją. Tarsi įsmeigė žvilgsnį jai 
tarp akių ar kažkur kaktoje. Paskui nurijo seiles ir šnarpš- 
telėdamas įtraukė pro nosį oro. Ji išgirdo neaiškų „Cha!“, 
negalėdama to iki galo paaiškinti. Bet pamažu Artūro vei- 
das virto saulėtekiu. Jis ėjo prigludęs prie jos, kiek tik leido 

tarp jų esantis meškinas, sustojęs pasilenkė alsuodamas tie- 
siai į ją. Gana ramiai. Kai Artūras pamėgino ją apkabinti, 
žaislas išslydo, taigi atsisakė savo sumanymo ir pabučiavo 
ją į nosį. 

Paskui jie vaikštinėjo laikydamiesi už rankų, jis nešė meš- 
kiną, o ji rankinę. Priėję didžiąją bažnyčią, abu įėjo vidun, 
nes ji to norėjo. Žmonių beveik nebuvo, tik daugelio šim- 
tmečių senumo žingsnių aidas. Jie pasisodino meškiną per 
vidurį. Visa tai atrodė beveik šventiška, taigi nebuvo reikalo 
šnekėti. Bet kai vėl stovėjo lauke, Artūras atžariai pasakė, 
kad ji jam labai patinka. Šis garsas priminė potvynio skaldo- 
mą ledą nusileidus netoli dėdės Josefo namų. 

Abu atsisėdo ant suolo. Dortė mėgino rasti žodžių, no- 
rėdama pasikalbėti, bet į galvą šovė tik vienintelis dalykas — 
paklausti apie jo šeimą. Tuomet jis šiurkščiai nusijuokė. 

— Gal išprotėjai? 

— Išprotėjai? 

— Aš neturiu šeimos, - nerūpestingai ištarė vyrukas ir 
nusitrynusiu sportiniu bateliu ėmė spardyti skaisčiai žalius 
žolės kuokštus. 

— Mirę*? - pasiteiravo ji. 

- Na taip, kodėl gi ne, - sumurmėjo jis ir įbedė akis tiesiai 
prieš save. Tai, matyt, turėjo reikšti, jog jis nenori apie tai 
kalbėti. 

— Mano tėtis miręs, - prisipažino Dortė. 

— Šit kaip, - nerūpestingai pratarė Artūras. - Paskambin- 
siu, kai gausiu pinigų kelionei. 

— Aš neturiu telefono, - pasakė ji. 

Šitai vyrukui, regis, pasirodė visiškai neįtikėtina, bet ga- 
liausiai jis truktelėjo pečiais, padavė jai savo mobilaus tele- 
fono numerį ir pasakė, kad ji galės paskambinti iš telefono 
būdelės. Kurį laiką jie sėdėjo neištardami nė žodžio. Jis at- 
rodė kažko susikrimtęs. Lyg kas būtų taip stipriai jį graužęs, 

jog vyrukas, rodės, tuoj pratrūks. Pajutęs, jog jinai jį stebi, 
Artūras kumštelėjo jai į šoną ir tarė: 

— Ar žinai, kiek man metų? 

— Metų? Ne! - atsakė ji šiek tiek nustebusi. 

— Dvidešimt aštuoneri! — niūriai ištarė jis. 

— Kaip“ 

Jis pakėlė nuo žemės šapelį ir ant žvyro parašė skaičių. 

- Aš juk per senas tau. Kiek tau metų, Ana? 

— Šešiolika! - Ji sėdėjo ir tyrinėjo rankas, galvodama apie 
tai, jog jis mano, kad jos vardas Ana. Pirštai blaškėsi iš vie- 
nos vietos į kitą nežinodami, ko nusitverti. 

Artūras spoksojo į ją susirūpinęs. Paskui jis tarsi apsi- 
sprendė, jog yra kaip yra. Tyliai nusijuokęs tvirtai suspaudė 
meškiną glėbyje. 

— Dabar eisime pas mane ir truputį pasilinksminsim! — 
pareiškė jis ir padėjo jai atsikelti nuo suolo. 

— Penki šimtai! - rimtai tarė Dortė ir pažvelgė jam į akis. 

Jis sustojo ir paleido jos ranką. 

— Klausyk! Jei nori, kad tau padėčiau, turėsi, velniai mane 
griebtų, liautis būti kekšė! 

Dortė stipriai prisispaudė rankinę. 

— Maistas! - tarė ji, mėgindama sugauti jo žvilgsnį. 

— Gerai! Gerai! Užuominą supratau! Bet tuomet kitiems 
nebeparsidavinėsi! Tai kaip? - atsiduso jis, išsitraukė pinigi- 
nę ir atidavė jai keturias šimtines, daugiau neturėjo. 

— Gerai? - paniuręs paklausė jis. 

Ji neatsakė, tik įsikišo pinigus į kišenę. Po valandėlės jis 
vėl apglėbė ją ranka. 

- Galėsi gyventi pas mane. Galbūt jau būsiu gavęs naują 
butą, kai atvažiuosi. Turėsi visa tai baigti! Mes draugaujame. 
Tiesa? 

Dortė linktelėjo. Geriau su kuo nors draugauti negu 
kam nors priklausyti. Jei ji sugebės gauti pakankamai pi- 

nigų prieš Artūrui atsiunčiant bilietus, važiuos ne į Oslą, 
o tiesiai namo! 


Buvo vasara! Kvapai. Lapija. Dulkės, pro šalį pravažiuojant 
mašinoms. Žalias emaliuotas kibiras po lietvamzdžiu prie 
bažnyčios stovėjo sausas. Inkilai gluosniuose už namo kabo- 
jo lyg juodi siluetai vakaro danguje. Su nuožulniais stogais 
ir tuščia laktele. Jaunikliai buvo išskridę. Už tvoros driekėsi 
laukai. Greitai jie taps kvepiančiomis slėptuvėmis. Pakelės 
buvo išdžiūvusios, bet žolė jau seniai paslėpusi šiukšles, ku- 
rias Žmonės išmetė pro mašinų langus. Dėdė Josefas sėdėjo 
stiklinėje verandoje prie atviro lango ir snaudė. Apsilupinė- 
jusios, pjūkleliu išpjaustytos vėjinės atrodė beveik gražios. 
Mama buvo pas kunigą ir neturėjo jokių rūpesčių. Po valan- 
dėlės Nikolajus paėmė jos ranką. 

— Aš būsiu namie visą vasarą, - sušnabždėjo prisiglaudęs 
prie jos skruosto. 

TELEFONO BŪDELĖJE surinkusi Artūro numerį ir dar kartą 
išgirdusi, kad jis nenaudojamas arba nepasiekiamas, Dortė 
pasidavė. Nuo to laiko, kai jie išsiskyrė, praėjo trys savaitės. Ji 
turėjo suprasti, kad vyrukas ją apgavo. Visą dieną ji juto, kaip 
auga įtampa. Galvoje. Kūne. Tai buvo susiję ne tik su Artūru, 
bet ir su ja pačia. Su tuo, ko ji nenorėjo žinoti. Lara būtų pa- 
sakiusi, jog kvaila sukti sau galvą dėl kažko, kuo nesi tikras. 


Pro kavinę ji praėjo keletą kartų ir žvilgtelėjo vidun. Kavinė 
nebuvo jos norų sąraše, bet galbūt kaip tik dėl šios priežas- 
ties įmanoma ką nors gauti. Kaip tik dabar ten beveik nieko 
nebuvo. Dortė priėjo prie prekystalio, ir jaunutė, besišyp- 
santi mergina, apsipylusi geltonomis garbanomis, paklausė, 
ko ji norėtų. 

- Aš ieškau darbo. Gal ką nors turite? - tyliai, bet aiškiai 
ištarė Dortė. 

Mergina už prekystalio žvelgė į ją žvilgsniu to, kuris nie- 
kada nebuvo matęs kito žmogaus. Paskui iš jos pasipylė ne- 
suvokiamų žodžių srautas. Ant stiklinio prekystalio stovėjo 
padėklas su morkų pyragėliais. Oranžinės spalvos. Kvapas 
suteikė drąsos. Dortė pakartojo savo seną giesmelę, ir mer- 
gina pašaukė vyrą, sėdintį už pravirų durų. Jis priminė stir- 
niną. Bent jau jo akys. Dortei pakartojus savo klausimą, vy- 
ras atsakė ne iš karto, tik pažvelgė į ją tokiu žvilgsniu, lyg 
gatvėje tarp mašinų būtų aptikęs kačiuką. Tada rankos mos- 

tu pasikvietė ją į kambarį, iš kurio atėjo. Dortė juto, jog tūri 
atsisėsti. Laimei, artimiausia kėdė buvo visai šalia. Nederėjo 
sėdėti prašant darbo, bet Dortei jau buvo nė motais. 

Taip, jam lyg ir reikėjo pagalbos, suprato ji, nors tiesiai 
vyras to nesakė. Jis norėjo žinoti, kas ji tokia, iš kur atvyko, 
ką yra dirbusi anksčiau, ar turi rekomendacijų. Dortė buvo 
apie tai pagalvojusi, taigi parodė jam savo pasą. Jis užmetė į 
pasą akį ir pasiteiravo, ar ji galėtų dirbti padavėja. 

— Taip. Taip pat virtuvėje. Gerai plauti. Rekomendaci- 
jos - ne, - ištarė ji kiek galėdama aiškiau. 

Vyras ir toliau klausinėjo, ką ji moka. Ji bandė atsakyti, 
nors ir nebuvo iš anksto pasiruošusi žodžių. 

— Nelabai gerai kalbi norvegiškai? - po valandėlės išta- 
rė jis. 

Dortė nuleido akis. Jautė, kaip užlieja karštis - ne tik vei- 
dą, bet ir didžiąją kūno dalį. 

— Man nereikia didelio atlyginimo, - sušnibždėjo ji. 

Stirnino akys mostelėjo blakstienų vėduoklėmis keletą 
kartų. 

— Manau, tau reikia pagalbos! - Jo balsas buvo lyg medus, 
kai jis pakėlė telefono ragelį ir ėmė rinkti numerį. 

Dortė pašoko nuo kėdės. Jai skuodžiant per kavinę, viduje 
nieko nebuvo. Mergina turbūt buvo tualete. Staiga Dortė 
aiškiai pajuto, kaip veikia Veros įsiūtis. Popierinė servetė- 
lė su visais morkų pyragaičiais žaibiškai pradingo juodoje 
rankinėje. 

Sėdėdama su batais ir švarkeliu Laros prieškambaryje, 
Dortė jautėsi pasprukusi. Žvelgiant iš apačios nykštukas at- 
rodė dar mažesnis nei paprastai. Plonytis dulkių sluoksnis 
dengė Snieguolės pečius ir karūną. Vandens lašai akimirkai 
sustingdavo prieš nutikšdami į fontanėlį. 

Ji išsitraukė servetėlę su morkų pyragaičiais. Jie vienas po 
kito nuslydo gomuriu, lyg būtų buvę suverti ant nematomo 


293 


siūlo. Jos kūnas jai nepriklausė. Ten, viduje, buvo susirangęs 
kirminas ir ją graužė. Matyt, greitai suris ją visą, jei ji neras 
jokio sprendimo. Bet jei ji pasiėmė keletą pyragaičių, tai, aiš- 
ku, galėjo juos ir valgyti. Tol, kol šleikštulys perspės, kad jau 
pats laikas viską grąžinti. 


— Ar gali įrodyti savo tapatybę? - paklausė moteris pašte 
keistai šypsodamasi, kai patikrino, ar yra laiškų. | 

Drebančiomis rankomis Dortė atkišo jai pasą. Moteris 
įdėmiai jį apžiūrėjo ir pakėlė akis. 

— Tai jūsų pasas? - paklausė ji ir ištarė jos vardą ir pavar- 
dę taip, lyg ką tik būtų išmokusi skaityti. 

— Taip, - patvirtino Dortė. 

— Bet laiškas skirtas Anai Kareninai. 

— Tai aš! 

Moteris pažiūrėjo į ją mažytėmis, žvitriomis akimis, pa- 
stūmė pasą ant stalo ir truktelėjo pečiais. 

— Man labai gaila! Galiu atiduoti laiškus tik tam, kas turi 
teisingus tapatybės dokumentus. 

Dortė suprato ne visus žodžius, bet suvokė, kad Ivaro laiš- 
kas pasiliks šiame pašto skyriuje visam laikui, nes Ana Ka- 
renina neturėjo paso. | 


Ji žinojo, jog turi kažką daryti, bet pavojaus nebejuto. Tikro- 
vė tebuvo mirgesys virš Laros balkono turėklų. Kai kurios 
dienos būdavo visiškai juodos, nors ir šviesdavo saulė. Dortė 
užliūliavo save mintimi, jog tol, kol ji miega arba guli lovoje, 
viskas yra taip, kaip ir turėtų būti. Tarp dienos ir nakties 
nebeliko aiškaus skiriamojo ženklo. Nebebuvo jokio skirtu- 
mo, kada ji akis atmerkia ar užmerkia. Mintys tapo tykios 
ir ramios. Sukosi tik apie atsitiktinius daiktus kambaryje. 
Dirbtines gėles palubėje. Balkone čirškančius paukštelius. 
Princesę po fontanu. 

*xXX*XX* 
Nikolajus pasiūlė jai pyragaičių, bet ji nepajėgė valgyti. Vai- 
kino rankų raumenys virpėjo. Jo akis slėpė miltai, kurie biro 
nuo veido lyg sausa balta pudra. 

— Valgyk! - ištarė jis ir nusišypsojo, šiek tiek labiau viena 
puse, kaip įprastai. Bet valgyti ji negalėjo. Jis pasilenkė prie 
jos, kad padėtų išsivaduoti iš kiauto, kuris, rodės, ją uždu- 
sins. Ji norėjo jį paliesti, bet Nikolajus tarsi išsisklaidė ore, 
nes negalėjo suvokti to, ką ji turėjo papasakoti. 

— Tėveli! - išgirdo save šaukiant. - Tėveli, ką man daryti? 

Dortė jo nematė, bet žinojo, kad jis čia yra. Ji reikalavo, 
kad jis čia būtų! 

- Ša, nešūkauk! - ramiai tarė jis. - Nesigailėk pati savęs. 
Gerai Žinai, kas turi būti padaryta. 


Dortė ištraukė pėdas iš laikiklių. Tai buvo ta pati ginekologo 
kėdė, ant kurios ji gulėjo, kai ją siuvo. Ta pati moteris. Kai 
tik ji atsistojo, šuo liovėsi kaukęs, o Šunininkas išnyko. Ap- 
sirengusi ji išlindo iš už širmos ir sustojo su nusvirusiomis 
rankomis ir per petį permesta rankine. 

Gydytoja nusimovė pirštines ir mostelėjo į stovinčią prie 
rašomojo stalo kėdę. Dar prieš apžiūrą ji paklausė, kuo Dor- 
tė vardu ir kada gimusi. Kai ji sumurmėjo „Ana“, gydytoja 
nustebo ir kažką paspaudė savo kompiuteryje. Galbūt ji pri- 
siminė ją iš paskutinio karto ir suprato, jog mergaitė meluo- 
ja. Bet vis dėlto ją apžiūrėjo. 

— Turite man padėti! Išimti tai lauk! - pasakė Dortė vos 
atsisėdusi, nenuleisdama nuo jos akių. 

— Per vėlu, - rimtai ištarė moteris baltu chalatu, lyg kalbė- 
tų apie keletą tūkstantmečių. 

— Tai kainuoti? - Dortei pritrūko oro. 

— Ne dėl to. Bet praėjo daugiau nei dvylika savaičių! - at- 
sakė ji taip švelniai, jog Dortė suprato, kad pinigai čia nie- 
kuo dėti. 

— Tu pažinoti ką nors kitą? Padėti? Prašau! - pasakė Dor- 
tė atkakliu Veros balsu. 

— Ne! Negalima, - ramiai, bet lygiai taip pat atkakliai atsa- 
kė baltoji. - Bet galime apie šį reikalą pašnekėti. Ar turi kur 
gyventi? O vaiko tėvas, kur jis? - Jos balsas priminė didžiu- 
lės musės zyzimą. Dortė išsitraukė iš kišenės dviejų šimtų 
kronų banknotą ir pastūmė jį per stalą, bandydama akimis 
užhipnotizuoti gydytoją. 

— Mokama kitur. Bet eisiu su tavimi, taigi tau nereikės, - 
pasakė baltoji ir pastūmė pinigus atgal. 

— Norite daugiau? - išpilta prakaito paklausė Dortė, jaus- 
dama, kad ją siaubia silpnumas ir šleikštulys. 

Moteris papurtė galvą ir ištiesė per stalą ranką, lyg norė- 
dama ją patapšnoti. 

— Tujuk supranti, kad esu priversta tave užregistruoti, net 
jei ir nenori nurodyti tėvo vardo - arba savo pačios? 

— Užregistruoti? Policija? - sušvokštė Dortė, o tuo tarpu 
kojų raumenys jau ruošėsi bėgti. | 

— Ne, žurnale. Tu nepadarei nieko blogo. Lauktis vaiko ne 
nusikaltimas! Supranti, ką sakau? - paklausė baltoji ir šyp- 
telėjo. 

— Žurnale? - Dortė nenoriai įsikišo banknotą į kišenę. 

— Taip jau yra! - Gydytoja susimąstė žaisdama tušinuku, 
kurį rado ant stalo. - Ar tu čia nelegaliai? 

— Ne! Turistė. 

— Nuo to laiko, kai pastarąjį kartą čia buvai, praėjo dau- 
giau nei trys mėnesiai? Tu ne tik nėščia, bet turi ir kitų pro- 
blemų? Tiesa? 

Dortė neatsakė. Ant rašomojo stalo stovėjo miniatiūrinis 
medelis. Ant šakos su keliais lapais kabojo susiraukšlėjęs 
apelsinas. Kiti lapai buvo išsibarstę aplink vazoną. 

— Galiu paskambinti kai kam, kas tavimi pasirūpins, - 
draugiškai pasakė gydytoja. Pernelyg draugiškai. 

— Ačiū! — atšovė Dortė ir atsistojo greičiau, negu pati tai 
suvokė. Toji taip pat atsistojo. 

- Palauk truputį! Mes čia, kad padėtume! 

Dortė puolė pro duris baltajai lipant ant kulnų. Dortė 
girdėjo, kaip ji kažką sako moteriai už priimamojo stalo, ir 
nerdama lauk ant sprando juto jų abiejų akis. Vis dar jautė 
jų akis ir skubėdama gatve. Žmonės atsitrenkdavo į ją arba 
pereidavo per ją kiaurai, to nepastebėdami. Būrelis besi- 
juokiančių jaunų merginų plonais drabužiais. Jų bambas 
dengė tik ankšti marškinėliai ir švarkeliai. Trumpi sijonai 
ir lyg akvariumo žuvyčių prasižiojusios burnos. Vėjyje be- 
siplaikstantys plaukai. Jos amžiaus. Jos juokėsi ir juokėsi, 
ir juokėsi... 

KvaPAI BUVO tarsi apnuoginti. Ypač jeigu Dortė ramiai sė- 
dėdavo ant suoliuko, kurį netyčia aptikdavo. Jai nerūpėjo, 
kur atsidūrė, kad tik gautų atsikvėpti. Visas miestas - na- 
mai, mašinos, medžiai ir dangus - regėjos iš mėlyno stiklo. 
Žvilgsnis negalėjo pagauti. Po kiek laiko viršum miesto iš- 
linko siauras mėnulio pjautuvas. 

Nebesitikėdama užmegzti pokalbio prie viešbučio, ji pa- 
traukė į netoliese esančią automobilių stovėjimo aikštelę. 
Jeigu vyras - gražiai apsivilkęs ir nesenas - prabangiame, iš- 
blizgintame automobilyje nuleidžia langą bei paklausia, ar ji 
norinti pasivažinėti, Lara tai būtų pavadinusi „nežmoniška 
sėkme“. 

Prieš įsėsdama Dortė ištarė „tūkstantis penki šimtai“ ti- 
kėdamasi, jog tai nors kiek priminė Laros balsą. Vyras tik 
linktelėjo ir pajudėjo iš vietos nieko neklausinėdamas. Ji 
užsimerkė ir pagalvojo, kaip rudaodžio vyro parduotuvėje 
nusipirks pieno. Paskui. Galbūt jis galėtų ją išleisti kur nors 
netoliese, kad nereikėtų taip toli eiti. Kai Dortė vėl atmerkė 
akis, automobilis buvo sustojęs prie upės, gerai pasislėpęs 
tarp medžių. Kažką sumurmėjo, jog galėtų atlošti sėdynę į 
gulimąją padėtį, bet tuomet ji turėtų trumpam išlipti. Dortė 
pasiėmė rankinę ir padarė kaip liepta. Turbūt išlepo taip 
patogiai sėdėdama, nes atsistojusi susierzino. 

Atsisukusi pamatė, jog vanduo turi milijonus draugiškų 
akių. Viena prie kitos. Visa žvaigždžių jūra. Ji žengė kelis 

žingsnius ir slystelėjo ant šlapių lapų. Atgavusi pusiausvyrą, 
pajuto neapsakomą lengvumą, lyg viskas būtų baigta. Lyg 
darbas būtų atliktas, ir jai nebereikėtų ieškotis naujo. Lyg 
nebereikėtų vogti neprižiūrimų maisto produktų. Lyg laiško 
iš Laros laukimas buvo kažkas, ką ji tik įsivaizdavo. Arba 
geltonieji lapeliai. Lyg kiekvienas apsišvietęs Žmogus žino- 
tų, jog Anai Kareninai ten, kur ji yra, pasas nereikalingas — 
jai nereikia taupyti pinigų, kad parsigautų namo. Viskas 
sumokėta! 

Pagaliau! Ji žengė keletą žingsnių neaiškiai girdėdama, 
kaip vyras tvarko sėdynes. Kojos nešė ją į priekį be jokių 
pastangų. Virš tamsaus vandens kabojo vabzdžių debesis. 
Mėnulio pjautuvas plaukė mirguliuojančiu paviršiumi lyg 
gelbėjimosi ratas. Vienoje vietoje virš kelmo švytėjo graži 
žalia šviesa. Tarytum sunkėsi per tinklą. 

Nusileidus prie kranto, viskas atrodė taip natūralu. Be- 
veik gera - lyg ji būtų parėjusi iš egzamino žinodama, jog 
visiškai nesvarbu, kaip pasisekė, nes jai užtikrinta vieta mo- 
kykloje. Dortė nesuprato, kodėl visą laiką tampėsi su savimi 
šitą sunkią rankinę. Visada. Paleido ją ant žemės ir eidama 
išskėtė į šalis rankas. 


Blauzdas apsėmęs vanduo buvo ledinis, bet tai netrukdė. 
Daug sunkiau buvo nusigramzdinti. Atsiduoti. Nesikapa- 
noti ir neplaukti. Tiesiog būti paprastu daiktu, ramiai plau- 
kiančiu pasroviui. Šaltis dingo. Iš po kojų išslydo dugnas. 

Ji turėjo surasti tėčiui masalo. Daugiašerių kirmėlių, ku- 
rios gyvena smėlingame dugne. Jos apsilipina spygliais ir ša- 
peliais, kad pasislėptų. Ji turėjo įbristi į upę ir gelmėje kojų 
pirštais pajusti šiuos šiaudinius vamzdelius. Lydekos dėl jų 
tiesiog pamišusios. 

Tėtis sėdėjo ant savo kėdės ir šveitė surūdijusius ka- 
bliukus. Jis atrodė pavargęs, todėl ji nenorėjo jo trukdyti. 

Vanduo buvo apsėmęs jo blauzdas, bet tėtis nekreipė į tai 
dėmesio. Aplink jį nugarėlėmis į viršų plūduriavo knygos, 
viršeliai išsiskleidė lyg sparnai. Keletas tikrai vertingų senų 
knygų buvo beyrančios. Plūduriavo ir iliustruota knyga apie 
Europos istoriją! Odinė nugarėlė buvo dėmėta, viršelis nu- 
driskęs. O štai ten suposi knyga, kuri gulėjo ant jo naktinio 
stalelio paskutinį rytą - ant viršelio blizgėjo Czestaw. 

— Tėveli, nejau negelbėsi knygų? - sušuko ji. Jis neatsakė. 

— Neištrauksi tos, kurios dar nespėjai perskaityti? - nusi- 
minusi šaukė ji, bet tėtis sėdėjo kaip ir anksčiau nekreipda- 
mas į ją dėmesio. 


Pasilenkęs prie jos stovėjo vyras šlapiomis kelnėmis. Jis pur- 
tė ją, matyt, norėdamas pravimdyti. Ji porą kartų paklusniai 
sužiaukčiojo. Kažkas kaleno dantimis. Ne, jie buvo dviese. 
Vyras pargriuvo viržiuose. Atsistojo ir žengė kelis žingsnius 
nežiūrėdamas, kur eina. Sunkiai alsavo ir spoksojo į ją. Pasi- 
lenkė prie jos ir pasakė kažką, ko ji nesuprato. Timptelėjo mė- 
gindamas ją pasodinti. Turbūt norėjo pasiimti ją su savimi. 

Jai nepavyko. Kažkur šalia susitvenkė riksmas. Dortė ne- 
žinojo, iš kur jis kilo ar kur nusklis. Jis perrėžė orą lyg nesu- 
stabdoma sirena. Ji girdėjo, kaip vyras prašo jos liautis. Juto, 
kaip nestipriai plekšnoja jai per skruostą, žadėdamas nieko 
jai nedaryti. Girdėjo jį sakant, kad surado rankinę. Dortė 
girdėjo jį per riksmą, kurio nebuvo galima sustabdyti. 

Jis nešė ją. Svirduliavo. Alsavo. Ištiesė ją mašinoje. Ant 
odinių sėdynių atsirado tamsios dėmės. Jo švarkas varvėjo, 
kai jis atsirėmęs į mašiną kažkam skambino. Tuo tarpu iš 
jos ištekėjo riksmas ir nuvarvėjo šlapiomis šlaunimis. 

Vyras pritvirtino saugos diržą, įlipo ir atsisėdo savo pu- 
sėje. Jo telefonas stovėjo ant stovo. Rankos virpėjo. Suaugęs 
vyras drebančiomis rankomis. Paskambino. Kažko paklau- 
sė. Laukė. Pakartojo. Galiausiai ištarė: 

— Mes atvažiuojamė dabar! Iš karto! 

Vyras mašinos veidrodėlyje. Barzdos šeriai prie pat lūpų 
kampučio. Kaip spygliai ant papločio. Virš smilkinių išretėję 
plaukai. Akys, besiblaškančios nuo telefono prie jos, vairo, 
dar kažko lauke. Vyras, ko gero, nežinojo, kad jo akys šoki- 
nėja. Kelis kartus meldė ją nustoti šaukus. Grasino išmesiąs 
iš mašinos, jei ji nesiliaus. Lyg tai būtų buvusi jos kaltė. 


Moteris baltu chalatu sučiupo Dortės ranką ir įbedė švirkšto 
adatą. Paskutinis dalykas, kurį ji prisiminė, buvo riksmas, 
o ne tai, kad jis dingo. 

Kai ji atsipeikėjo, gerklė buvo lyg nudeginta. Iš vidaus. 
Balsas dingo, kai ji norėjo paprašyti baltojo šešėlio ko nors 
atsigerti. 


Mama sėdėjo ir pasakojo Dievui dalykus, kurių ji, tiesą 
sakant, negalėjo žinoti. Sėdėjo ant lovos kartu su ja, buvo 
gerokai mažesnė, nei Dortė prisiminė. Tiesiog kaip lėlytė. 
Balsas buvo toks keistas, visai nepanašus į save. Mama dėl 
jos gėdijosi. Ji pasakojo Dievui apie Larą, kuri išvažiavo į 
Maskvą, kad atidarytų pensioną, bet apie kalėjime sėdintį 
Tomą - nė žodžio. Kaskart, kai tik Dortė pajusdavo švirkštą, 
mama liaudavosi melstis. Dėl to ji ne visada spėdavo išvar- 
dyti visus, kuriuos Dievo prašydavo apsaugoti. Mama ne- 
bebuvo tokia pat kaip anksčiau. Neatrodė, kad ji suprastų 
padėties rimtumą. Vis dėlto mašinoje buvo odinės sėdynės. 
Šitiek daug vandens sugadino odą. Iš pradžių išsausės kaip 
kartonas, o paskui sutrupės. Tikrų tikriausiai. Norint atly- 
ginti reikės aptarnauti daug klientų. Galiausiai mama, atro- 
do, nutarė Dievo nebemulkinti. 

- Brangioji Marija, Dievo motina, - ištarė mama, tikėda- 
masi Marijos užtarimo. - Juk žinai, kaip sunku rasti gerų 
klientų, ar ne? Taigi būtų puiku, jei pasakytum jam, kad 


301 


negalime atsilyginti už sugadintas odines sėdynes. Ne, jis 
nebuvo šiurkštus, kaip tik todėl prašau tavęs juo pasirūpin- 
ti. Jo rankos drebėjo, barzda buvo atmestinai nuskusta. Jis 
buvo gan mandagus. 


Mėnuo maudėsi upėje. Dortė ieškojo kažko žolėje, iš pra- 
džių neprisimindama ko. Paskui pajuto kiaušinių kremo ir 
cukraus pudros kvapą. Pro šalį sruvo kažkas šilta. Nikola- 
jus paguldė Larą į batų dėžutę, kad palaidotų ją smėlyje. Ji 
dailiai gulėjo užmerktomis akimis su Snieguolės karūna ant 
kaktos. Bamboje žibėjo auksinis Žiedas. 

- Lara! Tu mirusi? - Dortė norėjo ją paliesti, kad ši pa- 
bustų, bet Nikolajaus veidas taip išbalo, jog ji suprato, kad 
ją Žadinti didelė klaida. Po akimirkos jis jau buvo dingęs 
su dėže ir visa kita. Kraštovaizdis plūduriavo upėje aukštyn 
kojomis kartu su linksinčio mėnulio profiliu. 


— Kaip laikaisi? 

Dortė atmerkė į akis plieskiant negailestingai šviesai. 
Balta būtybė stovėjo už stovo, o gal už mažyčių metalinių 
kartuvių. Viršuje kabėjo permatomas maišelis su laidu. Ją 
kalbino moteris. Štai ji priėjo arčiau. Veidas išsiliejo lyg ne- 
norintis išdžiūti gipsas, šen ir ten ritinėjosi du nenusakomos 
spalvos stiklo rutuliukai. 

Dortė sukrutino lūpas, bet žandikaulis nesileido pajudi- 
namas. Iš maišelio kažkas lašėjo ir leidosi laidu. Žiūrėdama į 
tai ji ištroško. Jie turbūt pririšo ją prie lovos guminėmis Žar- 
nelėmis. Kartuvės buvo pritvirtintos prie plaštakos, o apa- 
čioje į ją kažkas įkišta. Pasijudinus skaudėjo. Iš po antklodės 
kyšojo žarnelė, kuri leidosi į maišelį prie lovos. 

Nebuvo jokios prasmės mėginti prisiminti, kaip ji čia pa- 
teko arba kokie klientai ten buvo. Jei moteris išeis, Dortė 
geriau ištyrinės, ar labai ji sužeista ir ar įmanoma atsikelti iš 

lovos. Ji nebuvo tikra, ar visa tai realybė, ar kažkas kita. Bet 
per akių vokus skverbėsi šviesa. Pro degančių kraujagyslių 
varnalizdį ji matė lašantį maišelį. Čia, matyt, ligoninė. 

Kažkas brūkštelėjo grindimis, ir į jos lovą stuktelėjo kū- 
nas, ją sudrebindamas. Grindimis traukiama kėdė priartėjo. 
Šiek tiek veržė riešą. Vos juntamas skausmas, dėl kurio ne- 
verta sukti sau galvos. Netrukus pajuto, kaip kažkas paėmė 
laisvąją jos ranką. Ją apgaubė svetimos, sausos odos šiluma. 
Dortei pakėlus akis, moteris sėdėjo ir žvelgė į savo laikrodį. 

- Tau nebūtina daug kalbėti. Mes tik norime žinoti, kaip 
jautiesi. 

Bet Dortė nesileido apmaunama ir neatsakė. Tik užmerkė 
akis ir pamėgino nuryti seiles. Atrodė, kad gerklė būtų per- 
varyta per mamos lenkiškąją trintuvę. 

— Svarstome, kad galbūt šiandien norėsi pamėginti valgyti 
pati“ 

Dortė neatsakė. Tik jautė troškulį. Turėjo panaikinti švi- 
no skonį. Liežuvio galiuku apvedė lūpas iš sauso, šiurkš- 
taus popieriaus. Kažkas ją išgręžė ir išdžiovino virš dujinės 
orkaitės. 

— Mumsjuk taip pat įdomu, kuo tu vardu... Ar gali mums 
padėti? 

Dortė pravėrė burną, kad, jei įmanoma, gautų ko nors at- 
sigerti arba ką nors pasitepti lūpoms. Seselė nerodė jokio 
susidomėjimo, ji baigė žiūrėti į savo laikrodį ir kažką užsi- 
rašė bloknote. 

— Vyras, kuris atėjo su tavimi, sakė, kad supranti norve- 
giškai... 

Knietėjo atsakyti arba papurtyti galvą, kad tik gautų ko 
nors atsigerti, bet kambariu nuvilnijo skersvėjis, lyg kas būtų 
atidaręs du langus iš karto. Buvo taip gera, jog ji užsnūdo. 
Kelis kartus girdėjo kažką kalbant nebūdama įsitikinusi, ar 
jie tikri. 

Dienos šviesa skaudino. Nevertėjo išsiduoti, kad ji pabudo. 
Tuomet jie vėl pradės klausinėti. Rankinė! Ji tebegulėjo atvi- 
roje naktinio stalelio spintelėje. Lova šalimais vis dar buvo 
tuščia. Keista, jog ji nenorėjo į tualetą. Anksčiau galvojo, 
kaip ji susitvarkys. Staiga Dortė pastebėjo, jog vilki marš- 
kinius, panašius į tėtės pižamą. Tai ją pravirkdė. Ji pasidėjo 
ranką su žarnele šiek tiek patogiau ir užsimerkė. Netrukus 
jau tik pamažėle lašnojo, lyg iš sugedusio čiaupo. 

Dortė nežinojo nieko apie laiką, nes neturėjo Laros ža- 
dintuvo. Tėtės laikrodį kažkas buvo nusegęs ir padėjęs ant 
naktinio stalelio. Pabuvojęs upėje jis, matyt, nepradėjo ge- 
riau veikti. 

Kažkas įėjo į vidų ir pasilenkė prie jos. Jie stovėjo dviese ir 
kalbėjo taip, lyg ji būtų mirusi arba nematoma. 

- Vyras teigė, kad ji supranta norvegiškai! Bet į tai visai ne- 
panašu. Kitaip būtume užmezgę su ja ryšį, - pasakė seselė. 

— Koks to vyro vaidmuo? - paklausė žemas moteriškas 
balsas. 

- Šito aš nežinau, nes priėmiau ne aš. 

- Turiu galvoje, ar jis buvo giminaitis? Pažįstamas? 
Draugas“ 

— Jis paliko ją neprisistatęs. Sakė, jog pastatys mašiną ir 
grįš, bet negrįžo. Tai viskas, ką žinau apie priėmimą. Jai nu- 
statyta dehidratacija, ji buvo šlapia ir gerokai išsekusi. Visą 
laiką šaukė. Davėme jai raminamųjų. Atrodė, lyg ją būtų iš- 
tikęs nervinis priepuolis. Dabar, manau, einasi geriau. Vy- 
ras, matyt, tiesiog norėjo jos atsikratyti. Ji nėščia. Nežinau, 
kokioje aplinkoje ji gyvena, bet savo rankinėje turi ir ausi- 
nuką su Bachu, ir tūbelę lubrikanto. | 

- Sveika! - ištarė žemas balsas taip arti, jog Dortė juto 
kvėpavimą į veidą. Bet ji neatsakė. Net ir tada, kai toji mote- 
ris patapšnojo jai per ranką. 

— Labai neatsakinga tiesiog leisti jam išeiti nesužinojus 
pavardės ir adreso! 

— Ne su manim reikia kalbėti! Ne aš ją priėmiau. Bet mes 
juk privalėjome jums pranešti, nes nežinome jos tapatybės... 
Turiu galvoje, mes negalime ja rūpintis. Čia ligoninė, o ne 
prieglauda... 

— Man akivaizdu, kad jai reikia medicinos darbuotojų 
priežiūros, - pertraukė žemas moteriškas balsas. - Tokiais 
atvejais policija neužsiima, kol ji nepadarė nieko bloga. Kaž- 
kas juk turi apie ją Žinoti. 

— Ir aš taip manau! Ar galėtų ja susidomėti psichiatrai? 

— Arji susitrenkė galvą? 

— Nemanau... Ligos istorijoje neparašyta. 

— Ar galiu pasikalbėti su gydytoju ir užmesti akį į jos ligos 
istoriją? Tuomet galbūt galėsiu pradėti tyrimą. 

Grindimis nuėjo dvi poros pėdų. Vienos padai buvo 
kamštiniai ir šiek tiek šlepsėjo. Kita mūvėjo tvirtus batus su 
guminiais padais. Durys užsivėrė, ir Dortė liko viena. 

Policija! Dabar jie ją sučiups! Privers kalbėti. Jei ji neno- 
rės, jie tardys, kol ji palūš. Papasakos apie Larą. Tomą! Tuo- 
met turės slapstytis visą likusį gyvenimą. Ji pabandė viską 
įsivaizduoti. Lietuvos policija? Kekšė! Nėščia. Mama viską 
sužinos. Ji mirtų nuo tokios žinios, net jei Dortė vėl mėgin- 
tų skandintis. O jei nenusiskandintų ir sugebėtų neįskųsti 
Tomo, negelbėtų ir tai, jog Tomas sumokėjo, - Makaras ir 
Liudvikas ją susirastų. 

DoRTĖ STAIGIU JUDESIU ištraukė prie rankos pritaisy- 
tą žarnelę ir pajuto stiprų skausmą, kai nuplėšė, kas buvo 
pritvirtinta apačioje. Atrodė, jog galva ne visai savo vietoje, 
o gomurys lyg sena oda. Spintoje ji rado drabužius - susi- 
glamžiusius, bet sausus. Dortė nešvaistė laiko nusivilkdama 
pižamos marškinius - tiesiog užsimetė džinsinį švarkelį ir 
sugrūdo medvilninę palaidinę į rankinę. Ant išsipūtusių li- 
goninės kelnaičių užsitraukė sijoną ir patikrino, ar pasas ti- 
krai guli tarp pamušalo ir rankinės dugno. Jie jo nerado! Pi- 
nigų ji neturėjo. Du šimtus kronų iššvaistė maistui, liko tik 
dvi monetos po dešimt kronų džinsinio švarkelio kišenėje. 

Ilgame koridoriuje švietė iškaba „Exit“. Neatrodė,jog kaž- 
kas būtų budėjęs, norėdamas ją sustabdyti, bet nebuvo tikra. 
Galva - dunksinti dėžė. Ten persikėlė širdis. Ji praėjo pro 
baltai apsirengusius žmones, kurie galėjo ją vytis. Žmonės 
blankiais arba plokščiais veidais slinko pro šalį. Jie, matyt, 
buvo gydomi nuo vienos ar kitos ligos. Nevertėjo gaudyti 
žvilgsnių. Galbūt jie jos nematė. Jauna moteris, apsigaubu- 
si skara, spoksojo į ją baimės kupinomis akimis. Bet ji toli 
gražu nekėlė grėsmės. Tereikėjo Žengti tiesiai, greitai ir už- 
tikrintai, nebėgti. 

Jau lauke, išėjus pro besisukančias duris, į Dortę padvel- 
kė oro gūsis, lyg sparnais būtų plevenęs drugelis. Paėjėjusi 
kelis žingsnius, ji atsisėdo ant suolelio, kad kiek įmanyda- 
ma suimtų save į rankas. Išsilaisvinus iš vamzdelių pančių 

degino tarpkojį. Ji mėgino surinkti mintis, nuojauta sakė, 
kad čia ji dar nėra buvusi. Galbūt į vidų pateko ne pro tas 
pačias duris, pro kurias išėjo. Taksi mašinos priartėdavo ir 
nuvažiuodavo sau. Žmonės su gėlėmis ir krepšiais. Jei tik 
būtų galėjusi parvažiuoti taksi iki Laros buto! Už dvidešimt 
kronų. 

Sėdėdama su nuleista ant kelių galva pajuto, kaip tarsi iš- 
leista iš maišo atsėlino panika. Jie jos ieško! Dortė įsitvėrė 
suolo ir pro išdžiūvusią gerklę sunkiai įtraukė oro. Paskui 
atsistojo ir nulingavo tolyn. Kirto gatvę. Netrukus rado ke- 
lią, kur nebuvo žmonių. Klaidžiojo, kur akys veda, prisilai- 
kydama gyvatvorių ir sodų tvorų. Linkstančiais keliais ir 
neklusniomis pėdomis. 

Jaunas vaikinas su prikabintu prie dviračio laikraščių ve- 
žimėliu žvilgtelėjo į ją. Jis turbūt mano, kad aš girta arba 
apsvaigusi nuo narkotikų, pagalvojo Dortė ir pamėgino su- 
siimti. Nebuvo taip paprasta. Išdalijęs laikraščius ir važiuo- 
damas atgal, vyrukas sustojo ir nukėlė vieną koją. 

— Nekaip jautiesi? 

Dortė apsimetė, kad negirdi, tiesiog žengė žingsnį į šoną 
ir nuėjo tiesiai neprisilaikydama tvoros. 

— Ką gi, atleisk! Tiesiog pamaniau, kad tau reikia asai 
bos. Viso geriausio! - išgirdo ji už nugaros. 

Tuomet iš jo teliko tik vežimėlis su laikraščiais, nugara 
ir užpakalinis ratas. Kepuraitė ir dryžuotas megztinis. Vy- 
rukas dingo - lyg medžių vainikuose paslėpti siūlai būtų 
tempę jį pirmyn per juodai mėlyną mirgesį. Laiškanešys ant 
dviračio? Galbūt ir ji galėtų gauti tokį darbą? Tam kažin ar 
būtina gerai mokėti norvegiškai. Reikėjo paklausti, kiek jis 
uždirba. 

Atrodė, jog ji eina visą amžinybę, kai staiga pamatė di- 
džiosios bažnyčios bokštus. Dabar Dortė galėjo lengvai 
orientuotis, kad rastų Laros butą. Jai toptelėjo, kad, matyt, 

bus apsukusi ratą. Vienoje vietoje buvo laiptai ir suolas. Ji 
trumpam prisėdo. Susilenkė virš kelių, iš dalies tam, kad pa- 
sislėptų nuo praeivių, iš dalies - kad nenukristų. Staiga ji iš- 
girdo tolygų eismo ir žmonių dūzgesį - lyg kas po ilgo laiko 
būtų įjungęs televizorių. Tas garsas, ko gero, buvo čia visą 
laiką, bet Dortė neprisiminė, kad būtų jį girdėjusi. Pajudinu- 
si koją, užkabino apytuštį vandens butelį. Atsuko kamštį ir 
jį pauostė. Paragavo. Taip, tai tikrai vanduo. Ji pakėlė butelį 
prie lūpų ir godžiai gurkštelėjo Bet daugiau nelindo. Tokio 
nepakeliamo troškulio neįmanoma numalšinti, kad ir kiek 
gertų. Taigi reikėjo pataupyti. Ji nesirgo. Tiesiog buvo iš- 
troškusi! Dortė įsikišo plastikinį butelį į rankinę ir patraukė 
toliau. Norėjo prisipildyti jį pirmoje pasitaikiusioje vietoje, 
kur tai įmanoma. Upėje? 

Automobilių ir žmonių triukšmas tapo nepakenčiamas, 
lyg vanduo būtų pažadinęs jusles. Bet eiti reikėjo, kitaip ji 
nepasieks Laros buto. Čiurnos buvo sudžiūvę stagarai. Saulė 
plieskė į veidą, kol išpylė prakaitas. Būtų nusivilkusi švar- 
kelį, bet kadangi buvo tokia kvaila ir išėjo su pižama, teliko 
susitaikyti. Niekas negali vaikščioti gatvėmis apsivilkęs tėvo 
pižama. Žmonės turbūt pagalvotų, kad ji išprotėjusi. O gal 
tokia ir buvo? 

Šovė į galvą mintis užeiti į bažnyčią. Galbūt trumpam pri- 
sėsti ant suolo ir pagalvoti apie Laros fontanėlį. Tai atrodė 
teisinga. Bet tuoj prisiminė, kad sukliudys sunkiosios durys. 
Be to, buvo visai ne pakeliui. Vis dėlto ji matė save žengian- 
čią iki pat artimiausio altoriaus, priglaudžiančią kaktą prie 
priešais stovinčios kėdės ir atsiklaupiančią. Kaip tik dabar 
ji turėtų pasimelsti. Bet viskas, apie ką galėjo galvoti, buvo 
Laros vazoninė gėlė, kuri, matyt, perdžiūvusi nuvyto. Ilgi 
kalavijo formos lapai su baltomis dėmelėmis, matyt, pavirto 
rudomis skiautėmis. 

Dortę užvaldė mintis, kaip nieko nesutikti kopiant laiptais. 
Žvilgsniai, kurių ji sulaukė gatvėje, bylojo, jog ji atrodo įtar- 
tina. Mėginant atsirakinti duris, į akis krito vis dar prie išori- 
nės plaštakos pusės prilipęs pleistras su sukrešėjusiu krauju. 
Krapštėsi galvodama, jog visiškai nebemoka elgtis su raktais, 
tapo niekam tikusi vien todėl, jog gulėjo ligoninėje. Ji ap- 
suko raktą ir dar kartą įkišo jį į spyną, tiesą pasakius, žino- 
dama, kad nepavyks. Tuomet suprato, kad vienintelė prie- 
žastis, kodėl nepavyksta atrakinti durų, yra ta, jog iš vidaus 
įkištas raktas. Ji žengė atatupsta link laiptų, nulipo žemyn 
du laiptelius, kad pasislėptų, ir prisiglaudė prie sienos. Po 
valandėlės nulipo žemyn ir pažvelgė į pašto dėžutę, nebūda- 
ma iki galo tikra, ko ten ieško. Ši buvo tuščia. Tik nedaugelis 
daiktų yra tokie bergždi kaip kad tuščia pašto dėžutė. 

Pro atvirą laiptinės langą atklydo kamanė. Beviltiškai ir 
su triukšmu, lyg būtų maniusi esanti meška, ji atakavo stiklą, 
geisdama ištrūkti laukan. Valandėlę pasėdėjusi Dortė ir vėl 
užsvirduliavo laiptais aukštyn. Pusiaukelėje išgirdo atidaro- 
mas laukujes duris ir greitus žingsnius apačioje. Netrukus 
pro šalį praėjo vyras rudais batais ir silpnai atsiduodantis 
senu popieriumi. Dortė buvo mačiusi jį anksčiau, iš balko- 
no. Jis nieko nesakė, tiesiog praslydo pro šalį ir atsirakino 
duris kažkur antrame aukšte. Vis dėlto praėjo nemažai lai- 
ko, kol jos širdis nurimo. 

Šį kartą Dortė pasiklausė prie durų. Prikišusi ausį girdėjo 
fontanėlį. Šiaip visur tvyrojo tyla. Ji įkvėpė, šiek tiek palau- 
kė ir paskambino į duris. Keistas, kimus senojo skambučio 
čirškesys privertė ją krūptelėti, bet nieko neįvyko. Po trečio 
skambučio šalia fontano ji išgirdo kitą silpną garsą. Kažkas 
iš vidaus ištraukė raktą. Dortė kurį laiką delsė, paskui įkišo 
savo raktą ir pasuko. 

Po akimirkos ji buvo įtraukta už pakarpos į prieškambarį. 

— KopĖL NEDAVEI jokio ženklo, kad tai tu? - sušnypštė bal- 
sas, ir ją apsivijo dvi rankos. 

— Negalėjau žinoti, kas čia yra, - išspaudė Dortė ir įsi- 
kniaubė į minkštą Laros kūną. 

— Kur tu buvai? Atrodai nekaip! - Lara atitraukė ją nuo 
savęs įtariai tirdama. Ji pastebėjo plaštaką su kruvinuoju 
pleistru ir suspigo: - Po perkūnais, tu juk nesibadai! Ir dar į 
tą vietą! Kvailelė! 

Kambarys ėmė suktis. Dortę įsiurbė tolimas, vibruojantis 
garsas. Tuomet ji išsitiesė kaip ilga. Laros lūpos buvo du 
ryškūs lėtai virš jos judantys rožės žiedlapiai. 


„Ir jie davė Jam atsigerti.“ Mamos balsas buvo nuolankus, 
bet skaidrus kaip krištolas. Biblijoje nuolatos kas nors gau- 
davo atsigerti. Laros rankos laikė grublėtą stiklinę tiksliai 
matuodamos, kokiu kampu ją palenkti, kad Dortė spėtų nu- 
ryti. Ji gulėjo padėjusi galvą Larai ant kelių ir žvelgė į jos 
juodai lakuotus kojų nagus. Jie panėšėjo į aptrintas vyšnias. 
Dortė rijo ir rijo. 

Netrukus pavyko atsistoti ir persikelti ant sofos. Lara nu- 
traukė nuo jos batus ir švarkelį. 

— Kas čia per apsirengimas! - pratrūko ji. - Šitie marški- 
niai! Tu buvai ligoninėje! Ką, po galais, ten veikei? 

— Nieko... - sumurmėjo Dortė susigėdusi. 

— Nieko? Niekas neatsiduria ligoninėje dėl nieko! 

— Vienas toks klientas... 

— Tave sumušė? - prislėgta paklausė Lara. 

— Ne! Ištraukė mane iš upės ir... 

— Kas per idiotas įmetė tave į upę? 

— Niekas... 

— Ką, po perkūnais, tu veikei upėje? - suspigo Lara. 

— Šito aš neprisimenu... Būk gera... Nepyk! 

Laros užpakalis klestelėjo ant sofos taip staigiai, jog pri- 
spaudė Dortės plaukus. Ji užmerkė iš skausmo akis ir len- 
gvai kepštelėjo per moters ranką. Lara kilstelėjo ir ištraukė 
jos plaukus, lyg tai būtų buvusi verpalų sruoga. 

— Aš ne pikta! Aš įsiutusi! Kad turėjau palikti mergaitę, 
kurios toks menkas protelis, jog lekia skandintis! 

Į tokius žodžius nebebuvo ko atsakyti. 

— Tu atrodai kaip perkaręs skeletas! Išvirsiu arbatos! — 
pareiškė Lara grėsmingu balsu, paskui nuėjo prie virtuvės 
spintelės ir pradėjo barškinti visokiais rakandais. 

Dortė nusigavo į tualetą. Ten sėdint ją užliejo toks didžiu- 
lis palengvėjimas, kad Lara grįžo, jog ji pravirko. Paskui, nu- 
siplovusi veidą ir rankas bei išmetusi pleistrą, paknopstom 
nulėkė prie spintelės, kur stovėjo Lara ir tepė sumuštinį su 
sūriu. Atsistojo už jos, įsikniaubė jai į nugarą ir kūkčiodama 
suinkštė. 

— Lara! Tu esi princesė! Noriu būti tavo nykštukas. 

— Nutilk! Niekados neturi pamiršti, kad tai tu esi prince- 
sė! Anie tėra nykštukai! Jų smegenys ne didesnės kaip žiur- 
kės! - sušnypštė Lara, sukrovė viską ant padėklo, nunešė į 
svetainę ir dailiai išdėliojo ant stalo. Paskui taip stipriai kles- 
telėjo ant sofos, jog ši sudejavo. - Juk žinai, kad negalima 
pasiduoti? Niekada! 

— Kodėl? 

— Tu gavai šį gyvenimą, kad įrodytum sau pačiai, jog esi! 
Ir kad ne veltui čia esi. Supranti? - Lara atsikando didžiulį 

duonos kąsnį ir ėmė kramtyti, tarsi būtų reikėję apčiaumoti 
žodžius, kad jie taptų tiesa. 

— Aš bandžiau, - sumurmėjo Dortė ir pažvelgė į savo 
sumuštinį. Ne, ji nesijautė esanti soti, bet, matyt, buvo per 
vėlu. Ji save išmokė, kad alkis nesitęsia visą laiką. Jis ateina ir 
praeina. Išnyra nakties košmaruose arba einant pro duonos 
parduotuvę. Kai kada nuo jo pavargstama. Galiausiai lieka 
tik švino skonis ir tas graužiantis jausmas, lyg pilve tūnotų 
žiurkėnas. 

- Turi įrodyti sau pačiai, juk sakiau! Reikia turėti išdidu- 
mo. Be to, kada nors juk grįši namo pas mamą. Ar ne? 

Dortė nežinojo, ką atsakyti, tik palengva papurtė galvą, 
kad parodytų, jog bent jau klausosi. 

- Žinoma, kad grįši namo! Ar atgavai savo pasą? 

- Taip! Bet iš to juk nebuvo jokios naudos. Neturėjau pi- 
nigų kelionei. Kas jį ten įdėjo? 

— Vienas mano pažįstamas. Bet dėl šito nesuk sau galvos. 
Tu jį gavai, ir tai svarbiausia. Kalbėjai su juo? 

— Pasas buvo pašto dėžutėje. Ar jis dirba Tomui? - Dortė 
kramtė duonos gabalėlį mėgindama nuryti. 

— Neklausinėk! 

— Ar Tomas atidavė jam pasą? 

— Juk sakau, kad neklausinėtum! Bet kodėl tau taip pras- 
tai sekėsi? Nedarei, kaip buvau liepusi? 

— Nežinau... Sutikau vyrą raudonais plaukais, kuris buvo 
malonus. Ir vieną, vardu Artūras, kuris norėjo, kad atva- 
žiuočiau į Oslą. Jis galėjo man rasti darbo valgykloje, bet 
neatsiliepia telefonu. Mėginau pasiteirauti darbo vienoje 
kavinėje, bet ten buvo tik morkų pyragaičiai, - pasakė ji ir 
nusišluostė akis. 

- Betgi liaukis! Išsišnirpšk nosį! - ištarė Lara ir pažvelgė 
į ją susirūpinusi. - Turi likti prie to, ką sugebi. Tu juk tokia 
darbšti ir... daili! Galiu lažintis, jog sėdėjai ir gailėjaisi savęs, 

užuot sukandusi dantis ir ieškojusi išeities. Nejau manai, 
kad dar būčiau gyva, jei būčiau buvusi tokia jautri ir ištižusi 
kaip tu? Tikrai ne! 

— Tu visko nežinai, Lara. Nesupranti? Aš negaliu šitaip! — 
Atkandusi vieną kąsnį, Dortė padėjo sumuštinį ant lėkštės ir 
nusišluostė panosę. 

— Nekalbėk apie tai, ar tai gali, ar ne. Kalbėk apie tai, kaip 
susimokėti už maistą ir butą. Yra daug Žmonių, kurie ne- 
kenčia savo darbo, savo viršininko... visko! Bet jie juk turi 
valios eiti į priekį. Tiesa? Ir mes tokios! Tu ir aš, Dorte, mes 
eisime į priekį. Po galais, mes nepūsime upėje. Girdi?! - Lara 
kramtė dar greičiau. 

— Kaip sekėsi tau? - pasiteiravo Dortė, kad visa tai pasi- 
baigtų, paskui ji trūktelėjo didžiulį gurkšnį iš puodelio. Ar- 
batoje jautėsi medus ir citrina. Arbata buvo kaip Lara - sti- 
pri, saldi ir karti vienu metu. Kuria gali pasitikėti - kol ne- 
sibaigia. 

— Ačiū, gerai! - pasakė Lara ir užvertė akis į viršų. - Nieko 
ypatingo. Gyvenau pas vieną seną pažįstamą. Šis biznis visai 
supuvo. Visi galvoja tik apie save. Rusijoje taip pat, - atsidu- 
so ji ir ėmė valgyti su didžiausiu malonumu. - Bet tu štai ką 
tik ištraukta iš upės, prisikėlusi iš mirusiųjų ir... Beje, išmetė 
jie tave lauk? Iš ligoninės? 

— Ne, jie kalbėjo apie tai, kad mane turėtų pasiimti polici- 
ja. Aš išsitraukiau abi žarneles ir išėjau. 

— Zarneles? 

— Viena rankoje, o kita čia. - Dortė parodė ranka į tarp- 
kojį. | 

— Dieve brangus! Visos dvi! Tau buvo taip blogai? Ir užuot 
džiaugusis, kad išgyvenai, nesugebi net kąsnio nuryti, nors 
beveik kišu tau į burną! - pratrūko ji. Paskui staiga prislo- 
pino balsą ir ištarė: - Galėčiau tau papasakoti, kaip kartą 
Maskvos požemiuose koviausi su milžiniška, perkarusia 
žiurke - dėl gabalėlio duonos. 

— Negali būti! 

— Dar ir kaip gali. Buvo žiema ir taip velniškai šalta, net 
ir kanalizacijoje po žeme. Ten, žinoma, mirtinai nesušalsi, 
bet reikėjo saugoti kiekvieną trupinėlį maisto, kurį pavyk- 
davo gauti. Geriausia paslėpti prie kūno ir apsimesti, kad 
nieko neturi. Rasti maisto man sekdavosi gana neblogai, tad 
kartais ką nors atiduodavau, kad jie paliktų mane ramybė- 
je. Aš juk buvau tik menkutė žuvelė. Vienintelis mano gin- 
klas buvo dantys. Jie visada gelbėdavo nelaimėje. Daugumai 
buvo daug svarbiau susiveikti klijų nei maisto. 

— Klijų? - silpnu balsu paklausė Dortė. 

- Juk reikia nors kiek džiaugsmo. Jei turėdavai klijų, galė- 
davai įsirausti tarp savo skudurų ir uostyti, kol imsi skristi. 
Bet kai kuriems nuo jų stipriai pasimaišydavo protas. Turiu 
galvoje, jie tapdavo pavojingi. Kad juos kur velniai! Ypač 
vienas, kuris niekada nesiprausdavo ir nevogdavo drabužių, 
kad galėtų pasikeisti. Jis dvokė kur kas labiau už pačią ka- 
nalizaciją. Jei jis ateidavo ir norėdavo į užpakalį, tai kur jau 
ten. Nuo dvoko tiesiog netekdavai sąmonės. 

— Į užpakalį? 

— Taip, turbūt išmoko iš tų senių, kuriems parsidavinė- 
davo. Galbūt jis buvo gėjus? Iš kur man žinoti? Bet kuriuo 
atveju... Kartais man miegant maistas dingdavo. Stipriausieji 
atimdavo maistą iš visų. Dažnai valgydavau ant galvos užsi- 
metusi striukę, kai „kaimynai“ miegodavo. Bet duonos kva- 
pą, net ir sudžiūvusios, supelijusios duonos, žmonės užuos- 
davo per miegus, jis nustelbdavo net mėšlo dvoką. Ir tada jie 
ūmai pabusdavo. Prasidėdavo velniava. Jei neatiduodavai to, 
ką turi, laisva valia, jie dažnai pasiimdavo ir tavo maistą, ir 
skylę. Stipriausieji vaikinai turėjo pasakišką apetitą viskam. 
Visai kaip beždžionės. Jie sėdėdavo kampe ir jį tampydavo, 
norėdami paerzinti. Kai kurie turėdavo energijos tokiems 
dalykams, kad ir kokie alkani ar apsvaigę jie būtų. 

— Tai netiesa! 

Antausis pliaukštelėjo dar prieš Dortei susigaudant, kas 
įvyko. 

— Tu nekaltinsi manęs melu! Girdi! Aš meluoju, tik kai 
reikia gelbėti gyvybę arba apginti svarbius žmones, o ne pa- 
sakodama smulkmenas draugams. 

- Ar aš tavo draugė, Lara? - sukuždėjo Dortė ir susiėmė 
už zvimbiančios ausies. 

— Aišku! Aš taip išsigandau - grįžau, o tavęs nėra. Pama- 
niau, kad galbūt tave suėmė. Taip, pripažįstu, kad bijojau ir 
dėl savęs pačios, jog būsi mane išdavusi. Šitaip galvoja tas, 
kuris visada turėjo kovoti. Bet iš tikrųjų aš netikėjau, kad 
mane įskundei. Baiminausi, kad tau kažkas nutiko. Ar su- 
pranti? Tu juk narsi, bet ganėtinai kvaila. Žmogus, gyvenęs 
taip saugiai ir gerai kaip tu, su mama ir visa kita, iš tikro 
nėra gajus. Bet tu mokaisi greitai. Supranti? 

Prie Laros lūpų kampučio kabėjo mažytis duonos tru- 
pinys. Akimirką jis lengvai virptelėjo. Lara pajuto, kad ten 
kažkas yra, ir įsitraukė jį liežuvio galiuku. 

— Lara, yra kai kas... 

— Šūdas, kad jie suėmė Tomą ir mums teko lįsti į pogrindį! 
Dabar aš suprantu. Vienas iš nedaugelio, kuriais galima pa- 
sitikėti, yra Tomas! Jis nieko nepasakė. Kitaip jie būtų mane 
suėmę. Ir kitus. Laimei, nežinau, kur jie yra. Paklausyk! Jei 
mane tardytų, aš pažįstu tik tave. Mes esam vienintelės. Mes 
veikiam savarankiškai, be sutenerių. Šioje šalyje tai neuž- 
drausta. Remkis tuo! Bet aš tikiuosi, kad Tomas nebus nu- 
teistas. Ar matei laikraštį? 

— Laikraštį? Dar ne. 

— Ten nėra vardų ir nuotraukų, tik pasakojimas... Tai jis! 
Jie mėgina jį nuteisti už prekybą žmonėmis! Nesąmonė! Jis 
juk kaip ir išgelbėjo tau gyvybę, tiesa? Bet jis daug stam- 

besnė žuvis, nei aš maniau. Įspūdinga! O ką, beje, padarei 
televizoriui? - paklausė ji besirausdama laikraščio. 

— Jis pats sugedo. Gal dėl lietaus... 

— Kvailutė! Jis nepajuosta nuo lietaus, - pasipiktino ji. 
Netrukus susirado laikraštį ir sumurmėjo kažką apie tai, kad 
televizorius senas. 

- Kaltintojas nori duoti jam penkerius metus! Jie mano, 
kad už viso to stovi daugiau vadeivų, - pasakė Lara, išsklei- 
dė lapus ir ėmėsi versti į rusų kalbą. 

— „Vadeivoms priklauso visa galia. Jie valdo kasdienį mer- 
ginų gyvenimą pasitelkdami prievartą, jėgą ir grasinimus 
bei atima jų orumą. Bausmė už prekybą žmonėmis pagal 
Baudžiamojo kodekso 224 straipsnį tėra penkeri metai ka- 
lėjimo. Merginos gyvena šiuolaikinėje vergijoje. Jos išnau- 
dojamos ir mušamos. Baimindamosi deportacijos ir keršto, 
daugelis nedrįsta įduoti vadeivų.“ Antraštė „Mėsos rinka“. 

Lara nutėškė laikraštį ant stalo ir liko sėdėti plačiai išplės- 
tomis akimis ir žiopčiojančia burna. 

- Jie palauš Tomą. Mums visiems gali būti krachas, - pris- 
lėgta tarė ji. 

Dortė pačiupo laikraštį ir pamėgino kažką įžiūrėti, bet 
viskas dingo kaip rūke. „Mėsos rinka . 

— Ar tai apie Tomą? Apie mus? - sudžerškė jai iš burnos. 

— Jei kas paklaustų - tu Tomo nepažįsti! Niekada apie jį 
negirdėjai. Tuomet turėsi draugą visam gyvenimui. Jei jį iš- 
duosi, išėjęs nusuks tau sprandą. Arba kaipmat lieps kam 
nors padaryti tai vietoj savęs! 

— Kaip gali sakyti, kad Tomu galima pasitikėti, kai jis nori 
nusukti mums sprandą? 

- Jei mes išplepėsim, tai mes būsim išdavikės, ne jis! To- 
dėl! Ir pasakysiu tau, kvaišele, kad nebegaliu grįžti į Rusiją. 
Jau geriau keli mėnesiai Norvegijos kalėjime! Jei jie mane 
suims, prisieksiu, kad nepažįstu Tomo niekaip kitaip, tik 

iš atsitiktinių susitikimų baruose ar panašiai. Nežinau nie- 
ko apie jo užsiėmimus. Tu irgi! Tu veiki savarankiškai! 
Supratai“ 

— Kaip aš čia atsidūriau? 

— Tave atsitiktinai pavėžėjo, bet nežinai to vyro vardo. Ra- 
dau tave kažkokio viešbučio bare. Pasakysiu, kad tiksliai ne- 
prisimenu. Nurodysiu apytikslę datą, kai tu atsidūrei Tomo 
bute. Kada tai buvo? 

Dortė papurtė galvą. 

— Na, matai. Žmonės taip lengvai pamiršta. Įtartiniausi 
tipai yra tie, kurie tiksliai žino datą ir laiką, kada kur buvo ir 
su kuo susitiko, - pasakė ji ir atsiduso. 

Dortė aptiko nuo ligoninės marškinių rankovės nukarusį 
siūlą. Tiesą pasakius, norėjo juos nusivilkti, bet tai pasirodė 
sunkus darbas. Ranka neklausė. Akys merkėsi. Atrodė, lyg 
rankos ir kojos neturėtų jokio ryšio su visu kūnu. Laros bal- 
sas sklido iš tuščios laukimo salės akmeninėmis sienomis. 

— JIS BUVO MALONUS ir nepajėgė užsimauti prezervatyvo. 

— O tabletės? 

— Aš juk ruošiausi susirasti normalų darbą... Bet tą dieną 
išgėriau. 

— Tą dieną?! Viešpatie tu mano! - pratrūko Lara ir stum- 
telėjo visą ritinį tualetinio popieriaus Dortei į veidą, nors ji 
vis dar vėmė. 

Netrukus Dortė nusišluostė burną ir nuleido vandenį. 
Išsivalė dantis ir įėjo į svetainę. Lara sėdėjo prie stalo su- 
siėmusi galvą. Dortė atsargiai prisitraukė kėdę ir atsisėdo 
prie jos. 

— Turi eiti pas gydytoją! Turi jį pašalinti! 

— Ji negali... Jis per didelis, - konstatavo Dortė. - Be to, 
mamai plyštų iš skausmo širdis! 

— Paklausyk! Kas blogiau: tai, kad tavo mamai plyš iš 
skausmo širdis, nes tu nėščia, nors tau dar pienas nuo lūpų 
nenudžiūvo, ar tai, kad jai plyš iš skausmo širdis, nes tu jį 
pašalinsi? 

— Aš nežinau... 

— Na, matai! Kur tu buvai? Kas sakė, kad per vėlu? 

— Ta, kuri mane susiuvo. 

Lara atsiduso ir atstatė lūpas. Buvo aišku, kad ji galvoja. 

— Tu, aišku, nežinai, kaip rasti tą vyrą? - sumurmėjo Lara 
beveik sau pačiai. - Kas dar nenaudojo prezervatyvo? Su 
kuo susitikai? 

- Aš tau pasakojau... Su Artūru, tuo, kuris išsivedė mane 
iš to namo... Ir su Sveinungu. 

— Susikaupk! Ar tai tas pats, kuris tau davė savo mobilio- 
jo numerį? Kuris neatsako telefonu? Jo vardas Artūras ar 
Sveinungas? 

— Artūras... 

Lara užsimerkė: 

— Ar dar turi jo numerį? 

— Taip. 

— Ar jis apie tai Žino? 

— Apie ką? 

— Vaiką. 

— Ne! Ašjuk ir pati nežinojau. 

Lara stovėjo išplėtusi šnerves ir lūpas suspaudusi į rau- 
doną kaištį. 

— Jis kvietė pas save gyventi? 

— Tai, matyt, buvo nerimta. Jis neatsako telefonu. 

— Ar žinai pavardę? 

Dortė susimąstė ir kažką prisiminė. 

- Sveinungas ar tas vyras koridoriuje, atrodo, pavadino jį 
ponu Ekliovu, bet gal tik juokais. 

— Artūras Ekliovas! Skamba neblogai! Aš skambinu. 

— Šiuo numeriu jis neatsako. 

- Šitai mes išsiaiškinsim. Informacijoje. Pasakysiu, kad 
baigi sudžiūti iš meilės. 

— Ne! Jis net nežino mano tikrojo vardo. Tu juk sakei, kad 
prisistatyčiau Ana. 

— Žinia, aš jam viską paaiškinsiu, bet ne apie vaiką. Tu 
persikraustysi pas jį! 

— Noriu pasilikti pas tave, kol važiuosiu namo, - sudejavo 
Dortė. 

— Tai turi įvykti pas Artūrą, arba turime parūpinti pinigų, 
kad galėtum grįžti namo pas mamą ir susilaukti vaiko ten. 

— Ne, negaliu šitaip važiuoti namo! 

— Gerai, tuomet turi dėti viltis į tą Artūrą. Jis pažadėjo 
surasti tau darbo. 

— Aš jo beveik nepažįstu. Ar negaliu tiesiog likti čia? — 
verkšlendama paklausė Dortė. 

Lara atsistojo ir ėmė vaikštinėti aplink stalą. Iš pradžių 
nieko nesakė. Pasidarė ganėtinai nejauku, o Dortei teko su- 
kioti galvą ir visą kūną, kad galėtų sekti moters žygį. 

— Man keletą kartų skambino vienas Žmogus, kuris mė- 
gina mane spausti. Jis nori paslaugų... Sako, kad viską žino. 
Galbūt turėsiu jam dirbti, kad manęs neįduotų, - atsiduso 
ji. - Negaliu tavęs į tai įtraukti. Pradedu tave pažinti. Neno- 
riu būti kalta dėl to, kad baigsi dienas kaip žuvų maistas upė- 
je... Be Tomo viskas beviltiška. Neturiu pinigų išlaikyti šito 
buto. Galbūt turėsiu susirasti mažytį kambarį. Supranti? 

Tarp jų išaugo kalnas. Dortė negalėjo tuo patikėti. Tai ne- 
galėjo būti tiesa! Emė ristis ašaros. Kurį laiką Lara sėdėjo 
neįprastai tyliai, paskui uždėjo delną ant Dortės rankos. 

— Nesielk kaip vaikas. Tu tapsi motina, - švelniai ištarė 
ji. - Dabar paskambinsiu tam Artūrui ir pasakysiu, kad nori 
atvažiuoti į Oslą. 

— Aš nepažįstu Artūro... Namuose turiu vaikiną, Nikola- 
jų, - dabar jau garsiai raudojo Dortė. 

Lara mostelėjo priešais save delnu, lyg būtų norėjusi nu- 
baidyti uodą. 

- Jei pasakysi dar Žodį, ir aš imsiu žliumbti! - suriko ji. 

Dortė ilgai nieko nesakė. 

— Kaip daroma su tokiais vaikais? - galiausiai sušniurkš- 
čiojo ji. 

— Nežinau. Bet jie ateina patys savaime, kai yra pasiruo- 
šę. Nuo tol būsi atsakinga, kad vaikui nereikėtų ieškoti senų 
vyrų apleistuose parkuose, jei gims mergaitė! 

— Ar šioje šalyje gėdinga turėti vaiką netekėjus ir neturint 
draugo? 

- Visai ne! Šioje šalyje vaikas yra žmogus. Bent jau tol, 
kol kas nors gali juo pasirūpinti, - atsakė Lara ir strykte- 
lėjo prie židinio paimti degtukų. - Žinai! Uždegsiu už tave 
žvakę, vaike mano! Supranti, niekam netapsiu mama labiau 
nei tau. 

— Kaipė 

— Banali istorija, bet ne tokia kvaila kaip tavo! 

Ji uždegė ant stalo dvi raudonas žvakes ir vėl atsisėdo. 

- Jis buvo vienas iš tų didžiųjų uostytojų, - pradėjo ji. - 
Tiesą pasakius, linolis prakiurdo smegenis, bet jo kontrolės 
aparatas dar tiek veikė, kad jis man padėjo to atsikratyti — 
geležiniu strypu iš sulaužyto pirkinių vežimėlio, pamirky- 
tu denatūrate. Bet tu šito nedarysi! Tai galėjo baigtis labai 
liūdnai. Savaičių savaites kraujavau lyg kiaulė - bet išlįsti 
jis išlindo. Tik po dešimties metų vienas ginekologas Nor- 
vegijoje man pasakė, kad aš visiškai sumaitota, taigi galiu 
nė negalvoti apie vaikus. Bet apie tai ir negalvojau. Nors, 
žinoma, būtų visai smagu. 

— Man būtų gerai, jei tu būtum ginekologė, - pasakė Dor- 
tė. Tuomet Lara atsisuko į ją apimta ūmaus įsiūčio. Rankos 
šoktelėjo prie klubų, o veidas susiraukšlėjo į neatpažįstamą 
gniutulą. 

— Kada gi tu liausiesi galvojusi tik apie save? - metė ji. 
Paskui tarsi sugniužo ir tarė: - Atiduočiau ne vienerius savo 
prakeikto gyvenimo metus, kad vieną rytą galėčiau nubusti 
kaip ginekologė su nuolatiniu atlyginimu, užuot pardavinė- 
jusi savo ir kitų tarpkojį besmegeniams idiotams! 

Lara buvo kažkuo ypatinga. Turėjo savotiško sunkaus it 
akmuo lengvumo, kaip plūgą tempiantis jautis. Ji traukė ir 
traukė, o žemė skyrėsi ir virto už jos vagomis. Nuolatos ju- 
danti į priekį, iki pat lauko galo. Ten ji ryžtingai apsisukda- 
vo ir lygiagrečiai varydavo naują vagą. 

— NE, NUO TO ji nemirs, - pasakė tėtis ir nusišypsojo. Jis 
sėdėjo ant sėdynės priešais su išblukusiomis rusvai žals- 
vos spalvos kelnėmis, nusėtomis rūdžių spalvos dėmelėmis. 
Kelnės visada pakildavo virš čiurnų ir tapdavo per trumpos. 
Dabar, jam sėdint sulenkus kelius, jos atrodė tarsi išaugtinės, 
bet tėtis nesuko sau dėl to galvos. 

— Ji gėdijasi manęs... prieš Dievą... 

- Aš ją pažįstu. Ji niekada nemirs iš gėdos. Kitaip ji nie- 
kada nebūtų manęs pasirinkusi - taip toli nuo saviškių. Su- 
pranti, tavo motina visada ilgėjosi tėvo. Štai kodėl ji šnekasi 
su Viešpačiu. 

Traukinys bildėjo dideliu greičiu, ir Dortė persėdo ant 
laisvos sėdynės šalia tėčio, kad galėtų į jį įsikibti. Ji norėjo 
paimti jo ranką, bet kažkas kliudė. Galbūt ji buvo per didelė. 
Langas rijo eglių viršūnes ir spjaudė jas jiems už nugarų, o 
debesys virto vienas per kitą, lyg būtų norėję atvykti pir- 
mi. Po ja apie namų ilgesį dainavo geležiniai ratai. Purtė 
ją, siūbavo, norėjo jai įkalbėti, kad ji neturi ateities. Ji ką tik 
perskaitė Aną Kareniną. Anos nebeliko, o Vronskis norėjo 
išeiti į karą, nes gailėjosi pats savęs. Pabaiga buvo begali- 
nis nuobodus pasakojimas apie žmones, kurių ji neprisi- 
minė, ir apie mažą berniuką, kuris, kaip baiminamasi, buvo 
sugniuždytas. 

— Mama turi tokias griežtas nuostatas apie tai, kaip viskas 
turi būti. Kaip Vera ir aš turime gyventi. 

— Tiesiog duok jai truputį laiko. Jaunystėje jai mažai rū- 
pėjo, ką žmonės pasakys ar pagalvos. Ugtelėjusi juk ir tu šį 
bei tą supratai. Mes irgi nebuvome angelai. 

— Bet mama... Ji net nežino, kas yra kekšė? 

- Aišku, kad žino. Tik apie tai nekalba, kad apsaugotų 
Verą ir tave. Be to, ji nepratusi vartoti tokių žodžių. Bet mes 
apie tokius dalykus kalbėjomės, pameni? 

— Apie kekšes? | 

- Ne, nuo ko turėtume jus saugoti. Tu tikriausiai prisi- 
meni tą kartą, kai ji nenorėjo, kad jūs išgirstumėte, kaip Ana 
Karenina pykstasi su Vronskiu ir šoka po traukiniu. Dabar 
turiu pripažinti jos teisybę. Jūs buvote per mažos. Bet tąkart 
aš nesutikau, ir baigėsi tuo, kad aš tiesiog perskaičiau. 

— O tu, tėveli? Tu esi buvęs pas kekšes? Prieš sutikdamas 
mamą, nes jauteisi vienišas... 

Tik paklaususi ji suprato tikrąją priežastį, kodėl ji prie jo 
atsisėdo. Nebūtų atlaikiusi jo žvilgsnio jam atsakant. Stojo 
mirtina tyla - tik ritmingai dunksėjo ratai. 

— Būk gera, nežemink savo tėvo tokiais klausimais, - iš- 
tarė jis ir nutilo. - Bet nesu be nuodėmių. O skaičiuoti tu 
moki, nors ir ne taip gerai kaip Vera. 

— Nesuprantu. 

— Ar pameni, kai turėjome kasti žemę, kad įsivestume į 
namus vandenį? Kaip svetainės siena akimirką pakibo ore, 
kol jie ją parėmė, ir kaip vestuvinė nuotrauka nukrito nuo 
sienos ir sudužo? 

Dortė prisiminė. Mama tikėjo, jog tai reiškia nelaimę, o 
tėtis turėjo išpjauti naują stiklą ir jį įstatyti. 

— Pameni, kaip Vera perskaitė ant kitos nuotraukos pusės 
fotografo užrašytą datą ir paklausė, kodėl nuotrauka daryta 
praėjus keletui mėnesių po mūsų vestuvių? 

— Taip... 

— Tai štai. Aš nepamenu, ką atsakė mama, bet aš, šiaip ar 
taip, buvau toks bailys, jog apsimečiau neišgirdęs klausimo. 

Supranti... Vera buvo tavo mamos pilve ne tik toje nuotrau- 
koje su skėčiu, ji gyveno tame pačiame pilve beveik keturis 
mėnesius, iki mes pagaliau susituokėme. 

— Tai dėl to močiutė ant tavęs šitaip pyko? 

- Taip, žinoma. Dėl to ji turėjo nusileisti. O ji, kaip Žinai, 
turėjo kitų planų. 

— O toji, vardu Dortė, buvo jau mirusi? 

— Taip! Mes buvome tokie jauni. Ji važiavo į Daniją ap- 
lankyti savo šeimos, kai automobilis, kuriame ji sėdėjo, susi- 
dūrė su kitu... Bet šitai aš pasakojau anksčiau? 

— Taip, bet aš turiu Žinoti, kodėl aš, o ne Vera, gavau šitą 
vardą? 

— Tai buvo tavo vardas iš pat pradžių. Galbūt dėl to ją ir 
sutikau. 

Staiga kalnas šovė tiesiai į viršų, nuo uolų paleisdamas 
visą krioklį. Ūmai ir grėsmingai. Tik tikrovė gali šitaip per- 
lenkti lazdą. 

— Ar būtum vedęs mamą, jei ji būtų buvusi kekšė? - ji vos 
išdrįso paklausti. 

- Taip, žinoma. Būčiau vedęs tavo mamą, net jei ji būtų 
buvusi Mergelė Marija. Josefas juk taip ir padarė, nors tai ir 
apsunkino jo gyvenimą. 

- Bet bent jau Vera tavo vaikas? 

— Dėl to aš džiaugiuosi! Tačiau tai ne svarbiausia. Vaikas 
tau nepriklauso. Tiesiog džiaugiesi, kai gali jiems duoti dalį 
genų, kad užaugtų. 

— Tai tuomet kekšės irgi niekam nepriklauso, nors lai- 
kraščiai rašo kitaip? 

— Ne! Tai bandymas pažeminti ir sunaikinti kitą žmogų. 
Yra tokių, kurie netgi mano, jog jie gali parduoti kitą nesu- 
naikindami savęs. 

— Ne visi patenka į kalėjimą kaip Tomas. Daugelis tampa 
turtingi. 

— Tapti turtingam nėra tas pat kaip išvengti sunaikinimo. 
Greičiau priešingai. Savo sielos nenusipirksi. 

— Dabar kalbi kaip mama. 

— Tavo motina protinga, didžiuojuosi, kad šio bei to iš jos 
išmokau. 

Jie sėdėjo valandėlę netardami nė žodžio, o Dortė svarstė, 
ar jis norėtų, kad jie dabar išsitrauktų sumuštinių arba bu- 
telį vandens. 

— Manai, kad Tomas neturi sielos? 

— Šitai palieku apmąstyti jam pačiam ten, kur jis dabar 
yra. 

— Ar žmonės žino, kada pradeda prarasti savo sielą? 

— Tegaliu atsakyti už save. Aš būčiau tai žinojęs! 

— Kada? - sukuždėjo ji. 

— Kai išsikrausčiau iš Lietuvos be dėdės Josefo su Ana - 
paskutinių man likusių giminaičių. Jų sūnus taip pat išva- 
žiavo. Aš nepakėliau viso to skausmo ir liūdesio, visų tų pri- 
siminimų apie savo tėvus, kurie buvo mirę. 

— Nedaug apie juos žinau. 

— Taigi, buvau tipiškas bailys, lengviau šnekėjau apie li- 
teratūrą nei apie tikrąjį gyvenimą. Bet manau, jog tau pasa- 
kojau, kad mano šeima turėjo dvi skirtingas vieno medžio 
šakas. Viena pardavinėjo laikrodžius ir auksą. Tėvas buvo 
vyriausias ir paveldėjo laikrodžių parduotuvę Vilniuje. Kita 
dirbo žemę. Dėdė Josepas už savo palikimą nusipirko ūkį. 

— Kokio medžio šakos tai buvo? 

— Zydiško. Man tai buvo tarsi prakeiksmas, neaplenkęs 
nė vieno. Iš mūsų buvo viskas atimta. Tik gerų draugų Vil- 
niuje dėka mano tėvai nebuvo suimti. Tačiau tėvas jautėsi 
kaltas, kad išsisuko. Tai, kad man gimus mirė mama, taip pat 
yra prakeikimas, kuris manęs neapleidžia. Aš, matyt, nesu- 
pratau to, kol tavo motina nepradėjo klausinėti ir aš turėjau 
atsakyti. Manau, aštuoniolika metų tėtis ištvėrė dėl manęs. 

Tuomet jis uždarė visas orlaides ir langus bei atsuko dujas. 
Nors dėdė Josefas ir bandė mane atkalbėti, aš turėjau išva- 
žiuoti. Į Leningradą. Nepasiėmiau nieko, išskyrus laikrodį, 
kurį turi tu, keletą knygų, kojinių ir apatinių. Man pasisekė 
labiau nei tau. Aš sutikau tavo motiną. Tai buvo geriausia, 
kas man nutiko. Aš negalėjau išeikvoti viso gyvenimo liūde- 
siui. Ir tu šito nedarysi. Atsistok! Eik į priekį! 

— Manai, jog tai įmanoma“ 

— Tai įmanoma! Tereikia apsispręsti ir kiekvieną dieną 
dirbti prie šio apsisprendimo, kol viskas ims vykti savaime. 
Beje, keista, Dorte, kad kai keliauji, tampi laisvesnis arba 
atviresnis, - pasakė tėtis tyliai nusijuokdamas. - Štai sėdžiu 
čia ir kalbu su tavimi apie dalykus, kuriuos seniai turėjau tau 
pasakyti. Gyvenau, lyg literatūra būtų buvusi svarbiausia. 
Be to, turbūt buvau per didelis bailys, kad papasakočiau. 

— Ką būtent? 

— Kad dėl mano kaltės mama nutraukė ryšius su savo 
šeima. 

— Aš visada maniau, kad ji pati to labiausiai norėjo. 

- Šito aš jau niekada nebesužinosiu. Matyt, buvome vie- 
nodai pamišę, bet aš jai dariau įtaką. 

- Iš mamos tarsi liko tik pusė žmogaus po to ryto, kai tu... 
Jei meilė tokia, kad vienam išėjus iš tavęs lieka tik pusė žmo- 
gaus, tuomet aš nežinau, ar tam tinku. O Verai tai, matyt, 
visai neįmanoma. Ji niekada dėl ko nors nepaaukos pusės 
savęs. 

Tėtis nusišypsojo ir pagaliau patapšnojo jai ranką. 

— Tu klaidingai supratai. Niekas nepraranda pusės savęs, 
kai kas nors miršta. 

— Ne? 

— Būti pusė žmogaus - tai žinoti, kad niekada nesugebėjai 
mylėti. 

Dortė susimąstė. Paskui tiesiai paklausė: 

— Ar įmanoma, jog visiškai sveika mano pusė priklauso 
Nikolajui? Dalis, kuri nėra kekšė? Kad ji bus pas jį, kai su- 
grįšiu namo? 

— Taip, Dorte, įmanoma! Ir jei Nikolajus to nesupras, su- 
tiksi kitą. Negali atsakyti už kitų blogį. 

— Bet mama galvos, kad aš žlugusi visam laikui. 

Laimei, tėtis atsakė ne iš karto, jis giliai susimąstė, kitaip 
Dortė būtų pamaniusi, jog jis atsakė tik norėdamas ją pa- 
guosti. 

— Ar pameni, kai ji grįžo iš močiutės laidotuvių ir aš pa- 
klausiau, ar ji sugebėjo verkti? „Visos upės gali išdžiūti“, - 
atsakė ji. 

— Taip, ir tuomet ji pasakė: „Sunku mylėti tą, kuris neken- 
čia savęs“, - pridūrė Dortė. 

— Būtent! Ir kai dabar grįši namo, visai netrukus, ji vei- 
kiausiai pamanys: „Negaliu nekęsti, nors ir nesugebėjau ap- 
saugoti Dortės. Turiu žengti į priekį kartu su ja.“ 


Traukinys sulėtino greitį ir lėtai įslinko į stotį. Dortė už- 
merkė akis ir tvirtai prisiglaudė prie tėčio, bandydama at- 
spėti garsus. Atsidarančios ir užsidarančios durys. Įlipantys 
ir išlipantys Žmonės, perkeliantys bagažą ir tyliai besišneku- 
čiuojantys. Jų negalėjo būti daug. Netrukus ji išgirdo, kaip 
kažkas šalia sukrenkštė. 

— Manau, tu sėdi mano vietoje, bet viskas gerai, jei galiu 
sėdėti tavojoje? 

Dortei pakėlus akis šalia stovėjo vyras ir kėlė savo krepšį 
ant lentynos prie dėžės su Laros atsisveikinimo dovana — 
fontanu. Ši palydėjo Dortę su juo į patį traukinį ir prisėdo 
likus kelioms minutėms iki išvažiavimo. Tuomet viskas Žai- 
biškai baigėsi - kaip kad visada būdavo su Lara. 

Vyras turėjo šviesius, tankius plaukus, kurie krito ant vie- 
nos pusės lyg arklio karčiai. Jis žvilgtelėjo į Dortę ir nusišyp- 

sojo prieš atsisėsdamas ten, kur sėdėjo tėtis. Po valandėlės 
jis paėmė laikraštį, ir traukinys pajudėjo iš perono. 

Kai Dortė išsiėmė sumuštinius ir ėmė valgyti, vyras pa- 
žvelgė pro laikraščio viršų ir vėl nusišypsojo. Dėl tų sumuš- 
tinių ji pasijuto kaip mažvaikė. Vyras suskleidė laikraštį, at- 
sinešė kavos ir išsitraukė didelę plytą šokolado. Kurį laiką 
jie kramtė žvelgdami pro langą. 

- Tu važiuoji į Oslą, ar ne? - staiga paklausė jis ir atsisuko 
į Dortę. 

— Taip, - atsakė ji. 

Vyras kalbėjo toliau, paberdamas keletą ilgų sakinių, ku- 
rių ji nesuprato. Ji nurijo, atsikrenkštė ir pamėgino atsipra- 
šyti, kad gerai nešneka norvegiškai. Galiausiai jis sužinojo, 
jog ji iš Lietuvos ir niekada anksčiau nėra buvusi Osle. Kad 
jau keletą mėnesių bando mokytis norvegų kalbos, bet ne- 
turinti laiko praktikuotis tiek, kiek norėtų. Kai jis paklausė, 
kuo ji taip užsiėmusi, Dortė priglaudė sukryžiuotus pirštus 
prie drungno vandens butelio ir apsimetė nerandanti tinka- 
mo norvegiško žodžio. O kai vyras paklausė, ką ji darysianti 
Osle, Dortė paskubomis atsakė, kad dirbs valgykloje. 

- Aš dirbu laikraštyje, - pasakė jis, nusijuokė ir pakėlė lai- 
kraštį. 

— Tu rašyti? 

— Taip, Žurnalistas, - tarė jis pridėdamas daugybę žodžių, 
kurių ji nesuprato. Ji tik linktelėjo ir nusisukusi ėmė žiūrėti 
pro langą. 

— Jau seniai Norvegijoje? - po valandėlės pasiteiravo 
vyras. 

— Ne... Neilgai. 

— O kur tu Osle gyvensi? 

— Pas draugą, - ištarė ji ir sumurmėjo adresą, kurį Lara 
buvo liepusi išmokti atmintinai. Paskui ėmė gailėtis, kad 
taip atvirai šnekėjo su nepažįstamuoju, pradėjo knibinėti 

megztinio rankovę ir pasijuto suprakaitavusi. Dėl to, kaip 
visko pasakoti. 

— Tai puikus rajonas. Aš gyvenu netoliese, - ištarė jis ir 
daugiau nebeklausinėjo. Po valandėlės vyras ištraukė likusį 
šokoladą ir pasiūlė Dortei. 

— Ačiū, - tarė ji ir atsilaužė gabalėlį. Jis įkalbėjo ją atsi- 
laužti daugiau, prieš paimdamas likusią dalį pats ir suglam- 
žydamas popierių į kietą gniutulą, kurį įsikišo į kišenę. Lyg 
atsitiktinai būtų ten kažką radęs, išsitraukė vizitinę kortelę 
ir padavė jai. 

— Jei prireiktų draugo, kuris pažįsta miestą, - nusišypsojo 
jis. Vienas lūpų kamputis įdubo giliau, sudarydamas skruos- 
te duobutę. Buvo keista matyti vyrą su duobute, tegul ir vie- 
noje pusėje. 

— Ačiū! - tarėji ir padavė jam ranką. 

Akimirką vyras atrodė nustebęs, bet tuoj pat paėmė jos 
ranką. 

— Nėra už ką! Iš stoties galime kartu važiuoti taksi, jei ne- 
turi, kas tave pasitiktų. 

— Mane pasitikti draugas, - išbėrė ji. 

— Ką gi, paskambink man ilgai nedelsdama. Nebijok, ne- 
sibelsiu į tavo duris, nors daugmaž žinau, kur gyveni, - pri- 
dūrė jis ir parodė duobutę skruoste. 

Dortė pažvelgė į kortelę prieš įsikišdama ją į rankinę: 
„Olavas Steinbakas-Eriksenas, žurnalistas“, - perskaitė. 

— Čia yra du telefono numeriai. Gali skambinti abiem, bet 
vienas yra darbo. 

— Aš neturiu telefono. 

Ir vėl jis pažvelgė į ją nustebęs, bet greitai susigriebė. 

— Ką gi. Su mobiliuoju patogu, bet, aišku, be jo ramiau. 
Visas miestas jų pilnas. Žmonės vaikštinėja ir šnekasi su 
savimi lyg kvailiai. 

— Daug kainuoti? 

— Ne, tik jei daug skambini. Niekada neturėjai telefono? 

Dortė papurtė galvą, ir vyras daugiau nebeklausinėjo. Po 
akimirkos jis susinėrė rankas ant krūtinės ir užsimerkė. Jis 
nebuvo toks senas, kaip kad ji iš pradžių manė. Užmerkto- 
mis akimis jis atrodė beveik to paties amžiaus kaip ir Ni- 
kolajus. Jo lūpos buvo lyg mergaitės, o profilis priminė pa- 
veikslėlį ant romėniškos monetos. 

Ji susirado ausinuką ir įsikišo į ausis ausines. Išgirdusi Ba- 
chą pirmiausia pagalvojo apie Tomo sielą, bet po akimirkos 
Dortė jau įsivaizdavo, kaip traukinys parveš ją tiesiai namo 
į Lietuvą - per rudenišką kraštovaizdį, kalnus ir jūras, toliau 
šnekant su tėčiu apie dalykus, kuriems lig šiol nebuvo laiko. 
O šalia ant sėdynės sėdėjo vyras, kuris neketino jos pirkti. 

Ji, matyt, buvo užsnūdusi, nes staiga pajuto į save įsmeig- 
tas nepažįstamojo akis ir miegai išsilakstė. Kai jų žvilgsniai 
susitiko, jo sumišusioje išraiškoje ji pamatė kažką švelnaus, 
lyg tai jis būtų ką tik pabudęs. 

— Ko klausaisi? 

— A, atsiprašau! Bacho. Aš trukdyti? 

— Visai ne! Aš labiausiai mėgstu džiazą, bet ir Bachas 
neblogai. 

— AŠ JUK GALVOJAU apie tave, gražuole! - pasakė jis ir stum- 
telėjo. - Kodėl sakei, kad tavo vardas Ana? Dortė gražiau. 
Retas vardas. 

Ji neatsakė. Artūras buvo ne visai toks, kokį ji jį prisi- 
minė. Siaurosios akys slydo ja netolygiai šokčiodamos, lyg 
būtų kažkur toli. Bet jis nebuvo suirzęs, kaip kad ji baimi- 
nosi, tik nerangus. Šiek tiek prisimerkė, lyg ją vertindamas. 
Lūpų kampučių judesiai, kažkas panašaus į šypseną, vis pa- 
sirodydavo ir dingdavo. Juodoji kaktuso šukuosena buvo 
taip užaugusi, kad sviro į vieną pusę. Rankų raumenys ir 
pečiai buvo didesni, nei ji prisiminė. Atrodė, lyg kažkas būtų 
ji prikimšęs neatsižvelgdamas, jog tai turi derėti prie apati- 
nės kūno dalies. 

— Kas tas padėjęs tau su bagažu? 

— Ašjo nepažinoti. Sutikti jį traukinyje, - paaiškino ji, ne- 
paminėdama jo duotos vizitinės kortelės. 

Buvo vakaras, ir dangus atrodė užgesęs. Tačiau miestas 
žvilgėjo pro lietų. Spalvos buvo gražios. Jie ėjo ilga, plačia 
gatve su daugybe žmonių ir mašinų. Namai atrodė šiek tiek 
grėsmingai, kol jie užkopė ant mažytės kalvos ir abiejose 
pusėse pamatė po ilgą medžių liniją. Artūras buvo išsinuo- 
mojęs seną dviratį, ir Dortės lagaminas nuolat slydo nuo 
bagažinės. Beje, dviratis nebuvo toks senas, tik gerokai pa- 
važinėtas. Ant vairo svyravo didžioji dėžė su fontanu. Dortė 
vylėsi, kad dėžė atlaikys, nes Artūras nebuvo labai atidus, o 

barškėjimas nieko gero nežadėjo. Jis ėmė šnekėti apie tai, 
kaip puikiai dabar viskas klosis jai atvažiavus. Neužsiminė 
nė vienu žodžiu apie tai, kad ji skolinga jam už bilietą. Kart- 
kartėmis jis mostelėdavo ranka ir pasakydavo pastato ar ga- 
tvės pavadinimą. 

Artūras vilkėjo tą patį džinsinį švarkelį kaip ir tą kartą, 
bet megztinis buvo kitas. Džinsai atrodė gana purvini. To- 
kie jie buvo ir anąkart. Tokie ilgi, jog vilkosi Žeme, su kie- 
kvienu žingsniu skleisdami kažką panašaus į dejavimą. Lijo 
nesmarkiai. Vis dėlto drėgmė sunkėsi per platų paltą, kurį 
buvo davusi Lara, kad turėtų kuo vilkėti sustorėjusi. Ir per 
batus, kurie neturėjo guminių padų. Jos pėdos jau buvo šla- 
pios, bet galbūt jo bute bus šilta. 

— Dar toli? - paklausė ji, kai juodu išvydo didžiulį geltoną 
pastatą, kuris stovėjo vienišas ant kalvos. 

— Ne! Štai Karaliaus rūmai! - tarė jis ir įsimaišė tarp maši- 
nų, kad pereitų į kitą gatvės pusę. Dortė mėgino neatsilikti. 

Staiga prieš juos išdygo vyras odiniu švarku, už pavadžio 
vedantis didelį juodą šunį. Dortė paleido lagaminą, šis dus- 
liai dunkstelėjo ant grindinio. Šuo šoktelėjo šalin ir suurzgė. 
Po akimirkos jis pakėlė galvą ir sulojo. Vyras odiniu švarku 
įbedė į ją piktą žvilgsnį. Kas nutiko paskui, ji nebežinojo. At- 
sisukusi išvydo Artūrą, mojantį kitoje gatvės pusėje. Vyras 
su šunimi buvo dingęs. 

— Kas per velnias! Tu bijai šunų? - sušuko Artūras nusi- 
vylęs, kai Dortė jį pasivijo. 

Dortė neatsakė, toliau ėjo įkalnėn, krūmams ir medžiams 
ant jų metant žalius šešėlius. Ji turėjo atsikratyti tų košma- 
riškų vaizdų. Jie griovė tikrovę bei dvelkė krauju ir supuvu- 
siais kiaušiniais. | 


Namas priminė milžinišką pilį su bokštais ir aukštais lan- 
gais. Jis atrakino tvirtas duris iš kiemo pusės, ir jie atsidūrė 

apytamsiame vestibiulyje su daugybe durų ir plačiais laip- 
tais tarp aukštų. Jie ėmė leistis žemyn. Dortė nežinojo, ko 
tikėjosi, bet tik ne rūsio. Artūras net nerakino durų, tiesiog 
įėjo į vidų ir pastatė ant grindų lagaminą. Paskui mostelėjo 
ranka, lyg būtų rodęs aštuntąjį pasaulio stebuklą. Ji liko sto- 
vėti tarpduryje. 

Aukštai ant sienos priešpriešiais buvo langas su nuleisto- 
mis užuolaidomis. Grotų ir medžio kamieno šešėlis driekėsi 
ant pergamento geltonumo paviršiaus. Taip pat sušmėžavo 
pro šalį einančių moters ir vyro blauzdos. Jie kažkur sku- 
bėjo. Galbūt namo. Kas akimirką vienas blauzdas vis keitė 
kitos. Lyg lange būtų rodomas neryškus filmas apie kojas. 

Kambarys buvo gana didelis. Baldai tarpusavyje nede- 
rėjo. Languota, dėmėta sofa. Nusitrynęs stalelis iš tamsaus 
medžio apdengtas staltiese su išblukusiu braškių piešiniu. 
Priešais stovėjo du skirtingi krėslai, iš vieno jų apmušalo 
kyšojo spyruoklė, kitas buvo solidesnis, aptrauktas rudu 
ripsu. Kampe stovėjo gana plati nepaklota kušetė. Prie ki- 
tos sienos šalia kriauklės kėpsojo senas šaldytuvas. Taip pat 
ten glaudėsi ir netvarkinga mažytė spintelė su virykle, pora 
medinių kėdžių ir nedidelis stalas laminato paviršiumi ir 
plieninėmis kojomis. Kambaryje buvo dvejos durys, vienos, 
kurių tarpdury ji stovėjo, ir mažesnės, vedančios į spintą ar 
sandėliuką. 

— Na, štai ir atvykome! Sėskis! - pasakė Artūras ir nusi- 
metė švarkelį. 

— Mes esame pačioje apačioje... kaip tai vadintis? - pa- 
klausė ji, padėjo į šalį dėžę su fontanu ir uždarė duris. 

— Rūsys. Taip, tai tik laikinai, kol bus baigtas butas. Pame- 
ni, aš kalbėjau apie tą viršuje, - tarė jis ir parodė į lubas. Ten 
kabojo lempos gaubtas su nugaišusiomis musėmis. - Tai tik 
šiek tiek užtruks. Meistrai, juk žinai, - pridūrė jis ir nuė- 
jo prie spintelės, ant kurios stovėjo plastikinis maišelis su 

buteliais. Po akimirkos jis tarsi kažką prisiminė ir prišoko 
prie jos dviem šuoliais. Rankomis lyg spagečių žnyplėmis 
čiupo ją į glėbį. Dortė suprato, kad jis tiesiog laimingas, taigi 
ramiai stovėjo. 

— Nusivilk paltą, kad tave kur! Jau atvykai! - geraširdiš- 
kai paragino vyrukas, paleido ją ir grįžo prie spintelės su 
buteliais. 

Ji nenoriai padarė kaip liepta ir pasikabino paltą ant vie- 
no iš dviejų gembių prie durų. Artūras iš maišelio ištraukė 
butelį vyno ir pasiknisęs stalčiuje galiausiai rado kamščia- 
traukį. Jo nugara susilenkė, o galva porą kartų nekantriai 
susiūbavo į šalis. Kamščiui pasidavus, jis sunkiai atsiduso. 

Dortė mestelėjo žvilgsnį į apačią, dabar, kai jau nebevil- 
kėjo palto. Kūnas pasikeitė. Drabužiai pasidarė ankšti, ta- 
čiau megztinis kabėjo ant jos laisvai, o štai džinsai beveik 
nebeužsisegė. Traukinyje ji sėdėjo su atsegtu užtrauktuku 
po švarku. Dortė mąstė apie visas tas matytas moteris su 
didžiuliais, beformiais pilvais ir krypuojančia eisena. Tiesą 
pasakius, ji visai netikėjo, kad taip gali atsitikti ir jai. Atrodė, 
kad Dievas pasielgė taip, kad ją kurį laiką pagąsdintų, bet 
vėliau apsigalvos ir tą padarėlį tylutėliai ištrauks iš jos kūno, 
kai ji miegos. Kitaip negalėjo būti. 

Artūras ištraukė iš spintelės dvi purvinas stiklines, išska- 
lavo ir padavė, kad ji palaikytų. Paskui nutaisęs orią miną į 
abi įpylė raudonojo vyno. 

— Aš negeriu vyno, - sumurmėjo ji. 

— Nejau? Tai juk ypatinga proga! - Jis padėjo į šalį butelį 
ir padavė jai vieną stiklinę. 

— Ne, ačiū! - ištarė Dortė, bet vis dėlto paėmė stiklinę, kad 
ši nenukristų ant Žemės. 

— Niekai! Visos moterys mėgsta vyną! Į sveikatą! - pa- 
reiškė jis ir nusitempė ją ant sofos. Tuomet paėmė butelį, 
pliaukštelėjo liežuviu ir ėmė gerti plačiai šypsodamasis. 

Dortė pakėlė stiklinę prie lūpų, tačiau negėrė. 

— Tai, kad atvažiavai, yra tarsi pasaka! Įžnybk man į ranką 
arba į užpakalį, tada tuo patikėsiu! - sušuko jis ir prisispau- 
dė ją prie savęs, vienu gurkšniu ištuštindamas pusę stiklinės. 
Paleido ją, kad ir vėl prisipiltų. 

— Butas? Ten viršuje? Galiu jį pamatyti? 

— Dabar? Ne, bet vėliau... Turėtų pavykti. 

— Koks jis? - paklausė ji, mėgindama liautis dairytis po 
kambarį. 

— Gražus! Jaukus... Ką turiu pasakyti? 

— Daug kambarių? 

- Taip! Keletas kambarių! Čia juk tik vienas... 

— Vonios kambarys? Atskiras vonios kambarys? 

— Aišku, kad yra vonios kambarys! Plytelės! Vonia! Vi- 
sas rinkinys. Tai jau taip! Jį reikia įrengti. Bus visai kas kita 
nei čia! 

— Ar daug Žmonių čia gyvena? 

- Name? Dar ne. Bet Žmonės jau pamažu kraustosi. 
O kaipgi. Puikus rajonas... Saugu. Į sveikatą! 

— Saugu? - Dortė pakėlė stiklinę prie lūpų, bet negėrė. 

— Taip, moterims vaikštinėti, turiu galvoje, - pasakė Artū- 
ras ir nusijuokė juoku žmogaus, kuris nelabai žino, ką turėtų 
pasakyti. 

— Vyrai? Ten lauke? Su šunimi? - paklausė ji nesusitvar- 
džiusi. 

— Šunų ir vyrų juk pilna visur, - nusijuokė jis. - Neverta 
sukti sau galvos. Tu, matyt, bijai šunų? 

— Nežinau. 

— Spjauk į tai! Jie nepavojingi. 

— Upė? Ar galime matyti upę ten, viršuje? - pasiteiravo 
Dortė ir parodė į lubas. 

— Upę? Nee... Nemanau. Bet gal fiordą. 

— Mes ką nors girdėsim? Vandenį? - Ji priglaudė prie au- 
sies ranką lyg piltuvėlį vildamasi, kad jis suprato. Buvo sun- 

ku kalbėti norvegiškai, bet ji juk privalėjo tai pereiti. Prakti- 
ka. Ji juk žinojo. 

— Neee... turbūt girdėsi automobilių ūžimą, - ištarė vyru- 
kas ir keistai į ją pažvelgė. Bet tuoj pat atsistojo, žengė kelis 
žingsnius ir su trenksmu pakėlė užuolaidą. Pravėrė langą, 
kiek leido grotos, atsisuko į ją ir sukluso. Dortė taip pat pri- 
ėjo prie lango. Artūras buvo teisus. Tesigirdėjo tolygus ma- 
šinų gausmas. Guminės padangos ant šlapio asfalto. Batų 
kaukšėjimas. 

— Kodėl? - paklausė ji ir parodė į grotas. 

— A, tai... Matyt, kad niekas nepatektų vidun. Būtų labai 
nesunku. Taip arti žemės. Na taip, grožio nedaug, jei tai nori 
pasakyti. Bet saugu. Tikrai saugu, velniai mane griebtų! — 
šūktelėjo Artūras patenkintas ir su trenksmu uždarė langą. 

— Kodėl? - paklausė ji ir parodė į užuolaidą. 

- Juk reikia šiokio tokio privatumo, bet ten, viršuje, gali- 
ma lakstyti su kelnaitėmis, - pasakė ir nuleido užuolaidą. - 
Eikš, sėskis! - Jis vėl nusivedė ją prie sofos. 

— Kada galėsiu pradėti dirbti valgykloje? - pasiteiravo ji. 

— Viskas savo laiku! - paskubomis ištarė Artūras ir pa- 
tapšnojo jai per skruostą. 

— Bet tu sakei! 

— Na taip! Bet tu atvykai greičiau, nei aš maniau. 

— Turiu dirbti. Tu suprasti? 

— O kaipgi! - pasakė jis ir patapšnojo, lyg ji būtų buvusi 
pagalvėlė ant sofos. 

— Neprarasti savęs pačios, - sumurmėjo ji pati sau, neži- 
nodama, iš kur ištraukė šiuos norvegiškus Žodžius. 

— Kaip? 

- Kiti nori... Kaip tai vadintis? Nori, kad aš daryti... Ir 
tuomet - galų gale - aš niekas. Kaip tai vadintis? - sušnibž- 
dėjo ji nusiminusi. 

— Ne, aš nežinau. Tiesiog šnekėk! Galbūt galiausiai su- 
prasiu. 


336 


— Aš tiesiog tampu daiktu! - staiga sušuko ji. 

Artūras nusijuokė. Tačiau ji suprato, kad nenorėjo pa- 
šiepti jos, jis nusijuokė, nes pagaliau suprato, ką ji mėgino 
pasakyti. Dortė atsisuko į jį ir pamėgino nusišypsoti. Nors 
norėjo jį pamėgti, tačiau jai nepavyko. Kai jis apkabino ją 
ranka ir prisitraukė prie savęs, jo kūno šiluma jai pasirodė 
svetima ir kone atgrasi. Netrukus jis ją paleido, pakėlė sti- 
klinę ir ištuštino ją vienu mauku. Dortė prikėlė savąją prie 
lūpų, kad jo nesuerzintų, tačiau vyrukas į ją nežiūrėjo, tik vėl 
prisipildė stiklinę. 

— Tau nepatinka mano nupirktas vynas? Aš ne kasdien 
užeinu į vyno parduotuvę. 

— Aš nepakelti. 

— Ką gi tu tada pakeli? 

— Stiklinę pieno... prašau! 

Artūras atlošė galvą ir garsiai nusijuokė: 

— Neturiu pieno. Juk pakelsi mažytę taurę vyno? 

— Ne! - greitai atkirto Dortė ir tarė negalvodama: - Aš 
būti ligoninėje. 

— Buvai paguldyta? Tu alchašė? 

- Alchašė? 

- Taip, prisigeri visą laiką? - paklausė jis nustebęs, su pa- 
garba balse. 

— Ne! Aš bandyti... nutraukti... viską. 

— Nutraukti? Nusižudyti? 

Ji nežinojo, ką turėtų atsakyti. Žodžiai, kurių reikėjo, buvo 
tik lietuviški. 

— Po velniais! Kaip taip padarei? 

— Upė. 

— Mėginai nusiskandinti! - iškilmingai sušuko jis, nusi- 
purtė ir gurkštelėjo gerą gurkšnį. 

Tai, apie ką jie kalbėjosi, netrukus nebeteko Dortei pras- 
mės. Svarbiausia - būti suprastai. | 

— Ką sakė tavo motina, kad bandei nusiskandinti? 

— Nežinoti. Ji Lietuvoje. 

- Maniau, kad tu iš Rusijos. 

- Iš Rusijos ir Lietuvos, - paaiškino Dortė. - Mama nepa- 
kelti, kad tėtis mirti. Vera, mano sesuo, neturėti darbo. 

- Reikia sakyti „neturi darbo“! Tu maišai žodžius, - pa- 
slaugiai ištarė jis ir paklausė: - Kodėl ji neturi darbo? 

— Mažytis miestelis. Reikia važiuoti... kitur. 

— Žinai ką? Jaučiu tau vis didesnę ir didesnę pagarbą. Tu 
ne tik graži - buvai net „paguldyta“ ir mėginai nusižudy- 
ti! Kodėl taip padarei? - pasiteiravo jis ir persibraukė delnu 
per panosę. 

Dortė nuleido akis ir gurkštelėjo iš stiklinės, padvejojo ir 
pastatė ją, mėgindama surasti žodžius. 

— Skylė? Taip! Juoda skylė! Galiausiai aš būti tik paklodė... 
Aš praustis ir praustis, bet tai nepadėti. Viskas būti purvina. 
Ir tamsu. Taigi tada... aš daugiau nebegalėjau. 

- Kas nutiko? Turiu galvoje, kai pajutai, kad gana? - su 
užsidegimu paklausė jis, lyg ji būtų garsiai skaičiusi arba pa- 
sakojusi įdomią istoriją. Dortė buvo priversta ieškoti dau- 
giau žodžių. Juos vartyti. Išbandyti arba atmesti. Pradėti iš 
naujo, Artūrui sėdint ir dėmesingai klausant. Kartkartėmis 
jis pataisydavo žodžius, kad šie sugultų tinkama eilės tvarka, 
arba padėdavo rasti geresnį žodį. Tai buvo tarsi žaidimas. Jie 
kartu kažką veikė. 

Pavyko jam papasakoti, kad vakaras, kada tai įvyko, buvo 
tikrai gražus. Pro mašinos langą ji pamatė porą, kuri ėjo ap- 
sikabinusi ir atrodė tokia laiminga. Iš pradžių vyrukas pa- 
sipiktino, kaip galima šitaip pavydėti, kad eitum prie upės 
skandintis, paskui vis dėlto suprato: ji pamatė, jog kažkas 
vienas kitu rūpinasi, kažką turi, kai tuo tarpu ji buvo viena. 

Dortė pasakojo toliau. Apie tą, kuriam priklausė auto- 
mobilis ir kuris buvo visai nieko. Jis pasistatė mašiną krū- 

muose prie upės. Artūras padėjo jai surasti žodį „stovėjimo 
aikštelė . Tuomet Dortė papasakojo apie riksmą. Ji tiksliai 
neprisiminė, bet riksmas buvo garsus. Ji vis dar girdėdavo šį 
riksmą naktimis. Arba gali būti, jog tai buvo kiti riksmai... 

— Ką jis padarė, tas kiaulė? - paklausė Artūras išsižiojęs. 
Vienas priekinis jo dantis buvo nulūžęs, danties liekana kiek 
patamsėjusi. Anksčiau ji to nepastebėjo ir būtų mielai pa- 
klaususi, kaip tai atsitiko, bet ne dabar. Dortė turėjo pakan- 
kamai darbo ieškodama žodžių istorijai, kurią kaip tik pasa- 
kojo. Pasiguodė, jog pabėgo iš mašinos net negavusi pinigų. 
Galvojo tik kaip pabėgti. Kuo toliau. Buvo gana tamsu, bet 
ji girdėjo upę. Atrodė, kad ji pakeliui namo, į Lietuvą, - pa- 
vyko jam paaiškinti. Šitaip šnekėdama ūmai pajuto, kad tai 
pasakojimas apie kažką kitą - ne apie ją. 

— Vargšelė! Koks pašlemėkas! 

Tuomet Dortė turėjo paaiškinti, kad ją ištraukė būtent 
tas vyras, kitaip ji čia nesėdėtų. Jis, matyt, buvo turtingas, 
nes mašina buvo tokia didelė, blizganti ir su odinėmis sė- 
dynėmis. Viskas buvo permirkę. Drabužiai ir ji. Vis dėlto jis 
nuvežė ten, kur ją priėmė ir suleido vaistų. Ir pačiu laiku, 
nes gerklę buvo visiškai išdraskęs riksmas, lyg sirgtų gerklės 
uždegimu. Tačiau bemaž po dienos, tiksliai ji neprisiminė, 
turėjo išeiti, nes lovos prireikė kažkam kitam. 

- Taip! Kas nutiko toliau? - susidomėjęs paklausė Artū- 
ras jai nutilus. 

Tuomet Dortei šovė į galvą, kad turėtų papasakoti istori- 
ją, kaip ji įsilaužė į ligoninės spintą su vaistais, kad padarytų 
viskam galą. Viskas juk buvo ne taip, bet jis klausėsi taip ati- 
džiai, jog Dortė patikėjo, kad taip galėjo būti. Artūras sėdėjo 
išsižiojęs ir linkčiojo arba padėjo rasti reikiamus žodžius is- 
torijai tęsti. Gydytojai, sąmyšis ir skrandžio plovimas. Kai ji 
užstrigdavo, vyrukas pateikdavo siūlymų, kaip viskas vyko. 
Kad ir ką sakytum, jie tai darė dviese. Jis siūlė įvairias gali- 

mybes prunkšdamas, jei tai tikdavo istorijai. Tačiau Artūras 
manė, jog ji pasielgė „kvaišai , kad galiausiai pabėgo. 

— O tas vyriokas? 

Tuomet ji turėjo papasakoti, kad jis visai nebuvo blogas. 
Juk tiesiog galėjo palikti ją gulinčią vandenyje ir nuvažiuo- 
ti. Niekas jo nebūtų klausinėjęs, ir jis juk niekados jos ne- 
bematytų. | 

— Dabar su visu tuo baigta! Tai nieko nereiškia! Man tu 
tyra lyg angelas. Žinai, aš visko matęs. Juk pats suprantu, 
koks gali būti gyvenimas. Reikia juk kažką daryti, kai rei- 
kalai nebejuda į priekį. Bet upė... Ne, velniop! Aš tavimi rū- 
pinsiuos! Išsikrausčiau iš namų, kai man buvo penkiolika! 
Nuo to laiko susitvarkau pats... daugmaž, - išdidžiai tarė jis 
ir išskėtė rankas. 

— Kodėl išsikraustei iš namų? 

— Buvau išmestas! Lyg senas batas. 

— Kodėl? 

— Ne, žinai ką? Dabar mes atšvęsime tavo atvažiavimą, 
o ne knaisiosimės po mėšlą. Man nusispjaut, kodėl buvau iš- 
mestas. Tai buvo seniai. Aš pamiršau... sąmoningai, - ištarė 
jis taip greitai, jog Dortė sunkiai suprato. 

- Atleisk! - pasakė Dortė ir pasitaisė švarkelį, kad šis lais- 
vai kristų. Ji buvo jį visiškai pamiršusi ieškodama visų šių 
žodžių. - Ir aš supykti, kai gėdytis. 

— Aš nė velnio nesigėdiju! Kodėl turėčiau gėdytis? Tai ne 
mano kaltė! 

— Ne, ne... 

— Ji buvo pamišusi, visiškai išprotėjusi! 

- Ji? 

— Na, mano motina. 

— Kaip“ 

— Nėra jokios prasmės šnekėti apie tas senas nesąmo- 
nes! - piktai atšovė jis. 

— Atleisk! 

— Šiaip ar taip, aš ne toks kaip mano motina. 

— Iš kur gali tai Žinoti? 

— Aš neišmečiau savo sūnaus į gatvę, kad galėčiau ramiai 
pasidulkinti su atsitiktiniais seniais! Aš juk neprašiau savo 
vaiko nulėkti pas tėvą ir paprašyti pinigų nuomai! Mano 
motina buvo kalė! 

— Kalė? 

- Prakeikta sena kalė! Nuo gėrimo gavo galą, laimei... Iš 
jos paveldėjau lagaminą - pilną dėmėtų suknelių ir senų 
batų, - nusišaipė jis. 

— Bet tu verkti? 

— Verkti? Ne! 

— Kur yra tėvas? 

— Velniai jį žino! Laidotuvėse jo nebuvo. - Netikėtai Ar- 
tūras ėmė šnirpščioti. - Tik aš ten buvau. Taip, ir sena teta. 
Ir kunigas, žinoma. Laimei, neiškėlė jos į padanges. 

— Bet tu... ten buvai? 

— Nepaisant visko, ji buvo mano motina, - lyg atsipra- 
šydamas pasakė Artūras ir trumpam nutilo. Netrukus kal- 
bėjo toliau: - Aiškiai prisimenu, kaip atrodė kunigas... kai 
paspaudė man ranką ir pareiškė užuojautą. Jis turėjo tokią 
siaurą nosį... ir siaurą plaštaką... 

— Siaurą? 

- Taip... Lyg jam ten būtų buvę nejauku, lyg darbas būtų 
buvęs nemielas. Tarsi jis pernelyg doras šiam pasauliui. Aš 
sėdėjau ir žiūrėjau į jo nosį, kad visa tai nebūtų taip velniškai 
rimta. Žinai!? Rimti dalykai tiesiog juokingi, tiesa? Tuomet 
kažkaip visiškai pasimeti... Blogiau nebūna. 

VISĄ NAKTĮ MIEGOJAU šalia vyro rūsyje prie atrakintų durų 
ir grotuoto lango, pagalvojo Dortė ir pasijuto negaluojanti. 
Bet, šiaip ar taip, ji žinojo, kur yra tualetas - belangis kam- 
bariukas koridoriuje. | 

Dienos šviesa pro geltoną užuolaidą buvo ryški, beveik 
graži. Krūmo šakos pynė neramų raštą. Gatvės garsai at- 
rodė čia pat, visai šalia šūkavo vyrai, palei sieną kilnodami 
daiktus. Paskui pasigirdo garsas, lyg kas į geležinį konteinerį 
būtų mėtęs sunkias plytas. | 

Nuo Artūro sklido gaižus kvapas. Jis gulėjo ant nugaros 
kartkartėmis suknarkdamas. Iš pradžių jis atsigulė ant so- 
fos, paskui išmeldė, kad galėtų gulėti kartu su ja. Tai buvo 
po to, kai Artūras supyko, jog ji nenori, kad jis į ją įeitų, ir ji 
apsivėmė. Kai jis tamsoje ištarė „Dorte!“ ir atėjo vilkdamas 
antklodę, ji žinojo, kad negali prieštarauti. O Artūrui pri- 
siglaudus prie jos nugaros, ji tarė sau, kad čia guli Vera ir 
visa tai vyksta namie. Žinoma, Veros kvapas buvo kitoks. Ji 
neleido tiek daug garsų ir nebuvo tokia šilta. Tačiau gelbėjo 
tai, kad Dortė vilkėjo didžiausius marškinėlius ir kelnaites. 
Galiausiai ji užmigo. 

Anksčiau, kai jie padėjo vienas kitam pasakoti istorijas, 
viskas buvo gerai. Ji pamiršo, kad yra rūsyje ir kad Artūras 
vis dar nebuvo parūpinęs jai darbo. Ji netgi išgėrė su juo šiek 
tiek vyno, nors šis ir buvo rūgštus. Tačiau staiga jis ėmė elg- 
tis kaip klientas. Dortė mažai ką galėjo padaryti, tik įkalbėjo 

iš pradžių išjungti šviesą. Be to, jai pavyko vyruką įtikinti, 
jog tai turi vykti ant sofos, o ne lovoje. Artūras sumurmėjo 
kažką apie tai, esą jam patinka, jog ji šiek tiek papilnėjo ir 
kad jis jos pasiilgo. 

— Pas mane tu visiškai saugi, - išdidžiai tarė jis ir užstatė 
duris kėde, kaip ji ir prašė. | 

Tačiau jam pradėjus, Dortė pamiršo, ko griebdavosi, kad 
visa tai ištvertų, ir pravirko. Jos balsas girgždėjo lyg surūdi- 
jęs dviratis, su kuriuo jis ją pasitiko. Iš pradžių Artūras gu- 
lėjo įkišęs delną jai tarp kojų nieko daugiau nebesiimdamas. 
Tuomet negrabiai paglostė jai nugarą. 

— Maniau, kad ir tu to nori... Dabar, kai esame tik mes... 
Juk paskutinį kartą visai mielai prisileidai. Pameni? Kitaip 
kokia tavo atvažiavimo prasmė? 

Dortė šnirkščiodama išlemeno, kad jis pažadėjo, jog ji ne- 
beturės klientų, bet dirbs valgykloje. 

— Klausyk! Aš joks „klientas“, po velniais! Nė nemanyk! 
Neprisigalvok, kad šis vaikinas kažko maldauja! Bet juk tru- 
putį keista, nes aš parūpinau pinigų tavo bilietui ir kitiems 
dalykams. Maniau, kad mes kaip ir pora! 

— Aš maniau... Kaip tai vadintis? - sumurmėjo ji jam at- 
sistojus. 

— Manęs neklausk! Po velnių, negaliu žinoti „kaip tai va- 
dintis“, - pamėgdžiojo jis ir ėmė žingsniuoti po kambarį. 

Jam porą kartų trinktelėjus kumščiu į stalą, Dortei prirei- 
kė kriauklės. Nebuvo ko išvemti. Netrukus ji atsuko vandenį 
ir tiesiog leido jam tekėti, kol liovėsi tie apgailėtini garsai. 

— Ar tau dažnai bloga? - paklausė jis priblokštas, bet nebe 
taip piktai. - Kodėl nesakei, kad tave pykina? - Priėjo prie 
jos ir padavė ant spintelės gulėjusį rankšluostį. Paskui už- 
degė kreivai pakabintą sieninę lempą. - Maniau, tu pratu- 
si prie šiokio tokio veiksmo. Bet, Dieve tu mano, pamiršk! 
Aš galiu palaukti, - sumurmėjo jis ir nuėjo prie stalo įsipilti 

daugiau vyno, bet butelis buvo tuščias. Artūras nužingsnia- 
vo prie šaldytuvo ir pažvelgė vidun, tačiau nusikeikęs vėl 
užtrenkė dureles. 

— Čia turėjo būti daugiau alaus! Tai tas prakeiktas Bjarnė... 

— Bjarnė? - paklausė Dortė įsikniaubusi į rankšluostį. 

— Taip, jis kartais čia užsuka, radęs progą. 

Daugiau Dortė nieko nebesakė, tik išsivalė dantis. Baigusi 
atsigulė ant sofos po pledu. Pirmiausia ji galvojo palaukti, 
kol jis užmigs, bet kai jis sumurmėjo „labanakt“, ji vis dėlto 
surizikavo ir atsigulė į lovą. Ir kai vėliau jis atsekė vilkdamas 
paskui save pledą kaip gyvą kailį, ji nieko negalėjo padaryti. 


Nuo Oslo iki namų buvo likę mažiau kaip pusė kelio. Rei- 
kėjo įsidrąsinti grįžti namo. Kol kas turėjo kabintis į gyve- 
nimą. Artūras surado raudoną plastikinę vonelę ir išbėgo 
nupirkti maisto, pieno ir alaus. Pristūmusi prie durų kėdę, ji 
nusiprausė ir nusišluostė marškinėliais. Tuomet ėmėsi tvar- 
kyti kambarį. Virtuvę, stalą, lovą. Atidarė spintelių dureles, 
ištraukė daiktus ir palaikė iškėlusi prieš šviesą. Išplovė ir su- 
dėjo į vietą. Visai taip, kaip kad būtų padariusi mama, net 
jeigu būtų atvažiavusi porai dienų. 

Galiausiai Dortė priėjo prie durų, kurios nevedė laukan 
ir kurių patikrinti tvarkydamasi nerado laiko. Iš perpildytų 
lentynų pasipylė lavina daiktų, sukeldama didžiulį triukšmą. 
Ant grindų pabiro tuščios alaus skardinės ir degtinės bute- 
liai. Taip pat iškrito dėžė su vaizdo kasetėmis ir elektrinis 
grąžtas. Vienoje lentynoje tarp šiukšlių ir tuščių pakuočių 
gulėjo mobilusis telefonas, vaizdo kamera - ir kažkas, kas 
priminė tris mažyčius fotoaparatus. Ji išsitraukė telefoną iš 
dėžės ir paspaudė atsitiktinius skaičius, tačiau nieko neįvy- 
ko. Tuomet Dortė prisiminė, kad turi tikrą numerį vizitinėje 
kortelėje, kurią jai traukinyje davė vyras. Juk nebūtina ką 
nors sakyti, jei jis atsilieptų. Ji susirado kortelę ir suspaudė 

skaičius. Tyla. Arba nebuvo ryšio, arba ji nesuprato, ką da- 
ryti, kad jis veiktų. Jo vardas buvo Olavas... 

Kiek padvejojusi Dortė įkišo telefoną po rankinės dugnu 
kartu su pasu ir surinko tuščias skardines bei butelius į plas- 
tikinį maišą. Galiausiai prisileido stiklinę vandens ir užsimer- 
kusi išgėrė - godžiai, lyg būtų grįžusi tiesiai iš dykumos. Prisi- 
pylė stiklinę iš naujo, atsisėdo ant sofos po pledu ir gėrė toliau. 
Netrukus kambarys jai pasirodė visai kitoks. Beveik jaukus. 


Ją pažadino kažkur name skardintis garsus vyro balsas. 
Šiurkštus juokas. Žingsniai. Vyras kažką šaukė svetima kal- 
ba. Kažkas nubėgo laiptais, suklykė moteris. Keletą sekun- 
džių Dortė manė, kad viskas vyksta jos galvoje. Sapne. Kar- 
tais jai taip nutikdavo. Tada vyras sušuko taip garsiai, jog ji 
suprato, kad tai iš tikrųjų vyksta name. Ganėtinai arti. Sti- 
prius garsus, primenančius spyrius arba smūgius, palydėjo 
dar vienas skausmingas riksmas. Artūro dar nebuvo. Turėjo 
būti pavakarys. 

Dortė atsistojo taip staigiai, jog pledas nukrito ant grin- 
dų. Ji turėjo surasti slėptuvę. Moters riksmas dabar nutolo. 
Dortė pristūmė kėdę prie durų ir vėl atsisėdo užsispaudusi 
ausis. Tai truko akimirką, tačiau priminė ištisą kelionę trau- 
kiniu. Ji spoksojo į duris, lyg būtų buvę įmanoma pamatyti, 
kas vyksta kitoje pusėje. Juto, kad nori šlapintis, tačiau ne- 
drįso išeiti į koridorių. 

Tuomet užsitrenkė durys ir stojo tyla. Ją pasiekė tik gar- 
sai iš gatvės. Aukštų kulniukų kaukšėjimas. Guminiai batai, 
odiniai batai. Ji galėjo girdėti, kuo žmonės avi, matyti ko- 
jas, metančias šešėlį ant užuolaidos. Vargais negalais Dortė 
nusigavo prie kriauklės, nusismaukė ankštas kelnes ir kiek 
galėdama geriau įsitaisė ant krašto. Šlapinosi greitai, vis įsi- 
klausydama. Paskui ji patraukė nuo durų kėdę, atsisėdo ant 
sofos po pledu ir sunėrė rankas. 

- Brangioji Marija! Atleisk, kad nesimeldžiau, kaip žadė- 
jau. Su tuo viskas baigta, tiesa? Neleisk, kad įvyktų taip, kaip 
aš manau, padaryk visiškai kitaip. Aš turiu keliauti namo, 
kitaip negalėsiu gyventi. Atleisk, kad šitaip galvoju! Padėk 
man galvoti, kas geriausia, pavyzdžiui, apie Artūrą. Nepyk, 
kad paėmiau tą telefoną, jis, matyt, niekam tikęs. Ir apsau- 
gok mamą bei Verą. Man taip siaubingai gėda. Neleisk na- 
muose niekam sužinoti... 

Kažkas stipriai pabeldė į duris, Dortė susigūžė ir atsi- 
sėdo. Tarp durų ir staktos išniro galva raudonai dažytais 
plaukais. Bemat pasirodė visa moteris. Didžiulis kaulėtas 
kūnas priminė milžiniškas gumines žirkles, kurias kažkas 
tarpdury pastatė ant smaigalių. Palaidinė ant krūtinės buvo 
prasiskyrusi, o sijonas trumpas su praskiepais šonuose. Am- 
žiaus nenusakomo, bet galbūt jai buvo tiek pat metų kaip ir 
mamai. 

- Aš taip ir maniau, jog girdžiu kažką šnekant. Ką čia vei- 
ki? - paklausė ji užkimusiu balsu. 

— Aš... aš čia gyventi, - atsakė Dortė, mėgindama atrodyti 
rami ir niekuo nesiskirianti nuo tikros norvegės. 

— Gal galiu paklausti, nuo kada gi? - Žirklės nelaukė at- 
sakymo, tiesiog įėjo į kambarį ir įbedė į Dortę dideles rudas 
akis. - Kur Artūras, kuris atsitempė tave čia nieko nesakęs? 

- Išėjo. Pirkti maisto. 

Žirklės neprisistatė, tiesiog ėmė skųstis Artūru. Jis turėjęs 
sumokėti nuomą prieš savaitę, bet dabar ji tikrai nebegalinti 
laukti. Moteris išsakė ir daugybę kitų dalykų, kurių Dortė 
nesuprato. Baigė tuo, kad oru gyvas nebūsi. Šitai Dortė ir 
pati žinojo. 

— Tavo namas? - pasidomėjo Dortė. 

Tačiau Žirklės pasibaisėjo mintimi apie nuosavybę ir gar- 
siai bei aiškiai patikino, kad namas ne jos. Ji esanti Sargė. 
Tai, matyt, buvo labiau profesija nei vardas. 

sus čia gyvenančius kvailius. Parūpinu jiems paklodžių ir 
rankšluosčių, reikalauju nuomos ir kuopiu mėšlą. 

— Tu gerti kavos? - nedrąsiai ištarė Dortė ir atsikėlė nuo 
sofos. 

— Kavos? Ar jis jau turi kur virti kavą? 

Dortė žinojo, kad sargė teisi: nebuvo nei kavos, nei ar- 
batos, nei virdulio vandeniui, tik didžiulis puodas su viena 
rankena. | 

- Jis geria tik degtinę ir alų! Iš kur tu? Kaip čia atsidūrei? 

— Mes gyvensime ten viršuje. Remontuoti, - pasakė Dor- 
tė ir parodė į lubas. 

Sargė kurį laiką stovėjo ir spoksojo į ją, paskui užvertė 
akis ir ištarė: 

— Gal tu kvaila? 

Dortė įkvėpė ir pamėgino atsitiesti. 

— Nesakyk šitaip! 

- Šnekėsiu kaip norėsiu! - sušnypštė Sargė. - Bet aš imu 
tikrai tavęs gailėtis. Ko jis tau priskiedė? Šiame name mergi- 
nos su vyrais negyvena. Iš to kyla tik triukšmas! 

— Mes pora, - pamėgino Dortė, bet moteris tiesiog toliau 
tarškėjo, kad Artūras tempiasi į namą žmones be jos žinios. 
Galiausiai ji bakstelėjo į Dortę drebančiu pirštu ir pasakė 
kažką apie tai, jog gyventi dviese kainuoja dvigubai daugiau 
nei vienam, ir pridūrė: 

— Saugokis, kad tavęs nepamatytų statybų vadovas! 

Dortė pažvelgė į kartoninę dėžę su fontanu, kurios neiš- 
pakavo. Ir gerai, nes, matyt, turės iš čia išsikraustyti. Sargė 
ir toliau liejo Žodžių srautą, kurį ji tik iš dalies suprato. Ji 
norėjo tūkstančio kronų iš Artūro ir jos, bet už kokį laiką, 
nepasakė. Tik pabrėžė, kad tokiame brangiame rajone tai la- 
bai pigu ir kad ji galbūt nepraneš statybų vadovui, jog Dortė 
čia gyvena, jei ji sumokės. Tai, kad Dortė neturėjo pinigų, jos 
nejaudino. 

— Gauk jų! - griežtai ištarė moteris ir nužvelgė Dortę nuo 
galvos iki kojų. 

— Tu žinoti apie darbą? - pasiteiravo Dortė. - Aš dirbti 
padavėja... kavinėje. Parduotuvė? Plauti? 

— Nejau manai, kad mes užsiimame darbų paieška? Tu 
juk gali prisistatyti statybų vadovui. Tu sveika? 

— Sveika? 

— Taip, visi, kurie čia dirba, turi būti sveiki. - Sargė žnek- 
telėjo ant kėdės ir staiga pasidarė draugiška. - Paklausyk! 
Padėsiu tau, galėsi valyti koridorių ir laiptus ir taip truputį 
susimokėti. Bet turi plauti kaip pridera! 

— Gerai! Kada? 

— Aš pasakysiu, - tarė ji ir žengė link durų. - Perduok Ar- 
tūrui linkėjimus ir pasakyk, kad jo nepamiršau! 

ARTŪRAS NEPYKO, kad ji suardė jo sandėliuko tvarką, kaip 
jis tai vadino. Priešingai, jis tvirtino, kad kiekvieną kartą 
vos atidarius duris nutikdavo vis tas pats ir kad jis galvojo 
įtaisyti kelias lentynas. Sargės jis, matyt, visai nebijojo, bet 
suirzo dėl jos žodžių, kad Dortė turinti prisistatyti statybų 
vadovui. 

— Prakeikta boba! - sugriaudėjo jis. Kad Dortė valys laip- 
tinę, jis buvo patenkintas. Bet kai ji paminėjo riksmus, vyru- 
kas sunerimo ir susimąstė. 

— Tai greičiausiai buvo Julija. Ji nuolat vaidijasi su žmo- 
nėmis. Bet dėl šito nesuk sau galvos. 

Dortei pamėginus paaiškinti, kad daužėsi piktas vyras, 
Artūras papurtė galvą ir nebenorėjo apie tai kalbėti. Tiesiog 
pasiėmė alaus ir atsigulė ant sofos. 

Dortė ištraukė iš dėžutės gatavą picą ir padėjo ją ant stalo. 
Tuomet atsargiai paklausė, kodėl sandėliuke jis laiko keletą 
fotoaparatų. 

— Tai Bjarnės daiktai, - paaiškino. Neatrodė, kad jis žino- 
tų, kas ten buvo, taigi telefono ji nepaminėjo. 

Kai juodu pavalgė, Artūras panorėjo sužinoti, ką ji laiko 
dėžėje po stalu. Dortei paaiškinus, kad tai nedidelis fonta- 
nėlis, jis būtinai panoro jį išpakuoti ir sumontuoti. Bekel- 
damas visa tai iš kartoninės dėžės, jis staiga pralinksmėjo 
ir užsimanė dar vienos skardinės alaus. Dortė atnešė alaus, 
o Artūras klūpojo ant kelių ir vyniojo Snieguolę iš popie- 

riaus. Abu nusprendė, kad ji turi stovėti ant stalo lamina- 
to paviršiumi - tuomet laidas pasiektų elektros lizdą, be to, 
o tai ne mažiau svarbu, jie matytų ją visą laiką. Artūrui rei- 
kėjo išsiaiškinti, kaip pastatyti Snieguolę, paskui ji turėjo 
atnešti vandens, kad jis galėtų pripildyti kolbą. Galiausiai 
beliko tik įjungti. Kai vanduo ėmė tekėti Snieguole ir ma- 
žiausiu nykštuku, jis pliaukštelėjo sau per šlaunis, nusijuokė 
ir keletą kartų ištarė „Velnias!“ Paskui atsitempė prie stalo 
kėdę, o Dortė turėjo atnešti dar vieną alaus. Kelis kartus jis 
pats sau nusišypsojo ir patenkintas iškišo liežuvį prie lūpų 
kampučio, lyg fontanas būtų buvęs jo. 

Kai Dortė po valandėlės paklausė, kodėl pas jį yra Bjarnės 
daiktai, Artūras truktelėjo pečiais ir sumurmėjo kažką apie 
tai, kad Bjarnė dažnai neturi nuolatinės gyvenamosios vietos. 

- Bet tuo nesirūpink. Dabar, kai tu esi čia, jis turi pranešti 
prieš ateidamas. 

— Draugas? 

— Draugas? Kaip čia pasakius... Retkarčiais jis čia pasiro- 
do... Ne draugas. Kas gi, po galais, turi draugų? Matyt, tie, 
kurie turi pinigų. 

Dortė pataisė Snieguolės karūną ir pakedeno puokštę jos 
rankose. Vežant ji šiek tiek subliūško. 

— Turiu kai ką pasakyti, - ištarė Dortė be jokios įžangos ir 
iš anksto neapgalvojusi žodžių. 

— Oo? 

— Tu galbūt tai matai? 

- Ką gi? - paklausė Artūras ir išjungė bei vėl įjungė fonta- 
ną, nes pastebėjo, kad pirmoji vandens čiurkšlė didesnė nei 
po to pasirodančios kaskados. | 

Dortė atsitiesė ir susidėjo rankas ant pilvo. 

— Nėščia! 

Artūras atitraukė žvilgsnį nuo Snieguolės ir įrėmė į ją 


akis. 

— Tai velnias! - Po akimirkos jis užsičiaupė, o dar po va- 
landėlės paklausė „Kas?..“ nebaigdamas sakinio. 

— Tu, - tarė ji ir sukryžiavo pirštus ant pilvo. 

— Tu tikra? | 

Dortė linktelėjo. 

— Kodėl nesakei to... anksčiau? Kai kalbėjomės telefonu? 

— Tada gal būtum nenorėjęs manęs priimti. 

Artūras pamiršo Snieguolę. Jis susidėjo rankas ant kelių, 
pažvelgė į grindis ir atsiduso. 

- Bėda ne čia. Turiu galvoje, jie nieku gyvu nesutiks, kad 
name gyventų dar ir vaikas. 

- Jie? | 

— Statybų vadovas. Bosas, - ištarė jis nužvelgdamas jos 
kūną, tarsi tik dabar būtų jį pamatęs. - Kiek laiko? 

— Tu žinoti. Keturi ar penki. 

— Argi mes nesinaudojome gumyte? - Artūro akys pasi- 
darė siauros ir įtarios. 

Dortė papurtė galvą ir nurijo seiles. Keletą kartų. Jis kurį 
laiką ją stebėjo, tada pasisodino ją ant sofos ir padėjo galvą 
jai ant peties. Pamatęs, kad Dortė šluostosi akis, apkabino 
ją ranka ir kažką sumurmėjo apie Sveinungą. Ji taip stipriai 
papurtė galvą, jog jos kakta atsimušė jam į krūtinę, ir iš tikro 
pravirko. 

— Klausyk! Man nusispjaut, kas tėvas. Man tas pats šūdas, 
kas tėvas! Kai tave sutikau - tai juk supratau, kad tu jau kurį 
laiką verteisi tuo amatu. Aš supratingas, turiu tau pasakyti. 
Geriau galvokime praktiškai. Mes jo atsikratysime! 

— Per vėlu! - ištarė ji pasibaisėjusi ir išsilaisvino. 

— Bosas pažįsta vieną, kuris tai daro... nepaisydamas nieko. 

Dortė neatsakė, tiesiog pašoko, nuėjo prie lango ir liko 
ten stovėti nukarusiomis rankomis. 

— Nebūk tokia velniškai įžeidi! Aš tik bandžiau surasti 
išeitį. 

Kartais tiesiog reikia apsispręsti, pamanė ji ir pažvelgė į 
fontaną. Paskui atsisuko, pačiupo rankinę ir pasiknisusi ap- 
miną, uždarė ir pastatė jį po gembe, kur kabėjo paltas. 

— Kurgi tu susiruošei? 

— Nežinau. Išeinu! 

 — Nebūk kvaila! Aišku, kad aš tavęs neversiu. Niekas ta- 
vęs nevers. Gerai! Gerai! Tik atsisėsk. Niekas neprikiš nagų. 
Garbės žodis! 

Dortė akimirką stabtelėjo ir ėmė vilktis paltą. Tačiau Ar- 
tūras pašoko ir atsidūrė tarp jos ir durų kartodamas, kad ji 
nebūtų tokia velniškai pikta, kad niekas jos nevers, kad jis 
jau apsiprato su šia mintimi, kad kuo daugiau jis apie tai 
galvoja, tuo labiau apsipranta su šia mintimi ir kad statybų 
vadovas nebūtinai turi ką nors sužinoti. Jis nutraukė nuo 
Dortės paltą ir suvyniojo jį į gniutulą, kurį ėmė čiūčiuoti ant 
rankų. Dortė išpešė jį ir pamėgino atidaryti duris. 

— Tu neišeisi! - piktai tarė jis. 

— Neišeisiu? 

— Tu neturi rakto! 

— Rakto? Įeiti su raktu. 

— Čia raktas reikalingas taip pat ir išeiti! 

— Tu turėti raktą? - paklausė ji ir pažvelgė jam į akis. 

Tuomet Artūras ėmė kalbėti apie pinigus, kuriuos jis pa- 
siskolino iš statybų vadovo ir kuriuos ji turi grąžinti prieš 
išeidama. 

Dortė nenorėjo patikėti savo ausimis. Galbūt ji neteisin- 
gai suprato. 

— Maniau, tu padėti... 

— Aišku! Nusiramink! Tačiau statybų vadovas paskolino 
man pinigų. 

— Man reikia eiti! - tvirtai pareiškė ir pabandė pro jį 
praeiti. 


— Ne! Jokia boba iš čia neišeina be statybų vadovo lei- 
dimo! 

Dortė spoksojo į jį nepatikliai, paskui puolė prie durų ir 
ištrūko lauk. Nešina lagaminu ir rankine užbėgo laiptais į 
viršų prie išėjimo. Tik pamėginusi surasti ką nors, su kuo 
galėtų atsukti spyną, ir ilgokai paklebinusi tvirtą rankeną, ji 
suprato, kad Artūras buvo teisus. Durys neatsidarė. 

DoORTĖ IŠGRĘŽĖ SKUDURĄ ir vėl apvyniojo ant šepečio. Pas- 
kui perbraukė juo ten, kur ką tik buvo išplovusi. Suodžių ir 
purvo dryžių beveik nebeliko - bent jau tų, kuriuos buvo 
įmanoma pašalinti. Ji pagalvojo apie raudonas mamos ran- 
kas ir būtų mielai užsimovusi gumines pirštines. Tačiau sar- 
gė pasakė, kad dėl tokio menkniekio nebūtina. 

Koridoriuje tvyrojo prietema, nors palubėje kabojo trys 
didžiulės apvalios lempos metaliniais cokoliais. Dienos 
šviesa sklido į vidų tik pro aukšto tamsinto laiptinės lan- 
go likučius. Lubos buvo tokios pat aukštos kaip bažnyčioje. 
Kiekvienoje koridoriaus pusėje buvo po trejas duris. Dortė 
žinojo, už kurių durų gyvena Sargė, bet nebuvo mačiusi, kad 
kas išeitų pro kitas duris. 

Riksmai, bildesys ir dešinėje prie lango rūkančių vyrų 
šmėžavimas Dortei sakė, jog darbininkai gyvena kitoje rūsio 
dalyje ir naudojasi bendru įėjimu į rūsį. Pasistiebusi ir pa- 
žvelgusi pro grotas, ji matė akmeninius laiptus. Matyt, ten 
jie ir sėdėdavo, kai ji girdėdavo juoką ir kalbas. 

Abiejuose koridoriaus galuose stūksojo lauko durys, to- 
liausiai nuo laiptų esančios durys vedė į užpakalinį kiemą. Tai 
pro jas jie su Artūru pateko vidun. Kitame gale buvo gražios, 
senos durys su tamsinto stiklo langeliu ir išraitomis viršuje. 
Jos taip pat neatsidarė. Dortė spėjo, kad jos vedė į gatvę. 

Pilvas pūpsojo atsikišęs ir trukdė dirbti. Ten viduje kaž- 
kas krutėjo. Ypač naktį. Dortė liovėsi laukusi, kad pilvas 

pradings. Artūras davė jai porą treninginių kelnių, kurios 
buvo pakankamai didelės, ir pasakė, kad ji turi „pasilaikyti 
pilvą sau“. Tuo jis norėjo pasakyti, jog ji neturi niekam ro- 
dyti, kad laukiasi vaiko, nes tuomet jie gali prisigalvoti kokių 
nors „kvailysčių“. 

Staiga Dortė išgirdo, kaip kažkas lengvu žingsniu leidžiasi 
laiptais. Ji buvo girdėjusi jas anksčiau - merginas, kurios gy- 
veno trečiame aukšte, bet nebuvo jų mačiusi. Dabar mergina 
lėkė. Veidas buvo blyškus, o akys išplėstos. Ji žvelgė priešais 
save ir nematė Dortės bei prie laiptų stovinčio kibiro. Kai 
Dortė sušuko, jau buvo per vėlu. Kibiras apvirto, o mergina 
dar kartą sušuko ir išsitiesė visu ūgiu. 

— Oi, atleisk! - Dortė pabandė padėti jai atsikelti. Tik tada 
ji pastebėjo, kad mergina vilki apatinuką, o gal naktinius 
marškinius. Koridoriuje buvo šalta. Kai toji pakilo, Dortė 
pamatė jos basas kojas. Ilgi kojų pirštai susirietė, lyg būtų 
norėję įsikabinti į grindis. Dortė suėmė jos šlapius padurkus 
ir negrabiai pamėgino išgręžti. Tuomet kai kas nutiko. Dor- 
tė nebuvo tikra, ar tai realu, ar tik kažkas, ką ji įsivaizdavo. 
Tai skambėjo lyg muzika. Daug geriau nei Bachas. 

— Pastatyk tu man kibirą priešais laiptus! Kvaiša! - šaižiai 
nuskambėjo lietuviški žodžiai. 

— Aš padėsiu, - pasakė Dortė ta pačia kalba ir paėmė mer- 
ginos ranką. 

Akimirką jos stovėjo spoksodamos viena į kitą, toji vis 
dar piktai. Paskui ji paskubomis apsižvalgė, lyg būtų laukusi, 
kad kažkas ateis ir ją sučiups. 

— Lietuvė? Kada atvažiavai? - sušnibždėjo nepažįstamoji. 

— Taip! Spalio pradžioje. Mano vardas Dortė. 

— Julija, - sumurmėjo toji ir nepatikliai pažvelgė į jos pil- 
vą. - Ar tikrai jie tau leidžia jį taip ilgai nešioti? Tai tu esi 
Boso pana, o gal paties velnio? 

— Oi ne! Aš gyvenu ten apačioje su Artūru. 

— Jie pristatė tave valyti, nes turėsi vaiką? Tiesa? Daktaras 
nenori jo pašalinti, nes bijo, kad tu nudvėsi? 

Kodėl Julija šitaip šneka? Kodėl ji šitaip darko lietuvių 
kalbą? 

— Turi raktą? - Julija pasikėlė naktinius, kurie kibo prie 
blauzdų. 

Dortė papurtė galvą ir pasakė, kad Artūras išėjęs apsi- 
pirkti. 

— Nė vienos neišleidžia. Nežinau, kiek mūsų yra, bet dau- 
giau nei trys. Aš čia jau du mėnesius. Dirbu visą laiką. Pra- 
garas... Kur jie tave surado? - žodžiai liete liejosi iš Julijos. 

- Toje vietoje, kur buvau anksčiau... Bet dabar viskas bus 
gerai. 

Julija suėmė jos pečius ir tarė įsakmiai: 

- Paklausyk! Gauk jo raktą! Ir nepamiršk manęs! Aš gy- 
venu viršuje, ant durų užrašyta „Rojus“. Tačiau dangaus ten 
nedaug, - ištarė ji išleisdama garsą, kuris turėjo būti juokas. 

Staiga išdygo Sargė. Ji, be jokios abejonės, klausėsi, nes 
neatrodė labai nustebusi. 

- Julija! Get ready! To the room! O tu, Dorte! Leiskis į rūsį! 
Nenoriu koridoriuje matyti valytojos, kai ateis svečių. Vaka- 
rais valoma nebus, tik rytais! 

Dortė mėgino paaiškinti, jog norėjo valyti dabar, nes ry- 
tais dažnai jaučiasi blogai, bet nesugebėjo rasti žodžių. 

- Judinkis! - irzliai sušnypštė Sargė, nuplaukė koridoriu- 
mi ir dingo už durų - tik tam, kad vėl iškištų galvą ir sušuk- 
tų: - Dink! 

— Kodėl ji tokia pikta? - sukuždėjo Dortė. 

- Jai nepatinka, kad mes viena kitą suprantam, ji negali 
kontroliuoti, ką sakome. Pamėgink gauti raktą. Kai pagim- 
dysi, vėl turėsi dirbti. Be jokios abejonės! Ir nepamiršk ma- 
nęs! - tarė ji ir skubiai užlipo laiptais. 

Dortė stovėdama sekė ją akimis, paskui iššluostė vandenį ir 
susirinko valymo reikmenis. Pusiaukelėje į rūsį ji išgirdo Sar- 

gę kalbant telefonu ir einant link laukujų durų. Balsas buvo 
kaip medus. Ji, matyt, įleido Julijos klientą, nes Dortė suprato, 
jog norėdamas išeiti jis turės jai paskambinti. Durys buvo už- 
rakintos. Paskui Žingsniai plytelėmis išklotomis grindimis. 

Dortė žengė žingsnį laiptais aukštyn ir pamatė nugara 
į ją stovintį šiek tiek sutrikusį vyrą mėlynu švarku. Tačiau 
tarsi pajutęs, jog yra stebimas, jis staiga atsisuko ir ją pama- 
tė. Dortė atatupstom nulipo žemyn ir pastatė valymo rei- 
kmenis į kampą prie tualeto. Bet vyras jau buvo čia. Kai ji 
susiruošė sprukti, norėdama užsidaryti kambaryje, suprato 
vieną žodį „Palauk“. Burna išdžiūvo, o širdis daužėsi. Tai 
buvo jis! Olavas iš traukinio sumokėjo Sargei, kad ateitų pas 
Juliją! Priešais ją atsivėrė grindys. Atrodė, lyg jis stovėtų ki- 
tame pasaulyje. Jo šviesieji karčiai sviro į vieną pusę, visai 
taip, kaip ji prisiminė. Tačiau jis buvo tik klientas. 

— Sveika! Tik pamanyk, sutinku tave tik įėjęs pro duris! — 
ištarė vyras uždusęs, lyg būtų nudirbęs darbą. Žengė dar 
žingsnį prie jos. Visai arti. 

- Ne,tau reikia pas Juliją! - išlemeno ji, laikydama rankas 
priešais save. 

— Gal galiu iš pradžių šiek tiek pasišnekėti su tavimi? 

— Šnekėti ką? 

Jis įsmuko paskui ją į kambarį. Kai uždarė duris ir atsi- 
stojo priešais jas, Dortė pasijuto sugauta. Abu klausėsi, kas 
vyksta koridoriuje. Apšviestos ryškios lempos šviesos jo 
akys buvo nenatūraliai mėlynos. Aplinkui viešpatavo tyla. 

— Ar galiu atsisėsti? 

Ji linktelėjo. 

— Tu čia dirbi? 

— Valyti. 

Jis buvo besisėdąs į krėslą su styrančia spyruokle, bet Dor- 
tė perspėjo jį šūktelėjusi „Ne!“, tada vyras atsisėdo į kitą. Ji 
atsitiesė, bet liko stovėti. 

— Galvojau, kaip tau sekasi, - paprastai ištarė jis. Tačiau ji 
nesileido apmaunama ir nieko neatsakė. 

— Nusiramink! Aš tavo pusėje. Nusprendžiau pamėginti 
jums padėti, - tyliai ištarė ir pažvelgė į duris. 

Dortė neišsidavė, jog jį suprato, tiesiog stovėjo kaip ir 
anksčiau. Viena pėda buvo šlapia. Bato padas sucypė vos tik 
ji pasijudino, todėl dabar stovėjo visiškai ramiai. 

— Tu nėščia? 

Pamažu ją užliejo drovumas. Labiausiai jautė jį savo vei- 
de. Buvo sunku šitaip stovėti jam spoksant. Lyg būtų tai su- 
pratęs, vyras atsistojo ir priėjo. Jis, matyt, buvo ne ką vyres- 
nis už Nikolajų. Lūpos atrodė kitaip nei anąsyk. Kietesnės. 
Olavas turbūt manė, kad ją lengva apsukti aplink pirštą. Jo 
akys atrodė šiek tiek mieguistos, išskyrus tas akimirkas, kai 
žvelgė tiesiai į ją. Tuomet jos atrodė apnuogintos - lyg būtų 
meldusios malonės. Jis mūvėjo džinsus, o švarkas su rip- 
so apykakle buvo nusitrynęs. Pilkąjį šaliką ji atpažino - jis 
buvo ilgas ir kelis kartus apsuktas apie kaklą. 

— Gali manimi pasitikėti, - tarė jis, kai Dortė nieko neat- 
sakė. 

— Aš nepriimu klientų. Tu eiti pas Juliją! - tvirtai tarė ji. 

Olavas skėstelėjo rankomis ir papasakojo, kad yra čia bu- 
vęs anksčiau, tačiau Dortės nematė, ir kad gyvena visai čia 
pat, toje pačioje gatvėje. Beveik pasirodė, kad jis visą dieną 
sėdi prie lango ir seka, kas įeina ir kas išeina, visai kaip jos 
kaimynai namuose Lietuvoje. 

— Tu išsigandusi? - galiausiai paklausė jis. 

Išsigandusi! Jis ištarė norvegišką žodį, kūrį ji suprato, nors 
neprisiminė, kad būtų jį mokiusis. Baigėsi tuo, kad Dortė 
atidavė jį vyrui atgal, lyg būtų nežinojusi, ką su juo daryti. 
„Išsigandusi?“ Kaip tik tokia ji ir buvo. Kaip S kas nors 
būti taip ilgai išsigandęs? 

— Tu užrakinta, tiesa? 

— Artūras turi raktą. 

— Tas, kuris pasitiko tave su dviračiu? 

Dortė linktelėjo ieškodama reikiamų žodžių. 

— Tu pasakysi policijai, kad jie mus suimtų? 

— Ne! Ne jus, o vyrus. 

Ji papurtė galvą ir pamėgino Olavui paaiškinti, kad visada 
suimamos merginos. Tačiau sunkiai sekėsi, ji nebuvo tikra, 
ar jis suprato. | 

— Tu dar neturi telefono? - paklausė jis tankiai kvėpuo- 
damas ir žvilgtelėjo į duris. 

Dortė nurijo seiles svarstydama, ar jis Žino, jog ji apvogė 
Bjarnės sandėliuką. Bet apsisprendė. Paskubomis rankinėje 
susirado telefoną ir pamėgino jam paaiškinti, kad šis neveikia. 

— Jis naujas. Tau reikia SIM kortelės ir baterijos. Tai gal- 
būt per daug sudėtinga... Aš pasirūpinsiu telefonu. Ar turi 
mano numerį“ 

Ji linktelėjo. 

— Paslėpk jį! Ir telefoną. Ar gyveni čia viena? 

— Ir Artūras. Kartais. 

— Arjis Žino, kad turi telefoną? 

Kaiji papurtė galvą, vyras plačiai nusišypsojo ir tarė: „Pui- 
ku! Puiku!“ Tuomet žengė kelis plačius žingsnius prie lango 
ir pamatė, kad jį galima atidaryti. Iškišo ranką ir paklibino 
geležines grotas, lyg būtų iš tikro tikėjęs, kad jos pajudės. 

— Aš atsargiai pabelsiu į langą. Tu atidarysi. Paskambink, 
kai pavyks jį įjungti. Jei Artūras būtų čia, apsimesk lyg nie- 
kur nieko. Aš pabelsiu tik vieną kartą. Supratai? 

— Kodėl? Tu parašyti laikraštyje? Atvažiuoti policija? 

— Ne! Noriu tau padėti... ir kitoms. Pasitikėk manimi! 
Koks tavo tikrasis vardas? - sukuždėjo jis. 

— Dortė. 

— Dortė, - pakartojo jis ir nusišypsojo - akys irgi šypso- 
josi. 

Kaip tik tada trinktelėjo laukujės durys, sudžeržgė Sar- 
gės balsas, ėmė artintis vangūs, bet tikslingi žingsniai. Aki- 
mirksniu Olavas šmurkštelėjo į koridorių, o jos telefonas 
dingo rankinėje. Pro praviras duris ji pamatė, kad ant laiptų 
Olavas sutiko Artūrą. 

— Kas tu toks, po galais? - išgirdo Dortė sakant Artūrą. 

- Atleisk! Nusileidau aukštu žemyn, užuot pakilęs, taigi aš 
čia. Šitaip nutinka. Bet toji dama leido man aiškiai suprasti, 
kad aš pasiklydau. Atsiprašau! 

Po akimirkos vyras išnyko, ir Artūras stipriai sučiupo 
Dortę už rankos. Ji sakė sau, kad nėra jokio pagrindo bijoti 
Artūro. Tačiau viskas buvo taip keista, lyg jie abu staiga būtų 
atsidūrę skirtingose pusėse. 

— Kas ten toks buvo? Jaučiu, kad esu jį anksčiau matęs, - 
suurzgė Artūras. 

— Nežinau. 

— Arjis yra čia buvęs anksčiau? Ką? Atsakyk! 

Dortė papurtė galvą, suinkštė ir pamėgino išsilaisvinti. 

— Nelaiminga... prakeikta kekšė! 

— Būk geras! - paprašė ji. 

Artūras paleido ir nutrenkė ją į šalį. Jam kažkas atsiti- 
ko. Ji, ko gero, buvo mačiusi tokį ir anksčiau, bet šiandien 
tai itin išryškėjo. Akys. Artūras buvo ne tik apsvaigęs nuo 
alaus, jis tapo panašus į Makarą. Tik dabar Dortė pajuto, jog 
šlapias ne tik batas, bet ir viena kelnių klešnė, kuri šalta, su- 
dribusi gulė ant čiurnos. Iš šalto it ledas koridoriaus visada 
atsklisdavo skersvėjis, kai durys nors akimirką prasiverda- 
vo. Ji būtų mielai paklaususi Artūro, ar įmanoma gauti dar 
vieną šildytuvą. Bet ne dabar. 

Artūras nusimetė aptriušusią odinę striukę ir įsitaisė su 
vienintele likusia alaus skardine. Sukiužusi sofa sudejavo. 
Tuomet jis tarsi dingo - tiesiog sėdėjo ir spoksojo priešais 
save įsmeigęs tuščias akis. Ji pasikeitė šlapias treningines 

kelnes kitomis, užsimovė sausas kojines ir apsivilko chalatą. 
Paskui susirangė lovoje po kieta vatine antklode. 

Artūras sėdėjo, ir tiek. Alaus skardinė buvo tuščia. Nema- 
lonus jausmas vis stiprėjo. Galiausiai Dortė tiesiog turėjo tai 
įvardyti, kad apskritai galėtų kvėpuoti. Paklausti jo, kodėl 
jis atrodo toks apsvaigęs. Tačiau tai buvo didelė klaida. Iš 
pradžių Artūras neatsakė, tik susirietė, lyg būtų kaupęs jėgas 
arba ruošęsis iš visų jėgų smogti. Dortė būtų pamaniusi, kad 
jis tuoj pravirks, jei tai būtų buvę įmanoma. 

- Aš apsvaigęs? Pažiūrėk į save! Kūtvėla! 

Dortė nežinojo, ką reiškia „kūtvėla“, bet, matyt, nieko 
gražaus. Būtų gerai dabar tiesiog paverkti. Jie galėtų kartu 
verkti ir tapti kaip ir draugais. Jos veidas atrodė sustingęs 
nuo įsisenėjusio prakaito. Plaukai gulėjo ant sprando išsly- 
dę iš gumelės. Vienintelis būdas dabar išlaikyti blaivų pro- 
tą - susikaupti ir galvoti apie telefoną rankinėje. 


Artūras pasiliko čia visai dienai. Pastarosiomis savaitėmis jis 
tik užeidavo dieną ko nors pasiimti arba išgerti alaus, kurio, 
kaip jis visada tvirtindavo, šaldytuve turi būti. Dabar jis gulė- 
jo ant sofos užmerktomis akimis ir pravira burna. Dortė ne- 
žinojo, ar Artūras miega, bet mėgino apsieiti kiek įmanoma 
tyliau, kad jo neerzintų. Galvoti juk galėjo jam to nepaste- 
bint. Viskas nutiko per vieną dieną - ir Julija, ir Olavas. 

Kai kitą kartą Artūras bus išėjęs, ji užlips pas Juliją. Pakal- 
bės. Nors ir trumpai. Paklaus, ar Olavas yra klientas. Ji juk 
matė, kad vyras sumokėjo Sargei, bet jis juk privalėjo, kad 
patektų vidun. Ar Dortė žinojo tai nuo pat pirmos dienos, 
kai išgirdo riksmus? Kad Artūras atsivedė ją į tokį namą? 
Kažkas turėtų būti su ja negerai, jei nuolat sutinka tokius 
vyrus. Šitoje šalyje jų, matyt, pilna. Ji įsivaizdavo juos lyg 
varles drumzlinuose tvenkiniuose pavasarį. Kurkulai ir 
kvarkimas. 

Kai sutemo taip, jog turėjo įjungti šviesą, kad matytų 
pjaudama duoną, Artūras atsistojo ir taip baisiai suriko, kad 
Dortė vėl išjungė. Kai jis vėlei nurimo, jai vis dėlto pavyko 
sutepti porą sumuštinių. Ji nusinešė maistą į lovą, kad iš- 
laikytų šilumą. Nebebuvo prasmės dar kuo nors užsiimti, 
todėl beliko pamėginti užmigti. Kadangi Artūras buvo čia, 
Dortė būtų mielai palinkėjusi labos nakties, bet tikriausiai 
neverta. 


Dortė pabudo Artūrui šaukiant ir koneveikiant žmones, ku- 
rių ji nematė. Įsijungusi virš lovos šviesą, ji išvydo, jog vyras 
guli ant sofos krašto lyg susirietęs vargeta. Jis, matyt, nelabai 
žinojo, kur yra. Jai buvo baisu, bet jautėsi per daug pavargu- 
si, kad bijotų. Iš pradžių ištarė jo vardą, tačiau Artūras nere- 
agavo, tuomet ji atsikėlė ir atsisėdo prie jo. Atsargiai palietė 
jo petį ir ištarė „Ša, ša, ša“, tačiau ir tai nepadėjo. Staiga jis 
įsitvėrė į ją, plūsdamas savo tėvą, kuris apie jį nieko neno- 
rėjo žinoti, ir mirusią motiną, kuri tebuvo prakeikta kek- 
šė. Visas pasaulis yra viešnamis, tvirtino jis. Tam ji negalėjo 
prieštarauti. 

Kambarys buvo šaltas it ledas. Dortė atnešė nuo lovos 
antklodę, susirangė prie jo ir užtraukė ant abiejų pledą bei 
antklodę, kad sulaikytų šilumą. Tuomet ėmė kalbėti jam ru- 
siškai viską, kas šovė į galvą, net tai, kuo nedrįso jo varginti 
norvegiškai. Artūras verkė taip smarkiai, kad ranka, kuria ji 
laikė jį apkabinusi, tirtėjo. Netrukus jos krūtinė sušlapo, nes 
jis buvo nosimi įsikniaubęs į chalatą. Gulėdama ji susimąstė, 
ar Lara pasitikėtų Olavu. Vargiai. Būtybė pilve buvo irgi tyli. 
Visiškai tyli. 

— AR MATAI JĮ? 

— Ką? Kur? - atsisėdusi lovoje ji suprato, kad dar naktis, 
nes langas buvo tamsus, o darbininkai dar nebuvo pradėję į 
konteinerį mėtyti daiktų. 

— Ten! Lauke! Kažkas pabeldė! - sušuko jis užkimęs ir pa- 
rodė į langą. 

Priėjusi Dortė pamėgino pažvelgti laukan, bet nieko ne- 
matė. 

- Nieko! - tvirtai tarė ji. 

— Ateik čia, po galais! Nestovėk taip, kad jis tave matytų! 
Jis laukia, kada tu pagimdysi, supranti?! Tas prakeiktas... Bo- 
sas! Jis sekioja mane visą laiką. Šita užuolaida nepakanka- 
mai tanki. Galima žiūrėti į vidų, - sušnypštė Artūras. 

Dortė apsidairė, paskui pačiupo staltiesę, prisitraukė prie 
lango kėdę ir užsikorė ant jos, kad pakabintų staltiesę ant 
užuolaidos. Nesisekė. 

— Padėti! Nesėdėti! - paprašė ji. 

Artūras atsvyravo, paėmė kitą medinę kėdę ir užsilipo. 
Drauge, kad ir nelabai tvirtomis kojomis, jiems pavyko už- 
kabinti staltiesę ant lango. Paskui jie atsisėdo ant sofos pasi- 
grožėti savo darbu. 

— Dabar niekas nežiūrėti vidun! - tarė ji. 

— Dabar niekas nežiūrės vidun, - geraširdiškai pataisė jis 
ir nusišluostė nosį megztinio rankove. 

Dortė įjungė šildytuvą, nors ir buvo dar anksti. 

Kai Dortė pamėgino išklausti, ką pasakė Bosas, iš pradžių 
Artūras tenorėjo vėl eiti miegoti. Tačiau pamažu paaiškėjo, 
kad jis neįstengė grąžinti skolos ir buvo įspėtas. Jie nori siųs- 
ti pas ją klientus. Tvirtina, kad ji galėtų čiulpti ir masažuoti, 
kad ir su pilvu. Dėl to jis taip supyko, ant laiptų pamatęs 
tą vyrą. 

- Pykti? Ant manęs? - paklausė ji. Noras trenkti jam per 
veidą buvo toks didelis, jog ji pačiupo pledą ir stipriai įsitvė- 
rė į jį abiem rankomis. - Klientai? Ne! Tu atrakinti duris. 
Man reikia išeiti! - sušvokštė ji. 

— Jie atėmė iš manęs raktą, - nusiminęs tarė Artūras, 
spoksodamas į savo rankas. 

— Tu meluoti! Kodėl tu meluoti? 

— Aš nemeluoju! - tarė jis tokiu veidu, lyg visą žiemą būtų 
gulėjęs lauke. 

Dortė atsistojo ir ėmė vaikštinėti pirmyn atgal atstačiusi 
pilvą lyg plūgą. Paskui uždegė virš spintelės šviesą ir įsipylė 
stiklinę pieno. 

— Nori pieno“ - pasiteiravo. 

— Ne, kad jį kur velniai! - pasibaisėjęs atšovė Artūras. 

Ji gėrė atsirėmusi į spintelę. Artūras atsistojo ir priėjo prie 
jos. Siūbuodamas lyg baslys liūne. 

- Tu mano! Tik mano! Niekada neturėjau merginos, kuri 
priklausytų man vienam. Niekada! Visada atsiranda kas 
nors, kas... 

Dortė akimirką spoksojo į jį, paskui ją apėmė atkakli ra- 
mybė, todėl pareiškė, kad jie turi galvoti drauge. Ji netgi pri- 
siminė, kaip norvegiškai skamba žodis „planuoti“. 

— Du yra stiprūs! - tvirtai tarė ji ir jau norėjo papasakoti, 
kad kalbėjosi su Julija, bet kažkas ją sulaikė. 

- Jie perkėlė mane pas darbininkus. Aš tik turiu pasiimti 
drabužius ir... Bosas sako, kad jie turi sugriežtinti taisykles. 

Dortė pastatė į šalį tuščią stiklinę. Negalvodama ištarė: 

— Bosas duoti tau kvaišalų? 

— Iš kur, po velnių, šitai ištraukei? 

Dortė pažvelgė jam į akis. Artūro vyzdžiai buvo lyg ne- 
gyvos gyvatės. Šitaip jam buvo nutikę ir anksčiau. Galbūt 
dažnai, bet ji nenorėjo to suprasti. Žvilgsnis to, kuriam rei- 
kia kvaišalų. | 

— Tu nepanašus į save, - tarė ji. 

Lėtu judesiu jis trenkė jai delnu per veidą. Šiek tiek luk- 
telėjo, bet Dortei neišleidus nė garso, trinktelėjo dar porą 
kartų. Ji nejautė skausmo. Beveik ne. Tik Veros įniršį. Kai 
Dortė susiėmė už burnos, pro pirštus ėmė lašėti kraujas. Ji 
atsinešė rankšluostį ir nusišluostė nežiūrėdama į veidrodį. 
lės kištuką į elektros lizdą. Reikėjo pakeisti vandenį ir nuo 
figūrėlių nušluostyti dulkes. Bet garsas buvo gaivus, tad ji 
atsisėdo šalia ir įsistebeilijo į nelygią srovę. Šviesa, sklindanti 
iš dugno, lašeliuose sužadino blyškių spalvų žaismą. 

Po valandėlės Dortė pajuto jo delnus ant pečių. Jie drebė- 
jo ir skleidė bejėgišką drėgmę. 

— Paklausyk... aš nenorėjau, po galais... Tiesiog taip įsiu- 
tau. Tu gali įsiutinti akmenį. Ar žinai? O šitas vaikas? Jis juk 
ne mano“ 

Ji neturėjo ką pasakyti. Ne dabar. 

- Vyrai dėl tokių dalykų niekada negali būti tikri. Ir mano 
tėvas nebuvo. Dažnai kalbėdavo, kad aš ne jo. Dievas padarė 
didžiulę klaidą sutvarkydamas taip, kad tik vienas, geriausiu 
atveju, gali būti tikras. A? Iš to kyla daugybė velniavos, sa- 
kau tau, - baigė visiškai pavargęs po tokios ilgos kalbos. 

Dortė pažvelgė į langą. Gali būti, kad šiąnakt beldėsi Ola- 
vas. Tą pačią akimirką iš Artūro kišenės pasigirdo skambu- 
tis - garsus ir rėžiantis ausį. Jis paėmė telefoną ir greitai žen- 
gė link durų. Stovėjo atsirėmęs į durų staktą ir kalbėjo nera- 
miu, nuolankiu balsu. Ji suprato, jog jis sako, kad tučtuojau 

ateis. Paskui jis priėjo prie sandėliuko ir išsipešė kelis dra- 
bužius, kuriuos susikišo į krepšį. Pasilenkęs į priekį, ne visai 
tvirtai stovėdamas išžergtomis kojomis, jis stengėsi pakuoti 
daiktus viena ranka, kita laikydamas telefoną. Kartkartėmis 
jis pastumdavo ir paspirdavo atgal tai, ko nesiruošė imti. 

— Sargė? Taip! Jai juk reikės pagalbos gimus vaikui. Jai juk 
reikia maisto ir visa kita... Taip, aš Žinau, kad tai ne tavo 
problema. Bet... Taip, iškart ateinu! - užbaigė jis, įsikišo tele- 
foną į kišenę ir įbedė žvilgsnį į sieną. Atrodė, kad akys žiūri 
skirtingomis kryptimis. 

— Klausyk! Aš išsikraustau tik laikinai. Kai grįšiu, viskas 
bus gerai. Viskas bus gerai! 


Dortė buvo ką tik nusimaudžiusi po dušu pirmame aukšte 
ir sėdėjo prie stalo galvą apsivyniojusi rankšluosčiu, kai iš- 
girdo kažką ateinant ir jau laukė, kada Sargė įkiš galvą. Vie- 
toj jos kambaryje staiga išdygo stambus nepažįstamas vyras. 
Skusta galva ir tatuiruotu kaklu. Batai buvo lyg valtys, o ci- 
garetės dūmų kamuolys priminė žolės gaisrą. 

- Štai kaip! Čia yra žmonių? - pareiškė jis ir įėjo į kam- 
barį. 

— Tu nepasibeldei! 

— Gal neišgirdau? Nuo kada Artūro kekšė ėmė nustatinėti 
šio namo taisykles? Belstis! 

— Aš galėjau būti be drabužių... 

— Ką tu sakai, nejau manai, kad nesu matęs išsipūtusių 
pilvų ir nudėvėtų tarpkojų? - Vyras uždarė duris apžiūrinė- 
damas ją, lyg ji būtų iškleręs baldas. Paskui neprašytas įsitai- 
sė ant kėdės, kad su nuorūka prisidegtų naują cigaretę. 

- Kur mano daiktai? Artūras sakė, kad tu juos supa- 
kuosi. 

Tai Bjarnė, pamanė ji, mostelėjo galva link spintos ir su- 
lemeno: 

— Viduje. 

— Paimk juos! - paliepė jis. 

Dortė buvo nukabinusi nuo lango staltiesę. Pro šalį gatve 
praėjo visa klasė. Jų pėdos buvo skirtingo ilgio. Dvi plonos 
mergaitės blauzdos raudonomis kelnėmis ant kažko užkliu- 
vo ir vos neparpuolė. Ją pasiekė daugiabalsis juokas. 

— Ar girdėjai, ką pasakiau! Elektrinis grąžtas, vaizdo gro- 
tuvas, kasetės, fotoaparatai ir telefonas! 

Dortė priėjo prie sandėliuko, atidarė duris ir sunkiai su- 
silenkė, kad surastų daiktus, kuriuos Artūras buvo išbarstęs 
tarp alaus skardinių ir batų. Ant galvos užvyniotas rankš- 
luostis nukrito, ir šlapi plaukai šaltai apkėtė sprandą. 

— Man nereikia Artūro mėšlo, tik gerų daiktų. Aš nerenku 
taros! - suriaumojo vyras ir priėjo prie jos. Jis stovėjo šalia 
ir pūtė į apačią dūmų kamuolius, kratydamas pelenus tiesiai 
po kojomis. 

Dortė dėjo daiktą po daikto į plastikinį maišelį. Atsitiesė 
ir įrėmė rankas į strėnas. Elektrinis grąžtas buvo toks sun- 
kus, jog tik išstūmė jį ant grindų. Galiausiai uždarė sandė- 
liuko duris ir padavė jam maišelį. 

— Dar turėjo būti telefonas, - grėsmingai ištarė jis ištyręs 
turinį. 

Dortė atidarė spintos duris ir apsimetė nuodugniai ap- 
žiūrinėjanti ten esančią netvarką. Jos širdis daužėsi tiek pil- 
ve, tiek gerklėje. 

— Nėra telefonas. Tu pažiūrėti! - pasakė ji neatsisukdama. 

Vyras .nustūmė ją į šalį ir kilstelėjo surūdijusią dėžę, ku- 
rioje, sprendžiant pagal barškėjimą, buvo vinys arba varžtai, 
paskui atsisuko ir pažvelgė į ją primerkęs akis. 

— Ar pastaruoju metu Artūras pasikeitė telefoną? 

Dortė papurtė galvą. 

— Ar tu jį paėmei? - suurzgė jis ir stipriai sugniaužė jai 
tarpkojį. - Mat kaip, mat kaip! Tik gaila, kad tu tokia nu- 
krušta ir išsipūtusi. 


367 


— Ne! Ką gi aš darysiu su sugadintu telefonu? - žodžiai 
išsiveržė jai nespėjus pagalvoti. 

- Jis nė velnio nesugadintas! Jis naujas! Apie tave to ne- 
pasakysi! — pasakė jis įterpdamas keiksmažodžių, kurių ji, 
laimei, nesuprato. Tada jis stumtelėjo ją nuo savęs ir ėmė 
žvilgsniu klajoti nuo sienos prie sienos. Po akimirkos čiupo 
jos rankinę, kyšančią iš po pledo, apvertė ją ir išbėrė turinį 
ant grindų. Dvi dvidešimties kronų monetos, lūpų dažai ir 
nenaudotas blakstienų tušas, kremo tūbelė, tušinukas, dantų 
šepetėlis ir žirklutės, akvareliniai dažai, piešimo sąsiuvinis, 
ausinukas, beveik tuščia užrašų knygutė - ir keletas kitų 
smulkmenų, apie kurias nepagalvoji, kol jų neprireikia. Vy- 
ras vikriai susirinko monetas ir susibėrė į kišenę. Paskui ap- 
žiūrėjo ausinuką ir įsikišo jį į plastikinį maišelį. Dortė nurijo 
seiles. Kad tik jis nepaliestų rankinės dugno! 

Jam numetus ją į šalį, pasigirdo tylus dunkstelėjimas. Po 
akimirkos Bjarnė stovėjo su telefonu rankoje. Dortė laukė, 
kol jis pastebės pasą. Nepastebėjo. Šaltai išsiviepęs įmetė 
telefoną į plastikinį maišelį, paleido iš rankų rankinę ir at- 
sisuko į ją su pergalingų vypsniu. Tuomet čiupo jai tarp 
kojų, plėšdamas vilnonį švarkelį taip, kad išlakstė sagos. 
Išrengęs ją nuogai iki pusės, geležine letena sučiupo vie- 
ną krūtį ir atsisegė praskiepą. Smarkiai šnarpšdamas par- 
klupdė ją ant kelių ir pritraukė jos veidą prie savęs. Dortei 
pamėginus išsisukti, sučiupo abiem rankomis jos kaklą ir 
suspaudė. 

— Čiulpk, po perkūnais! Kitaip užkrušiu tave negyvai. Su- 
kišiu į tave visą ranką, ištrauksiu vaiką ir sumalsiu jį į lan- 
gą! - sustenėjo jis. Kitą akimirką ji jau duso nuo kietų lyg 
akmenys dvokiančios skerdienos likučių. 


Tėtis sėdėjo ant laiptų saulėje ir tvarkė savo muselių dėžu- 
tę. Jis buvo nusiėmęs žvejo skrybėlę ir išvertęs ją, kad ši iš- 

džiūtų. Buvo vėlyvas ruduo. Jo barzda aplipo mažučiais ledo 
kristalėliais. Greitai užšals ežeras. Dortė perėjo šaltas veran- 
dos grindis ir artinosi nežinodama, kaip jam tai pasakyti. 

— Ašjjuk girdžiu tave, - tarė jis ir palaisvino jai vietos. 

- Viskas supurvinta iš vidaus, - pasakė ji nusiminusi ir 
susinėrė rankas ant kelių. 

— Joks purvas nesklinda iš vidaus, juk Žinai. 

— Aš sužlugdyta. Niekas nebegali apvalyti taip, kad galė- 
čiau grįžti namo. 

Jis atsisuko į ją, tuo pat metu braukdamas pirštais per 
muselę su dėmėta raudona plunksna virš kabliuko. 

— Ar pagalvojai, kad vaikas pats savaime yra apsi- 
valymas? 

— O gėda? 

— Vaikas nėra gėda. Jis nieko neprašė ir nepadarė nieko 
bloga. Priešingai. Jis vienintelė pasaulio viltis. 

— Bet jis klausinės visokiausių dalykų... 

— Turėsi laiko pasiruošti, ką atsakyti. Be to, tu ir pati būsi 
vyresnė ir matysi viską kitaip. 

— Bet tu manęs gėdijiesi, tėveli? 

Jis atsargiai padėjo muselę į dėžutę ir ją uždarė. Žalvari- 
niai vyriai sugirgždėjo kaip visada. 

— Ne! Ne tavęs! Man gėda būti vyru. Žmonijai tiek visko 
pasiekus visose srityse, galima iš mūsų reikalauti, kad nesi- 
leistume būti valdomi gyvulio smegenų. Civilizacija reika- 
lauja, kad ir vyrai būtų žmonės. 

— Tu esi Žmogus, tėveli! 

- Ačiū! Bet bijau, kad tai ne ką tepadeda, - tarė jis. Ir stai- 
ga Dortė pamatė, koks jis pavargęs. 

— Gera galvoti, kad ne visi tokie kaip... 

— Bet dabar tu privalai galvoti praktiškai, o ne apie tai, 
koks aš esu. 

— Kaipgi? 

— Turi kuo nors užsiimti. Pastaruoju metu tu net nesi- 
mokei norvegiškų žodžių, nors galėjai kalbėtis su Sarge kie- 
kvieną dieną. Tikriausiai ir ji nelabai turi su kuo pasišnekėti. 
O piešimas? Kada pastarąjį kartą naudojai savo akvare- 
linius dažus? 

— Neprisimenu... 

— Na štai, matai! Reikia išnaudoti kiekvieną galimybę, 
o ne tik gulėti po pledu! Be to, juk gali paklausti Sargę, ar ji 
turi ką nors paskaityti. 

— Nemanau, kad ji skaito. 

— Aišku, kad skaito, bent žurnalus ar ką nors panašaus. 
Visai kaip Lara. Žinai, tai puikiai lavina kalbą. 

— Tėveli! Aš nebegaliu, aš bijau! 

— Ar žinai, ko bijai? 

— Visko! Kad jie ims siųsti klientus. Vaiko. 

— Puiku, kad ištarei šį žodį. Vaiko. Gali liautis žiūrėjusi į 
tai kaip į gėdingą dalyką. Jis nėra priešas, nors ir nelaukei, 
kad jis ateitų. Puiku, kad geri daug pieno, bet privalai val- 
gyti, kad vaikas galėtų augti ir gimti sveikas, su didele drąsa 
gyventi. Ir privalai šviesiai galvoti apie ateitį. 

— Bet, tėveli, aš negaliu galvoti šiame rūsyje. 

— Dėdė Josefas kalėjo koncentracijos stovykloje ir plana- 
vo, kaip sukas daržą, ko teta Ana prašė metų metus, kad tik 
pavyktų išgyventi. Tuomet tau irgi turi pavykti sėdint rūsyje 
planuoti mažus dalykus. 

— Kaip? - sudejavo Dortė ir norėjo, kad jis ją apkabintų. 
Bet tėtis to nepadarė. 

— Turi rasti ką nors, kas tau padėtų, kai prasidės gimdy- 
mas. Ką nors, kas atrakins duris ir nuveš tave į ligoninę. 
Sargė, pavyzdžiui, juk ji tau pažadėjo. Laikykis jos. 

— O kad čia būtų Lara... 

— Dabar Laros čia nėra, taigi turėsi pasitenkinti tais, ku- 
rie yra. 

— Tėveli! Geriau papasakok man apie senus laikus arba 
ką nors, ką esi skaitęs! Neturiu jėgų kalbėti apie ateitį. Aš ja 
netikiu! Noriu būti su tavimi, ten, kur ir tu... 

— Bet aš nenoriu, kad čia būtum! Tai būtų neteisinga vaiko 
atžvilgiu. Jis dar negavo galimybės atsistoti ant savo kojų. 

- Jis negali turėti tokios motinos kaip aš. Aš šito nesuge- 
bėsiu... 

— Aišku, kad sugebėsi! Tu tik nelabai Žinai, ką turi dary- 
ti. Bet kai grįši namo, tau padės mama. Be to, juk turi Ni- 
kolajų. 

- Jis, matyt, nenorės nieko apie mane žinoti. Kekšės netgi 
negalima nusivesti į šokius. 

— Turiu pasakyti, jog šiuo metu man labiausiai nepatin- 
ka tavo žodynas. Jis nenuteikia itin smagiai. Tai pasakys ir 
mama. Taigi, kad ir ką parsineštum namo, neparsinešk šito 
žodžio. Ir ištiesk nugarą! 

DoRTĖ sĖDĖJO prie fontanėlio ir piešė iš atminties savo bei 
Nikolajaus medį. Mėgino įsivaizduoti, kaip krinta šviesa, kai 
staiga iš viršaus pasigirdo triukšmas. Lyg kas būtų nugriu- 
vęs nuo laiptų, o paskui būtų velkamas grindimis. Dortė at- 
sistojo, padėjo į šalį pieštuką ir įsiklausė. Garsas artėjo prie 
jos durų. Netrukus už durų pasigirdo šnabždėjimas. 

Jai atidarius duris, įsikibusi į durų staktą ant kelių klūpėjo 
Julija. Plaukai buvo sutepti krauju, o gražusis peniuaras su 
raukiniais ir nėriniais buvo suplėšytas bei nusėtas raudono- 
mis dėmėmis. Veidas persikreipęs ir ištinęs. Dortė įsitempė 
ją iš tamsaus koridoriaus vidun ir uždarė duris. Šviesoje Ju- 
lija atrodė dar prasčiau. Sumušta ir su daugybe atvirų žaiz- 
dų, lyg subadyta. Ant veido, rankų, krūtinės ir kaklo. Ant 
skruostų juodavo akių tušo dryžiai. 

Dortė juto, kad tuoj nualps. Ne, negalima, taigi įbruko 
kumščius tiesiai į juodojo šuns nasrus ir tūžmingai jam su- 
urzgė, po Julijos galva dėdama megztinį. 

— Kas tai padarė? - Ji neatpažino savo pačios balso. 

— Bjarnė. 

— Kodėl? 

— Aš nepajėgiu... apie tai kalbėti... | 

Dortė prileido raudoną plastikinę vonelę vandens ir su- 
rado skudurėlį. Atsargiai pabandė nuplauti nuo jos kraują. 
Klūpoti prie sofos buvo sunku, kliudė pilvas. Ji nežinojo, ka- 
tra dejuoja, galbūt abi. 

— Galima pamanyti, kad tai tu pritalžyta, - sumurmėjo 
Julija ir pamėgino nusijuokti. | 

— Ša, ša, viskas bus gerai... - suniurnėjo Dortė pati supras- 
dama, kad tie žodžiai neturi jokios prasmės. 

- Manau, kad bespardydamas jis kažką pažeidė. Mane 
taip pykina... 

Dortė atnešė kibirą, ir Julija užsikniaubė ant jo dejuoda- 
ma. Galiausiai ji vargais negalais išsitiesė ant grindų ir pa- 
prašė vandens. Dortė laikė stiklinę, Julijai keikiant Bjarnę po 
kiekvieno gurkšnio. 

— Vieną kartą aš jį užmušiu... Užmušiu! Žudysiu keturio- 
lika dienų... pamažu. Lėtai ištrauksiu iš jo Žarnas. Nurėšiu 
jo kotą! Atbukusiu peiliu. Ne, nagų dilde! Sugrūsiu jį jam į 
nasrus ir priversiu praryti! Pamažu. Jėzus Marija, kaip gerai 
pasijusiu tai atlikusi! 

— Nepainiok čia Jėzaus! Tiesiog dabar ramiai pagulėk, vis- 
kas bus gerai, - tarė Dortė galvodama, jog turi paklausti Sar- 
gės, ar ji turi pleistro, tvarsčių ir ko nors išvalyti žaizdoms. 

Iš pradžių niekas neatidarė, paskui tarpduryje pasirodė 
Sargė su garbanotą šluotą primenančiais plaukais. 

— Turi padėti! - sušnopavo Dortė. 

— Ar tai vaikas? Jau prasideda? 

— Ne, Julija... 

Įėjusi į kambarį, Sargė įbedė akis į Juliją. Vieną akimirką 
pasirodė, kad ji tuoj išeis, bet apsigalvojo, pasilenkė ir uždėjo 
delną ant Julijos rankos. 

— Aš nežinojau, kad jis smurtauja. Reikėjo šaukti taip gar- 
siai, kad aš girdėčiau. Negalime turėti tokių klientų. Dau- 
giau jis čia nebepasirodys! 

— Ne klientas. Bjarnė, - tarė Dortė, nes Julija, ko gero, ne- 
suprato Sargės žodžių srauto. 

— Kas, po velniais, įleido jį vidun? Juk sakiau Bosui, kad... 
Bet sakiau tai ir tau, - kreipėsi ji į Juliją. - Neturėtum erzinti 


Bjarnės. Jis neprognozuojamas. Bet kas per šlykštus kėslas... 
Ar kas lūžo? 

Pokalbis buvo keistas. Atrodė, tarsi Sargė ir Julija sėdėtų 
kiekviena savo planetoje, o Dortė uždususi šokinėtų tarp jų, 
pasakodama, ką kita sakė. 

Sargė metė žvilgsnį į kibiro turinį, atsiduso ir susiraukė. 
Veidą išvagojo liūdnos raukšlės. 

— Kodėl jis taip įsiuto? - angliškai paklausė Sargė. 

— Aš nesugebėjau... praryti jo šlykščių gleivių... Ši vie- 
ta - pragaras! - sudejavo Julija, o Dortė rado visus žodžius 
norvegiškai. 

— Nesunku suprasti, kodėl gauni į kailį! - pasakė Sargė ir 
nuėjo atnešti tvarsčių. 

— Šlykšti boba! - suinkštė Julija užsidarius durims. 

- Ji mums reikalinga! - paprieštaravo Dortė. 

Po valandėlės vėl įplaukė Sargė ir nutėškė ant stalo 
plastikinį maišelį su tvarsčiais, pleistrais, antiseptiku ir 
tabletėmis. 

— Ar žinai, kad vakare turi dar vieną klientą? Kaip bus? 

Julija gulėjo užmerktomis akimis; sprendžiant iš veido 
spalvos, ji jau turėjo būti mirusi. 

— Ji privalo praleisti klientą, - tarė Dortė ir maldaujamai 
pažvelgė į Sargę. 

— Viešpatie, kas per netvarka! Tu juk supranti, kad tapsi 
dar labiau priklausoma nuo Bjarnės, jei ir vėl negalėsi dirb- 
ti? — atsiduso Sargė ir išėjo. 

Dortė išvertė sušvelnintą variantą, tačiau Julija vis tvirti- 
no, kad užmuš Bjarnę, kai Dortė spaudė valomuoju skysčiu 
suvilgytą tvarstį prie atviros Žaizdos peties minkštime. 

- Jis turėjo lenktinį peilį. Gal galiu gauti kelias tų tablečių, 
galbūt tada pavyks užmigti? 

Dortė padėjo jai nusigauti iki lovos, apklostė ir padavė 
stiklinę vandens bei dvi tabletes. Kai ji nubraukė išsidraikiu- 

sius, ant veido nukarusius plaukus, Julija pravirko. Beveik 
be garso. 

— Aš maniau, jog tai truks tik mėnesį. Jie sakė, kad už- 
dirbsiu daugiau nei penkerius metus dirbdama namie skal- 
bykloje, - tarė ji ir nusišluostė panosę nesutvarstyta ran- 
ka. - Praėjo jau beveik pusė metų, o aš vis dar neturiu pi- 
nigų, ir tam nėra galo. Aš taip pavargau... Man uždegimas 
ar dar kažkas... ten apačioje, - pasakė ji ir silpnai mostelėjo 
žemyn. - Be skausmo nieko negaliu - nei sėdėti, nei gulėti, 
nei stovėti, nei šlapintis, - tarė ji ir timptelėjo lūpų kampu- 
čius. - O dabar, po šio paskutinio įvykio, net ir juoktis. 


Pasigirdo tik kažkas panašaus į krepštelėjimą į stiklą. Vis 
dėlto Dortė iškart suprato, kas ten. Ji puolė prie lango ir at- 
sargiai pakėlė užuolaidą. Lauke klūpojo tamsi būtybė. Ola- 
vas. Atsargiai, kad nepažadintų Julijos, ji pasistatė kėdę ir 
pravėrė langą. Ledinis vėjo gūsis sukaustė jos besidaužančią 
širdį. Vyras nieko nesakė, tik įkišo pro plyšį voką. 

— Bjarnė atėmė telefoną, - sukuždėjo ji, bet voką paėmė. 

- Gerai! - išgirdo ji ir akimirką pro grotas pajuto jo kvė- 
pavimą, paskui jį prarijo tamsa. Liko tik drėgnas šaltis ir 
sniego bei senų lapų kvapas. Ir vokas. Ji uždarė langą kiek 
galėdama tyliau ir nulipo nuo kėdės. 

— Ar tai Bjarnė? - Julijos balsas buvo tylut tylutėlis. 

- Ne, Olavas. Maniau, kad jis mane pamiršo. Dabar vis 
tiek jau per vėlu. Bjarnė atėmė telefoną, - pasakė ji ir nu- 
sinešė voką į lovą. Dėl gatvės žibintų skleidžiamos šviesos 
baldai atrodė lyg miegančios būtybės. Virpančiais pirštais 
atplėšė voką. Ten buvo ne kortelė ir baterija, kaip kad ji 
manė. Ten buvo telefonas! 

— Koks Olavas? - paklausė Julija ir pamėgino atsisėsti lo- 
voje, tačiau sudejavo ir pasidavė. 

— Tai tas, kuris atėjo tą dieną, kai tu užkliuvai už kibiro. 

— Tą dieną buvo keletas. 

- Tas, kuris atėjo iškart po to. 

— Juo mes negalime pasitikėti! - sušuko Julija. - Jis neno- 
rėjo dulkintis, tik kalbėti. Laimei, aš prastai šneku angliškai. 
Jis norėjo, kad viską papasakočiau. Ketino pasinaudoti ma- 
nimi, kaip ir kiti. Tokie šniukštinėtojai mumis nesidomi, jie 
tenori įrodyti, kokie jie šaunūs. 

— Manau,jis nori mums padėti. 

— Nebūk kvaila! Lygiai tas pats nutiko tokiai vienai, kuri 
čia buvo, kai aš atvažiavau. Ji pasakojo, kad ją sučiupo kitoje 
miesto vietoje. Vienas vyras nusipirko valandą ir apsimetė 
norįs jai padėti. Jis turėjo pažįstamą ar draugę policininkę, 
kuri taip pat norėjo padėti. Jie neva suprato, kaip mums 
velnioniškai sunku, ypač ji, nesgi „moteris“, - kandžiai pa- 
mėgdžiojo Julija. - O jis buvo toks jautrus, kad... Mokėti jis 
mokėjo, taigi ji kalbėjo neužsičiaupdama. Tai jai atsirūgo. 
Buvo atlikta krata, ir policija išsivežė ją bei kitas dvi mergi- 
nas. Vyrų ten nebuvo, taigi jie išsisuko. Ji neišdrįso policijai 
pasakyti nė Žodžio ir neturėjo nei paso, nei leidimo gyventi 
šalyje, jie išsiuntė ją tiesiai namo. Du tipai pasiėmė ją at- 
gal. Jai atsisakius važiuoti kartu į Norvegiją, jie pagrasino 
pagrobsią jos berniuką, nupjausią jam liežuvį ir atsiųsią jai 
paštu. Aišku, ji išvažiavo! 

Julija pasakodama ėmė tarsi atsigauti, tuo tarpu Dortė 
jautėsi siaubingai, lyg keletą savaičių prasirgusi gripu. E 
kalbėjo toliau: 

— Kita iš merginų, ta, kuri gyvena kambaryje šalia manęs, 
pasakojo, kad ankstesnėje vietoje policija ją suimdama už- 
dėjo antrankius. Kelias vedė tiesiai namo į Lietuvą. Po tri- 
jų dienų ir vėl ją pasiėmė tie patys tipai. Buvo sulaužytas 
žandikaulis ir supjaustytos genitalijos, nes jie tvirtino, kad 
ji įskundė. Kai ji galėjo pastovėti ant kojų, ją išprievarta- 

vo penki vyrai ir atgabeno čia su padirbtu pasu. Tiesiai čia, 
į trečiąjį aukštą, ir uždarė. 

— Kodėl ji grįžo kartu? 

- Ar tu esi bandžiusi pasakyti „ne“ jiems pabeldus į tavo 
duris? 

— Ne, bet... 

- Jie pagrasino iškabinsią plakatą, kad visi kaimynai na- 
muose sužinotų, jog ji kekšė. Pagrasino sudeginsią tėvų 
namą, išrausią mažajam broliukui nagus ir išprievartausią 
jos tris seseris. Paklausyk! Niekas nėra toks pavojingas kaip 
tie, kurie neva nori padėti! Negalvok, kad kas nors padės tau 
gauti darbo arba pasilikti šalyje. Jiems tereikia, kad paliu- 
dytum teismo salėje, kur gražūs žmonės spokso į tave, tau 
smulkiai pasakojant, ką turi daryti kekšė. Jie tave filmuo- 
ja ir įrašo garsą, kad galėtų iš viso to pasijuokti parsiuntę 
tave namo)! 

— Aš sutikau jį traukinyje, - tarė Dortė beveik vien tam, 
kad ją sustabdytų. 

— Kokia tu iš tiesų naivi! Tu kekšė ar tave čia tiesiog įmetė? 

— Nesakyk šito žodžio! Aš visa tai užraukiau! 

— Taip, kurgi ne. Užraukei? Nėščia ir uždaryta rūsyje. Ko- 
dėl, tavo manymu, jie leidžia tau išperėti vaiką, užuot išsiun- 
tę tave namo? Ogi kad parduotų jus abu! Yra žmonių, kurie 
už vaiką moka gerus pinigus. 

Dortė sėdėjo su telefonu rankoje. Julijos istorijos buvo 
šiurpesnės už Laros. Umai ji pajuto, kaip stipriai pasiilgo 
Laros, ištryško ašaros. Pasiilgo rusiškų keiksmažodžių ir po- 
kalbių. Pasiilgo burnojimo ir juoko. Ir kad kas nors išspręs- 
tų keblumus. Jei būtų turėjusi Laros numerį, būtų galėjusi 
paskambinti. Ji sugniaužė pirštus ant telefono. 

— Ar žinai, kaip šituo naudotis? 

- Manau, kad taip. Turėjau telefoną, bet jie jį atėmė, - su- 
murmėjo Julija ir ištiesė ranką. - Duok pažiūrėti! Man rei- 
kia šiek tiek daugiau šviesos! | 


Dortė įjungė seną sieninę lempą virš lovos. Languotas 
gaubtas buvo nusėtas purvinomis geltonomis dėmėmis, lyg 
kas būtų apipylęs jį alumi. 

— Manai, tau pavyks? - po valandėlės pasiteiravo ji. 

- Nustok zyzti!- tarė Julija spaudydama mygtukus. 
Trumpučiai pyptelėjimai buvo lyg magiška žinutė iš 
visatos. 

Išgirdusi garsus iš koridoriaus Julija išjungė šviesą ir Žai- 
biškai pakišo telefoną po pagalve. Dortė nespėjusi susivokti 
palindo po pledu ant sofos. Šlepsėjimas artinosi. Po akimir- 
kos atsivėrė durys ir gatvės žibinto šviesoje pasirodė ištįsęs 
Sargės pavidalas. 

— Kaip sekasi? 

— Mes miegoti... - sumurmėjo Dortė. 

— Čia aplink namą slankiojo kažkoks tipas. Pamaniau, 
kad vėlyvas klientas, bet jis nepaskambino. Matyt, apsigal- 
vojo. Kai kurie paskutinę minutę praranda narsą. Taip, taip, 
šįvakar išsisukai! — ištarė ji balsu, kuris, matyt, turėjo būti 
draugiškas. 

— Ačiū! - tarė Dortė, lyg būtų kalbama apie ją. Julija tylė- 
jo, buvo sunku numanyti, kiek ji suprato. Sargė juk nebuvo 
atsakinga už tai, jog kas nors nesupranta, todėl vėl prabilo: 

- Laikykitės atokiau nuo lango. Nenoriu jokių slampinė- 
jimų ir beldimų! Labanakt! | 

— Labanakt! - su palengvėjimu ištarė Dortė, o Julija išlei- 
do apsnūdusį garsą, kuris galėjo reikšti bet ką. 

Sargė uždarė duris, žingsnių garsas nutolo ir pradingo. 

— Šita išgama! - sušnypštė Julija. 

- Ji ne tokia bloga, kai nori... 

— Ne, jei tik jai sumoki. Jei būčiau skolinga nuomą jai, o 
ne Bjarnei, nebūčiau jo valioje, - tarė Julija ir uždegė šviesą. 

Po trumpos valandėlės ji netikėtai žvaliai nusijuokė. 

— Man pavyko! Kam galima naktį paskambinti? 

Dortė atsistojo, apsivilko frotinį chalatą ir krečiama dre- 
bulio priėjo prie Julijos su rankine rankoje. 

- Tu primeni seną turgaus bobą, išėjusią pasivaikščioti po 
miestą! - tarė Julija, o prakirsta lūpa iškreipė šypsnį. 

Dortė neatsakė, bet susirado Olavo vizitinę kortelę. 

— Aš paskambinsiu ir pasakysiu, kad mums pavyko. 

— Ne! Nenoriu vėl gauti į kailį. Aš tiesiog ištrūksiu iš čia 
ir pradingsiu. Problema - ištrūkti lauk ir rasti vietą, kur ap- 
sistoti. 

Dortė drebėjo ant lovos krašto apglėbusi save rankomis. 
Garas sklido iš jos lyg rūkas. 

— Aš privalau paskambinti ir pranešti. Parodyk man! 

- Jei esi tokia kvaila, nepainiok į visa tai manęs! Surink jo 
numerį! - nenoriai paliepė Julija. Tuomet ji pamokė Dortę 
išsaugoti numerį ir paskambinti, laikydamasi už vieno lūpų 
kampučio. Ji kalbėjo tiek daug, jog žaizda pradėjo kraujuoti. 
Smakru nusidriekė raudona linija. 

Išgirdusi Olavo balsą, Dortė nežinojo, ką sakyti. O paga- 
liau ištarusi „Labas“, išgirdo jį aiškinant, jog jis negali atsi- 
liepti ir ji turinti palikti žinutę. | 

— Kalbėjo ne jis, - ištarė ji nusivylusi ir uždarė telefoną. 

— Kas gi tuomet? | 

- Jo telefono balsas, kuris prašė žinutės. 

— Ak! - tarė Julija pilna pasidygėjimo, paskui vėl atsigulė į 
lovą ir atsiduso. - Jaučiuosi visiškai sužlugdyta! Jei turėčiau 
šeimą, vis tiek norėčiau paskambinti namo vien tam, kad 
išgirsčiau kalbant gyvus žmones. Turi šeimą? 

Dortė susikišo rankas į chalato rankoves ir ėmė pasakoti 
apie mamą ir Verą. Tėtį. Pasakojant viskas tapo taip ryšku. 
Veidai. Balsai. Mama, sukanti savo kasą į kuodą ir kaišiojan- 
ti plaukų smeigtukus. Niaurus Veros veidas atsikėlus rytą. 


Tačiau ji nepasakojo apie vaizdus, kurie sukosi prieš akis, tik 

tokius dalykus, kuriuos nepažįstamas žmogus gali suvokti. 
Pavyzdžiui, kad jos neturi pinigų. 

- Ar papasakojai apie vaiką? 

— Ne! Mama tokia jautri. Kartais atrodo, tarsi jai kas būtų 
čia sudaužyta, - pasakė Dortė ir parodė į savo galvą. Ji žino- 
jo, jog negerai šitaip sakyti apie mamą nepažįstamam Žmo- 
gui. Tačiau jau buvo padaryta. - Ji visada sako: „Dievas ras 
išeitį ,- pridūrė ji. 

— Ir Dievas rado išeitį ir pavertė tave kekše! - tvirtai ištarė 
Julija. 

— Nesakyk šitaip! Dievas niekada šitaip nesielgia! 

— Kas gi tuomet? - piktai suprunkštė Julija. 

Drąsa, kuri buvo apėmusi Dortę, kai ji paėmė voką, din- 
go lyg žuvis, kuri iš pradžių užkibo, bet vėliau apsigalvojusi 
paspruko. 

— Dievas turbūt mano, kad aš pati kalta. Nes norėjau 
greitai užsidirbti daug pinigų, kad mama galėtų manimi 
didžiuotis. Bet dabar nebežinau, kas kaltas, - tarė Dortė ir 
paslėpė veidą delnuose. | 

Julija daugiau jos nebekalbino. Stojo tyla. Gatvėje taip pat 
buvo naktis. Niekas nevaikščiojo pro šalį. 

- Ar galima gyventi neturint kuo tikėti? - sukuždėjo Dortė. 

- Aš laikausi įsitvėrusi gyvenimo, kad galėčiau atkeršyti. 
Sutriuškinti juos! Jie niekada nesužinos, ką aš galvoju prieš 
smogdama. Aš tuo tikiu! Supranti? 

— Ne. Aš taip nemoku. 

JULIJAI NEBUVO leista pasilikti pas Dortę ilgiau negu iki ki- 
tos dienos. O Olavas teturėjo telefoninį balsą, kuris norėjo, 
kad ji šnekėtų. Dortė nedrįso. Galiausiai ji nuleido rankas. 
Kelias dienas nebeskambino. Nors tėčio laikrodis vis dar 
nerodė laiko, Dortė nešiojo jį kiekvieną dieną. Tačiau ketur- 
kampis laikrodis su dangteliu ant ciferblato, kurį jai pasko- 
lino Sargė, veikė gerai. Dabar jis rodė septynias. Tereikėjo 
atsikelti ir nuplauti laiptus, kurių nespėjo vakar, prieš prade- 
dant rinktis klientams. Sargė nebebuvo tokia griežta - Dor- 
tė galėdavo valyti, kai pati pajėgia, jei jie nieko nelaukdavo. 

Porą kartų Sargė pasakė: „Išleisiu tave, kad galėtum nu- 
kakti į ligoninę, bet Artūras ar kas kitas turės tave prižiūrėti! 
Lyg Dortė būtų galėjusi ką padaryti. Sargė žymėjosi pieno 
ir maisto kainas sąsiuvinyje su užlankstytais lapų kampais. 
Dortė nesuprato, kaip galėtų sumokėti, o Artūras niekada 
neturėjo pinigų. Bent jau taip sakė. 

Augo ne tik pilvas - galvoje lizdą susisuko begalinė tuštu- 
ma. Tarsi nustūmė visa kita į šoną, pavyzdžiui, norvegiškus 
žodžius. Jai trūko Tomo ausinuko. Buvo šlykštu galvoti, kad 
Bjarnė kišasi kaištukus į savo ausis. Porą kartų Dortė buvo 
išsitraukusi spalvas ir piešimo sąsiuvinį, norėdama nusi- 
piešti gerų minčių. Bet galiausiai visada pravirkdavo, taigi 
tie bandymai neturėjo jokios prasmės. Paguoda - litrinis 
pakelis pieno, kurį sargė atnešdavo kas antrą dieną. Dortė 
laukdavo jo lyg ypatingo įvykio. Beveik iškilmingai atidary- 


381 


davo naują pakuotę ir prisipildavo stiklinę. Raudonos gėlės 
ant pakelio atrodė šviežios, nesvarbu, kiek kartų atlenkda- 
vo kraštelius ir įdėdavo bei išimdavo pakuotę iš šaldytuvo. 
Ji nusinešdavo stiklinę prie sofos ir gerdavo, apsivyniojusi 
pledu pilvą ir kojas. Tačiau šiandien buvo taip šalta, jog gėrė 
sėdėdama po antklode lovoje. 

Sargė uždraudė jai naktimis laikyti įjungtą šildytuvą. 
Kartkartėmis ji ateidavo patikrinti, taigi neišeidavo jos ap- 
gauti. Taip pat jai nebuvo leidžiama laikyti visą laiką įjungto 
fontanėlio. Tačiau Sargė negalėjo girdėti čiurlenimo viršuje, 
taigi Dortė vis tiek kur buvus, kur nebuvus įkišdavo kištuką. 
Snieguolė čia atrodė kitokia nei Laros bute. Šiuo metu buvo 
beveik neįmanoma žiūrėti jos šypsenos. 

Iš šlepečių su zuikio ausimis ant šaltų grindų nebuvo jo- 
kios naudos, bet Dortė rado porą Artūro paliktų vilnonių 
kojinių ir mūvėdavo jas naktimis. Ji juk žinojo, kaip tai kvai- 
la, tačiau kartais laukdavo, kad jis ateitų, nors beveik visada 
parsirasdavo vėlai vakare, gerdavo alų ir miegodavo ant so- 
fos iki kitos dienos vidurio. Jam išėjus kambaryje likdavo 
keistas kvapas. Kažkas panašaus į gendančio maisto. Pasta- 
ruosius kartus jis, laimei, nemėgino į ją įsiskverbti. Pasitai- 
kydavo, kad jis šnekėdavo su ja apie įprastus dalykus. 

Kai jo nebūdavo, tualetas priklausydavo tik jai ir nedvok- 
davo. Niekas iš darbininkų toje rūsio dalyje negyveno. Ge- 
rai, kad nereikėjo bijoti, jog naktį sutiks vyrų. Dortė buvo 
su Sarge susitarusi, jog ši jai praneš, kada išeis paskutinis 
klientas, kad galėtų ramiai miegoti. 


Vis dėlto jis įlėkė, kai ji mažiausiai to tikėjosi. Ūmai išdy- 
go tarpdury su mažyte plastikine Kalėdų eglute, kyšančia iš 
krepšio. Uždegė šviesą, nutėškė į šoną krepšį ir liko stovėti 
išskėstomis kojomis, spoksodamas į ją neapykantos kupinu 
žvilgsniu. 

- Tu melavai! Priiminėjai vyrus visą laiką! - Jis sunkiai 
klestelėjo ant lovos susiėmęs rankomis galvą. 

— Ne! - tarė ji ir apsikabino pilvą. 

— Bjarnė aiškina, kad iš tavęs gerai uždirbu! O dabar tą 
man mestelėjo ir darbininkai. Angliškai! 

Nebuvo labai protinga jam prieštarauti, todėl Dortė tik 
pakratė galvą. Artūras susakė dar kažką, ko ji nesuprato. Ga- 
liausiai vyrukas jai priminė, jog apmokėjo jos kelionę. Dortė 
valandėlę klausėsi, kišdama duoną į plastikinį maišelį. Ant 
pjaustymo lentelės gulinti riekė dar nesuvalgyta kilo gerkle. 

— Jie sako, jog jiems tereikia pasirodyti lange, ir tu duodi 
ženklą, kad kelias laisvas. Tuomet jie nueina į palėpę ir gau- 
na pasidulkinti. Jei tik sumoka. 

— Palėpę? Kur? - greitai paklausė ji. 

- Velniai žino! Kur laikai pinigus? 

— Aš neturiu pinigų. Esu skolinga Sargei daugybę pinigų. 

— Meluoji! - subjuro jis ir trinktelėjo delnu Dortei per 
skruostą. Smūgis nebuvo stiprus, ir jai pavyko atšlyti. 

— Mes turime laikytis drauge, tu ir aš, - ištarė ji kiek ga- 
lėdama aiškiau įspraudusi galvą tarp rankų. Kai pakėlė į jį 
maldaujamas akis, Artūras atlyžo, stovėjo ir svyravo. 

— Kaip tu įėjai? - neatsargiai paklausė ji. 

— Pro duris, aišku! - sušvokštė jis. 

— Tu turi raktą? 

— Dėl to nesirūpink! - Artūro ranka šoktelėjo į viršų, bet 
ir vėl ją nuleido. Lyg nebeprisimintų, kodėl ruošėsi trenkti. 

— Ar įkišti kištuką? Gal pažiūrėkime abu į Snieguolę? — 
paklausė Dortė apsimesdama, jog nežino, koks jis piktas. 

— Turi alaus? 

Ji žengė atbula tolyn nuo jo kumščių nieko neatsakydama. 

- Aš klausiau, ar turi alaus! - sušuko Artūras ir pažvelgė į 
šaldytuvą. - Velnias! - suriko nieko neradęs. Paskui atsisu- 
ko bejėgiškai žvelgdamas ir nukėblino šalin. 

— Viso geriausio! Nenoriu būti tavo klientas! - tarė jis, pa- 
sičiupo krepšį ir susiruošė eiti. 

— Prisimeni, tu kalbėti apie savo mamą? Niekada neturė- 
tum toks tapti. Kaip tavo tėvas. Jis išėjo, - tarė ji. 

Artūras staigiai atsisuko tarpdury ir sustojo, lyg būtų ką 
pamiršęs. Tuomet nusviedė krepšį ir ryžtingai žengė Dortės 
link. Stumtelėjo ją taip stipriai, jog Dortė užkrito ant sta- 
lo ir pamažu nuslydo ant grindų. Akimirką Artūras stovėjo 


po kojų. 

Staiga ji tai pajuto. Jos kūnas daugiau nebesipriešino. Ji 
tiesiog gulėjo prieš akis plevenant blyškioms krintančioms 
žvaigždėms. Mėgindama paskutinį kartą išsilaisvinti, Dortė 
įbedė į jį neapykantos kupiną žvilgsnį ir sutelkė visas jėgas 
į mintį: „Trenk! Drąsiau! Užmušk mane!“ Tačiau Artūras 
minčių neskaitė. 

— Tu apie tai man nekalbėsi! Po galais, tu man nekalbėsi! 
Kekšė! - sužiopčiojo jis. Paskui čiupo krepšį ir įsistebeilijo į 
kyšančią Kalėdų eglutę. 

Nuo grindų Dortė galėjo žvelgti tiesiai jam į veidą. Akys 
pamažu susiliejo, kol jis stovėjo, nežinodamas ko griebtis. 
Staiga iš krepšio vienu kartu ištraukė Kalėdų eglutę. Sida- 
brinės spalvos stiklinis burbulas terkštelėjo ant grindų. Ne- 
sudužo, bet nuriedėjo po lova ir dingo. Medelis virpėjo plas- 
tikiniais spygliais prie pat Dortės galvos. 

— Koks aš kvailys! Nupirkau Kalėdų eglutę ir visa kita! Bet 
pasilik sau! Gerų Kalėdų! 

Artūrui išėjus, ji atsistojo ir pastatė eglutę kampe prie 
lango. 


Prieš pradėdama valyti Dortė nusprendė pasibelsti pas Juliją. 


Merginos kambarys buvo mažytis, bet šiltesnis nei apačio- 
je, rūsyje. Iš tikrųjų joms nebuvo galima šnekėtis be Sargės 

žinios, bet Dortė norėjo pamėginti. Po valandėlės ji išgirdo 
viduje žingsnius. 

— Tai aš, Dortė, - sušnibždėjo ji. 

- Aš negaliu atidaryti, aš užrakinta, - atsiliepė Julija tokiu 
balsu, lyg visą naktį būtų nemiegojusi. 

— Kodėl? 

- Aš taip supykau. Aš nepakeliu dvylikos klientų per die- 
ną. Aš sergu! 

— Kas užrakino? 

- Aš nežinau. Užrakino, ir tiek. Aš net negaliu nueiti 
į tualetą, turiu viską daryti į kibirą. 

Dortė sakė jai pro durų plyšelį dalykus, kuriais netikėjo 
pati. Pavyzdžiui: „Tu greitai iš ten ištrūksi! Garbės Žodis! 
Aš paprašysiu Sargės, kad atrakintų.“ Ji prisiminė, kad taip 
darydavo mama, kalbėdama su Dievu. Guodė pati save. 

— Nepalik manęs! - sukūkčiojo Julija. Tačiau Dortė išgir- 
do apačioje kosint Sargę ir nedrįso atsakyti. Iškart laiptuose 
pasigirdo žingsniai, ir Dortė be garso užlėkė tamsiais laiptais 
į viršutinį aukštą. Ji niekada nevalydavo ten, viršuje. Nebuvo 
reikalo, nes ten niekas negyveno. Artūras minėjo palėpę? 

Buvo tamsu. Ji įsikibo į turėklus, laikydama rankoje ran- 
kinę. Niekada nedrįsdavo jos palikti. Dabar ji vylėsi, kad 
Sargei nepasirodys keista, jog šepetys ir kibiras stovi trečia- 
me aukšte, o jos nėra. Laiptai rėmėsi tiesiai į sieną. Joje buvo 
durys. Iš pradžių Dortė pasiklausė, ar negirdėti Sargės, bet 
aplinkui buvo tylu. Tuomet ji paspaudė rankeną, ir tyliai 
sudejavusios durys atsivėrė. 

Užliejo šaltis ir ryški šviesa. Dortė stovėjo apsnigtoje aikš- 
telėje su turėklais. Terasa buvo didžiulė. Kaminai stūksojo 
lyg kolonos su sniego kepurėmis, ant stogų išsirikiavusios 
kyšojo televizijos antenos. Ji pasijuto, lyg stovėtų erdvėlai- 
vyje. Jei čia išeisiu laukan ir paliksiu pėdsakus, gali kas nors 
pamatyti, jog radau atviras duris, probėgšmais pamanė ji ir 

sustojo. Tačiau iš tokių durų žiemą nebuvo daug naudos. 
Iki žemės - penki aukštai. Tačiau ji galėjo žvelgti į dangų ir 
laisvai kvėpuoti. Duryse įtaisyta prancūziškoji spyna - jei ji 
užsitrenktų Dortei būnant lauke, ji nebepatektų vidun. 

Po valandėlės Dortė nusileido žemyn ir ėmėsi valyti. Gir- 
dėjo Julijos kambarėlyje kalbant Sargę, kuri tuoj pat išėjo ne- 
šina kibiru ir plūsdamasi, jog turi būti kekšių tarnaite. Dortė 
apsimetė nieko negirdėjusi. Tačiau grįžus Sargei, tarpduryje 
šmėstelėjo pilkas Julijos veidas. Žaizdos dar nebuvo užgiju- 
sios, bet jie siuntė pas ją klientus. Sargė įstūmė kibirą į vidų ir 
užrakino duris murmėdama kažką apie tai, jog tai ne jos kaltė 
ir kad ji nepritarianti, kai su žmonėmis elgiamasi taip kvailai. 

— Ar galiu aplankyti Juliją? - maldaujamai paklausė Dor- 
tė. Tačiau Sargė papurtė galvą ir virpančiu pirštu bedė į ki- 
birą. 


Ji plaukė upe prie dėdės Josefo stiklinės verandos, nes buvo 
žadėjusi jam paskaityti. Ji nežinojo, kur turėtų išlipti į kran- 
tą, ir bijojo, jog ten kas nors bus ir pamatys, kad ji nuoga. 
Drabužius ji buvo susidėjusi į pintinę ir prisirišusi ją prie 
galvos šuns pavadėliu. Tačiau viskas atrodė paprasta - te- 
reikėjo nugrimzti. Kai tik vanduo užliejo galvą, ji atmerkė 
akis. Suvokusi, kad tai buvo sapnas, pajuto baisią tuštumą. 
Namų ilgesys apėmė ją nuo pirštų galiukų iki viršugalvio. 
Ilgesys, beje, netinkamas žodis. Tai, matyt, labiau liga. Jos 
burna buvo sausa, visas kūnas lipnus. 

Daug vėliau, po to, kai šviesą pakeitė tamsa - ir vėl pra- 
šviesėjo, - Dortė sumanė, kad galėtų atsigulti ant pilvo ir 
išstumti tą, kuris buvo viduje. Sakė sau, jog tuomet viskas 
pasitaisytų. Tačiau ji juk Žinojo, kad taip nebus. Viskas tik 
dar labiau pablogės. 

Sniegas tirštai nugulė lango stiklą. Dienos šviesa beveik 
nebepateko į vidų. Dortę pasiekdavo žingsnių garsai, bet 


386 


buvo tolimesni nei įprasta. Aštrūs ir kartu minkšti. Nelygūs. 
Ji girdėjo ten, lauke, rūkančius darbininkus, bet negalėjo jų 
matyti. Girdėjo blevyzgas ir juoką, kuris tai pagarsėdavo, 
tai pritildavo. Atrodė, jog jie nuolatos ten būna, bet, matyt, 
kaltas bėgantis laikas. Mašinų signalai skambėjo lyg būtų 
įvynioti į vatą, o netrukus Dortė išgirdo ritmišką traukinio, 
kurį Artūras vadino tramvajumi, skundą. Jis nevažinėdavo 
naktimis. Kai Dortė išgirsdavo jį anksti rytą, kaip kad da- 
bar, žinodavo, jog žmonės ten, lauke, pradėjo naują dieną. 
Kartkartėmis skųsdamasis sudejuodavo, lyg įspėdamas, kad 
nesugebės įveikti posūkio. Kartais jis pratisai sukaukdavo. 
Tikriausiai tada, kai kas nors užtverdavo kelią ir tramvajus 
nebegalėdavo judėti. Ji neaiškiai prisiminė, kaip keletą kartų 
užsilipo ant kėdės ir, išgirdusi jį atvažiuojant, prispaudė vei- 
dą prie stiklo, kad tik išvystų akies krašteliu. Bet ne dabar. 
Ją užsnigo. 

Sunkus ir kartu permatomas. Jos kūnas buvo namas, 
kuriame kažkas vyko be jos valios. Ten gyveno kažkas, kas 
norėjo išmesti ją lauk ir viską pasilikti sau. Kartkartėmis pa- 
sijusdavo spyriai, ir kaip tik dabar spaudė taip, lyg ji būtų 
norėjusi šlapintis. Umai klubus ir kirkšnis perrėžė aštrus 
skausmas. Dortė atsistojo ir abiem rankom susiėmė pilvą. 
Paskui pačiupo pilkąjį dramblį ir ėmė vaikštinėti. Nuo lovos 
iki lango, nuo lango iki sandėliuko durų, virtuvės spintelės 
ir atgal prie lango. Siuvo ratu tamsoje kalbėdamasi su sa- 
vimi. Rankos plaikstėsi kaip suglebę vėjo malūno sparnai, 
o pilkasis dramblys bejėgiškai kabojo suimtas už straublio. 

— Brangioji Marija, Dievo Motina! Nemanau, jog ištver- 
siu. Bijau čia būti. Bijau bėgti. Bijau gimdyti. Ir bijau laikyti 
vaiką čia viduje. 


- Alio! - išgirdo jį sakant, - šįkart buvo jis pats, ne telefo- 
ninis balsas. Dortė nurijo seiles ir pamėgino prisiminti Žo- 

džius, kurių mokėsi. Pradėjo nuo to, jog apsisprendė papa- 
sakoti viską, ką žino: kad Bjarnė muša, kad Julija užrakinta 
ir serga bei nenori priiminėti dvylikos klientų per dieną. Be 
to, buvo daugiau merginų, su kuriomis ji nesikalbėjo. Ir vai- 
kas... - baigė nežinodama, ar jis suprato. 

Iš pradžių vyras nutilo. Paskui pradėjo karštligiškai klau- 
sinėti, bet kadangi Dortė nebuvo gerai pasikartojusi žodžių, 
ji užstrigo. 

— Tu negali ten gimdyti, - galiausiai ištarė jis, lyg ji to ne- 
žinotų. Jos žodžiai tebuvo vaikiškų kvailysčių raizgalynė. 
Kuriam laikui stojo tyla, tuomet jis pasakė, jog padės jai iš- 
trūkti. Prieš akis iškilo šviesūs vyro karčiai, kai jis stovėjo 
palenkęs galvą ir laikė prie ausies telefoną. 

— Ačiū! Būk atsargus, kitaip jie mus užmuš! Ir vaiką... 

— Paskambinsiu tau, kai rasiu išeitį. 

— Ne! Kas nors gali išgirsti! - paskubomis ištarė ji. 

Kai įsidėjo telefoną į rankinę, skausmai dingo. Dortė pri- 
ėjo prie šaldytuvo ir nusprendė pasišildyti pieno. Nesvarbu, 
kad neturėjo medaus. Tą pačią akimirką papilvę vėl suraki- 
no aštrios replės ir sulenkė ją pusiau. Ji nusverdėjo per kam- 
barį ir atsigulė ant sofos. Abiem rankomis stipriai suspaudė 
pilvą ir giliai įkvėpė. 

Netrukus skausmas nurimo, ir Dortė atsinešė stiklinę pie- 
no. Gerdama pajuto šlaunimis srūvantį skystį. Iš pradžių jis 
buvo šiltas ir pakenčiamas. Paskui pasiekė čiurnas ir ėmė 
sroventi ant grindų, palikdamas į odą įsmigusias ledinės 
adatas. Replėms ir vėl surakinus ten, viduje, ji padėjo į šalį 
stiklinę. 

Koridoriuje ir ant laiptų buvo tylu. Niekas nėjo pro šalį 
gatve. Dortė nusinešė rankinę ant sofos ir išsitraukė tele- 
foną, įjungė ir paspaudė Olavo numerį. Valandėlę klausėsi 
signalo, paskui suprato, kad niekas neatsilieps. Artūro kalė- 
dinė eglutė stovėjo kampe ant kryžmės. Ji juto šaltį. Replės 

pilve tai suspausdavo, tai atleisdavo. Tarpais buvo visai pa- 
kenčiama. Dortė pasikeitė kelnaites ir užsimovė sausas tre- 
ningines kelnes. Tuomet dar kartą surinko numerį. Laukė. 
Niekas neatsiliepė. Ji pasidavė ir įsidėjo telefoną į rankinę. 
Paskui susirangė po pledu ant sofos. 


— Beveik visada taip. Kai ko nors prireikia, jų nebūna šalia, - 
tarė tėtis ir atsisėdo į sulūžusį krėslą jai nespėjus jo įspėti. 
Tačiau jis nė nesušuko, tiesiog liko sėdėti. - Giliai kvėpuok! 
Nusiramink! - pridūrė jis. 

— Aš negaliu, tėveli! - sudejavo Dortė ir pabandė jį palies- 
ti, bet tėtis sėdėjo toli nuo jos. | 

- Tiesiog pakalbėkime, kol tai tęsis. Tai yra aš šnekėsiu, 
o tu gali šaukti, kai nebeištversi. Geras pokalbis gali padėti 
kalnus nuversti. 

— Tėveli, apie tai tu nieko nežinai! 

— Žinau tai, kas man rūpi žinoti. Šiaip ar taip, sėdėsiu pas 
tave, kol nuspręsi pakviesti Sargę arba vėl pamėginsi prisi- 
skambinti Olavui. Beje, ar pagalvojai, kokia iš jo gali būti 
nauda? Jis juk žurnalistas, o ne pribuvėja. 

— Jis pažadėjo padėti man ištrūkti. 

— Bet juk Sargė taip pat pažadėjo? 

- Julija sako, jog Sargei pranešta, esą vaiką reikia parduo- 
ti, kad jie galėtų mane naudoti kaip kekšę. 

— Jie negali leisti pradingti vaikui iš ligoninės. 

— Aš nežinau... Aš nežinau, ką daryti. 

— Ką gi. Tuomet teks laukti, kol jis pakels ragelį, - tarė 
tėtis ir persibraukė šiek tiek abejodamas per smakrą. 

Skausmai pilve nurimo, ir viskas vėl tapo beveik įpras- 
ta, taigi ji pabandė dar kartą paskambinti. Veltui. Nusinešė 
rankinę su telefonu į lovą, atsigulė po antklode ir pamėgino 
susikaupti. 

*4+X* 


Sniegas gulėjo lyg juoda vilna tarp grotų ir stiklo. Vėjas 
įspraudė popierinio maišelio liekanas, kad jį pasičiuptų 
šaltis. 

— Tėveli! Ar jau viskas? 

— Jau greitai. Labai greitai! 

— Ką aš su juo darysiu? 

— Suvyniosi jį į rankšluostį. 

— Bet paskui? Kaip aš tai darysiu? 

- Pasipraktikuok su pilkuoju drambliu. Gražiai apgaubk 
jį rankšluosčiu ir priglausk prie savęs. Pagalvok apie ką nors, 
kas susiję su vasara! 

— Tėveli, juk ir tu nieko apie tai neišmanai? 

- Visas gyvenimas susideda iš begalinės virtinės dalykų, 
kurių visai neišmanai, bet turi įveikti! 

STAIGA Iš VIRŠAUS atsklido triukšmas. Netrukus pasigirdo 
sunkūs žingsniai ir pykinantis smūgių į kūną garsas. Širdį 
rėžiantis Julijos riksmas. Bjarnės riaumojimas. 

— Užsičiaupk! Kitaip tave užmušiu! 

Su kuo jis daužė? Beisbolo lazda? Sargė turėjo ateiti ir 
išgelbėti Juliją! Tačiau Sargė nesirodė. Kažkoks sunkus ir 
minkštas daiktas dunkstelėjo į grindis. Paskui durų trenks- 
mas - ir tyla. 

— Brangioji Marija, Dievo Motina, apsaugok Juliją! Ap- 
saugok mus! - Dortė susirangė lovoje ir įsiklausė. Tačiau 
ji girdėjo tik silpną inkštimą visai arti. Jis, matyt, sklido iš 
rankšluosčio, kurį ji prisispaudė prie kūno. Kur jiems pasi- 
slėpti? 

Grindimis nusidriekė šešėliai. Gatvės žibintas bandė kaip 
įprastai apšviesti kambarį, tačiau ne ką gelbėjo. Dortė atsi- 
stojo ir nusverdėjo į sandėliuką pasislėpti. Tuomet išgirdo 
aiškų beldimą į langą ir įsispoksojo į užuolaidą. Ir vėl pabel- 
dė. Stipriau. Ji prisėlino prie lango ir sustojo prisispaudusi 
prie sienos. Prie lango pakilo rankos šešėlis. 

— Atidaryk! - sudejavo Julija iš kitos pusės. 

Dortė užsiropštė ant kėdės ir pravėrė langą, kol šis atsirė- 
mė į grotas. 

— Aš nuoga! Drabužius! Greitai! Bjarnė manęs ieško... 

Dortė nušoko nuo kėdės ir prilėkė prie spintos. Greitai 
ištraukė raudonąją pūkinę striukę, bet numetė ją į šoną su- 


391 


pratusi, jog ji nepralys pro grotas. Paskui ji pačiupo seną Ar- 
tūro megztinį ir kelnes. Grįžusi prie lango pabandė prakišti 
drabužius. Julija traukė iš visų jėgų. Pamėlusios odos šešėliai 
ant sniego. Keliai, blauzdos ir rankos drebėjo taip smarkiai, 
jog drebulys persidavė Dortei. Nė viena iš jų neištarė nė žo- 
džio, tačiau dantys kaleno dviem balsais, iš abiejų pusių skli- 
do švilpiantis šniokštimas. Stingdantis, žvarbus šaltis leido 
numanyti, kaip šalta Julijai. Sniegas biro į vidų ir jau gulėjo 
ant palangės lyg mažytė pusnis. 

— Batai? - sušnopavo Julija. 

Dortė nulėkė prie spintos paimti baltųjų žieminių batų 
ir bergždžiai pamėgino išstumti juos lauk - plyšys buvo per 
siauras, ji turėjo pasiduoti. Dar kartą nulėkusi prie spintos, 
grįžo su vilnonėmis Artūro kojinėmis. Jos pralindo. Viską 
atlikusi stovėjo ir laukė, kol Julija apsirengs. Dortę gaubė le- 
dinis šaltis, ir ji aiškiai girdėjo, jog rankšluostyje, kurį padėjo 
ant lovos, kažkas inkščia. 

— Aš paskambinsiu Olavui ir paprašysiu, kad tave pasi- 
imtų. 

— Taip... - sudejavo Julija. - Kioskas aikštelėje prie gatvių 
sankryžos. Aš lauksiu už jo, jei Bjarnė ne... - ir dingo. 

Olavas atsiliepė po pirmo bandymo, bet Dortė beveik ne- 
įstengė kalbėti. Dar porą kartų paklausinėjęs, jis pakartojo: 
„Julija už kiosko prie gatvių sankryžos. Bjarnė jos ieško.“ 

— Gerai, aš Žinau, kur tai yra. Tu taip pat turi pasislėpti! 
Kur aš tave rasiu? 

Dortė paskubomis pamąstė. Sandėliukas buvo pirma vie- 
ta, kur Bjarnė ieškotų. 

- Viršutiniame aukšte. Ant stogo. Vaikas jau gimė čia! — 
uždususi tarė ji. 

- Ateinu su pagalba kiek galėdamas greičiau! 

- Iš pradžių Julija! - tarė Dortė, bet jis jau buvo padėjęs 
ragelį. 


392 


XXX 


Kai pasiekė laiptų aikštelę penktame aukšte, pilvą surėmė 
spazmai. Dortė atsirėmė į sieną virš kelių dažų skardinių, 
kurias ji vos įžiūrėjo iš apačios sklindančioje šykščioje švie- 
soje. Tėtis garsiai skaitydavo Šekspyrą. Ji neprisiminė, iš 
kokios dramos. Tačiau dabar ji stovėjo ant apleistos teatro 
scenos naktį. Skausmai nebuvo jos, jie priklausė dramai, vis 
dėlto jautė juos raižant jos kūną. Sukando dantis šniokšda- 
ma pro burną ir nosį. 

Skausmui apmalšus, atsargiai slinko tolyn, laikydama pri- 
spaudusi prie savęs rankšluostį po pūkine striuke. Kai nu- 
sigavo iki viršaus ir pravėrė duris, pūstelėjo smarkus vėjas. 
Jai, aišku, reikėjo pakeisti šlepetes su zuikio ausimis į žiemi- 
nius batus. Dabar buvo per vėlu. Durys tyliai užsitrenkė už 
nugaros. 

Dortė nemanė, kad dangus bus toks šviesus. Mėnulis 
ganė milijonus žibančių taškų. Už turėklų stūksojo kaminai 
ir stogai. Aukšti namai su apšviestais langais. Tolimas maši- 
nų ūžesys ir dar kažkas, lyg galingas gausmas. Kažkas švietė 
prožektoriais, lyg ieškotų žvaigždynų. Bet kur upė? Dortė 
dar stipriau prisispaudė rankšluostį po striuke ir tarė sau, jog 
nėra jokios priežasties nerimauti, nors ir negalėjo prisiminti, 
ką veikia čia, viršuje, - tik kad yra buvusi čia anksčiau. 

Kai apsiprato su šešėliais, dangus ir miestas tapo dar gra- 
žesni. Dortė pasijuto trimatėje knygoje, kurią Vera ir ji gavo, 
kai buvo mažos. Ją atvertus ant žibančio kartono sluoks- 
nis po sluoksnio išsiskleisdavo kraštovaizdis ir žybčiodavo 
spalvos. Traukant mažyčius popierinius liežuvėlius, daik- 
tai imdavo judėti lyg gyvi. Šįvakar tėtis ją perkėlė į puslapį, 
kuriame buvo pavaizduotas dangus ir namų stogai naktį. 
Tačiau kaminkrėtys ir juodas katinas, kurie stovėdavo ant 
stogo kraigo dešinėje kamino pusėje, buvo dingę. Vietoj jų 
prieš ją lyg kolonos stūksojo trys kaminai, bet jokių dūmų. 

Viduryje ant sniego stovėjo krūva dėžių, kurioms čia taip 
pat ne vieta. Dortė atsitempė vieną už kamino prie turė- 
klų ir atsisėdo užuovėjoje. Rankšluostis tylėjo, tačiau pilvą 
suėmė spazmai smarkiau nei bet kada. Kurį laiką ji sėdėjo 
įsikibusi į kelius. 

Kai skausmas pamažu nuslopo, Dortė suprato, kad Die- 
vas laukia, jog ji pasimelstų. Tačiau žodžių nebuvo. Dievui 
tas pats, kur ji yra - knygoje ar rūsyje. Jis, matyt, kur kas 
labiau pavargęs, nei kas galėjo numanyti. 

Po kurio laiko Dortė nebejautė pėdų, viskas pasidarė pa- 
kenčiama. Staiga ji išgirdo upės šniokštimą taip arti, lyg būtų 
nuėjusi gerą kelio gabalą, o ne sėdėjusi ant dėžės. Dortė su- 
vokė, jog sėdi čia, kad surastų upę. Surastų vietą, kur viskas 
būtų kitaip. Kur galėtų būti laisva. Ji viena ranka pristūmė 
dėžę prie pat turėklų, kita ranka prilaikė rankšluostį, kad šis 
nenukristų ant sniego. 

— Mes rasime kelią! Garbės žodis! - sukuždėjo ji ryšulė- 
liui. - Viskam yra išeitis. Ir mažiems, ir dideliems. 

Nesigirdėjo nė garso, lyg jis būtų supratęs - jiems reikia 
slėptis, kad niekas jų neišgirstų. Niekas! Kada nors jie brai- 
dys po upę namuose. Tačiau nereikėtų per daug prižadėti. 
Dabar, žiemą, upė juk padengta ledu. Aišku. Tačiau vasarą ir 
rudenį, tada ji būna labai tyki. Giedromis dienomis ji blizga, 
paaiškino ir įkišo nosį tarp pūkinės striukės ir rankšluos- 
čio, įpūtė šilumos. Pasilenkė prie jo, kol skausmai neperrėžė 
jos virš dėžės lyg padalytos skerdienos. Ji nuslydo ant kelių 
į sniegą. Kažkas šilta sruvo šlaunimis, ir ilgam viskas tapo 
nepakeliama. 

Tačiau skausmas ir vėl liovėsi. Lyg viską tebūtų įsivaizda- 
vusi. Dortė atsistojo ir laisva ranka įsitvėrė turėklų. Šniokš- 
timas ten, apačioje! Iš visų pasaulio garsų ji pažinojo šį garsą 
geriausiai. Upė! 

*XXX* 


Durys į laiptinę atsilapojo, lyg jas būtų bloškęs stiprus skers- 
vėjis. Dortė apsisuko, norėdama rasti slėptuvę. Tačiau prie 
jos dideliu greičiu artėjo uniformą vilkinti būtybė. 

— Ei, tu ten! Ramiai! Ateik čia! - tarė įsakmus moters 
balsas. 

— Tai tik upė, ji nepavojinga, - ramiai patikino Dortė ru- 
siškai ir abiem rankom iškėlė ryšulį virš turėklų. Mėnulio 
šviesa žaliai nuspalvino rankšluostį tą akimirką, kai Dortė 
jį paleido. Jis šiek tiek išsiskleidė ir suktelėjo prieš pradė- 
damas leistis žemyn. Ji vikriai užsilipo ant dėžės ir permetė 
vieną koją per turėklus - tai buvo taip paprasta. Tada geleži- 
niai gniaužtai trūktelėjo ją atgal, ir mėnulio link nuskardėjo 
šaižus pratisas riksmas. 

Dar kartą atsilapojo laiptinės durys, ir į vidų įvirto dau- 
giau žmogystų. Dabar jie ją turėjo. Susispietė aplink ją, lyg 
ji būtų buvusi jaukas, kurio jie norėjo atsikąsti. Užtektinai 
didelis jiems visiems. Ją sučiupo daugybė rankų ir nutempė 
nuo turėklų. Dortė mėgino ištrūkti, mušti, kąsti, bet prieš 
tiek daug buvo bejėgė. Vienas vyras padarė staigų judesį, ir 
būrys pakriko. Tuomet ant Dortės riešų sužvangėjo pora 
antrankių. Metalas priminė kandančius nasrus. 

— Dabar ramiai! Tiesiog ramiai! - girdėjo, jiems stipriai 
spaudžiant rankas ir kūną, lyg būtų pagavę vagį. 

Umai Dortė suprato, kad upė išnyko arba pratekėjo pro 
šalį. Vėl prasidėjus spazmams, kojomis ji nebegalėjo pasiti- 
kėti, taigi sukniubo, atsitrenkdama į šiurkščią ir šaltą uni- 
formą. Kakta nusibrėžė į vieną iš blyškių sagų. Pasidarė tylu. 
Beveik šilta. Aplink ją spietėsi kūnų siena. Vėjas beveik ne- 
užpūtė. Galbūt greitai pavyks užmigti. 

Vienas vyras parodė į sniegą, persisvėrė per turėklus ir 


pažvelgė žemyn. 

— Čia pilna kraujo! Ką ji numetė žemyn? 

Dortė tyliai nusijuokė. Pati girdėjo, jog juokas prikimęs, 
seniai nenaudojamas, tačiau vis tiek juokas. 

— Mozė išsigelbėjo meldų pintinėje... - išspaudė ji. Rusiš- 
ki žodžiai skambėjo lyg eilės. 

Dortei vėl susmukus ant kelių, jie ją pakėlė. Po vieną iš 
kiekvienos pusės. Jiems tempiant ją link durų, terasoje pasi- 
rodė dar dvi žmogystos. 

— Ar jūs visiški idiotai? Nejau nematote, kad ji gimdo?! 

— Kas tu toks? - sušuko vienas. 

— Tai aš paskambinau ir paprašiau išvaduoti merginas. 
Viena iš jų sėdi mano mašinoje. 

Staiga apakino stipri šviesa. Ir kai ji vėl galėjo matyti, Ola- 
vas stovėjo palenkęs galvą už vyro su blyksinčiu fotoaparatu. 

— Velniop tai! - sušuko vienas, kitam staugiant prie pat 
jos galvos, jog reikia pastatyti sargybą prie visų išėjimų, kad 
niekas nepaspruktų. 


Jie nunešė ją į kaukiančią mašiną. Tačiau rankos buvo lais- 
vos. Ji galėjo susišildyti jas laikydama pažastyse. Kartkartė- 
mis ji apsičiupinėdavo, kad rastų, kur įsikibti. Šį sykį spaz- 
mai nenorėjo liautis. Ji pritepliojo jiems vidų, bet, matyt, 
nieko tokio. Niekas neburnojo. Viena moteris sėdėjo prie 
jos ir sakė kažką, ko ji nesuprato. Tačiau nebuvo jokio skir- 
tumo. Ji vis tiek negalėjo atsakyti, tiesiog šnopavo, košdama 
pro dantis orą. 

Daug vėliau, kai ją ant neštuvų įnešė į namą, ir oras, kurį 
ji traukė, pasikeitė, atrodė, jog klubus kažkas nutraukė nuo 
kūno. Ji girdėjo save šaukiant „Tėveli, tėveli!“, tačiau jis ne- 
atsakė. Baltai apsirengusi žmogysta nutraukė nuo jos pū- 
kinę striukę ir drabužius. Viena šlepetė nukrito, kai jie lėkė 
su ja ilgu koridoriumi. Dortė nesugebėjo rasti norvegiškų 

žodžių, kad galėtų paklausti, ir viskas atrodė beprasmiška. 
Nes niekas nesibaigė, ji tai tik įsivaizdavo. Negalima pasiti- 
kėti tikrove. Niekada. 

— Ramiai! Kvėpuok! Dabar! - įsakė balsas virš jos. Kitas 
balsas tvirtino, kad ji numetė vaiką nuo terasos. 

- Tėra tik vienas, ir jis dabar ateina! - piktai ištarė pirma- 
sis ir praskėtė jos šlaunis. 

Viršutinė kūno dalis gulėjo po paklode, tačiau papilvė 
buvo išstatyta svetimiems žmonėms po ryškia šviesa. Ji gau- 
dė orą persuktais žandikauliais, o tuo tarpu baltos, švarios 
būtybės stovėjo ratu ir įsakinėjo. Kartkartėmis jai, matyt, 
pakako kvapo Laros rusiškiems keiksmams išspjauti. 

— Taupyk jėgas, viskas einasi puikiai! - ištarė kažkas. Tai 
nebuvo tėčio balsas, tačiau pasigirdo jo žodžiai. „Vaikas nie- 
kada nėra gėda, o apsivalymas.“ Tuomet ji pačiupo kažkie- 
no ranką ir rado žodžius: 

- Padėkit man! Neleiskit Bosui jo paimti! Jis parduoti! Aš 
nesu kekšė! 

Po to, kai prakaitas apgaubė ją lyg dar viena oda, drau- 
giškas balsas paklausė, ar ji norėtų ko nors atsigerti. Ir nor- 
vegiški žodžiai išsprūdo taip lengvai, lyg būtų ten tūnoję ir 
laukę, kol kas nors paklaus: 

— Prašau stiklinę pieno! 


Dortė vaikščiojo, ieškodama į rankšluostį suvynioto pilkojo 
dramblio. Upė plaukė patvinusi. Tiesą pasakius, ji nežinojo, 
ar čia toji Tomo ir Laros mieste, ar upė namie. Sraunios 
rėvos darė ją svetimą. Dortė nemanė, jog verta eiti arčiau. 
Tvyrojo tirštas rūkas. Pakrančių krūmynai bolavo padengti 
šerkšno. Staiga jai stovint po jųdviejų su Nikolajumi me- 
džiu išlindo saulė. Šiluma pribloškė. Ji viską ištirpdė. Ilgai 
netruko, tereikėjo pradėti. Dortė mėgino sugauti ištirpusį 
sniegą rankomis, tačiau, žinoma, nepavyko. Vanduo irgi ne- 

sileido sugaunamas, tiesiog tekėjo pirmyn ir pavirto tven- 
kiniu. Bestovint ant šakų išsiskleidė lapai, o žemė aplinkui 
sužaliavo. Ji įsibrido į drungną vandenį. Tai nebuvo upė, tik 
mažytė ištirpusio sniego balutė. Tėtis sėdėjo ant kito kranto 
ir žvejojo. Dortė įsibrido kiek toliau, bet jis šūktelėjo, kad ji 
pasiliktų ten, kur stovi. 

- Tėveli, aš noriu pas tave! - sušuko ji. 

— Negali būti nė kalbos! - atsakė jis ir nuslydo į vandenį, 
paskui save nusitempdamas meškerę. Spalvingosios muse- 
lės kurį laiką dar plūduriavo vandens paviršiuje. Paskui iš jų 
liko tik prisiminimas. 

